
TRYS KARALIAI IR VIENAS JŲ TARNAS 


Liudvikas, pasirėmęs špaga, paklausė: 

— Kas jūs esate? 

— Jis — Vilijus Viesulas, Galilėjos imperatorius, o šis 
Kikė Odrijo, Palestros karalius. Aš esu tik kuklus jų ka- 
rališkųjų didenybių ir jūsų, šviesiausias pone, tarnas. 
Mano vardas Lancelas Bigcrnė. 

— Vilijus Viesulas? — sušnibždėjo karalius.— Rikė 
Odrijo ir Lancelas Bigornė? Regis, kažkur girdėjau jūsų 
vardus? 

— Turbūt girdėjote, maloningasis pone, kai heroldas 
skelbė gatvėse, jog kai kas pažadėta už mūsų galvas. Štai, 
karaliau, čia stovi trys žmonės, kurie nuteisti mirti. Kas 
mums suteiks pastogę, taip pat turi būti nubaustas mir- 
timi. 

Karalius klausėsi Bigornė žodžių. Jo galvon įsmigo 
vienas žodis: išdavystė. Karalius negalėjo to suvokti. 

Po pasimatymo su Mabele šis žodis kankino jį nak- 
timis, ir jis neturėjo ramybės. 

Kas buvo išdavikas? 

Burtininkė išbūrė, kad tai esanti moteris ir kad jos 
ieškoti reikia... Luvre! 

— Esate begėdiški valkatos! — sumurmėjo karalius.— 
Bet tiek to. Man tai nesvarbu. Palaukite čia manęs! Ka- 
ralius suteikia jums malonę: kol esate po jo stogu, jūsų 
nepasieks budelio ranka. 

Pasakęs šiuos žodžius, Liudvikas išėjo iš kambario. 
Trys draugai liko vieni. 

— Tu, kiaulės vaike,— plonai prašneko Rikė, kreip- 
damasis į Bigornė,— sakiau, jog nuvesi mus į vilko 
nasrus! 

— Kantrybės! — atsakė Bigornė— Vilkas mūsų ne- 
suės. 

— Neturime jokio ginklo! — sumurmėjo Vilijus. 


Bigornė nusijuokė ir, pakėlęs savo švarko skvernus, 
ištraukė iš kišenės tris trumpus durklus. Vieną pasiliko 
sau, o du atidavė draugams... 

— Nemirsim nepasidarbavę! — tarė jis. 

— Ačiu Dievui! — nusiramino Vilijus.— Dabar galė- 
sim numirti kaip dori krikščionys rinktinėje kompanijoje. 

— Trūksta tik gero alučio, ir jau būtų visai neblo- 
gai, — atsiliepė Rikė. 

— Asilo galva! Kas sakė, kad mūsų karaliui gali pri- 
trūkti alaus? Matau čia kai ką geresnio už tavo alų! Tai 
midus... midus, kokio niekada nesu gėręs, net Valdamūro 
smuklėje. 

Vilijus taip pasakė, pamatęs didelį sidabrinį ąsotį, 
stovintį ant stalo. Priėjo prie stalo, paėmė ąsotį, paskui 
pripylė didžiulę taurę, iš kurios* gerdavo karalius, vienu 
mauku išgėrė ir apsilaižė. 

Taurė ėmė eiti iš rankų į rankas. 

Tuo tarpu karalius, perėjęs kelis kambarius, įėjo į sa- 
lę, kurioje budėjo dvylika alebardininkų su karininku, 
ėjusiu naktinės sargybos viršininko pareigas. 

— Jo Didenybė karalius! — riktelėjo vienas iš karei- 
vių, pamatęs įeinantį Liudviką. 

Kareiviai ginklais pagerbė karalių. Valandėlę Liud- 
vikas žiūrėjo į juos pablūdusiu žvilgsniu. Jo lūpas iškrei- 
pė pyktis. 

— Karininke! — sušuko.— Pašauk sargybos vadą! 

Karininkas nubėgo vykdyti įsakymo. Tuojau pasirodė 
Hugo de Trenkavelis. Jis buvo išsigandęs ir išblyškęs. 

— Trenkaveli, įsakau visus tavo kareivius sukaustyti 
grandinėmis! 

— Bet... 

— Dar vienas žodis, ir liepsiu tave įmesti į požemį. 

— Bet karininkas, maloningasis pone? 

— Ir karininką sukaustyti! 

Karininkas, pasmerktas tokiai gėdingai bausmei, atsi- 
stojo priešakyje savo kareivių ir, atidavęs karaliui garbę 
špaga, ramiai davė komandą kareiviams praeiti pro ka- 
ralių parado rikiuote. Po to būrys išėjo iš salės. 

Visa ceremonija buvo atlikta tvarkingai, tik paraduo- 
jančiųjų išblyškę veidai liudijo, kad jie supranta, jog 
bus teisiami už neištikimybę. 

Po kelių minučių atvyko naujas šveicarų būrys, ir ka- 
ralius, Trenkavelio lydimas, nuėjo į savo kambarius. 

— Bet, Sir, prie jūsų durų turėjo stovėti sargybi- 
nis! — riktelėjo Trenkavelis. 

Staiga išgirdo kažkokį duslų atodūsį, panašų į vaito- 
jimą. Trenkavelis priėjo prie spintos, iš kurios sklido 
garsai, atidarė ją ir pamatė joje šveicarą. Jis gulėjo su- 
rištas ir užkimšta burna. Trenkavelis suprato, kad kara- 
liui turėjo grėsti kažkoks pavojus ir kad, greičiausiai, 
į rūmus įsibrovė plėšikai ar valkatos. Jis sudrebėjo išsi- 
p andE ir skubiai perpjovė šveicaro pančius. 

— Kas taip su tavim pasielgė? Kas tave užpuolė? — 
neramiai paklausė. 

— Beždžionė! — suvapėjo šveicaras. 

— Kokia beždžionė, kvaily? V 

— Lokys! — kalbėjo toliau nelaimingas alebardininkas, 
kalendamas dantimis. 

— Jis iš išgąsčio neteko proto, Sir. Dabar suprantu, 
kodėl mano kareiviai nusipelnė bausmės. Atleiskite jiems, 
maloningas pone! 

— Nesistenk Trenkaveli, suprasti to, kas“ aiškiijko Ne- 
suprasi. Pastatyk sargybą prie mano kambarių. Pats su 
visu būriu būk netoliese ir, jei pašauksiu, įeik į mano 
kambarį ir viskas paaiškės. 

Karalius grįžo į savo kambarį ir pamatė naktinius 
svečius, ramiai laukiančius jo grįžtant. 

— Dabar pasiaiškinkite! — tarė jiems karalius. 

Atsisėdo į minkštasuolį ir pasirengė klausyti. Buvo 
gerai nusiteikęs, o tokiomis minutėmis mėgo drąsius Žy- 
gius ir žodžius. 

— Sir,— tarė Bigornė, išgirdęs kareivių žingsnius ko- 
ridoriuje.— Suprantu, maloningas pone, kad liepėte mus 
apsupti. Bet primenu, kad davėte karaliaus žodį, laiduo- 
jantųį mūsų saugumą, kol esame jūsų rūmuose. 

— Tikrai maloningas ponas taip pasakė... Bet mes vi- 
są gyvenimą negalime čia sėdėti. Turėsime kada nors iš 
čia kraustytis! — atsiliepė Vilijus. 

— O tada jau karaliaus žodis nebeveiks! — pridūrė 
Rikė. 

Karalius pakilo iš vietos, priėjo prie durų ir pašaukė: 

— Trenkaveli! 


— Zuvom! — sušnibždėjo Vilijus, spausdamas durklo 
rankeną.— Jau keliauju į aną pasaulį... 

— Tas Bigornė tikras kvailys! — suurzgė Rikė, taip 
pat griebęs durklą. 

— Palaukite, po velnių, turėkite kantrybės! — ramino 
juos Bigornė. 

Gvardijos karininkas įėjo į kambarį ir nustebo, pama- 
tęs tris vyrus. 

— Trenkaveli,— liepė karalius,— tegu tuojau atveda 
Kapeliušą ir mano iždininką. | 

Rikė, išgirdęs Kapeliušo vardą, net pasviro. Vilijus 
ėmė taisyti šaliką, kuriuo apvyniojo kaklą, tarytum šitaip 
norėjo apsaugoti jį nuo budelio kilpos. 

Karininkas nuskubėjo vykdyti karaliaus įsakymo. Ka- 
ralius uždarė duris. ir tarė trimš bičiuliams: 

— Visi trys esate nuteisti už pasikėsinimą prieš ma- 
no dėdę, grovą de Valua. Pasirinkite, kas jums geriau: 
ar trejos kartuvės, ar trys piniginės su auksu! Jei ban- 
dysite meluoti, tikrai būsite pakarti. Sakykite teisybę, 
gausite pinigines, pilnas aukso. Rinkitės! 

— Piniginės, Sir! Piniginės! — sušuko Bigornė. 

— Tad kalbėk..: Pasakok, ką padarėte ponui grovui. 

— Nieko, maloningas pone! Nieko. Tik pakvietėme 
gero alučio ąsotėlį išgerti ir kumpelio paragauti. Jis ma- 
loniai priėmė kvietimą, kaip tikras bajoras. Bet paskui pa- 
matėme, kad ponui grovui alutis ir kumpelis taip patiko, 
jog nenorėjo išeiti iš svetingos vietos, kur mes jį buvome 
nuvedę. Jis visais šventaisiais prisiekė, kad norįs ten pra- 
leisti visą savaitę... net grasino mums kartuvėmis, jei pa- 
mėginsime jam tai sukliudyti. 

— Dėl Dievo! — sušuko -karalius.— Drįsti tyčiotis iš 
manęs, karaliaus, tu nenaudėli! Kur grovas? Sakyk tuo- 
jau, nes liepsiu suimti ir deginti ugnimi. 

— Maloningasis pone,— tarė Bigornė.— Esu pasiry- 
žęs nuvesti jus pas grovą de Valua, jei to panorėsite. 
Prisiekiu, maloningasis pone, jei nenueisite pats išlais- 
vinti savo dėdės dar prieš saulėtekį, jis atsisveikins su 
gyvenimu. O dėl deginimo...— kiekviena mirtis yra mir- 
tis. Juk, karaliau, suprantate, jei drįsome ateiti į Luvrą, 
vadinasi, puikiai žinojome, kas mūsų čia laukia. Tokio- 
mis sąlygomis turėjau iš anksto paaukoti savo gyvybę. 

Atkreipiu jūsų dėmesį į tai, kad mes, gerbdami ir bran- 
gindami karaliaus gyvybę, atėjome į Luvrą be ginklų... 
o galėtume daug ką sau leisti... nes esame trys: prieš 
vieną. Jei dabar prašau, kad, Jūsų didenybe, eitumėte 
su manimi pas grovą de Valua, neturiu nieko bloga gal- 
voje... Atvirkščiai, maloningasis pone, galėsite iš to turėti 
naudos. 

Bigornė veidas bylojo drąsumą ir išdidumą. 

Karalius nustebęs pažvelgė į drąsuolį. 

— Prieš minutę pasakei Žodį... 

— Taip, pasakiau...— išdavystė! — tarė Bigornė, ir jo 
žvilgsnis sužibo džiaugsmu.— Toje vietoje, kur rasite 
grovą de Valua, rasite ir išdavystės pėdsakus... 

Liudvikas X sumišo ir sugniaužė kumštis. 

— Kas man neištikimas, sakyk? 

Bigornė atsakė: 

— Moteris! 

Karalius perbraukė ranka per kaktą. 

— Moteris! — sušnibždėjo.— Moteris. Jis sako tą patį, 
ką man išbūrė Temply burtininkė. Moteris neištikima. 
Kas toji moteris? Ak! Turiu sužinoti visa, nors gyvybei 
pavojus grėstų! Iš karto viską sužinosiu, kad nereikėtų 
visą laiką kankintis. Turiu sužinoti teisybę! 

Sudavė plaktuku. Ant slenksčio išdygo Trenkavelis. 

— Sir,— tarė . karaliui, — nei budelis, nei iždininkas 
dar neatvyko... bet turi tuojau čia būti. 

— Trenkaveli,— tarė karalius,— negaišdamas nė mi- 
nutės, atvesk čia moterį, kuri sėdi Templyje, nes kalti- 
nama būrimu ir neleistinu raganavimu. Atvesk ją. 

— Ar ilgai ten būsim? — paklausė karalius Bigornė. 

— Gal valandą,— atsakė Bigornė, o gal visą dieną. 
Viskas pareis nuo Jūsų didenybės valios... ir nuo to, ką 
ten rasime... 


— Trenkaveli, atvesk moterį! ŠE 

Karininkas išėjo. Karalius ėmė skubiai rengtis. Bi- 
gornė kaip mokėdamas jam patarnavo. 

— Moki padėti apsirengti? — paklausė karalius. 

— Esu, maloningasis pone, toks pats liokajus, kaip ir 
mano bičiulis ponas Bahenjė. 

— Kieno gi esi liokajus? 


— Pono Žano Buridano, Sorbonos studento. Jel, ma- 
loningasis pone, esate patenkintas mano patarnavimu, 
drįstu prašyti vienos didelės malonės. Kadangi mano po- 
nas taip pat pasmerktas mirti, leiskite man lydėti jį iki 
pat bausmės vietos. ž 

— Leidžiu. 

— Karaliaus žodis? 

— Karaliaus žodis: kai tą maištininką ves karti, tu 
vienas turėsi teisę jį lydėti ir patarnauti tvarkant jo pas- 
kutinį tualetą. | 

— Dėkoju, maloningasis pone! — atsakė Bigornė. 

Liudvikas apsirengė ir tarė trims vyrams: 

— Eikime! 

Tada Vilijus griebė karaliaus durklą, gulėjusį ant sta- 
lo, o Rikė špagą ir abu, lyg susitarę, padavė ginklus ka- 
raliui. 

— Šir,— tarė Vilijus,— užmiršote ginklą pasiimti. 

— Riteris be ginklo iš namų neišeina,— pridūrė Rikė. 

Liudvikas keistu žvilgsniu pažiūrėjo į kalbančiuosius. 
Prisisegė prie šono špagą ir už juostos užsikišo durklą. 

— Eikite paskui. mane. 

Visi išėjo. Liudvikas ėjo pirmas kažką murmėdamas. 
Bigornė ėjo paskui jį. Toliau išdidžiai, lyg tikri grovai, 
ėjo imperatorius ir karalius. Sargybos stabdomas, kara- 
lius sakė slaptažodį, ir juos visus praleisdavo, nors kara- 
liaus niekas nepažino. | 

Perėję įvairius koridorius, arkadas, kiemelius ir išėję 
pro vartus, jie pagaliau atsidūrė po atviru dangumi. 

Luvras liko už jų nugaros. 

— O dabar jūs mane veskite,— tarė karalius. 

Atėjo į Senos pakrantę. Bigornė šoko į valtį ir ištiesė 
karaliui ranką, norėdamas jam padėti įlipti. Bet Liudvi- 
kas pats įšoko į valtį ir atsisėdo. Sėdėjo nejudėdamas, 
sunėręs rankas. Veidu buvo pasisukęs į upę. Jis mąstė: 

— Kokia moteris mane išduoda, yra man neištikima? 
Kokia išdavystė? 

Valtis tarsi nakties paukštis skuodė tamsiu upės pa- 
viršiumi. Perplaukė upę skersai. Netrukus valties priekis 
įsmigo į kranto smėlį. 

Karalius iššoko į krantą, pakėlė galvą, kad įsitikintų, 
4š kur krinta į krantą keistas šešėlis. 

Nustebęs neramiai sušnibždėjo: 

— Nestlio Bokštas! 


„IESKOKITE IR RASITE“ 


Vesdamas karalių, Lancelas Bigornė įėjo į Bokšto 
prieangį. Pradėjo lipti laiptais. Vilijus ir Rikė liko apa- 
čioje. Greit Bigornė sustojo. 

— Nuo ko pradėsime? — paklausė.— Nuo grovo ar iš- 
davystės? Nuo dėdės ar moters? 

Karalius atsiduso, pagalvojo ir „Gusliu balsu tarė: 

— Nuo išdavystės. 

— Gerai! Vadinasi, pirmiau Šios šnibžtelėjo pro 
dantis Bigornė ir tyliai pridūrė,— pagaliau vis tiek, ar 
«dėdė, ar moteris. Abu jie artimi.— Tada malonėkite lipti 
paskui mane šiais laiptais net į Bokšto viršūnę. Sunkus tai 
kelias, bet veda tiesiog į dangų. 

— Nors ir į pragarą vestų, nesvyruodamas eičiau,— 
sumurmėjo karalius. 

Bigornė linktelėjo galva ir vėl nuėjo į priekį. 

Sustojo prie Bokšto aikštelės. 

— Čia,— tarė.— Prisiminkite, šviesusis pone, Svento- 
jo Rašto žodžius: ,Belskitės ir jums atidarys“, „Ieškokite 
ir rasite!“ | 

Lancelas žemai nusilenkė karaliui, laikydamas skry- 
bėlę ištiestoje rankoje, ir dingo už laiptų pasisukimo. 

Karalius valandėlę pastovėjo prie durų, už kurių buvo 
paslaptis. 

— Išdavystė! Ten už durų įvyko paslaptinga išdavys- 
tė.— Anais laikais neištikimybė karaliui buvo laikoma 
sunkiausiu nusikaltimu. 

— Belskitės ir bus jums atidaryta! — pasakė Lance- 
las, bet aš esu karalius, turiu teisę visur įeiti nesibeldęs, 
net jei šios durys vestų į dangų! 

Karalius pastūmė duris ir įėjo į kambarį, esantį prie- 
šais puotų salę. Nustebęs dairėsi, nes buvo įsitikinęs, kad 
čia ką nors ras. Matydamas, jog kambarys tuščias, sku- 

biai įėjo į kitą patalpą. Čia taip pat nieko nerado. Nuėjo 
toliau, — taip pat nieko. Grįžo į pirmąjį kambarį, atsisėdo 
ir ėmė galvoti. 

— Bigornė pasakė: „Ieškokite ir rasite“! Ieškau — 
bet ar rasiu? Ak! Kodėl čia, šalia manęs, nėra Margari- 
tos. Ji mokėtų suprasti... Tokia išmintinga ir, be to, 
ji taip mane myli. Meilė būtų jai vadovė. Bet ikas išdrįso. 
Nestlio Bokštu, karaliaus nuosavybe, pasinaudoti, kad čia 
dirbtų išdavystės darbą? Kas buvo daroma šioje salėje? 
Kodėl šie baldai, tokie pat gražūs, kaip ir Luvre, negali 
pasakyti, ką jie matė? Šitie paveikslai... 

Karalius pakilo iš vietos, priėjo arčiau ir pažvelgė 
į paveikslą, po kuriuo buvo parašas: „Ponia Dora atly- 
gina už nuopelnus!“ 

Nors karalius Liudvikas turėjo daug kareivio ydų, nors. 
Valdamiero gatvėje jis dažnai matydavo labai vulgaraus 
žanro piešinius, bet tai, ką jis matė paveiksle, net jį pri- 
vertė parausti ir nuleisti akis. Vis dėlto ėmė žiūrėti. Tik 
dabar pastebėjo, kad kambariai nepaprastai prabangiai 
apstatyti, spintos su auksiniais, sidabriniais ir krištoli- 
niais indais; kambaryje kvepėjo brangiausiais kvepalais. 

Karalius, neišmanydamas ką galvoti, sušnibždėjo: 

— Bet „tai ne ta vieta, kur ruošiami antivalstybiniai 
sąmokslai. Čia vyko orgijos! 

Salės gilumoje pamatė ąžuolinę spintą, ant kurios. 
buvo išraižyti faunai ir nimfos. Atidarė spintos duris ir 
nustebęs net išsižiojo: spintoje kabojo tik moteriški dra- 
bužiai. 

Atidžiai apžiūrėjęs drabužius, įsitikino, kad jie tokie 
pat, kokius dėvi paveiksle pavaizduota Ponia Dora. 

— Tegu mane perkūnas trenkia! Aišku, šie drabužiai 
yra ištvirkėlių apdaras. Tarytum visos San de Flioro iš- 
tvirkėlės ateina čia pasipuošti, prieš eidamos į savo darbą. 

Pradėjo juoktis, bet jautė keistą nerimą, kurį jaučia 
žmonės artėjant nelaimei. Juokėsi, bet kartojo: 

— Drabužių kvapas man pažįstamas! Kur galėjau jį. 
pažinti? Kur? Ar Valdamiero ištvirkėlių namuose? 

Lėtai paleido iš rankos lengvo sijono kraštą, paskui 
pamatė ilgą šermuonėlių apsiaustą, kurį turėjo teisę dė- 
vėti tik aukštos kilmės ponios. 

Karalius išblyško. Sitą apsiaustą jis taip pat kažkur 
matė! Staiga jo žvilgsnis krito į apsiausto sagtis. Jos 
buvo papuoštos dviem dideliais smaragdais. Šie smarag- 
dai jam labai gerai pažįstami... Labai pažįstami. Sušnibž- 
dėjo: 

— Tegu mane pragaras praryja, jei ne tiesa, kad šie 
smaragdai pavogti iš karalienės. 

Staiga jį apėmė drebulys ir jis krito į minkštasuolį. 

Pirmą kartą jo smegenis nusmelkė baisi mintis. Skau- 
dus įtarimas trenkė lyg perkūnas, apakino jį kaip žaibas 
nakties tamsoje. 

Bet blykstelėjusi mintis tuojau užgeso, nepalikusi pėd- 
sakų ne itin gudrioje galvoje. Vėl pradėjo juoktis. Juo- 
kėsi ilgai, nervingai. Pats negalėjo suprasti, kodėl juo- 
kėsi. Dabar jo žvilgsnis vėl nukrypo į Ponios Doros pa- 
veikslą. Jam atrodė, jog sapnuoja klaikų sapną. Moters 
poza buvo tokia, kad mažai kas nerausdamas galėtų žiū- 
xėti. O ji, toji ištvirkėlė, turėjo tamsias ir gražias kara- 
lienės akis ir jos tankius, šilkinius plaukus! Liudvikas 
pakilo ir vienu šuoliu atsidūrė prie paveikslo. 

Jo durklas akimirksniu subadė, sudraskė, supjaustė 
į gabalus, sunaikino begėdišką paveikslą... Paskui, lyg 
mirtinai pavargęs, karalius, sunkiai alsuodamas, vėl krito 
į minkštasuolį. Iš baimės jį ėmė purtyti drebulys, išpylė 
prakaitas, akys vos. neiššoko ant kaktos, toks jis atrodė 
baisus. 

— O! Ar iš proto kraustausi? Kokie baisūs, neregėti 
bjaurūs vaizdai kankina mano nelaimingą vaizduotę! Ma- 
no akys melavo! Nieko nemačiau, nieko! 

Atsiklaupė prie supjaustyto audeklo ir ėmė rinkti ga- 
balus, stengdamasis juos tvarkingai sudėstyti, bet iš to 
nieko neišėjo. Audeklo gabalai palaidojo paslaptį. Tada 
karalius pakartojo: 

— Aš nieko nemačiau. Aš tai sapnavau. 

Pakilo, apsidairė, paskui vėl atsisėdo, suspaudė galvą 
rankomis. Neturėjo aiškių įrodymų. Negalėjo karalienės 
įtarti. Pats save nudurtų, jei drįstų įtarti! Tik negalėjo 
suprasti, iš kur tas jo keistas liūdesys, kuris jį vis labiau 
kankina. Ir vėl nerimas suspaudė jam gerklę. 

Bet tas jausmas pamažėle išnyko. Tada pajuto baisų 
pyktį. Ėmė keiktis. Ant ko jis pyko? Pats to nesuprato. 

Ieškokite ir rasite! Ieškokite! Ko? Kokios išdavystės, ko- 
kios neištikimybės turiu ieškoti? Kaip tą galėčiau rasti? 
O turiu... Rasiu, nors reikėtų visą Bokštą nugriauti. Jei 
reikės, tardysiu kiekvieną Bokšto akmenį. Turiu tai pa- 
daryti, nes... 

Karalių pagavo beprotiškas pyktis. Pradėjo laužyti ir 
naikinti kas tik pakliuvo po ranka. Daužydamas visa, kas. 
buvo salėje, šoko prie mažo staliuko. Vienu kumščio smū- 
giu apvertė jį. 

Gražiai išdrožinėtas staliukas subyrėjo į gabalus... Iš- 
krito stalčius... jame buvo laiškai. 

Karalius sušuko: 

— Pagaliau sužinosiu! 

Priklaupė, norėjo paimti ir perskaityti įrodymus. 

Staiga kažkieno ranka griebė laiškus. 


Įsiutęs Karalius pašoko. Prieš jį stovėjo vyras ir mėš-- 
lungiškai suspaustoje rankoje laikė dokumentus. 

— Kas esi? — paklausė karalius. 

— Esu Pilypas de Olnas,— ramiai atsakė vyras. 

— Ak! Tai tu Pilypas de Olnas? Gerai! O tu Žinai, 
kas aš esu? 

— Taip. Kalbu su Liudviku X, Prancūzijos karaliumi.. 

Pilypo siela tyliai suvaitojo: 

— Tai Margaritos vyras! 

— Ar žinai, kokios bausmės užsipelnei, taip pasielgęs- 
su karaliumi? 

— Mirties bausmės, Sir! 

— Jau prefektas tave pasmerkė mirti, dabar užsitar- 
navai dar vieną nuosprendį. 

Pilypas tylėdamas nusilenkė. 

Įsiviešpatavo tyla. Tik buvo girdėti, kaip Liudvikas 
sunkiai alsuoja. 

— Duokš man laiškus! — tarė karalius,— nes, jei ne-- 
atiduosi, prisiekiu visais šventaisiais, nelaukdamas, kol 
budelis įvykdys nuosprendį, pats tave nudursiu! 

— Maloningasis pone,— atsakė šypsodamasis Pily- 
pas,— galite nužudyti mane. Bet reikalaudamas, kad ati- 
duočiau karaliui laiškus, norite atimti iš manęs riterio 

garbę. To man nepajėgsite įsakyti! Jie yra ne karaliaus 
ir ne mano nuosavybė... Nevalia mums jų skaityti: tai 
moters laiškai. 

— Moters! — suriko Liudvikas.— Kas toji moteris? 

Pilypas atsiduso ir liūdnai tarė: 

— Ji mano meilužė... 

Karalius sunkiai atsiduso. Valandėlę svyravo, bet pas- 
kui sušuko: 

— Tos moters vardas? Sakyk! 

Pilypas griežtai pakratė galvą. 

— Klausyk! — šaukė karalius.— Turi pasirinkti: ar 
pasakysi moters vardą, ar atiduosi man laiškus! 

— Nei vieno, nei kito, karaliau. 

Karalius valandėlę stovėjo, lyg įbestas, suspaudęs 
špagos rankeną. Pilypas buvo „ramus. Pagaliau karalius 
išstenėjo: 

— Tai šita moteris yra išdavikė, neištikima karaliui 
ir valstybei? 

Pilypas dar labiau išblyško ir paklausė kažkokiu keis- 
4u balsu: 

— Išdavikė? Ką ji išdavė? 

— Mane! Pone Pilypai de Olnai, žinau, kad kažkokia 
x1noteris yra išdavikė. Esu tikras... Jaučiu išdavystę... Ji 
seka mano pėdomis. Pilypai de Olnai, jau ne įsakau, pra- 
šau! Tavo vienas žodis grąžins man gyvybę. 

— Maloningasis pone! Jei man išplėštų širdį, tai ir 
tada tos moters vardo nepasakyčiau! 

— Tad žūk! — suriko Liudvikas, puldamas su špaga 
Pilypą. 

Bet karaliaus špaga staiga susidūrė su kita, kuri ją 
galingai atrėmė, nors Pilypas nepajudėjo iš vietos. 

 — Gal, Sir, norite palikti Prancūzijos sostą savo įpė- 
diniams, broliams? — pasigirdo balsas. 

— Buridanas! — sušnibždėjo Pilypas. 

— Valkatos! Maištininkai! — šaukė Liudvikas.— Nori- 
te, kad mano budelis netektų darbo, ir kad aš pats... 

Karalius įsiutęs puolė Buridaną. 

— Bigornė! — suriko Buridanas.— Nešk deglą! 

— Jau, šviesusis pone! — atsiliepė Bigornė, atbėgęs 
su deglu. 

— Greičiau degink savo popierius, Pilypai! — kalbėjo 
Buridanas, atremdamas karaliaus: špagos smūgius. 

Pilypas priėjo prie deglo ir ėmė deginti laiškus. 

Nors karalius visu smarkumu puolė Buridaną, nors jis. 
meistriškai valdė špagą, visus jo smūgius atrėmė lanks- 
tus, kaip gyvatė, Buridanas. Jo špaga neleido karaliui 
prieiti prie Pilypo. Kai paskutinis popieriaus lapelis degė, 
Pilypas, iki šiol net nepažvelgęs į laiškus, žvilgtelėjo.. 
Pamatė parašą: Margarita Burgundietė. 

— Išgelbėta! — sušnibždėjo Pilypas. 

Pamatęs, kad paskutinis popieriaus gabalas virto pe- 
lenais, karalius suprato, jog tolesnė kova betikslė. Nu- 
leido špagą. Jo rankos drebėjo.. 

Buridanas žiūrėjo į ii Jo žvilgsnyje buvo gai- 
lestis. 

— Suprantu, Sir, kad nisižengiaii, pakeldamas kardą: 
prieš karalių. Liepkite dabar nukirsti man galvą. 

— Valkata! Plėšike! — rūgojo karalius.— Kalbi lyg 
tikėdamasis, jog išsigelbėsi. Būk tikras, kad įvyks tai, 
kas turi įvykti. Pavėlavo bausmė, bet ji bus dar baisesnė. 

Buridanas nusijuosė špagą, pastatė ją į kertę, sudėjo 
rankas ant krūtinės ir ramiai tarė: | 

— Sir, dar nusižengsiu, nes turėsiu drąsos jums pa- 
tarti. Patarsiu, lyg būčiau jūsų giminaitis, sakykime, Va-- 
lua,— pridūrė dusliu tonu, kurio karalius, žinoma, nega- 
lėjo suprasti. — Mano patarimas šitoks: išeikite į Bokšto 
aikštelę ir praneškite visiems, kad tie, už kurių galvas 
paskirtas atlyginimas, yra čia. Prisiekiu, kad nesiprie- 
šinsiu. 

— Ir aš! — tarė Pilypas, stovėdamas šalia Buridano. 

— Po velnių! — suriko dar vienas balsas.— Kalbėkite 
tik savo vardu, Buridanai. Ir tu, Pilypai, taip pat savo 
vardu! Leiskite save pakarti, jeigu jums rūpi mirti! Bet 
aš noriu gyventi, taip, aš, Gotjė de Olnas! Prisiekiu, kad 
savo ranka nusmeigsiu durklu Prancūzijos karalių, jeigu 
jis nors vieną žingsnį žengs, kad pašauktų pagalbą! 

— Ir aš! — pridūrė Vilijus. 

— Ir aš! — sucypė Rikė. 

— Sir,— tarė Bigornė, kreipdamasis į karalių — buvau 
pataręs, kad ieškotumėte ir rastumnėte, ne mano kaltė, kad 
neradote. Be to, aš pažadėjau karaliui, kad pasimatysite 

su savo garbinguoju dėde. Eikite paskui mane, Sir. 
Jei neisite, grovas de Valua žus nuo mano rankos, tik- 
rai Žus! 

Bigornė žvilgtelėjo į išblyškusį Buridaną, kuris su- 
šnibždėjo: 

— Tai Valua dar nelaisvas? 

Staiga Vilijus patempė jį už rankovės į šalį ir su- 
šnibždėjo: 

— Eik, Buridanai. Nors turi teisę pasielgti su savo 
gyvybe, kaip nori, bet dabar neturi teisės taip daryti, 
nes mes suinteresuoti, kad tu nežūtum. 

Taip kalbėdamas dar stipriau patempė jį į šalį. 

Gotjė ėmė tempti Pilypą. 

— Iki pasimatymo, ponai! — suriko karalius, negalė- 
damas susiyaldyti. O 

Buridanas eidamas atsigręžė ir tarė: 

— Kiekvieną valandą galime susitikti, maloningasis 
pone. ||| 

Dabar Liudvikas tarė Bigornė: 

— Vesk mane pas grovą de Valua. Vesk, dėl Dievo. 
Iš visos gaujos tau vienam dovanočiau gyvybę. Esi links- 
mas kompanionas! Klausyk! Kai tavo ponas jau bus nu- 
baustas ir užmerks akis, ateik į Luvrą, pažadu, jog rasi 
kitą poną, kuriuo neteks skųstis. 

Bigornė, išgirdęs pasiūlymą, atsakė: 

— Tokia mano laimė! Tą valandą, kai galiu gauti 
valstybinę tarnybą, manęs laukia mirtis. O kaip gerai 
galėčiau gyventi Luvre! Esu tikras, kad čia gerai valgo 
ir geria! 

— Valgysi ir gersi sočiai! — atsakė karalius.— Pa- 
sakyk, kodėl tavęs mirtis laukia? Juk dovanosiu tau gy- 
vybę. 

— Karaliau, pasakėte, kad Buridanas nuteistas mirti. 

— Taip,— rimtai atsakė karalius. 

— Todėl turiu karaliui papasakoti, kas kartą atsitiko. 
Vieną vakarą aš ir keli mano bičiuliai tamsioje gatvelėje 
užpuolėm kažkokią turtingą ponią ir norėjom ištuštinti jos. 
kišenes. Aišku, ji sukėlė triukšmą. Staiga kažkoks bepro- 
tis puolė mus grasindamas durklu ir išvaikė visus. Tik. 
aš likau vietoje. Tas beprotis buvo Buridanas. Jis prikišo 
durklą man prie gerklės ir jau norėjo atiduoti mane į ano 

pasaulio sargybos rankas, kai mūsų užpultoji ponia jam 
sušuko: ,„Buridanai, noriu dovanoti gyvybę šitam žmogui. 
Kadangi esu burtininkė, skiriu jam bausmę, kurios jis 
neišvengs. Nuo šios dienos jis taps tavo tarnu, ir jo liki- 
mas bus susijęs su tavuoju. Jo ir tavo gyvenimą sujungs 
štai ši gija!“ Taip kalbėdama burtininkė ar pranašė už- 
metė ant Buridano kaklo raudoną giją, o kitu jos galu 
apvyniojo mano kaklą. Paskui pridūrė:.,,Kai ši gija nu- 
truks Buridano mirties dieną, Lancelas Bigornė taip pat 
tuojau mirs“. 

Nors tai buvo fantastiška istorija, bet karalius pati- 
kėjo. Anoje epochoje tikėta tokiomis istorijomis. Tik su- 
riko nustebęs: 

— Bet aš nematau tos gijos! 

— Ir aš taip pat nematau,— atsakė Bigornė,— mačiau 
tik tą akimirksnį, kai burtininkė ją vyniojo apie kaklą. 
Dabar ją jaučiu. Iš šitos istorijos galima padaryti tokią 
išvadą: jei Buridanas žus, kaip nori Jo karališkoji dide- 
nybė, nes galėsiu ateiti į Luvrą, nes tą pat valandėlę 
mirsiu. , 

Liudvikas. palingavo galvą ir paklausė: 

— O kas atsitiko su burtininke? 

— Žinau tik tai, kad ji dabar uždaryta Templyje. 

Liudvikas sudrebėjo. 

Bigornė tą istoriją sugalvojo ir pasakojo tik tam, kad 
duotų Buridanui ir jo -draugams laiko pabėgti. 

Karalius mąstė apie burtininkę. Bigornė pasakojimas 
taip jį sudomino, kad jis užmiršo, ko atvyko į Nestlio 
Bokštą. Bigornė, pastebėjęs, kad pasikalbėjimas ilgai už- 
sitęsė, tarė karaliui: 

— Sir, grovas de Valua laukia jūsų. 

— Eikim,— tarė karalius,— pasikalbėsiu su Valua, 
o paskui dar šiandien liepsiu iškratyti Bokštą nuo vir- 
šaus iki apačios ir išaiškinsiu paslaptį. 

— Jau per vėlu! 

— Per vėlu! Laiškai jau sudeginti. Jų turėjau ieškoti? 
Tiesa? 

— Galbūt. 

— Juose buvo vardas moters, kūri parengė išdavystę. 
Taip, tiesą sakai, per vėlai. Leidausi apgaunamas, aš, 

kurio tokie gudročiai, kaip Marinji ir Valua, negalėjo 
apgauti! 

— Sir, esate vaikščiojanti išmintis! 

— O dabar esu apmulkintas ir nugalėtas! Tie žmonės 
brangiai užmokės už savo niekšybę! Dėl Dievo! Turiu 
sugalvoti jiems sunkiausią bausmę. 

— Sir, esate teisingumo įsikūnijimas. 

— Jiems gyviems nulups odą! 

Karalius pradėjo juoktis, patenkintas, parinkta baus- 
me. Bigornė taip pat juokėsi, bet jautė, jog šąla širdis. 
Karalius juokėsi, bet širdyje šnibždėjo: 

— Išdavikė moteris yra Pilypo de Olno meilužė! De- 
šimt gyvenimo metų už jos vardą! Burtininkė, kalinama 
Templyje, žino tą vardą! Priversiu ją pasakyti! O da- 
bar,— tarė garsiai, — vesk mane pas grovą. Jei nemirsi 
tą pačią dieną, kai mirs tavo pohas, atsimink, kad laukiu 
tavęs Luvre. Tik tu vienas palankus man. Buvai geras 
patarėjas... Eik dabar pas mane. 

— Negalima! Gija! Jaučiu, smaugia mane. 

Pradėjo sunkiai alsuoti, kosėti, kriokti, paraudonavo, 
lyg jį dikrai Žas smaugtų. 

Suvaitojo: 

— Yra tik vienas būdas išgelbėti mano gyvybę: do- 
vanoti gyvybę mano ponui Žanui Buridanui. 

— Niekada! — piktai suriko karalius.— Juo blogiau 
tau, vargše Bigornė! 

Lancelas nuvedė karalių į požemį, pagaliau sustojo 
prie Valua kameros durų ir tarė: 

— Čia! 

Karalius įėjo į vidų. 

Vieną akimirksnį Bigornė norėjo užrakinti duris, bet 
sušnibždėjo pats sau: 

— Įkalinti Prancūzijos karalių! Tai būtų įvykis, apie 
kurį per amžius bylotų istorija! Negalima. Mano ponas 
labai taurus ir bartų mane, kad įbrukau kalėjiman ka- 
ralių, kai jis manimi pasitikėjo. Negražu... Buvo gera 
proga atsikratyti Margaritos... Dabar nesikišiu niekur. 

Bigornė išėjo iš Bokšto. 

Jau buvo prašvitę. 

Per kelis šimtus žingsnių nuo Bokšto, senų gluosnių 
šešėlyje, stovėjo jo draugai laukdami. 

— Eikite paskui mane,— tarė Bigornė.— Dabar, mano 
ponai, jūs, kaip nuteistieji mirti, nerasite geresnės pasto- 
gės, kaip ta, kurią jums pasiūlysiu. 

Jie įėjo į tamsių ir kreivų gatvelių labirintą. Čia na- 
meliai buvo menki, suirę, matyt, juose gyveno visokie 
driskiai. 

Prie namų stoviniavo būreliai žmonių, visi jie dirbo 
keistą darbą. Kažkoks vyras, žiūrėdamas į veidrodį, taip 
dažė savo antakius ir blakstienas, jog iš tolo buvo pana- 
šu, kad jam išluptos akys. Kitas klijavo ant kojų pleist- 
rus, imituodamas šlykščias votis; kitam šaka buvo rišama 
prie šono, kad atrodytų berankis esąs. 

Miesto dalis, kurioje atsidūrė draugai, buvo vadinama 
Stebuklų Rūmais, elgetų valstybe. 

Atrodė, jog niekas nekreipia dėmesio į naujus žmo- 
nes, pasirodžiusius siauroje, nešvarioje gatvelėje, bet Bu-. 
ridanas ir jo draugai jautė, kad visų žvilgsniai juos seka. 

Bigornė, rodydamas paslaptingus ženklus, nuėjo prie 
namelio, prie kurio durų buvo įbesta aukšta gairė su 
pririštu kraujuotos mėsos gabalu. Tai buvo Stebuklų Rū- 
mų vėliava. Ji reiškė, kad namelis yra šios keistos vals- 
tybės karaliaus būstinė. 

Kai draugai jau peržengė lūšnos slenkstį, Buridanas 
sušuko: | | 

— Pilypas, o kur Pilypas? 

Visi apsidairė ir pažvelgė vienas į kitą. 

Pilypo nebuvo. 

Dingo. 


PILYPO LIKIMAS 


Tą minutę, kai drąsuoliai ėjo paskui Bigornė į Ste- 
buklų Rūmus, Pilypas žengė šalia Vilijaus Viesulo. Ei- 
nant upės link, jis šiek tiek atsiliko ir ėjo iš paskos. Žvilg- 
terėjęs į tolstančius draugus, sušnibždėjo: 

— Ar pamatysiu ją dar kartą? Kažin? Nors to nie- 
kada daugiau nepasitaikytų, turiu įsitikinti, jog Marga- 
ritai negresia pavojus. Turiu baigti gelbėjimo darbą. 

Grįžo į Bokštą. 

Įėjo į kambarį, kuriame buvo susitikę su karaliumi, 
atsisėdo į minkštasuolį, užsidengė rankomis veidą ir su- 
simąstė. 

Nesidomėjo, ar karalius dar Bokšte, tik kartojo sau: 

—" Grįš turbūt! Tada ji žus... 

„Jo žvilgsnis pagyvėjo, veidas nervingai išsikreipė. 

— Neištikima vyrui! Tiesa! Pats buvau to liudinin- 
kas, bet aš ją taip myliu, kad esu pasiryžęs mirti, kad 
tik ją išgelbėčiau. Ji yra vienintelė mano laimė. 

Zvilgtelėjo į išmėtytus, Liudviko supjaustytus paveiks- 
lo gabalus. Negalėjo suprasti, kas tai būtų... Pažvelgė 
į kitus paveikslus ir nerado nieko kompromituojančio Mar- 
garitą. 

Ėmė ramiai apžiūrinėti Eieis 505 smulkų daiktelį, nai- 
kindamas visa, kas galėtų mesti įtarimą jo deivei. 

Bėgo valandos, o Pilypas dar vis dirbo, gelbėdamas. 
Margaritą. 

Degino visus daiktus, kurie jam atrodė įtartini. 

Paėmęs į rankas ąsotėlį šiltam vandeniui, kurį anais 
laikais vartodavo rankoms nusiplauti valgant, jis išblyško: 
sidabrinio indo dugne pamatė išrėžtą karališkąją karūną. 

— Koks neatsargumas! — sušnibždėjo. 

Išėjo į aikštelę ir metė ąsotėlį į upę. 

Pagaliau nebeliko nieko, kas leistų aptikti Margaritos 
pėdsakus. Tik apsiausto smaragdų sagtis atkreipė jo dė- 
mesį. 

Susimąstęs norėjo ir ją mesti į Seną, bet to nepadarė. 
Atsegė sagtį ir suvyniojo į pergamento gabalėlį. Paskui. 
palingavo galvą ir tarė: 

— Tik beprotis galėjo apie tai nepagalvoti. 

Dar kurį laiką palaukęs, išėjo iš Bokšto ir, sustojęs. 
prie jo papėdės, ėmė žiūrėti į praeivius. 

Ėjo miestelėnai, valstiečiai ir kareiviai. Ypač jis Žiūri- 
nėjo į kareivius. 

Vienas iš jų atkreipė Pilypo dėmesį. Tai buvo rūmų 
sargybos lankininkas. 

Pilypas priėjo, įkišo jam į ranką keletą talerių ir 
tarė: 

— Bičiuli, matau, kad tarnauji Luvro sargyboje. 

— Tarnauju karalienės lankininkų būryje. 

— Gerai. Gal kartais matai karalienę? 

— Keletą kartų per dieną. 

— Gerai. Paimk štai šitą daiktelį ir atiduok Jos dide- 
nybei. Neabejoju, kad už tai tau gerai atlygins. Bet ati- 
duok taip, kad niekas nematytų. 

— Dar šiandien įteiksiu jai,— atsakė kareivis ir nu- 
ėjo. 

Pilypas grįžo į Bokštą ir vėl pradėjo apžiūrinėti kam- 
barius. 

Sutemo. 

Nustebęs apsidairė. 

— Jau naktis! — sušnibždėjo.— Baisi buvo šita diena. 
Dabar galiu būti ramus! Karalius gali grįžti, gali čia 
grįžti kiek nori,— nieko neras. Margarita... Antrą kartą 
išgelbėjau tavo gyvybę! O L Buridaną ir pas 
brolį! 

Pradėjo leistis laiptais apačion. 

Kai jau buvo nusileidęs ir norėjo išeiti iš Bokšto, įsi- 
veržė lankininkų būrys, ir jų vadas šūktelėjo: 

— Vienas yra čia! Suimti jį! Turbūt ir kiti netoli! 
Apžiūrėkite Bokštą ir atveskite čia visus, kuriuos su- 
imsite! 

Dvylika lankininkų puolė Pilypą, surišo jį ir įmetė 
į vežimą, kuris stovėjo Bokšto papėdėje. 

Kadangi valdžios atstovai elgėsi žiauriai, tai nelai- 
mingas jaunuolis buvo sužalotas. Jo veidas buvo sukru- 
vintas, jis vos kvėpavo. Apalpo. Bet alpdamas sušnibž- 
„dėjo: 

— Margarita! Tu išgelbėta. Aš tave išgelbėjau! Tave 
išgelbėjo tas, kurio niekada nemylėjai ir kuris garbins 
tave iki savo paskutinio atokvėpio. 

Lankininkai iškratė Bokštą nuo viršaus iki apačios. 

Krata nieko nedavė. 

Nieko nerado ir nesuėmė. Vis dėlto lankininkų vadas 
džiūgaudamas trynė rankas ir šnibždėjo: 

— Vieną turiu! Iš jo veido, drabužių ir baltų rankų 
matyti, kad jis yra vienas iš vyriausių plėšikų, galbūt jų 
vadas! Viliuosi, kad karalienė bus patenkinta mano žygiu. 

Atsipeikėjęs Pilypas pamatė esąs tamsioje, dvokian- 
čioje kalėjimo kameroje. 

Prisiminė paskutinių valandų įvykius. Jį kankino karš- 


22 


tinė; kažkokie fantastiški vaizdai slinko prieš jo akis. Jis 
žiūrėjo į tamsą plačiai atmerktomis akimis. 

Jam pasijudinus, žvangėjo grandinės, kuriomis jis bu- 
vo prikaustytas prie sienos. 

Staiga pro karštinės sukurtus vaizdus pamatė dieviš-. 
kai gražią moterį. Žvangindamas grandines, Pilypas puo- 
lė ant kelių ir sušnibždėjo: 

— Margarita! 


PRANASĖ AR BURTININKĖ? 


Pamatęs įeinantį į improvizuotą kamerą karalių Liud- 
viką, grovas de Valua pribėgo prie jo ir apkabinęs sušuko: 

— Kol būsiu gyvas neužmiršiu, kad tu, karaliau, iš- 
vadavai mane, o gal ir išgelbėjai "mano gyvybę! 

Taip pasakęs ėmė raudoti. 

Sį kartą de Valua buvo nuoširdus. Bet geri užmojai 
ilgai nesilaikė jo širdyje ir galvoje. Jau po valandėlės jis. 
galvojo, kaip galėtų pasinaudoti tokiu staigiu karaliaus. 
jautrumu, kurio jis beveik niekada nepastebėdavo. 

— Bet kaip apie tai sužinojai, Sir? 

— Kad esi Nestlio Bokšte? Iš kažkokio Lancelo Bi- 
gornė, kuris man tai pranešė. 

— Lancelas Bigornė pranešė apie mane? — suvaitojo 
Valua.— Ką jis galėjo apie.mane pasakyti? Saugokis jo, 
karaliau! Jis didelis niekšas! | 

— Nemanau! Pagaliau aš jį priverčiau visą teisybę 
pasakyti. (Čia karalius šiek tiek sumelavo). Įsakiau jį 
sugauti ir atvesti į Luvrą. Pats jį iškvočiau ir sužinojau 
iš. jo; kur yra mano dėdė! Jis bus tinkamai nubaustas. 

Valua dabar buvo tikras, kad Lancelas jau yra kalė- 
jime ir kad jam nebepavojingas. Todėl neklausinėjo smulk-- 
menų. 

— O dabar; dėde,— savo ruožtu paklausė karalius,—- 
sakyk, kaip tu, tokia sena lapė, galėjai pakliūti į spąs- 
tus? 

— Sir, prisipažįstu, kad be galo trokštu išeiti į lais-- 
vę... ir be to, mirštu iš bado! 

— Miršti iš bado? — paklausė nustebęs karalius,— na, 
o tas kumpis? 

— Koks kumpis? 

— Kumpis, kuriuo Bigornė norėjo tave pavaišinti. 

— Deja, karaliau, vietoj kumpio, jis davė man sausos 
«duonos kąsnelį... O kumpiu jam aš turėjau būti... 

— Kaip? Turėjai būti kumpis Bigornė? 

— Deja, taip. 

Jis ėmė pasakoti karaliui, kas buvo atsitikę, bet sten- 
gėsi nutylėti į kokią juokingą padėtį buvo patekęs. 

Karalius vis dėlto ėmė kvatoti, nes scena tikrai buvo 
juokinga. 

— Nieko juokingo nematau šitoje istorijoje, — tarė ne- 
patenkintas de Valua.— Valkatų ir piktadarių gauja ty- 
-čiojosi iš karaliaus dėdės! Štai kas buvo. 

Karalius dar linksmiau nusikvatojo. 

Pagaliau jis nurimo ir. abu "išėjo. Eidamas Senos pa- 
krante, karalius dar kartą prisiminė, ką jam pasakojo de 
Valua, ir vėl ėmė kvatoti. 

Po pusvalandžio dėdė ir karalius sėdėjo prie stalo, ant. 
kurio karalius įsakė, be kitų valgių, padėti milžinišką 
kumpį. 

— Ponai, ką manote, aš dabar valgysiu? — tarė kara- 
lius, ruošdamasis kišti burnon didelį kumpio gabalą. 

— Sir,— atsakė Gotjė de Šatiljonas,— neapsiriksiu pa- 
sakęs, kad valgai kiaulę!.. 

— Ne, neatspėjai! Tai ne kiaulė, o Valua! 

Karalius pradėjo taip kvatoti, kad kone paspringo, ir 
de Malestrua turėjo suduoti jam kumščiu per nugarą. Tai 
buvo vienintelis familiarumas, kurį valdiniai galėjo leisti 
sau bendraudami su karaliumi. 

— Dėkui, Malestrua,— tarė karalius. Rūmininkai nu- 
stebę žiūrėjo vienas į kitą, nesuvokdami, ar de Valua nau- 
dojasi dar didesnėmis karaliaus malonėmis, ar jau ne- 
beteko savo įtakos rūmuose. Juk Liudviko žodžiai buvo 
panašūs į įžeidimą. 

Apie devintą valandą karalius jau buvo sotus. Sočiai 
pavalgė ir de Valua. Nors buvo susiraukęs, bet valgė už 
du, kad net ausys lapsėjo. 

Po vakarienės karalius atsisveikino -<su pakviestaisiais 
pietauti, ir jie išėjo. 

— Dabar, kai likome vieni, brangusis Valua,— tarė 
dėdei karalius, — gal papasakosi, kaip atsitiko, kad buvai 

mnenaudėlių pagrobtas savo namuose? Juk tavo asmens 
sargybą sudaro trisdešimt kareivių. 

Valua trumpai papasakojo apie nuotykius, kaip Buri- 
danas ir Bigornė, naudodamiesi sumišimu, tamsiame ko- 
ridoriuje pagrobė įį. 

Jis tik nepasakė, kokiu tikslu jie įsiveržė į rūmus. 
Savo sąskaitas su Simonu Malingrė jis nutarė pats su- 
vesti. 

— Žinai ką? — karštai tarė karalius, — juk jie šaunūs 
vyrai! 

— Taip, Sir,— atsakė Valua niūriai, — jie labai pavo- 
jingi žmonės. Bet blogiausia, kad jie viską daro dar pa- 
vojingesnio žmogaus skatinami... Jie yra tik įrankis jo 
zankose. Šis žmogus yra prisiekęs mane pražudyti. Jį ap- 
ėmė keršto troškimas. Maloningasis pone, jis nori nužu- 
dyti tavo mylimiausią ir ištikimiausią draugą. 

— Apie ką tu kalbi? — paklausė karalius, pradėjęs 
pykti. 

Valua veidas pasidarė žiaurus. Tas žmogus, kuris ką 
tik pasakojo, kaip kiti jo nekenčia, dabar pats užsidegė 
baisiausia neapykanta. Pasilenkęs prie karaliaus, dusliu 
balsu sušnibždėjo:. 

— Kalbu apie tą, kuris pražudė mano brolį Pilypą IV, 
+ dabar rengiasi tave pražudyti! Kalbu apie tą, kuris 
neapkenčia manęs, nes puikiai žinau visus jo darbelius, 
nes seku jį; jis to bijo, nes viską daro slaptai... Tai... 

— Matyt, turi galvoje Marinji? 

— Karaliau, pats ištarei šį bjaurų vardą! Taip, tai 
Marinji pasiuntė šituos valkatas, įsakęs nužudyti mane. 
Patys vieni jie nedrįstų kėsintis. Jei, karaliau, nebūtum 
manęs išgelbėjęs, būčiau numiręs iš bado ir troškulio. 

— Dėl Dievo, jei tai, ką sakai, yra teisybė, įsakysiu 
suimti Marinji ir patupdyti jį kalėjiman. Ne, įsakysiu pa- 
karti jį, taip, pakarti... Įsakysiu pakarti Montioko savo 
pirmąjį ministrą... Jis pats, aukodamas man šitas kartu- 
ves, buvo pataręs padaryti pradžią. Iš pradžių ir pakars jj. 

Dabar Valua suprato, kad jam pasisekė, ir, jei taip 
toliau eis, jis galės pražudyti savo priešą. 

Primerkė akis, susikaupė, susiorientavo, kad, norėda- 
mas visiškai laimėti, turi paaukoti Mirtilę. Prasidėjo mei- 
lės kova su neapykanta. Neapykanta laimėjo. 

Savo širdyje nutarė nužudyti tėvą, bet išgelbėti duk- 
terį. 

Jo veidas dar labiau sužiaurėjo. 

— Sir, pasakysiu tau, kodėl. Marinji po kelių svyra- 
vimo dienų nutarė griežtai veikti prieš mane, ko seniau 
nesiryžo daryti. 

— Drožk viską, įsakau tau! — šūktelėjo Liudvikas, 
matydamas, kad de Valua tebetyli. 

— Štai, pašalindamas mane iš savo kelio, jis nori su- 
daryti patogias sąlygas dar... baisesnei piktadarybei... žu-- 
dymui... Jis nori nužudyti vieną asmenį, kurio neapkenčia,. 
kaip ir manęs. 

— Ką? — paklausė karalius.— Sakyk, grove, sakyk. 
Regis, jis kėsinasi prieš vieną iš mano draugų didikų? 

— Prieš ką, karaliau, manai? 

— Ar aš žinau! Gal prieš Šatiljoną?! Juk Šatiljonas 
padėjo. man užsidėti Navaros karaliaus vainiką; vadinasi, 
turi nuopelnų ir naudojasi mano palankumu:. 

— Siek aukščiau, karaliau! 

— Po velnių! Argi nori nužudyti kurį nors mano 
brolį? 

— Dar aukščiau siekia, Sir! Jei tai liestų tik kuni- 
gaikščius, atleisk man, nepradėčiau kovos su Marinji. 

Karalius sudrebėjo, atspėdamas, ką Valua turėjo gal-- 
voje. 

— Netrukdyčiau jam,— tęsė toliau grovas,— manyčiau, 
kad pats Dievas davė jam į rankas ginklą prieš žmones, 
kurie nekantriai laukia savo eilės... į Prancūzijos sostą.. 
Bet, kaip sakiau, jo aukos reikia ieškoti dar aukščiau... 
daug aukščiau! Matau, kad išblyškai... Matau, kad jau 
atspėjai! Taip, Sir, tave, tave, nori nužudyti Marinjil Ka- 
žin, ar Buridanas nėra jo įrankis? Kažin, ar tas Burida- 
nas nėra ir tavo brolių įrankis? 

Kambaryje stojo tyla. Baimė įsiskverbė į Liudviko šir- 
dį. Zinojo, kad broliai laukia progos pačiupti karūną. Bi- 
jojo, nes reprezentavo karaliaus Pilypo Gražiojo galybę. 
Buvo despotizmo įsikūnijimas. Marinji kaip tik buvo jo 
despotizmo įkvėpėjas ir vadovas, Liudvikas jo bijojo, bet 
sutiko kęsti jo įtaką, nes Pilypo Gražiojo laikais Marinji 
įgijo didelį autoritetą dėl savo nuopelnų karūnai. 

Galbūt, jis ne visai tikėjo Valua kaltinimais, bet dabar 
gavo progą, taip sakant, išmušti iš balno Marinji. 

Karalius susimąstė, o Valua, piktai šypsodamasis, žiū- 
1rėjo į |į. 

— Marinji jau žuvo! — džiūgaudamas pasakė Valua. 

Karalius pakėlė galvą, apsidairė, tarytum, norėdamas 
įsitikinti, ar neseka jo Marinji šešėlis ar šmėkla. 

Paklausė: 

— Kaip tą padarysime? 

Šis klausimas jau buvo mirties sprendimas Marinji. 

Valua suprato. Pakilo, apėjo aplink stalą ir atsisėdo 
šalia karaliaus. Šiuo savo veiksmu jis lyg panaikino visą 
hierarchinį atstumą tarp savęs ir karaliaus. Tą minutę 
Liudvikas X jau nebuvo karalius, kalbąs su savo galingu 
vasalu. Tai buvo dėdė ir brolėnas, kalbą šeimos reikalu. 
"Tai buvo du bendrininkai, projektuojantys piktadarybę. 

— Sir, jei nori pavesti man tą reikalą, gali rasti tei- 
sėjams progą nuteisti Marinji. Liaudis to neturi Žinoti. 
Yra pakankamai priežasčių jį apkaltinti. Liepkim tik iš- 
kratyti Marinji rūmų rūsius ir pamatysimę, kad jie pil- 
ni aukso, tuo tarpu kai karaliaus iždo skrynios tuščios. 
Paklauskime jį, kaip jis įsigijo tuos turtus? Apkaltinsim 
jį, kad išeikvojęs popiežiui priklausančią dešimtinę arba 
kad ėmęs pinigus iš flamandų ir rengęs sąmokslą prieš 
Prancūzijos karūną. Pagaliau apkaltinsim jį tokia pikta- 
darybe, kuriai joks nusikaltimas negali prilygti! 

Karalius atsidėjęs klausėsi Valua žodžių. Gėrė neapy- 
kantą, kurią liejo į jo sielą dėdė. 

— Atsimeni, karaliau, kad tavo gyvybei grėsė pavo- 
jus iš vienos pragaro dukros, kuri susitarė su šėtonu tave 
pražudyti. 

Karalius persižegnojo. 

— Gal atmeni, kaip aną vakarą laikėsi Marinji? At- 
meni jo sumišimą, išblyškusį veidą, jo spyriojimąsi, kad 
jam būtų pavesta raganą suimti? Ar nepasidomėjai, kodėl 
jis buvo taip sumišęs? 

— Apie tai nepagalvojau! — atsakė nervingai kara- 
lius.— Dabar man aišku: Marinji tada jautė sąžinės grau- 
žimą. 

— Ne! Ne sąžinės graužimą... bet... baimę! Marinji 

bijojo! Ar girdi? Bijojo, nes toji ragana, rengusi pasikė- 
sinimą prieš tave, yra... 

— Yra? — susidomėjo karalius. 

— Jo duktė! 

— Jo duktė! — suriko nustebęs karalius. 

— Taip, jo duktė ir bendrininkė. Nelaiminga mergaitė, 
kuri, matyt, veikia tėvo prikalbėta, pati nesuprasdama, 
kokią piktadarybę atlieka. 

Liudvikas, išgirdęs šiuos žodžius, neteko žado iš nu- 
stebimo. Ką? Si moteris, turinti daugiau kaip keturias- 
dešimt metų, kurią jis matė. Templio kalėjime, yra Ma- 
rinji duktė? Negali būti! Tai kažkoks nesusipratimas... 
arba... Staiga jam pasirodė, jog viską suprato. Taip! Su- 
prato. Sudavė sau delnu į kaktą ir dusliai suriko: 

— Pagaliau viską supratau,- Valua! Ar matei raganą 
po to, kai ją lankiau? Kiek metų gali būti tai mergaitei, 
Marinji dukteriai? Ji turbūt turi ne daugiau kaip dvide- 
šimt metų ar šiek tiek vyresnė? Tiesa? Juk Marinji duktė- 
negali būti sena. 

— Ji yra kokių septyniolikos metų! — sušnibždėjo Va-- 
lua. Jo nerimas augo kas S Nežinojo, kaip išsi-- 
painios iš šito intrigų tinklo, kurį pats sumezgė. Viena 
klaidelė, ir jis pats taps savo intrigų auka. 

— Septyniolika metų! — suriko piktai karalius.— Tai 
ji tokį įspūdį tau padarė? 

— Taip, Sir,— atsakė išsigandęs Valua,— ji labai gra-- 
ži ir grakšti! Ji iš visų Rožių Aptvaro rožių yra gražiau- 
sioji. 

Karalius su gailesčiu pažvelgė į Valua. 

— Vadinasi, tau ji atrodė jauna ir net graži! Tad pa- 
klausyk! Dabar matau, kad ji tikra burtininkė, nes man: 
ji pasirodė sena ir negraži. 

Valua nustebo... Nieko nesuprato... Pamanė, kad kara- 
lius kažkaip piktai žaidžia su juo ir tyčiojasi. 

— Sir,— vapaliojo,— nieko nesuprantu. 

— O aš suprantu,— piktai atsakė karalius.— Bigornė 
teisybę sakė, kad Marinji duktė yra galinga burtininkė. 

— Bigornė! Pranešė! — sušnibždėjo visai sukvailėjęs 
Valua, braukdamas ranka prakaituotą kaktą. 

— Taip, — pakartojo karalius, — ji galinga burtininkė. 
Vadinasi, ji gali pasiversti kuo norint, kad išvengtų žmo- 

nių keršto. Turim abu nueiti jos pažiūrėti. Įdomu, kuo 
dabar ji pavirs? Tu turbūt kaip ir pirmiau, matysi jauną 
gražią mergaitę, o aš seną ir šlykščią bobą! Žinai! Pasi- 
kvieskim ją į šį kambarį ir patikrinkim mūsų įspūdžius. 

— Tai ji čia? — vapėjo Valua. 

— Įsakiau, kad ją atgabentų į Luvro kalėjimą. Turi 
būti čia dar šią naktį. 

Tai pasakęs, karalius nuėjo į savo miegamąjį, paskui 
jį nuskubėjo svyruodamas Valua, klausdamas savęs, kas 
jo laukia. 

Prieškambaryje karalius sustojo. Hugo Trenkavelis 
stovėjo prie durų su pliku kardu, drauge su juo sargy- 
boje buvo dvylika kareivių. 

— Burtininkė? — paklausė karalius. 

— Laukia Jūsų karališkosios didenybės įsakymo! — 
atsakė sargybos vadas.— Karaliaus įsakymu liepiau at- 
vesti Kapeliušą ir karaliaus iždininką. Laukia jau nuo 
trečios valandos ryto. 

Karalius kreipėsi į iždininką, kuris stovėjo salės ker- 
tėje, laikydamas rankose kapšius su taleriais. 

— Gali eiti su savo kapšiais. Jau esi nebereikalingas. 
Pasilik juos sau šiai. dienai atminti. 

— Tad galiu eiti miegoti? 

— Eik po velnių! — piktai suriko Liudvikas. 

Valua, žvilgtelėjęs į kitą salės pusę, pamatė budelį 
Kapeliušą, kuris snaudė sėdėdamas ant suolo. Budelis lai- 
kė rankoje tris naujas virves. Virvės buvo rūpestingai iš- 
teptos taukais, o jų galus vainikavo kilpos: 

— Kam tos virvės? — suvaitojo išsigandęs Valua. 

— Ar turiu nugabenti atgal budelį? — paklausė Tren- 
kavelis. 


Karalius, valandėlę pasvyravęs, tarė: 

— Tegu dar lieka. Galbūt jo trys virvės bus reikalin- 
gos! Kol kas teknarkia! 

Visi buvę salėje išblyško, nežinodami, kam skiriamos 
kilpos. 

Tik Kapeliušas ramiai miegojo, suspaudęs rankoje 
virves. 

— Ar burtininkė jau mano kambaryje? — paklausė ka- 
ralius. 

— Ne, Sir,— atsakė sargybos vadas,— maniau, kad ge-- 
riau pasielgsiu, nuvesdamas ją į mažąjį kambarėlį be: 
langų, kad negalėtų pabėgti. 

— Gerai padarei, mano gerasis Trenkaveli! 

Karalius, Valua lydimas, nuėjo į mažąjį kambarėlį. 
šalia jo miegamojo, kur buvo uždaryta Mabelė. Prie kam- 
bario durų stovėjo sargyba: karininkas ir šeši kareiviai. 

Karalius rankos mostu liepė jiems pasitraukti, įėjo 
į kambarį ir suriko. 

Visi šoko prie karaliaus jo gelbėti. Atbėgę pamatė, 
kad kambarys tuščias. 

— Tuščias! — sušuko virpančiu balsu karalius. 

— Tuščias! — pakartojo Valua, ir jo balse buvo gir- 
dėti džiaugsmas, lyg nuteistojo mirti, kuriam paskutinę 
valandėlę dovanota gyvybė. 

Žinia apie nepaprastą įvykį pasklido po visą Luvrą. 
Vieni šaukė, kad įvykęs stebuklas, kiti reikalavo, kad 
skambintų varpais aliarmą. Visi bėgo žiūrėti, kad įsiti- 
kintų, jog velnias pagrobęs raganą. 

Karalienė, apimta keisto nerimo, vaikščiojo po mie- 
gamąjį ir kalbėjosi su savo ištikima kambarine, jauna, 
gražia Žana. 

— Zana, kada, pagaliau, pasibaigs ši naktis? 

— Deja, dangus dar visai juodas. 

Karalienė atsiduso. 

— Eik,— tarė. 

Žana žemai nusilenkė ir jau norėjo išeiti, bet kara- 
lienė suriko: 

— Sustok! Pasilik. Ar yra žinių apie Mabelę? 

— Jokių. Ji nepasirodo. 

— Ko tu verta, jei negali jos surasti? — piktai tarė 
Margarita. 

— Tai ne taip lengva. Stragildas taip pat jos ieško 
ir vis dar nesuranda,— atsakė Žana. 

— Ak! Nelaimė mane persekioja. Viskas mane apvylė. 
Buridanas ir Mirtilė mylisi; Mabelės pagamintas gėrimas 

ne tiktai nedavė man Buridano meilės, bet kone nužudė 
jį patį. O šis Pilypas de Olnas. Jo meilė ir jo brolio ne- 
apykanta mane pražudys. Kaip aš neapkenčiu to Pilypo! 

— Nelaimingas jaunuolis,— sušnibždėjo Žana, paslap- 
<iomis šluostydama ašaras. 

— Valua taip pat kažkur dingo. 

— Kur karalius? 

— Turbūt miega. 

— Eik, sužinok. 

Žana skubiai išėjo. Margarita priėjo prie lango, ati- 
traukė sunkią užuolaidą ir pažvelgė pro jį. Nakties tam- 
soje juodavo tuopų viršūnės. Jau nebebuvo labai tamsu. 
Tik kelios žvaigždės mieguistai „žybčiojo danguje. 

— Turbūt niekada neprašvis,— sušnibždėjo Margarita. 

Įėjo į didelį kambarį, apšviestą mažo naktinio žibin- 
tėlio. Tame kambaryje miegojo jos seserys — Blanša ir 
Zuana. Tą akimirksnį mieganti Žuana šypsojosi savo ža- 
vingomis lūpomis ir kažką šnibždėjo. Margarita pasilen- 
kė prie jos ir išgirdo tylų karštą šnibždėjimą: 

— Laukiu tavęs... nieko nebijok!.. Laukiu tavęs... Nest- 
lio Bokšte! 

Karalienė sudrebėjo. Staiga Blanša neramiai pajudėjo 
savo lovoje ir išsigandusi suriko: 

— Neik ten! Jei tau brangi gyvybė, neik! Neik į Nest- 
lio Bokštą! 

Margarita pažvelgė į ją išsigandusi ir ėmė trauktis 
prie durų, tarytum būtų išvydusi baisią šmėklą. 

— Ji pasakė Nestlio Bokšto paslaptį! Meilė ir mirtis. 
Tai mano gyvenimo gėda ir turbūt... mano pražūtis! 

Grįžo į savo kambarį ir ėmė vaikščioti. Nerimas virto 
keista baime. 

— Taip, taip... Nestlio Bokštas! Mirties Bokštas! Bet 
kas man tie, kurie žuvo, patenkinę mano meilės įnorį? 
Kas? Dulkės! Niekis! Buvo ir išnyko. Nestlio Bokštas — 
mano pražūtis, bet, kol rasiu tikrą meilę, kol kitoje šir- 
dyje rasiu mano ilgesio atgarsį, lankysiu Bokštą... nes 
ten galiu valandėlei pamiršti savo ilgesį... 

— Šviesioji ponia! Šviesioji ponia! — pasigirdo Žanos 
virpąs balsas.— Karalius išvyko iš Luvro! 

— Na ir kas? — paniekinamai atsiliepė karalienė.— 

Turbūt jis nuvyko į Valdamiero gatvę meilės menu pa- 
sidžiaugti... Nes Nestlio Bokštas ne jo. 

— Ne, šviesioji ponia! Karalius nuvyko į... 

— Kalbėk aiškiai, beprote! 

— Į Nestlio Bokštą. 

Margarita vos susilaikė neriktelėjusi. Krūtinę suspau- 
dė besiveržiantis vaitojimas. Veidas apsiniaukė. 

— Nieko! Nieko! —tarė Žana, palaikydama karalie- 
nę.— Karalius neras ten jokių pėdsakų... 

— Zuvau! Gotjė prakeikimas mane slegia! 

— Nusiramink, ponia. Karalius nieko nesužinos! 

— Rašiau! — suvaitojo. 

— Ak! Laiškai ten liko? 

— Taip! Tai buvo beprotybė! Rašiau Buridanui! Ra- 
šiau tokius laiškus, kurių nepąsirašytų net didžiausiojė 
ištvirkėlė. 

— Gal karalius neras tų laiškų? 

— Deja! Jis ras laiškus, ras širmuonėlių apsiausią su 
smaragdų sagtimi, kurią man jis pats padovanojo! 

— Koks neatsargumas! 

— Pasakyk, beprotybė! Toks likimas! Bausmė už nuo- 
dėmes. Gotjė prakeikimas! 

Karalienė apalpusi krito ant grindų. 


Kai atsipeikėjo, suprato, jog guli lovoje, į kurią įkėlė 
ją atrodanti silpnutė, bet kūnu ir dvasia stipri Žana. 

— Šviesiausioji ponia,— kalbėjo jaunoji bendrinin- 
kė,— pavojus praėjo. Karalius grįžo iš Bokšto. Juokiasi, 
juokauja, valgo su dideliu apetitu... Matyt, nieko nerado. 
Karalius nemoka apsimesti... Visi žinom jo atvirą būdą. 

— Tiesa,— sušnibždėjo Margarita, lengviau atsikvė- 
pusi.— Žana, kas galėjo jam patarti nuvykti į Bokštą? 

— Lancelas Bigornė. 

— Bigornė! — pakartojo vėl išsigandusi Margarita.— 
Matai, mane persekioja likimas. Kodėl jis taip padarė? 

— Atėjo įskysti savo pono Žano Buridano. Pranešė 
karaliui, kad grovas de Valua yra uždarytas Nestlio 
Bokšte. Karalius nuvyko grovo išvaduoti, ir dabar jie abu 
pusryčiauja. 

— Kaip? Tie žmonės išdrįso pasirinkti savo gūžta 
Nestlio Bokštą? | 

— Taip! Dabar jų ten nėra, bet, nežinodami, kad ka- 
ralius išlaisvino Valua, jie ten turbūt grįš. 

Margarita susimąstė ir tarė: 

— Zana, karalius, baigęs pusryčiauti, turbūt eis į sa- 
vo miegamąjį, kaip jis visada daro, gerai pavalgęs. Eik 
į slaptą koridorių ir sek jį. Jei ką svarbaus sužinosi, pra- 
nešk man. Jei karalius užmigs, būsiu išgelbėta. 

Žana jau buvo už durų, bet karalienė vėl pašaukė ją: 

— Pasilik! Eisiu pati. Duok raktą. 

Karaliaus kambariai buvo sujungti su karalienės kam- 
bariais slaptu koridoriumi. Koridoriuje nišoje stovėjo 
šventosios Genovaitės statula. Už statulos papėdės buvo 
spyruoklė. Paspaudus ją, statula pasisukdavo, ir tada ga- 
lima buvo pastebėti slaptas duris. Apie jas žinojo tik ka- 
ralienė ir jos kambarinė. Durys vedė į siaurutį koridorėlį 
šalia karaliaus kambarių. Koridoriaus gale buvo mažas 
kambarėlis, pro kurio langą galima buvo pamatyti, kas 
vyksta karaliaus kambariuose, net jo miegamajame. Šio 
kambario paslaptį Margaritai atidengė jos uošvis Pilypas 
Gražusis. Iš šio kambario Margarita turėjo sekti savo 
vyrą, kad įsitikintų, ar kartais jis nelaužo ištikimybės jai, 
ir kad pranešinėtų uošviui, ką daro, ką galvoja ir su kuo 
bičiuliaujasi karalius. Pasislėpusi šiame kambarėlyje, Ža- 
na naktį girdėjo karaliaus pasikalbėjimą su Bigornė. 

Margarita, įėjusi į kambarį, suriko nustebusi. Prieš ją 
stovėjo moteris. Pažino ją: tai buvo Mabelė. Mabelė, pa- 
mačiusi karalienę, nenustebo, tik pridėjo pirštą prie lūpų, 
duodama ženklą tylėti; paskui griebė karalienę už rankos 
ir išvedė ją iš kambario. Nustebusi Margarita nė nesi- 
priešino. Greit perėjo slaptą koridorių. Mabelė patikrino, 
ar šventos Genovaitės statula stovi vietoje. Paskui jos 
nuėjo toliau. Pagaliau sustojo prie karalienės miegamojo. 

— Tu! — suriko Margarita.— Tu! Slaptame kambary- 
je? Kokiu būdu? Kodėl? 

— Viską sužinosite paskui, mano karaliene, — atsakė 
Mabelė.— Bet reikia, kad karalius manęs nepažintų, jei 
ateis į šį kambarį. Prieš kelias minutes jis matė mane 
kalėjime. 

— Kalėjime? Tu? 

— Taip, aš! Karalius atsidėjęs į mane žiūrėjo! Gali 
atsiminti, kaip buvau apsirengusi. 

Margarita nuvedė Mabelę prie milžiniškos spintos, 
pilnos drabužių, ir liepė išsirinkti sau tinkamus. Po va= 
landėlės jokia akis nebūtų pažinusi burtininkės Mabelės, 
juo labiau kad jos veidą dengė kaukė. 

— Dabar man paaiškinsi, kodėl patekai kalėjiman ir 
kokiu būdu atsidūrei slaptame kambaryje? Kodėl Buri- 
danas nenumirė, išgėręs tavo pagaminto gėrimo? Įspėju, 
kad neišsisuksi... Aš nesu toks žmogus, kurį galima ne- 
baudžiamai apgauti ir išduoti. 

— Taip,— atsakė Mabelė,— žinau, mano karaliene, 
kad esate iš tų, kurie patys save išduoda! Jeigu jau ne- 
reikalingas mano patarnavimas, galite manimi nusikra- 
tyti tuojau pat. Prieš kelias valandas manęs laukė lau- 
žas. Buvau vedama pas karalių, o kad nepabėgčiau, užda- 
ryta kambarėlyje. Karaliaus prieškambaryje yra daug ka- 
reivių ir karininkų. Galite vėl mane uždaryti tame pat 
kambaryje, kurio durų negalėčiau atidaryti! Uždarykite 
duris ir veskite mane į laužą! 

„Margarita susimąstė. Matyt, Mabelė buvo dar reika- 
linga. O gal bijojo, kad Mabelės paskutiniai žodžiai ne- 
ŽD mirties sprendimu jai pačiai; labai daug jos paslap- 
čių Mabelė žinojo. 

Dar pyko, bet jau švelnesniu balsu pasakė: 

— Pirmiausia, paaiškink man viską, o paskui pažiū- 
rėsim! 

— Ką norite sužinoti, mano karaliene? 

— Viską! 

Mabelė jau turėjo atsakymą... Apie jį galvojo jau ka- 
lėjime. 

— Galbūt apsirikau ir pagaminau per silpną meilės 
eliksyrą. 

— Gerai, bet Bokšte man pasakei, kad tai mirtini 
nuodai. 

— Sakiau, tai gėrimas... kuris žudo meile, tai nebuvo 
nuodai. 

— Bet Buridanas nenumirė? 

— Kažin ar jis tebegyvas! Bet, jei ir gyvas, tikrai mirs 
iš meilės jums, karaliene! Tai tik laiko klausimas! 

— Tiesa? 

— Neabejoju nė valandėlės! Tik viena aplinkybė gali 
tai sutrukdyti. 

„— Kokia? 

— Jei tuo laiku, kai nuodai ims veikti, jį pamatys ka- 
ralius arba jis karalių, jūsų vyrą. To pakaks, kad nuodai 
nepaveiktų! 

Mabelės žodžiai, pareikšti tvirtu tonu, buvo sumanus 
manevras. Jie užtikrino jai neliečiamybę, jei karalienė 
sužinotų, kad gėrimas nepaveikė. 

— Tada visas mūsų darbas nueitų veltui? 

— Kas neįvyko, tas dar gali įvykti. Galėsiu vėl pa- 
ruošti... 

Karalienė sudrebėjo. 

— Esu tikra,— tęsė Mabelė — kad Buridanas jau ne- 
gyvas. Bet pati sau tarė: 

— Mano brangusis sūnau, esi išgelbėtas. Kol ši ištvir- 
kėlė manys, jog esi negyvas, būsi apsaugotas nuo jos 
pasikėsinimų ir šlykščios meilės! 

— Maloningoji ponia,— tarė Margaritai,— tikrai tur- 
būt galėsite pamatyti jo agoniją, jei dar nėra miręs... 
Turbūt jau liepėte jį suimti ir nuvesti į kokį nors tamsų 
urvą. 

— Ar nieko nežinai?! — suriko Margarita.— Ar neži- 
nai, kad šie niekšai manęs vos nenužudė Nestlio Bokšte, 
kad Pilypas ir Gotjė tebegyvi, kad dėl jų kaltės mane vos 
nesudraskė liūtai... kad jie pagrobė grovą de Valua ir 
kažkur jį paslėpė. 

Mabelės veidas išblyško po kauke. Ji negalėjo supras- 
ti, kas įvyko. 

— Paaiškinkite man, karaliene, kas darosi. Aš nieko 
nesuprantu. Išeinančią iš Nestilio Bokšto, mane užpuolė 
lankininkai, suėmė, buvau įtarta raganavimu ir įmesta 
į Templio kalėjimą. Matyt, karalius kažką sužinojo apie 
Nestlio Bokštą ir liepė jį saugoti. 

— Taip... aišku! Mabele, padėk man. Tik tu gali mane 
išgelbėti. O aš, kvailė, prieš valandėlę maniau, kad tu 
man esi neištikima! Džiaugiuosi, kad tu vėl su manimi... 

Mabelė įsitikino, kad jos įtaka karalienei ne tik ne- 
sumažėjo, bet padidėjo. Dabar Margarita joje matė vie- 
nintelį žmogų, kuris gali ją išgelbėti. 

Nuo tos minutės, kai laimingoji motina sužinojo, kad 
jos sūnus gyvas, jos neapykanta Margaritai lyg ir apri- 
mo. Ir kodėl turėjo neapkęsti jos? Juk ji nenužudė Buti- 
dano, o meilė... meilė — tai moters silpnybė. 

— Maloningoji ponia, gal pasakysite man, kas atsitiko 
su Bigornė? 

— Kodėl tu. jo pasigailėjai? Man tai pranešė pre- 
fektas. 

— Atidavei man šį žmogų. Galėjau daryti su juo ką 
noriu. 

— Nepriekaištauju tau, bet noriu žinoti, kodėl taip 
pasielgei? Gal be reikalo jo pasigailėjai, mano brangioji? 

— Ne! Įsitikinau, kad jis reikalingas, todėl jo pasi- 
gailėjau. 

— Pasakysiu, kas su juo atsitiko. Bigornė pagrobė 
grovą de Valua, bet tas pats Bigornė pranešė apie tai 
karaliui, kuris išvadavo grovą. Kodėl tai padarė? Negaliu 
atsakyti į tą klausimą. 

— Pasistengsiu sužinoti, — atsakė  Mabelė.— Matau, 
mano karaliene, kad man būnant kalėjime dėjosi keisti 
dalykai... Jaučiu, kad jums gresia pavojus. Laiku išėjau 
į laisvę ir galiu padėti... Einu, viską sužinosiu, o jei kas 
nors... Valua, ar kas kitas kklaustų apie mane, sakykite, 
kad tris dienas niekur .nebuvau išėjusi iš jūsų kambarių. 

Išėjo, palikusi šiek tiek nurimusią karalienę. | 

Duryse susidūrė su vienu lankininku, kuris; matyt, 
kažko nekantriai lūkuriavo. 

— Ką čia veiki? — paklausė. 

— Laukiu mūsų maloningosios ponios,— atsakė lan- 
kininkas, su pagarba ir baime žvelgdamas į Mabelę, visų 
laikomą ragana. 

— Ko nori iš karalienės? — griežtai paklausė Mabe- 
lė— Karalienė yra pavargusi ir šiandien neišeis iš savo 
kambarių. 

— Norėjau jai štai ką įteikti...— tarė kareivis, ištrau- 
kęs mažą ryšulėlį. 

— Duokš, atiduosiu karalienei! 

— Bet... bet...— vapėjo nelaimingas kareivis, o jo vei- 
de aiškiai atsispindėjo nusivylimas. 

— Kas yra? — dar griežčiau paklausė Mabelė. 

— Karalienė turėjo už tai mane apdovanoti! Taip man 
pasakė riteris, įteikęs šį daiktą. 

— Gausi dovanų! Bet pasakyk to riterio vardą! 

— Ponas Pilypas de Olnas. Jis labai dosnus žmogus! 

Mabelė sudrebėjo, paskui išėmė iš kišenės kelias smul- 
kias monetas ir atidavė kareiviui. 

— Štai tau! 

Kareivis susiraukė ir sumurmėjo: 

— Tas ponas buvo kur kas dosnesnis. 

— Tai nuo manęs. Karalienė duos tau daug auksinių 
talerių. Bet atsimink, jei nors žodelį cyptelsi apie tą daik- 
tą... susilauksi kitos dovanos... 

— Kokios? 

— Stiprios, naujos virvės! 

— Niekam nieko nesakysiu, net savo nuodėmklau- 
siui! — užtikrino kareivis. 

Jau už Luvro mūrų Mabelė atrišo ryšulėlį ir pamatė 
karalienės smaragdus. 

— Smaragdų sagtis... Ir ją Pilypas de Olnas siunčia 
Margaritai... Kas per nauja paslaptis? 

Bet atidėjo naujos mįslės sprendimą kitam laikui. Įsi- 
dėjo sagtį į kišenę ir skubiai nuėjo į namelį prie Inocento 
kapinių. 

Greit jau buvo burtininkės laboratorijoje. 

— Mirtile,— sušuko. 

Tyla. 

Mabelė išsigando. 

Slaptavietė buvo tuščia. 

Apibėgo visą namą nuo viršaus iki apačios: Mirtilė 
dingo. 


—— — —————————————  ———— ——— — X — —— —— i ———— — | O Ė 


Valanda slinko po valandos. Karalienė nekantravo. 
Kas minutę siuntinėjo Žaną sužinoti, ką veikia karalius, 
kokiu tikslu jis ėjo į Bokštą, apie ką tarėsi su Valua. 

Tuo laiku karalius kartu su Valua rengė sąmokslą 
prieš Marinji ir net neprisimiiė karalienės. 

Apie ketvirtą valandą po pietų, kai karalienė jau be- 
veik nurimo, staiga įbėgo Žana šaukdama: 

— Ponia! Karalius ateina! 

Margarita pašoko, ramiai atsisėdo prie verpsto ir pa- 
leido ratą. 

— Karalius! Karalius! Vietos karaliui! 

Ant slenksčio pasirodė Liudvikas. Įėjo su triukšmu, 
kaip visada. Tarpduryje karalius sustojo, sužavėtas ver- 
piančios karalienės reginiu. 

Ir tikrai, karalienė žavingai atrodė, tarsi skaisti, ne- 
kalta. Verpsto ratas sukosi, baltos vilnos Margaritos švel- 
niose rankose buvo panašios į šilką. Verpė ir tyliai dai- 
navo švelnią lopšinę dainelę. 

Karaliaus žvilgsnis sužibo meile. 

Margarita džiūgaudama riktelėjo. Jos balse skardėjo 
ir nustebimas. 

— Ak! Mano brangusis karaliau! Tai tu. Deja, šian- 
dien tavęs nebelaukiau. Jau ilgėdamasi nežinojau, ko 
griebtis, ir kaip Penelopė pradėjau verpti, laukdama savo 
pono ir vyro atvykstant! 

— Atleisk, Margarita, bet valstybės reikalai kartais 
verčia mus užmiršti asmeniškus. Dažnai turim negirdėti 
meilės balso. Privalėjau posėdžiauti su mūsų patarėjais, 
kad gelbėtume valstybę ir nubaustume valstybės priešus 
ir išdavikus. 

— Gelbėti valstybę? Nubausti valstybės priešus ir iš- 
davikus? — tarė Margarita drebėdama iš baimės.— Gąs- 
dini mane? 

— Tik tai, o ne kiti reikalai šiandien „privertė mane 
taip ilgai tavęs nematyti! Niekšas, kurį aš. taip apdova- 
nojau, kurį pagerbiau savo DrAUE SENŲ, rengė sąmokslą 
prieš mane. 

— Kas tas niekšas? 

— Sužinosi, Margarita,— tarė Liudvikas, laikydama- 
sis dėdei duoto žodžio, kad nepasakys išdaviko vardo.— 
Kada bus paskelbtas išdaviko vardas, tada jis ir bus nu- 
baustas už savo piktadarybę. 

— Ar tai galima!? Kartą jau man sakei apie pikta- 
darybę... išdavystę. 

— Taip,— atsakė karalius ir suraukė kaktą.— Sakiau, 
kad mane išduoda moteris, net prašiau, kad padėtum man 
surasti išdavikę. 

— Deja, Sir, man nepavyko to atlikti! — tarė karalie- 
nė, įveikdama susijaudinimą. 

Karalius valandėlę patylėjo. 

— Nelaimė panorėjo, kad vienintelė būtybė, kuri ga- 
lėtų man tą vardą pasakyti, dingo,— pagaliau tarė ka- 
ralius. 

— Kokiu būdu? | 

— Liepiau tą burtininkę atgabenti iš kalėjimo į Luvrą 
ir uždaryti viename kambaryje, iš kurio, kaip žinai, ne- 
galima išeiti. Ir štai, kai norėjo kalinę atvesti pas mane... 
jos kambaryje nebebuvo. 

— Drebu visa! 

— Prisipažinsiu, kad yra ko drebėti! Tik įsivaizduok, 
aš pats, nors nežinau, kas yra baimė, įėjęs į jos kambarį 
be angos ir pamatęs, kad ragana vis dėlto dingo... paju- 
tau, jog šurpuliai eina per mano kūną. 

— To ir negalima suprasti! — suriko karalienė, apsi- 
mesdama esanti neapsakomai nustebusi. 

— Nusiramink, gražioji Margarita. Atmink, kad turi 
mane, ir nieko nebijok! O raganą turbūt pagrobė pats 
velnias... Kitaip negalėjo būti! Jos dingimas pastatė mane 
į keblią padėtį. 

— Kodėl? | 

— Man rūpi tas išdavikas! O šią naktį jau beveik tu- 
rėjau savo rankose visas išdavystės gijas, galėjau turėti 
ir žmogų, kuris žino tos... išdavikės vardą. 

— Kas yra tas Žmogus? 

— Vienas iš tų valkatų, kurie užpuolė tave Žvėryne, 
vienas iš tų drąsuolių, kurie drįso pagrobti mūsų mylimą 
dėdę Karolį de Valua jo paties rūmuose. Man pavyko įį 
išgelbėti. 

— Žinios apie šį niekšišką žygį pasiekė ir mano au- 
sis,— tarė Margarita. Jos širdis taip plakė, lyg norėdama 
iššokti iš krūtinės. 

— Juk turbūt žinai, kad buvau nuvykęs į Nestlio 
Bokštą vaduoti Valua iš tų nenaudėlių rankų? 

Margarita jau nebegalėjo susivaldyti ir krūptelėjo. 

*— Vadinasi, tie plėšikai susisuko Nestlio Bokšte sau 
gūžtą! — suriko. 

— Reikia manyti, kad jie jau seniai ten sėdi. Bet man 
tai mažai rūpi. Jie greit bus suimti ir tinkamai nubausti. 
Aš susidomėjau tik viena labai svarbia aplinkybe, būtent: 


> 39 


Nestlio Bokšte radau išdavystės pėdsakus... ir, jei ne Pi- 
lypas de Olnas... 

— Sakai, Pilypas de Olnas sukliudė tau sužinoti iš- 
davikės vardą... 

Margarita išbalo kaip lavonas ir susimąstė. 

Karalius kalbėjo toliau: 

— Įsivaizduok sau, brangioji Margarita, Bokšto vir- 
šutiniame aukšte, parengtame, matyt, slaptoms orgijoims, 
mažoje spintelėje radau laiškus, kuriuose greičiausiai ir 
buvo išdavystės pėdsakų. 

Karalius kalbėjo ramiu balsu, įbedęs akis į langą, lyg 
prisimindamas visą sceną. Margarita, išgirdusi jo žo- 
džius, iš baimės kruvinai įsikando lūpą. 

Gražiomis akimis ji E į karalių, o savo sieloje 
šnibždėjo: 

— Viską žino! Dabar mirsiu. Jie drauge su Valua vis- 
ką nutarė. Dabar tik žaidžia su savo auka, o paskui ati- 
duos ją į budelio rankas. 

Margarita klausė, sulaikiusi kvapą. Kai karalius pa- 
sakė, kad laiškai sudegė, lengviau atsiduso, sušnibždėjo: 

— Išgelbėta! 

Si moteris taip mokėjo susitvardyti, kad jos veide ne- 
galima buvo pastebėti jokių pasikeitimų. 

— Dabar,— kalbėjo karalius,— man lieka tik prašyti 
tave, brangioji Margarita, atleisti man!.. 

— Atleisti? Už ką? 

— Kad drįsau tave, skaistumo ir doros angelą, įtar- 
ti... tiesa, tik trumpą valandėlę!.. 

— Mane įtarti? — sušnibždėjo užkimusiu balsu Mar- 

garita,— kuo įtarti? 
" Liudvikas, pažvelgęs į Margaritą, norėjo jau atsakyti 
ir vėl prašyti atleisti. Staiga prisiminė sceną su pa- 
veikslu, ir jo akyse iškilo moteris iš paveikslo. Jis su- 
šnibždėjo: —,,Ponia Dora!“ 

Šiuo vardu žmonės vadindavo karalienę Margaritą 
Burgundietę. Tai nebuvo pasityčiojimas, o tikros pagarbos 
pareiškimas. 

Tardamas šiuos žodžius, aiškiai matė prieš save pa- 
našios į karalienę Ponios Doros veidą iš paveikslo, kurį 
durklu supjaustė į gabalus. Vėl pakartojo: 

— Ponia Dora! 

Įbedė akis į Margaritą ir dar kartą sumurmėjo: 

— Ponia Dora... Tai ji... Tai Margarita. 

Nervingai nusikvatojo, pakratė galvą, tarytum norė- 
damas save įtikinti, kad tai yra negalimas dalykas. 

— Sir! Sir! — suvaitojo išsigandusi Margarita,— mal- 
dauju nusiramink. Tavo žvilgsnis pablūdęs, rankos dreba! 
Kas tau yra? 

— Klaiku, Margarita...— tarė nelaimingas vyras, net 
tą valandėlę nedrįsęs įtarti savo neištikimos žmonos.— 
Papasakosiu tau apie savo kančias. 

Emė pasakoti. 

Margarita pajuto, kad laimi. Pribėgo prie karaliaus, 
atsisėdo jam ant kelių, ėmė glaustis prie jo, priglaudė 
galvą prie jo krūtinės, o paskui, prispaudus savo lūpas 
prie jo lūpų, tyliai sušnibždėjo: 

— Sakyk, mano karaliau, mano numylėtas Liudvikai! 
Sakyk! Pasakyk man visa, kas tave kankina. Kalbėk, nors 
krisiu kaip lavonas, pamaniusi, kad Liudvikas įtarė savo 
Margaritą! 

Karalienės pabučiavimas paveikė Liudviką. Dabar jis 
jau negalėjo sau atleisti, kad drįso ją įtarti. Pradėjo pa- 
sakoti jai apie begėdišką paveikslą, kurį supjaustė į ga- 
balus. | 

Margarita suriko: 

-— Kaip! Tie niekšai išdrįso tą moterį nupiešti pana- 
šią į mane, kad iš rėmų žvelgtų į jų šlykščias orgijas? 

Karalius, išgirdęs šituos žodžius, pašoko iš vietos ir 
verkdamas, ir juokdamasis sušuko: 

— Kaip aš galėjau tai pamanyti! Dėl Dievo! Juk vis- 
kas aišku. Jie padarė tai, kad įžeistų ir iškoneveiktų tave! 
O aš kvailys, pamaniau... 

— Sakyk, ką? — melancholiškai paklausė Margarita. 

— Pamaniau, kad lankeisi Nestlio Bokšte ir kad kaž- 
koks dailininkas nupiešė tave tokioje šlykščioje, gėdin- 
goje pozoje! Bet dar ne viskas... Įsivaizduok, atidaręs 
spintą, radau joje daug drabužių, kvepiančių tavo mėgs- 
tamais kvepalais. | 

Margarita suakmenėjo iš baimės. 

— Radau spintoje apsiaustą su sagtimi, papuoštą 
smaragdais. Jie panašūs į tuos, kuriuos tau padovanojau. 


41 


Dabar Margarita pajuto, kad virš jos galvos pakibo 
Dievo bausmės kalavijas. 

— Šėtonas pakišo man tada mintį, kad tai tavo ap- 
siaustas,— kalbėjo toliau karalius.— Juk geriau būtų bu- 
vę, jei tiesiai tau būčiau pasakęs: „Margarita, pasigailėk 
manęs ir parodyk man smaragdus“. Parodytum man juos, 
ir mano kvailas, bjaurus įtarimas išsisklaidytų lyg dūmai. 

Karalius nutilo, lyg kažko laukdamas. 

Karalienė nepajudėjo iš vietos. 

Nesistengė net griebtis melo. Nieko negalvojo, dabar 
ji buvo tik patekęs į spąstus Žžvėrelis, kuris laukia mir- 
tino smūgio. 

— Dėl Dievo! — sušnibždėjo karalius,— ar girdi, Mar- 
garita? Kodėl, išgirdusi tai, ką aš pasakiau, neparodai 
man smaragdų? 

Pakilo iš vietos ir visiškai išbalęs, baisus, pablūdu- 
siu veidu žiūrėjo į žmoną. Ji taip pat pakilo ir jau žiojosi 
riktelėti: „Tai tiesa! Viskas tiesa!.. Moteris paveiksle - 
aš! Smaragdai mano! Tai aš — Margarita Burgundietė 
esu Nestlio Bokšto ištvirkėlė!“ 

— Ponia! — staiga pasigirdo kažkoks ramus balsas,— 
atnešiau ponios apsiaustą, kurio smaragdų sagtį reikia 
pataisyti. 

Karalienė tylėjo. 

Karalius piktai suriko ir šoko prie stovėjusios ant 
slenksčio Mabelės, kuri laikė rankoje karalienės ap- 
siaustą. 

— A! Atsiprašau, — sušnibždėjo.— Nežinojau, kad čia 
karalius, būčiau pasirinkusi kitą valandėlę tokiems rei- 
kalams... Išeinu ir.. 

— Duok ASS alis alis -s0Si ko karalius ir, i tianikos jt 
iš Mabelės rankų, godžiai pažvelgė į sagtį. 

Tada ir Margarita pažvelgė į apsiaustą ir, pamačiusi, 
kad sagtis yra vietoje, apalpo. 

Po valandėlės karalienė atsipeikėjo. Viskas kuo pui- 
kiausiai pasibaigė. Karalius ilgai šaukė, verkė, maldavo 
jam atleisti, paskui panorėjo pasilikti su ja vienas... Ka- 
ralienė sutiko. | 

Nurimęs, būdamas tikras, kad karalienė ant jo nebe- 
pyksta, jis išėjo iš jos kambario laimingas, degąs meile. 

Nutarė, kad susitaikymą reikia pažymėti iškilminga 
puota. 

Atėjo Mabelė ir papasakojo Margaritai, kaip į jos ran- 
kas pateko sagtis, kaip jai pavyko laiku ateiti ir išgelbėti 
jos ponią. Karalienė karštai jai padėkojo. 

— Dabar,— pamanė Mabelė— dabar Margarita dar 
labiau manimi pasitikės. Dabar viskas pareina nuo manęs. 

— Sakai,— tarė Margarita,— kad vienas iš mūsų lan- 
kininkų atidavė tau smaragdus? 

— Taip, karaliene! Jis laukia atlyginimo. Sėdi prieš- 
kambaryje. 

— Žana! — šūktelėjo sarBNENĖ 

Kambarinė įėjo. 

— Pašauk sargybos viršininką. 

Atėjo karalienės asmens sargybos viršininkas. 

— Pone karininke,— tarė karalienė,— nueisi paskui 
mano tarnaitę į prieškambarį, ji parodys tau lankininką, 
dėl kurio dar pasikalbėsime. Mabele, parodyk ponui lan- 
kininką. 

Netrukus grįžo karininkas ir pareiškė: 

— Laukiu Jūsų karališkosios didenybės įsakymų. 

— Labai gerai, — tarė karalienė— Liepk suimti tą 
žmogų ir uždaryti jį į Luvro požemį. Tai reikia atlikti 
slaptai. Sis Žmogus yra Slaptosios Tarybos žinioje, todėl 
negalima leisti, kad kas nors su juo kalbėtųsi. 

— Patupdysiu jį į tokią kamerą, iš kurios kaliniai jau 
neišeina ir kurios durys niekada neatsidaro! 

— O koks yra tokių kalinių likimas? — šaltai paklau- 
sė Margarita. 

— Jų laukia lėta mirtis. Po tam tikro laiko specialiai 
tam darbui paskirti prižiūrėtojai įeina į kamerą, išneša 
lavoną, kurį naktį įmeta į upę. Ar turiu ten uždaryti 
kalinį? 

— Taip! — trumpai atsakė Margarita. 

Karininkas nusilenkė ir išėjo. 

Tada Margarita pažiūrėjo į Mabelę ir tyliai sušnibž- 
dėjo: 

— Tik mirusieji tyli! 

Mabelė linktelėjo galvą. 

— Nepasakei man, iš kur tas kareivis gavo smarag- 
dus? Kas jam davė juos? Kas atplėšė sagtį nuo apsiaus- 

to, kabėjusio Nestlio Bokšte? Kas tai padarė? — paklausė 
virpėdama Margarita. 

— Pilypas de Olnas. 

Vakarėjo. Likusi viena savo kambaryje Margarita ilgai 
galvojo apie išvengtą pavojų. Vylėsi bet kokia kaina iš- 
vengti ateity tokių minučių, kurias išgyveno prieš dvi. 
valandas. Pagaliau kažką sumanė ir liepė pašaukti bu-- 
dintį karininką. 

— Kur lankininkas? — paklausė. 

— Jau kalėjime, iš kurio išneš tik jo lavoną, kad jis: 
ilsėtųsi upės dugne. 

— Esi ištikimas tarnas,— tarė Margarita.— Pirma pro-- 
ga gausi paaukštinimą. 

Karininkas nusilenkė, jau tikėdamasis, kad stovi prie 
karjeros laiptų! Apie nelaimingą lankininką, kuris turėjo 
mirti kalėjime iš bado ir troškulio, jis visai negalvojo. 

— „Bet, pone karininke,turi dar šį tą padaryti, jei nori 
gauti gerą dovaną. 

— Įsakyk, mano karaliene. 

— Pasiimk keliolika stipriausių lankininkų, bet tokių, 
korie moka tylėti. Nuvyk į Nestlio Bokštą ir iškrėsk jį 
nuo viršaus iki apačios. Suimk visus, kuriuos ten rasi, 
o paškui grįžk ir man pranešk. Turiu galvoje niekšus, 
kurie kėsinosi į karaliaus gyvybę. 


„Po valandos karininkas grįžo. 

— Valkatų gauja, matyt, budėjo, nes man pavyko su- 
imti tik vieną. Uždariau jį į Luvro požemį ir laukiu to- 
lesnių įsakymų. 

— Ar sužinojai, kas yra tas kalinys? 

— Aš pats jo .-nepažinau, bet vienas iš lankininkų, 
matęs jį Montioke, pažino. Tai garsaus valkatos Buri- 
dano bendrininkas — ponas Pilypas de Olnas. 

Margarita išblyško. 

— Ką turiu su juo daryti? — paklausė karininkas. 

Margarita pasiteiravo: 

— Kurioje kameroje uždarei? 

— Vienoje iš tų, iš kurių gyvi neišeina. 

— Kiek tokių kamerų? 

— Dvi: šeštoji ir penktoji; šeštojoje lankininkas, 
o penktoji laisva. 

— Gerai! — tarė Margarita.— Mesk į ją Pilypą de 
Olną. 

Karalienės bendrininkė, gražioji Žana girdėjo jos įsa- 
kymą. Ji klausėsi Margaritos pokalbio su karininku. 

— Nelaimingas jaunuolis! — sušnibždėjo  Žana.— Jo 
laukia tokia baisi mirtis! Nejaugi karalienės širdyje. nėra 
gailesčio! Ji žiauri, kai to reikia! Šiuo atveju ji bus ne- 
permaldaujama. Galbūt man nepavyks išgelbėti šio gra- 
žaus jaunuolio... Geriau apie tai negalvosiu. Bet tai 
klaiku. 

Nusišluostė ašaras. 


ROLERIŠS 


Nelaimingas lankininkas suimtas, vedamas į kalėjimą, 
staiga labai nustebo ir išsigando. 

— Ką aš padariau? 

— - Ateis laikas ir sužinosi,— atsakė karininkas. 

— Nors pasakykite, pone, kiek laiko išbūsiu kalėjime! 

— Po valandėlės pasakysiu. 

Nelaimingasis nutilo ir klusniai ėjo paskui karininką. 
Tik pamatęs, kad jį veda į požemį, suprato, koks likimas 
jo laukia. Iš požemio jau niekas neišvysdavo Dievo pa- 
saulio. Kareivis ėmė šaukti iš baimės. Pagaliau jis buvo 
įstumtas į siaurą, ankštą ir dvokiančią kamerą. Durys 
užsidarė, ir jis liko vienas. Kameroje oras buvo tvankus, 
dvokiantis, drėgnas. Storos sienos nuslopino nelaimin- 
gojo vaitojimus. Beveik netekęs proto iš širdies skausmo, 
ėmė daužyti galvą į sieną. Maldavo pasigailėjimo. Ka- 
meros sienos buvo stiprios, ir viskas pasibaigė tik guzais 
šveicaro kaktoje. Jis ėmė rauti barzdos plaukus. Paga- 
liau visai nusilpo ir apalpo. Griuvo tiesiai į dvokiančio 
šalto vandens klaną ant grindų. Saltas vanduo paveikė, 
jis atsikvošėjo ir ėmė raudoti. 

— Po velnių,— vaitojo,— esu išbrauktas iš gyvųjų! 
Pastipsiu čia, šiame dvokiančiame urve, kaip šuo! Nebe- 
matysiu nei savo gimtojo krašto, nei kalnų, nei lygumų, 

nei kalnų sniego. Jau nebematysiu! Jei būčiau neklausęs 
gražių žodžių emisaro, verbavusio mus į Prancūziją, ir 
šiandien būčiau ten, tarp saviškių su mano karvėmis, su 
mano bičiuliais. Vargšė mano motina! Ką pasakysi, kai 
tave pasieks žinia, jog tavo sūnus mirė kalėjime! Ir ne- 
žinia už ką. 

Nusilpęs, vėl vaitodamas atsigulė ant grindų, laukda- 
mas mirties. | 

Staiga kalėjimo durys tyliai atsidarė ir vėl užsidarė. 

Nelaimingasis kalinys pamatė menkai šviečiantį Ži- 
bintuvėlį ir pakėlė galvą. Prieš jį stovėjo moteris. Pažino. 
ją. Tai buvo Mabelė. 

— Ko nori, ponia? — paklausė nelaimingasis kareivis. 

— Atėjau tavęs išgelbėti. 

ŠSveicaras net pašoko iš džiaugsmo. 

— Eik paskui mane! — tarė Mabelė— Jei tau rūpi 
laisvė, eik ramiai ir nė necyptelėk. 

Kalinys linktelėjo galva. 

Nuėjo paskui Mabelę, kuri, išėjusi iš kameros, vėl už- 
rakino duris. Perėjo koridorių ir įėjo į mažą tamsų kie- 
melį. Prie pat mūro sienos kažkas jų laukė. Mabelė pri- 
ėjo prie laukiančiojo ir atidavė jam raktą. Paskui nuėjo 
toliau, vesdama lankininką. Greit pasmerktasis mirti jau 
buvo už Luvro sienų. Jis buvo taip susijaudinęs, kad 
puolė ant kelių ir, negalėdamas nė žodžio ištarti, pabu- 
čiavo Mabelės apsiausto kraštą. 

— Eikime! — tarė ji kareiviui. 

Jis pakilo ir nuėjo paskui ją, kaip šuo seka paskui 
šeimininką. Nuėjo į mažą namelį prie Inocento kapinių. 
Kai jie atsidūrė laboratorijoje, Mabelė išėmė iš spintos. 
duonos, mėsos, ąsotį su vynu ir, pastačiusi ant stalo, 
tarė: 

— Turbūt esi alkanas, valgyk ir gerk. 

Sveicaras greit pavalgė. Mabelė, žiūrėdama į jį, pa- 
klausė: 

— Tavo vardas? 

— Roleris, Vilijus Roleris. 

— Iš kur kilęs? 

— Iš Untervaldeno. 

— Tai, Šveicarija, tiesa? 

— Taip. 

— Man sakė, kad šveicarai ilgai neužmiršta suteiktos 
jiems pagalbos. Tiesa? 

— Dieve mano! — tarė. — mano gyvybė priklauso po- 
niai. Liepk... 

— Man sakė, kad šveicarai taip pat neužmiršta ir 
jiems padarytos skriaudos? 

Šveicaras sugriežė dantimis. 

— Po velnių! Jei karininkas, įmetęs mane į kalėjimą, 
kada nors pateks į mano rankas, nusuksiu jam sprandą. 

— Užmuši karininką? 

— Užmušiu. Ir nelauksiu, kol jis pats pasirodys, pats 
surasiu jį. 

— Na, na! — kalbėjo toliau Mabelė,— dabar taip kalbi, 
o po poros savaičių viską užmirši. 

— Niekada! — sušuko šveicaras. 

— Jei užmuši karaliaus karininką, tave suims, būsi 
nubaustas, ir aš „negalėsiu kitą kartą tavęs išgelbėti. 

— Vis tiek, man vis tiek! Negaliu atleisti karininkui, 
kad norėjo mane nekaltą pražudyti. Dar vakar buvo pa- 
sakęs, jog esu geriausias lankininkas visame būryje. Kai 
mane suėmė, paklausiau jį: „„Už ką?“ Atsakė — paskui 
pasakysiąs ir įmetė mane į kalėjimą, žinodamas, kad ten 
ananęs laukia mirtis. To negaliu atleisti. Jis Žus nuo ma- 
no rankos, o paskui tegu bus kas būna! 

Išgėrė paskutinę vyno taurę ir suspaudė rankoje me- 
talinį indą. 

— Taip griebsiu jį už gerklės, o paskui taip! 

Jo stiprios rankos spaudžiamas metalinis indas su- 
bliuško. 

Mabelė nusijuokė. 

— Na, o karininką užmušęs, ar nenorėtum grįžti į tė- 
vynę? Ar yra ten kas nors, kas tavęs laukia? 

* Lankininko žvilgsnis sušvelnėjo. 

— Manęs laukia senutė žilais plaukais, kuri dieną ir 
naktį mąsto apie mane, kuri meldžiasi už savo Vilijų — 
tai mano motina. 

— Tavo motina! — sušnibždėjo susijaudinusi Mabelė. 

— Taip! — atsakė šveicaras.— Jau išvažiuojant ji įspė- 
jo, kad tolimame, paslaptingame Paryžiuje manęs laukia 
nelaimė. Nenorėjau jos klausyti, bet dabar matau, jog 
turėjo pagrindo taip kalbėti. 

— Ar labai myli savo motiną? — kažkokiu keistu bal- 
su paklausė Mabelė. 

— Ji dar labiau mane myli,— atsakė Vilijus. 

— Taip,— tarė Mabelė,— tai visų motinų likimas: jos 
myli savo sūnus labiau, negu sūnūs jas myli. Klausyk, 
nenoriu, kad tavo motina numirtų iš-skausmo, sužinojusi, 
jog sūnus mirė kažkur toli. Gerai žinau, kaip kenčia mo- 
tina, sužinojusi apie savo mylimo vaiko mirtį. Vilijau, 
pasimatysi su motina ir dar regėsi savo gimtąjį kraštą. 

Sveicaro veidą nušvietė džiaugsmas, stambios ašaros. 
ėmė riedėti per jo skruostus ir gražią barzdą: sudėjo ran- 
kas maldai ir sušnibždėjo: 

— Ar norite, ponia, kad pradėčiau jus garbinti, kaip 
mano motina išmokė mane garbinti Švenčiausiąją Mer- 
gelę? y 

— Duosiu tau pakankamai pinigų, kad galėtum grįžtė 
į Šveicariją, padėsiu tau pabėgti. Gautais iš manęs ta- 
leriais galėsi savo motinai užtikrinti ramios senatvės die- 
nas. Už tai paprašysi savo motiną, kad kasvakar pasi- 
melstų, bet ne už tave, nes jau nebūsi reikalingas pagal- 
bos... O už... 

— Jeigu ji turi melstis už jus, ponia,— karštai sušuko 
šveicaras, — tai to visai nereikia, nes esi tikras angelas ir 
eisi tiesiai į rojų! 

— Ar į pragarą! — sušnibždėjo Mabelė.— Ne,— kal-- 
bėjo toliau,— tegul meldžiasi ne už mane, bet už vieną 
motiną... tokią pat, kaip ir tavo. Ji vardu Ana de Draman.. 

— Ana de Draman! — pakartojo Vilijus, suduodamas 
kumščiu į kaktą, lyg norėdamas įkalti tą vardą galvon,— 
atsiminsiu! 

— Gerai. O dabar paklausyk. Karininkas nėra kaltas, 
jis turėjo klausyti įsakymo, kaip tu kad klausai. Jis yra 
karys, žmogus, kuriam moka už įstatymo vykdymą. Už- 
mušdamas šį žmogų, padarytum tik nereikalingą pikta- 
darybę. 

— Tiesa, karininkui buvo įsakyta mesti mane į kalė- 
jimą. Jei mintis mane nužudyti nebuvo jo mintis, neturiu 
teisės jam keršyti. Kas gi pagaliau troško mano mirties? 
Ko turiu neapkęsti ir kam keršyti? Tai man pasakysite, 
ponia, jaučiu, atspėju, jog atvedėte mane, kad tai pasa- 
kytumėte. 

— Tikrai, pasakysiu tau vardą žmogaus, kuris pa- 
smerkė tave mirti. Bet prisiek, kad nieko nedarysi, kob 
tau pasakysiu: „Jau laikas!“ 

— Prisiekiu. Taip! 

— Liksi šiuose namuose ir nesirodysi gatvėje. 

— Prisiekiu. 

— Atnešiu tau maisto du kartus per savaitę, o dabar 
dar prisiek, kad, kai tau pasakysiu „Jau laikas!“, nesvy- 
ruodamas padarysi visa, ko iš tavęs reikalausiu! 

— Prisiekiu! — pakartojo šveicaras.— Dabar laukiu, 
pasakyk niekšo vardą. 

— Tai Margarita Burgundietė. 

— Karalienė! — sušnibždėjo Vilijus Roleris.— Jaučiau 
tai. Atspėjau, kad ši visų garbinama moteris yra šėtonas. 
Pastebėjau jos žvilgsnį, sukėlusį S baimę. Jei ga- 
lėčiau... 

— Pasilaikyk sau savo mintis,— sumurmėjo Mabelė.— 
Dabar, kai jau viską žinai, pasakyk man nuoširdžiai, ar 
nepakeitei savo noro keršyti? 

— Ne. Norėdamas keršyti. karininkui, pasiryžau jį nu- 
žudyti. Bet dabar, pr Šai kad mano nelaimės kalti- 
ninkė yra karalienė, noriu, kad ji prieš mirdama, kentėtųę 
taip, kaip aš kentėjau! Kaip prie jos prieisiu? Ji gerai 
saugojama savo Luvre. 

— Tau nereikės nei prie jos prieiti, nei jos užmušti. 
Yra būdas, kuriuo nužudysi ją geriau, kaip durklu. 

= Kaip? 

Mabelė pasižiūrėjo į jį ir tarė: 

— Sakai, Kad kažkoks riteris liepė tau įteikti tą daiktą 
karalienei. 

— Tiesa. 

— Ar gerai atsimeni to riterio vardą ir veidą? 

— Jo vardas Pilypas de Olnas, jo veidas buvo kupi- 
nas keisto liūdesio, jo niekada neužmiršiu. 

— Gerai! — tarė Mabelė, kažko ieškodama savo kap- 
šyje.— Štai daiktas, kurį Pilypas de Olnas pavedė tau 
atiduoti karalienei, kuri už tai tau turėjo atlyginti. Matai, 
kaip atlygina Margarita Burgundietė! 

Šveicaras sudrebėjo, paėmė daiktą ir stebėdamasis jį 
ėmė apžiūrinėti. 

— Du brangūs akmenys! 

— Du smaragdai. Kai ateis laikas, turėdamas rankose 
šiuos smaragdus, galėsi baisiai atkeršyti... Niekas nega- 
lės jos išgelbėti. Kai ateis laikas, užteks to, kad nueisi 
pas tą Žmogų, kurį tau nurodysiu ir, jeigu jis paklaus, 
kas davė tuos smaragdus, ką atsakysi? 

— Pilypas de Olnas! 

— O jei paklaus, kur sutikai Pilypą de Olną? Ką ai- 
sakysi? 

— Prie Nestlio Bokšto! 

— Užteks to! Dabar turi laukti. 


ŽILIJANOS IR SIMONO MALINGRĖ 
SUŽADĖTUVĖS 


Jau žinome, kad tą valandėlę, kai Zilijana triumfuo- 
dama pareiškė Simonui, jog pasisavino jo turtą, paslėptą 
Rožių Aptvare, Simonas griebė ją savo rankomis taip, 
kad ji pateko lyg į reples. Pasigirdo du šūksmai — trium- 
fžuodamas riktelėjo Simonas ir iš išgąsčio — Žilijana. 

Simonas atsisėdo ir pasisodino Žilijaną ant kelių, stip- 
riai ją laikydamas. Žilijana įkando Simonui į ranką. Jis 
pajuto baisų skausmą, bet nepaleido savo grobio, tik 
smogė jai kumščiu į galvą. Žilijana suvaitojo ir apalpo. 

— Dabar būsi rami, sena beždžione! Ką4 su tavimi 
daryti? Pasmaugti? Neverta. Po velnių, kaip skauda ran- 
ką! Pergraužė ją! Klausyk, mano brangioji. Negirdi ma- 
nęs! Žinai, ką noriu padaryti. Pasiimsiu raktelius, kuriuos 
malonėjai čia atnešti, atidarysiu šias puikias kaladėles 
ir nusimesiu grandines. Paskui, mano beždžionėle, su- 
kaustysiu tave ir palauksiu, kol pabusi. Gražus bus tavo 
veidelis, kai pamatysi grandines. Tai bus juoko! Ką į tai 
pasakysi, mano miela sužadėtine iš pragaro? 

Simonas kvatojo lyg beprotis ir purtė Žilijaną. 

— Tai tave spirgins vietoj manęs. Puikus reginys, gai- 
liuosi, kad negalėsiu jo matyti. Palauksiu, kol pabusi, 
o paskui... sudie, gėlele... Ar verta laukti? Baisiai noriu 
gerti. Verčiau eisiu nedelsdamas. O kurgi kaladžių rak- 
tai? 

Emė kratyti Žilijanos kišenes ir nustebo. Raktai, ku- 
riuos Žilijana parodė jam, dingo! Jų nebuvo kišenėse. 
Pablūdusiomis akimis apsidairė aplink ir pastebėjo ant 
grindų gulinčius raktus. 

Tada laikydamas Žilijaną ir konvulsiškai spausdamas 
ją prie krūtinės, ėmė šliaužti prie raktų ir, pagaliau, kad 
juos pasiektų, paleido Žilijaną iš rankų ir šliaužė toliau. 
Ištiesė ranką ir gailiai suvaitojo. Raktai gulėjo per toli, 
negalėjo jų pasiekti. 

Emė trūkčioti grandines, pašoko, raitėsi, bet nieko 
negalėjo padaryti. Suprato. Skausmo kamuojamas pasi- 
traukė į savo kertę, neatitraukdamas akių nuo Žilijanos. 
Pagaliau griebė ją už gerklės. 

— Tad stipk kartu su manim! 

Žilijana atmerkė akis. 

Pažvelgė į Simoną apsiblaustūsiomis akimis ir labai 
nustebo, įsitikinusi, kad jos nepasmaugė. Pastebėjo, jog 
Simonas verkia. 

Tikrai, jis verkė ir verkdamas žiūrėjo į Žilijaną. Jo 
galvoje jau gimė naujas planas. 

Kelias minūtes Žilijana tylėjo, paskui tarė Malingrė: 

— Ko si kvaily! 

— Ji mane vadina kvailiu! O Dieve! Ar galima, kad 
mano Žilijana taip mane įžeistų! 

— Ką tai reiškia? 

Malingrė ėmė dar garsiau dejuoti. 

— Klausi, kodėl verkiu! Mano širdis sudužo! Ar ma- 
tyta, kad sužadėtinė smerktų sužadėtinį mirti tokia baisia. 
mirtimi. Bet man ir mirtis niekis, jei mane myli. 

— Ar pašėlai iš baimės? — paklausė Zilijana. 

— Pamanęs, kad mirsi kartu su manimi, kraustausi iš 
proto. | 

— Ne, jis ne beprotis,— tarė sau Žilijana,— paskui 
garsiai pridūrė: — O kaip aš mirsiu, mano Simonai? 

— Tokia pat mirtimi, kaip ir aš. Ant laužo. Juk turė- 
siu pasakyti visą teisybę ir prisipažinti, jog esi mano 
bendrininkė! Gerai žinai, jog niekada nemeluoju. 

— Šis niekšas viską pasakys,— pamanė Žilijana ir 
krūptelėjo. | 

— Matai, mano likimas baisus ir dėl to, kad turiu 
mirti, ir kad būsiu tavo mirties priežastimi. 

Vėl ėmė dejuoti. 

Tada Žilijana paklausė įį: 

— Ar tu būtinai turi mirti? 

— Deja! Buvau neištikimas savo ponui! Įleidau į rū- 
mus valkatų gaują, kuriems norėjau išduoti Mirtilę. Toks 
yra mano išdavikiškas darbas. 

Žilijana išsigando, pamaniusi, kad Malingrė nutarė 
pats žūti ir ją pražudyti. 

— Simonai, mano brangusis Simonai, nenoriu, kad 
mirtum! 

— Bet aš noriu mirti! 

„Kodėl jis manęs nepasmaugė? „Kodėl neatrakino savo 
grandinių?“ — mąstė Žilijana. Ji negalėjo suprasti. Dre- 
bėdama dėl savo gyvybės švelniai ir jautriai kreipėsi 
į Malingrė: 

— Atleisk, kad tave čia pasodinau. Prisiekiu, tai pa- 
dariau tik tau pagąsdinti. Geriausias to įrodymas yra 
atnešti raktai. 

— Vadinasi, tikrai norėjai mane išvaduoti? — paklau- 
sė Malingrė, vis dar verkdamas. 

— Tik dėl to ir atėjau. Klausyk. Vieną kartą gyveni- 
me būkime atviri, sudarykime tikrą karo sąjungą. Turiu 
dar vieną projektą, kuris mums tikrai padės praturtėti. 

Simonas liovėsi dejavęs. 

— Prisiek visais šventaisiais, kad nesikėsinsi į mano 
gyvybę. 

Malingrė tuojau pareiškė: 

— Prisiekiu. 

— Tada esame išgelbėti, ir ši naktis nebus mums 
paskutinė, bet dabar jau pasižadėkime vienas kitam išti- 
kimybę, kaip tikri sužadėtiniai. Mus riša priesaika. Pra- 
dėsiu nuo to, kad atrakinsiu kalades. 

— Gerai, o paskui? 

— O paskui eisim į kalną ir paleisim Mirtilę. 

— Kur ją nuvesim? 

— Į Rožių Aptvarą, ten ją saugosim, kaip didžiausią 
turtą. Įspėsiu Buridaną, galiu tau garantuoti, kad jis 
manimi pasitiki, todėl patikės viskuo, ką jam sakysiu. 

— Suprantu. Be to, mes turim pranešti grovui, kad 
atėmėme iš Buridano Mirtilę ir taip gausim atleidimą ir 
antrą atlyginimą. 

— Reikės pagalvoti ir apie Buridaną. Grovas ras mer- 
gaitę ir, mums padedant, nusikratys savo sūnumi. Ir tre- 
čias atlyginimas tikras! 

— Puiku! — sušuko Malingrė— Puiku! — Džiūgauda- 
mi apsikabino. | 

— Na, o dabar,— tarė Zilijana,— reikia atrakinti ka- 
lades. 

— Taip, taip, ištrauk raktus iš kišenės. 

Žilijana ėmė ieškoti. 

— Kažkur iškrito... negaliu rasti... Ak! Štai jie. 

Norėjo prieiti ir pakelti raktus, bet Malingrė ją laikė. 

Tada ji suprato, kodėl Malingrė pasidarė toks švelnus. 

— Ten guli raktai, — tarė, pašaipiai šypsodamasi ir 
rodydama pirštu į raktus. 

— Negalimas daiktas! Iš kur jie ten atsirado? Duodu 
žodį, kad jų nepastebėjau, mano akys kuo toliau, tuo 
blogiau mato. 

— Šiaip ar taip, mano Simonai, jei nori, kad mūsų 
sumanymas duotų gerų vaisių, turi mane paleisti iš savo, 
malonaus glėbio. 

— Visa tai gerai, sutinku su tuo, tik nesutinku tave: 
paleisti. Jei tave paleisiu, gali griūti ir susižeisti. Nega- 
lėčiau išgyventi, kad sugadinai sveikatą, gelbėdama ma- 
no gyvybę. 

Zilijana vėl pašaipiai nusišypsojo ir ėmė šliaužti prie 
raktų. Malingrė sia laikė ją už rankos. 

Po poros minučių Žilijana atrakino kalades, grandinės. 
nukrito... Simonas Malingrė buvo laisvas. 


——— ——— — — — —— — — — — — — —— — — —— —-— ——. 


Kai iš nelaisvės išvaduotas Valua grįžo į savo rūmus, 
jis pareikalavo žinių apie Malingrė ir Žilijaną. Sargybos. 
viršininkas pranešė, kad Simonas sukaustytas sėdi kalė- 
įime. 

— Tuojau jį pakarti. Krankliai, varnos ir pelėdos te- 
gul gaus maisto. Ne! Atiduoti jį -budeliui, tegul pakepina 
lėta ugnimi... Ne! Atveskite čia, turiu paklausti jį, kodėl 
jis išdavė. 

Karininkas išėjo įsakymų vykdyti, o grovas ėmė vaikš-- 
čioti po kambarį. 


Išgirdo, kaip už jo pečių sugirgždėjo veriamos durys. 
Atsigręžė ir... ant slenksčio vietoj karininko pamatė mo- 
ter; su kauke. Pažino. Priėjo prie jo, o jis išsigandęs 
pradėjo trauktis į kampą ir sustojo prie minkštasuolio, 
kuriame sėdėdamas teisdavo savo tarnus. 

: Mabelė atsisėdo į jį, tarytum ji būtų teisėja. 

Valua sušuko: 

— Tikrai esi ragana ar ' burtininkė? Tu, kuri mirei 
Dižone ir kurią dabar gyvą matau. Buvai uždaryta slap- 
tame kambaryje, ir nežinau, kokių burtų pagalba iš ten 
išėjai, kaip įėjai į šią salę, į kurią niekas negali įeiti, jei 
nenori būti mirtimi nubaustas. Kieno liepiama atėjai? 

— Dievo,— atsakė Ana de Draman ramiu balsu— 
Atėjau pareikalauti iš tavęs ataskaitos! Vis tiek, kad ir 
kas būtų, užtikrinu, jog tai, ką. dabar padarei, yra tavo 
paskutinė niekšybė. 

— Mano paskutinė niekšybė! — suvaitojo. 

Jam net nešovė galvon šauktis pagalbos. Jis buvo įsi- 
tikinęs, kad moteris išnyktų, kaip migla, jeigu net įeitų 
kareiviai jos suimti. | 

— Dabar prisimink savo pasižadėjimą ir atsakyk 
į klausimą: „Ką padarei su Mirtile?“ 

Valua sustingo iš baimės, pradėjo galvoti, iš kur Ma- 
belė sužinojo apie Mirtilės pagrobimą, ir sušnibždėjo: 

— Žilijana! Ak! Nenaudėlė sudegs ant laužo kartu su 
Malingrė. 

— Palieku tau paskutinę išsigelbėjimo galimybę. Mer- 
gaitė yra čia, tavo rūmuose, atiduok man ją, ir aš pri- 
siekiu, gyvu Dievu, kad atleisiu tau viską ir užmiršiu. 
Jei to nepadarysi, po trijų dienų šauksiu tave į Dievo 
teismą. 

Ištiesė ranką ir pirštu palietė Valua krūtinę prie pat 
širdies. 

— Žuvau,— sudejavo. 

Jis žinojo, ką tai reiškia. Pagal anų laikų prietarus 
toks palietimas užmušdavo žmogų. 

— O jei grąžinsiu Mirtilę? 

— Išgelbėsiu tavo kūną ir sielą. 

— Gerai, tikiu. 

Priėjo prie durų ir, jau stovėdamas ant slenksčio, at- 
sigręžė. 

Toje vietoje, kur sėdėjo Mabelė, nieko nebebuvo. 

Staiga ant slenksčio pasirodė išbalęs ir drebantis lan- 
kininkų vadas, nedrįsdamas ištarti Žodžio. 

— Kur Malingrė? 

— Nežinau... Nedrįstu... 

— Kalbėk,— tarė Valua.— Čia dedasi tokios keisteny- 
bės, kad jau nieku nesistebiu. 

— Jei taip, galiu kalbėti... Malingrė buvo sukausty- 
tas grandinėmis... Gal šėtonas pagrobė tą žmogų... Įeinu 
į požemį... Malingrė nėra — likusios tik grandinės. 

— Gerai,— atsakė Valua,— liepk atvesti Zilijaną. 

Karininkas vėl išėjo. Valua nusišluostė prakaitą nuo 
kaktos. | 

Praslinko pusė valandos, o grovas vis dar nedrįso 
pajudėti iš vietos. 

Pagaliau karininkas grįžo ir pranešė: 

— Sviesusis pone, Žilijana dingo! 

Valua krūptelėjo, bet liko gana ramus. 

— Gerai,— tarė — o dabar klausyk, ar atmeni, kaip 
kovėmės su Buridanu? 

— Taip. 

— Ar iškrėtėte visus rūmus? 

— Taip, pone grove. 

Valua pabalo. 

— Mes susirėmėm prie kambario... Ar aiškiai girdėjot 
mergaitės balsą, šaukiantį pagalbos? Dar kartą iškratykit 
visus rūmus. Jei rasit mergaitę, atveskite ją čionai! 

Valua mostu liepė karininkui išeiti. 

Kapitonas išėjo, paskui grįžo ir pranešė, kad iškratyti 
visi užkampiai ir kad nerasta 'nė gyvos dvasios. 

Priėjo prie minkštasuolio if garsiai, lyg kalbėdamas. 
nematomai Mabelei, tarė: 

— Matai, įvykdžiau priesaiką. Norėjau grąžinti tau: 
Mirtilę! Ji dingo, bet tai ne mano kaltė. Ir tu laikykis. 
savo priesaikos: išgelbėk mano kūną ir sielą. 

—- Pone grove,— suriko lankininkų vadas, staiga įbė-- 
gęs,— neradom nei Žilijanos, nei Malingrė, nei mergai- 
tės, tik radom moterį, kažkokią keistą moterį, juodai apsi-- 
rengusią ir su kauke. 

— Nair? 


— Sargybinis pastebėjo ją, kai ėjo per užpakalinį kie- 
anelį prie vartų. Sargybinis sušuko, kad sustotų, juo l1a- 
biau, kad ją lydėjo vienas iš mūsų kareivių. Bet jie abu 
dingo. Turbūt išėjo pro kažkokį slaptą išėjimą! Mūsų 
rūmuose išdavikai!? 

Valua nustebęs klausė karininko pasakojimo ir supra- 
to, kad turi reikalą ne su šmėklomis, o su žmonėmis. 

Liepė vėl ieškoti. Viskas buvo išnarstyta, bet nieko 
nerasta. 

Valua apklausė visus lankininkus, liepė kelis įmesti 
kalėjiman, paskui nutarė persikelti gyventi į saugesnę 
vietą, į Templį. Prefektui pranešė Žilijanos ir Malingrė 
žymes ir įsakė jam žūt būt juos rasti ir atgabenti į Templį. 


STEBUKLŲ RŪMAI 


Buridanas ir jo draugai sustojo prie elgetų karaliaus 
rūmų. Tas karalius buvo vardu Hansas, ir nepaprastai 
tvirtas vyras. Kai skersdavo jautį, Hansas prieidavo prie 
jo, atsiraitydavo marškinių rankoves ir dažnai vienu 
kumščiu į kaktą užmušdavo gyvulį; Hanso kumštis galėjo 
atstoti gerą kūjį. 

Visas piktadarių pasaulis jo bijojo ir jį garbino. 

Hansas dažnai tylėdavo, bet kartais juokdavosi ir pa- 
niekinamai šypsodavosi. Jis dalyvaudavo visose puotose, 
ruošiamose Stebuklų Rūmuose, ir žiūrėdavo tvarkos. Bet 
niekas nematė jo pasigėrusio, girto gulinčio. Kažkoks sa- 
vigarbos jausmas vertė jį laikytis aukščiau už savo val- 
dinius. | 

Lancelas Bigornė įvedė savo draugus į Hanso na- 
melį. 

Erdviame kambaryje, kurio sienos buvo apkabinėtos 
įvairiais ginklais, židinyje kūrenosi ugnis; virš jos ka- 
bojo katilas, kurianie kažkas virė. Prie židinio sėdėjo sena 
moteris ir verpė. Ji buvo tokia sena, kad jos galva kre- 
tėjo, tarytum nuo šalčio ar karštinės. 

— Kur Hansas? — paklausė Lancelas. 

Senė parodė pirštu į lubas, o tai reiškė, kad karalius 
yra viršutiniame aukšte. 

— Ar ateis? — paklausė Lancelas. 

Senė teigiamai linktelėjo galvą. 

— Tad galim palaukti, kol Hansas ateis, pažiūrėsim, 
ką galima padaryti. Jis yra toks žmogus, kurio reikia 
kantriai laukti. 

Vilijus ir Rikė atsisėdo ant suolo ir ėmė šaukti: 

— Ar šioje elgetų valstybėje yra ko nors gerti? 

Emė ginčytis ir kelti triukšmą. 

Buridanas ramino. Gotjė, užsidengęs rankomis veidą, 
verkė ir kartojo: 

— Mano nelaimingas brolis Žuvo! 

Sio milžino skausmas buvo neapsakomas. 

Niekas nežinojo, kas atsitiko. su Pilypu. 

Bigornė manė, kad Pilypas iš skausmo šoko į van- 
denį; Buridanui atrodė, kad jis nuvyko į Luvrą pasima- 
tyti su savo deive Margarita. Gotjė buvo įsitikinęs, kad 
brolis pateko į lankininkų rankas ir yra suimtas. 

Gotjė verkė kartodamas: 

— Jei žinočiau, kur jis uždarytas! 

— Ką padarytum? — paklausė Buridanas. 

— Eičiau ten. 

— Geras sumanymas! 

— Pritari? 

— Žinoma, jai galima būtų išvaduoti Pilypą! — šaltai 
tarė Buridanas.— Mūsų penketas, o penketas pasiryžusių 
drąsių vyrų atstos visą kariuomenę. 

— Tiesa! — sušuko Gotjė.— Ak, Buridanai! Kaip gai- 
la, kad tu, būdamas toks žmogus, neužimi Marinji vietos! 
Buridanas nusijuokė ir atsakė: | 

— Laukdamas pirmojo ministro vietos, turiu ieškoti 
„pastogės Stebuklų Rūmuose. 

— Tiesa,— atsiliepė Vilijus.— Mes penki galim stoti 
į kovą su visu Paryžiumi. Karalius, karalienė, Marinji, 
Valua, prefektas, miesto sargyba, lankininkai, Šatle ser- 
žantai, visi gaudo mus, visi persekioja, kad nuvestų 1 kar- 
tuves. Aš jau nesakau to, kad nėra /nė vieno paryžiečio, 
kuris nesvajotų apie atlyginimą už mūsų galvas. 

— Įžeidei Paryžių, Vilijau,— tarė Buridanas. 

— Gerai, gerai! — sumurmėjo Galilėjos imperato- 
rius.— Gerai pažįstu savo Paryžių. Patariu, -Buridanai, 

būk atsargus, nes negarantuoju tavo galvos neliečia- 
mybės. 

Vilijus buvo blogai nusiteikęs, nes norėjo valgyti ir 
gerti. Bet jo liūdni žodžiai buvo teisingi: draugai turėjo 
vengti rodytis Paryžiaus gatvėse. 

— Nesu toks pesimistas, kaip tu,— atsakė Burida- 
nas,— bet prisipažįstu, kad patekome į keblią padėtį. 

— Pone, esate kalčiausias, kad taip yra,— tarė Lan- 
celas.— Tik pamanykit: pagrobėm Valua, viskas ėjo kuo 
puikiausiai, o jūs paleidote jį. Suprantu, giminystės jaus- 
mas. 

— Kokie giminystės jausmai? — smalsiai paklausė 
kartu. imperatorius ir karalius. 

— Buridanas kada nors jums tai papasakos, jei pa- 
norės,— pasakė Bigornė.— Bet „nepasinaudoti aplinkybė- 
mis — gėda! Juk aš taip gerai vaidinau beždžionę, o tie 
du garbingi piliečiai — lokius... 

Vilijus ir Rikė nusikvatojo: 

— O dabar kas! Tiek padėjom vargo! Turėjom išvogti. 
poną Bahenjė, Jo karališkosios didenybės tarną. 

— Bet, ponas Gotjė, ką su juo padarėte? 

— Palikau jį visiškai girtą smuklėje, kaip buvo nu- 
tarta. Kai ėjau iš smuklės, knarkė po stalu. 

— Toks darbas nuėjo niekais. Negaliu sau atleisti, 
kad vaidinau beždžionę. Jeigu jau turėjo būti tokia ko- 
medija, tai galėjau pasitenkinti žmogaus role. 

— Teisybę sakai,— juokdamasis atsakė Buridanas.— 
Jei kitą kartą karalius pateks į mano rankas, pareika- 
lausiu iš jo visokių gėrybių mums visiems. Ką norėtum 
gauti, Bigornė? 

— Aš? Pirmojo ministro kėdę. Ponui Pilypui prašy- 
čiau karalienės pažo vietos. 

Staiga mediniai laiptai garsiai sugirgždėjo nuo sun- 
kių žingsnių. Į kambarį įėjo Hansas. Pamatęs nepažįsta- 
mus, suraukė antakius. 

— Kas esate? — paklausė nepatikliai. — Ko jums rei- 
kia? Kada čia patekot? 

Lancelas pasveikino jį kažkokiu slaptu ženklu. 

Tada Hansas įdėmiai į jį pasižiūrėjo, atsisėdo prie 
stalo ir išdidžiai tarė: 

— Sveiki, atvykę į mano namus. Sene, atnešk gerti, 
tai mūsų bičiuliai. 

— Elgetų karalius puikus vyras! — sušnibždėjo Rikė, 
»bakstelėdamas Vilijų alkūne į pašonę. 

Gotjė tą valandėlę užmiršo net savo liūdesį ir žinovo 
akimis įsistebeilijo į Hansą, stebėjosi jo plačiais pečiais, 
Auliaus sprandu ir milžiniškais kaip kūjai kumščiais. 

— Hansai,— tarė Bigornė,— dabar paaiškinsim mūsų 
vizito priežastį. 

— Gerai! Tik pirmiau išgerkim! 

Įėjo senė, nešdama vyno ąsotį ir kelias alavines tau- 
res. Pripylė taures, paskui Hansas kažkaip nepaprastai 
iškiliai ėmė kalbėti: 

— Nepriklausot mūsų Didikai Mes turime paprotį, 
prieš sumušdami su kuo nors taures, pasakyti vieni ki- 
tiems savo vardus. 

Buridanas davė ženklą Bigornė, kad kalbėtų. 

— Aš esu Lancelas Bigornė. Šis storulis — Vilijus 
Viesulas, Galilėjos imperatorius; šis su nosimi, panašia 
į špagą,— Rikė Odrija, Palestros karalius; tas ponas, toks 
didelis ir stiprus kaip tu, Gotjė de Olnai, o šis čia; — 
Žanas Buridanas. Štai kas mes esam. 

Lancelui kalbant, Hanso veidas prasiblaivė, o pami- 
nėjus Buridano vardą visai nušvito. 

— Vadinasi, esi Žanas Buridanas? — paklausė jau- 
nuolį. 

— Taip,— atsakė Buridanas. 

Tada Hansas griebė abiem rankom stalelį, ant kurio 
stovėjo alavinės taurės ir išmetė jį už durų kartu su 
indais. 

Po to davė ženklą senei, kad atidarytų spintą. 

Senė išėmė iš spintos šešias auksines masyvines tau- 
res ir pastatė ant stalo. Paskui iš milžiniškos skrynios iš- 
traukė tris butelius. 

Hansas prabilo: 

— Visi, kuriuos persekioja valdžia ir miesto sargyba, 
Šiuose namuose laikomi bičiuliais ir draugais. Jūsų ne- 
galiu vaišinti kaip paprastus bičiulius. Per didelė garbė 
man tai būtų. Gerbiu jus kaip žymius vyrus, kuriems turiu 
pats patarnauti. 


Hansas ėmė pilstyti vyną į auksines taures. Pripylė 
į jas vyno su svogūnų lukštais. Vilijus ir Rikė godžiai 
traukė nosimis vyno kvapą. Gotjė išpūtęs akis žiūrėjo 
į keistą gėrimą. 

Pildamas vyną, Hansas tiriamai žvelgė į Buridaną. 

— Leiskite, pone, pavaišinti jus Burgundijos vynu! 
Gerkite vyną iš auksinių taurių, skirtų nepaprastoms šven- 
tėms! 

Buridanas mandagiai nusilenkė elgetų karaliui ir vie- 
nu mauku išgėrė savo taurę. 

Kai taurės ištuštėjo, Hansas kalbėjo toliau: 

— Dabar pasakykit priežastį, dėl kurios turiu laimę 
matyti savo namuose tokius garbingus svečius? 

— Hansai,— atsakė Buridanas,— girdėjau, kad esi 
baisus žmogus, nežinąs pasigailėjimo. Girdėjau, patekęs 
į tavo rankas, turi persiskirti su savo pinigine ir net gy- 
vybe. Mes, Hansai, atstovaujame visų luomų — bajorų, 
miestelėnų ir studentijos — nuskriaustuosius. Mes žmo- 
nės, neturintys: pastogės ir duonos kąsnio. Hansai, žinau, 
jei pulčiau prie karaliaus kojų, išmaldaučiau malonę savo 
draugams ir sau. Bet aš to nedarysiu, nesižeminsiu. At- 
ėjau savo ir savo draugų vardu prašyti svetingumo. 

Hansas pakilo iš vietos ir tarė: 

— Sveikinu jus, P savo svečius, Stebuklų Rūmuo- 
se. Eikime! 

Išėjo iš elgetų Rai ais namelio ir, Hanso vedami, 
nuėjo prie pirkios, tokios pat skurdžios kaip ir visos kitos. 

Hansas pirmas įėjo į pirkią, paskui Jį — svečiai. Jie 
pamatė, kad pirkia viduje atrodo gana jaukiai: čia buvo 
keli gražūs kambarėliai. 

— Esate čia, savo namuose! — tarė Hansas.— Dabar 
paklausykite. Už jūsų galvas paskirtas atlyginimas. Jūsų 
priešai — galingiausi žmonės. Kol esate pas mus, galite 
nieko nebijoti, nors pats karalius Liudvikas su visa savo 
kariuomene apgultų Stebuklų Rūmus. Dar pasakysiu 
jums,— pridūrė Hansas,— priimu jus į mūsų broliją ne 
tik dėl to, kad esate persekiojami ir gaudomi ir kad netu- 
rite saugios pastogės, bet labiausiai dėl to, kad esate 
maištininkai. Kad mane vadina Hansu, elgetų ir valkatų 
karaliumi — niekis! Aš žinau, jog esu Hansas maištinin- 

šias! Neapkenčiu visų, kurie įsakinėja, ir niekinu tuos, ku- 
rie tokių įsakymų klauso! 

Hansas sunkiai atsikvėpė ir pridūrė: 

— Neapkenčiu tų, kurie įsakinėja, nes jie mano, kad 
yra aukštesni už tuos, kurie jų klauso. Sakau, kad žmo- 
nės yra gyvuliai, kuriems lemta trumpą jų žemiško gy- 
venimo laiką būti aukštesnėmis būtybėmis. Gyvendamas 
šioje žemėje, žmogus teturi vieną pareigą: sutvarkyti sa- 
vo gyvenimą taip, kad būtų laimingas. Jis turi ieškoti 
savo laimės, nesikėsindamas į tą laimės dalį, kuri skirta 
kitiems žmonėms. Tie, kurie įsakinėja, didžiausi nusikal- 
tėliai ir piktadariai, jų klausydami, tuo tik skatina daryti 
piktadarybes visus šiuos valkatas: karalius, kunigaikščius, 
ministrus, kurie visko trokšta tik sau, o kitiems nieko 
nenori palikti. Stai ką aš manau! Štai kodėl esu maišti- 
ninkas. 

Visi atidžiai klausė Hanso žodžių. 

— Iš tolo stebėjau jūsų žygius, su pagarba sekiau 
jūsų darbus ir sakiau sau: „Jie taip pat maištininkai!“ 
Anksčiau ar vėliau, bet tie žmonės ateis į Stebuklų Rū- 
mus, nes galingieji jų nepakęs. Laukiau jūsų, jūs esate 
Hanso svečiai, čia jūsų namai! 

Plačiu mostu parodė į kambarį, kuriame jie sėdėjo, 
kurio baldai ir visas papuošimas tikriausiai buvo plėšikų 
grobis. Hanso mostas reiškė, kad visi DEDE Rūmai 
yra Buridano ir jo draugų namai. 

Po to Hansas išėjo, palikęs svečius, ir nuėjo į lūšną, 
prie kurios buvo įbesta gairė su kruvinu mėsos gabalu. 


Praslinko trys dienos. Vilijus, Rikė ir Gotjė valgė, 
„gėrė ir lošė kauliukais visas dienas. 

Lancelas Bigornė miegojo. Buridanas vaikščiojo po 
'Stebuklų valstybę, norėdamas geriau pažinti šį nuostabų 
pasaulį siaurose ir dvokiančiose gatvelėse. 

Ne kartą buvo norėjęs peržengti Stebuklų Rūmų ribas, 
bet vis. jam nepavykdavo. Čia buvo lyg koks užburtas 
ratas. 

Bet Stebuklų Karalijos apylinkėse, gretimose gatvėse 
vis dažniau ėmė rodytis kareivių būriai. Buridanas jau- 
tė, kad kažkas rengiama prieš Stebuklų Rūmus. 

Mąstė apie Mirtilę. Dažnai atsimindavo Valua. Mąstė 
apie tą moterį, kuri buvo jo motina, apie kurią Bigornė- 
sakė, kad tebėra gyva. Neaiškių minčių spiečiai sukosi jo: 
galvoje. Jautė nenugalimą troškimą mylėti ir būti my-- 
limas. 

Vieną naktį Lancelas išgirdo Buridaną kartojant: 

— O vis dėlto grovas Valua yra mano tėvas! 

Jį nuolat kankino mintis: 

— Grovas de Valua yra mano tėvas! O Valua pasakė 
mylįs Mirtilę... Mirtilė yra grovo de Valua belaisvė. | 

Jame viskas virė. 

Vieną rytą Buridanas surinko savo draugus, kad pa- 
siūlytų jiems naują projektą Mirtilei išvaduoti. 

Draugams besitariant, staiga atsidarė durys... Ant 
slenksčio išdygo kažkokia moteris. 

— Žilijana! — riktelėjo Buridanas. 

Jam sužibo viltis. 

—" Taip, tai aš, šviesusis pone,— tarė Žilijana šypso- 
damasi. 

Buridanas nedrįso jos toliau klausinėti. 

— Sunku buvo jus rasti! Pagaliau padėjo vienas ma-- 
no draugas, profesinis berankis, šlubis ir raupsuotasis. 
Jis atvedė mane čia. Žinojau, pone, jog buvote nuėjęs 
į pasimatymą, kurį buvau paskyrusi Valua rūmuose. Ži- 
nojau, kad jūsų planas nepavyko. Taip, bet aš budėjau.... 

— Ką nori tuo pasakyti? — nerimavo Buridanas. 

— Padariau tai, ko ponai negalėjote patys padaryti! 

— Mirtilė! 

— Išlaisvinau ją! 

— Skubiai bėkim, draugai! Mano brangioji ZŽilijana? 

— Nėra reikalo bėgti,— atsakė Žilijana. 

Į kambarį įėjo Simonas Malingrė, vesdamas už ran- 
kos Mirtilę. 

Buridanas ir Mirtilė puolė vienas kitam į glėbį. 

Visi tylėjo, tik buvo girdėti mergaitės verksmas ir Vi- 
lijaus, Rikė 17 Gotjė džiaugsmo šauksmai. 

Buridanas ir Mirtilė buvo tikri, kad sapnuoja gražų 
sapną. 

Buridanas atsikvošėjęs apsidairė, akimis ieškodamas 
Žilijanos, kad jai padėkotų. 

Bet Zilijana ir Simonas Malingrė jau buvo dingę. 

PRANCŪZIJOS KARALIAUS RŪMAI 
PRIEŠ STEBUKLŲ RŪMUS 


Margaritos Burgundietės maldykloje sėdėjo ji pati, 
karalius Liudvikas ir Karolis de Valua. 

Vyko šeimyninis pasitarimas. 

Atrodė, jog daugiau nieko nėra kambaryje. 

Bet slaptame kambarėlyje buvo pasislėpusios Žana ir 
Mabelė, kurios galėjo girdėti, ką susirinkusieji kalba. 

Seimyniniame pasitarime buvo nutarta suimti Enže- 
raną de Marinji. 

Visi susirinkusieji aistringai nekentė Marinji. Visi jie 
nutarė pasmerkti jį mirti, bet ir visi bijojo. 

Bijojo savo nutarimo. Bijojo Marinji pasipriešinimo, 
kaip kad šunys bijo jų persekiojamo šerno. 

Laikrodis išmušė pusę dvyliktos. 

Visi trys krūptelėjo. 

Tai buvo valanda, kurią Marinji buvo paskirtas pasi- 
1matymas Luvre. 

Karalius skubiai atidarė maldyklos duris į koridorių. 

Jame buvo daug kareivių ir riterių. Jie labai stebėjosi, 
kodėl taip anksti juos pašaukė į Luvrą. 

Koridoriuje buvo triukšminga. Išilgai jo dviem eilė- 
mis stovėjo dvidešimt keturi lankininkai. Prie pat durų 
į karalienės kambarius galima buvo pastebėti Hugo Tren- 
kavelį. Jis stovėjo su pliku kardu rankoje. 

Karalius pažvelgė į šį vaizdą, simbolizuojantį jo ga- 
lybę. Tai pakėlė jo nuotaiką. Nusišypsojo susirinkusiems 
ir pasveikino juos plačiu karišku mostu. 

— Tegyvuoja karalius! 

Liudvikas kažką sušnibždėjo į ausį kapitonui, ir tas 
išblyško. 

Tai buvo įsakymas suimti Marinji. 

— Kai išeis iš maldyklos,— tarė karalius, — girdi, 
Trenkaveli? Sušuksiu: „„Notr Dame!“ Tai bus ženklas 
veikti. 

— Kelią pirmajam ministrui! — sušuko ceremonmeis- 
teris, stovėdamas galerijos gale.— Vietos ponui Enžera- 
nui de Marinji! | 

Minia prasiskyrė. Marinji įėjo į maldyklą rimtas ir 
išdidus. 

63 


Marinji puikiai žinojo Luvro papročius ir jautė nuo- 
taiką. Jis mokėdavo iš sargybinio elgesio ir tarnų veido 
atspėti, kas yra Luvre: giedra ar audra. Įeidamas į Luvrą, 
visada stengdavosi atkreipti dėmesį į vyraujančią nuo- 
taiką. 

Ir šiandien, įžengdamas į Luvrą, suprato, kad ruo- 
šiamasi kažkokiam svarbiam įvykiui. Jau būdamas didžio- 
joje galerijoje, suprato, jog neapsiriko. 

Trenkavelis atidarė jam duris. Maldykloje jis pamatė: 
Margaritą, karalių ir de Valua. Neklausė savęs, kodėl jie 
visi trys atsidūrė kartu tokią ankstyvą valandą. 

Skubiai priėjo prie Liudviko X. Jis degte degė pykčiu. 

Marinji pirmas prabilo: 

— Sir, vykau į Luvrą, gavęs jūsų kvietimą... Bet turiu 
pranešti svarbią žinią. 

Valua pasitraukė. 

Karalienė krūptelėjo. 

— Kokią naujieną? — šaltai paklausė karalius. 

— Sir, Paryžiuje yra viena pavojinga vieta, kuri su- 
daro valstybę valstybėje. Tai maišto, neramumų ir žiau- 
rumų židinys. Tai nusikaltimų ir piktadarybių gūžta. Iš 
ten eina į visas puses elgetų, valkatų ir visokių visuome- 
nės atmatų gaujos. 

— Stebuklų Rūmai,— neramiai sumurmėjo karalius, 
nes tai buvo amžino pavojaus šmėkla, ne tiktai jam, bet 
vėliau ir jo įpėdiniams. 

— Taip, Sir, Stebuklų Rūmai! — atsakė Marinji.— Jie 
jau grūmojo jūsų tėvui, ne kartą sakiau, kad pasisaugo- 
tumėte tų elgetų ir nepasitikėtumėte jais. Prašiau, kad 
nesidairytumėte į Flandrijos pusę, nes Flandrija — tai 
niekis! Tikras pavojus Paryžiui — tai Stebuklų Rūmai. 
Taip pat kartojau: kol Stebuklų Rūmai neturi vado, pa- 
vojus dar ne toks rimtas... Bet, kai vadas atsiras, tada 
gali kilti pavojus net Prancūzijos sostui. 

Karalius ir Valua sumišę pažvelgė vienas į kitą. 

Jie puikiai žinojo, kas yra Stebuklų Rūmai, todėl, ki- 
lus niaujam, tokiam rimtam pavojui, Marinji suėmimas 
jau buvo antraeilis reikalas. 

Dabar prabilo karalius: 

— Sudeginsim visą Paryžių, jei to reikės. Tegu Ste- 
buklų Rūmai bus palaidoti po Paryžiaus griuvėsiais. Tai 
reikia padaryti. anksčiau, negu maištininkai ras sau vadą. 

— Jau per vėlu, Sir! — tarė Marinji,— vadą jie rado. 

— Vadą! — suriko karalius, — kokį vadą? 

— Buridaną! 

Šis vardas trenkė visus lyg perkūnas. 

Margarita visai išblyško. Valua sugriežė dantimis ir 
suprato, kad neapkenčia Buridano, savo sūnaus! Neap- 
kenčia jo visa siela, labiau, negu Marinji. 

— Buridanas! — šaukė Liudvikas.— Tas nenaudėlis, 
kuris įžeidė mus Montifoke, kuris kovėsi su mumis Pre-o- 
Klere, kuris kėsinosi į karalienės gyvybę žvėryne! Buri- 
danas, kuris užpuolė Valua rūmus ir pakėlė ranką prieš 
mano dėdę, kuris savo niekšišk2 rapyra drįso atmušti 
karaliaus špagą, kuris grasino net man, savo karaliui! 

Maldykloje stojo tyla. 

Jei čia susirinkę nebūtų buvę taip nustebinti Marinji 
žodžių, jie turbūt būtų išgirdę gretimame kambaryje ne- 
sulaikomą verksmą. 

Verkė Mabelė slaptavietėje, nes viską girdėjo. 

Puolė ant kelių ir šnibždėjo: 

— Mano sūnus!.. Mano Žanas. 

Marinji kalbėjo toliau: 

— Stebuklų Rūmai išrinko Buridaną savo vadu. Drau- 
ge su juo ten yra ir kiti drąsuoliai, už kurių galvas pa- 
skirtas atlyginimas. Tie žmonės neturi ko veikti. Jie pir- 
mieji gali sudeginti Paryžių, net ir Luvrą. Stai tie nie- 
kadėjai: broliai de Olnai, Vilijus Viesulas ir Rikė Odrijo, 
karaliaus, valstybės ir bažnyčios priešai. Liepiau apsupti 
Stebuklų Rūmus. Tai būtina saugumo priemonė. Norėjau 
išgelbėti sostą nuo nelaimės; galbūt jau per vėlu... Zi- 
nau, kad revoliucijos vėliava jau iškelta Stebuklų Rū- 
muose ir kad žmonės ruošiami baisiam žygiui prieš ka- 
ralių! Zinau, kad Buridanas nutarė šį kartą laimėti ar 
žūti! Dabar jis viso pasaulio akivaizdoje meta pirštinę 
ne tik pirmajam ministrui, bet ir karaliui! Jo gauja gi- 
riasi, jog nebijanti nei Dievo, nei velnio, nei karaliaus! 

Margarita su baime žvelgė į Marinji. Suprato, ką tu- 
rėjo mintyse Marinji, kuris įsikarščiavęs kalbėjo: 

— Matote, Sir, kas vyksta! Matote, kam turiu ryžtis, 
veikdamas prieš Buridaną ir gindamas sostą! Bet suži- 
nokite, ar ta mergaitė, kurią Buridanas myli ir kuri ka- 
linama Stebuklų Rūmuose, yra mano duktė! 

Mabelė, iki šiol klausiusi, staiga išbėgo iš savo slap- 
tavietės. 

Valua sukando lūpas, nenorėdamas surikti iš bepro- 
tiško pavydo. 

Margarita pamanė: 

— Geriau tegu sudega visas Paryžius, negu leisti, 
kad Buridanas būtų laimingas su Mirtile. 

Taip manė- Margarita — Mirtilės motina. 

Apie Marinji suėmimą jau nė kalbos negalėjo būti. 
Jis turėjo būti atidėtas, nes tik Marinji galėjo išgelbėti 
sostą... 

Karalius skubiai priėjo prie durų, atidarė jas ir kažką 
šnibžtelėjo stovinčiam už durų Trenkaveliui. 

— Eikime, karalien, grove Valua, Marinji! — šaukė 
Liudvikas X.— Klausykite visi, ponai riteriai, bajorai, 
mano ištikimi vasalai! 

Visi išėjo į galeriją. 

Visas „Luvras ėmė rinktis, kad išgirstų, ką pasakys 
karalius. Po kelių minučių susirinko apie penkis šimtus 
žmonių. Karalius užėmė vietą ant pakylos, o aplink jį 
stovėjo riteriai ir didikai. 

Toliau sustojo lankininkai ir alebardininkai. Karalius 
pažvelgė į susirinkusius ir garsiai sušuko: 

— Karas! 

Triukšmingas šauksmas sukrėtė galerijos rūmus, net 
langai sudrebėjo. Aidas pakartojo šauksmą už Luvro 
sienų. | 

— Tegyvuoja karalius! 

— Karas! Karas! 

— Mušk, žudyk! 

— Sventas Dionyzai! Šventas i Į karą prieš 
ilamandus! 

Pagaliau triukšmas šiek tiek nurimo. 

Tada Liudvikas X, kuris su malonumu klausėsi išti- 
kimų riterių šauksmų, tarė: 

— Karas ne su flamandais! Turime priešą arčiau! Ka- 
riausime ne Prancūzijos pasienyje! Karas prasidės pa- 
čioje Paryžiaus širdyje! Ponai, tai bus bajorų karas su 
valkatomis!. Monarchijos karas su revoliucija! Reikia gel- 
bėti sostą! Skelbiu Prancūzijos karaliaus karą su Ste- 
buklų Rūmais! 

Nauji šauksmai, išsiveržę. iš. susirinkusiųjų krūtinių, 
jau nebųvo džiaugsmo šauksmai. Visi šnibždėjo: 

— Stebuklų Rūmai! | 

Bet po valandėlės sužvangėjo ginklai, ir sašigirdo“ pa- 
šėlisios neapykantos šauksmai: įsiutusių didžiūnų šauks- 
mai. 

— Prieš valkatas! 

— Padegti Stebuklų Rūmus! 

— Į kartuves nenaudėlius! 

— Ant laužo! Ant laužo! 

Žinia apie karą išlėkė iš Luvro ir pasklido po visą 
miestą. Žmonės ėmė uždarinėti krautuves ir barikaduotis 
savo namuose. Gatvėse, kurios būvo užtvertos „grandinė- 
mis, pasirodė raitųjų lankininkų būriai. 

„ Prie Luvro rinkosi kariuomenė, Luvre buvo ruošiama- 
si karui, valomi ir galandami ginklai. Karaliaus kamba- 
ryje vyko pasitarimas dėl karo vedimo. 


Keturi tūkstančiai ginkluotų vyrų jau buvo pasirengę 
žygiuoti. Visose bažnyčiose gaudė varpai. 

Aliarmas! | 

Karas! 

Karas ponų su varguomene! 

Visų lūpose buvo tik vienas vardas. Jį vieni minėjo 
išsigandę ir keikdami, kiti laimindami... 

„— Buridanas! Buridanas! 

Ponų ir didžiūnų Paryžius pakilo prieš Buridaną. 

Tuo tarpu Stebuklų Rūmuose, namelyje, pavestame 
garbingiems svečiams, Buridanas ir Mirtilė liko vieni. 

Jų žvilgsniai susitiko, lūpos šypsojosi, akys žibėjo, rankos 
susijungė, ir jie tyliai šnibždėjo: 

— Mano Buridanai! 

— Mano Mirtile! 


IR VIENI, IR KITI RUOSIASI KOVAI 


Liudvikas X paskyrė Marinji vyriausiuoju kariuome- 
nės vadu, kuris turėjo žygiuoti prieš Stebuklų Rūmus. 
Grovas de Valua, kuris kitu atveju būtų sprogęs iš pa- 
vydo, dabar buvo patenkintas, kad malšintojo vaidmuo 
teko jo konkurentui. Džiūgavo, kad Marinji padėtis sunki 
ir kebli. Net laimėjęs jis neturės kuo džiaugtis. 

Be to, Marinji suėmimas buvo tik atidėtas. 

Turėjo viltį, kad mūšyje kokia nors paklydusi strėlė, 
ar durklo dūris išvaduos karalių nuo reikalo suimti Ma- 
rinji, nes jo suėmimas nebuvo labai malonus darbas. 

Karalius atsidėjęs apžiūrinėjo kariuomenę ir džiaugė- 
si girdėdamas ginklų žvangėjimą. 

Valua per didelį vargą gavo iš karaliaus pasižadėji- 
mą, kad jis pats nevadovaus besikaujantiems. 

Bet karalius pareiškė, kad būsiąs tokioje vietoje, iš 
kurios galėsiąs matyti mūšio eigą. 

Marinji pastatė kareivius visuose keliuose į Stebuklų 
Rūmus. Troško Buridano mirties. Pasakė, kad vienas iš 
jų— Buridanas ar jis — turi žūti kovoje. 

Stebuklų Rūmai buvo taip apsupti kariuomenės, kad 
niekas iš jų gyventojų neišvengtų mirties. 

Mabelė, matydama pasiruošimą karui, buvo labai ne- 
rami. Klausė, klausinėjo, bet sužinojo tik tai, kad kara- 
lius rengiasi visiškai sunaikinti Stebuklų Rūmus. 

Mabelė atidžiai stebėjo karalienę, kuri po pasitarimo 
grįžo į savo kambarius, ir ilgai nervingai vaikščiojo po 
kambarį, paskui krito į minkštasuolį, giliai susimąstė. 

Mabelė gerai suprato Margaritos nuotaiką. Ji stengėsi 
neklausti jos, bet liko čia pat, laukdama, kada Margarita 
pati ims kalbėti. 

Pagaliau Margarita kreipėsi į savo bendrininkę: 

— Kas atsitiko su tuo kareiviu, kuris atnešė sagtį? 

Mabelė sudrebėjo, sunerimusi, kad karalienė nepano- 
rėtų pamatyti lankininką, kuris tuo laiku jau buvo na- 
melyje prie Inocento kapinių. 

Bet jos nerimas neturėjo pagrindo. Karalienė tik 
pasiteiravo, ar kareivis neišplepės kam nors paslapties: 

— Nusiraminkite, mano karaliene, lankininkas niekam 
nieko nepasakė, o dabar tikrai nepasakys. 

Margarita linktelėjo galvą, pamačiusi, kad Mabelė no- 
ri išeiti, sulaikė ją. 

— Neišeik. Man neramu. 

— Ko, karaliene, bijote? Karalius neįtaria... 

— Ne apie karalių mąstau! Buridanas. Jis yra blo- 
gesnis, negu maniau... dar pavojingesnis... Buridanas yra 
Stebuklų Rūmuose. 

Mabelės širdį suspaudė skausmas. 

— O prieš jį rengiamas Žygis? 

— Taip! Jis mirs! 

Mabelė nė nekrūptelėjo. 

— Vadinasi, žus, taip atkeršysi ir atliksi savo... 

— Ką nori tuo pasakyti? 

— Nieko, tik tai, kad žus, ir tai bus karalienės dar- 
bas... Argi svarbu, nuo kokio ginklo žus: nuo durklo ar 
karalienės... meilės. 

— Taip,— tarė karalienė, — džiaugiuosi, bet mane kan- 
kina gailestis. 

— Nesuprantu! | 

— Ar sunku suprasti, kad neapkenčiu Buridano ir no- 
riu, kad jis mirtų, bet drauge ir myliu jį ir, kai pamanau, 
jog jis mirs, kankinuosi. Man skaudu. 

Karalienė nutilo. 

— Gal norėtumėte įį išgelbėti? 

— Aš? — suriko demoniškai juokdamasi karalienė.— 
Norėčiau pirma įeiti į Stebuklų Rūmus ir savo ranka jį 
nudurti. Kita mintis mane kankina... kad jis su ja... kad 
jis mirs jos glėby, kad myli ją... O aš... 

— Ir Mirtilė yra Stebuklų Rūmuose? 

— Taip! 

— Su Buridanu? 

— Taip! Tai sužinojau iš Marinji! Viena tik paguoda, 
kad abu mirs: jis ir ji. 

— Taip,— sušnibždėjo Mabelė,— tai žiaurus džiaugs- 
mas, ir sakote, jog niekas negali jų išgelbėti? 

— Niekas! Niekas pasaulyje! Pasmerkiau meilužius 
mirti. 


Mabelė išėjo iš Luvro. Eidama sušnibždėjo: 

— Žus abu! Jokio pasigailėjimo! Niekas, niekas pa- 
saulyje negali jų išgelbėti! Gerai. Težūna tada ir ji! 

Nubėgo į namelį prie kapinių. 

Jos laukė Roleris. 

— Ar jau atėjo laikas? — paklausė. | 

— Dar ne, bet jau artinasi, — atsakė Mabelė.— Klau- 
syk, šiame kambaryje yra pergamentai. Jei karalius per- 
skaitys juos, tai bus Margaritai mirties nuosprendis, o tu 
būsi atkeršijęs. Išeinu kelioms valandoms. Kai grįšiu, pa- 
sakysiu, ką turėsi daryti. Jei po trijų dienų negrįšiu, pats 
viską galėsi atlikti. 

— Gerai. Kur pergamentai? 

— Kai bus laikas, pasakysiu, o jei negrįšiu, paieš- 
kosi; surasi juos tikrai. Atmink — tie dokumentai yra 
geresnis ginklas už durklą ir nuodus. 

Taip paaiškinusi, Mabelė išėjo ir nuskubėjo į Stebuk- 
lų Rūmus. Neturėjo jokio aiškaus plano, greičiausiai tik 
norėjo pamatyti Buridaną ir pasakyti jam: „Esu tavo mo- 
tina!“ 

Dvi dienas klaidžiojo aplink Stebuklų Rūmus. Manė 
lengvai ten pateksianti, bet sargybinis vis pastodavo jai 
kelią, grūmodamas ietimi. Tas pats kitose vietose; visur 
patruliai, ir sunku buvo prasiskverbti pro jų tinklą. 

Mabelės nerimas augo. Trečią dieną vakare išgirdo 
lankininkų pasikalbėjimą, iš kurio suprato, kad ryt bū- 
siąs puolimas. 

"Tada grįžo į miestą. 

Atsisėdo ant Šventojo Buštačkijaus bažnyčios akme- 
ninių laiptų ir sėdėjo kelias valandas. Kankinosi, nes Bu- 
ridanas buvo jos sūnus, ir tik keli šimtai žingsnių ją sky- 
rė nuo jo. Ir vis dėlto negalėjo jo pamatyti. Kartojo: 

— Ką daryti, kad jį pamatyčiau? 

Štalbė pašoko ir nuskubėjo Luvro link. 


Jau buvo vienuolikta valanda. Mieste tvyrojo tyla. Tik 
vaikščiojo lankininkų būriai ir stabdė praeivius. 

Kariuomenė slinko prie Stebuklų Rūmų. 

Luvro vartai buvo uždaryti, tiltai pakelti, o grioviai 
pilni vandens. 

Bet Mabelė žinojo, kaip galima patekti į rūmus; ne- 
trukus ji atsidūrė karalienės apartamentuose ir įėjo į mie- 
gamąjį. 

Miegamasis buvo tuščias. Maldykloje taip pat nieko. 

Abi kunigaikštytės miegojo savo kambaryje, tarnų taip 
pat nebuvo matyti. 

Budėjo tik Žana. 

Merginos akys buvo raudonos, lyg ji būtų daug ver- 
kusi. Bet Mabelė nepastebėjo jos susijaudinimo. 

— Kur karalienė? — paklausė. 

— Išėjo. Čia sumanytas baisus darbas! 

— Taip. Puls Stebuklų Rūmus. 

— Ne... ne... ne tas. Čia rūmuose, karaliaus kamba- 
ryje... 

Mabelė pažvelgė į Žaną. Suprato, jog mergina žino 
kažkokią paslaptį, kurią. nori jai atskleisti, bet neturi 
drąsos. 

— Juk manimi pasitiki, sakyk! Žinai, kad galiu padėti 
nelaimėje. Gal Liudvikas ką sužinojo? 

— Ne,— atsakė Žana atsidususi.— Karalius dar ne- 
įtaria karalienės. Bet, Panele Švenčiausioji, tai baisu... 
ką daryti? 

— Sakyk,— riktelėjo BianEis 

— Ponas de Olnas... nelaimingas ponas Pilypas, — 
tarė tarnaitė. silpnu. Balša, 

— Kas tokio? 

— Jau sakiau, kad ponia daug ką gali padaryti. Ma- 
no. Dieve, myliu karalienę, esu jai ištikima, bet šis ne- 
laimingasis! Ar galima leisti, kad jis mirtų!- Mačiau jį. 
Koks jis gražus... 

— Matei! Pilypą de Olną? Tu? 

— Taip! 

— Kalėjimo požemyje? 

— Taip. Liepė man pranešti karaliui, kad uždarytas 
į kalėjimą.., Pranešiau; 

— O karalienė ar žino? 

— Žino, tik nežino, kad aš pranešiau karaliui. Tai 
baisul Išgelbėk jį, ponial.. Išgelbėk... 

— Ką turiu gelbėti? Kalbėk žmoniškai. 

— Pilypą! Karalienė buvo pas Stragildą, ir Stragil- 
das turi nueiti į kamerą. Ponia, suprantate? Karalienė 
nenori, kad Pilypas pasakytų! 

Mabelė daugiau jos nebeklausė ir išbėgo. 

— Ar ji išgelbės? — galvojo Žana, manydama, kad 
Mabelė nubėgo sukliudyti Stragildui atlikti budelio dar- 
bą.— Nelaimingasis Pilypai,— verkė Žana,— aš... myliu 
tave... nuo to vakaro, kai pamačiau Nestlio Bokšte... nors 
ne man buvo skirta pasidžiaugti tavo glamonėmis. 

Karalienė dažnai lankydavo Stragildą ir tardavosi su 
pasakė Mabelei, kad Margarita ilgai kalbėjosi su Stra- 
gildu, o paskui abu išėjo. 

— „Kur ją surasti? Ne Luvre, ne, ten jos nėra. Gal 
Bokšte? Bet ką ji gali daryti Bokšte tokią naktį? 

Nuėjo prie upės. Staiga pakeitė kryptį ir skubiai nuėjo 
į namelį prie Inocento kapinių. 

— O jei atsisakys? — sušnibždėjo.— Jei lieps Stra- 
gildui nužudyti mane? Tada jos nepasieks bausmė? Mir- 
siu ją keikdama, o ji toliau gyvens ir žudys tuos, kam 
teks nelaimė pakliūti į jos grožio pinkles! Ne! Jei mirsiu, 
kas nors kitas turi ją nubausti! Karste būdama keršysiu, 
jei gyvendama negaliu. 

Įėjusi į namelį, trumpai tarė Roleriui: 

— Eik paskui mane. 

Roleris nudžiugo, tikėdamasis atkeršysiąs. Abu išėjo. 
Gatvėje Mabelė paaiškino, ką jis turėsiąs padaryti. 

Persikėlė į kitą Senos krantą ir sustojo prie Bokšto. 

Roleris pasislėpė seno šakoto gluosnio šešėlyje. Ma- 
belė dar kartą paaiškino jo pareigas. Lankininkas ištrau- 
kė durklą ir tarė: 

— Gerai! | 

Mabelė įėjo į Nestlio Bokštą. 


Margarita sėdėjo savo kambaryje ir mąstė apie Bu- 
ridaną. 

Staiga pamatė įeinant Liudviką. Krūptelėjo, nes ka- 
raliaus lankymasis sukeldavo jai nerimą. 

— Turiu tau pranešti netikėtiną naujieną, bet ji — 
tikra teisybė,— tarė Liudvikas.— Žinai, kas sėdi didžiojo 
Bokšto požemyje? 

— Iš kur aš galiu žinoti? — sušnibždėjo Margarita, 
išblykšdama iš baimės. 

— Ponas de Olnas! — tarė karalius ir nusikvatojo.— 
Kaip jis ten atsirado? Gal tik velnias tai gali atspėti. 
Kas jį suėmė? Niekas to negali pasakyti. Jei sužinosiu, 
kas tai padarė, apibersiu auksu! Norėjau pranešti tau šią 
naujieną, žinodamas, kad esi susirūpinusi šiuo reikalų. 

— Aišku, Sir, tai gera žinia. Jis vienas iš tavo ar- 
šiausių priešų... | 

— Ne, Margarita,— tarė karalius, linguodamas gal- 
vą,— ponas de Olnas nebuvo mano priešas. 

— Kaip? Ar jis nepakėlė prieš tave ginklo? 

— Taip, bet, kaip Dievą myliu, Pilypas de Olnas nėra 
mano priešas... Tik... 

— Tik ką? — paklausė Margarita, sulaikydama kvapą. 

— Tik jis žino vardą moters, kuri mane išduoda, man 
neištikima. Dabar, kai jis mano rankose, priversiu jį pa- 
sakyti, nors turėčiau atiduoti jį budeliui. 

Margarita tylėdama linktelėjo galvą, bet visa drebėjo 
iš baimės. Liudvikas ėmė nervingai vaikščioti po kambarį. 
Nebekalbėjo apie žygį prieš Stebuklų Rūmus ir apie Bu- 
ridaną. Jis galvojo apie Pilypą de Olną. Margarita iš to 
galėjo spręsti, koks stiprus įtarimas įsibrovęs į karaliaus 
širdį. 

Vadinasi, karalius bet kokia kaina nutarė sužinoti, 
kas toji moteris, kuri jį išduoda. O gal ir prieš savo norą 
įtarinėja ją, Margaritą? Jei iš jos lūpų ištruks nors vie- 
nas neatsargus žodis, ji Žus. 

— Sir,— tarė rimtu balsu,— nebegalima toliau kan- 
kintis nežinojimu. Turi tuojau liepti tardyti tą žmogų. 

— Liepti tardyti? — atsakė karalius, kažkokiu keistu 
balsu.— Ne, Margarita. Jei pats Dievas norėtų tardyti Pi- 
lypą, ir tai nepatikėčiau tuo, ką jis man papasakotų. Ne, 
noriu pats su Pilypu pasikalbėti, pats išgirsti tos niekšės 
vardą... Supranti mane? Noriu viską matyti! 

"Įsiūtis skardėjo karaliaus tone. Ėmė artintis prie Mar- 
garitos, kuri suprato, kad jau stovi prie angos... į apkal-. 
abs išdavyste. 

— Sir,— tarė, — jei leisi, aš tardymo metu būsiu drau-. 
ge su tavimi, gal, mane pamatęs, niekšas greičiau pa- 
sakys... | 

Karalius atsiduso, o veido išraiška sušvelnėjo. 

— Ne, baisių kankinimų reginys. neturi aptemdyti ta- 
vo gražių akių skaistumo. Einu vienas. 

— Brangusis karaliau, eik greičiau. Juo greičiau su- 
žinosi, juo greičiau niekšė išdavikė bus nubausta. Kodėl 
neini?: 

—- Ne, — atsakė Liudvikas, — dabar turiu žygiuoti į Ste- 
buklų Rūmus, o ryt rytą eisiu... 

Karalius išėjo. 

— Ryt rytą! — sušnibždėjo Margarita gražiomis rau- 
donomis lūpomis.— Dar turiu visą naktį! Kol kas esu 
išgelbėta! 

Karalienė apsigaubė apsiaustu, sušnibždėjo kelis žo- 
džius Žanai ir išėjo iš Luvro pro slaptąsias duris. Greit 
buvo žvėryne ir tris kartus sušvilpė. Tai buvo ženklas 
Stragildui. | 

Karalienės favoritas..atidarė duris ir įleido ją į vidų. 

— Ar, maloningoji ponia, vėl norite pasikalbėti su 
Ciklopu? — paklausė akiplėšišku tonu, kuris liudijo, kad 
jis. žino savo vertę. 

— Šunie! — piktai suriko Margarita, — dabar ne lai- 
kas juokauti. 

— Klausau Jūsų, karališkoji didenybe,— klusniai, kaip 
tikras šuo, atsakė išsigandęs Stragildas. 

— Žinai, kur Pilypas de Olnas? | 

— Jei žinočiau, - atsakė banditas,— tuojau ten nuei- 
čiau. 

— Kam? 

— Nudurčiau jį durklu. 

— Ką tau blogo jis padarė? it 

—" Nieko, bet noriu jo ir jo brolio“ Kirtis: Nežinau, 
kodėl to noriu. Gal dėl: to, kad, kalė: įšvėngę mirties, 
Bros gyvi. 2 

: Vadinasi, -pyksti ant: 2 kad. „tebėra L — 
sakiausė Margarita. 

— Taip. Turėjo mirti. Neturi teisės gyventi. Užsiuvau 
juos maišan, mečiau į upę, o jie tebegyvena. Paskui... 
neužmiršiu tos dienos, kada įvyko ta istorija su Ciklopu. 

— Bet tada Pilypas išgelbėjo mano gyvybę. 

— Už tai taip pat pykstu. Neturėjo teisės to daryti! 
Tai mano teisė... Žodžiu, jei žinočiau, kur surasti Pilypą 
de Olną, nužudyčiau jį. Deja, nežinau. 

— Aš tau pasakysiu! — tarė Margarita. 

— Gerai! — sumurmėjo  panosėn.— Tuo reikalu čia 
atėjote! O aš maniau kitu...— pridūrė vėl keistai pažvel- 
gęs į Margaritą...— Gerai, galiu dabar viską atlikti. 

Margarita davė ženklą prieiti arčiau, o kai šis prisi- 
artino, kažką šnibžtelėjo jam į ausį. 

Stragildas tarė: 

— Esu pasiryžęs. 

— Gerai. Eik paskui mane! 
 — Ponia, nuvesite mane į Luvrą, o paskui eisim į po- 
žemį? 

— Ne, Stragildai. Einu į Nestlio Bokštą, ir tu eisi su 
manimi. Kai ateis momentas veikti, nuvyksi į Luvrą, nu- 
sileisi į požemį ir nužudysi. jį! 
 „Stragildas tylėdamas nuėjo paskui Margaritą, bet pa- 
manė: 

— Po velnių tas bobas, kurios nemoka norėti. Jei 
Pilypas turi būti nužudytas šią naktį, tai kodėl tuojau to 
negaliu padaryti? Eina į Nestlio Bokštą... Kuriems ga- 
lams? Juk ten joks meilužis jos nelaukia... 

Priėjo Nestlio Bokštą. Margarita išėjo. 1 aikštelę, 
Stragildas ėjo paskui ją: 

Atsirėmusi į koloną, žvelgė į tolį... į naktį. 

Susimąstė. Turbūt užmiršo, kad šalia jos stovi Stra- 
gildas, kad kažkur pasaulyje: yra Pilypas de Olnas, ka- 
ralius... Užmiršo visą pasaulį. Godžiu žvilgsniu ieškojo 
nakties tamsoje to Paryžiaus priemiesčio, iš kurio tą va- 
landėlę plaukė kažkoks ūžesys. 

Stebuklų Rūmai! 

Jos -krūtinė bangavo, akys pasruvo karštomis ašaro- 
mis, „raudojimas veržėsi iš jos gerklės. Sušžibždėjo;: 

— “ Buridanas! Buridarias! Mirs. a 

MARGARITA 


— Stragildai! 

— Klausau. 

Margarita, pašaukusi Stragildą, vėl susimąstė. 
Stragildas, minutę palaukęs, tarė: 

— Saukiėte mane, ponia? 

Margarita pakėlė galvą ir paklausė: 

— Ar jau esi pasirengęs? 

Stragildas nusijuokė ir parodė trumpą durklą. 


Margarita vėl susimąstė. Žvelgė į miegantį Paryžių 
ir galvojo apie ryt dienos mūšį. 

— Buridanai! Ką veiki dabar savo mirties išvakarėse? 

Už karalienės pečių pasigirdo pasityčiojantis juokas. 

Juokėsi Stragildas. Paskui jis pasakė: 

— Tam nenaudėliui sekasi, nes paskutinę savo naktį 
leidžia... gražiosios Mirtilės glėbyje. 

Margaritos žvilgsnis užsidegė neapykanta. 

— Vargas man... Jie mylisi... Si mintis man baisi, kaip 
mirtis. 

— Už tai bus atkeršyta, maloningoji ponia. Ryt suži- 
nosite, kad abu meilužiai jau mirę, nes... 

— Mirtilė — mano varžovė meilėje,— kalbėjo toliau 
Margarita, nekreipdama dėmesio, kad Stragildas gali 
girdėti. — Mirtilė... mano duktė! Taip lemta buvo, kad Bu- 
ridanas ją sutiko ir pamilo. 

— -Ponia,— tarė Stragildas,— kam jaudintis dėl tokių 
dalykų, kurie nėra to verti! Juk tarp tų lankininkų, kurie 
eina prieš Stebuklų Rūmus, yra ir mano žmonių. Jie gaus 
įsakymą pašalinti iš karalienės - kelio tą merginą. Mirtilei 
žuvus, Marinji taip pat mirs iš gailesčio ir skausmo... 
Vienas smūgis — ir nebus dviejų karalienės priešų. Bu- 
ridano taip pat jau niekas neišgelbės. Nei jo, nei jo drau- 
gų, nors tie Žmonės sugebėjo priešintis net šio pasaulio 
galingiesiems. Ar apsimoka galvą kvaršinti tokiais menk- 
niekiais? Karalienės gyvenimas taip maloniai plaukė, 
o dabar dėl kažkokio kvailo studentėlio tiek nerimo! Jis 

žus, o kartu su juo žus ir Bokšto paslaptis... Bet Pilypas 
gyvas! Pilypas! Reikia kuo greičiausiai jį nužudyti! 

Karalienė pablūdusiomis akimis pažvelgė į Stragildą. 

— Ką pasakei? — sušnibždėjo. 

— Pasakiau, kad, ponia, pasielgėte beprotiškai, įka- 
lindama jį Luvre! Jei karalius ims įį tardyti, vienas jo 
neatsargus žodis, ir pražūsite. Atsiminkite, ką jis gali 
pasakyti. 

— Todėl turi žūti? O juk jis mane myli! Nemačiau 
dar malonesnio meilesnio žvilgsnio! Buridanas. yra vie- 
nintelis vyras, kurį tikrai mylėjau, Pilypas de Olnas yra 
vienintelis vyras, kuris tikrai mane myli. 

Margarita nė neprisiminė savo vyro, kuris ją taip pat 
mylėjo ir garbino... 

— Na, tai ką darysime? — paklausė Stragildas. 

— Juk aš dar prieš minutę klhusiau, ar esi pasiren- 
ges? Eik! Pilypas de Olnas penktoje kameroje. 

Stragildas piktai suurzgė, lyg vilkas, pamatęs grobį. 

— Kad tik suskubčiau! — sušnibždėjo...— Ponia, ilgai 
vilkinote. 

Skubiai nuėjo į Luvrą. Eidamas per pakeliamąjį tiltą, 
pamatė karalių, kuris pasirodė kelių ginkluotų kareivių 
lydimas. 

— Kur eina karalius? — paklausė lankininką, stovė- 
jusį kieme.— Ar jau prasideda Stebuklų Rūmų puolimas? 

— Ne,— atsakė kareivis,— karalius eina tardyti kali- 
nio į penktąją kamerą. 

— Prakeikimas! — sumurmėjo Stragildas. 


Margarita pasiliko viena aikštelėje. Klausėsi iš mies- 
to plaukiančių garsų... Paryžiuje vyksta paskutiniai pasi- 
rengimai karui. 

Staiga jai pasivaideno, jog girdi kažkokį vaitojimą. 

Išsigando ir pasitraukė prie angos, bet tuojau atšoko: 
prieš ją stovėjo moteris. 

Moteris buvo su kauke, karalienė pažino ją ir džiugiai 
sušuko: 

— Mabele! 

— Taip, aš, mano karaliene. 

„— Tegu dangus apdovanoja tave malonėmis! Visada 
esi šalia manęs, kai man gresia pavojus. 

— Vadinasi,. karaliene, nors šiek tiek manimi pasiti- 
kite? — paklausė Mabelė. 

— Ar aš galiu užmiršti, kaip man kartais padėdavai? 
Jei ne tu, tą dieną, kai karalius klausė apie smaragdų 
sagtį, aš. būčiau jau pražuvusi! 

— Labai džiaugiuosi, nes turiu vieną maldavimą... 

Margarita apsidžiaugė. 

— Niekada manęs nieko neprašei. Pagaliau atėjo lai- 
minga valanda, kad kreipiesi į savo karalienę. Sakyk, ko 
nori? i 
Užuot išdėsčiusi savo prašymą, Mabelė paklausė ka- 
ralienę: 

— Ponia, tik ką pasakėte, kad visada pataikau. ateiti, 
kai karalienei gresia pavojus ir nelaimė. Ar koks. nors 
naujas pavojus gresia mano karalienei? 

—'" Taip! — atsakė Margarita.— Liepiau suimti Pilypą 
de Olną ir įmesti į kalėjimo kamerą, iš kurios jis jau 
nebegali išeiti į pasaulį. Bet karalius kažkokiu būdu šu- 
žinojo, kad Pilypas yra kalėjime... Dabar nori su juo pa- 
simatyti ir net kalbėtis... Gal Stragildas nuvyks laiku...— 
pridūrė žiauriai nusijuokusi. 

— Stragildas? — paklausė Mabelė. 

— Jei suspės įeiti į kamerą anksčiau už karalių, ka- 
ralius ras tik šaltą lavoną. O dabar... ką man norėjai 
pasakyti? 

Mabelė atsakė rimtu balsu: 

— Stragildas nesuspės. 

— Ką kalbi? — sušnibždėjo išsigandusi karalienė. 

— Taip. Ieškojau ponios visame Luvre, pagaliau, ne- 
galėdama surasti, nutariau eiti į miestą. Man einant iš 
Luvro, karalius vyko į penktąją kamerą. 

Karalienė suvaitojo: 

— Esu žuvusi! 

-— Ir aš taip manau! — sumurmėjo Mabelė. 

Sužinojusi, kad sprendžiamas jos likimas, Margarita 
susivaldė ir vėl atrodė rami. 

— Gerai, einu į Luvrą ir, jei man dar nelemta tuojau 
žūti, ginsiuosi iki paskutiniųjų. 

Mabelė sulaikė ją rankos mostu. 

— Užmiršote, ponia, kad pažadėjote išpildyti <=mano 
prašymą. - 

Margarita karčiai nusikvatojo. 

— Dar prieš valandėlę buvau Prancūzijos karalienė 
ir galėjau tai žadėti ir savo pažadus pildyti. Bet dabar, 
jei Pilypas de Olnas prabilo, esu tik sulaužiusi ištikimy- 
bę žmona, kurią sodina ant asilo ir vežioja po miestą, 
kad minios galėtų tyčiotis, ir kurią paskui budelis plaka 
aikštėje. 

— Jei aš panorėsiu, ir toliau būsite visų gerbiama 
karalienė ir Liudviko X mylima žmona. Tegu Pilypas kal- 
ba ar tyli, aš įrodysiu karaliui jūsų ištikimybę. 

— Ar gali tai padaryti? — sušuko Margarita. 

Keistas šypsnys nuslinko Mabelės lūpomis. 

— Ar nors kartą esu jus apvylusi? Nusiraminkite, ka- 
raliene, ir išklausykite savo tarnaitės nužeminto prašymo. 

Margarita nustebusi pažvelgė į Mabelę. Ji niekada 
negirdėjo tokio švelnaus jos kalbos tono. 

— Sakyk,— tarė — iš anksto pasižadu išpildyti tavo 
prašymą. 

— Dabar rengiamas žygis prieš Stebuklų Rūmus, tei- 
singiau sakant, rengiamasi medžioti vieną Žmogų, vieną 
nelaimingą jaunuolį. 

Mabelės balsas drebėjo nuo tramdomo verksmo. Mar- 
garita klausėsi, jausdama, kad tuojau sužinos šios keis- 
tos moters paslaptį. 

— Tai tiesa. Dienai prašvitus, Stebuklų Rūmai virs 
milžinišku gaisru, laužu... Tą ir norėjau stebėti iš Nestlio 
Bokšto. 

— Taip ir aš maniau,— kalbėjo Mabelė.— kai Luvre 
neberadau karalienės. Supratau, kad panorėsite iš tolo 
pamatyti Buridano ir Mirtilės mirtį ir kad žiūrėsite iš 
Nestlio Bokšto. 

— Dabar įsivaizduokite: jau trys dienos, kai sten- 
giuosi patekti į Stebuklų Rūmus ir visur susiduriu su 
sargybomis. Neleidžia manęs. 

Vėl Mabelė sulaikė besiveržiančią raudą. 

Margarita pajuto, kad kažkokia paslaptinga gija jun- 
gia Mabelę su Buridanu. 

Staiga Mabelė pasisuko į karalienę, griebė abi jos 

rankas, priartino savo veidą prie jos veido ir karštai su- 
šnibždėjo: 

— Ar mylite Buridaną? 

— Myliu! — liūdnai atsakė Margarita,— šitą tu Žinai, 
bet nenumanai, kaip kenčiu pamaniusi, kad jis žus. Tu 
nežinai, kaip paskutinėmis dienomis sustiprėjo mano mei- 
lė. Aš taip jį myliu, kad turbūt mirsiu sužinojusi, jog jis 
žuvo. 

Mabelė džiaugsmingai klausėsi jos žodžių. 

— Ir todėl? — karštai tarė, — jei galima būtų išgelbėti 
Buridaną?.. 

Margarita atstūmė Mabelę, pakėlė galvą ir kimiu bal- 
su riktelėjo: 

— Jei žinočiau, kad yra žmogus, kuris gali išgelbėti 
Buridaną, ir jei žinočiau, kur jis yra, tuojau nužudyčiau! 
Klausyk, tu turbūt niekada nemylėjai ir nežinai, kad net 
mirti lengviau, negu kankintis iš pavydo! Tu nežinai, kad 
pagalvojusi, jog jie laimingi, noriu išplėšti širdį iš krū- 
tinės! Mirtilė Buridano glėbyje! Klaiku! Ką norėjai man 
pasakyti? Kodėl kalbi apie jo išgelbėjimą. Tu, kuri jo 
beveik nepažįsti, kuri norėjai jį nunuodyti! Sakyk, Ma- 
bele! Sakyk, sena ragana! Sakyk! Kas esi ir ko nori? 

Mabelė verkdama pažvelgė į Margaritą skausmo ku- 
pinomis akimis. 

— Ar ponia, jums neskauda širdies pamanius, kad šį 
gražų, drąsų jaunuolį, kuriam tik ką atsivėrė gyvenimas, 
sužvėrėję žmonės vilks į kartuves?! 

— Tylėk! — suvaitojo karalienė.— Tylėk! Žudai mane! 
Ko iš manęs nori? 

— Malonės Buridanui! Tarkite tik vieną žodelį, ir ka- 
ralius pasigailės jo. Jūsų šypsena gali sutramdyti net 
įsiutusį Žvėrį. 

Iš Margaritos veido buvo matyti, kad jos viduje vyks- 
ta sunki kova. 

— Ką turiu padaryti, — paklausė — kad Buridanas iš- 
liktų gyvas? Gerai sakai. Reikia jam padėti... O paskui... 
kas žino? | | 

— Ką tokio? — paklausė Mabelė, nujausdama kažką 
baisaus. 

— Kas žino, ar ji... Jeigu ji numirtų... 

— Kas? Ji? Mirtilė? 

— Taip... Mirtilė! Klaiku... Tai neregėta piktadarybė... 
Žinau pati... Bet ji turi mirti. 

— Turi mirti?! 

— Turi... Dabar, kai atgaivinai viltį mano širdyje... 
Ak! Išgelbėti Buridaną... Bet tik jį... Tai mano išsigelbė- 
jimas... Mano likimas susietas su jo likimu. 

— Ponia,— atsakė Mabelė,— sutinkate išgelbėti Buri- 
daną, bet trokštate Mirtilės mirties! Norite, kad pasaulyje 
būtų diena, o saulė užgestų! Jei nužudysite Mirtilę, nu- 
žudysite ir Buridaną! Nelaimingas vaikas! Nuteisti jį gy- 
venti, atėmus jam gyvybę... Ak! Ponia, verčiau tegu bu- 
deliai žudo Buridaną, tegu dega Stebuklų Rūmai, tegu 
jam stato kartuves!.. 

Mabelė kriokė, jos rankos mėšlungiškai siekė Marga- 
ritos, kojos drebėjo, galva nulinko ant krūtinės. 

Margarita priėjo, pasilenkė ir griežtai paklausė: 

— Sakyk, kodėl maldauji, kad Buridanas būtų išgel- 
bėtas? 

Mabelė puolė ant kelių ir be galo susijaudinusi tyliai, 
švelniu balsu tarė: 

— Jis mano sūnus! 

— Buridanas tavo sūnus?! 

— Mano sūnus! Klausykite manęs, ponia, greit jau 
bus vėlu ir man, ir mano sūnui, ir poniai. Turime jį išgel- 
bėti! Taip pat ir tą, kurią jis myli... 

— Niekada! — suriko Margarita.— Jį — taip! Bet ne 
ią! Pasakyk, kodėl Buridaną laikai savo sūnumi? Kada... 
Kieno? 

— Matyt, reikia, kad ponia tai sužinotumėte... Sakote, 
kad niekada nemylėjau! Tai netiesa! Išklausykite mano 
istoriją. 

Ir ji ėmė pasakoti apie savo gyvenimą, neminėdama 
nei vietos, nei vardų. 

Margarita klausėsi pasakojimo su keista baime. Žiū- 
rėjo į Mabelės veidą, lyg ieškodama seniai užgesusių 
atsiminimų. 

Kai Mabelė pradėjo pasakoti apie tą momentą, kai 
į jos butą įsiveržė jos mylimojo naujoji meilužė, Mar- 
garita išblyško ir kimiu balsu paklausė: 

— Koks tos moters vardas? 

— Greit sužinosite, ponia. 

Pasakojo toliau, kol pagaliau prabilo apie tą: momen- 
tą, kai Margarita dūrė ją durklu: 

— Dūrė mane durklu ir manė, jog nužudė, bet aš bu- 
vau gyva, viską girdėjau, viską supratau, tik negalėjau 
"pajudėti... 

Margarita suriko. 

Toliau Mabelė papasakojo apie vaiką, kurį buvo liepta 
mesti upėn. 

Dabar Margarita beveik viską suprato. 

Mabelės balsas darėst vis tvirtesnis, o veidas panašus 
į keršto angelo veidą. 

Kai Margarita išgirdo, kad tas vaikas nežuvo, kai Ma- 
belė ėmė pasakoti apie savo gyvenimą Paryžiuje, ji su- 
vaitojo: 

— Tylėk, tylėk! " 

— Bet,— tęsė Mabelė,— pasistengiau suartėti su ta, 
kuri norėjo mane nudurti ir kuri liepė nužudyti mano 
sūnelį. Tapau jos mylimiausia bendrininkė, sužinojau vi- 
sas jos paslaptis ir paruošiau jai baisų kerštą. 

— Tylėk, tu mirties šmėkla! 

— Turiu viską pasakyti! Vieta, kur visa tai įvyko — 
Dižonas! Mano meilužio vardas — Karolis grovas de Va- 
lua! Mergina, kuri jam atsidavė ir buvo jo meilužė ir 
kuri mėgino mane nužudyti — Margarita Burgundietė. 

— Žinau ir aš tavo vardą. Prakeiktoji ragana, labai 
gerai žinau! Dažnai jis aidėjo mano ausyse, kaip laido- 
tuvių varpai... Esi — Ana de Draman! 

— Taip, Ana de Draman! — ramiai tarė Mabelė. 

— Paskutinį kartą ištarei šį vardą! — sušuko Marga- 
rita.— Šį kartą mano durklas pabaigs Dižone pradėtą 
darbą! 

Griebė durklą ir šoko prie Mabelės, taikydama juo 
į širdį. 

— Dabar mirsi! 

Bet Mabelė nekrito. 

Margarita dar kartą dūrė ir... durklas lūžo. 

Margarita atsitraukė nustebusi. 

— Tu tikra ragana! 

Nieko nesakydama, Mabelė praskleidė drabužius ant 
krūtinės ir parodė plonus plieninius šarvus, kurių gamy- 
ba anais laikais garsėjo Milanas ir Toledo. 

— Nuo tos dienos, kai nutariau būti šalia tavęs, tu- 
rėjau apsišarvuoti nuo plieno ir nuodų. Labai gerai ginuosi 
nuo vieno ir kito. Nuo plieno ginuosi plienu, nebijau jokio 
durklo; savo kūną taip pat užgrūdinau: jokie nuodai ne- 
begali manęs paveikti. Kaip tavo ištikima bendrininkė, 
ilgus metus rengiau tau pražūtį... Tai aš, kaip šėtonas, 
sukėliau tavyje visus blogus instinktus, tai aš pakišau 
tau mintį kelti orgijas ir džiaugtis meile Nestlio Bokšte, 
tai aš daviau tau į padėjėjus Stragildą, tai aš užrašiau 
savo atmintyje visas tavo niekšybes. Tuo būdu rengiau 
tau pražūtį, iškasiau tau duobę. Vienas tavo judesys, vie- 
nas Žodis, ir karalius viską sužinos. Dabar išgirsk mano 
paskutinę sąlygą. Nors tiek metų svajojau apie kerštą... 
viską tau atleisiu, užmiršiu ir išgelbėsiu tave, jei išgel- 
bėsi mano sūnaus gyvybę ir gyvybę tos, kurią jis myli... 
Juk jis tavęs nemyli... Mergaitė nekalta... Dar pasakysiu, 
jei Buridanas tave mylėtų... aš... taip pat... tave mylė- 
čiau... Bet dabar išgelbėk juos ir save! 

Margarita ilgai tylėjo, paskui tarė: 

— Sakai, turiu pasirinkti: ar tavo kerštas, ar tavo 
malonė; atleidimas man nuodėmių, ar... jei neišgelbėsiu 
Buridano ir... jo meilužės? 

— Taip, pasirink: karas ar taika. Prisiekiu: jei pasi- 
rinksi karą, — žūsi! 

— Tad pasirenku karą, nors, kaip sakai, žūsiu, nors 
neteksiu savo aukštos vietos, nors turėsiu skursti; visa tai 
lengviau kęsti, negu žinoti, kad Buridanas ir Mirtilė lai- 
mingi. Tebūnie karas, kurio pirmosiomis aukomis bus tavo 
sūnus ir mano duktė. 

Ir Margarita ištiesė ranką Stebuklų Rūmų pusėn. 

Nė žodžio neištarus Mabelė išėjo iš Bokšto ir nuėjo 
prie upės, ton vieton, kur po senu gluosniu jos laukė lan- 
kininkas. Roleris priėjo prie jos ir paklausė: 

— Ar jau laikas? Ar jau galiu veikti? 

Mabelė atsakė: 

— Taip. Išmušė tavo keršto valanda. Eik ir lauk ma- 
nęs Inocento kapinėse. Jei prieš vidurdienį negrįšiu, nu- 
nešk karaliui dokumentus, apie kuriuos tau sakiau. 

Ir skubiai nuėjo į kitą pusę. 

Roleriui nuėjus vos kelis žingsnius, iš pakrantės tan- 
kių krūmų. šoko vyras... Švystelėjo plienas, ir Roleris krito 
vaitodamas. 

Zudikas pažvelgė į savo auką, paskui nutempė ją į upės 
krantą... Pastebėjęs, kad auka tebejuda, dar kartą įsmeigė 
į krūtinę durklą ir paliko jį žaizdoje. 

Paskui apsidairė. 

Tą akimirksnį Bokšto angoje pasirodė Margarita, pa- 
žvelgė į vyrą ir sušnibždėjo: 

— Stragildas! 

Karalienės banditas priėjo prie jos ir šypsodamasis 
parodė į nelaimingo lankininko lavoną, gulėjusį pakran- 
tėje. 

S žvilgtelėjusi į jį, paklausė: 

— Už ką? 

— Išgirdau paskutinius Žas, kuriuos garbingoji 
ponios tarnaitė jam tarė. Gera gyvatė, ta boba! Štai šis, 
kuris čia guli, turėjo būti jos nuodingas dantis, kuris dar 
šiandien mano ponią įkąstų. Ištraukiau dantį ir galas! 

Margarita priėjo prie nužudytojo ir gimstančios die- 
nos šviesoje pažino jo veidą. Krūptelėjo. Tai buvo lanki- 
ninkas, kurį ji pasmerkė mirti badu. 

Kelias minutes stovėjo susimąsčiusi, paskui kumščiu 
pagrūmojo dangui, įlipo į stovėjusią prie kranto valtį. 
Stragildas padarė tą patį ir griebė irklus. 

— Nuvežk mane į Luvrą,— tarė karalienė,— ir pasa- 
kyk man, ką matei ir ką girdėjai Pilypo de Olno kame- 
roje. 


LUVRO POZEMIŲ URVAI 


Pilypui de Olnui pasivaideno: staiga pamatė gražią 
moterį, kuri jam šypsosi. Jis puolė prieš ją ant kelių 
šaukdamas: 

— Margarita! Būk palaiminta! Ateini palengvinti 
kančių nelaimingojo, kuris tave tebegerbia. 

Bet tai nebuvo regėjimas: tai buvo moteris, iš kūno 
ir kraujo. 

Bet ne Margarita, o Žana... 

Mergina buvo sentimentali. Ji dar nežinojo, kas yra 
tikroji meilė. Pilypą matė tik porą kartų, bet jis padarė 
jai didelį įspūdį. Sužinojusi, kad Pilypas kankinamas ka- 
meroje, pajuto nepaprastą širdies skausmą. Nutarė jį iš- 
gelbėti. Ji žinojo, kad tokiose kamerose - kaliniai žūdavo 
baisia mirtimi iš bado ir troškulio. 

Ėmė galvoti, kaip galėtų išgelbėti gražųjį jaunuolį, 
nors tai jai galėtų brangiai kainuoti. Ji buvo visa širdimi 
atsidavusi karalienei ir tikrai ją mylėjo. Bet jaunas Pily- 
pas nugalėjo prieraišumą karalienei. 

Apie dešimtą valandą karalienei išėjus iš Luvro, Žana 
pamanė: 

— Eina į Nestlio Bokštą... Trokšta smagumų, o šis 
vargšas miršta čia. Tai bjauru! 

Nutarė tuojau veikti, nes sunku bus rasti geresnę 
progą. 

Karalienei išėjus, Žana nubėgo į didįjį Luvro bokštą. 

Tai buvo baisi būtybė, tikras žmogus žvėris, praleidęs 
tris ketvirtadalius savo gyvenimo požemio tamsoje. Jo 
mintys buvo tokios pat keistos, kaip ir jo polinkiai ir ma- 
lonumai. 

Uždaręs kalinį į kamerą, mėgo eiti naktį į požemį. 
Eidavo tyliai koridoriumi, sustodamas prie durų, prie jų 
priglaudęs ausį klausydavosi, kaip kalinys vaitoja ir ver- 
kia. Ėjo lažybų pats su savimi, spręsdamas iš balso, ar 
pasmerktasis dar ilgai gyvens, ir kada jis galės paimti 
jo lavoną ir įmesti į Seną. Tai buvo jo mėgstamiausia 
pramoga. Nešdamas lavoną juokdavosi, o jo juokas kel- 
davo pasibaisėjimą. Toks jis buvo keistas ir baisus. Nu- 
statytu laiku eidavo patikrinti: išlošė ar pralošė alaus 
ąsotį. 

Jėjęs į kamerą, pasilenkdavo prie nejudančio kūno, 
paliesdavo jį ranka, ir šypsena pasirodydavo jo pravirose 
lūipose. 

— Išlošiau! 

Niūniuodamas dainušką, kišdavo lavoną į maišą, už- 
rišdavo ir užsimetęs maišą ant pečių, išeidavo iš Luvro 
pro slaptus vartelius: nuėjęs prie kranto, pririšdavo ak- 
menis prie maišo, įversdavo lavoną į valtį, nusiirdavo 
į upės vidurį. Vienas tekštelėjimas, ir valtis palengvėjusi 

įr laukdavo naujos aukos. 

Kartkartėmis jis naktį nueidavo į tamsų priemiestį 
moters glamonės nusipirkti. Bet ir paskutinioji gatvės 
moteris bėgo šalin nuo jo, net ir jo auksiniai taleriai ne- 
pajėgdavo jos suvilioti. 

Bet paskutiniuoju laiku Sopenas (toks buvo jo var- 
das) dažniau išeidavo iš savo urvo. Priežastis buvo labai 
keista, bet paprasta. Jis įsimylėjo gražią karalienės kam- 
barinę. 

Gulėdamas savo urve, svajojo ir pats negalėjo su- 
prasti, kas dėjosi jo galvoje. Gana to, kad svajojo, ir kad 
svajonių objektas buvo „ji“. Kartkartėmis murmėdavo: 

— Statau gerą alaus ąsotį su šaknelėmis, kad ji čio- 
nai ateis. 

Apsivertęs ant kito šono, ika tęsdavo: 

— O jei staiga įeitų! Ją čia pamatęs, galėčiau pasi- 
kalbėti, iš arti į ją pažiūrėti, net ranką jos paliesti! Ei- 
čiau lažvbų iš alaus ąsočio ir dviejų kiaulės ausų, ar 
griebčiau ją į glėbį ir pabučiuočiau, ar ne? 

Juokdavosi, o paskui vėl paniurdavo. 


———— —— —— —— — ———— — — —— —= — — ——— — — ——— —— — 


Vieną naktį Šopenas, kaip buvo įpratęs, ėjo prie penk- 
tosios kameros durų ir ėmė klausytis, bet nieko neišgirdo. 

Grįžęs į savo urvą, krito į patalą ir ėmė svajoti. Tūks- 
tantį kartų ėjo lažybų iš vyno ąsočio ir kiaulės ausų po- 
ros, kad pabučiuos savo mylimąją į abu žandus. 

Staiga durys atsidarė, ir ant slenksčio išdygo Žana. 

Šopenas plačiai atmėrkė - akis, nustebo. Paskui ėmė 
juoktis. Už jokius pasaulio turtus nepajudėtų iš vietos. 

Žana šypsędamasi priėjo prie jo. Sopenas liovėsi juo- 
kęsis. 

Žana paėmė jį už rankos. Šopenas padarė tokią miną, 
lyg jo laukė kažkokia neregėta nelaimė. 

Šiek tiek patylėjusi, Žana paklausė: 

— Nieko nenori man pasakyti? 

Šopenas energirigai pakrapštė galvą ir atsakė: 

— Noriu. Turiu kameroje naują kalinį. | 

"Zana suvirpėjo ir pabalo. 

— Taip! — pakartojo Sopenas. 

— Ne apie tai norėjau tavęs klausti, — atsakė Žana, 
D meilią grimasėlę. 

— Tai ką turėčiau panelei pasakyti? 

— Nežinau, bet maniau... man. atrodė... kad kartais 
žvelgdavai į mane... bet gal klydau....gal ne į mane 
žvelgei... 

— O! Neklysti! — suriko Šopenas. 

— Tada įsivaizduok sau, kad gali man kažką pasa- 
kyti... Juk aš atėjau pas tave dėl to, kad tu neatėjai... pas 
mane... Žinai, ką aš tau pasakysiu? — pridūrė patylė- 
jus.— Supratau, kad miršti norėdamas... mane pabučiuoti... 

— Net su savimi ėjau lažybų, kad apglėbsiu panelę. 
Bet kas iš to? Nieko panašaus negali atsitikti. 

Šopenas pažvelgė į mergaitę pasigėrėjimo žvilgsniu. 

Žana nugalėjo pasišlykštėjimą, priėjo prie Šopeno, 
viena ranka apkabino jo kaklą, o kita ėmė glostyti jo 
tankią, rudą, susivėlusią barzdą. 

Vargšui atrodė, kad sapnuoja puikų sapną. 

Bijojo pajudėti, kad sapnas neišnyktų. 

Staiga Žana paraudusi lyg aguona sušnibždėjo jam 
į ausį kelis žodžius. Šopenas išplėtė akis ir suvapėjo: 

— Kaip? Į panelės kambarį? 

— Taip, pati ateisiu tavęs nusivesti. 

— Ryt naktį? 

— Ryt naktį, kaip jau pasakiau. 

Vėl stojo tyla. Sopenas nuleido galvą ir mąstė apie 
nelauktai jam tekusią laimę. Kartkartėmis pažvelgdavo 
į merginą, tarytum -dar kartą norėdamas įsitikinti, kad 
tai ne sapnas. 

Zana -atsidėjusi sekė jo. veido išraišką, kurią veikė 
baidyklės krūtinėje gimstanti aistra. Pagaliau būdama 
tikra, kad laimėjo, virpančiu balsu tarė: 

— Padarysiu tai, tik su viena sąlyga. 

— Sutinku net su tūkstančiu sąlygų! — suriko Šo- 
penas. 

— Pakaks. vienos. Labai noriu pamatyti kalėjimo ka- 
meras. Kai tave, mano brangusis, pirmą kartą pamačiau, 
niekas visame Luvre, neišskiriant nė paties karaliaus, 
neatrodė man toks gražus, kaip tu... | 

Šopenas subliovė lyg skerdžiamas bulius. 

— Norėčiau matyti tave einantį savo pareigas. Turi 
tikrai būti toks, kokį tave įsivaizduoju. 

— Tai lengva padaryti,— tarė išdidžiai Sopenas.— 
Tiesa, net drąsiausi žmonės negalėtų atlikti mano parei- 
gų taip, kaip aš atlieku. | 

Zana visa sudrebėjo, bet įspūdis, kurį ji padarė pri- 
rankomis ir sušnibždėjo: 

— Šopenai, myliu tave... Jei nori, kad būčiau... tavo, 
atidaryk man penktosios kameros duris. 

Šopenas pašoko iš vietos ir dusliai suurzgė: 

— Negalima! Už tai manęs lauktų kartuvės... O gal 
ir blogiau būtų... Ne! Negaliu! Duok man ramybę. 


o. 


— Margarita! — sušnibždėjo Pilypas, puldamas ant 
kelių. 

Žana pastatė kertėje žibintą, kurį davė jai Šopenas, 
ir pati atsistojo prie kameros durų. Priėjo prie nelai- 
mingojo kalinio ir pridėjo prie jo lūpų kaklelį butelio, 
kuriame buvo šaltas tyras vanduo. 

Pilypas godžiai pradėjo gerti. 

— O dabar,— tarė mergina,— štai pintinė su maistu. 
Siame ąsotyje vynas. Valgyk, pone, ir gerk... Ryt vėl 
ateisiu ir vėl atnešiu maisto. 

Taip tardama, paėmė iš Šopeno pintinę ir ąsotį ir 
viską pastatė kameros kertėje. 

— Deja, Šopenas negali ponui palikti žibinto, bet tai 
nieko, kol kas valgyk ir gerk. 

— Margarita, esu ištroškęs tavo malonės ir tavo pa- 
bučiavimų. 

Žanos širdis ėmė smarkiai plakti. 

— Deja... nesu Margarita. Nepažįsti manęs, pone. Ži- 
noma, negalėjai pastebėti kuklios merginos... tada Nestlio 
Bokšte? Drąsiau, pone, tikėk... einu jau. 

— Margarita, nepalik manęs... neišeik. 

Griebė merginos rankas ir pradėjo jas nervingai 
spausti. 


Tada merginos širdį pervėrė skausmas... Į galvą jai 
šovė klaiki mintis. Pasilenkė prie nelaimingojo, pažvelgė 
jam į akis. Jo žvilgsnis buvo pablūdęs, keistas... Išgąs- 
čio riksmas išsiveržė iš Žanos krūtinės. 

— Nelaimingasis pamišo! Jis beprotis! 

Pilypas kalbėjo ir kalbėjo. Viską, ką išgyveno pas- 
kutinėmis dienomis savo kameroje, išliejo beprasmiškų 
žodžių mišiniu. 

— Susimildamas nusiramink! Aš ne karalienė! 

Staiga Pilypas nutilo. Ilgai žiūrėjo į merginą ir ištarė: 

— Tikrai, tu ne Margarita! 

Jo akys jau buvo blaivios. 

— Esu tik varginga mergina... Tarnaitė... Bet, tikėk, 
esu pasiryžusi viską padaryti, kad tave išgelbėčiau. 

Pilypas de Olnas susimąstė: 

— Nori man padėti? — paklausė.— Eik pas karalių 
Liudviką ir pasakyk, kad noriu su juo pasikalbėti. Sakyk 
karaliui, kad Pilypas de Olnas nori pasimatyti su kara- 
liumi. 

— Su karaliumi! — suvapaliojo Žana. 

— Taip, su karaliumi,— atsakė nekantriai.— Ko, po- 
nia, lauki! Eik pas jį! 

— Ryt! Pasižadu padaryti tai rytoj. 

— Tuojau! Tuojau! — piktai suriko Pilypas.— Sakai, 
jog nori mane išgelbėti, o atsisakai atlikti tai, kas mane 
gali išgelbėti! 

— Kas poną gali išgelbėti? — paklausė, jau beveik 
įsitikinusi, kad kalinys atgavo sąmonę. 

— Kai su juo pasimatysiu, pasakysiu jam tik vieną 
žodį, ir visi išsigelbėsim! 

Zana dar nežinojo, ką turi daryti! Juk reikėjo turėti 
daug drąsos kalbėti su karalium. 

— Tada turiu mirti? — sušuko kalinys. 

— Ne! Ne! — paskubėjo jį nuraminti ir ašaros ėmė 
riedėti jos skruostu.— Niekas negalės man prikišti, jog 
nepadariau visko, kad jį išgelbėčiau! 

Išbėgo iš kameros. Šopenas uždarė duris. Patalpą ap- 
gaubė tamsa, kaip ir Pilypo sąmonę. Jis vėl neteko sveiko 
proto ir pradėjo karštai kalbėti: 

— Atėjo pas mane! Atėjo pas mane! Grįš... žadėjo 


89 


ma Ak! Turiu skaičiuoti minutes, kurios. skiria mane 
nuo Šanis valandos! 

"Praslinko kėlios valandos, sugirgždėjo atidaromos du- 
rys, šviesa krito į kamerą, Įėjo du vyrai, o keli lanki- 
ninkai sustojo koridoriuje, pasiryžę kiekvieną akimirksnį 
pulti kalinį. 

Tie vyrai — tai karalius ir grovas Valua. 

Pilypas pažvelgė į juos nustebusiomis akimis. 

— Kas jūs esate? — paklausė. 

— Juokingas klausimas! — piktai tarė Liudvikas X.— 
Klausyk, ar esi pasiryžęs pasakyti vardą tos, kuri mane 
išduoda? Ar sužinosiu, kokia paslaptis buvo dokumen- 
tuose, kuriuos sudeginai ten.:. Nestlio Bokšte? Klausyk, 
drįsai kelti maištą prieš karalių... drįsai pakelti ranką 
prieš savo monarchą... atleisiu | viską, jei man pasakysi 
teisybę... 

Staiga už lankininkų pečių pasirodė Stragildo galva. 
Ėmė klausyti, kas. kalbama kameroje. 

— Kas tave suėmė? — klausinėjo karalius.— Kas įme- 
tė į kalėjimą? Atleisiu viską, girdi, jei sutiksi pasakyti! 
Jei pasakysi teisybę savo karaliui! 

Pilypas de Olnas žiūrėjo į jį keistu. žvilgsniu. Buvo 
matyti, kad jo smegenyse vyksta kažkoks sunkus proce- 
sas, protas maišosi, bet vis dėlto dar veikė. 

Jis pažino karalių. Jautė, kad kiekvieną akimirką gali 
netekti proto ir negalės valdyti savo žodžių. Tada vienas 
neatsargus žodis gali tapti Margaritai sunkiu kaltinimu. 

— Sakyk, — reikalavo karalius.— Dėl Dievo, nes jei 
nepasakysi, liepsiu gyvam odą nulupti ir tavo kūną ati- 
duoti šunims. 

— Karalius! — šaukė savo sieloje Pilypas.— Margari- 
tos vyras! — Prisiglaudė prie sienos kameros kertėje, už- 
sikimšo ausis, kad negirdėtų, uždengė akis, kad nematytų, 
prikando liežuvį, kad neprabiltų. 

Bet jautė, kad pradės kalbėti! 

Įsiutęs. Liudvikas griebė jį už pečių ir ėmė purtyti.. 

— Sakyk, — šaukė.— Sakyk jos vardą! Vardą! Pažįsti 
ją! Sakyk vardą tos, kuri mane išduoda! Tavo meilužės 
vardą! Po velnių, sakyk, nes užmušiu vietoje! 

Staiga karalius riktelėjo ir išsigandęs ėmė trauktis. 
nuo kalinio. 

Suriko ir Valua, nors nebuvo jautrios širdies. 

Jų riktelėjimas lyg aidas pasikartojo lankininkų eilė- 
se, nors jie nieko nematė. Net Stragildas išblyško. 

Iš tikrųjų, tai ką jie pamatė, buvo taip baisu, tai ga- 
lėjo išvaryti iš proto. 

Tai buvo košmaras... Klaikus košmaras. 

Pilypas de Olnas pakėlė galvą. 

Jo išblyškusiame veide buvo matyti raudonos, krau- 
jais paplūdusios lūpos... iš jų plūstelėjo kraujas ir iškrito 
kruvinas gabalas gyvos mėsos. | 

Pilypas de Olnas, bijodamas, kad prieš savo valią 
neišduotų Margaritos paslapties, taip stipriai sukando 
liežuvį, kad visai jį nukando. | 

Paskui krito ant grindų apalpęs. 


— Sir,— pasakė grovas de Valua, grįžęs kartu su ka- 
raliumi į jo kambarius, — priversiu jį pasakyti. Jeigu jis 
jau negali kalbėti, galės parašyti. Tik prašau leisti per- 
kelti jį į Templį, kad jis būtų man po ranka. 

— Daryk, ką nori, mano Valua,— atsakė karalius. 

Netrukus, be sąmonės, Pilypas buvo nuvežtas į Templį. 

— Dabar, Margarita, jau nebegalėsi man nieko bloga 
padaryti! Turiu prieš tave baisų ginklą. 

Padėjęs kalinį saugion vieton, Valua nuvyko į Ste- 
buklų Rūmus vadovauti apgulimui. 

Karalius taip pat liepė paduoti arklį. Prieš išjodamas, 
įsakė sužinoti, ar karalienė tebemiega. Gavęs atsakymą, 
kad karalienė susijaudinusi dėl įvykių, yra maldykloje ir 
meldžiasi, nuėjo į jos kambarius. 

Margarita buvo tik ką grįžusi iš savo naktinės ke- 
lionės. 

Stragildo pasakojimas, ką jis matė Luvro požemiuose, 
skaudžiai užgavo jos širdį, bet sustiprino dvasią. 


Todėl ramiai pasveikino vyrą ir išreiškė pasigailėji- 
mą, kad karalius neaplankė jos. naktį... O ji taip lau- 
kusi įo. 

Liudvikas, matydamas visuose savo darbuose vien tik 
pramogą, pasiūlė jai kartu su juo dalyvauti Stebuklų 


Rūmų puolime, po kurio bus iškilmingai pakartas Buri- 
danas. 

— Atleisk man, Sir,— atsakė išblyškusi,— esu mote- 
ris ir neturiu tvirtų nervų, kad galėčiau žiūrėti į tokį 
reginį. Melsiuosi už tave. 

— Taip,— tarė karalius, karštai apkabindamas žmo- 
ną,— esi kilniausia iš visų moterų. Esu laimingas, kad 
mane myli toks angelas, kaip tu! Sudie. Tikiu, jog po ke- 
lių valandų galėsiu tau pranešti malonią žinią, kad niek- 
šai visiškai sutriuškinti. 

— Tegloboja tave Dievas, Sir! 

Liudvikas X išėjo. 

Dabar jau Margarita nepajėgė savęs valdyti. 

— Jau galas! Buridanas žus! Niekas negali jo išgel- 
bėti! Niekas! O jei! Dar vienas paskutinis bandymas! 

Ėmė karštligiškai rašyti. 

„Buridanai, paskutinį kartą klausiu tavęs, ar nori iš- 
likti gyvas? Ar nori gyventi turtingas, galingas ir visų 
gerbiamas ir būti gražiausios moters sielos ir kūno val- 
dovas? Tik prisimink, ką tau siūliau tada Nestlio Bokšte. 
Tą patį vėl siūlau. Po kelių valandų žūsi! Dabar lemiama 
valanda. Jei sutiksi, pasakyk „taip“ tai, kuri įteiks tau šį 
laišką. Visa kita aš pati atliksiu“. 

Sulankstė laišką, nedėdama nei parašo, nei antspaudo. 

Paskui priėjo prie. skrynios ir atidarė slėptuvę. Išsi- 
ėmė kelis pergamentus su karaliaus parašu. 

Viename iš jų virš karaliaus parašo užrašė: 

„Įsakymas. Apsaugos raštas, duotas šio pateikėjui“. 

Sudavė kiūjeliu. 

Duryse pasirodė Žana, dar išblyškusi ir drebanti. Dar 
nespėjusi atsikvošėti po to, kas atsitiko. Dar nežinojo 
Pilypo likimo, nežinojo, kad jis jau nugabentas į Templį. 

— Žana,— pasakė karalienė — imk šį raštelį ir pa- 
slėpk prie savo krūtinės. 

Mergina išpildė įsakymą. 

— Dabar paimk šį; apsaugos raštą. Parodžiusi jį, 
praeisi pro visas kariuomenės užtvaras, kurios apsiautu- 
sios Stebuklų Rūmus. Nueisi ten ir surasi Buridaną. Ati- 
duosi jam šį laišką ir grįši su atsakymu. Jei negrįši prieš 
auštant, būsiu žuvusi. 

Zana skubiai išėjo. 

APSAUGOS RASTAS 


Mabelė, išsiskyrusi su Roleriu ir davusi jam paskuti- 
nius nurodymus, nuėjo savo keliu. Persikėlusi į kitą upės 
krantą, nuvyko Stebuklų Rūmų link, kad dar kartą pa- 
mėgintų pasiekti Buridaną. 

Iš Nestlio Bokšto išėjo dar labiau netekusi vilties, 
negu eidama į jį. 

Nutarė, kad Margarita turi žūti. 

Nematė galimybės išgelbėti sūnų. 

Net nežinojo, ar galės jį dar pamatyti. 

Bet instinktyviai ėjo į tą pusę, kur pasirodė pirmieji 
aušros spinduliai. 

— Dar valanda... ir viskas bus baigta! — sušnibždėjo. 

Ėjo toliau. Pagaliau sutiko didelį kariuomenės būrį. 
Jį vedė de Malestrua. Čia jau stovėjo pirmieji Stebuklų 
Rūmų patruliai. 

— Mano sūnelis ten! O po valandos jo jau nebebus 
šiame pasaulyje! 

— Kur eini? Sustok! — suriko vienas iš lankininkų. 

Mabelė kreipėsi į karininką. 

— Pone de Malestrua, klausykite pone, karalienės 
vardu... 

Kareiviai, kryžmai ištiesę ietis, užtvėrė jai kelią. 

Vienos ieties smaigalis lengvai sužeidė jai petį. 

Bet nieko nejuto. Pablūdusi žvelgė į Malestrua, kuris 
priėjo prie jos ir paklausė: 

— Eini karalienės įsakyta? 

— Taip... pasakysiu visą teisybę. Juk, pone, mane pa- 
žįstate. | 

— Regis, tave jau ne kartą esu matęs. 

— Matėte mane pas karalienę, jos kambariuose. Esu 
Mabelė. 


Nors Malestrua buvo drąsus kareivis, nežinąs, kas 
yra baimė, bet, žiūrėdamas į tą moterį, apie kurią buvo 
pasklidę tokių keistų gandų, pasitraukė nuo jos toliau ir, 
kai ji maldaudama tiesė į jį rankas, sušuko: 

— Neprisiliesk prie manęs, moterie! Ko nori? 

— Labai paprastas reikalas! Noriu patekti į Stebuklų 
Rūmus. Juk ponui nepakenks, jei ten bus viena moterimi 

daugiau... juk tiek jų šiandien taps skerdynių aukomis. 

Malestrua pakratė galvą. Mabelė pajuto, kad nerimas 
smaugia jai gerklę. 

— Nepasigailėsite manęs? Įsivaizduokite, kad esate 
Stebuklų Rūmuose. Įsivaizduokite, kad aplink juos su- 
krautos sausų šakų krūvos ir kad rengiamasi jas padegti... 
Įsivaizduokite, kad jūsų motina nori ten patekti ir drauge 
su jumis Žūti. 

Malestrua pagailo moters. 

— Matau, kad jums gaila manęs,— kalbėjo toliau.— 
Esu motina, pone. Mano sūnus Stebuklų Rūmuose. Įsi- 
vaizduokite, kad per daug metų mačiau jį tik porą kartų. 
Maniau, kad- miręs... akis išverkiau, o dabar... Ko jūsų 
prašau?. Tik to, kad galėčiau nueiti pas jį prieš tai, kai 
jis žus, ir kad žūčiau kartu su.juo! Pasigailėkite manęs. 

— O koks tavo sūnaus vardas? | 

— Buridanas! | 

Vės ištarė šį vardą ir jau suprato, kad užkirto sau 
visus kelius, kad Buridano motinai niekas nepadės ir jos 
nepasigailės. 

— Lankininkai! — sušuko Malestrua,— nuvarykite šią 
moterį! | 

Keli lankininkai šoko vykdyti įsakymo. 

— Būk prakeiktas! — šaukė Mabelė— Kad tu žūtum 
nuo pirmųjų valkatų sinūgių! 

Malestrua išblyško ir norėjo dar kažką pasakyti, bet 
lankininkai nustūmė Mabelę. 

Kurį laiką ji pati nežinojo kur einanti, šnibždėdama 
grasinimus ir keiksmus. 

Staiga užpakalyje išgirdo kažkieno lengvus žingsnius. 
Atsigręžė ir pamatė jauną merginą, greit einančią Ste- 
buklų Rūmų link. Pažino Žaną. 

— Kur ji gali eiti? — sušnibždėjo.— Kieno liepiama? 

Kai Žana jau buvo šalia jos, nutarė sužinoti, kieno 
pasiųsta ji eina. 

„Priėjo prie mergaitės ir čiupo ją už rankos. 

— Ką matau? — sušuko pašaipiai. — Ką dar įviliojo 
ištvirkėlė į savo pinkles... 

— Ak, kokia tu baisi! — sušuko mergaitė— Dar nie- 
kada tokia nebuvai. Leisk mane! Man. pavesta atlikti 
svarbų reikalą. Negaliu pavėluoti. 

— Karalienė pavedė?! — vėl nusišaipė Mabelė. 

— Taip,— atsakė Žana atsigavusi. — Argi karalienė 
nėra ir tavo ponia? Ar tu nenešiodavai jos laiškų! Jei 
būtum buvusi tą minutę Luvre, ji turbūt būtų tave pa- 
siuntusi. 

— Duok man savo laišką! Apsiimu išpildyti įsaky- 
mą,— tarė Mabelė, tikėdama, kad jai pavyks sužinoti ka- 
ralienės planus. | 

— Negalima! Leisk mane! Turiu išpildyti įsakymą. 

Mabelė dar stipriau suspaudė merginos ranką. 

— Klausyk, prieš valandėlę prašiau, kad man leistų 
nueiti ten, kur norėjau. Manęs neleido. Bet ir aš dabar 
pasakysiu tau: nenueisi! 

— Ar pablūdai! Reikalas labai svarbus! Sakau, jei 
karalienė sužinos, kad mane sulaikei, tu atsakysi jai! Ak! 
Skauda! Nespausk taip mano rankų! Leisk! 

“ — Laiškas! Duok laišką! 

— Neduosiu, nors užmušk mane! 

— Ak! Matyt, svarbus laiškas! Atiduok jį geruoju, 
kitaip būsi pirmoji auka, kuri susilauks pelnytos baus- 
mės už visas tos ištvirkėlės piktadarybes! 

Žana suriko ir apsidairė, akimis ieškodama pagalbos. 
Bet gatvė buvo tuščia. 

— Tai nutarei mane nužudyti? — paklausė beveik alp- 
dama iš baimės. 

Mabelė neatsakydama nutaikė į ją durklą. Tada Žana 
karštligiškai ėmė ieškoti laiško; ištraukė ir laišką, ir per- 
gamentą ir padavė Mabelei. 

Kai Mabelė ištiesė ranką, mergina ištrūko ir pabėgo, 
palikdama dokumentus Mabelės rankose. 

— Turėjau ją nužudyti! — piktai murmėjo Mabelė.— 
Turbūt laiškas kokiam nors lengvatikiui, nelaimingam 
meilužiui... Na, nors vienas šiandien išvengs mirties. 

Metė dokumentus ir nuėjo. Bet staiga grįžo. 

— Turiu sužinoti, kam rašė, gal galėsiu išgelbėti ne- 
laimingąjį. 

Pakėlė laiškus, atidarė vieną iš jų, pažvelgė į jį ir 
pamatė parašą: „Liudvikas X“. 

— Apsaugos raštas šio padavėjai. Apsaugos raštas, 
leidimas. Kurgi Žana turėjo eiti, jeigu davė jai tokį lei- 
dimą? Iš kito laiško turbūt tai sužinosiu. 

Atidarė laišką ir perskaitė jį. 

Staiga nervingai sudrebėjo, begalinis džiaugsmas žyb- 
telėjo jos akyse, ji puolė ant kelių ir sušnibždėjo: 

— Dievas man padeda. 

Tai buvo laiškas, kurį Žana turėjo nunešti į Stebuklų 
Rūmus. Laiškas Buridanui. 


SIMONAS MALINGRĖ IR ŽILIJANA 
NEMIEGODAMI SAPNUOJA 


Pasinaudodami tuo, kad Buridanas ir Mirtilė nekrei- 
pia į juos dėmesio, Žilijana ir Malingrė tyliai išėjo. 

Išėję iš namelio, kuriuo Hansas pavedė naudotis Bu- 
ridanui, jie pasuko atgal viena Stebuklų Rūmų gatvele. 

Gatvelėje buvo labai daug šlykščių paliegėlių, ku- 
riems Žilijana bičiuliškai šypsojosi, o Malingrė manda- 
giai sveikino ištvirkėles palaidais, išsidraikiusiais plau- 
kais, kurios susidomėjusios žiūrėjo į svetimus žmones. 

Žilijana kalbėjo: 

— Tie visi valkatos ir elgetos labai meilūs žmonės. 

— O tos ištvirkėlės visai padorios moterys! — pridūrė 
Malingrė. 

Priėję Stebuklų Rūmų ribą, lengviau atsikvėpė. 

Emė eiti greičiau ir jau turėjo išeiti iš elgetų kara- 
lijos, kai staiga pajuto, kad kažkas juos sulaikė. 

Malingrė pažvelgė į savo koją ir pamatė, kad pakliu- 
vo į geležines šakes. 

Tas pats atsitiko ir su Žilijana. 

Išgirdo kažkokį kimų balsą: 

— Praeiti draudžiama! 

Įdėmiau pasižiūrėjęs, pastebėjo, kad šakės, kurios lai- 
kė jo kojas, buvo luošio dirbtinės kojos dalis. 

Replės, apsikabinusios Žilijanos ranką, buvo berankio 
dirbtinės rankos pirštai. 

Abu luošiai stovėjo prieš bėglius. Bekojis sėdėjo ant 
vežimėlio, kurį jis vikriai valdė. 

Malingrė nusiėmė kepurę. Žilijana ėmė šypsotis. 

Abu luošiai pradėjo cypauti gailiais balsais: 

— Pasigailėkit, garbieji ponai! Duokite porą skatikų 
nelaimingiesiems luošiams! Pasigailėkite karo invalidų! 

Žilijana ir Malingrė davė jiems kelias monetas. Be- 
kojis paleido Malingrė koją iš savo šakių, o berankis 
Zilijanos ranką. 

Žilijana ir Malingrė nuėjo toliau. 

Greit juos vėl sulaikė. Sį kartą juos griebė stiprios, 
kaip geležinės replės, rankos. Apsidairė ir vėl pamatė 
bekojį, kuris matydamas, kad jo vežimėlis labai lėtai 
važiuoja, vijosi juos savo kojomis. Su juo drauge buvo 
ir berankis, ir iš po jo apsiausto kyšojo dvi milžiniškos 
raumeningos rankos. 

— Kokie atkaklūs žmonės! — nusijuokė berankis. 

— Juk girdėjot, kad išeiti negalima, — pridūrė bekojis. 

Žilijana ir Malingrė vėl grįžo atgal ir nustebę žiūrėjo 
į pasveikusius luošius, kurie vėl tapo „invalidais“. 

Iš mažos lūšnelės išbėgo keli neregiai ir, tiesdami 
rankas, vaitojo: 

— Pasigailėkit, šviesūs ponai! Duokit skatikėlį nere- 
giams. 

Ir vėl pinigai iš porelės piniginių perėjo į elgetų ran- 
kas. Pinigai krito ant žemės, o neregiai priklaupę tuojau 
juos surinko ir dingo. 

Šykštuolis Malingrė gailiai atsiduso. 

Žilijana stebėjosi vikrumu, kuriuo neregiai rinko iš- 
mėtytus pinigus. Ji pati greičiau nesurinktų, nors turėjo 
vilko akis. | 

Kadangi elgetos buvo neregiai, Malingrė ir Zilijana 
pamanė, kad jiems pavyks ištrūkti iš jų rankų. 

Emė atsargiai slinkti į priekį, glausdamiesi prie sie- 
nų. Tada vėl atbėgo neregiai, susikabino rankomis ir gy- 
va grandine užtvėrė gatvę skersai, šaukdami: 

— Negalima eiti! 

Bėgliams atrodė, kad jie mato kažkokį keistą sapną. 
Jie grįžo į Stebuklų Rūmų vidurį ir pradėjo dairytis, ar 
nėra tokios gatvelės, kur nebūtų elgetų. 

Pasirinko vieną visai tuščią, kuria šokinėdamas bė- 
giojo kažkoks neūžauga. 

— Čia mums nebus pavojaus! — lengvai atsiduso Ma- 
lingrė. 

Ir tikrai, neužauga, pamatęs garbingą porelę, baimin- 
gai į ją pažvelgė ir dar sumažėjo. 

— Na, ačiū Dievui! Nors vienas bijo mūsų! Šalin, 
apsigimėli, nes sutrėkšiu kaip blakę. 

Neužauga parodė liežuvį, paskui vienu šuoliu atsidūrė 
viduryje gatvės ir ėmė garsiai šaukti: 

— Pasigailėkit, garbingieji! Pasigailėkit gamtos nu- 
skriaustojo, kuris su kuodu ir kulnimis teturi vieną pėdą 
aukščio. 

Neužaugos baimingas žvilgsnis blykstelėjo tokia ne- 
apykanta, kad Žilijana tuojau ištuštino savo piniginę. Ma- 
lingrė norėjo ištraukti savo piniginę, bet konstatavo, kad 
jos už juostos jau nebėra. Matyt, neregiai sugebėjo ją 
ištraukti. 

Staiga neužauga sušuko: 

— Šalin! Eikit atgal! Čia nėra išėjimo! 

— To įau per daug! — sušuko įsiutęs Malingrė ir įsi- 
tikinęs, kad laimės, užsimojo kumščiu, taikydamas į ne- 
užaugos galvą. 

Staiga nustebęs apstulbo,— jo kumštis pataikė neūžau- 
gai ne į galvą, bet į pilvą. 

Neužauga pašoko lyg spyruoklė ir pradėjo augti... 
augti —ir išaugo milžinas! Dabar Malingrė, norėdamas 
pamatyti, ar tai yra tas pats žmogus, turėjo užriesti 
galvą. 

— Sakau jūms, kad iš neūžaugų ir milžinų valstybės 
negalima išeiti! — piktai suriko apsimetėlis. 

— Atleisk, pone neūžauga...— suvapėjo Malingrė. 

— Nesu neūžauga! — sugriaudė atsakymas. 

„Neūžauga“ padidėjo dar keliais sprindžiais ir piktai 
suraukė antakius. 

— Atleisk, pone milžine...— pasitaisė Malingrė. 

— Nesu milžinas! — atsakė guminis žmogus ir susi- 
rietęs vėl tapo neūžauga ir ėmė skaičiuoti pinigus, ku- 
riuos, Malingrė nuomone, buvo pavogę neregiai. 

— Leisk, pone! 

— Nesu ponas! 

— Po velnių, kas tada esi? 

— Elgetų brolijos narys *. 

— Dėkojame ponui elgetai! — skubiai sušuko porelė. 


* Si brolija turėjo savo įstatymus, savo privilegijas, savo globėjus, 
heroldus, viršininkus. Ji turėjo tokias pat teises, kaip ir kitos brolijos. 

— Zinokit, kad iš čia jokio kelio nėra, išskyrus kelią 
per neregių arba per bekojų ir berankių valstybę. 

— Tą mes gerai žinom! — sušuko Malingrė supratęs, 
kad į Stebuklų Karaliją daug lengviau įeiti, negu iš jos 
išeiti. 

Neūžauga jau šį kartą nieko neatsakė, o nuliūdę Žili- 
jana ir Malingrė ėmė galvoti, kokiu būdu galėtų ištrūkti 
iš šio pragaro. 

Bėgliai pamatė, kad Stebuklų Rūmų vaizdai staiga 
pasikeitė. Prie namų stovėjo minia, žiūrėjo į juos ir ty- 
čiojosi. Aplink lakstė bekojai, berankiai, rodė špygas ir 
visi šaukė: 

— Čion! Čion! 

Juos nustūmė į neregių gaujos glėbį. Neregiai šaukė 
kiek įgalėdami: 

— Ten juos! Ten! 

Iš neregių rankų jie pateko į bekojų rankas; bekojai 
juos perdavė berankiams; tie kreiviems ir šleiviems, pas- 
kui — milžinams, pagaliau porelė atsidūrė prie kažkokių 
namų, kurių durys atsidarė ir užsidarė, kai jie buvo 
įstumti vidun. 

Jie atsidūrė didelėje salėje, menkai apstatytoje, į ku- 
rią dienos šviesa patekdavo pro grotų langą. 

Salės gilumoje sėdėjo vyras. Pamatęs juos, sušuko: 

— Pagaliau atėjot! Jau valandą jūsų laukiu! 

Tai buvo Lancelas Bigornė. Tai jis organizavo visą 
tą komediją su elgetomis. 

— Laukei mūsų? — paklausė Malingrė jau tvirtesniu 
balsu. Pažįstamas veidas padrąsino jį. 

— Laukiau, noriu baigti mūsų pasikalbėjimą, pradėtą 
pas Noelį. Pamatęs tave, supratau, kad ir pats atvykai 
tuo pačiu reikalu! 

— Ak! 

— Sprendžiu iš to, kad čia yra ir Zilijana! Kaip mūsų 
reikalai? 

Malingrė pažvelgė į Zilijaną, o jo žvilgsnis tarytum 
sakyte sakė: 

— Dėmesio! Netikėtai su juo susitikom, bet jam pa- 
dedant, laimėsim! Garsiai tarė: 

— Neužmiršau mūsų sumanymo, bet išplėčiau planą 


99 


ir patobulinau jį. Dabar jis toks didelis, kaip... Monmart- 
ro kalva. | 

— Arba kaip Foko kalnas! — šaltai pridūrė Bigornė. 

— Taip! Taip,— pataikaudamas atsiliepė Malingrė. 

Bet Zilijana, išgirdusi pavadinimą tos vietos, kur sto- 
vėjo garsios kartuvės, ėmė nerimauti, įtardama, jog ruo- 
šiama kažkokia klasta. | 

— Tad, vyksim... pas Buridaną? — kalbėjo Bigornė. 

— Taip! — sutiko -Malingrė. 

— Turim tai padaryti, jei norim patarnauti grovui, 
pasiųsdami jo neramų sūnelį pas Adomą... 

— O Valua užmokės už gedulo mišias! — pridūrė juo- 
kaudamas Malingrė— Dėl gražiosios Mirtilės... 

— Suprantu,— pertraukė Lancelas— Tai mėgstančio 
moteris grovo naujas kąsnelis.., 

— Na, čia dvigubas interesas! Dvigubos išlaidos; ge- 
dulo mišios ir užsakai! 

— Gerai turėti reikalą su gudriu žmogumi. 

— Reikia pranešti grovui, kad Buridanas jo sūnelis. 
Mūsų triumfas prasidės nuo tos valandos, kai atvesim 
jam Mirtilę ir pasakysim, kad tas, kuris ją kalino, grovo 
sūnelis, tas pramuštgalvis Buridanas, jau nebegyvas. 

— Hi! ha! — sukriokė Bigornė. 

— Kam bliauni asilo balsu? — neramiai paklausė Ma- 
lingrė. ž 

— Iš. džiaugsmo. 

— Vadinasi, sutarta? 

— Gerai! Optime, kaip sako visų mokslų daktaras 
Seljė. | | 

— Dabar leisk mums eiti pas grovą! Eikime, Žilijana. 
Bigornė palydės mus per tas prakeiktas užtvaras. | 

Žilijana visą laiką tiriamai žiūrėjo į Bigornė veidą. 
Matyt, jai kilo daug naujų minčių. Jos atsakymas buvo 


trumpas. 

— Aš — neisiu! 

— Ooo!..— nustebo Bigornė ir atidžiai pasižiūrėjo 
į moterį. 


— Ar pasiutai?! — suriko Malingrė. 

— Ne! O jei net ir taip būtų! Myliu Mirtilę, nenoriu, 
kad būtų nelaiminga. Tokiu keliu įgyta laimė kaip sun- 
kus akmuo prislėgtų mano sąžinę! 

— Visai sukvailėjai! — šnibžtelėjo Malingrė. 

— Sakau, kad neisiu! Tegu tie jaunieji — bus laimin- 
gi... turi teisę. 

— Na! Na! — pamanė Bigornė— ta kūmutė pavojin- 
gesnė už šį nenaudėlį. Kokia šlykšti boba! Tikras sliekas! 
O kas būtų, jeigu sutrypčiau... 

— Bigornė! — suriko Malingrė,— neklausyk jos. 

— Pasakiau! Jei čia yra ponas Buridanas, eisiu pas jį 
ir pasakysiu: ,,„Saugokis, pone! Poną nori užmušti. Nori 
pagrobti Mirtilę“. 

Malingrė pažvelgė į Žilijaną, lyg vilkas į šunį, o Bi- 
gornė sušnibždėjo. 

— Si ragana suprato, ką aš norėjau padaryti! — Ma- 
no draugai — kreipėsi jis į garbingą porelę, — man gaila, 
bet matau, kad laikotės įvairių nuomonių. Krauju plūsta 
mano širdis. Ką daryti? 

— Tegu Žilijana pasilieka! — tarė  Malingrė.— Veik- 
siu vienas... tai yra ir tu, mano Bigornė!.. 

Lancelas liūdnai palingavo galvą. 

— Juk sakei, kad nori vesti Žilijaną? 

— Taip... Bet... 

— Todėl niekada nedrįsčiau jūsų perskirti. Negalėčiau 
ramiai miegoti. 

— Po velnių tą Žilijaną! — sugriežė dantimis Maling- 
rė.— Išsižadu jos! Skiriuosi... 

— Negalima,— tarė Bigornė,— kol nesusituokėte, ne- 
galima skirtis. 

Bigornė pasirengė eiti. Malingrė įsitvėrė į jo ranką, 
norėdamas jį sulaikyti. 

— Ne, ne! — sušuko Bigornė.— Negaliu apsunkinti 
savo sąžinės tokių dviejų sužadėtinių išsiskyrimu. Pasi- 
likit abu. Susitaikę pranešite man. 

Išėjo iš kambario. 

Žilijana ir Malingrė išgirdo, kaip sugirgždėjo velkė. 
Jie buvo uždaryti. Simonas Malingrė krito ant suolo. 
Atsikvošėjęs ėmė keikti Zilijaną. Ji tylėjo. Tik vienas žodis 
išsiveržė iš jos lūpų: 

— Kvailys! 

— Kodėl kvailys? 

— Ar nematei, kad Bigornė tyčiojosi iš mūsų? Ar 
nematei, kad jis visa siela ir kūnu yra atsidavęs Buri- 

danui? Ar nesupratai, kad jis ištraukė iš mūsų paslaptį 
ir dabar mes esam jo kaliniai. 

— Jo kaliniai? — nustebęs tarė Malingrė.— Vadinasi, 
visi tie luošiai, karo invalidai, visi tie neregiai, tie mil- 
žinai ir neūžaugos?.. 

— Tai jo Žmonės, kuriuos paleido mus sekti ir pa- 
grobti, o pats laukė mūsų. 

— Esame žuvę! — šnibždėjo Malingrė. 

— Dar ne! — atsakė Žilijana.— Tik nebūk toks kvai- 
las! 


RUOSIMASIS KARUI 


Atsigodėjęs iš džiaugsmo ir apsvaigimo, kad surado 
Mirtilę, Buridanas pradėjo galvoti, kur būtų vieta ją pa- 
slėpti, — reikia išvežti ją iš Stebuklų Rūmų ir net iš Pa- 
ryžiaus! | 

Vilijaus ir Rikė pasiųstoji žvalgyba pranešė visiems, 
kad karaliaus kariuomenė apsupo Stebuklų Rūmus ir kad 
nėra ko ir galvoti iš jų išeiti. 

Tai buvo baisus smūgis Buridanui. 

Vadinasi, apsuptis!? 

Maisto buvo pakankamai, galima būtų laikytis porą 
savaičių, žmonių taip pat užtektų Stebuklų Rūmuose. Rei- 
kėjo tik apsiginkluoti kantrybe. 

Dabar Buridanas ėmė rūpintis einamaisiais reikalais. 

Namelio, kuriuo leido jiems naudotis Hansas, veran- 
doje apsigyveno Lancelas, Vilijus ir Rikė. 

Buridanas ir Gotjė užėmė patalpą pirmame aukšte. 
Mirtilei buvo atiduotas švarus, patogus kambarėlis. 

Atlikęs šį reikalą, Buridanas jau nebeturėjo ko veikti 
ir ėmė nekantrauti. 

Rytojaus dieną jį aplankė Hansas. | 

— Kaip gyvuoji, brangusis šeimininke? — pasveikino 
jį Buridanas.— Regis, esame kaliniai? 

Nieko neatsakydamas, Hansas nusivedė Buridaną prie 
lango ir parodė į kiemelį. 

— Ką matai? — paklausė Hansas. 

— Visą kalnų iečių ir kitų ginklų. Galima apginkluoti 
du 1 pulkus. 

Gerai. O ką dar matai? 

2 „Apie penkiasdešimt senų ir jaunų, gražių ir negra- 
žių m terų: visos kažką dirba. 

aip,— tarė Hansas,— valo rapyras, galanda ietis 
ir tikrina, ar durklai tinka vartoti. O dabar, pone Buri- 
danai, pažvelk į kairę. Ką ten matai? 

— Po velnių! Matau dar kokį šimtą moterų, kurios 
taip pat triūsia. 

— Taip. Šios moterys valo muškietas, kurių turime 
apie du tūkstančius, keičia L senas timpas naujomis. 
Na, o čia prieš mus kas? 

— Matau moteris, nešančias strėles. Brangus šeimi- 
ninke, reiškia, bus karas? 

— Ir aš taip manau. 

— Su kuo? | 

— Su Prancūzijos karaliumi, su jo kariuomene, kuriai 
vadovauja pirmasis ministras Enžeranas de Marinji. 

— Enžeranas de Marinji! — tarė Buridanas ir sušnibž- 
dėjo: — Mirtilės tėvas. 

— Mūsų keliems žmonėms pavyko prasiskverbti į mies- 
tą ir viską sužinoti. Sakau ponui, kad Marinji nutarė su- 
naikinti Stebuklų Rūmus. O gal dar ką mano padary- 
ti? — pridūrė Hansas, tiriamai žiūrėdamas į Buridaną. 

Buridanas nuleido galvą, susimąstė ir paskui staiga 
tarė: 

— Turi pagrindo taip manyti. Marinji dar kažką turi 
galvoje. O aš tau sakau, nors jis yra galingas ir turtin- 
gas, bet, kol aš gyvas, jis nebus laimingas... 

— Ir kas? — paklausė Hansas. 

— Vadinasi, jis žygiuoja ne prieš Stebuklų Rūmus. 

— O prieš ką? 

— Prieš mane! — tarė Buūuridanas. 

Hansas susimąstė, jo nuožmus veidas sušvelnėjo, jis 
priėjo prie lango, pažvelgė pro jį ir, padėjęs savo milži- 
nišką ranką ant Buridano peties, tarė: 

— Jau penkiolika metų sukanka, kai visi šie žmonės, 
kuriuos matai, išrinko mane savo vadu ir karaliumi. Ge- 
rai juos visus pažįstu. Visi jie pasitiki manimi, kaip Die- 
vu. Bet kas bus su jais, kai Enžerano de Marinji kariuo- 

menė mus puls! Kokie bus rezultatai? Kiek stiprių, svėi- 
kų ir drąsių vyrų jau nebepamatys dienos šviesos! Kiek 
moterų nesulauks rytojaus dienos. 

Jo vėidas pasidarė liūdnas. Sugniaužė kumščius/ akys 
degė pykčiu. Tada Buridanas tarė: 

— Yra būdas išvengti aukų: išduokite mane 
nui de Marinji, ir, prisiekiu jums, karaliaus karjuomenė 
tuojau iš čia pasitrauks. J 

Hansas, ilgai tylėjęs, atsakė: 

— Priėmiau tave kaip brolį, suteikiau tau pastogę, 
o tu atlygini už tai įžeidimu. 


Buridanas krūptelėjo. 

— Esi jaunas,— kalbėjo toliau Hansas,— myli. Įžei- 
dei mus, turėdamas taurius sumetimus, nori išgelbėti nuo 
mirties šią elgetų ir ištvirkusių inoterų minią. Žinok, kad 
joks elgeta, jokia savo kūną parduodanti moteris už tokią 
kainą nenorės gelbėti savo gyvybės. Nekalbėkim apie tai. 
Sį vakarą aikštėje šaukiame visuotinį susirinkimą ir ten 
visos elgetų valstybės akivaizdoje pateiksiu vieną pasiū- 
lymą. 

Taip pasakęs Hansas išėjo. 


— — — — — — — —— — — — — — —"-———— -— — —— 


Visą dieną Buridanas buvo neramus ir susijaudinęs. 
Pagaliau atėjo vakaras. 

Aplink Stebuklų Rūmus buvo triukšminga, šaukė ir 
dainavo karaliaus kareiviai. Išduotas vynas ir maistas kė- 
lė jų karingą nuotaiką. 

Stojus nakčiai, Stebuklų Rūmuose prasidėjo judėjimas. 

Laisvųjų lankininkų, Išganytojo ir Nuskurdėlių gat- 
velėse rinkosi vyrai ir moterys. Visi ėjo į aikštę, kur 
liepsnojo trys milžiniški laužai. Aplink kiekvieną laužą 
stovėjo stalai ir suolai, visur degė fakelai, prie kiekvieno 
fakelo stovėjo statinė, o ant stalo — taurės ir ąsočiai. 
Tarpais vienas ar kitas elgeta prieidavo prie statinės, 
prileisdavo ąsotį vyno ir eidavo jo padalyti sėdėjusiems 
už stalų. 

Aikštės viduryje buvo įsmeigta ietis su mėsos gabalu, 
užmautu ant jos smailumo. Šalia šitos šlykščios vėliavos 

aš tuščių statinių ir padėtų ant jų lentų buvo (Dae ZESE 
pakilimas. 

Aikštėje susirinko apie penkis ar šešis tūkstančius vy- 
xų ir moterų. Ir ko čia nebuvo! Kokie veidai! Tikrai /koš- 
mariškas vaizdas. 

Visi buvo rimtai nusiteikę ir ramiai laukė pasirodant 
Hanso. 

Pagaliau jis užlipo ant pakilimo, ir jo milžiniška fi- 
<sūra raudonos ugnies šviesoje atrodė dar didešnė. 

Apžvelgęs elgetų, valkatų ir ištvirkėlių minias, ėmė 
kalbėti skardžiu balsu: 

— Laisvieji piliečiai! Burtininkai, elgetos, valkatos, 
amatininkai, nuskurdėliai, kalviai, našlaičiai, juokdariai, 
meilės pardavėjos,— žodžiu, visi čia susirinkusieji, noriu 
jums kai ką pasiūlyti. Stebuklų Rūmus yra apsupusi ka- 
raliaus kariuomenė. Bet šis žygis nukreiptas ne prieš 
mus, o prieš Žaną Buridaną, kuris čia pasislėpė. Jį no- 
rima suimti. Jeigu jį išduosime, Marinji nepuls mūsų, 
mums bus paliktos visos mūsų privilegijos ir teisės, ir ta 
privilegija, kad policija neturi teisės įžengti į Stebuklų 
Rūmus. Todėl siūlau jums pašaukti kurį nors karaliaus 
kariuomenės karininką ir išduoti jam Žaną Buridaną. 

Minia atsakė į pasiūlymą tylėjimu. 

— Kas sutinka su manimi, tepakyla iš vietos,— pri- 
dūrė Hansas. 

Vėl niekas neatsakė. Iš visos milžiniškos minios pa- 
kilo tik trys vyrai ir tą patį akimirksnį krito negyvi. Mi- 
nia nužudė išdavikus. Paskui keli vyrai pakėlė lavonus 
ir, nunešę už Stebuklų Rūmų sienų, išmetė juos. Tylaus 
sprendimo vykdytojai grįžo savo vieton. 

— Žanai Buridanai! — sušuko Hansas.— Ką dabar 
manai apie šiuos nuskurdėlius žmones, kurių negloboja 
įstatymai! Palygink juos su jūsų dorais žmonėmis. 

Lancelas Bigornė kreipėsi į Buridaną: 

— Atsakyk, pone de Valua. 

— Gerai,— sušuko Buridanas.— Aš, grovo de Valua 
sūnus ir Prancūzijos karaliaus pusbrolis, atsakysiu vi- 
siems šiems valkatoms, elgetoms, ką apie juos manau. 

Užlipo ant pakylos. 

Minia sujudėjo, visi smalsiai žiūrėjo į Buridaną. 

— Stebuklų Rūmų elgetos,— sušuko T norite 
mane priimti į savo tarpą? 

Pasigirdo džiaugsmo riksmas ir suaidėjo net olimiasė 
Paryžiaus gatvėse, kaip audros ūžesys, įvarydamas bai- 
mės miestelėnams. Karaliaus kariuomenės sargybiniai 
ėmė šaukti: 

— Prie ginklo! 

Pagaliau viskas nutilo, ir Buridanas kalbėjo toliau: 

— Štai mano atsakymas, kurį duodu elgetų karaliui. 
Arti mačiau Prancūzijos karalių, ir jis atrodė man bai- 
lys, mačiau karaliaus dėdę grovą de Valua, ir jis man 
atrodė esąs niekšas, mačiau ir poną Marinji, pirmąjį mi- 
nistrą,— jis žiaurus ir klastingas; mačiau karalienę Mar- 
garitą Burgundietę, ir negaliu jos gerbti. Šią minutę ke- 
liasdešimt tūkstančių paryžiečių džiaugiasi, laukdami 
mano mirties, kuri man gresia dėl to, jog norėjau kovoti 
su bailumu, niekšiškumu, žiaurumu ir ištvirkimu! Turbūt 
keli tūkstančiai žmonių svajoja išduoti mane valdžiai ir 
gauti atlyginimą. Ieškojau taurumo ir žmoniškų jausmų 
tarp privilegijuotų, bet neradau, o radau čia, pas jus, 
radau pagalbą ir užuojautą čia, kur gyvena nuskriaustieji 
ir nužemintieji! 

Minia tyliai klausėsi Buridano kalbos. Ne viską su- 
prato, bet viena jiems buvo aišku: Buridanas gyrė juos. 
Buridanas reiškė jiems savo pagarbą. O Buridanas buvo 
žmogus, kuris nebijojo šio pasaulio galingųjų: karaliaus, 
ministrų, preiekto ir miesto sargybos. 

Vėl suužė pritarimų audra. 

— Štai Valua sūnus pasirenka elgetos profesiją, — 
murmėjo  Bigornė.— Šventasis Barnabai! — Tai didelė 
garbė Valua giminei! 

Hansas davė ženklą, ir minia nutilo. 

— Jei nenorite išduoti Buridano, turime pagalvoti, 
kaip ginsimės. Gal ryt Stebuklų Rūmus užtvindys kara- 
liaus kareiviai... Juk mes metam pirštinę karaliaus val- 
džiai ir visai aukštuomenei... 

— Karas! Karas! — šaukė valkatos. 

— Mirtis prefektui ir jo sargybai! 

— Į kartuves Marinji ir Valua! 

— Tad karas! — tarė Hansas.— Bet mes nesame to- 
kiam karui pasirengę. Turėsime kautis gatvėse, statyti 

barikadas, o mes to nepratę daryti. Pranešu, kad mums 
xzeikalingas karo vadas. Aš, elgetų karalius, pasižadu klau- 
syti Žmogaus, kuris ves mus į laimėjimą ir gins mūsų 
privilegijas! 

— Taip! Taip! Rinkime karo vadą, ir aš jo klausy- 
.siu,— sušuko Egipto karalius. 

— Išrinkime kapitoną,— pridūrė plėšikų karalius. 

— Piliečiai! — vėl sugriaudė Hanso balsas.— Jau tu- 
ziu tokį vadą! Štai jis! Žanas Buridanas! 

— Valio! Valio! 

— Tegyvuoja kapitonas Buridanas! 

Griausmingi šūkavimai kilo į dangų. Keliose kaimy- 
ninėse bažnyčiose varpai pradėjo skelbti aliarmą. Manė, 
kad elgetos -puola Paryžių. 

— Mano bičiulis, šventojo Eustachijaus bažnyčios kle- 
Ronas, turbūt jau meldžiasi už mano sielą, — tarė Bigornė. 

— Po velnių! — sušuko Gotjė. 

— Marinji dar išgirs apie mus! 

Aplink viskas ūžė, judėjo. Buridanas nežinojo, kas 
slepiasi jo sieloje. 

— Elgetų vadas! — kartojo nustebęs. 

Bet sutiko būti vadu. 

— Tai dėl tavęs, Mirtile! — šnibždėjo.— Noriu tave 
1šgelbėti. Geriau Žžūsiu... 

Hansas nukabino nuo juostos trumpą durklą, ištraukė 
jį iš makšties ir padavė Buridanui. Tai buvo valdžios 
perdavimo simbolis. 

Jaunuolis stipriai suspaudė plieną, plienas švystelėjo 
deglų šviesoje. 

Elgetų, burtininkų, juokdarių, valkatų ir gatvės mote- 
+ų minios ilgomis eilėmis „pradėjo paraduoti pro pakili- 
mą, šaukdami: 

— Valio! Valio! 

— Tegyvuoja kapitonas Buridanas! 


—— —— — — ————- — — —  — — —— — —— — — — — —— 


Buridanas grįžo į savo kambarį šiek tiek nurimęs, ir 
juokdamasis kartojo: 

— Elgetų kapitonas! Kodėl negaliu, juo būti? Kuo el- 
getos blogesni už karalius? Turbūt tik tuo, kad blogiau 

apsitaisę? O juk buvo laikas, kai norėjau Lancelui nu- 
pjauti ausis už pasiūlymą tapti valkata. 

Perbraukė ranka kaktą. 

— Turiu ją išgelbėti! Išgelbėti bet kokia kaina! Sva- 
jojau, kad būsiu filosofijos daktaras, o dabar pasidariau 
elgetų daktaras. Elgeta, valkata... aš! 

Nusikvatojo ir įėjo į kambarį, kuriame gyveno drauge 
su Gotjė. 

Ten jo laukė Mirtilė. 

Pribėgo prie jo. 

Puolė į jo glėbį..Ji drebėjo iš baimės. 

— Buridanai, kas dedasi? Tie šūkavimai... Žmonės su 
deglais... atbudau... kas dedasi? 

— Nieko blogo... negerai padarei, kad išėjai iš savo 
kambario. 2 

— Aš nebijau, pradedu suprasti. Tu, Buridanai, kau- 
siesi, karaliaus lankininkai apsups namus, stengsis tave 
suimti? 

— Taip! Kadangi jau viską girdėjai ir matei, negaliu 
slėpti, kad mums gresia pavojus. 

— Pavojus buvo tada, kai mane atskyrė nuo tavęs,— 
atsakė Mirtilė.— Dabar blogiausiu atveju mirsim kartu, 
o tai bus didelė laimė. 

Buridanas su pasigėrėjimu pažvelgė į drąsią, išdidžią 
merginą, bet vis dėlto Mirtilės likimas kėlė jam nerimą. 

— Kai kausiesi, norėčiau būti. šalia tavęs, kartu su 
tavimi pasitikti pavojų. Neturi teisės mane pašalinti, nes 
turime mirti kartu. 

— Mirtile, aš nulenkiu galvą prieš tavo drąsą, bet 
veikti galiu tik būdamas vienas. Vienas būdamas dėsiu 
visas pastangas, kad įvyktų stebuklas. Kai būsi šalia ma- 
nęs, negalėsiu išlaikyti šalto kraujo, ir tada abu žūsim. 

Mirtilė apkabino rankomis jo kaklą ir sušnibždėjo: 

— Kalbi taip, mano vade, jog manai, kad esu maža, 
baili mergaitė. Sakau, tu klysti. Kausiuosi, kaip ir visos 
tos moterys, kurios praėjo pro mano langus su deglais. 
Jos sustodavo prie ginklų krūvos ir imdavo sau ginklus! 
Ir aš būsiu tokia pat! Griebsiu durklą ir kausiuosi šalia 
tavęs ir jei... tu Žūsi, pati nusidursiu. 

— Mirtile, brangioji Mirtile, toms moterims negresia 
toks pavojus, kaip tau! 

— Kodėl man gresia didesnis pavojus negu joms? 

Buridanas valandėlę svyravo, pagaliau tarė tyliu 
balsu: 

— Gali... tarp žuvusių kareivių lavonų rasti savo tė- 
vo kūną. 

Mergina užsidengė veidą rankomis, ir Buridanas iš- 
girdo tramdomą raudojimą. 

Tada Buridanas paėmė Mirtilę už rankos ir nuvedė 
į jos kambarį. Mirtilė nesipriešino, atsiklaupė prieš Kris- 
taus paveikslą ir pradėjo melstis. 


—— — — — -—— —— — —— — — — — -— — — — — — 


Kitą dieną vyko pasiruošimas mūšiui. Išganytojo ir 
Nuskurdėlių gatvės buvo užbarikaduotos. Barikados buvo 
tokios tvirtos, kad apgultieji galėjo gintis kelias savaites. 

Laisvosios lankininkų gatvės buvo nutarta nebarika- 
duoti. 

Tačiau ji buvo svarbiausia gatvė, todėl galima buvo 
daukti, kad iš šios pusės prasidės puolimas. 

Naktis apgaubė Stebuklų Rūmus. 

Buvo tylu. Atdodė, jog Rūmai miega. 

Bet visi jų gyventojai stovėjo savo vietoje, visi bu- 
dėjo. 

/Buridanas grįžo namo tik prašvitus. Visą naktį jis 
«dirbo kažkokį paslaptingą darbą Laisvųjų lankininkų gat- 
vėje. 

Niekas nežinojo, kada prasidės puolimas. 

Buridanas manė, kad tuojau, nes žvalgai pranešė, kad 
karaliaus kariuomenė jau sutraukta. 

Buridanas krito lovon ir kietai užmigo. 

Stebuklų Rūmuose buvo tylu lyg karste. 

Ramu buvo ir karaliaus kariuomenės stovykloje. 


MOTINA 


Prieš penktą valandą ryto Buridaną prikėlė ir prane- 
šė, kad kariuomenė jau eina ir jau yra prie pat barikadų, 
»o Laisvųjų lankininkų gatvė jau užimta priešo. 

— Nejaugi suuodė spąstus? — paklausė savęs Buri- 
danas. 

Įėjo į „Mirtilės kambarį ir rado mergaitę klausančią 
prie durų. 

— Jau metas? Tiesa? — paklausė. 

— Taip,— atsakė Buridanas. 

Jis buvo taip susijaudinęs, kad daugiau nieko nega- 
lėjo pasakyti. 

Mirtilė buvo išblyškusi, bet šypsojosi jam. Jos ąyPSnYS 
sustiprino Buridano pasiryžimą. 

— Eik, brangusis, jei to nori likimas. Gal matomės: 
paskutinį kartą, bet žinok, kad iki paskutinės valandos 
lauksiu ramiai, tikėdama mūsų laimėjimu. Jei grįši, jei 
išvengsi pavojaus, jei laimėsi, tada atsimink, kad sudedu 
tau didžiausią auką. Mano tėvas neapkenčia tavęs, bet 
jo neapykanta yra neteisinga... Aš eisiu su tavimi. O kai 
kunigas sujungs mus, išveši mane iš Paryžiaus, iš Pran- 
cūzijos ten, kur man negresia pavojus. Jei tau bus lemta 
mirti mūšio lauke, mirk ramiai, brangusis sužadėtini, Žži- 
nok, kad ir aš tuojau ateisiu pas tave! 

Buridanas žiūrėjo į mergaitę su pagarba. 

Mirtilė vėl sulaikė besiveržiantį raudojimą ir nepa- 
prastai ramiai kalbėjo toliau: 

— Dabar leisk pasakyti kelis žodžius apie mano tėvą 
ir apie tą, kuri yra mano motina! Jei grįši kaip laimėto- 
jas, bet Marinji žus nuo tavo ginklo smūgio, jo kraujas. 
perskirs mus... amžiams. Prisiek man, kad kautynių sū- 
kury, susidūręs su juo, nepakelsi prieš jį rankos. 

Buridanas atsiklaupė ir pareiškė: 

— Prisiekiu, kad nejaučiu jokios neapykantos Enže- 
ranui de Marinji, prisiekiu, kad mano širdyje nėra jokio 
jausmo, kuris verstų mane kėsintis į Mirtilės tėvą. Pri- 
siekiu, kad, mums susitikus kovavietėje, mano špaga bus 
nuleista net ir tada, jei mano gyvybei grėstų pavojus. 

Mirtilė uždėjo baltas rankas ant Buridano galvos: 

— Laiminu tave už tokį meilės įrodymą. 

Buridanas atsistojo. 

Mirtilė valandėlę svyravo, tačiau tarė: 

— Žinau, kad daug blogo ji tau padarė. Žinau, kad 
Margarita Burgundietė kėsinosi nužudyti tavo draugus 

4r tave! Bet ji — mano motina. Pasigailėk jos, kaip pasi- 
gailėjai mano tėvo! 

Dabar Buridanas net krūptelėjo, bet nesvyruodamas 
atsakė: 

— Teatleidžia Dievas Margaritai jos nuodėmes. Jei 
Dievas nori ją nubausti, tebaudžia karaliaus Liudviko 
zanka, o ne mano. Prisiekiu, kad ne tik jai nekeršysiu, 
bet ir žodžiu jos neįžeisiu. 

Mirtilės veidas nušvito džiaugsmu. 

Bet, matyt, jai pritrūko jėgų, nes pasviro ir krito į Bu- 
1idano glėbį. Jis šnibždėjo: 

— Margarita Burgundiete! Enžeranai de Marinji! Dvi- 
gubai prisiekiau jūsų dukteriai! Bet saugokitės! Jeigu ji 
mirs,— jūs būsit jos žudikai! Jūs,— tėvas ir motina! Jei 
man lemta bus gyventi ir Mirtilei mirus, duodu trečią 
priesaiką... 

Si priesaika neabejojamai būtų baisi, bet žodžiai su- 
stingo Buridano lūpose. 

Mirtilė apalpo. 

Buridanas paguldė ją į lovą. 

— Ei, pone kapitone! — pasigirdo balsas apačioje. 

Buridanas pažino Lancelo balsą. Tai buvo ženklas, 
kad karaliaus kariuomenė rengiasi pradėti puolimą. 

— Sudie, Mirtile! — sušnibždėjo, vos sulaikydamas 
ašaras. 

Pabučiavo jos gražią kaktą ir išbėgo iš kambario. 

Bigornė vėl šaukė: 

— Ola! Pone kapitone, turiu belaisvį! 

Buridanas nusileido laiptais. 

— Belaisvį? 

— Teisingiau sakant, belaisvę! — atsakė Bigornė kaž- 
kokiu keistu balsu.— Ji ten,— pridūrė, rodydamas į di- 
delę salę. 

Buridanas žengė prie durų. 

Staiga Bigornė padėjo jam ant peties ranką ir sulai- 
kė jį. 

— Ko nori? — neramiai paklausė Buridanas. 

— Pone,— tarė Bigornė nepaprastai susijaudinęs,— 
ar atmeni tą momentą, kai prispaudęs keliu priešo krū- 
tinę, norėjai jį nudurti? Bet to neįvyko, nes griebiau tave 

už rankos ir pasakiau: —,Nežudyk grovo de Valua, nes 
tai tavo tėvas!“ 

Buridanas pažvelgė į Bigornė ir kimiu balsu paklausė: 

— O dabar ką pasakysi? 

— Atmink, ką buvau kalbėjęs... apie vieną moterį... 

— Jau supratau, žinau, ką sakei, kad ta moteris yra... 

Susijaudinimas suspaudė jam gerklę. 

— Pasakiau tau, kad tai tavo motina! — tarė Bigor- 
nė.— O dabar, Žanai Buridanai, grovo de Valua ir Anos. 
de Draman sūnau, gali jeiti! | 

— Mano motina! — sušnibždėjo Buridanas. 

Įėjo į salę. 

Salėje stovėjo Mabelė. 

Buridanas iš karto pastebėjo ią, nors salėje buvo 
tamsu. Mabelės veidas buvo išblyškęs, bet spindįs kaž- 
kokia laime, ir Buridanas pajuto, kad jo kojos linksta. 

Ašaros ėmė riedėti jam iš akių. Jis ištiesė į Mabelę 
rankas ir riktelėjo: 

— Motin! 

Buridanas norėjo prieiti prie jos, bet lyg migla ap-- 
traukė jo akis, ir jis negalėjo nė žodžio ištarti. Pajuto, 
kad kažkas krinta, kad jo širdis plyšta. Bet dvi rankos 
švelniai apkabino jo kaklą, ir jo galva prisiglaudė prie 
Mabelės krūtinės. Jis pasijuto esąs vaikas, užmigęs prie 
motinos krūties... Motinos karštos ašaros suvilgė jo kak- 
tą... Lyg iš tolo pasigirdo švelnus balsas: 

— Manasis Žanai! Pagaliau tave suradau!.. 


Pirmos susitikimo minutės motinos ir sūnaus praslin- 
ko lyg sapne. Buridanas užmiršo, kad pasaulyje yra Ste- 
buklų Rūmai ir kad juos apsupusi karaliaus kariuomenė. 
Bet Mabelė to neužmiršo. Atėjo čia sūnaus gelbėti, ir šis. 
troškimas visą laiką sukosi jos mintyse. 

Žiūrėjo į sūnų, laikė jo rankas savose, lyg norėdama 
įsitikinti, ar tikrai jį surado. Dabar, kai jos sapnas virto 
tikrove, dar labiau norėjo išgelbėti savo Žaną. 

— Dabar reikia, kad tu iš čia išeitum. 

— Aš? 

— Taip, tu!.Jei čia liksi, tavęs laukia mirtis. Prasi- 
skverbiau pro aplink jus stovinčias sargybas. Kiek su- 
traukta kariuomenės! Dieve mano! Blogiausia, kad yra 
dar kažkas baisesnis už kariuomenę, kas tau niekada 
neatleis, neužmirš. 

— Kas tai būtų, brangioji mamyte,— paklausė Buri- 
danas juokdamasis, kad nuramintų Mabelę. 

— Pakartok,, dar pakartok, kaip mane vadini. 

— Mamyte! — pakartojo Buridanas, dar švelnesniu 
tonu. 

— Seniai negirdėjau šio žodžio. Ak, kaip seniai! Zi- 
nai, bijojau pamatyti tik narsųjį Žaną Buridaną. O dabar 
radau tokį sūnų, apie kurį svajojo mano širdis. ' | 

— Dažnai galvodavau apie. tave, brangioji motina. 
Labai kentėjau, kai Sorbonos sąraše. turėjau užsirašyti, 
kaip nežinomų tėvų vaikas... ; 

Mabelė sudrebėjo ir ranka pagrūmojo nematomiems. 
žmonėms, dėl kurių jos sūnus buvo patekęs į tokią pa- 
dėtį. 

— Nenaudėliai! Brangiai už tai užmokės! Bet dabar 
reikia susirūpinti kitais reikalais. Turi išsprukti iš jų 
rankų! Ar.nori žinoti, kas tau pavojingesnis už lanki- 
ninkus? Pirma, karaliaus dėdė, kurį nugalėtą matei ten,. 
Nestlio Bokšte, tas Valua, ištroškęs tavo mirties! Paskui 
Marinji, įsiutęs ant tavęs. Bet tavo nepermaldaujamas. 
priešas yra ji — Margarita Burgundietė.. Sakau, jog turi 
bėgti. 

— Bėgti! Jei net norėčiau nuraminti tavo skausmą ir 
padaryti baisią niekšybę, jokiu būdu negalėčiau. 

Mabelė ištraukė paslėptą ant krūtinės apsaugos raštą: 
ir padavė jį Buridanui. 

Buridanas perskaitė raštą, džiaugsmingai riktelėjo ir 
nutempė motiną laiptais į Mirtilės kambarį. Parodė į gu- 
linčią lovoje mergaitę. 

— „Motin, jei nori, kad likčiau gyvas, jei nori, kad 
turėčiau jėgų kartu su draugais prasimušti pro priešo 
eiles, turi ją išgelbėti! 

Po pusvalandžio Mabelė ir Mirtilė aplenkė elgetų pa- 
statytas barikadas ir atsidūrė Nuskurdėlių gatvėje. 

Abi moterys turėjo praeiti pro karaliaus kariuomenės 
liniją ir laukti Buridano dvi dienas mažame namelyje 
prie Inocento kapinių. Jei per tą laiką Buridanas nepa- 
sirodytų jų slaptavietėje, turėjo išvykti iš Paryžiaus, nes 
toliau gyventi ten buvo pavojinga: Valua galėjo jas grei- 
tai surasti. 

Mirtilė iš pradžių atkakliai priešinosi pasiūlymui išeiti 
iš Stebuklų Rūmų, bet Mabelė ją privertė. Apsisiaubusi 
apsiaustu, uždengusi veidą gobtuvu, mergina klusniai ėjo 
paskui Mabelę. | 

Kai barikados liko užpakaly, Mabelė, vedusi po ranka 
Mirtilę, paleido ją. 

Mirtilė pasviro. 

— Dabar,— tarė Mabelė,— atėjo sprendžiamoji minu- 
tė. Jei svyruosi arba tau pritrūks jėgų, jei verksi, žūsim, 
ir tavo sužadėtinis žus, nes žinai, kad neišgyvens tavo 
mirties. Nurimk, būk drąsi, nusišluostyk ašaras, mano 
dukrele. Jei tavo širdis per daug smarkiai plaka, nura- 
mink ją. Eik į priekį su tikėjimu, kuris leido Kristui eiti 
per jūros bangas. 

Nuėjo toliau. 

Mabelė buvo rami. Mirtilė taip pat susivaldė. 

Staiga Mabelė žvilgsniu liepė Mirtilei tylėti. Jos pri- 
ėjo pirmąją sargybą. 

— Ei, kekšės! — suriko. karininkas.— Sustokit! 

Mabelė priėjo prie karininko ir pasipiktinusi tarė: 

— Įžeidi, pone, dvi moteris, tarnaujančias karalienei. 

— Ar pašėlai, moterie! — nustebo karininkas.— Sulai- 
kyti jas! 

— Kuo tu vardu, pone? — pakartojo Mabelė, rodyda- 
ma jam raštą. 

Karininkas pabalo. Žemai nusilenkė ir tarė: 

— Nežinojau... Dėl Dievo; nereikalaukite, ponia, kad 
pasakyčiau savo vardą! Atleiskite. 

— Gerai! Atleidžiu! Liepk palydėti mus iki paskutinių 
sargybų. 

— Dešimt žmonių pas mane! Palydėkit ponias su tin- 
kama pagarba. Atsakote savo galvomis. 

Mabelė ir Mirtilė, dešimties kareivių lydimos, nuke- 
liavo toliau. Perėjo visą stovyklą, kur kareiviai dainavo, 
lošė kauliukais ir gėrė. Staiga Mabelė suprato, kad jos 

yra netoli kažkokio aukšto vado namų. Prie namų stovėjo 
stipri sargyba. 

Mabelė buvo drąsi, bet pajuto, kad kraujas stingsta 
jos gyslose. Ant sargybinių krūtinių pastebėjo Enžerano 
de Marinji herbą. 

Pasigirdo trimitų garsas. 

Keli karininkai išėjo iš namų. Priešakyje ėjo aukštas, 
nuožmaus veido vyras. 

— Marinji! — sušnibždėjo Mabelė. Ji instinktyviai ap- 
kabino Mirtilę ir priglaudė prie savęs. 

Bet Marinji jas pastebėjo. 

— Kokios čia moterys? — paklausė.— Kodėl jas lydž 
kareiviai? | 

Žaibo greitumu Mabelė padavė palydovų būrio virši- 
ninkui apsaugos raštą ir sušnibždėjo jam į ausį: 

— Viską jam pasakyk. Penkiolika auksinių talerių, jei. 
mūsų čia ilgai nesulaikys. Tai bus karalienės dovana. 

— Pone,— tarė palydovų būrio viršininkas, rodydamas 
raštą,— tos moterys turi apsaugos raštą ir jų laukia 
Luvre. 

Marinji, net nepažvelgęs į raštą, davė ženklą praleistš 
moteris. 

Bet staiga jo žvilgsnis krito į Mabelės veidą. 

— Mabelė? — sušuko dusliu balsu. 

— Taip, tai aš, šviesusis pone,— atsakė Mabelė, įtem- 
pusi visą savo energiją, kad neparodytų nerimo. Stipriaš 
suspaudė Mirtilės ranką. 

— Eini iš Stebuklų Rūmų? 

— Taip, pone. 

— Kas tave ten siuntė? 

— Aišku, karalienė. 

Mabelė pajuto, kad Mirtilė svyruoja, ir vėl ją apka- 
bino. 

„Jei mergaitė apalps... žūsim, tada ir mano sūnus 
žus“, — pagalvojo. 

Nutarė griebtis paskutinės priemonės. 

Staigiu judesiu ištraukė mažą durklą ir prikišusi jį 
prie merginos kaklo, du kartus lengvai bakstelėjo. Mirtilė 
tyliai riktelėjo, bet fizinis skausmas paveikė jos nervus. 
Suprato, kad tėvas neturi jos pažinti, nes tai būtų suža- 
dėtiniui mirties sprendimas. 

— Ką veikei Stebuklų Rūmuose? — klausinėjo toliau 
Marinji.— Neklausiu apie karalienės ir tavo paslaptį! 
Nenoriu žinoti, ką pavedė tau Margarita Burgundietė per- 
duoti Buridanui. Bet, jei nors šiek tiek gailiesi manęs, 
turi pasakyti viena: ar matei mano dukterį? Tu nežinai, 
tu negali suprasti, kaip kenčia tėvo širdis, kai... 

Staiga iš Mirtilės krūtinės išsiveržė skausmingas ato- 
dūsis, paskui ji, netekusi jėgų, krito į Mabelės glėbį. 

Nusmuko apsiausto gobtuvas. 

— Prakeikimas! — sušuko Marinji — Juk tai Mirtilė! 

Riktelėjęs iš skausmo ir džiaugsmo, griebė merginą 
savo tvirtomis rankomis ir, nustebusiems lankininkams 
žiūrint, nunešė ją į savo namelį. 2 

— Prakeikimas! — pakartojo ir Mabelė. 

Nubėgo paskui Marinji. 

Marinji paguldė dukterį ant sofos ir atsigręžė į įbė- 
gusią Mabelę. Jo žvilgsnis svaidė žaibus. Priėjo prie jos. 

— Dabar žinau, kodėl ėjai į Stebuklų Rūmus! Štai 
ką liepė atvesti tau Margarita! Žinojau, kad esi žiauri, 
bet nemaniau, kad tavo žiaurumas pasieks tokį laipsnį. 
Zinojau, kad žmonių kančios tau yra niekis, supratau 
tai, pažvelgęs į tavo akis, kurios dažnai net manyje su- 
keldavo baimę. Žinojau, kad Margarita — šėtonas, o tu — 
jos tarnaitė. Žinojau jūsų bjaurias paslaptis, Žinojau, 
kas dedasi Nestlio Bokšte, žinojau, kad ten vyksta orgi- 
jos ir kad tie, kuriuos Margarita, tau padedant, pasi- 
kviesdavo į Bokštą, žūdavo baisia mirtimi! Bet man tas 
nerūpėjo! Tai buvo jūsų reikalas! Tačiau nelieskit mano 
dukters! Eik ir pasakyk savo poniai, kad Enžeranas de 
Marinji uždraudžia jai liesti savo vaiką! Eik, šėtone! 
Tik! Eik iš čia! Dėl Dievo... galiu sutriuškinti tau galvą, 
nors visą gyvenimą nė karto nepakėliau rankos prieš 
moterį. 

Pakėlė ranką. 

Marinji pamatė Mirtilę, kuri, sudėjusi rankas, svy- 
ruodama ėjo prie tėvo. 

— Kas tai? Ką tai reiškia? Vadinasi, ji neišvedė ta- 
vęs jėga? Tu pati savo valia ėjai su ja? Sakyk! Supran- 
tu,— tarė, suduodamas kumščiu į kaktą.— Margarita Bur- 
gundietė, tavo motina, norėjai nueiti pas motiną? Ak, 

mano vaike. Nežinai ir, neduok Dieve, kad sužinotum, 
kokią motiną tau davė likimas! Ne kartą tavo naivus. 
klausimas apie ją durdavo mane lyg peilis! O kai klaus- 
davai, kodėl aš nieko apie motiną nepasakoju, nežinojau 
ką ir sakyti! Ir šiandien negaliu tau duoti tikro atsakymo. 
Žinok tai, kad kalėjime tave lankė moteris. Tiesa? Tai 
buvo Margarita Burgundietė. Tu esi jos vienintelė duktė,. 
vis dėlto ji užtrenkė kalėjimo duris ir paliko tave nelais- 
vėje. O dabar, mano vaike, užmiršk tą valandėlę, kad 
kalba pirmasis ministras, atmink, kad kalbi su Klaudi- 
jum Lesku, kurio kaklą apkabindavai savo švelnutėmis. 
rankutėmis ir kuriam taip gražiai kalbėdavai: ,,Tėve, kada 
pagaliau visą laiką būsi kartu su savo dukrele!? Dabar 
pasakyk, ar nori eiti pas Margaritą Burgundietę? Ar pa-- 
sigailėsi savo tėvo? Ar pasiliksi su senu savo tėvu? Ar 
nori eiti su Mabele, su ta Margaritos, tavo motinos, įsa- 
kymų bjauria vykdytoja? 

Mirtilė atsiklaupė, griebė Mabelės ranką ir naiviai 
tarė: 

— Tėve, tai Buridano motina! 

Enžeranas de Marinji kone pašoko. Perbraukė ranka 
kaktą, iš jo gerklės išsiveržė keistas garsas, paskui jis. 
baisiai nusikvatojo. 

— Buridanas! Beveik užmiršau apie jį iš džiaugsmo, 
kad suradau Mirtilę. Kvailas džiaugsmas! Užmiršau, kad 
pašėlusios merginos širdyje dega nelemta meilė. Ji dabar 
jau yra užmiršusi, kas yra vaiko meilė, kas yra žmonių 
gerbimas. Jai tėvo patarimai jau yra niekai, niekai ilga- 
mečiai tėvo rūpesčiai, kad ji būtų laiminga. Viskas nuėjo 
po velnių tą akimirksnį, kai tas bernas jai nusišypsojo. 
Juk tu, Mirtile, jį myli? Aš norėjau pasiūlyti tau pasi- 
rinkti vyrą iš aukštos kilmės jaunuolių, o tu ką pasirin- 
kai? Elgetą! Valkatą! Žmogų, kuris mirtinai įžeidė tavo 
tėvą! Ir tai padarė viso Paryžiaus akivaizdoje! 

— Tėve! 

Mabelė žiūrėjo į šitą sceną, lyg marmurinė statula. 

— Tu myli Buridaną! — toliau kalbėjo Marinji.— Tur- 
būt tai patiks Margaritai Burgundietei. Tai jos skonis!.. 
Ji bus puiki valkatos uošvė! — sušuko Marinji ir nusi- 
kvatojo lyg beprotis.— Kokia motina, tokia ir duktė... 
Koks Buridanas, tokia ir jo motina! Motina niekšė, o sū- 

mus plėšikas! Motina ištvirkėlės klusni tarnaitė, o sū- 
nus — valkata, plėšiąs praeivius siaurose tamsiose gat- 
vėse! Dėl Dievo! Nenoriu daugiau apgailestauti dėl savo 
"vaiko likimo. Dabar būsiu ministras, kuris įsako ir vykdo 
teisingumą! Buridano motina, suimu tave! Kaltinu tave 
šia piktadarybe: tavo sūnus valkata, plėšikas ir maišti- 
ninkas, sukilęs prieš karaliaus valdžią! Margaritos Bur- 
gundietės dukra, suimu tave!.. Tu nusikaltai... 

Tą akimirksnį, kai įsiutęs Marinji vapaliojo savo gra- 
sinimus, pasigirdo trimito garsai. 

Tūkstančiai balsų šaukė: 

— Tegyvuoja karalius! 

Marinji nieko negirdėjo. 

Mabelė išgirdo. 

Vienu šuoliu ji atsidūrė prie lango. 

— Gerai, tegu suima Margaritos dukterį, bet. visi tai 
turi Žinoti! Tegu nustebęs pasaulis išgirs, kad Enžeranas 
«de Marinji buvo Prancūzijos: karalienės meilužis! Tegu 
karalius sužino, kad jo pirmasis ministras suėmė jo žmo- 
nos dukterį! 

Marinji nustebęs apstulbo. 

— Karalius,— sušnibždėjo, vartydamas pablūdusias 
akis. 

— Tegyvuoja karalius! Tegyvuoja karalius!.. 

Staiga triukšmas nurimo, pasigirdo Liudviko X links- 
anas balsas. 

— Taip, mano vaikai! Turėsim mūšį! Šiek tiek kant- 
rybės, mano ištikimi draugai, ir mes duosim gerą pamo- 
ką tiems vilkams! Noriu tik pasitarti su savo ištikimuoju 
„Marinji, ir viskas baigsis gerai. Karas! Zūtbūtinė kova! 
Karas! 

— Tegyvuoja karalius! Karas! Mušk valkatas! 

— Karalius: eina,— kalbėjo Mabelė.— Ar nori, kad 
paprašyčiau malonės Enžerano de Marinji dukteriai? 

— Tylėk! 

— Leisk mums išeiti iš čia, nes, prisiekiu Dievu; ka- 
ralius tuoj viską sužinos! 

— Tylėk,— sušnibždėjo „Marinji jausdamas, kai iš 
baimės, jo plaukai šiaušiasi. 

— Tai esame laisvos? Jei taip, tylėsiu... jei ne... 

Marinji kojos. spyriu atidarė duris. 4 

Durys vedė į laiptus. 

Ant laiptų buvo daug kareivių. 

Marinji įsakė: 

— Karaliaus įsakymas... leiskite joms praeiti! 

Mabelė griebė Mirtilę už rankos ir ėmė leistis laiptais. 

— Karalius! — pranešė stovėjęs prie kitų durų kari- 
ninkas. 

Marinji, dar neatsikvošėjęs iš susijaudinimo, šoko pa- 
sitikti karaliaus. 

— Na, ką, mielasis Marinji,— sušuko Liudvikas X 
linksmu balsu,— ar girdėjai? Mano vyrai reikalauja pra- 
dėti mūšį! Ar jau esame pasirengę? 

— Taip, Sir! — atsakė Marinji. Jo griežtas tonas liu- 
dijo, kad jis pasiryžęs susidoroti su priešu... 

— Tad ir pradėkime! — sušuko Liudvikas X. 


Kai abi moterys įėjo į namelį prie Inocento kapinių, 
Mabelė stipriai uždarė ir užrėmė duris. Paskui atsisėdo 
šalia Mirtilės, kuri, prislėgta scenos su tėvu, tyliai verkė. 

— Neturiu motinos, — kalbėjo tyliai. — Dabar neturiu 
ir tėvo. 

— Šį Žmogų Dievas baudžia,— tarė Mabelė keistu 
balsu.— Ko nori jis pasiekti? Į kokią pražūtį eina? Ne- 
žinau, bet jis jau Dievo rankos pažymėtas... 

— Ak, mano tėve! 

— Turi apsiprasti su ta mintimi, kad tavo tėvas jau 
nebegyvas! Jis mirė tą dieną, kai paskutinį kartą matei 
jame Klaudijų Lesko... Dabar sužinosi viską... Kažkas. 
šiandien ateis... ir pasakys apie ją. 

— Kas toks? — paklausė Mirtilė. 

Mabelė nieko neatsakė. 

Bet tas, kurio Mabelė laukė vidurdienį, o tai turėjo 
būti Roleris, neatėjo. Jis ir negalėjo ateiti... Mabelė ne- 
žinojo, kas su juo atsitiko, todėl negalėjo suprasti, kodėl. 
jis neateina. 

Tačiau Mabelė apie tai negalvojo ir mesigailėjo, kad 
Roleris neatėjo. 

Jai atrodė, jog ji“. „prisikėlė iš numirusių, kad iš pa- 

+tamsės išėjo į šviesą. Rado sūnų ir globojo tą, kurią jos 
sūnus myli... 

Visas kitas pasaulis jai neberūpėjo. 

Dabar „kerštas jau nebuvo jos svarbiausias tikslas. 
„Jai buvo vis tiek, ar bus Margarita nubausta, ar ir toliau 
gyvens visų. gerbiama. 

Ištisas dvi dienas, kol ji su Mirtile laukė namelyje, 
„Mabelė ruošė visokius planus, o Mirtilė ilsėjosi.. Antros 
„dienos vakare Mabelė valandėlei išėjo į miestą, norėda- 
ana kai ką sužinoti, kad galėtų orientuotis. . 

Kai grįžo, jos akys žibėjo. 

Pasakė Mirtilei: 

— Manau, kad galime laukti Buridano Monmartre... 
:mueisim ten rytoj. 

Svintant abi iškeliavo. 

Mabelė atsiminė Vilijų Rolerį. 

— Dabar man neturi rūpėti Margaritos likimas, — ta- 
rė sau Mabelė.— Turiu dokumentus, kurie aiškiai rodo 
jos kaltę. Gal turiu juos sunaikinti? Kam? Gal reikia 
pasiimti: su savimi? Ne! Neturiu kištis dabar į šį reikalą, 
„dokumentai turi likti ten, kur yra dabar. Jei Roleris ateis 
ir juos. ras... Margarita bus nubausta! Jei neateis arba 
meras, tai bus įrodymas, kad Dievas jai atleido. Palikime 
visa Dievo rankoje. 

Mabelė ir Mirtilė važiavo asilu. Mabelė pasiėmė mai- 
:šą su įvairiais daiktais ir nemažą kkapšį su taleriais. 

Po dviejų valandų jos sustojo skurdžioje lūšnelėje 
prie Monmartro papėdės. Iš čia buvo matyti Paryžiaus 
(bokštai. Dar toliau aukštas bokštas, išniręs iš pilkų ūkų, 
kaip siaubinga šmėkla. | 

— Mamyte,— paklausė Mirtilė— koks ten keistas 
(bokštas? | 

Mabelė atsakė virpančiu balsu: 

— Nestlio Bokštas. 


KAUTYNĖS 2 


Kapitonas Buridanas užbarikadavo Išganytojo ir Nus- 
kurdėlių gatves. Nors Laisvųjų lankininkų gatvė nebuvo 
užtverta, bet ją saugojo elgetų karalijos: geriausias kovo- 

tojų būrys. Jame buvo apie tūkstantį kovotojų, kurių pir- 
1mos eilės stovėjo per keletą žingsnių nuo karaliaus ka- 
riuomenės. | 

Priešai leido laiką keikdami vieni kitus: tai buvo lie- 
žuvių mūšis, prieš paleidžiant į darbą kirvius ir ietis. 

Laisvųjų lankininkų gatvės namuose visą laiką vyko 
kažkoks keistas darbas. Daugiau kaip šimtas elgetų, savo 
karaliaus vadovaujami, kažką išsijuosę dirbo. 

Tuo tarpu visi mūsų pažįstamieji susirinko didelėje 
salėje tų namų, kuriuose jie gyveno. Buridanas galvojo, 
ar pavyko jo motinai ir sužadėtinei prasiskverbti pro ka- 
raliaus kariuomenės sargybas. 

Jeigu joms pavyko pasprukti, tai ką jos dabar veikia 
1nieste? 

— Jei laimė mums nusišypsos,— tarė Buridanas,— iš- 
vyksiu iš Paryžiaus.— Čia sunku gyventi. Pasiimsiu Bi- 
gornė, mudu mylim vienas kitą kaip brolis brolį. 

Išgirdęs šiuos žodžius, Gotjė krūptelėjo. Jo veidas ap- 
siniaukė. | 

— O tu, brangusis drauge, ar eisi su mumis? 

Gotjė pakratė galvą. ) 

— Liksiu čia, turiu sužinoti, kas atsitiko su Pilypu, 
turiu jį gelbėti, jei dar gyvas, ir atkeršyti, jeigu nužu- 
dytas. Prisipažįstu, jog maniau, kad tu padėsi. Jau ne- 
Ibekalbu apie Marinji, kurį turim pasiekti, nebekalbu jau 
apie Valua... 

— Valua! — pertraukė Buridanas.— Prieš jį negaliu 
stoti. 

— Aš jau neminiu tos prakeiktos Margaritos, kuriai 
taip pat turime atkeršyti, — tęsė toliau Gotjė...— Jei būtų 
tik šitie niekšai, spjaučiau... Traukčiau drauge su jumis! 
Bet mano brolis suimtas! 

Lancelas Bigornė, kuris atidžiai klausėsi dialogo, su- 
šnibždėjo: | 

— Dėmesio! Nuo to, ką atsakys Buridanas, priklauso 
ar tapsiu karaliaus juokdariu. 

Buridanas ėmė kalbėti. | 

— Gotjė, siūlydamas tau kartu važiuoti, visai nema- 
niau palikti Pilypą Dievo valiai! Kaip tu taip galėjai 
pamanyti! 

— Gerai,— murmėjo Bigornė,— einu į Luvrą! Gal 

karalius dar neišsižadėjo savo gero sumanymo, būsi1a 
juokdarys. 

— Tad neišvyksi be Pilypo? — paklausė Gotjė. 

— Aišku kaip dieną,— atsakė Buridanas.— Ar kada 
nors matei, kad palikčiau draugą nesuteikęs jam galimos 
pagalbos? 

— Tiesa! Bet tu myli. Suradai savo Mirtilę, o meilė: 
moteriai dažnai esti stipresnė už draugystę. Pavyzdžiui, 
Pilypas tarsi velnio apsėstas... Margarita jį pavergė. 

— Na, na! Atsipeikės!.. 

— Jei tuo reikalu užsiimsi, tikiu, kad taip bus... Kad 
tik nebūtų per vėlu... 

— Prie ginklo! Prie ginklo! — pasigirdo balsai gat- 
vėje. 

— Gerai, dar apie tai pakalbėsim! — sušuko Burida-- 
nas, bėgdamas pro duris į gatvę. 

Paskui jį išbėgo ir jo draugai. 

Stebuklų Rūmų gatvės buvo pilnos ginkluotų žmonių. 
Gynėjai buvo padalyti į tris dalis: dvi dalys turėjo ginti: 
barikadas, o trečioji — įėjimą į Laisvųjų lankininkų gat- 
vę. Gatvėse skardėjo keiksmai, keiktasi beveik visomis. 
kalbomis. Tai buvo tikras Babelio bokštas. Moterys, sto- 
vėdamos ant namų slenksčių, kaukė; senės keikėsi, rovė- 
sau plaukus ir jau iš anksto apraudojo tuos, kuriems buvo- 
lemta žūti. Jaunos moterys stojo į barikadų gynėjų eiles,. 
tokios pat drąsios ir ryžtingos, kaip vyrai. 

— Pirmyn! Vyrai! Gelbėkit moteris ir vaikus! 

— Pirmyn valkatos ir elgetos! Mušk lankininkus? 
Pirmyn! | 

Baisus riksmas nuplaukė Nuskurdėlių, o paskui Išga- 
nytojo gatve. Tai lankininkai puolė barikadas. 

Jie puolė suglaustomis eilėmis, kaip vilkų gaujos, vie-- 
ni paleido strėlių debesį, kiti puolė su kirviais ir ietimis.. 
Po kelių minučių vienas jų būrys jau prasimušė pro Iš-- 
ganytojo gatvės barikadas. Tam būriui vadovavo grovas. 
de Valua. Kareivių drąsumas išgąsdino elgetas. Jie ėmė 
trauktis, o lankininkai ėjo į priekį. 

Staiga kažin iš kur išbėgo gatvės moterys išsidraikiu- 
siais plaukais. Rankose laikė aukštai pakeltus kirvius, 
o paskui jas atsikvošėję iš baimės plėšikų būriai. 

Užvirė mūšis, viskas susimaišė krūvon: lankininkai, 
elgetos, moterys, vyrai. Skardėjo kirvių smūgiai į karei- 
vių šarvus, švytravo kardų plienas, keiksmai, sužeistųjų 
vaitojimas; viskas susiliejo į vieną košmarišką ūžesį. 

Tarp besikaujančiųjų galima buvo pastebėti milžiniško 
aigio vyrą, kuris, metęs į šalį špagą, galingomis ranko- 
mis sugriebdavo tai vieną, tai kitą lankininką ir, aukštai 
jį pakėlęs, paleisdavo kaip kaladę į atakuojančiuosius. 

— Ola! Kolega! — cypė Rikė,— menkas tai žaismas! 
Palik man nors vieną! 

— Jau du kartus po šešis! — maurojo lyg liūtas. Vili- 
jus, griebdamas naują lankininką. 

Rikė kovėsi špaga. Jis nepaprastai vikriai sukosi pa- 
<ioje barikados viršūnėje, perdurdamas tą, kurį tik pa- 
siekdavo jo špaga. Šalia jo kovėsi trisdešimt barikadų 
gynėjų, nesitraukdami nė žingsnio atgal. 

Greit lankininkai pasitraukė nuo barikadų, nešdami 
sužeistuosius. Dvi dešimtys užmuštų liko prie barikadų 
papėdės. 

Išganytojo gatvėje stojo tyla. Ant barikados pasiliko 
tik Vilijus ir Rikė. 

Valua surinko karininkus ir, visas perbalęs iš pykčio, 
įsakė: 

— Tūkstantį talerių tam, kuris užmuš tuos du niek- 
Ššus! 

— Valua! — suriko Rikė, išgirdęs grovo žodžius,— 
«duok man tą tūkstantį talerių, ir aš pats savo noru trūk- 
siu iš juoko! 

Prašvilpė kelios strėlės. 

— Nulipkim nuo barikados,— ramiai tarė Vilijus— 
1ki ryto bus ramu. Dabar jau čia neįdomu. 

Nuėjo barikados prie Nuskurdėlių gatvės link.. 

Staiga iš Laisvųjų lankininkų gatvės atplaukė tūks- 
tančių žmonių šauksmo aidas. 

Vilijus ir Rikė nubėgo į aną pusę ir sutiko netvarkin- 
gai besitraukiančius elgetas. Jiedu šoko į priekį šauk- 
„dami: 


— Į pagalbą! Mirtis lankininkams! 
— Kur taip bėgat, draugužiai? — paklausė Bigornė. 
-— Matai, kad mūsiškiai traukiasi. 

— Ei! — atsakė Bigornė, mirksėdamas akimis,— te- 
gul traukiasi, nekliudykit. 

Laisvųjų lankininkų gatvėje Marinji lankininkai vijosi 
valkatas. Už lankininkų eilių ant statinės, pastatytos taip,. 
kad nuo jos galima būtų matyti mūšį, stovėjo karalius,. 
apimtas karingos nuotaikos. Salia jo stovėjo Valua, at- 
vykęs pranešti, kad barikadų Išganytojo gatvėje negali- 
ma paimti ir kad Nuskurdėlių gatvėje valkatos atkakliai 
gina savo pozicijas. 

— Tegu! — suriko Liudvikas.— Niekšai . nenusimano 
apie karo dalykus. Žiūrėkit, paliko laisvą svarbiausią ke- 
lią, ir dabar mano narsuoliai padarys iš jų košę! Dėl. 
Dievo meilės! Kodėl aš pats negaliu. 

— Sir! — atsakė Valua,— jūsų karališkajai didenybei 
nepritinka kautis su elgetų gaujomis. 

Karalius atsidėjęs sekė, kas dedasi Laisvųjų lankinin- 
kų gatvėje. Ponai ir riteriai ėjo pirmi, vesdami kareivius.. 
Bet beveik visi jie ėjo neištraukę iš makščių špagų, ran- 
kose laikydami durklus ir kardus. 

Vartoti taurią špagą prieš valkatas ir elgetas buvo: 
laikoma per žema. 

Visų priešakyje ėjo Marinji. Jį kankino širdgėla. Jis 
tikėjo, kad pirmoji priešo strėlė pasieks jį. 

Rankoje laikė botagą šunims. Tai buvo jo ginklas.. 
Paskui jį eilėmis traukė riteriai ir ponai. Toliau — Liud- 
viko X rūmų jėga: lankininkai, alebardininkai, ietininkai.. 
Ėjo suglaustomis eilėmis, šaukdami: 

— Mušk valkatas! 

Prisiartinęs prie pirmųjų elgetų eilių, Marinji sušuko:: 

— Šalin, šunys! 

— Mušk, žudyk! — šaukė lankininkai. 

Tada įvyko kažkas nelaukta. Tarytum Marinji išvaiz-- 
da būtų terorizavusi maištininkus. 

Elgetų minia ėmė trauktis. 

Ponų eilėse pasigirdo pašaipus juokas. 

— Mušk, mušk! — kaukė lankininkai, verždamiest. 
į priekį. 

Marinji, pakėlęs ranką, juos sulaikė. 

Karalius, stovėdamas ant statinės, šokinėjo iš džiaugs-- 
mo. 

Valua siuste siuto matydamas savo priešo triumią.. 

Marinji ėjo į priekį, o elgetų minia vis dar tebesi- 
džraukė nuo nuožmaus Marinji riktelėjimo. 

— Šalin, šunys! 

Stebuklų Rūmų gynėjai keikdamiesi traukėsi į siau- 
1as, kreivas gatveles. Pagaliau Marinji įėjo į pačius Ste- 
buklų Rūmus. Tada pasigirdo maldaująs bėgančiųjų 
šauksmas. 

Paskui Marinji ėjo ponai ir du tūkstančiai lankininkų. 
Iš visų namų vyrai, moterys kaip zuikiai bėgo toliau. 

Jau lankininkai atsidūrė Rūmų širdyje. 

Maištas buvo numalšintas: 

— Tegu tie, kurie nori išgelbėti savo gyvybę, pasi- 
aluoda! — sušuko Marinji. 

Staiga pasigirdo baisus braškėjimas ir trenksmas. At- 
xodė, kad griaudžia. Trenksmas pasikartojo dar kelis kar- 
tus, o paskui. į; dangų. pakilo dulkių debesys. 

Užesys pasigirdo lankininkų būrio užnugaryje. 

Lankininkai, karininkai ir ponai atsigręžė į tą pusę, 
iš kur trenkė perkūnas, ir ėmė bėgti atgal.- 

Bet buvo per vėlu. 

Tą patį akimirksnį visi elgetos, valkatos, plėšikai ir 
Juošiai, visi, kurie tik.ką bėgo nuo Marinji botago, iš 
savo slaptaviečių puolė kareivius kaukdami ir švilpdami. 
Jų buvo apie penkis tūkstančius. Lankininkai tučtuojau 
„buvo apsupti, jie metė ginklus ir pasidavė. 

Ponai stovėjo nejudėdami ir drebėdami laukė mirties. 

Marinji taip pat ne juokais išsigando. Laisvųjų lan- 
kininkų gatvė buvo užbarikaduota iš užnugario. Teisin- 
„giau sakant, gatvės jau nebebuvo. Abipus jos namai bu- 
vo nuversti ir sudarė kalnus iš sulūžusių rąstų, lentų, 
„akmenų ir stogų... Viskas virto griuvėsiais. Tarytum vie- 
sulas būtų praūužęs. Paryžiuje. 

Į Stebuklų Rūmus UEDEBSUMĄ buvo jeiti! Bet nebuvo 
galima ir išeiti. 

Enžeranas de Marinji, penkiasdešimt riterių ir didikų 
ir du tūkstančiai lankininkų pateko į nelaisvę. 

Liudvikas X, tai matydamas, ėmė rauti sau plaukus. 

— Mano narsūs riteriai! — šaukė. 4 

— Sir! — šnibždėjo lyg gyvatė Valua.— Už pralaimė- 
jimą atsako Enžeranas de Marinji, kuris nuvedė juos 
4 spąstus. 

Karalius atsigręžė į dėdę. | 

— Išvaduokime juos! — šaukė.— Į pagalbą! 

Palydovai turėjo laikyti Liudviką, nes jis norėjo šokti 
į mūšio sūkurį su špaga rankoje. 

Norint patekti į Stebuklų Rūmus, reikėtų kelias die- 
nas šalinti iš kelio griuvėsius. Tai būtų pavojingas dar- 
bas, nes dirbantieji nukentėtų nuo priešo strėlių. 

Buridanas sumaniai parengė spąstus. 

Abiejose gatvėse po keletu namų buvo pakasta, jų 
pamatai paardyti. Vos besilaiką namai buvo paremti iš 
vidaus didžiuliais sienojais, prie kiekvieno jų pririštas 
ilgas stiprus lynas. 

Kai Marinji su savo kareiviais įsiveržė į Stebuklų 
Rūmų centrą, Buridanas sutrimitavo. 

Tai buvo ženklas. 

Vyrai, laikę lyno galą, trūktėlėjo: sienojai krito, namų: 
sienos ir stogai griuvo. Pasidarė milžiniška penkiolikos. 
pėdų aukščio barikada. Karaliaus kariuomenei pasitrau- 
kimas buvo atkirstas. 

Tada Buridanas pasuko į Stebuklų Rūmų aikštę, pas- 
kui jį ėjo Bigornė ir Gotjė. 

Gotjė, laikydamas rankoje durklą, žengė prie Marinji. 

Buridanas padėjo jam ranką ant peties. 

— Kur eini? — paklausė, sunkiai alsuodamas, visas 
juodas nuo dulkių. 

— Einu užmušti Marinji! — suriko Gotjė. 

— Ne! — tarė Buridanas. 

— Tai mūsų belaisvis! 

— Tai mano svečias,— atsakė Buridanas. 

Gotjė pakėlė akis į dangų ir apsiverkė. 

— Gotjė,— švelniai tarė Buridanas,— prisiekiau Mir- 
tilei, kad dovanosiu jam gyvybę. Prisiekiau, ar girdi? 
O dabar daryk, ką nori! 

Buridanas šoko prie besikaujančiųjų. 

Kažkoks riteris dūrė jam durklu į petį, bet pats tuo-- 
jau krito negyvas nuo Vilijaus kumščio galingo smūgio. 

Buridanas vienu šuoliu atsidūrė toje vietoje, kur buvo 
elgetų vėliava. 

Strėlių debesys prašvilpė virš jo galvos, bet nekliudė. 

— Užmuškite jį! — sušuko Marinji.— Visą savo turtą 
atiduosiu tam, kuris užmuš šį žmogų! 

Dvidešimt lankininkų puolė pakylą, kur stovėjo Buri- 
«dlanas. Bet jiems kelią pastojo baisios išvaizdos elgetų 
Ibūrys. Tai buvo kapitono Buridano garbės sargyba. 

Buridanas trečią kartą sutrimitavo. 

Tada visuose Stebuklų Rūmuose pakelti kirsti kirviai 
buvo nuleisti, durklai įkišti į makštis, ietys nuleistos, 
džesys nutilo. | 

Buvo girdėti tik sužeistųjų vaitojimai. 

Mūšis buvo baigtas. Kiekvieną didiką ir poną apsiautė 
elgetų būrys. 

Lankininkai buvo suvaryti į kertę tarp namų. Buri- 
«danas priėjo prie Marinji, pasveikino jį galvos linktelėji- 
imu ir tarė: 

— Šviesusis įpone, jūsų duktė liepė man dovanoti jums 
gyvybę. Sviesusis pone, — kalbėjo toliau Buridanas,— at- 
leiskite dukteriai! 

— Jeigu ji čia būtų, nudurčiau ją! — atsakė Marinji. 

— Šviesusis pone,— vėl tarė Buridanas,— ar sutin- 
kate, kad jūsų duktė Mirtilė taptų mano žmona? 

— Būk prakeiktas! 

— Tada gerai! Aš ją vesiu ir be jūsų sutikimo! 


DU KARALIAI 


Dviem valandoms praslinkus po mūšio bute, kuriame 
apsistojo Marinji, tarėsi Liudvikas X ir jo palydovai. 

Karalius buvo baisiai įsiutęs. Iš pradžių dūko, pas- 
kui nutilo ir sėdėjo lyg pritrenktas. 

Prislėgtas klausėsi savo artimų draugų patarimų, 
«o labiausiai — Valua. Visi jie siūlė nutraukti apsupimą. 

— Taip, Sir! — kartojo karaliaus dėdė.— Tai vienin- 
4elis būdas garbingai išeiti iš susidariusios padėties. Rei- 
kia paskleisti gandą, kad tai buvęs tik bauginimas ir 
„atitraukti kariuomenę. Po trijų mėnesių vėl pradėsime 
sapsupimą, geriau pasiruošę: Ak! Jei man būtum pavedęs 
parengti tą žygį... Mes taip tikėjome, Sir, jūsų ministro 
genijum. 

Liudvikas X svyravo. Jo išdidumas priešinosi negar- 
bingam pasitraukimui iš mūšio lauko. 

Bet tęsti apgultį (buvo pavojinga. Galima buvo susi- 
laukti dar sunkesnio smūgio, juo labiau kad, matyt, elge- 
toms vadovavo prityręs vadas. 

— Ak,— tarė karalius, grąžydamas rankas,— kodėl 
taip atsitiko? | 

— Sir, atkeršysim... Mūsų kerštas bus baisus! Bet yra 
vienas geras būdas baigti šį reikalą... Liepk: suvežti tūks- 
tančius vežimų sausų šakų, šiaudų ir apdėti visus Ste- 
buklų Rūmus. Užuot tęsę apgulimą,. apjuosim juos ug- 
nies Žiedu. Liepsim padegti, ir viskas bus baigta. Sude- 
ginsim visus vilkus -jų urvuose... Tiesa, sudeginsim ir 
pusę Paryžiaus. Reikės kartu su elgėtomis sudeginti vi- 
sus patekusius į jų rankas ponus ir riterius... Jei to nori, 
duosiu įsakymą. 

— Sir! — pasakė Šatiljonas;— negalima, kad karalius 
įsakytų taip žiauriai pasielgti su mūsų draugais. Reikia 
duoti įsakymą trauktis. 

Tą akimirksnį ant laiptų pasigirdo skubūs žingsniai. 

— Leiskite įeiti, — tarė Liudvikas, klausydamasis,— 
gal atneša naujienų. 

Šatiljonas nubėgo durų atidaryti, pažvelgė pro duris 
ir grįžo visas sumišęs. 

— Sir,— tarė, — atėjo vienas iš geriausių mūsų drau-- 
gų, kuris buvo pakliuvęs į nelaisvę... Tai ponas Malestrua. 

— Mano narsusis Malestrua! — suriko Liudvikas.— 
Tegu įeina! | 

— Esu, Sir! — tarė Malestrua.— Turiu įspėti jūsų kara- 
liškąją didenybę, kad su manimi atėjo keli elgetų atsto- 
vai, už kurių gyvybę atsakau savo garbe... 

— Pažadėjai jiems saugumą? 

— Pažadėjau. dar daugiau... pažadėjau, kad su ma- 
nimi atėjusieji galės stoti prieš karalių. 

— Kam pažadėjai, Malestrua? 

— Kapitonui Buridanui, o jis tarė man: „Tikiu pono 
žodžiu, pone Malestrua, tikiu karaliaus taurumu“.. Tokio- 
mis sąlygomis esant, turiu pasakyti, kad turėčiau grįžti. 
į priešų stovyklą ir atsiduoti į jų rankas, jei karalius: 
nesankcionuotų mano pasižadėjimo. 

Malestrua sudėjo rankas ant krūtinės ir laukė: kara- 
liaus atsakymo. Karalius susimąstė. 

Karalius turėjo menką protą, buvo suaugęs vaikas, ku- 
rio nuotaika nepaprastai greitai keitėsi. Tačiau jis nebuvo 
piktos valios ir dabar jau gailėjosi belaisvių. 

— Riteris turi tesėti žodį... Kadangi pasielgei vyriš- 
kai, sutinku priimti elgetų pasiuntinius. 

„Malestrua priėjo prie durų ir pašaukė elgetų atstovus. 

Į kambarį įėjo du vyrai, mandagiai nusilenkė kara- 
liui ir ramiai atsistojo. 

— Kas esi? — kreipėsi Liudvikas į vieną iš vyrų. 

— Elgetų kunigaikštis, — atsakė. 

— O tu? — klausė toliau karalius antrąjį. 

— Esu Hansas, plėšikų karalius. 

Hansas dar kartą mandagiai nusilenkė karaliui ir iš- 
didžiai pakėlė galvą. 

Jo veidas spindėjo išdidumu, akys žibėjo gudrumu. 
Žiūrint į jį, sunku buvo patikėti, kad jis yra plėšikų vadas. 

— Vadinasi, esi plėšikų karalius? — paklausė Liudvi- 
kas X.— O kas bus, jei liepsiu tave pakarti? 

Hansas nusijuokė ir tarė: 

— Prieš valandą galėjau tau, Sir, įrodyti, kad mažai 
bijau mirties. Įspėju, kad, liepęs mane pakarti, užtrauksi 
sau ir saviškiams daug nelaimių. 

— Sir! — suriko Malestrua. 

— Tylėk! — tarė Liudvikas.— Jau buvau pasakęs, kad 
šie žmonės gali laisvai su manimi kalbėtis. Taigi, plėšikų 
karaliau, sakyk, ko nori? 

Hansas pradėjo: | 

— Ar turiu kalbėti savo vardu? — paklausė.— Ne, Sir, 
tai, ką tau norėčiau pasakyti, užimtų tik laiko, kad kara- 
liui pritrūktų kantrybės klausyti. Geriausia kalbėsiu var- 
du tų, kurie mane pasiuntė. 

— Ko. jie nori iš manęs? 

— Malonės. Stebuklų Rūmai prašo atitraukti kariuo- 
menę. 

— Ar viskas? 

— Stebuklų Rūmai prašo, kad gerbtum ir patvirtin- 
tum jų privilegijas, kurias jie gavo iš tavo pranokėjų, 
būtent: teisę rinktis karalius, kunigaikščius ir kitus aukš- 
tus valdininkus, teisę laikyti savo policiją. Iš tų privile- 
gijų ir teisių yra viena, kurią ginsime, kol būsime gyvi. 

Arba ši teisė.bus mums palikta, arba reikės nušluoti nuo 
žemės veido Stebuklų Rūmus.. 

— Kokia gi ta teisė? 

— Ją turi, tik-,dvi būtybės: Dievas ir elgeta. Nelai- 
mingasis, kurį baudžia tavo ranka, jeigu jam pavyks pa- 
bėgus įeiti į bažnyčią ar į Stebuklų Rūmus, jau nebepa- 
liečiamas. Dievas . ir elgeta yra nelaimingo, įstatymų 
persekiojamo žmogaus geriausieji gynėjai. Jei elgeta pake- 
lia savo ranką virš nuteistojo galvos, nuteistasis susilau- 
kia pasigailėjimo. Saugokis, Sir! Laužydamas elgetos tei- 
sę, galbūt laužai ir Dievo teisę! Saugokis, karaliau! Su- 
laužęs dieviškąją teisę, kartu sulaužysi ir savo tėisę. 

Karalius ir jo palydovai nustebę žiūrėjo į nuskurdėlį, 
kuris kalbėjo laisvai ir drąsiai, lyg tikras filosofas. Pa- 
galiau karalius neigiamai papurtė galvą ir tarė: 

— Žinau, ką turi galvoje, bet visi tie ponai, kurie pa- 
sislėpė jūsų Rūmuose, turi mirti. 

— Net Lancelas: Bigornė, Sir? Jeigu spręsime iš to, 
ką mums pasakojo... 

Karalius lyg ir ėmė svyruoti. 

— Tas bent moka prajuokinti, — tarė karalius.— Tokį 
žmogų aš visada apdovanosiu savo malone. Tad pasakyk 
Bigornė, kad visa, ką jam esu pažadėjęs Nestlio Bokšte, 
galioja ir dabar. Tegu ateina į Luvrą prašyti mano ma- 
lonės. Neturiu Luvre juokdario, todėl skiriu juo Bigornė. 
Bet kiti... pasmerkti mirti. 

— Neprašau pasigailėti jų,— išdidžiai tarė elgetų ka- 
ralius.— Noriu tik tiek, kad Stebuklų Rūmų teisės būtų 
gerbiamos. Jei tie žmonės bus suimti už Stebuklų Rūmų 
ribų... tegu. Bet, jei tavo, karaliau, lankininkai kėsinsis 
suimti juos mūsų valstybėje... to nebus, to negali įvykti! 
Sir, atvykau kaip pasiuntinys. Prašau vieno: gerbti mūsų 
privilegijas, tavo protėvių pripažintas, šviesiausiasis 
pone. 

— Sutik, Sir,— šnibžtelėjo Valua karaliui į ausį. 

— Sir,— tarė Šatiljonas,— tavo vietoj būdamas sutik- 
čiau. 

— O jei nesutiksiu? — paklausė supykęs Liudvikas. 

— Tada, — atsakė Hanšas,— ginsimės iki paskutinio 
kraujo lašo. Jei lemta mirti, mes mirsime. Bet, pasmerkda- 
mas mus mirti, kartu pasmerksi ir savo Žmones, pateku- 

sius mums į rankas. Šis garbingas ponas galės patvir- 
tinti tai, ką pasakiau, Sir. 

— -Patvirtinu, kad sako teisybę,— tarė Malestrua.— 
Sir, nelaisvėn pateko šešiasdešimt riterių ir ponų, tai tavo 
kariuomenės grožis. Prie kiekvieno jų stovi po du žmo- 
nes su durklais rankose. Jei po valandos negrįšim į Ste- 
buklų Rūmus, šie šešiasdešimt žmonių bus nužudyti... Po 
valandos dešimt tūkstančių elgetų su deglais rankose pa- 
sirodys visose Paryžiaus gatvėse. 

Visi išsigandusiais veidais. žiūrėjo į kalbantįjį. Gra- 
sinimai sukėlė karaliaus pyktį, kuris kiekvieną minutę 
galėjo prasiveržti. 

— Dėl Dievo,— piktai suriko,— neįsivaizduoju, kad 
geros kilmės bajoras. ir riteris sutiktų su šitų „šlykščių 
kiaulių parlamentarų. pasiūlymu. Malestrua,. turbūt labai 
išsigandai, jei -sutikai būti elgetų įgaliotu tarpininku? 

Karalius: trenkė kumščiu į „stalą. Jo įsiūtis pranoko 
visas ribas. Pakilo iš vietos, ir atrodė, jog duos įsakymą... 

Tą patį akimirksnį elgetų karalius puolė ant kelių 
prieš Prancūzijos karalių. Liudvikas apstulbo. 

Hansas žemai nusilenkė. Jo kakta beveik. pasiekė 
grindis. 

Tyla įsiviešpatavo salėje. Karalius susimąstęs žiūrėjo 
į klūpantį prie jo kojų elgetų karalių, kurio tokia klusni 
poza paveikė karaliaus širdį.. 

Jo veidas sušvelnėjo. Galbūt šis Hanso klusnumo pa- 
reiškimas išgelbėjo Paryžių nuo baisios nelaimės. 

— Ko nori manęs prašyti? — paklausė Liudvikas švel- 
nesniu balsu. 

Hansas pakėlė galvą. 

— Sir,— tarė elgetų karalius,— jau seniai esu prisie- 
kęs, kad niekada nenusižeminsiu, net prieš tokius pasau- 
lio galiūnus, koks tu esi. Tą dieną taip pat prisiekiau, 
kad mano nusižeminimo diena bus ir mano mirties diena. 
Sir, nusižeminau prieš tave... todėl išklausyk pasmerkto 
mirti Žmogaus prašymą. 

— Sakyk,— tarė Liudvikas susijaudinęs. 

— Sir, negrūmoju tau, maldauju... Prašau, kad pasi- 
gailėtum savo miesto... Paryžiaus, savo riterių, pats sa- 
vęs. Vienas tavo Žodis — tai ramybė, taika, už kurią ma- 
no gyvybė nebus per daug didelė kaina. Prisiek, pone, 

kad. gerbsi Stebuklų Rūmų šventas privilegijas, ir tavo 
tarnai ir draugai tuojau tau bus grąžinti... 

Karalius svyravo. Jis jau nejautė pykčio. Jam. tik buvo 
nesmagu prisipažinti, kad pralaimėjo. kovą. 

—-.Sir,— sušuko elgetų karalius.— Dievas. ir elgeta 
turi teisę suteikti pastogę persekiojamiems. Bet tu... Po- 
ne, turi pasigailėjimo teisę! Parodyk savo malonę, Sir! 

— Vadinasi, kreipiesi į mane, prašydamas malonės? 

— Taip, Sir! — tarė elgetų karalius. 

— Ir sakai, kad už mano malonę, mano ponai ir rite- 
riai bus paleisti į laisvę. 

— Taip, Sir! 

Karalius pakėlė ranką. 

— Suteikiu visiems malonę! Dievo Motinos ir Kristaus 
vardu prisiekiu, kad patvirtinu visas elgetų brolijos tei- 
ses ir privilegijas. Pone grove de Valua, tuojau įsakyk 
atitraukti mūsų kariuomenę, bet sargybos tegu stebi Ste- 
buklų Rūmus. Įsakyk, kad nė vienas mūsų kareivis ne- 
peržengtų Stebuklų Rūmų ribų ir nesikėsintų suimti 
tų žmonių, kurių vardus paskelbė heroldai. Bet kai 
Buridanas ir jo bendrininkai atsidurs Paryžiaus mieste, 
jie turi būti tučtuojau suimti ir atiduoti į prefekto rankas. 

Hansas pakilo. 

— Dėkoju, Sir,— atsakė.— Tegu tuojau paleis belais- 
vius,— kreipėsi Hansas į savo draugą.— Tegu išardys ba- 
rikadas, tegu visi grįš prie savo darbų. 

Kai Hanso draugas, elgetų kunigaikštis, išėjo, Hansas 
išsitraukė durklą. 

— Sir,— tarė,— prisiekei Dievo Motinos ir Kristaus 
vardu, kad gerbsi mūsų teises. Aš prisiekiau, kad pasi- 
stengsiu apsaugoti karalių nuo piktadarybės, o Paryžių — 
nuo nelaimės. Tai sutartis, kurią sudaro du karaliai... 
Nereikalauju, kad ją pasirašytum. Bet aš pasirašau ją... 
savo krauju. | 

Taip taręs, Hansas iki rankenos įsmeigė durklą sau 
į krūtinę. 

Karalius ir jo didikai apstulbę žiūrėjo į baisią sceną. 

Hansas išblyškusiomis lūpomis sušnibždėjo: | 

— Pirmą kartą matote laisvą žmogų, kuris dar nie- 
kada savo gyvenime nenusižemino ir kuris prisiekė, kad 

verčiau nusižudys, negu nusižemins prieš kitą tėkį pat 
lygų jam žmogų. Sudie, Sir! 
Kelis kartus griebė orą rankomis ir krito ant grindų. 
Mirė. 
Prancūzijos karalius nusiėmė kepurę. 


Rytojaus dieną Stebuklų Rūmų gyvenimas grįžo į nor- 
malias vėžes. Tik Laisvųjų lankininkų gatvės jau nebe- 
galima buvo pažinti. | 

Buridanas ilgai tarėsi su savo draugais. 

Jis pasižadėjo išvaduoti Pilypą. Dabar jis norėjo tai 
atlikti, o tik paskui susitikti su motina ir sužadėtine. 

Tai buvo sunkus uždavinys. Kolsjie buvo Stebuklų Rū- 
muose, jiems negrėsė joks pavojus, bet, išėję iš jų, vėl 
taptų pasmerktaisiais, gaudomais nusikaltėliais, už kurių 
galvas paskirtas atlyginimas. 

Vadinasi, jie buvo lyg ir -Stebuklų Rūmų kaliniai. 

Pasitarimo metu Bigornė, būdamas nepatenkintas, 
kad Buridanas neklauso jo išmintingo patarimo išvykti 
iš Paryžiaus, tarė: 

— Jei Buridanas pasidarė toks neišmintingas, kad 
nenori pasinaudoti geru patarimu, tai ir aš tapsiu bepro- 
čiu arba juokdariu. 


LANCELAS BIGORNĖ TAMPA 
JUOKDARIU 


Sunku buvo bandyti išvaduoti iš kalėjimo Pilypą de 
Olną. Bet Bigornė planas buvo labai paprastas. Jis nu- 
tarė vykti į Luvrą, įgyti karaliaus pasitikėjimą ir ten, 
Luvre, viską sužinoti. Sunku tik buvo patekti į Luvrą. 

— Sudie, draugai! — tarė Bigornė Vilijui ir Rikė. 

-— Kaip „sudie“? 

— Taip, išvykstu! Nuobodu čia. Užteko man malonu- 
mo kasdien žiūrėti į visus tuos luošius ir kitokius val- 
katas... Noriu pažvelgti į karalių, todėl tuojau vykstu 
į Luvrą. 

— Žmonės! Jis iš proto išsikraustė,— cyptėlėjo Rikė. 

— Tikiu, kad netrukus tapsiu karaliaus jūokdariu ar- 
ba puskvailiu. 

Nuėjo, plačiau nieko nepaaiškinęs. 

Netrukus buvo už elgetų valstybės ribų. Bigornė pa- 
stebėjo kelis lankininkus, lošiančius kauliukais. Lanki- 
ninkai jo nepastebėjo. 

Bigornė ramiai nuėjo toliau. 

— Na, kur tos sargybos? Pasirodo, iš Stebuklų Rūmų 
daug lengviau išeiti, kaip maniau.— Staiga nusijuokė. 

— Garbingasis Simonas Malingrė ir garbingoji Žili- 
jana! Aš užmiršau tuos savo bičiulius. Juk jie negali iš- 
eiti iš Stebuklų Rūmų. Pagaliau tegu mirs. iš bado... Tai 
ne pati blogiausia mirtis. 

— Sustok! — pasigirdo kažkieno balsas. 

Lancelas Bigornė ėmė bėgti, bet kelios stiprios ran- 
kos šučiupo jį. Jam surišo rankas ir užkimšo burną. Tada 
jis mintyse sušnibždėjo: 

— Simonas Malingrė ir Žilijana gali numirti, kad bur- 
noje nieko neturi, o aš galiu numirti, kad man per daug 
į burną įdėjo. Bet ir tai nebloga mirtis. 

— Eik! — griežtai įsakė tas pats balsas. 

— Kur eiti, gerasis pone?. 

— Pamatysim! Eik! 

Lancelas Bigornė matė, kad priešintis nėra prasmės. 
Jį apsupo lankininkai ir kažin kur nuvedė. Jis žinojo, 
kad visa ši istorija baigsis kalėjimu ir ėmė melancholiš- 
kai mąstyti apie savo likimą. 

— Reikia turėti mano laimę, kad pakliūtum į lanki- 
ninkų nagus! Koks aš kvailys! 

Bet nusiminimas greit praėjo. 

Jis ėmė apžiūrinėti žmones, kurie jį vedė į miestą, ir 
pašaipus šypsnys pasirodė jo lūpose. 

Kareiviams, kurie jį vedė, vadovavo karininkas, Satlė 
kalėjimo sargybos viršininkas. 


Karininkas ėjo šalia Bigornė, sekdamas kiekvieną ka- 
linio žingsnį. Jo veidas buvo linksmas ir naivus, ką gud- 
rusis Bigornė tuojau pastebėjo. 

Bigornė kreipėsi į jį gražiai šypsodamasis: 

— Ar galiu pasiklausti poną, kur norite mane vesti? 

— Kas tau rūpi? Tu, valkatų šunie! Juk tavo kelionė 
į kartuves kur nors turi pasibaigti. 

— Tiesa, malonusis pone. Aš neabejoju, kad taip bus. 
Tik norėčiau žinoti, kokiu keliu nori mane vesti. Norė- 
čiau, kad vestum mane kuo ilgiausiu keliu. 

— Vis tiek, šunie, būsi pakartas gerai. patepta virve! 

— Aišku! Bet šiek tiek myliu savo šuniškąjį kūną, 
kaip jį pakrikštijai. Norėčiau, kad negreit mane pakartų. 
Štai kodėl klausiu, kur mane vedi. | 

— Eik! Sužinosi, kai būsime vietoje,— atsakė kari- 
ninkas. 

— Pone, darai man nemalonumą,— atsakė Lancelas. 

— Pažvelgęs į pono veidą, maniau, jog turiu reikalą 
su geros širdies žmogumi. Bet dabar matau, kad apsiri- 
kau: ponas neturi to-jausmo, kuris vadinasi dėkingumu... 
Ponas turėtum būti man dėkingas,— kalbėjo Lancelas. 

— Aš? Tau dėkingas? — paklausė nustebęs karinin- 
kas, kuriam vis dėlto patiko Bigornė komplimentai. 

— Aišku,— atsakė Bigornė.— Juk ponas esi man .sko- 
lingas. dešimt talerių! 

— Ką tu kalbi? Ar pašėlai? Aš tau skolingas dešimt 
talerių? Kada, kaip?.. 

— Paprastas dalykas. Už mano suėmimą ir nuvedimą 
į kalėjimą Valua ponui atlygins... duos kokius dvidešimt 
talerių. 

— Tiesa,— atsakė nusiraminęs karininkas. 

— Tai štai, būdamas dėkingas už atlyginimą, ir turė- 
tum pasakyti, kur mane vedi. 

— O kam tau žinoti? | 

— Matai, pone. Jei ši vieta nėra ta, apie kurią ma- 
nau, tada gausi jau ne dvidešimt nelaimingų talerių, 
o gal būt, jog net penkiasdešimt ar net visą šimtą! 
Sakau šimtą! Turtas! 

— Ak! — suriko karininkas plačiai atmerkęs akis.— 
Šimtas talerių. Turbūt nori pasityčioti iš ŠSatlė kalėjimo 
sargybos viršininko. 

— Atsakyk į mano klausimą, o tada pamatysi, ar aš 
tyčiojuosi? 

— Gerai! Bet tu iš pradžių pasakyk, kur turiu tave 
nuvesti, kad gaučiau tą šimtą talerių! Tada pasakysiu, 
kur einam. 

— Į Luvrą! — trumpai atsakė Bigornė. 

— Į Luvrą? — sušuko karininkas ir nusikvatojo.— 
Į Luvrą! Tokį valkatą! i 

— Taip! 

— Ne, mano brangusis, nuvesiu tave į Templį, kur 
tave tardys ponas Valua. 

Išgirdęs šią pavardę, Lancelas išsigando, bet ramiai 
atsakė: 

— Kartoju, kad turi mane pristatyti į Luvrą ir gausi 
gerą atlyginimą. 

— Gal dar nori man pasakyti, kad Luvre stosi prieš 
karalių? 

„— Tą taip pat norėjau pasakyti, — vėl ramiai atsakė 
-Bigornė. 

Jis atsakė taip rimtai, kad karininkas susimąstė. Lan- 
celas tęsė toliau: 

—- Juk niekuo nerizikuoji. Bet jei sumelavau, nuvesi 
mane į Templį, ir byla baigta. Jei teisybę sakau, tai kodėl 
atlyginimą turi gauti kitas, o ne tamsta! 

— Gal ir teisybę sakai! Bet jei sumelavai... saugokis!.. 

Lancelas lengviau atsikvėpė. 

Lankininkų būrys pakeitė savo žygio kryptį. 

Atvykę į vietą, susidūrė su nauja kliūtimi. Reikėjo 
rasti ką nors, kas apsiimtų pranešti karaliui. 

Kiek palaukus, pasirodė kažkoks tarnas ir nuvedė Bi- 
gornė į karaliaus rūmus. 

Liudvikas X tuojau pažino žmogų, kuris sugebėjo jį 
prajuokinti sunkią gyvenimo valandą. 

— Sveikas, mano juokdary! 

Karalius buvo labai patenkintas, kad įsigijo gerą juok- 
darį. Taip džiaugdavosi jis, kai jam atvesdavo gerą šunį. 

Lancelas buvo gudrus ir suprato, kad laimėjo. Kara- 
liaus simpatija jam buvo aiški. Ėmė bliauti, lyg besi- 
džiaugiąs asilas. Karalius nusikvatojo. 

— Gana, jau gana, mano juokdary! Jei nori man ką 
pasakyti, kalbėk kaip Žmogus, o ne asilas. 

— Nemėgdžioju asilo, jūsų karališkoji didenybe,— 
atsakė kvailai juokdamasis Bigornė,— tai aš esu tikras 

asilas ir savo karaliaus asmenyje sveikinu dar didesnį 
asilą! 


136 


Karalius suraukė kaktą ir rankos judesiu sulaikė pa- 
lydovus, kad nereaguotų į juokdario akiplėšišką išsišo- 
kimą. 

— Tikrai, tik didesnis už mane asilas gali reikalauti 
iš manęs, kad visiems girdint pasakyčiau, ką žinau,— 
tarė Bigornė, reikšmingai žvelgdamas į karalių. 

— Šis juokdarys sako teisybę,— sušnibždėjo Liudvi- 
kas X. 

Prie karaliaus priėjo vienas rūmininkas ir kažką tyliai 
jam pasakė. 

Jo žodžiai taip paveikė karalių, kad jis nustojo juo- 
kęsis ir staiga rimtai tarė Bigornė: 

— Ką girdžiu! Sako, jog koveisi šalia to valkatos Bu- 
ridano! 

— Karaliau, juk ir pirmiau žinojai, kad esu Stebuklų 
Rūmuose! — atsakė Bigornė, statydamas viską ant kortos. 

— Bet tu koveisi! Žudei mano žmones! Tave matė! 

— Tai tiesa! 

— Prisipažįsti? 

— Aišku. Tuo galiu tik didžiuotis. O ką tu darytum, 
būdamas mano vietoje, jei tavo gyvybė taip artimai būtų 
susijusi su kito žmogaus gyvybe, kaip mano su Buridano. 
Matyt, užmiršai, ką tau pasakojau! Deja! Tai liūdna, bet 
tiesa! Visada taip atsitinka su šio pasaulio galingaisiais... 
Jie žaidžia, jie nori, kad jiems suteiktų pagalbą, pavyz- 
džiui, nurodytų, kur yra pagrobtas dėdė, arba kur yra 
kruvinos išdavystės įrodymai... O paskui, kai galingieji 
jau pakankamai prisijuokia, vargšas vaišinamas tokiais 
gražiais vardais kaip „šuo“, „niekšas“ ir t.t. Ir man taip 
atsitiko už tai, kad atsidavęs patarnavau jūsų karališ- 
kajai didenybei... Stai atlyginimas už mano ištikimybę. 
Nelaimingas Bigornė!.. Tegu visas pasaulis sužino, kaip 
esi nuskriaustas už savo gerą širdį! 

Bigornė ėmė verkti ir gailiai bliauti, pamėgdžiodamas 
asilą. Jis išdarinėjo tokius komiškus gestus ir grimasas, 
kad karalius negalėjo susilaikyti nesijuokęs ir sušuko: 

— Tiesa, užmiršau, kad tavo likimas yra susijęs su 
to prakeikto valkatos ir mergišiaus likimu. Būdamas tavo 
vietoje, ir aš kitaip nepasielgčiau. Bet pasakyk, kas atsi- 
tiko, kad išsiskyrei su Buridanu? | 

„— Tai labai paprasta. Pasitikėjau karališkosios dide- 
nybės pažadu ir atėjau į Luvrą pasiūlyti savo paslaugas... 
O čia visa smurtininkų gauja puolė mane, kaip šunys, 
surišo rankas ir norėjo kažin kur nuvesti... Tik šio pro- 
tingo karininko dėka atvykau čia. 

— Vargše,— tarė: karalius, — liūdna buvo tavo tar- 
navimo karaliui pradžia, bet tai niekis... bus gerai tau. 
Ponai,— kreipėsi karalius į rūmininkus.— Štai mano nau- 
jasis juokdarys, vienintelis žmogus, kuris turi teisę sa- 
kyti karčią teisybę visiems, ... net ir man. 

— Labiausiai tau, karaliau,— pataisė jį Bigornė. 

— Cha! Šis vyras turi aštrų liežuvį! Saugokitės. po- 
nai! Kodėl nenuima pančių nuo jo didenybės Juokų ka- 
raliaus rankų? 

Kai tarnai šoko atrišti Bigornė rankas, ponai ėmė 
reikšti jam savo simpatijas. Lancelas komiškų manda- 
gumu priiminėjo ponų užuojautą. Sargybiniai, atvedę Bi- 
gornė, išėjo. Liko tik karininkas, laukdamas žadėto atly- 
ginimo. "1 

Lancelas pažvelgė į jį, paskui paėmė už rankos ir tarė 
karaliui: 

— Štai žmogus, kuriam karaliaus vardu 'pažadėjau 
atlyginimą, dovaną, šimtą talerių. Jūsų karališkoji didė- 
nybe, įsakykite išmokėti jam šiuos pinigus. 

— Šimtas talerių! Po velnių! Tai pinigai, o ne gry- 
bai! Puikiai pradedi eiti savo pareigas. Už ką turiu su- 
mokėti šiam kvailiui šimtą talerių? 

Karininkas ėmė drebėti iš baimės. 

— Už tai; kad sutiko vesti mane į Luvrą, o ne 
į Templį, ką iš pradžių norėjo padaryti! 

— Šimtą talerių už tokį menkniekį! 

— Gerai! — sušuko Bigornė.— Štai karalius tvirtina, 
kad juokdarys jo akyse nėra vertas net ir šimto nelai- 
mingų talerių! 

— Tegu išmoka karininkui juokdario paskirtą sumą, 
ir daugiau apie tai nekalbėsime. Bet ateity elkis su mano 
pinigais šiek tiek atsargiau, jei nori, kad tau liktų. 

— Mano: bičiuli,— tarė Bigornė karininkui,-- jo kara- 
liškosios didenybės vardu žadėjau tau šimtą talerių. Ka- 
dangi karalius be didelio noro vykdo pažadą, tai, nuėjęs. 
pas iždininką, mano vardu pasakyk jam, kad atiduodu 

tau savo atlyginimą už pirmuosius tarnybos metus kara- 
liaus rūmuose. 

— Gana! — sušuko karalius.— Sumokėkit jam šimtą 
talerių. Be to, įsakau patupdyti jį kalėjiman šimtui dienų 
už tai, kad neįvykdė savo viršininko įsakymo ir nenuvedė 
kalinio į Templį. 

Karininkas išėjo patenkintas ir kartu įsiutęs. 

Bigornė pamanė: | 

— Pasakiau už pirmuosius metus... ir turbūt šis ne- 
gudrus Liudvikas mano, kad aš noriu čia visą amžių 
pasilikti? 

— Eik su manimi,— tarė karalius, kreipdamasis į. sa- 
vo naująjį juokdarį ir mostu atsisveikino su didikais. 


KARALIUS IR JUOKDARYS 


Karalius ir juokdarys įėjo į karaliaus darbo kambarį. 
Karalius atsisėdo į minkštasuolį, o juokdarys, naudoda- 
masis savo nepaprastomis teisėmis, nelaukdamas kara- 
liaus leidimo, atsisėdo ant suolelio prie savo pono kojų. 

Puikiai suprasdamas, kokia pavojinga jo padėtis, Bi- 
gornė sėdėjo ramiai ir tylėjo. 
 Palaukęs kelias minutes, karalius pirmas prabilo klaus- 
damas: | 

— Gerbiamasis juokdary, laukiu tavo paaiškinimų dėl 
Nestlio Bokšto, kuriuos tu norėjai man duoti. Ieškojau 
ten... ir nieko neradau! O juk turėjau rasti! Pasakyk, jei 
ką žinai. 


— Prisiekiu šventaisiais Barnabu ir "Pankratijum! — 
sušuko Lancelas išplėtęs akis.— Aš... ir kažkokios žinios! 
Kas čia vėl? Tegu visi velniai kepa ir drasko šakėmis 
mano kūną, tegu visos dangaus ugnys degina jį, tegu 
man išplėšia liežuvį ir ištempia jį kaip virvę, aš vis tiek 
negalėsiu pasakyti to, ko pats nežinau. Štai kas! 

— Bet sakei, jog nori su manimi pasikalbėti? 

— Tai buvo tik karo gudrybė. Ar leistų kas nors men- 
ką Lancelą prieš karalių, jeigu jis neturėtų ką nors svar- 
baus pranešti? 

— Vadinasi, nieko nežinai?! — paklausė nusivylęs ka- 
ralius. Jis patikėjo Lancelo nuoširdumu. 

— Nežinau! Nieko! Ieškokite ir rasite! Belskitės, ir 
jums bus atidaryta! Tegu mane sudrasko į gabalus, jei 
melavau! 

— Tada,— tarė karalius atsidusęs,— daugiau apie tai 
nekalbėsime, — bet jo veidas apsiniaukė, ir jis piktai spy- 
rė koja suolelį. 

Bigornė tylėdamas žiūrėjo į karalių ir mąstė: 

— O! O! Prasideda audra! Vargas tam, kuris tau ką 
nors aiškiai pasako! Aš nesu toks kvailas, kad kiščiau 
nosį tarp svetimų durų. Geriausia, jeigu jis pats viską 
sužinos ir atliks. Be to... aš ne tam atvykau į Luvrą! 

— Vadinasi, tu nieko nežinai? — murmėjo įsiutęs ka- 
ralius. ; 

— Sakiau jau... nieko... nieko... ir nieko. Bet! 

— Ką bet? 

— Gal... gal... bet. 

— Kas tokio... Sakyk! 

— Stai ką... aš nieko nežinau. 

Karalius trinktelėjo kumščiu į stalą. 

— Bet, ką Žinau... kas... žino... žino visa... taip man 
atrodo. 

— Kas tas žmogus? — skubiai paklausė karalius. 

Lancelas nudavė neišgirdęs klausimo ir neatsakė. 

— Kur yra tas žmogus? — klausė Bigornė pats sa- 
vęs,— ar jis tebegyvas? 

— Sakyk, šunie! Nebandyk mano kantrybės. Prisiekiu! 

— Ponas Pilypas de Olnas viską Žino... Bet, kas atsi- 
tiko su ponu de Olnu? Turbūt tik velnias atspės. Kažin 
ar jis tebėra gyvas? 

— Gyvas,— suriko karalius apsidžiaugęs,— ir Žinau, 
kur jis yra. 

Karaliui netyčia tai išsprūdo. Bet nesigailėjo, nes pa- 
sitikėjimas Bigornė stiprėjo kas minutę. 

— Dabar jau šį tą žinau, nors tikrai dar nieko neži- 
nau; žinau, kas viską žino, o nenori ar negali pasakyti. 

Bigornė tiriamai pažvelgė į karalių, paskui pridūrė: 

— Tyli, nes nemokat priversti jo prabilti. . 

— Ką tai reiškia? 

— Tai, ką pasakiau. Niekas nemoka arba nenori pri- 
versti jį prabilti. 

— Ak! Taip! — tarė karalius, perbraukdamas ranka 
kaktą, — bet, jei taip yra, kur rasi tokį, kuris panorėtų ir 
sugebėtų atrišti jam liežuvį? 

— Aš! 

— Tu? — paklausė karalius. 

— Aš! 

— Kaip tu tai padarysi? 

— Tai jau mano reikalas! Laiduoju, kad ponas de 
Olnas pradės kalbėti. Atsakau savo gudria galva. 

Karalius, pažvelgęs į Bigornė, paklausė jį: 

— Tik ką pasakei, kad kažkas nenorėjęs. priversti de 
Olno kalbėti. Ką tai reiškia? 

Bigornė pats paklausė karalių: 

— Ar nori, Sir, atsakyti man į vieną klausimą? 

— Klausk! 

— O ar atsakymas bus nuoširdus? 

— Juokdary, nekvailiok, neerzink manęs! 

— Tada tyliu. 

— Kalbėk, šunie! Atsakysiu. 

— Kam pavesta poną de Olną tardyti? Aš pats padė- 
siu karaliui atsakyti. Turbūt buvo pavesta grovui de Va- 
lua... jei ne ponui Marinji. 

— Valua! — tarė karalius. 

— Valua! Atspėjau! Hi! hi! — ėmė asilo balsu žvengti 
Bigornė. 

— Ką reiškia tavo juokai? Prisiekiu, kad teks gai- 
lėtis. 

— Juokiuosi, kad pavedei Valua tardyti poną de Olną. 
Juk jam už vis labiau rūpi, kad kalinys ir kvapo iš bur- 
nos neišleistų. 

— Jam rūpi? 

— Ir dar -kaip! 

— Vadinasi, Valua viską žino? 

— Gal ir ne viską... bet vis dėlto tiek, kad trokštų, 
jog kalinys tylėtų... Turbūt jis pats pasisiūlė tardyti ir 
prižiūrėti kalinį. 

— Taip! 

— Matai, Sir! Hi! Ha! 

— Bet ką Valua žino? 

— Ką žino? Pasiklausk to Marinji. 

— Tai ir Marinji) Aplink mane niekšų ir išdavikų tink- 
las! Na, o ką žino „Marinji? 

-— Paklausk apie tai Valua! 

Patylėjęs minutę, karalius tarė: 

— Kaltini galingiausius mūsų valstybės žmones! 

— Jūsų karališkoji didenybe,— atsakė Bigornė su dirb- 
tiniu išgąsčiu.— Nieko nekaltinu! Sakau tik tai, kad po- 
nai Valua ir Marinji žino apie tą bylą tiek, jog jiems 
rūpi, kad de Olnas tylėtų, ir jie daro viską, kad jis ne- 
galėtų pasakyti. Bet aš nieko nekaltinu, aš nieko ne: 
žinau. 

— Liepsiu tuojau atvesti ir vieną, ir kitą. 

— Nieko nepamatysime ir „nesužinosime — jie pasa- 
kys, jog nieko nežiną, o kaip, "karaliau, įrodysi, kad jie 
meluoja! Riterio žodžiu patvirtins savo žodžių . teisybę. 
Patikėsi, karaliau, ir kas bus tada su vargšu Lancelu? 
Kaip atlyginsi man už ištikimybę? 

— Tiesa, tai kokį patarimą man duosi? 

Bigornė veidas staiga surimtėjo, pakėlė galvą ir iš- 
kilmingai tarė: 

"— Sir, jei aš menkas sliekas turėjau garbę tau pa- 
tarti, išklausyk mane iki galo. Ne visada jėga yra ge- 
riausias ginklas. Kartais .reikia kovoti gudrybėmis. Ypač 
su tais, kurie griebiasi išdavimo ir panašių priemonių! 
Su tokiais žmonėmis reikia kovoti jų pačių ginklu. Tai 
vienintelis būdas laimėti. 


SIMONO IR ŽILIJANOS PABĖGIMAS 


Numatydamas, kad jam teks ilgesnį laiką užtrukti 
Paryžiuje, Lancelas Bigornė pavedė vienam elgetų kara- 
lijos gyventojui saugoti Malingrė ir Zilijaną. Bet tam 
gyventojui buvo lemta žūti ko Lancelas, susirūpi- 
jas liko gyvas ir ar dar eina savo pareigas. 

Vieną gražią dieną Malingrė ir Zilijana pastebėjo, 
kad jų niekas nesaugo, kad juos visi užmiršo. Jau visą 
parą jie negavo nei duonos kąsnio, nei vandens. lašelio. 

Jie girdėjo tik mūšio aidus; paskui viskas nutilo. Pa- 
galiau juos pradėjo kankinti alkis ir troškulys. 

— Nejaugi tas prakeiktas Bigornė nori, kad mės mir- 
tume badu? — tarė Simonas. 

— Nieko tau neatsitiks, jei šiek tiek pabadausi, — pik- 
tai -atrėžė Zilijana. 

— Užmiršti, brangioji Žilijana,— nepaprastai švelniai 
tarė Malingrė,— jei aš badausiu, tai tu nuo to nenutuksi. 

— Visų pirma nežinau, ar taip bus, paskui... jei net... 
Aš labai kukli ir daug ko nereikalauju..: | 

— Gerai, gerai! Bet ne pro šalį pasikalbėti apie tai. 

— Galima...— murmtelėjo Žilijana. 

Tačiau pasikalbėjimas jokios naudos nedavė. Vėl slin- 
ko valandos. Badas ėmė vis labiau graužti jų vidurius. 
Simonas sėdėjo susimąstęs, bet Žilijana gerai laikėsi. 

Pagaliau Malingrė visai neteko kantrybės ir ėmė 
verkti. 

Žilijana, išgirdusi jo šniurkštimą, suburbėjo: 

— Kam verki? Kam to reikia? Įspėju, kad juo dau- 
giau verksi, juo labiau norėsi gerti, 0.. 

Nepabaigė, bet pirštu parodė į tuščią ąsotį. 

Žilijanos žodžiai įtikino Malingrė. Jis jau nebeverkė, 
bet pradėjo energingai daužyti kumščiais į kalėjimo 
duris. 

Žilijana ramiai sėdėjo ant mažo suolelio ir mąstė. 

Simonas, nuvargęs nuo mėginimo išlaužti duris, krei- 
pėsi į Zilijaną. 

— Žilijana! — suvaitojo. 

— Simonai! — atsakė Žilijana. 

— Turėsime mirti iš bado ir troškulio? Kaip lapės 
patekom į spąstus. 

— Lapės — gudrūs žvėrys! — atsakė Žilijana. 

— Tiesa. Bet ką nori tuo pasakyti? 

— Nieko. Kalbi apie lapes, ir aš tau atsakau. 

— Bet tu ką nors sugalvojai. 

— Gali būti. 

— Ką tokio? Kalbėk, brangioji! Zinau, kad turi proto 
galvoje! Esi nepaprastai gudri. 

— Nepaprastai gudri? — pakartojo Žilijana, panieki- 
namai žvelgdama į savo nelaimės draugą. 

— Deja, turiu gudrumo, bet neturiu stiprių rankų. 

— Tu ragana! Tu kalė! — suriko įsiutęs Malingrė— 
Ar kalbėsi žmoniškai? Nežinau, kas mane sulaiko, kad 
tavęs nepasmaugiu... Juk tavo kaltė, kad patekom į tokią 
padėtį. Tai tu pradėjai vaidinti taurią moterį, kai čia dar 
tebebuvo Lancelas. Tai tu staiga užsidegei meile tai šven- 
tai, nekaltai Mirtilei. Juk tu panorėjai globoti tą šunį 
Buridaną, kurį aš sumaniau užplumpinti. Tavo įsikišimas 
viską sutrukdė. 

Žilijana klausėsi ramiai. Ji tik paniekinamai šypso- 
josi. Pagaliau, pažvelgusi Malingrė į akis, trumpai tarė: 

— Kvailys! 

Šie žodžiai paveikė Malingrė kaip šalto vandens kibi- 
ras, išpiltas ant galvos. Jis labai aukštai vertino savo 
išmintį, bet žinojo, kad ir Žilijanai netrūksta gudrumo. 
Jis nuoširdžiai gyrė Žilijaną, todėl, susilaukęs iš jos „kvai- 
lio“, nusiminė. 

Malingrė buvo tikras, kad Zilijana kažką yra suma- 
niusi, todėl jau švelniu balsu kreipėsi į ją. 

— Atleisk, brangioji Žilijana. Mūsų sunki padėtis 
galbūt šiek tiek pateisina mano nemandagumą. 

— Gerai, kad nors dabar išmintingiau kalbi, — sumur- 
mėjo. 

— Ką kalbi? 

— Nieko. 

— Bet kažką sakei... 

— Pakartojau, kad esi kvailys. 

— Gali būti, visko gali būti.. Kiekvienas gali suklysti. 
Neklaidingas yra tik Šventasis Tėvas. 

— Matau, kad jau kitokiu tonu dainuoji. 

— Atleisk man, bet pasakyk, kodėl mane laikai kvai- 
liu? 

— Todėl, kad nesupratai, jog Lancelas tyčiojosi iš ta- 
vęs kaip iš kvailio. 

— O tu, tu supratai? 

— Supratau. 

— Ak, tada aišku, kad Lancelas tyčiojosi iš manęs. 

— Jis taip yra atsidavęs savo ponui Buridanui, jog 
jam neiškrės šunybės. Jis pritarė tavo planui, kad geriau 
tave apmulkintų. 

— Gali būti, gali būti, — kartojo susimąstęs Maling- 
rė.— Taip, tiesa... Lancelas tyčiojosi iš manęs. 

— Na, tu turėjai daryti tai, ką aš dariau. Apsimesti, 
kad esi atsidavęs jo ponui, ir tada ne jis mus, o mes jį 
būtume apgavę. Tada Buridanas būtų patekęs į Valua 
rankas. Viskas žuvo dėl tavo kvailumo. 

Simonas tylėjo. 

Kai Zilijana baigė, jis liūdnai tarė: 

— Tiesą sakai, mano Žilijana, nesugebėjau suprasti 
klastos. 

— Dabar aš tau išaiškinau. | 

— Buvau aklas... Jei visa tai teisybė, mūsų padėtis 
labai pavojinga. 

— Ir aš taip manau. 

— Šventasis Simonai, šventasis Benediktai, šventasis 
Eustachijau, visi mano numylėti šventieji, pasižadu pa- 
aukoti jums žvakes... tokias storas... kaip ranka... jei ma- 
ne išgelbėsit. ž 

— O aš, Švenčiausioji Panele, pasižadu paaukoti tavo 
kūdikėliui Jėzui sidabrinį medalioną, kuris vertas ne ma- 
žiau kaip du talerius. 

— Amen! — tarė abu žegnodamiesi. 

— O dabar pasakyk, ką galvoji. 

— Daug minčių mano galvoje... 

— Pasidalyk su manimi. 

— Atmink, kad neprinokęs vaisius kenkia sveikatai. 

— Tai tu manai, kad tavo minčių vaisius dar nėra 
pribrendęs? 

— Gali būti. 

— Gerai. Bet kai jis prinoks, tikiu, tada pasidalysi 
su manimi. 

— Aišku. 

— Teisybę sakai? — paklausė Simonas su nepasitikė- 
jimu žvelgdamas į Žilijaną. 

Žilijana atsakė: 

— Juk man reikalinga tavo pagalba. 

Simonas nurimo ir tarė: 

' — Galvok, Žilijana, galvok, o sugalvojusi pasakyk... 
Aš taip pat galvosiu. 

Abu atsigulė ant grindų, kad numalšintų alkį miegu. 

Kambaryje, kuriame jie buvo uždaryti, stovėjo didžiu- 
lė krosnis. Krosnyje nebuvo net ugnies pėdsakų. Matyt, 

kad ji jau seniai nekūrenama. Krosnis siekė lubas, o pro 
skylę lubose išeidavo dūmai. 


Kai juodu pabudo, alkis pradėjo juos dar labiau kan- 
kinti. Visą dieną Žilijana galvojo ir ruošė visokius pla- 
nus, bet iki vakaro nieko gero nesumanė. Sutemus paste: 
bėjo, kad ant grindų pasirodė kažkoks šviesos ketur- 
kampėlis. Sviesa krito iš kamino. Žilijana atsidėjusi žiū- 
rėjo į šviesą ir pagaliau sušuko: „Mėnulis!“ 

Ir tikrai, tai DENo mėnulio šviesa, patekusi pro kros- 
nies skylę. 

— 0, 0, si susiipždėjs Zilijana. 

Pradėjo žadinti miegantį Simoną. 

— Kas yra? Po velnių! Zadini mane, kaip tik tą mi- 
nutę, kai sapnavau dešras. Gal tavo galvojimo vaisius 
jau prinoko? 

— Pažvelk į šią šviesą! — atsakė Žilijana. 

— Matau, na ir kas? 

— Ar žinai, kad tai mėnulio šviesa? 

— Ar saulė, ar mėnulis, — koks skirtumas? 

— Ir dar koks... Juk matai, kad šviesa krinta iš ka- 
mino. 

— Ooo! — cyptelėjo. Malingrė. — Pradedu. suprasti 
Dievo galybę. 

Pribėgo prie krosnies. | 

Įkišo galvą į krosnį, pasižiūrėjo į viršų ir grįžo. 

— Na ir kas? — paklausė Žilijana. 

— Krosnis pakankamai didelė, ir jos kaminas gana 
platus; pro jį galima pralįsti. Jo plytos sumūrytos lyg 
laiptai. Mano brangioji Žilijana, po dešimties minučių 
būsiu kieme! Ak! Gerasis mėnuli, tu pagalvojai apie 
mane... 

„Koks gerutis,— tik pats nori išsigelbėti“, — pamanė 
Žilijana ir garsiai pridūrė: 

— Iš namelio išeiti dar ne viskas. Sunkiau ištrūkti 
iš Stebuklų Rūmų. 

— Tiesa! Užmiršau tai. | 

— Laimei, aš atsimenu. Juk tu pats nieko gero nesu- 
galvosi... Be to, aš jaučiau tau... meilę, nors tu to nesi 

vertas. O jei išeisi iš čia vienas, būsi man žuvęs, ir aš 
negalėsiu susilaikyti neverkusi ir nedejavusi ir pagaliau 
pradėsiu taip garsiai šaukti, kad suaidės visuose Ste- 
buklų Rūmuose... O tada... kažin, ar pavyks tau pasprukti 
nepastebėtam. 

— ŽZilijana, prisiekiu, kad be tavęs neišeisiu. 

— Gerai. Tik nerizikuok, nes aš bijodama, kad žūsi, 
imsiu rėkti. Kaip aš vargšė liksiu viena be sužadėtinio! 

— Nebijok, brangioji! Aš išeisiu tik su tavim, mano 
meile. | 

— Tikrai? 

— Tu man dar reikalinga. 

— Gerai. Tai rimtas meilės įrodymas. 

„Simonas įkišo galvą į krosnį, paskui visas įlindo ir 
pro kaminą išlipo ant stogo. Išsikišusios kamino sienų 
plytos buvo neblogi laiptai. 

Malingrė buvo juodas kaip velnias, bet jau nekreipė 
į tai dėmesio... Tokia pat juoda išlipo ir Žilijana. 

Mėnulis pasislėpė už debesų. Pasidarė tamsu. Abu 
nušoko nuo.stogo ir atsidūrė gatvelėje. Tačiau dar nega- 
lėjo sakyti, kad yra laisvi. 

Iš Stebuklų Rūmų buvo sunkiau pasprukti. Ėmė at- 
sargiai eiti pagal namų sienas, sustodami ir laukdami, 
jei atsidarydavo namelių durys. 

Kur buvo, patys gerai nežinojo. 

Jiems prisiartinus prie vieno iš geresnių namelių, at- 
sidarė durys ir pasigirdo juokas. 

Staiga išėjo keliolika valkatų. Iš atidarytų durų krito 
šviesa. Simonas pažvelgė pro duris ir iš baimės suriko: 

— Lancelas Bigornė. 

Žaibo greitumu įšoko į kažkokią duobę ir įtraukė pas- 
kui save Žilijaną. 


KAS ATSITIKO SU ANOS DE DRAMAN 
PALIKIMU? 


Kaip jau žinome, nudūręs Vilijų Rolerį, Stragildas 
paliko durklą žaizdoje. Si, rodos, menka aplinkybė turėjo 
rimtų padarinių. Jo durklas buvo Margaritos Burgun- 

dietės dovana. Tai buvo gražus ginklas su sidabrine ran- 
kena. 

Nelaimingas lankininkas gulėjo. Senos :. pakrantėje. 
Staiga upės miglose pasirodė kažkokia figūra. Tai buvo 
nežinomas valkata, vargšas, besiverčiąs smulkiais plėši- 
mais. 

Jis beveik suklupo ant Rolerio lavono ir suriko: 

— Kažkoks lavonas! | 

Valkatos veidas tuojau pat prasiblaivė. Juk tai buvo 
grobis. Jis pasilenkė prie lankininko lavono ir ėmė. kra- 
tyti kišenes. Bet greit nepasitenkinimas iškreipė jo vei- 
dą. Kišenės buvo tuščios. Atsistojo. Atsiduso. Spyrė koja 
lavoną ir sušnibždėjo: 

— Jau lavonas. Matyt, seniai čia guli. Jau paimta 
visa, ką galima buvo paimti. * 

Staiga pastebėjo styrančio žaizdoje durklo sidabrinę 
rankeną. Suriko iš džiaugsmo: 

— Sidabras! Velnias padeda man, savo tarnui... Su- 
kalbėsiu poterius už vargšo vėlę. 

Ištraukė durklą iš žaizdos, nušluostė kraują ir ėmė 
atsidėjęs žiūrėti į rankeną. 

— Gausiu už jį du ar tris talerius. 

Netyčia pažvelgė į lavoną ir apstulbo. 

Numirėlis smalsiai į jį Žiūrėjo. 

— Ak! Sis lavonas kažkoks keistas! — sušuko. 

Tą valandėlę Roleris sunkiai atsiduso. Valkata nuste- 
bęs atsitraukė ir persižegnojo. Pagaliau įsidrąsino ir gir- 
dėdamas, kad iš sužeistojo krūtinės išsiveržė vaitojimas, 
tarė sau: 

— Gal jis dar ne visai miręs! Ola! Mano bičiuli! — 
pridūrė, vėl prisiartinęs prie sužeistojo,— jei dar gyvas, 
sakyk man ką nors. 

Sužeistasis atsakė kažkokiu neaiškiu murmėjimu. 

Valkata, nors ir mito plėšikaudamas, vis dėlto buvo 
gailestingas žmogus. Jam pasidarė gaila sužeistojo. Nu- 
bėgo prie upės, atnešė kepurėje vandens ir suvilgė su- 
žeistojo veidą ir galvą. Sužeistajam grįžo sąmonė. 

— Kuo galiu tau patarnauti? — paklausė valkata. 

Nelaimingasis šveicaras gana aiškiai atsakė: 

— Jei esi krikščionis, padėk man nušliaužti iki pir- 
mojo namelio prie tilto, ir tau už tai bus gerai atlyginta. 

— Esu krikščionis,— atsakė valkata, — galiu tave nu- 
nešti ne tiktai prie tilto, bet ir toliau, jei reikės. Atlygi- 
nimu nesirūpink, jau gavau atlyginimą. 

Roleris mostu padėkojo valkatai ir, jo. padedamas, at- 
sistojo. | 

Nedidelį atstumą, kuris skyrė juos -nuo tilto, jie ėjo 
dvi valandas. 

Roleris liepė valkatai nuvesti jį į kuklią smuklę, ku- 
rioje jį labai gerai pažinojo. Smuklės savininkas paguldė 
Rolerį į lovą, sutvarstė žaizdą, o valkata tuo tarpu nu- 
bėgo pas vieną savo bendrininką ir pardavė Stragildo 
durklą. 

Po trijų dienų Rolerio Žaizda“ pradėjo gyti. Tada jis 
pareiškė šeimininkei, jog norįs, kad jį išleistų. Dora mo- 
teris ėmė įrodinėti, kad jį užmuš, bet atkaklaus šveicaro 
nebuvo galima įtikinti. Jis nerimavo, nes neužmiršo, kad 
Mabelė paskyrė jam pasimatymą savo namelyje prie ka- 
pinių. Į tą pasimatymą jis turėjo ateiti po trijų dienų 
po jų pasikalbėjimo. Dabar paskirtas terminas jau pra- 
ėjęs, o jo keršto troškimas dar sustiprėjo. Jis neabejojo, 
kad durklo smūgis buvo vieno iš „Margaritos žudikų dar- 
bas. Todėl įtempęs visas jėgas apsirengė ir pats vienas 
nuėjo paskirton vieton. Bet „Mabelės namuose šveicaras 
nieko nerado. Mabelė ir Mirtilė jau buvo išvykusios iš 
Paryžiaus. 

Šveicaras Mabelės laboratorijoje ėmė ieškoti neištiki- 
mybės įrodymų. Jis turėjo rasti tuos dokumentus, o ra- 
dęs galėjo ramiai numirti. 

Jau vakarėjo. Rolerį ėmė kankinti karštis, jis jau no- 
rėjo atsisakyti savo sumanymo rasti dokumentus, kai stai- 
ga pamatė nišą, kurioje Mabelė buvo paslėpusi Mirtilę. 
Nišoje stovėjo skrynia, kurią Mabelė išvažiuodama ištuš- 
tino. Skrynia buvo atidaryta. Įėjimas į nišą taip pat. 
Gal Mabelė pati norėjo, kad kiekvienas, įėjęs į labora- 
toriją, galėtų pastebėti nišą ir skrynią. 

Skrynioje Roleris pamatė pergamentų rutulį ir kelis 
auksinius talerius, kuriuos paliko »ar užmiršo Mabelė. 
Sveicaras juos įsidėjo į kišenę. 

Paskui svyruodamas ir atsiremdamas į sieną, išėjo 
į gatvę ir patraukė Luvro link. 

Jau buvo sutemę. 

Gatvėse nė gyvos dvasios. 

Visai nusilpęs, Roleris.: atsirėmė į mūro sieną. Jautė, 
kad artinasi jo paskutinė valanda. 

— Dieve mano, maldauju dar vienos gyvenimo va- 
landos. Tik vienos valandos, o paskui, jei tokia bus tavo 
valia, gali atidaryti man pragaro vartus. 

Rijo akimis smulkiai išraižytą pergamentą. Bet jis 
nemokėjo skaityti. 

— Matyt, tai tie patys dokumentai, apie kuriuos ji 
man kalbėjo. O jei apsirikau? O jei tie pergamentai ne- 
turi jokios reikšmės? Kas bus, jei mirsiu neatkeršijęs? 

Tą pačią akimirką pasirodė kažkoks žmogus. Jis ėjo 
svyruodamas ir visa gerkle dainavo. 

Roleris pašaukė jį, ir nepažįstamasis, nustojęs dai- 
nuoti priėjo prie lankininko. 

— Ar moki skaityti? — paklausė Roleris. 

„— Net ir rašyti moku! Kaipgi. Penkerius metus stu- 
dijavau „Sorbonoje, o dabar iman atidarytas kreditas smuk- 
lėje „Po Asilu-abiturientu“. 

Roleris padavė jam talerius ir tarė: 

—-Pasiimk! 

Žmogus. ėjęs mokslus Sorbonoje, išplėtė akis. Keli 
auksiniai taleriai jam buvo didžiausias turtas. 

— Ką turiu padaryti? — paklausė ;jis drebančiu iš su- 
sijaudinimo balsu. 

— Perskaityk šiuos pergamentus! 

Roleris padavė raštingam praeiviui dokumentus, ku- 
riuos rado Mabelės bute. 

— O paskui? Ką turėsiu dar padaryti? 

— Daugiau nieko! Tik perskaityk, kas čia parašyta, 
ir gali pasiimti talerius.. 

Bet Sorbonos. studentas, matyt, per daug vertino savo 
jėgas. Iš pradžių jam nesisekė skaityti. Pagaliau, įsižiū- 
rėjęs į raides, jis džiugiai sušuko: 

— Jau žinau! Iššiiravau! 

— Skaityk! — sušnibždėjo susijaudinęs „Roleris. 

Studentas perskaitė: 

„Anos de Draman atsiminimai apie tai, kas dėjosi 
Nestlio Bokšte“. 

Iš Rolerio krūtinės išsiveržė palengvėjimo atodūsis, 
ir jis mostelėjo studentui, kad tas galįs eiti. 

Nepažįstamasis, nelaukdamas pakartojant ženklo, kuo 
greičiausiai spruko tolyn, bijodamas, kad keistuolis lab- 
darys rniepakeistų savo nusistatymo. 

Suspaudęs rankoje pergamentus, Roleris nusvyravo 
toliau, karštligiškai šnibždėdamas:' 

— Kad tik nueičiau į Luvrą... kad tik užtektų jėgų... 
kad palauktų artėjanti mirtis. 

Tačiau, nuėjęs keliasdešimt žingsnių, pajuto, kad jė- 
gos visai jį apleidžia. 

Žaizda vėl atsivėrė, iš jos ėmė tekėti kraujas. Jautė, 
kad gyvybe užmokės už savo nekantrumą. Jo nesulaiko- 
mas keršto troškimas turėjo jį nužudyti. Nutarė pasibelsti 
į pirmus pasitaikiusius namus ir paprašyti pagalbos, bet 
suklupo ir išsitiesė ant žemės. tą minutę gatvės gale 
pasirodė raitelių būrys. 

Jų priešaky jojo aukštas vyras riterio - drabužiais. 

Jo arklys, pastebėjęs gulintį žmogų, sustojo. Raitelių 
vadas pamatė lankininką, bet turbūt būtų prajojęs pro 
šalį, jei nebūtų išgirdęs keistų Žodžių, išsiveržusių iš su- 
žeistojo krūtinės. 

Nušoko nuo arklio, pasilenkė prie mirštančiojo ir pa- 
klausė: 

— Norėjai mane sulaikyti? 

— Taip. 

— Ar turi ką svarbaus pasakyti, kas susiję su kara- 
liumi? Klausau. | | 

Roleris dvejojo, nežinodamas: sakyti ar ne. Ziūrėjo 
į kalbantįjį, lyg norėdamas įsiskverbti.į jo sielą ir suži- 
noti, kas joje yra. | | 

' — Ar girdėjai? — vėl paklausė aukštas vyras. 

— Mirštu,— tarė šveicaras, — tad ar gali man atvirai 
prisipažinti ir atsakyti į mano klausimą. Jei neatsakysi, 
ir aš ponui nieko nepasakosiu. Skubėk, dar keletas mi- 
nučių, ir bus per vėlu. 

Pasikėlęs ant alkūnių, Roleris vėl krito. 

Riteris įdėmiai ir tiriamai pažvelgė į mirštantįjį. Ro- 
lerio veidas buvo mirtinai išblyškęs. Riteris palietė Ro- 
lerio ranką. Ji buvo šalta. Tada pasilenkė prie jo ir su- 
šnibždėjo: 

— Tu nori paklausti, ar aš neapkenčiu karalienės? 

— Taip. 

Riterio akys sužaibavo. 

— Neapsirikai. Neapkenčiu jos. Dabar sakyk ramiai. 

— Paimk pone... paimk... tuos... dokumentus. Norėjau 
pats atiduoti karaliui, bet to nebepajėgiu padaryti... Bet... 

Žodžiai mirė jo lūpose, iš kurių dabar išsiveržė pas- 
kutinis vaitojimas ir agonijos kriokimas. 

Riteris tylėdamas žiūrėjo į mirštantįjį. Staiga Roleris 
pakėlė galvą, suriko ir mirė. 

Tada riteris pažvelgė į pergamentų ritinį ir perskaitė 
antraštę: „Anos de Draman atsiminimai apie tai, kas dė- 
josi Nestlio Bokšte“. Riteris, matyt, suprato, apie ką čia 
parašyta, nes išblyško lyg lavonas, gulintis prie jo kojų. 

Riteris dar kartą pasilenkė prie nelaimingojo, palietė 
ranka jo krūtinę, lyg norėdamas įsitikinti, ar Roleris tik- 
rai miręs. Paskui šoko ant arklio ir dar labiau susimąs- 
tęs, nujojo toliau. 

Tas riteris buvo Enžeranas de Marinji. 


MALINGRE PABEGIMO ISDAVOS 


Simonas Malingrė ir Žilijana pasislėpė nuo valkatų 
būrio, kuris sustojo prie apskritų namų. Durys atsidarė, 
o paskui vėl užsidarė, jr valkatų būrys ištirpo nakties 
tamsoje. Bet tos minutės pakako, kad porelė išgirstų su- 
tartą valkatų slaptažodį. 

Šis įvykis jiems labai padėjo. Žinodami slaptažodį, 
jie galėjo pašprukti iš Stebuklų Rūmų. Slaptažodis buvo 
toks: ,De Olnas ir Valua!“ 

Žilijana šokinėjo iš džiaugsmo ir pakartojo pasižadė- 
jimą. Tuo tarpu Simonas tiriamai žiūrėjo į namus, prieš 
kuriuos jie stovėjo. 

Staiga Žilijana ėmė nerimauti ir paklausė: 

— Ką darai? Ko lauki? Ar pašėlai! Bėkim! Bėkim 
kuo greičiau. 

— Ne! Dar turim laiko. 

— Dieve mano! — sušuko sudėjusi rankas, — tu nete- 
Vai proto. 

Bet staiga nutilo, supratusi, ką turėjo galvoje jos 
draugas. 

Priėjo prie durų. Pridėjo ausį „prie rakto skylutės ir, 
matyt, kažką įdomaus išgirdo, nes po valandėlės pasi- 
traukė patenkintas, linguodamas galvą. 

— Suprantu! Nori žinoti, apie ką jie kalba! — tarė 
Žilijana. | 

— Aišku, — atsakė Simonas. 

Žilijana suprato „kad Malingrė nėra toks kvailas, kaip 
ji manė. 

Matyt, Simonas Malingrė norėjo atlikti iki galo su- 
manytą darbą, nes ėmė ieškoti būdų, kaip užlipti ant 
sienos ir pažvelgti pro satidarytą langelį į namo vidų. 
Pro tą langelį iš namo krito šviesa. 

Bet jam nesisekė. Langelis sienoje buvo labai aukštai 
nuo Žemės. 

— Klausyk, Simonai, jei galėsi mane pakelti, atsisto- 
siu tau ant pečių ir pamatysiu, kas „ten dedasi, — tarė Ži- 
lijana. 

Matydama, kad Malingrė žiūri į ją su nepasitikėjimu, 
pridūrė: | 

— Prisiek, kad duosi man lygią dalį, jei tai, ką ten 
pamatysim, atneš mums pelno. 

— Prisiekiu! 

— Aš tau taip pat prisiekiu, kad nieko neslėpsiu, ką 
ten pamatysiu ir išgirsiu. 

Simonas svyravo. Tada Žilijana ppridūrė: | 

— Pagaliau, juk neturi kito būdo sužinoti, kas ten 
dedasi. Tad pasirink: ar mane „pakeli ir viską žinai, ar 
nieko nežinai. 

— Lipk ant pečių,— staiga pasakė. 

Nepaprastai mikliai Žilijana užsiropštė jam ant pečių. 

Atsargiai pažvelgė pro langelį ir ėmė klausytis. Kai 
susirinkusieji viduje „pradėjo skirstytis, Žilijana nušoko 
žemėn. 

— Na ir ką? — paklausė Simonas. 

Žilijana neatsakydama nutempė Malingrė į nišą, kur 
jie ir pasislėpė. 

Tą valandą keli ivyrai išėjo iš namų. 

Jiems nutolus, bėgliai taip pat ramiais žingsniais nu- 
ėjo savo keliu. Žinodami slaptažodį, jie galėjo išeiti iš 
prakeiktos elgetų karalystės. 

Už Stebuklų Rūmų ribų Zilijana papasakojo Simonui, 
ką matė ir išgirdo. 

— Klausyk, — tarė | Simonas savo sužadėtinei.— Eik 
į Rožių -Aptvarą ir ten lauk manęs. Aš bėgsiu į Templį 
ir tuo vėl pelnysiu grovo malonę ir, manau, gausiu pini- 
gų. Eik, Zilijana, o aš, kad greičiau pasiekčiau Templį, 
pasičiupsiu Luvre arklį. 

— Palauk, palauk, ar atmeni, kokiu keliu pasprukonr 
KS kalėjimo? 

—' Koks klausimas? Pro kaminą! 

Tiesa, kad reikėjo turėti gerą galvą surasti tokį kelią? 

— Aišku, bet... 

— Pasakyk man, kas tai sugalvojo? 

— Tu, bet ką tu tuo nori pasakyti? Tik „greičiau, nes- 
negaliu gaišti laiko. 

— Kantrybės. Prisipažįsti, kad aš tai sugalvojau? 

— Tu, tu, bet po velnių! Kas iš to? 

— O tas, kad aš tai sugalvojau, pastebėjusi mėnulio- 
šviesą, o mėnulio šviesą gali pastebėti tik tas, kuris moka. 
matyti. 

— Taip, po velnių. Na ir kas iš t0? | 

— Dėkui, kad.su manimi sutinki. Dėkui, dabar mano. 
sąžinė rami... Dabar gali eiti... Neturiu tau pretenzijų. 
Gali eiti! 

Simonas nekreipė dėmesio į Žilijanos žodžius ir greit 
nuėjo į šalį. 

Žilijana, pakėlusi rankas į dangų, sušnibždėjo: 

— Švenčiausioji Panele, girdėjai Malingrė žodžius. 
Tai garbingas žmogus, jis kartais gali būti teisingas... 
Dabar mano sąžinė visai gryna... pats. norėjo to, kas 
įvyks. Tu būsi liudininkė, kad jis pats to panorėjo. 

Pažvelgė į tolstant; Malingrė ir pridūrė: 

— Eik, eik! Bėk į Luvrą! Eik į Templį, pasinaudok: 
tuo, ko tave išmokiau. Bet svarbiausią paslaptį pasilikau 
sau. Iš jos naudos turėsiu tik aš viena. 

Tuo tarpu Simonas, šiek tiek nustebęs, kad taip leng- 
vai atsikratė Žilijanos globos, skubėjo į Luvrą. 

Jis be jokių kliūčių pateko į „Luvrą, nes ten jį gerai 
pažinojo. Atsidūręs rūmų kieme, ėmė kalbėtis su sar-- 
gybos karininku. Po valandėlės jau sėdėjo ant arklio. ir: 

lyg viesulas lėkė į Templį. Paskui jį nujojo ir karininkas 
su kareivių būriu. 

Greit Malingrė įėjo į grovo Valua kambarį. ;Grovas, 
pamatęs savo neištikimą tarną, pašoko ir norėjo įsakyti 
suimti ir įmesti kalėjiman. . 

— Vieną minutę, ponas grove,— tarė Simonas,-—- ryt 
liepsite atiduoti mane budeliui, o šiandien atidžiai iš- 
klausykite, ką pasakysiu. 


LANCELAS BIGORNĖ PRADEDA VEIKTI 


Vyrai, kuriuos pro langelį matė Zilijana, buvo: Buri- 
danas, Gotjė, Vilijus ir Rikė. Jie kalbėjosi apie Pilypą. 
Gotjė buvo taip susijaudinęs, kad nė klausyti nenorėjo 
apie kokias. nors kalbas, nors draugai patarė jam pa- 
laukti Bigornė sugrįžtant. 

— O jei negrįš? — atkakliai kartojo. 

— Leiskim jam veikti! — ramiai atsakė Buridanas.— 
Jis gudri lapė įr, be to, mūsų ištikimas draugas. 

— Tau lengva pasakyti: „Leiskim jam veikti“. O tuo 
tarpu, ką gali Žinoti, kas atsitiko su vargšu. Kad nors 
2 žinių, kas atsitiko Lancelui, bet miekas nieko neži- 

„Visiška tyla! | 

— Gerai jį pažįstu ir nemanau, kad su juo kas nors 
bloga atsitiktų. Moka išsisukti. Palauksim šiek tiek. Ne- 
reikia gadinti reikalo skubant. Skubos darbą velnias 
renka. | | 

— O aš sakau tau, brangusis Buridanai, kad jei ryt 
neturėsim žinių, aš... 

— Klausyk,— atsiliepė Rikė, kuris iki šiol ramiai sė- 
dėjo,— kažkas čion eina! Ar negirdėti ženklo? 

— Aš negirdėjau, — atsakė „Gotjė. 

„— Ir aš, bet nieko nuostabaus... tokį keliate triukš- 
mą, kad pats velnias galėtų apkursti. 

— Tiesa! Būsiu nebylys kaip šūvis! — sušuko Gotjė. 

Vilijus atsargiai atidarė duris ir, pažinęs atvykusius, 
sušuko: 

— Neapsirikau, tai mūsų draugai! Po velnių, juk tai 
Lancelas! 

"Prie. slenksčio stovėjo Lancelas, kelių valkatų ir. dris- 
Iš lydimas: pasveikino draugus, o savo palydovas įsak- 
miai tarė: 

— Palaukite manęs ten, kur jums liepiau, „Būkite at- 
sargūs ir ramūs. 

Valkatos nusilenkė ir. norėjo išeiti. 

— Vieną minutę! — tarė Lančelas.— Tegu vienas jūsiį 
įspėja visas sargybas, kad slaptažodis pakeistas. Nieko 
neišleiskite už Stebuklų „Rūmų ribų, kas nežinos naujo 
slaptažodžio: de Olnas ir Valua. O dabar galite eiti! 

— Sėskis,— atsiliepė  Buridanas,— matyt, esi labai 
pavargęs. 

Gotjė pripylė taurę vyno ir padavė Lancelui: 

— Gerk! | 

Lancelas išgėrė ir apsilaižė, nutaisęs žinovo miną: 

— Dabar kalbėk! — tarė Buridanas. , 

— Kas su Pilypu? — paklausė Gotjė. 

— (Gyvas.. „— trumpai atsakė Lancelas. 

Iš visų krūtinių išsiveržė lengvas atodūsis. 

— Gerai! Tai svarbiausia! — sumurmėjo Gaye — O2: 
lėsim ištiesti nagus. 

— Tiesą sakai, — patvirtino „Buridanas. 

— Kur jis yra? 

— Templyje, Valua rankose. 

Pradėjo pasakoti, kaip pateko į Luvrą ir kad, tapęs 
karaliaus juokdariu, galės kai ką padaryti ir. gauti kelis. 
pergamentus su karaliaus parašu ir antspaudu. 

"Paskui paaiškino, kokiu būdu žada išvaduoti Pilypą. 

Jam baigus, pasigirdo pritarimo ir džiaugsmo šauks- 
mai. 

Gotjė sušuko: 

— Buridanas teisybę sakė tvirtindamas, kad Lancelas: 
yra gudri lapė. Geriu į tavo sveikatą, Lancelai! 

— O aš į ponų sveikatą, pone Gotjė,— atsakė Lance- 
las vienu mauku išgerdamas vyno taurę.— Dabar, mano 
ponai, eikite paskui mane! 

— Kur? 

— Pamatysite! 

Nuvedė juos į kitą namą, kuriame rado karaliaus ka- 
reivių drabužius ir šarvus. Buridanui buvo paruošti ka- 
rininko drabužiai. 


/ 

— Aišku, jog, pone, esi mūsų vadas, — tarė Lancelas 
Buridanui.— Tik atsimink, kad jokiu atveju neturi kelti 
šalmo užuolaidos. 

— Būk ramus. 

Pats Lancelas apsigaubė iki nosies galo tamsiu ap- 
siaustu. Kai jau pasiruošimas buvo baigtas, visi nuėjo 
į skurdžių lūšną, kurioje aplink stalą -<sėdėjo dešimt žmo- 
nių kareivių drabužiais. 

— Žiūrėkit, kokį turime palydovų būrį,— tarė Lance: 
las, rodydamas į kareivius, kurie pastebėję jį pagarbiai 
pakilo. 

— Aš, vargšas karalius juokdarys, išvedžiau juos iš 
kalėjimo, pasinaudodamas karališkais pergamentais. Da- 
bar jie mūsų Žmonės. 

Kreipėsi į vieną kareivį, panašų į viršininką. 

— Kaip su slaptažodžiu? 

— Viskas tvarkoje. 

— O arkliai? 

— Stovi netoliese. 

— Gerai. Jokime, mano ponai. 

— Puikūs „vyrai! — sumurmėjo Buridanas. 

Dabar visi nuėjo į artimiausios lūšnelės kiemą, kur 
stovėjo puikūs žirgai. 

— Viskas paruošta karaliaus įsakymu,— paaiškino 
Lancelas Bigornė.— Vargšas karalius nė nemano, kad 
jo įsakymu karališkos arklidės pavedė jo juokdario žiniai 
šiuos puikius žirgus. 

Susėdus visiems ant arklių, Lancelas priėjo prie vy- 
resniojo kareivio ir sušnibždėjo į ausį: 

— Neužmiršk mano įsakymų! 

— Atsimenu viską. 

— Atkreipk dėmesį į karininką, kuris jums vadovaus. 
Savo galva atsakai už jo saugumą. 

— Viską padarysim, ką tik galėsim. , 

— Žinot, ką esu jums pažadėjęs. Jums viskas bus 
atleista... (Gausit dokumentus su karaliaus parašu. Jei 
neatliksit savo pareigų, jūsų laukia kilpa. 


— Būk ramus, pone. Pelnysim malonę ir uždirbsim 
pažadėtus penkiasdešimt talerių. 
— Tad jokim. 

Gotjė nustebęs išplėtė akis. Buridanas tik nusijuokė. 
Vilijus ir Rikė buvo neramūs. 

Greit prijojo Templį. Bigornė sutrimitavo. 

Iš bokšto viršūnės taip pat atsakė trimito garsas. 

-— Karaliaus įsakymu! — sušuko Buridanas. 

— Karaliaus pasiuntinys! — šaukė Bigornė. 

Nuleido tiltą. Prie atvykėlių prisiartino lankininkas 
su deglu. „Pažinęs karališkas varnas, žemai nusilenkė, 
o pamatęs antspaudą, įleido būrį į tvirtovės kiemą. 

— Kiek žmonių saugoja pakeliamąjį tiltą? — griežtai 
paklausė Buridanas. | 

— Trys,— atsakė karininkas, supratęs, kad. su juo 
kalbasi būrio vadas. 

— Gerai! Tad keturi mūsų kareiviai stos prie tilto ir 
sustiprins jūsų sargybą. 

Buridanas, rodydamas į Vilijų, tarė karininkui: — Po- 
ne, liksi čia šio mano karininko vadovybėje. Tai karaliaus 
įsakymas. 

Tuo tarpu Lancelas kalbėjosi su kitu karininku, kuris 
išėjo sužinoti, kas čia dedasi. 

Kadangi šis karininkas buvo gudresnis, Bigornė taip 
pat parodė jam karaliaus raštą. 

— Tuojau nuvesk mane pas lankininkų vadą. Nėra 
reikalo kelti gubernatoriaus. Karaliaus įsakymas! — pri- 
dūrė griežtu balsu. 

Karininkas, išgirdęs magišką argumentą, skubiai nu- 
ėjo vykdyti įsakymą. 

Visas būrys įėjo į erdvią salę. Karininkas greit sugrį- 
žo ir pranešė, kad lankininkų vadas laukia karaliaus pa- 
siuntinių. Bigornė pastatė prie durų dar keturis vyrus 
ir kreipėsi į Rikė: 

— Pone, būsi tos sargybos viršininkas. 

Pats Bigornė su kitais vyrais įėjo į lankininkų vado 
kambarį. Įeidamas praskleidė savo apsiaustą ir parodė 
juokdario drabužius. 

— Pone vade,— tarė, — jo karališkoji didenybė įsakė 
man įteikti tau šį raštą. 

Padavė jam pergamentą. 

— Kaip,— sušuko karininkas, perskaitęs raštą.— Jo 
karališkoji didenybė įsako kiekvienam, kam bus įteiktas 
šis raštas, klausyti pono, karaliaus juokdario. 

— Didelė, neregėtai didelė laimė man. 

— Keistas mūsų karaliaus sumanymas! Pasirinko 
juokdarį tokiems svarbiems įsakymams vykdyti. Bet do- 
kumentai tvarkoje. 

„Nors klausyti juokdario buvo vadui nusižeminimas, 
bet jis nė nepamanė vengti tos pareigos. 

;  — Tebūnie taip;— atsakė.— Tikiu, jog jo karališkoji 
didenybė pasiuntė savo juokdarį ne juokams krėsti. 

» — Pone,— tarė Bigornė,— pasistengsiu įvykdyti kara- 
liaus įsakymą, nesigilindamas į jo priežastis ir pobūdį. 

— Išmintingai  pasakyta,— atsakė  karininkas.— Na, 
sakyk toliau. 

— Pone, Templio kalėjime sėdi Pilypas de Olnas. 

— Galbūt... kalinių čia daug turime. 

— Būk malonus perduoti man šį kalinį... 

— - Kaip perduoti? — Negalvok! apie. tai... Grovas. de 
Valua įsakė... 

— Toks yra karaliaus įsakymas,— ponas grovas de 
Valua čia neturi jokio balso. Karalius pavedė man kreip- 
tis tiesiog į poną. Žiūrėk, kas čia parašyta. . 

— Dėl Dievo! Tiesa... Nesuprantu nieko. Kadangi (to- 
kia yra karaliaus valia, turiu klausyti. 

Lancelas lengviau atsiduso. 

— O ką, pone, nori daryti su tuo kaliniu? | 

— Nugabenti jį į Luvrą, kur jį tardys pats karalius. 

— Bet kodėl visa tai daroma? 

— Tai valstybės paslaptis, kurios karalius, žinoma, 
negali pasakyti savo juokdariui. Turiu dar pabrėžti, jog 
karalius nori,. kad kalinys būtų gabenamas slapta. Pa- 
lauksiu kitame kambaryje, kol atves kalinį. Duok, pone, 
atitinkamą parėdymą. 

— Gerai, palauk, pone. Tuojau atvesiu kalinį. Sudie, 
juokdary, ir nekark ant manęs šunų, pasimatęs su kara- 
liumi... Einu duoti įsakymą. 

Lancelas žemai nusilenkė ir išėjo pas savo draugus. 
| — Kodėl mes patys negalėjom nueiti į kamerą Pily- 

o pasiimti? — paklausė Gotjė. 

— Kas žino, kas gali atsitikti? — atsakė Lancelas.— 
Man visai nerūpi lankyti šiuos požemius, iš kurių išeiti 
sunkiau, negu įeiti. Kilus pavojui, iššoksim iš kambario 
ir bėgsim prie durų, kurias saugoja Rikė su mūsų karei- 

viais ir galėsim pasitraukti. Kitaip būtų, jei nusileistume 
į požemį. 

— Bet aš manau... 

— Lancelas gerai pasakė,— tarė Buridanas,— jei vis- 
kas eis kaip reikia, Pilypą čion atves... Tylėkit... kažkas 
eina. 

Koridoriuje pasigirdo. raktų žvangesys ir žingsnių 
aidas. 

Tą akimirksnį atsidarė durys, ir prie slenksčio sustojo 
Pilypas išblyškęs, pasikeitęs, tik kažkokiu stebuklu besi- 
laikąs ant kojų. Rankos ir kojos buvo sukaustytos gran- 
dinėmis. Gotjė viską užmiršęs, norėjo šokti prie brolio, 
bet Buridanas jį sulaikė šnibžtelėjęs: 

— Ar nori mus pražudyti? 

Lancelas priėjo prie sargybinių, lydėjusių Pilypą, ir 
įsakė griausmingu balsu: 

— Nenaudėliai! Tuojau nuimti grandines! 

Staiga suskardėjo trimito garsas. Bigornė ėmė nera- 
miai įsiklausyti. 

— Tai Vilijus duoda ženklą, kad reikia trauktis. Grieb- 
kit Pilypą ir pirmyn! 

Gotjė pribėgo prie brolio ir griebė jį už rankų. 

— Broli! Broli! Tai aš! Kas au? 

Pilypas negyvomis akimis pažvelgė į brolį ir nieko 
nesakė. 

— Dieve mano! — suriko Gotjė— Mano brolis išsi- 
kraustė iš proto! Margarita! Ak, Margarita! 

Tą akimirksnį koridoriuje pasigirdo ginklų žvangėji- 
mas ir triukšmas. Į kambarį įsiveržė keliolika kareivių ir 
puolė Buridaną ir jo draugus. Koridoriaus gilumoje ga- 
lima buvo pastebėti Valua su špaga rankoje, kuris šaukė: 

— Mušk! Zudyk! Griebkit šį beprotį ir tą kitą! Aną! 
Tą karininką! Juos imkit gyvus! Kitus žudykit! 

Čia pat šalia savo pono blaškėsi Simonas Malingrė 
ir, rodydamas į Bigornė, šaukė: 

— Išdavikas! Tai išdavikas! Suimkite jį! Neleiskite 
jam pasprukti! 

— Turime prasimušti! Šį kartą nepavyko! 

Keliolika špagų pastojo jiems kelią, bet jie drąsiai 
šoko į priekį. Čia jau buvo ir Vilijus su Rikė, atbėgę 
draugams į pagalbą. 

Įvyko smarkus susirėmimas. Buvo girdėti sužeistųjų 
riksmas, aidėjo trimitų garsai. Į salę veržėsi vis daugiau 
kareivių, bet Buridanas ir jo draugai prasiskynė sau ke- 
lią prie durų ir išgriuvo į kiemą. Akimirka, ir jie jau bu- 
vo prie pakeliamojo tilto. Kareiviai sustojo, nedrįsdami 
toliau vytis. 

Vilijus sušuko: 

— Čia, dešinėn! 

Kažkoks vyras, laikydamas du arklius už kamanų, pri- 
bėgo prie jų. 

— Greičiau, visi arkliai ten... saugojau juos. 

Po valandėlės visas būrys zovada lėkė, palikę toli už- 
pakaly besivejančius. 

Greit sugrįžo į Stebuklų Rūmus. 

Tada pradėjo skaičiuoti, kiek jų likę sveikų. Iš Buri- 
dano krūtinės išsiveržė nevilties šauksmas. 

Jie ne tik neišvadavo Pilypo, bet ir Gotjė pateko į 
priešų rankas. 

Broliams nepavyko ištrūkti iš Templio mūrų. 


Pabaiga 


Apie mūsų herojų likimą sužinosite romane 
„Montioko kartuvės“. 


“ 


"SMontjfoko) 
Rartuv 


ENZERANAS DE MARINJI 


Kai Enžeranas de Marinji paslėpė ant krūtinės doku- 
mentus, jam duotus Rolerio, ir nujojo toliau, gatvės po- 
sūkyje pasirodė ginkluotas būrys, kurio priešakyje ris- 
mojo Paryžiaus miesto prefektas Žanas de Presy. 

Paskutinysis raitelis buvo kažkoks vyras, apsigaubęs 
apsiaustu su užmauta ant akių neura. | 

Vėjas bloškė apsiausto kraštą, ir apačioje sublizgėjo 
plieniniai šarvai. 

Tai buvo de Valua. 

Jo veidas degė triumiuojančia neapykanta, 

Jis mėšlungiškai spaudė rankoje dokumentą — perga- 
mentą su karaliaus antspaudu. Štai kokiu būdu jis gavo 
šį dokumentą. Mes jau žinome, kad Liudvikas pažadėjo 
elgetų karaliui Hansui pasigailėti Stebuklų Rūmų ir jų 
nebausti. Dabar miestiečiai buvo įsitikinę, kad Paryžius 
dar ilgai kentės valkatų savivalę. Gyventojai buvo nepa- 
tenkinti, kad karalius nutarė juos papildomai apmokes- 
tinti, kad būtų padengti valkatų maišto nuostoliai. Pary- 
žius mokėjo, bet ėmė pykti. Karalius taip pat buvo pras- 
tos nuotaikos ir to visiškai neslėpė. 

Luvre dažnai kildavo audra. Karalius, negalėdamas 
suvaldyti pykčio, siuto. Niekas nepajėgė jo nuraminti, 
juo labiau, kad naujasis karaliaus favoritas, Lancelas Bi- 
gornė, kažkur dingo. 

Liudvikas, jau pripratęs prie savo juokdario sąmojo, 
klausinėjo, ar jis dar negrįžęs ir, sužinojęs, kad Bigornė 
dar nėra Luvre, visiškai įniršo. 

Išliejęs savo pyktį ant baldų, kaip buvo įpratęs, Liud- 
vikas prisiminė, kuo Lancelas buvo apkaltinęs Valua. 

Ilgai negalvodamas jis liepė pasikviesti dėdę. 

— Išaiškink man, ką reiškia šis Bigornė kaltinimas? 

— Bigornė? — baisiai nustebęs paklausė Valua. 

Jis negalėjo suprasti, ką karaliui apie jį papasakojo 
Bigornė. 

Jį pagavo baimė, kad yra išduotas. Jis jau beveik 
buvo pasiryžęs prisipažinti, kad kadaise buvo Margari- 

tos meilužis. Bet girdėdamas ramų Liudviko toną, Valua 
atsipeikėjo. | | 

Karalius iš tiesų jau buvo susitvardęs ir žaidė su sa- 
vo mylimu šunimi. Iš Liudviko išvaizdos buvo sunku 
suprasti, ar jis ką blogo mano apie Valua. 

— Nesuprantu,— tarė grovas,— apie kokį Bigornė kal- 
ba Jūsų karališkoji didenybė. 

— Kaip apie kokį Bigornė? Apie mano juokdarį. 

— Apie tavo juokdarį? — suriko nustebęs Valua.— 
Vadinasi, Lancelas Bigornė tapo tavo juokdariu? 

— Taip. Nežinojai? Paskyriau jį įuokdariu. 

Valua vėl baimingai pažvelgė į karalių. Jautė, kad 
plaukai pasišiaušė. Kiekvieną minutę laukė, kada Lance- 
las pasirodys karaliaus kambariuose. 

Bet karalius pridūrė: 

— Šis nenaudėlis staiga dingo, kas, prisipažįstu, ma- 
ne nuliūdino, nes niekas geriau už jį nesugebėdavo ma- 
nęs prajuokinti. 

Prisiminęs Bigornė komiškas grimasas ir jo sąmojį, 
karalius garsiai nusikvatojo. 


— Vadinasi, Lancelas pasirodė Luvre ir dingo? 

— Taip,— atsakė karalius.— Jis kalbėdavo su mani- 
mi įvairiais rimtais klausimais. Šis juokdarys ne visada 
juokiasi. Pastebėjau tai jau Nestlio bokšte. Be to, jis 
kalbėjosi su manimi ir apie Pilypą de Olną... ir apie tave. 

— Ir ką jis, Sir, galėjo tau pasakyti? 

Karalius susijuokė. Pakėlė ranką prie kaktos ir su- 
šnibždėjo: 

— Jei žinočiau, kuri moteris yra išdavikė! Bigornė 
tikino mane, kad tau labai svarbu, kad Pilypas de Olnas 
tylėtų. Ką tu gali apie tai pasakyti? 

— Tik tai, kad aš stebiuosi, kad tu, Sir, gali kreipti 
rimtą dėmesį į Lancelo Bigornė žodžius. Kadaise jis buvo 
mano tarnas, aš jį išvariau lauk. Dabar jis nori man 
atkeršyti. Todėl jo akiplėšiškumas neturi ribų. O Pilypas 
de Olnas viską pasakys, tvirtinu, jei negalės kalbėti, tai 
parašys parodymą. Vienokiu ar kitokiu būdu jis prisipa- 
žins. Pasižadu. 

— Kada gali tai padaryti? — gyvai paklausė kara- 
lius. 

— Ryt, o gal net šį vakarą. Bet leisk man pareikšti 
savo nustebimą, kad, Sir, domiesi tokiais menkniekiais, 
kai jam gresia rimtas pavojus. 

Valua labai gerai žinojo Liudviko silpnybes. Vos tik 
jis ištarė tuos žodžius, Liudvikas neramiai suriko: 

— Man gresia pavojus! Iš kur? Kas ruošia sąmokslą? 

— Kas? Tas pats klastingas žmogus, apie kurį jau 
kartą turėjau garbės kalbėti. 

— Marinji! — sušnibždėjo karalius. 

— Taip. Seniai buvom nutarę, kad jį reikia suimti. 
Juk mes, gelbėdami valstybę, jau buvome tai paruošę? 
Bet dabar šis žmogus vėl pastatė mums spąstus. 

— Spąstus? Jis? Man? 

— Tau, Sir! Atmeni, ką jis kalbėjo tą dieną, kai buvo 
nutarta jį suimti? Atvyko pranešti, kad Stebuklų Rūmai 
sukyla. Siūlė malšinti maištą... įbaugino mus visus ir 
pats apsiėmė vadovauti kariuomenei, žygiavusiai maišto 
malšinti! Sir, patikėjai jo žodžiais. Pavedei jam vado- 
vauti. O kas paskui atsitiko, pats žinai geriau už mane. 

— Vadinasi, manai, kad viskas jo buvo iš anksto pa- 
ruošta, jog daug mano riterių žūtų kaip klastos aukos? 

Liudvikas nutilo. Jį smaugė pyktis. Valua pabaigė 
savo mintį. 

— Marinji įviliojo kariuomenę į paruoštus iš anksto 
spąstus. Juk jis įvedė ją į Stebuklų Rūmus. 

— Tiesa! Tiesa! — apsiputojęs šaukė Liudvikas.— Ak, 
niekšas! 

— Ponas Enžeranas de Marinji prašo jį priimti, — 
pasigirdo tarno balsas. 

Lirdvikas ir Valua sumišę pažvelgė vienas į kitą. Va- 
lua rankos judesiu patarė karaliui nepriimti pirmojo mi- 
nistro. 

Patarimas krito į paruoštą dirvą. Liudvikas piktai 
žengtejo tarno pusėn. 

Tarnas suprato ir išėjo. Ši scena užtruko ne daugiau 
dviejų minučių. 

— Ką daryti? — paklausė Liudvikas, kai liko tik su 
Valua.— Ką daryti? Aišku, kad šis žmogus yra išdavi- 
kas. 

— Taip, Sir! 

— Ar šis žmogus apiplėšė valstybės iždą? 

— Įrodysiu tai. | 

— Ar jis sėbraujasi su Ee kad mane pražu- 
dytų? | 
— Galiu prisiekti, kad taip yra. 

— Šis žmogus daug mano riterių pražudė? 

— Pats matei, Sir! | 

— Reikia jį suimti! 

Liudvikas šoko prie durų, norėdamas duoti įsakymą, 
bet Valua pastojo jam kelią. 

— Sir, šiek tiek kantrybės. Negalėsi jo suimti Luvre, 
nes čia pilna jo žmonių, o tuo tarpu mes nesam tinkamai 
pasiruošę. Tik pagalvok! Marinji suėmimas — tai nely- 
ginant žaibas iš giedro dangaus. Reikia, kad žaibas pa- 
taikytų. 

— Dieve mano, esu apsuptas išdavikų. Bet tu likai 
man ištikimas, mano Valua. Tad kalbėk, ką turim daryti? 
Kalbėk! Patark! 

— Ar aš nesu tavo dėdė, Sir? Juk gindamas tave, gi- 
mu ir visos mūsų giminės reikalus. 

— Gailėdamasis prisipažįstu, kad buvau neteisingas 
tau. Bet tai greit atitaisysiu, kai pavyks susidoroti su 
Marinji. Jau kartą gelbėjai mano gyvybę, susekęs raga- 
nos sąmokslą. Dabar vėl gelbsti nuo Marinji pasikėsini- 
mo. Tad sakyk, ką turiu daryti? 

— Pasirašyti įsakymą suimti Marinji! 

— O kas vykdys įsakymą? 

— Aš! 

Karalius čiupo pergamentą ir kreivomis raidėmis 
parašė: 


„Prefektui, prefektūros sargybai ir visiems mano rite- 
riams įsakymas: 

Suimti poną Enžeraną de Marinji ir atgabenti jį į 
Templio tvirtovę. 

Viešpaties 1314 metų rugsėjo 13 d. 

LIUDVIKAS Prancūzijos karalius“. 

Valua pagriebė pasirašytą įsakymą. 

— Kaip manai tą padaryti? — dusliai paklausė ka- 
ralius. 

*:— „Paprastai. Sir, atsisakysi jį priimti. Galbūt jis grįš 
į švento Martyno gatvę. Surinksiu tinkamą kareivių būrį, 
ntijosiu jo pėdsakais. ir pasistengsiu suimti jį namuose. 

— O jei jis sumanys priešintis? 

— Tiesa, ką turiu daryti, jei jis pasipriešins? — pa- 
klausė Valua, su šypsniu žvelgdamas į karalių. 

— Ar nežinai, kaip reikia elgtis su maištininkais? 

— Gerai! Suprantu,— murmtelėjo Valua ir išėjo iš 
karaliaus kambario. 


—— ———m——— ————————-—  ———— — —————"  —-—-—- O — 


Kai Marinji pasiekė šventojo Martyno gatvę, kur bu- 
vo jo rūmai, vienas iš lydėjusių jį tarnų pranešė, kad 
paskui juos šiek tiek atsilikęs joja ginkluotas būrys. 

Temo. Marinji pasisuko balne ir tiriamai pažvelgė at- 
gal. 

Jo veidas užsidegė pykčiu, lyg jis suprastų, kokius 
tikslus turi šie žmonės, bet paskui mostelėjo ranka ir 
nušoko nuo arklio prieš savo rūmus. Tarnams liepė ne- 
kelti tilto. 

Jo ištikimas tarnas Tristanas priėjo prie savo pono. 

— Šviesusis pone, ar sutrimituoti ir šaukti mūsų žmo- 
nes rūmams ginti? 

— Manai, kad mūsų rūmai bus užpulti? 

— Pats nežinau, ką ir bemanyti. Bet žmonės, kurie 
joja paskui mus, labai bjauriai atrodo. Be to, karalius 
nepriėmė Jūsų šviesybės... Anksčiau niekad taip neda- 
rydavo... 

— Turbūt buvo labai užimtas,— atsakė Marinji vos 
šyptelėjęs. 

— Žiūrėk, pone, būrys sustojo prie rūmų. 

— Tristanai,— ramiai tarė Marinji,— reikia tinkamai 
priimti svečius, kuriuos siunčia karalius. Liepk vesti juos 
į mano kambarius. 

Tarnas nubėgo vykdyti įsakymo. Kaip tik tą valan- 
dėlę Paryžiaus prefektas liepė heroldams trimituoti. 

Marinji įėjo į ginklų kambarį, atsisėdo ir parėmęs gal- 
vą rankomis, sušnibždėjo: 

— Jau nebeturiu dukters! 

Mechaniškai padėjo ant stalo pėrgamentų ritinėlį, 
gautą iš Rolerio. 

— Ponas prefektas Žanas de Presy,— pasigirdo Tris- 
tano balsas. 

— Liepk jį prašyti. 

— ŠSviesusis pone, dar yra laiko! Požeminis išėjimas 
laisvas. Apsiimu sulaikyti užpuolikus, kol tamsta išsi- 
gelbėsi. 

— Pašėlai, Tristanai! Tavo ištikimybė sumaišė tau 
protą. Zinok, kad Marinji tik tada gali būti suimtas ir 
teisiamas, jei Paryžiuje atsiras teisėjai, kurie drįs tiesiai 
pažvelgti man į veidą. Žinok, kad Marinji nedera bėgti, 
jog pasauly nėra Žmogaus, kuris pasakytų, kad Marinji 
išsigando pavojaus. Tad eik LŽ su tinkama pagarba pri- 
imk poną prefektą. 

Ramiai atsisėdo didžiuliame fotelyje, panašiame į 
sostą. 

Tristanas pastebėjo pergamentų ritinėlį ir paėmė jį ne 
dėl to, kad būtų juo susidomėjęs, o vien tik iš įpratimo 
viską tvarkyti. 

Į ginklų kambarį įėjo Žanas de Presy ir, labai sumi- 
šęs, sustojo prieš Marinji. 

— Šviesusis pone ministre,— tarė jis,— atvykau iš 
Luvro. Prieš valandą karalius negalėjo pono priimti, bet 
dabar įsakė man pranešti, kad laukiąs pono. 

Paniekinamas šypsnys iškreipė Marinji lūpas. 

— Tatai galėtų pranešti ir pirmas pakliuvęs šveica- 
ras. Laikau didele garbe, kad Jo Karališkoji didybė pa- 
noro mane pamatyti ir tai pranešti siunčia savo preiektą 
su gausiu kareivių būriu. 

— Pone ministre! — suvapaliojo išblyškęs prefektas. 

— Gerai! — atsakė Marinji.— Prašom eiti paskui ma- 
ne:. 

Tą akimirksnį plačiai atsivėrė gretimų kambarių du- 
rys, it kareivių būrys apsiautė Marinji. 

Pretektas pabalo kaip lavonas. 

—- Prie ginklo! Prie ginklo! — ėmė šaukti Marinji 
žmortės. 

— Mirtis lankininkams! 

—: Ginkim Marinji! 

Marinji, pakėlęs ranką, nutildė triukšmą. 

— Noriu, kad gerbtumėte karaliaus valią! — sušuko. 
— Eikite į namus! 

Visi nutilo. Tada Marinji pridūrė: 

— Viskas priklauso nuo Dievo, karaliaus ir manęs! 

Taip taręs išėjo į kiemą ir sėdo ant arklio. Jį apsiau- 
tė raitininkai, o du vyrai griebė jo arklį už pavadžių. 

Būrys išjojo. Marinji visą laiką tylėjo. 

Netrukus būrys sustojo prie tvirtovės. Marinji nušoko 
nuo arklio. Tą patį padarė ir prefektas. 

Prie Marinji priėjo Valua. 

„Griežtu, triumiuojančiu balsu paskelbė: 


— Marinji, kaltinu tave išdavimu, valstybės lėšų iš- 
ssikvojimu ir piktnaudžiavimu valdžia! 


— Valua! — suriko įsiutęs Marinji.— Vargas man, 
kad užmiršau, jog pasaulyje dar yra šis žmogus! Niekše! 
Kodėl tik dabar pasirodei? Jei tave būčiau pamatęs savo 
namuose, gyvas iš jų nebūtum išėjęs. 

— Enžeranai de Marinji,— kalbėjo toliau Valua,— 
karaliaus vardu suimu tave! 

— O aš skeliu tau į žandą! 

Marinji ranka žaibo greitumu žiebė Valua per veidą. 
Valua pasviro nuo smūgio ir suriko: 

— Maištas! Mirtis maištininkui! 

Kareiviai šoko prie Marinji. Bet nė viena ranka nepa- 
lietė jo. Toks baisus buvo Marinji veidas. 


Po kelių minučių Enžeranas de Marinji, Liudviko X 
pirmasis ministras, buvo uždarytas Templio kalėjimo ce- 
lėje. 


ANOS DE DRAMAN ATSIMINIMAI 
Tristanas, Marinji tarnas, nujojo paskui būrį, lydėjusį 
ministrą į Temnplį. Senukas matė, kas įvyko Marinji rū- 
muose. Kai jo ponas dingo už SUmEoNS“ vartų, jis tarė 


sau: „Žuvo“. 

Iki pat ryto vaikštinėjo aplink tvirtovę, tikindamas 
save, kad apsiriko, vis dar vildamasis, jog Marinji ne- 
įmestas į kalėjimą. 

„ Pagaliau nutarė grįžti namo. Nuėjo į rūmų kiemą, o 
iš ten į vidų. Jo galvoje kilo įvairūs pono gelbėjimo 
planai! 

Bet paskubom nieko gero nesugalvojo. Suprato, kad 
jei karalius pavedė Valua suimti Marinji, tai jau niekas 
negalės išgelbėti jo pono. Jis gerai žinojo Valua neapy- 
kantą Marinji. 

Ištikimasis tarnas ėmė pykti, paskui tarė pats sau: 

„ „Kadangi mano ponas jau yra žuvęs, tai aš būsiu jo 
dukters toks pats ištikimas tarnas, kaip buvau jo. Pa- 
sistengsiu išgelbėti šiek tiek jo turto, paskui atiduosiu 
Mirtilei. Jei tik ji panorės, kad jai tarnaučiau, pabaigsiu 
savo gyvenimo dienas jos namuose. Drauge su ja aprau- 
dosiu savo pono, o. jos tėvo, liūdną likimą. Pažįstu ją. 
Žinau, kad ji labai myli Buridaną; žinau, kad ta meilė 
privertė ją priešintis tėvo valiai, bet vis dėlto širdies gi- 
lumoje ji myli mano poną ir jai skaudu dėl tos nesan- 
taikos“. 

Prisiartinęs prie rūmų, pamatė lankininką, stovintį 
prie vartų. 

Kareiviai tuojau užtvėrė jam kelią, bet karininkas pa- 
žino Tristaną ir sušuko: 

— Praleiskit šį žmogų! 

Tristanas nupėdino toliau. Bet tada vienas iš karinin- 
kų tarė: 

— Praleisti mes visada galime, bet išeiti iš rūmų 
nebus lengva. 

Tristanas suprato, ką reiškė šie karininko žodžiai. 

Prefektas kratė Marinji rūmus. Tristanas išgirdo bal- 
sus ir daužomų baldų bildesį. Visur buvo pilna kareivių. 
Paskui Tristaną žingsniavo du kareiviai, matyt, norėda- 
mi uždaryti jį rūsyje, kur jau buvo suvaryti kiti tarnai. 
Pagaliau jis įėjo į savo kambarį, šalia Marinji kamba- 
rių. 

Du kareiviai žengė paskui jį. 

— Ar norite mane suimti? — paklausė Tristanas. 

— Turime tokį įsakymą, bet bus geriau, jei eisi su 

mumis savo noru, kad su tavimi neatsitiktų to, kas atsi- 
tiko su tavo draugais. 

— O kas su jais atsitiko? 

— Kas? Nagi, juos užmušė, ir tiek! 

— Ponai, einu su jumis, bet leiskite pasiimti kėlis 
dokumentus, kurie man reikalingi mano ponui apginti. 

Kareiviai juokdamiesi pažvelgė vienas į kitą. 

— Imk, kiek nori. 

Tristanas atidarė spintą ir išėmė iš slaptavietės per- 
gamentų ritinėlį. Tarp jų buvo ir Anos de Draman atsi- 
minimai. 

— O, o, 0! — suriko vienas iš kareivių, — o mes jų 
jokiu būdu negalėjom rasti. 

— Mano ponai, čia dar yra slaptaviečių. 

— Atidaryk jas, imk viską, kas tau patinka,— pareiš- 
kė vienas iš kareivių, įsitikinęs, kad Tristanas tais doku- 
mentais nori save apginti. 

Tada senasis tarnas nuėjo į kitą kambarį, palikęs at- 
viras duris. 

Abu kareiviai nusėlino paskui jį. Iš jų krūtinių išsi- 
veržė riktelėjimas, kupinas nuostabos ir įniršio. 

Tristano nebebuvo. Dingo, nors gretimas kambarys 
neturėjo nei durų, nei langų. 

Įsiutę kareiviai ėmė apžiūrinėti sienas, bet visos jų 
pastangos ką nors rasti buvo tuščios. 

Tą minutę preiektas de Presy ir paklausė: 

— Na, o kur Tristanas? 

— EAEpiRĖS, lyg būtų burtininkas. Tartum pro sieną. 
išėjo. 

— Kožietspikiai suriko preiektas,— leidot pabėgti 
žmogui, kuris man galėtų parodyti, kur yra nuverstojo 
ministro turtai! | 

Liepė apkaustyti kareivius grandinėmis, paskui abu- 
du turėjo būti teisiami už sėbravimą su velniu, padėjusiu 
Tristanui pabėgti iš uždaryto kambario. 

Tuo tarpu Tristanas, slinkdamas slaptu koridoriumi, 
pateko į tokią pat slaptą angą, iš kur nuėjo į rūsį su 
akmeninėmis grindimis. 

Paspaudė vieną akmeninę plytą, ji pakilo, ir atsidarė 
įėjimas į siaurą, tamsų koridorių. Paėjęs keliolika žings- 
nių koridoriumi, Tristanas paspaudė dar vieną plytą, pa- 


173 


kėlė ją ir įšliaužė į kitą rūsį. Paskui jau paprastais laip- 
tais nuėjo į mažą, kuklų namelį, aplink kurį buvo kiemas 
ir sodas. 

Įėjęs į namelį, atsisėdo už stalo ir ėmė žiūrinėti atsi- 
neštus dokumentus. 

Jis vartė Anos de Draman atsiminimus tik tam, kad 
patikrintų, ar nėra juose ko nors kompromituojančio. 

— Kadangi padėtis yra jau taip bloga, kad pablogėti 
nebegali, tai gal rasiu čia ką nors, kas ją šiek tiek pa- 
gerins. 

Pradėjo skaityti pergamentus. Juo toliau skaitė, juo 
labiau jo veidas blaivėjo, blykstelėjo viltis. Atsiminimai 
buvo ilgi; tai buvo dešimt pergamento lapų. Baigęs skai- 
tyti, nusišluostė kaktą ir tarė: 

— Šie dokumentai galbūt bus lenta, kurios jis įsitvers 
skęsdamas. 

Ėmė mąstyti. Pagaliau nutarė, kad jam gali padėti 
tik karalienė, kuri pati yra suinteresuota... Bet kas apsi- 
ims pasikalbėti su ja? Jis pats to negalėjo padaryti, nes 
negalėjo pasirodyti dienos šviesoje. Be to, jo grasinimų 
Margarita neišsigąstų. Rastų būdą susidoroti su juo. Tą: 
reikalą galėtų atlikti tik beprotiškai drąsus ir velniškai 
sumanus žmogus. Toks žmogus buvo Buridanas| 

Na ir kas, kad jis Marinji priešas. Juk Marinji buvo 
Mirtilės tėvas, o Buridanas mylėjo merginą ir turbūt ne- 
norėjo, kad jos tėvas mirtų gėdinga mirtimi. Padaręs to- 
kią išvadą, Tristanas beveik nusiramino. Jis gerai žinojo, 
kas yra Buridanas. Todėl ir pono Marinji likimas ne taip 
jau jį jaudino. 

Naktį Tristanas nuėjo į Stebuklų Rūmus. Jis pats ne- 
galėtų pasakyti, kaip jam pavyko prasprukti pro kara- 
liaus lankininkų sargybą. 

Vienuoliktą valandą jį jau pagriebė už apykaklės du“ 
elgetos, nenorėdami įsileisti į Stebuklų Rūmus. 

— Ponai,— maldavo Tristanas,— atėjau pas jus pasi- 
kalbėti su garbingu kapitonu Buridanu! 

KAS BUVO TOLIAU 


Buridanas konstatavo, kad pralaimėjo. Jis ne tiktai 
neišvadavo Pilypo, bet neteko ir Gotjė. Buridanas buvo 
labai nusiminęs. 

Visą dieną praleido užsidaręs savo kambaryje, apgal- 
vodamas naujus planus, bet čia pat visus pripažindavo 
netikusiais ir vis labiau niršo. 

Jis net nepastebėjo, kaip sutemo. 

Staiga kažkas įėjo su žiburiu į jo kambarį. 

— Kas čia? — piktai paklausė. 

— Aš, pone,— atsakė Bigornė.— Atnešiau šviesą. 

— Man jos nereikia! 

— Aš neaiškiai pasakiau, kokią šviesą turiu galvoje. 

— Tylėk, neplepėk! Nenoriu klausyti tavo sąmojo. 

— E! Garbingas ponas šiandien blogai nusiteikęs... 
Matai, pone, sąmojis sąmojui nėra lygus.: Hanso, elgetų 
karaliaus, sąmojį laikau blogiausios rūšies, nes nelaimė- 
lis nusidūrė durklu karaliaus akivaizdoje. 

— Vargšas! — atsiduso Buridanas.— Toks drąsus ir 
toks nelaimingas. Žinai, šis elgetų karalius turėjo kilnią 

— Tiesa. 

— Hansas garbingai žuvo, — pridūrė Buridanas. 

— Tiek to,— tarė Bigornė...— Gerai būtų, jei ponas 
pakiltum iš šio fotelio, kuriame sėdi, kaip švento Barnabo 
statula švento Eustachijaus bažnyčios prieangyje. Pama- 
tytum vaizdą, kuris tuojau grąžintų tau gerą nuotaiką. 
Po velnių. Tiesa, pralaimėjome. Bet ar verta nusiminti? 
Ateis diena, kai ir mes laimėsime. 

— O kas ten salėje dedasi? 

— Eikš, pone, pamatysi savo akimis. 

Buridanas nedelsdamas žingsniavo paskui Lancelą į 
salę. Už stalo sėdėjo Vilijus Viesulas ir Rikė Odrijo. Sta- 
las buvo apkrautas valgiais ir apstatytas buteliais. Abu 
karaliai, pamatę Buridaną, džiaugsmingai suriko: 

— Saliut! Prie stalo! 

— Buridanai,— tarė Vilijus,— argi nori, kad mes mir- 
įume badu? 

— Ką tai reiškia? 

— O tai, kad prisiekiu nieko neliesti, kol tu neatsi- 
sėsi su mumis ir ko nors nesuvalgysi. Tik pauostyk, kaip 
gardžiai kvepia šis kepsnys! 
| — Žiūrėk, koks raudonas ir sultingas kumpis...— tarė 
Rikė. 

„Buridanas nenoromis nusijuokė, matydamas, kad drau- 
gai, žŽvelgdami į valgius, laižosi kaip katinai. 

Bigornė sušuko: | 

— Jau pradedu pjaustyti kepsnį! 

— Aišku, kad negaliu priversti pasninkauti tokių ge- 
rų vyrų,— tarė Buridanas,— juo labiau, kad dviejų drau- 
gų mes jau netekome. 

— Vis dėlto,— pridūrė Vilijus,— mums teks dar daug 
kartų kautis. O nepavalgius — kokios čią kautynės! 

— Pranešu jums, mano brangieji, — sušuko Rikė,— 
kad esu išalkęs, esu taip nusilpęs, kad mažas vaikas vie- 
nu pūstelėjimu mane pargriautų. Taip! 

Prasidėjo gana linksma vakarienė. Tik Buridanas kart- 
kartėmis atsidusdavo: 

— Vargšas Pilypas! 

Tada Bigornė jam atsakydavo: 

— Ponas de Olnas galbūt yra laimingesnis už mus. 
Juk, sako, didelė laimė žinoti, kad miršti dėl tos, kurią 
myli. 

— Tylėk, nenaudėli! Aš tuojau pamokysiu tave, kaip 
juoktis iš svetimos nelaimės ir dar iš nelaimės tokio gero 
ir tauraus draugo, koks yra Pilypas! — suriko Buridanas 
ir tyliai pridūrė: — Vargšas Gotjė! 

— Ir man jo labai gaila,— suvaitojo Vilijus.— Jis 
puikus gėrovas... 

Vienu mauku išlenkė taurę ir pasakė: 

— Štai čia jis neturėjo sau lygių. 

Jiems bekalbant, atsidarė durys, ir tarpduryje stovė- 
damas kažkoks valkata tarė: 

— Kapitone Buridanai! Turime belaisvį! 

— Ką? Moterį? Vyrą? — paklausė Bigornė. 

— Atvesk jį! — paliepė Buridanas. 

Atvedė senyvą vyrą. 

— Kas esi? — paklausė Buridanas. 

— Tristanas. Esu pono Enžerano de Marinji ištikimas 
tarnas. 

Išgirdęs tai, Buridanas pašoko nuo suolo, .o jo drau- 
gai griebė durklus ir špagas. Bigornė, tiriamai pažvelgęs. 
į atvykėlį, tarė sau panosėje: 

— Manau, kad dabar sužinosime daug įdomaus. 

Tristanas ramiai žiūrėjo į susirinkusius. 

— Turbūt ateini savo pono įsakytas. Ponas de Marinji 
neturi drąsumo pats ateiti su atgailos virve ant kaklo. 
Gal turi skubiai joti į Grėv aikštę, ar į Montfoką? Kal- 
bėk, ištikimasis tarne, pakartok savo pono žodžius, bet. 
įspėju... saugokis. 

"Tristanas trumpai atsakė: 

— Mano ponas suimtas ir nugabentas į Templį. 

— Suimtas! — sušuko visi. 

Buridanas krūptelėjo. 

— Mirtilės tėvas suimtas. Jam atkeršijo klastingasis. 
de Valua. Ponas Marinji buvo už jį visa galva aukštes- 
nis. Ir apskritai Luvre nebuvo jam lygių. Karalius Liud- 
vikas, kurį liaudis praminė mušeika, yra drąsus vyras,. 
bet turi vaiko būdą. Jis pavydus kaip vaikas. O tą jo jaus- 
mą kurstė Valua. Ponas Marinji užmokėjo savo laisve už: 
tai, kad norėjo, jog Prancūzija būtų stipri ir didelė vals-- 
tybė, galinti kovoti ne tiktai su kitomis valstybėmis, bet. 
ir su neklusniais vasalais! 

Buridanas nustebęs klausėsi Tristano žodžių. 

— Bet kodėl atėjai man pranešti, kad Enžeranas de- 
Marinji suimtas? Kodėl visa tai pasakoji? 

— Todėl, kad ponas esi mūsų panelės sužadėtinis, 
kad ponas pasidarei beveik mūsų šeimos narys... sakau — 
mūsų, nes jau daug metų tarnauju savo ponui, ir mane 
laiko lyg ir šeimos nariu. Gal nori, kad nueičiau pas 
panelę ir pasakyčiau: „Panelės tėvas suimtas... kalbėjau 
apie tai panelės sužadėtiniui Buridanui, bet jis nenorėjo 
manęs klausyti“. 

Salėje pasidarė tylu. Buridano padėtis buvo kebli. Jis, 
Marinji priešas, ne tiktai negalėjo džiaugtis savo priešo 
žlugimu, bet turėjo galvoti, kaip suteikti jam pagalbą. 
Juk šis buvo Mirtilės tėvas. 

— Buridanai,— vėl prabilo senas tarnas, — atėjau pra- 
šyti tavo patarimo ir pagalbos. Ar turiu išeiti nieko ne- 
laimėjęs? Ar turiu čia likti? 


12. Užs. Nr. 1548. 177 


Buridanas jau nebesvyravo, pakėlė galvą, pasipurtė, 
lyg nusikratydamas niūriomis mintimis, ir trumpai tarė: 

— Pasilik. 

„1 trenkė kumščiu į stalą. Rikė nusikvatojęs su- 

riko: 

— Čia bent logika! Buridanai, teisybę sakai: esi 
asilas! | 

— Tylėk! — sušuko Bigornė. 

Tristanas lengvai. atsiduso. 

— Kadangi lieku čia, galiu pasakyti, kodėl atėjau. 
Pone Buridanai, turiu su tamsta pasikalbėti akis į akį. 

Buridanas liepė seniui sekti iš paskos. Nuėjo į man- 
sardą ir ilgai kalbėjosi. Tik švintant Tristanas išsėlino iš 
Stebuklų Rūmų. 


PASIMATYMAS 


Zinia apie Enžerano de Marinji suėmimą padarė di- 
džiausią įspūdį ne tiktai Luvre, bet ir visame Paryžiuje. 
Gyventojai neregėtai džiaugėsi. Visi tikėjo, kad dabar 
prasidės naujas laikotarpis, kad tironas žuvo, kad arti- 
nasi geresni laikai. 

Gyventojų džiaugsmas virto tikra liaudies švente. Me- 
nestreliai dainavo, skelbdami liaudies išsivadavimą iš ver- 
gijos. Valua garbei buvo sudėta dainų. Daug smuklių 
savininkų paskelbė, kad nuo šios dienos pas juos visa 
galima gauti už pusę kainos. Žodžiu, miestas triumiavo. 

Luvre Valua, džiaugdamasis savo laimėjimu, priimi- 
nėjo didikų sveikinimus. Didikai jautė, kad teka naujoji 
galinga žvaigždė. Grovas rado kiekvienam malonų žo- 
delį ir pažadą. Artimesnius žmones jau pradėjo skirti 
į vietas. Buvo aišku, kad senieji favoritai baigia savo 
dienas, ir kad Prancūzija bus naujai padalinta tarp Valua 
šalininkų. 

Staiga nuskambėjo ceremonmeisterio balsas: 

— Karalius eina! 

Į didžiulę galeriją, kur susirinko visi rūmų dvariš- 
kiai, įėjo Liudvikas X. Valua sutiko jį. Karalius apglėbė 
Valua. 

— Tegyvuoja karalius! — sušuko bajorų minia. 

Liudviko veidas spindėjo džiaugsmu. Pakėlęs į viršų 
ranką, tarė: 

— Taip, ponai, tegyvuoja karalius! Nuo šios valandos 
Prancūzijoje tėra vienas karalius! Tai aš! Kiekvienam sa- 
vo! Vargas tam, kas norėjo uzurpuoti mano teises ir pri- 
vilegijas! 

Jo žodžiai padarė didelį įspūdį. Valua norėjo kažką. 
sakyti, bet karalius griežtai pertraukė jį: 

— O tas kalinys... tas Pilypas de Olnas... ir jo brolis. 
Gotjė? Kas su jais atsitiko? 

— Abu broliai kalėjimo kameroje. Jie bus kankinami, 
kai tik įsakysi, karaliau! Bet, ar nebūtų geriau pirmiausia 
ištardyti kitą kalinį, būtent šviesųjį poną Enžeraną de 
Marinji? . 

— Gerai,— sutiko karalius.— Bet visų pirma turim 
sušaukti tarybą. 

Ir skubiai nuėjo į Margaritos maldyklą. 

Margarita paskutines dienas buvo labai nerami. Ji 
lyg pasikeitė. Stebuklingo grožio veidas išbalo ir jau ne- 
beatrodė toks jaunas ir skaistus. Iš Valua sužinojo apie 
Buridano narsų žygį Pilypui de Olnui išvaduoti. Žinojo, 
kad Gotjė de Olnas pateko į Valua rankas. Bet tai jos 
nedžiugino. Jautė prietaringą baimę, lyg Gotjė gyvastis 
būtų kažkokiais ryšiais susijusi su jos gyvybe. Jai atro- 
dė, kad Gotjė mirtis bus ir jos fatališkas žuvimas. 

Iš Zuanos sužinojo apie Marinji suėmimą. Ši žinia 
sukėlė jai baimę. Laukė nežinia kokios katastrofos. Laukė 
karaliaus vizito, keistai baimindamasi. 

Liudvikui įėjus į kambarį, Margarita krūptelėjo, bet 
susivaldė. Liudvikas pabučiavo ją, paskui apkabinęs ėmė 
tiriamai žiūrėti į akis. 

— Kokia tu išblyškusi! — sušnibždėjo jis.— Atrodai 
suliesėjusi... Kokios liūdnos tavo gražios akys! 

— Nieko nuostabaus. Nerimas dėl tavęs kankina ma- 
ne ir neleidžia užmigti... Juk nemalonu, kad tau nepasi- 
sekė nubausti Stebuklų Rūmų. 

Karalius nusišypsojo:. 

— Mano brangioji Margarita, norėčiau kasdien pra- 
laimėti, kad tik turėčiau laimę matyti, kaip tu esi manimi 
susirūpinusi. 

Nuvedė ją prie fotelio, paskui, bučiuodamas rankas, 
kalbėjo toliau: 

— Nusiramink, greit Buridanas pateks į mūsų rankas. 

— Ar esi tikras, kad taip bus? 

— Nė valandėlės neabejoju. Nesulaužysiu savo žo- 
džio, kurį daviau elgetų karaliui. Bet elgetų valstybė iš 
visų pusių yra apsiausta kariuomenės, ir nors elgetų 
valstybės ribose jam negresia pavojus, bet, išėjęs iš jos, 
pateks į mūsų rankas. Netrukus pamatysime, kaip jį kars 
Montioke. 

Margarita staiga taip pabalo, kad net karalius išsi- 
gando. 

— Dėl Dievo meilės! Alpsti! Ei, Žuana! Ei! Blanša, 
karalienė alpsta! 

— Ne, ne,— suvapaliojo Margarita,— jau geriau! Ma- 
ne pakirto mintis, kad turi tiek priešų! 

Vėl susivaldė, o karalius ėmė ją raminti: pranešė, 
kad vienas jo priešas, būtent Marinji, jau suimtas. 

Margarita nieko neatsakė, bet jos žvilgsnis rodė, kad 
ir ji jau yra pasmerkusi Marinji. 

— Sučiupome ir Gotjė de Olną,— pridūrė Liudvikas, — 
dabar abu broliai mūsų rankose. 

— Kokia bausmė jų laukia? 

— Ar aš žinau? Jie man nieko ypatingo nėra pada- 
rę... Drąsūs vyrai ir, be to, mūsų priešo aršūs priešai. 
Jau vien dėl to turbūt pasigailėsiu, dovanosiu gyvybę 
ir pasitenkinsiu tuo, kad jie bus uždaryti kalėjime. 

Patylėjęs pridūrė: 

— Ypač drąsus Pilypas... Jis pajėgė neišduoti savo 
meilužės, nukando sau liežuvį... Neišdavė savo meilužės, 
moters, kuri ruošia prieš mane išdavikišką sąmokslą ir 
kuri gyvena Luvre. O aš nežinau, kas ji tokia. 

— Nusiramink, Liudvikai,— sušnibždėjo karalienė, be- 
veik apalpus iš baimės. Liudviko akyse ji pastebėjo vėl 
gimstantį įtarimą. 

— Aš turiu nusiraminti? — piktai sušuko Liudvikas.— 
Ar nepastebi, kad ši paslaptis žudo mane. Didžiausias 
smūgis man yra ne Stebuklų Rūmai, ne Marinji, ne maiš- 
tas, o ši paslaptis... niekšiškos moters išdavystė. Visą 
naktį nemiegojau, grūmiausi su juodomis mintimis, ko- 

vojau su šmėkla, kuriai bijau į akis pažvelgti, kad išsi- 
gandęs nesurikčiau: Dieve mano! Juk tai yra... 

— Kas? Turėk drąsos pasakyti! Turėk drąsos! — su- 
šuko Margarita tragišku balsu, meistriškai vaizduodama 
pasipiktinimą. 

Karalius žvilgtelėjo į ją, ir jo akyse žybtelėjo ašaros. 

— Niekai... Mylimiausioji... Niekai... Neturiu drąsos 
net pamanyti... Mano širdyje yra tik meilė ir pagarba tau. 

Apkabino ją. Karštai pabučiavo į lūpas ir išbėgo iš 
kambario. 

Margarita liko viena. Sis įvykis visiškai paralyžiavo 
jos jėgas. 

Staiga mažos durelės kitoje kambario pusėje atsidarė. 
Pasirodė Žana ir kažką sušnibždėjo karalienei į ausį. 

Margarita krūptelėjusi išėjo į gretimą kambarį, kur 
jos laukė Stragildas. Nieko nesakydamas, jis padavė jai 
laiškelį. 

Margarita perskaitė laišką, ir jos veidas pasidarė rau- 
donas kaip purpuras. Pasilenkė prie Stragildo ir tyliai 
kažką jam įsakė. Stragildas tuojau dingo. 

Margarita grįžo į savo kambarį, apsidairė aplink, lyg 
norėdama įsitikinti, kad yra vienų viena, ir dar kartą 
perskaitė laišką. 

Laiške buvo parašyti tik keli Žodžiai: 

„Žanas Buridanas šį vakarą laukia Margaritos Bur- 
gundietės Nestlio Bokšte“. | 

Likusią dienos dalį karalienė praleido sėdėdama ito- 
telyje. Sėdėjo susimąsčiusi, jos lūpos saldžiai šypsojosi. 
Ji buvo panaši į bažnyčios paveikslo šventąją. Svajojo... 
svajojo apie Buridaną; laukė valandėlės, kai Buridanas 
tars jai: „Myliu tave“. 

Nusileido naktis. Margarita persirengė, apsigaubė ap- 
siaustu, davė Žanai įsakymą ir išėjo. 

Išėjo viena... Greit buvo Senos pakrantėje. Lėtai pri- 
ėjo prie tos vietos, kur stovėjo pririšta prie stulpo valtis. 
Valtyje laukė Stragildas. Margaritai įlipus į valtį, jis 
greit nuplaukė Nestlio Bokšto link. 

Netrukus Margarita peržengė Bokšto slenkstį, ir su- 
stojo virpanti ir nedrąsi. 

Salės gilumoje pastebėjo aukštą liekną Buridano fi- 
gūrą. 

Buridanas žemai jai nusilenkė. 
Stragildas į Nestlio Bokštą nėjo. Jis liko valtyje. 


Kai Margarita iššoko iš valties į krantą, jos favoritas 
keistai nusišypsojo. Stragildas taip pat išlipo, pririšo val- 
tį ir nuėjo į tamsų užkampį, kur šakotų medžių šešėlyje 
stovėjo pasislėpę keli vyrai. Priėjęs prie jų, Stragildas 
sušnibždėjo: 

— Dabar, Sir, gali eiti į Nestlio Bokštą! 


STRAGILDAS 


Sužinojęs iš Tristano, kad Enžeranas de Marinji su- 
imtas ir kad Buridanas pasiryžo jį gelbėti, Bigornė su- 
šuko:' 

— Šventas Barnabai! Dabar rizikuosi savo galva dėl 
pono Marinji? 

— Gali neiti su manimi,— šaltai atsakė Buridanas. 

-— Labai dėkoju už malonę, bet turiu eiti vien dėl to, 
kad apsaugočiau poną nuo naujų kvailysčių. Jei jau man 
lemta mirti, tai verčiau mirčiau, gelbėdamas patį šėtoną, 
bet ne Marinji! 

— Kvaily, argi tu nenori iškrėsti puikios išdaigos 
Margaritai? — paklausė Rikė. 

— Ir nulupti kailį sargybai! — pridūrė Vilijus. 

— Gerai jau gerai, bet visa tai nelabai išmintinga. 
Jei mums žygis pavyks, pasižadu duoti gerą auką pini- 
gais švento -Eustachijaus bažnyčios klebonui. Jei nepa- 
siseks, prisiekiu duoti dukart tiek pinigų vynui. Tą vyną 
išgersiu su klebonu už tavo sveikatą. | 

— Be abejo, gersi kartu su mumis! — suriko Vilijus 
ir Rikė. 

— Nel Apie jus nė nepagalvojau. 

Taip besikalbėdami, ruošėsi kelionei. Kai viskas buvo 
paruošta, Buridanas pasikvietė valkatą, ėjusį sargybinio 
pareigas prie durų, ir liepė jam atvesti Egipto kuni- 

— Iškeliauju iš Stebuklų Rūmų,— tarė Buridanas 
Egipto kunigaikščiui. — Ryt sušauksi visus ir praneši, kad 
kapitonas Buridanas jau išvyko. Taip reikia. Kol čia bū- 
siu kartu su savo draugais, Stebuklų Rūmai bus ap- 
siausti kariuomenės; kai išsidanginsiu, viskas grįš į se- 
nas vėžes. 

— Viskas bus padaryta taip, kaip nori, — atsakė Egip- 
to kunigaikštis.— Padarysiu, kaip liepsi, plėšikų kara- 
liau. 

— Plėšikų valstybė... Bet jos vainikas netinka mano 
galvai. | 

— O juk esi drąsus kaip liūtas. Tau valdant, Ste- 
buklų Rūmai taptų nenugalima tvirtovė, tikra plėšikų im- 
perija. 

— Taip,— sumurmėjo Buridanas,— galbūt, bet plėši- 
kavimas man nepatinka. 

— Hi, ha! — asilo balsu suriko Bigornė. 

— Bet,— tęsė toliau Egipto kunigaikštis, — koveisi su 
miesto sargyba, karaliaus lankininkais, įtraukei juos 
į spąstus kaip lapes ir nugalėjai. 

— Tai kitas dalykas. Nekalbėkim apie tai. Pasakyk 
savo žmonėms, kad esu pasižadėjęs, jei gausiu turto, 
pusę atiduoti jiems, bet su ta sąlyga, kad jie niekada 
nebelies senių ir moterų ir bandys pakeisti savo gyve- 
nimą. 

Egipto kunigaikštis nusijuokė, pakratė galvą ir atsakė: 

— Argi gali įsakyti saulei, kad ji sustotų? Juk kara- 
liai yra tam, kad valdytų, žudydami žmones, o valka- 
tos — kad vogtų. Tokia jų lemtis. Sudie, kapitone Buri- 
danai. Stebuklų Rūmai netenka drąsiausio ir galingiausio- 
savo vado. Gaila, kad nežinai, kas yra valkata. 

Egipto kunigaikštis išėjo. Jau stovėdamas ant slenks- 
čio, atsigręžė ir pridūrė: 

— Vis tiek, koks bus tavo gyvenimas, žinok, kad vi- 
sada rasi pas mus pastogę. 

Po kelių minučių keturi draugai išlingavo iš veliono. 
Hanso namų. 

— Gerai mums čia buvo,— atsiduso Vilijus. 

— Taip,— atsakė Rikė,— pietūs buvo visai geri... 

— O dabar reikia pradėti valkatų gyvenimą. Ar turi. 
pinigų, Buridanai? — paklausė Bigornė. 

— Ne, bet rasiu. 

Bigornė nutilo. 

Įėję į Laisvųjų lankininkų gatvę, viename kampe pa- 
anatė baigiantį degti laužą, o prie jo dešimt miegančių 
lankininkų. Keturi su ietimis rankose stovėjo sargyboje. 

Bėgliai, prisiglaudę prie sienos, tyliai prislinko prie 
jų ir suriko: 

— Pirmyn! 

Mieguistiems sargybiniams pasirodė, kad atūžė aud- 
ra. Du jų krito žemėn, suskardėjo riksmas, vaitojimas, 
dr drąsūs užpuolikai dingo tamsioje gatvėje lyg pragaro 
dvasios. 

— Vargas man! — sušuko karininkas, sargybos virši- 
ninkas.— Tai Buridanas prasiveržė! 

Nepraslinko ir dešimties minučių, kai bėgliai atsidūrė 
Fruadmantelio gatvėje, prie Žvėryno. 

Buridanas pasibeldė į duris. Mažame langelyje pasi- 
rodė vyro veidas. Vyras paklausė naktinį svečią: 

— Kas čia? 

— Pasakyk Stragildui, kad Buridanas nori pasikal- 
bėti su juo karalienės reikalu. 

Langelis užsidarė. Po trumpos pertraukos už durų 
pasigirdo pašiepiamas balsas: 

— Sveikinu poną kapitoną. Kuo galiu pasitarnauti? 

— Ar tai tu, Stragildai? 

— Aš, pone. Esu pasiryžęs tarnauti ponui. Turiu dar 
kelis maišus, kurie laukia klientų ir turiu viltį, kad vieną 
gražią mėnesienos naktį turėsiu garbę vieną iš tų maišų 
įteikti ponui kapitonui. 

— Tylėk, nenaudėli, jei nori likti gyvas. Jei tu nebū- 
tum man šiąnakt reikalingas, nubausčiau taip, kaip nu- 
sipelnei. Bet gana. Ar sutinki perduoti karalienei mano 
laišką? 

— Laišką? Gerai! Juk mano pareiga tarnauti meilės 
reikalams. Vadinasi, pasimatymas Nestlio Bokšte? — pa- 
šiepiamai nusijuokė Stragildas. 

— Atspėjai. 

— Gerai, duokš laišką pro lango grotas, pasižadu jį 
perduoti karalienei Margaritai. 


»-v-— 

das uždarė langelį, o Buridanas su savo draugais išnyko 
tamsoje. 

— Gerai! — murmtelėjo Stragildas.— Jų viso labo ke- 
turi... ponas Buridanas ir trys jo prakeikti draugai, pra- 
muštgalviai. Gerai būtų visus sučiupti ir įkišti į kalė- 
jimą. 

Grįžo į kambarį ir, ilgai negalvodamas, atplėšė Buri- 
dano laišką. Su dideliu vargu perskaitė ir susimąstė. 

Viskas jam keistai atrodė. 

„Ar jau Buridanas pasisotino mažąja Mirtile? Jau 
karalienė jam parūpo? Kas iš to bus? Turėdamas reikalų 
su bobomis, niekada nežinai, kaip viskas pasisuks. Ka- 
ralienė gali įvesti Buridaną į Luvrą ir pasodinti į Ma- 
rinji vietą. Kas tada manęs laukia? Žūsiu, kaip Dievą 
myliu, žūsiu. Gyvam nulups odą, o gal išvirs katile kiau- 
lių turguje. Tatai man nelabai patinka. Gerai pažįstu 
Buridaną. Jei net jis manęs pasigailėtų, lieka dar latras 
Bigornė! Ką daryti? Nenešiu laiško. Sudeginsiu!“ 

Bet po valandėlės pakeitė nutarimą. 

„Jei neatiduosiu laiško, ir karalienė apie tai sužinos, 
manęs laukia dar blogesnis likimas. Galima būtų nužu- 
dyti Buridaną... po meilės nakties. Bet jo trys draugai? 
Jie tikrai mane užplumpins! Po velnių, mano popieriai vi- 
sai prasti“. 

Vėl susimąstė. Pagaliau nutarė išduoti. Vienu ir tuo 
pačiu laišku išduoti karalių, karalienę, Buridaną ir visus. 

— O dabar patikrinsim, kiek turių atsargų, — sušnibž- 
dėjo nusijuokęs. | 

Įėjo į gretimą kambarį, užrakino duris, paskui pasu- 
ko į mažą kambarėlį be langų. Atidarė slaptas dureles 
sienoje. Slaptoje spintoje stovėjo skrynia. Ištraukė skry- 
nią, atidarė. Skrynioje buvo daug aukso. Ėmė skaičiuoti 
pinigus. Pabaigęs nusijuokė ir sušnibždėjo: 

— Ne kiekvienas iš dvariškių galėtų pasigirti tokia 
laime. | 

Pradėjo pilti auksą į keturis odinius maišelius, per- 
dėdamas pelais, kad nebarškėtų. 

Prašvito. 

Baigęs darbą, atsisėdo pailsėti ir laukė. Paskui nuėjo 
pas karalienę ir įteikė laišką. 

Karalienė tarė: 

— Bokšte nieko nebus. Tu palauksi gatvėje. Šis va-- 
karas visai nepanašus į tuos. Nuo šios dienos šitas žmo-- 
gus yra šventas, neliečiamas! Supranti? Vargas tau, jei 
nors pirštu palytėsi Buridaną. 

Stragildas nusilenkė ir išėjo, šnibždėdamas pats sau: 

— Aišku, kad jau laikas pagalvoti apie išdavimą. Ryt: 
Buridanas gali tapti galingu ponu... galingesniu už ka-- 
ralių. Bet aš budėsiu. 

Grįžo namo ir ėmė ruoštis kelionei. Pasiėmė du raštus. 
su karaliaus parašu, kuriuos prieš kelias dienas jam davė 
Margarita. 

Pirmas raštas buvo įsakymas miesto sargybai vykdyti. 
kiekvieną Stragildo paliepimą. Kitu raštu buvo įsakyta. 
visiems stovėjusios prie miesto vartų sargybos viršinin-- 
kams atidaryti Stragildui visus vartus kiekvieną dienos. 
ir fiaktieš valandą. 

Paslėpęs raštus kišenėje, Stragildas nuėjo į arklidę,. 
kur stovėjo jo žinioje buvę arkliai. 

Pasirinko stipriausią ir greičiausią. Grįžęs namo, pa- 
siėmė maišus su auksu, užkrovė juos ant arklio nugaros 
ir stipriai pririšo. Persirengė valkata, nuskurdėliu. Pas- 
kui uždarė arklidę, pašaukė vieną iš savo padėjėjų ir 
tarė: 

— Šią naktį čia įvyks tai, ko nereikia matyti. Tegu: 
visi kietai miega. Būkite atsargūs. Galite netekti galvų. 

Padėjėjas jau kelis kartus buvo girdėjęs tokius įsaky- 
mus. Todėl nenustebo. Suprato, kad laukiama svarbių 
įvykių. 

Stragildas nuėjo į Luvrą, įsigavo į karaliaus aparta- 
mentus ir tarė sargybos viršininkui: 

— Turiu akis į akį pasikalbėti su karaliumi. Ir tuojau. 

Hugo de Trenkavelis paniekinamai pažvelgė į liūtų, 
prižiūrėtoją, bet, žinodamas, kad jis turi karaliaus ir ka- 
ralienės palankumą, pranešė apie jo atvykimą karaliui. 

Greit Stragildas buvo karaliaus kambaryje. 

— Ar kuris iš mano liūtų susirgo? — paklausė karalius.. 

Stragildas žemai nusilenkė. 

„Jei turėčiau reikalų tik su liūtais,— pamanė sudre- 
bėjęs,— nejausčiau baimės. Laikyčiau savo rankoje ša- 
kes ir juokčiausi iš jų. Bet dabar tenka bendrauti su ka- 

zaliumi. Prieš jį neturiu jokių šakių. Nors geras liežuvis 
geriau kaip šakės. Reikia tuojau pradėti veikti“. 

— Sir,— tarė garsiai, — visi liūtai sveiki. Taurūs Žvė- 
rys puikiausiai jaučiasi. 

— Tad. dėl ko atėjai? — paklausė Liudvikas X. 

Stragildas dar žemiau nusilenkė. 

— Sir, atleisk už neregėtą mano drąsą ateiti čionai. 
Neturiu tėisės taip aukštai kelti akių ir žiūrėti, kas čia 
dedasi. Bet pastebėjau, kad jau keletą dienų Jūsų kara- 
liškoji didybė kažko neramus. 

— Kas tau rūpi, nenaudėli?! 

— Tą pat aš sakiau pats sau. Klausiau savęs: kvaily, 
kas tau rūpi? Ar negali savo ištikimybės karaliui įrodyti 
kitokiu būdu, kaip... pasakodamas jam... išdavystės isto- 
riją... ar... ar? 

— Išdavystės? — suriko pabalęs Liudvikas. 

— Ar pasakiau — išdavystės? Tiesą sakant, negaliu 
tvirtinti, kad moteris, šią minutę esanti Nestlio Bokšte... 
ar ji... neištikima karaliui... 

Karalius žengtelėjo prie Stragildo. 

Buvo išblyškęs kaip lavonas. 

„Gaila, kad neturiu su savimi šakių“, — pamanė Stra- 
gildas. 

"Liudvikas griebė jį už pakarpos. Stragildas atsiklau- 
pė. ir nulenkė galvą iki grindų. Emė muštis į krūtinę ir 
šaukti: 

— Mea culpa! Bet myliu savo karalių... Turiu akis ir 
ausis! | 

— Nenaudėli,— suriko Liudvikas,— ką matei? Ką gir- 
dėjai? Jei man aiškiai nepasakysi, liepsiu suimti tave, 
tavo liūtams liepsiu tris dienas neduoti ėsti, o ketvirtą — 
būsi jiems įmestas, kaip mėsos gabalas. 

— Sir, mirsiu laimingas, jeigu mano mirtis bus kara- 
liui linksma pramoga. Bet įspėju, jei ir toliau, Sir, spausi 
man gerklę, mirsiu čia pat ir nebegalėsiu nieko daugiau 
pasakyti! 

Karalius paleido Stragildą ir ėmė vaikščioti po kam- 
barį. Keistas klausimas gniaužė jam širdį. 

Negalėjo išsiaiškinti, kodėl. Jį pagavo liguistas smal- 
sumas... norėjo viską sužinoti, bet Dee tiesos. 

Bijojo! Kodėl? 

Bijojo Stragildo, kuris dar tebeklūpojo, žiūrėdamas, 
kaip karalius negali rasti sau vietos. 

Sis žmogus žinojo paslaptį, kuri be galo rūpėjo ka- 
raliui! Sis Žmogus pagaliau viską pasakys! Neapkentė jo! 
Tikrai nužudytų, jei ne liguistas smalsumas. Atsisėdo 
į Iotelį ir tarė: 

— Atsistok! 

Stragildas atsistojo ir, žvilgtelėjęs į karalių, sudre- 
bėjo. Karalius buvo išblyškęs kaip numirėlis. Stragildas. 
jautė, kad, žudydamas Margaritą ir Buridaną, žudo ir 
džiai turtingą. Bet Stragildas nemokėjo gailėtis žmonių. 
Be to, jau buvo vėlu trauktis atgal. 

— Sakei man, kad kažkokia moteris turi įlįsti į Nest- 
lio Bokštą? Kas ta moteris? 

— Pamatysi, Sir. Aš jos nemačiau! 

— Ir ji mane išduoda? 

— Išgirsi! Aš nežinau, ar ji išduoda, ar ne. 

— Kas tada žino? — paklausė Liudvikas, sunkiai atsi- 
dusęs. 

— Žinau tik tiek, kad toji moteris šį vakarą bus Nest- 
lio Bokšte. Jei ten nueisi, Sir, pats ją pamatysi ir viską 
išgirsi. Reikia pasiimti su savimi keliolika gerai ginkluo- 
tų stiprių kareivių. Tai būtina! Po valandos būk, Sir, 
netoli Nestlio Bokšto. Ten yra griovys, kuriame galima 
pasislėpti ir suguldyti kareivius. Reikiamu momentu aš 
pranešiu, ir viską matysi ir girdėsi. Dabar, jei aš blogai 
pasielgiau, įrodęs savo ištikimybę, liepk mane bausti mir- 
timi. 

Liudvikas ilgai tylėjo. 

Paskui atsidusęs tyliai tarė: 

— Eik! Kai reikės, įspėk mane. Būsiu nurodytoje vie- 
toje. 


NESTLIO BOKSTAS 


Perėję Fruadmantelio gatvę, Buridanas ir jo draugai 
žingsniavo toliau tylėdami. Niekas neklausė Buridano, 
kur jie eina. Visi šventai pasitikėjo savo jaunu vadu ir 
buvo ramūs. Tik jų nuotaiką šiek tiek gadino finansiniai 

reikalai. Jie žinojo, kad čia Buridanu pasitikėti negalima. 
Pinigai mažiausiai rūpėjo Buridanui. Apie juos jis nė 
negalvojo. 

Atsiminę, kaip jie gerai gyveno Stebuklų Rūmuose, 
draugužiai gailiai dūsavo. 

— Klausyk,— paklausė Bigornė Vilijus,— turi pinigų? 

— Nė skatiko,— liūdnai atsakė Lancelas. 

— O Buridanas? 

— Deja! Jo piniginė tokia pat tuščia, kaip ir išgerta 
taurė. 

— O tu, Rikė? Gal turi šiek tiek? 

— Ką aš galiu turėti? — paklausė Rikė. 

— Na, taleriukų! 

Rikė išvertė kišenes ir liūdnu balsu prisiekė, kad esąs 
plikas kaip Jobas. 

— Tad,— atsiduso Vilijus,— turėsim mirti badu. 

Visi nutilo. 

Bigornė pamanė: 

„Jie teisybę sako. Priėjome liepto galą... Kur eina tas 
jaunas idealistas? Gal į Templį? Gal nori paprašyti savo 
šviesiausią tėvą de Valua, kad suteiktų mums pastogę?“ 

Bet Buridanas ėjo ne į Templį, o tik į Templio apy- 
linkes. 

Visi sustojo prie Rožių Aptvaro. Bigornė murmtelėjo: 

— Geras sumanymas. Stebiuosi, kaip tokia mintis ne- 
atėjo man į galvą. Buridanas sumanus vyras. Kam ateis 
mintis čia mūsų ieškoti? 

Buridanas stumtelėjo vartelius mūro sienoje, bet jie 
buvo užrakinti. 

Perlipo per mūrą. Bičiuliai padarė tą pat. 

Mažojo namelio durys buvo tik užšautos velke iš vi- 
daus. Todėl jų nebuvo reikalo laužti. 

Įeidamas į gerai jam žinomą salę, Buridanas pajuto, 
kad skausmas suspaudė jo širdį. Jis pagalvojo apie Mir- 
tilę. Bet dėl jos galėjo būti ramus. Motina budėjo, mer- 
giną saugodama. Jam tik buvo liūdna, kad Mirtilė toli 
nuo jo. 

Jau išaušo. 

Bigornė, negaišdamas laiko, apžiūrėjo visą namą. 

Vaikščiodamas po namelį, Bigornė užlipo į mansardą. 
Ten buvo tik vienas langelis į kelią. Tai buvo puiki ste- 

bėjimo vieta. Todėl Lancelas nutarė, kad apsigyvens 
mansardoje ir budės. 

Buridanas ištraukė iš kišenės Tristano duotus doku- 
mentus ir atsidėjęs ėmė juos skaityti. 

Planavo, kaip išgelbėti Mirtilės tėvą. 

Tą minutę grįžo Vilijus ir Rikė, apžiūrėję naująjį savo 
būstą. Drauge su jais įėjo Bigornė ir tarė: 

— Paruošiau jums puikius kambarius. Turiu net čiu- 
žinius. 

— Et! — sušuko Vilijus,— kuriems galams miegoti 
ant grindų, kai namuose yra lovų. 

Bigornė gūžtelėjo pečiais ir jau norėjo paaiškinti, ko- 
dėl reikia apsigyventi mansardoje, po stogu, kai staiga 
Rikė riktelėjo. 

Jis atidarė skrynią ir pamatė'joje didelį paštetą, duo- 
nos kepalą, kelis butelius vyno ir daug kitokio maisto. 
Viskas -buvo šviežia ir tai liudijo, kad maistą prieš ke- 
lias valandas jiems kažkas atnešė. 

— Na, na,— tarė Vilijus, plačiai atmerkęs akis. 

— Taip,— atsakė Bigornė,— aišku, kad kartkartėmis 
kažkas čia ateina. Turime budėti! Tad į mansardą! 

— Pasiimkim maistą. Nors šiandien badu nemirsim. 

— Sakiau, kad mums padės šventas Barnabas,— sen- 
timentaliai nusišypsojo Bigornė. 

Po kelių minučių visi jau sėdėjo mansardoje, po sto- 
gu, ir gardžiai valgė. Paskui, nuvarginti nemigos nak- 
ties, sugulė ant čiužinių ir kietai užmigo. 

Saulei leidžiantis, pabudo pailsėję, bet dar labiau iš- 
alkę. Vilijus ir Rikė tuojau nubėgo apačion pažiūrėti, ar 
ko nors neliko didžiulėje skrynioje. Bet skrynia jau buvo 
tuščia. Kai apie tai pranešė Bigornė, jis pasakė: 

— Matyt, mūsų globėjas šventas Barnabas neturi lai- 
ko parūpinti mums maisto. Matyt, labai užsiėmęs, todėl 
ir pamiršo. 

Tačiau Vilijus ir Rikė nenorėjo su tuo sutikti. Bet pa- 
galiau ir jie nusilenkė lemčiai. 

Jau atėjo valanda vykti į Nestlio Bokštą. 

Buridanas griežtu tonu pareiškė, kad jis vienas įeis 
į Bokšto vidų. Draugai turėjo laukti ir įsiveržti tik tada, 
kai bus būtina. 

Nusileido tamsi naktis. Netrukus keturi drąsuoliai pri- 
ėjo prie Nestlio Bokšto. | 

Buridanas įslinko į vidų, o jo draugai pasislėpė krū- 
muose, laukdami ženklo. 

Greit pasigirdo Buridano švilpimas. Tai buvo sutartas 
ženklas, kad jis jau yra viduje. 

Buridano draugai ėmė žiūrėti į upę. 

— Jei atvyks viena,— tarė Bigornė,— viskas gerai pa- 
sibaigs. 

— Moteris,— murmtelėjo Vilijus. Žiūrėdamas į upę, 
pastebėjo keliolika ginkluotų vyrų, kurie pasirodė nak- 
ties tamsoje ir pasislėpė netoli bokšto, kitoje pusėje. 

Vienas žmogus iš to būrio atsistojo nuošalyje. Tai 
buvo karalius. Jo širdis smarkiai plakė. Žiūrėjo į Nestlio 
Bokštą. Jis taip pat klausė savęs: 

— Ar ji ateis? v 

— Jau, — sušnibždėjo Bigornė. 

Jis dar nieko nematė, bet girdėjo lygius irklų tekšte- 
lėjimus į vandenį. Netrukus pasirodė valtis ir priplaukė 
prie kranto. Iš jos iššoko moteris ir įėjo į Bokštą. 

Paskui ją išlipo kažkoks vyras ir nužingsniavo kiton 
pusėn. 

— Stragildas! — sušnibždėjo Bigornė Vilijui.— Pasi- 
lik čia. Aš einu paskui šį niekšą. Noriu pažiūrėti, ką jis 
sumanė. 

Tyliai kaip šešėlis ėmė šliaužti paskui Stragildą. 

Išgirdo krūmuose šnibždėjimą: 

— Dabar, Sir, gali įeiti į Bokštą. 

— Karalius čia, — pamanė Bigornė.— Šis latras įspėjo 
karalių... Niekšas! | 

Kažkoks šešėlis praslinko šalia Bigornė. Tai buvo 
Liudvikas X. Jis liepė savo palydovams laukti, o pats 
įėjo į Nestlio Bokštą. 

Stragildas greit nušlamėjo tilto link. 

— Gerai,— pamanė Bigornė,— karalius vienas. Buri- 
danas, reikalui esant, susidoros su juo. Pagaliau Vilijus 
ir Rikė laukia ženklo. Einu paskui šį latrą. Dabar jam 
teks atsilyginti už visus savo darbelius. 

Atsargiai prašliaužė pro tą vietą, kur buvo pasislėpę 
karaliaus kareiviai, ir nubėgo tilto link. | 

Margarita Burgundietė įėjo į Bokštą, stengdamasi su- 
laikyti širdies tvaksėjimą. Buvo visa užsidegusi aistra. 
Jau svajojo, kaip įtikins karalių, jog maištininkų vadas, 
kapitonas Buridanas, gali būti stipriausias karaliaus val- 
džios ramstis, kaip pristatys rūmams naują didvyrį, kokia 
bus laiminga Buridano glėbyje. 

Buridanas, žemai nusilenkdamas, pasveikino įeinančią 
Prancūzijos karalienę. 

Margarita sustojo prie slenksčio, atsiduso, uždarė du- 
ris ir žengtelėjo prie Buridano. Buridanas tiriamai į ją 
pažvelgė. Jo žvilgsnyje buvo ir liūdesio. 

— Dabar, Buridanai, pats gali matyti, kokią įtaką turi 
Margaritai. Tu, kuris apspjaudei ją, sumaišei su pur- 
vais, apšmeižei, tu, kuris esi pasmerktas mirti, už kurio 
galvą paskirtas atlyginimas, tu bepastogis... parašei kelis 
žodžius Prancūzijos karalienei... ir štai... karalienė atėjo! 
Karalienė! Ne!.. Margarita! Moteris, kuri gali pakartoti 
visa tai, ką jau kartą yra pasakiusi tau... O tu? Ką tu 
nori man pasakyti? Tyli! Ką tai reiškia? Tyli, girdėda- 
mas, ką tau sakau. Tyli! 

Taip, Buridanas tylėjo, netekęs pusiausvyros nuo Mar- 
garitos žodžių. Buvo pasirengęs išgirsti grasinimus, buvo 
pasirengęs kovai žodžiu... net špaga, bet šito nelaukė. 

— Ponia,— pagaliau tarė, — mano didelė nelaimė, kad 
karalienė turi galvoje tokias mintis, kurias jau antrą kar- 
tą girdžiu. Tiesa, parašiau tokiu tonu, kuris davė progos 
šį tą pamanyti.. Bet, kadangi vieno žmogaus gyvybei 
gresia pavojus, o aš noriu jį išgelbėti, tai ir drįsau pa- 
vartoti tam tikros rūšies klastą, kuri, žinoma, man gar- 
bės nedaro. 

Kartus šypsnys pasirodė gražiose Margaritos lūpose. 

Dabar pamatė, kad klaidingai suprato Buridano laišką. 
Sapnas išsisklaidė. Jau gailėjosi, atėjusi viena. Jei čia, 
šalia būtų buvęs Stragildas su savo žmonėmis, būtų da- 
vusi įsakymą nužudyti Buridaną. 

Bet ji buvo viena! 

Tramdydama įsiūtį, paklausė dirbtinai ramiu tonu: 

— Kuo galiu padėti tam žmogui, kurį minėjai? 

Buridano akyse sužibėjo viltis. 

— Tas žmogus pasmerktas, arba, teisingiau sakant, 
apkaltintas! Privalai paprašyti karaliaus malonės. Jei to 
panorėsi, jis bus išgelbėtas. 

2 Kas jis? 

— Mirtilės tėvas,— trumpai atsakė Buridanas. 

— Enžeranas de Marinji. Vadinasi, norėjai mane pa- 
matyti tik tam, kad paprašytum malonės Enžeranui de 
Marinji! Ką tai reiškia? Nori išgelbėti Marinji?! Tu, ku- 
ris viešai jį įžeidei ir iššaukei į Dievo teismą? Neįtikė- 
tina... Buridanas nori gelbėti Marinji! 

— Tai ne ponas de Marinji... Tai Mirtilės tėvas! Tė- 
vas tos, kurią myliu! Nelaimingo vaiko tėvas. Vaiko, ap- 
link kurį tiek nelaimių ir blogo... Dabar mano eilė pa- 
klausti, kodėl ponia nepagalvojai apie gelbėjimą to žmo- 
gaus, kurį kadaise mylėjai? 

— Nenaudėli! — suriko Margarita,— nenaudėli, kaip 
drįsti priminti mano jaunystės klaidą?! Manai, kad tuo 
apsiginsi... Nežinau, kas atsitiks, bet jaučiu, kad būsi 
mano mirties priežastimi, žūsiu dėl tavo kaltės... Jau 
mano nujautimas pradeda virsti tikrove! Esu Mirtilės 
motina! Taip! Mylėjau Marinji! Taip! Bet mergaitės ne- 
apkenčiu. Tai mano teisė! Be to, juk jos ir nepažįstu! Ji 
man visai svetima. 

— Baisius žodžius tari, ponia,— sušnibždėjo Burida- 
nas, traukdamasis atgal.— Ponia, susivaldyk, atsipeikėk! 

— Kartoju: ji man svetima, aš jos nepažįstu... Ji man 
tik laimėjusi varžovė... meilėje. Padarei klaidą, primin- 
damas, kad Marinji yra Mirtilės tėvas. Vien to užtenka, 
kad trokščiau jo mirties. Taip ir padarysiu! Sudie, Buri- 
danai! Šį kartą atsisveikinsim visam gyvenimui... kol pa- 
teksi į mano rankas, kol priversiu tave atgailauti už vi- 
sus nusikaltimus... prieš mane... už įžeidimą!.. 

Buridanas vienu šuoliu atsidūrė tarp Margaritos ir 
durų. 

— Sustok, ponia, leisk priminti visa, ką Marinji pa- 
darė tau, karaliui... 

— Gal juokauji! — sušuko karalienė, nervingai nusi- 
kvatojusi.— Kelią! 

Buridanas, aukštai pakėlęs galvą, griebė karalienę už 
rankos ir pasilenkė prie jos. 

— Esu priverstas taip pasielgti! Ponia privertei gra- 
sinti, nors norėjau maldauti... Esi motina be širdies, mei- 
lužė be meilės, esi moteris, kuri gali sumanyti visokias 
piktadarybes ir išdavimus... Apie: ponios darbus pasakoja 
šis dokumentas! 

Ištraukė pergamentų ritinėlį, kurį įteikė jam Tristanas. 

— Kokie čia pergamentai? — baimingai paklausė Mar- 
garita. 

Buridanas paleido jos ranką. 

Jo balsas buvo ramus, rimtas, bet liūdnas. 

— Tai mano vaikystės istorija... Šį dokumentą parašė 
motina, kai tu ją nuskriaudei ir kai ji, tapusi tavo tar- 
naite ir sėbre, pradėjo tau ruošti naktines orgijas. Taip 
elgdamasi tikėjosi sužinoti visas tavo paslaptis. 

— Mabelė! — sušnibždėjo Margarita. 

— Ana de Draman. Šiuose pergamentuose visa Nest- 
lio Bokšto istorija. Jei ji pasieks būsimųjų kartų ausis, 
mūsų anūkai negalės patikėti, kad Prancūzijos karalienė, 
Margarita Burgundietė, elgėsi kaip tikra paleistuvė ir 
viliojo į Bokštą meilužius... vienai nakčiai, o paskui liep- 
davo juos užsiūti į maišus ir įmesti į Seną. Aš tai ma- 
čiau savo akimis, kai išgelbėjau Pilypą ir Gotjė de Olnus, 
kuriuos įviliojo į spąstus tavo sėbras Stragildas! Aš esu 
liudininkas tavo žiaurumo! Ir visi kiti tuo patikės! 

— Kiti! Kas tokie? 

— Tarkim, karalius! Anos de Draman atsiminimai vi- 
siems parašyti. Juose yra daug įrodymų. Karalius galės 
viša tai patikrinti. Dar vienas žodis, ponia... Jei per dvi 
dienas Enžeranas de Marinji nebus laisvas, prisiekiu, 
pats nueisiu į Luvrą ir savo ranka įteiksiu karaliui šiuos 
dokumentus! 

Margarita užsidengė veidą rankomis ir sušnibždėjo: 

— Nelaiminga aš, nelaiminga! 

Tą patį akimirksnį Buridanas suriko. Margarita pa- 
žvelgė į duris, pabalo ir apstulbo, lyg pamačiusi baisią 
šmėklą. Nepajėgė nė krustelėti. 

Tarpduryje stovėjo karalius. 


—— ——— ———————————————————————————————————— 

Karalius įėjo į salę. 

Jo žvilgsnis buvo neregėtai liūdnas, veidas papilkš- 
vėjęs. 

Smulkiais, netvirtais žingsniais prisiartino prie Buri- 
dano. Ėjo lyg pablūdęs, ištiesęs ranką į kaltinamuosius 
dokumentus. 

Norėjo kažką sakyti. Beviltiškai stengėsi prabilti, bet 
iš jo lūpų išsiveržė tik neaiškus garsas. 

Staiga pasviro, jo keliai sulinko, griuvo žemėn, lyg 
perkūno trenktas. 


Buridanas stovėjo apstulbęs. 

Instinktyviai paslėpęs po apsiaustu pergamentus, žiū- 
rėjo į apalpusį Liudviką ir karalienę. 

Karalienė buvo panaši į lavoną. Tik plačiai atmerktos 
akys buvo gyvos. Jos buvo kupinos baimės ir skausmo. 

Stovėjusi it statula, karalienė pagaliau krustelėjo, vei- 
de žybtelėjo gyvybė, ir moteris pradėjo slinkti prie durų. 

Peržengė slenkstį ir ėmė leistis laiptais. 

Jos širdyje suruseno silpna viltis, kad karalius jau 
mirė. Jei taip atsitiktių, galėtų laisvai atsikvėpti... jai jau 
nebegrėstų pavojus. 

Jei karalius ir tebėra, gyvas, tai apalpimas dar ilgai 
tęsis. Ji tuo tarpu grįš į Luvrą, pasiims pinigų, brange- 
nybes ir pabėgs iš Paryžiaus. Už sostinės sienų galės 
ramiai laukti žinios apie karaliaus mirtį. 

Taukšėjo laiptais, šiurpas krėtė ją, kaleno dantimis... 
norėjo pagreitinti žingsnius, bet kojos buvo sunkios, it 
švino pripiltos. Širdis plakė, lyg norėtų iššokti iš krū- 
tinės... 

Buridanas pamėgino gaivinti karalių. Liudvikas gu- 
lėjo apalpęs, bet buvo gyvas. 

— Vargšas,— sušnibždėjo Buridanas.— Dievas yra 
liudininkas, jog nenorėjau tau suduoti tokio smūgio. Bet 
taip atsitiko... Gal tai bus tavo mirties priežastis. Taip 
buvo lemta. Margarita nusipelnė to, kas ją ištiko, bet šis 
negudrus žmogelis... 

Ėmė vilginti vandeniu karaliaus galvą. Liudvikas ga- 
liausiai atmerkė akis ir atsiduso. Pažvelgė į Buridaną, 
ir ašaros pasiliejo iš jo akių. Buridanas sušnibždėjo: 

— Verki... vadinasi, išgelbėtas. 

Keliolika vyrų įsiveržė į salę. 

— Suimti maištininką, drįsusį pakelti ranką prieš ka- 
ralių! — šaukė Hugo de Trenkavelis. 

Kareiviai apsupo Buridaną ir išstūmė jį ant laiptų. 
Kapitonas pakėlė karalių ir pasodino į fotelį. 

Liudviko pirmieji žodžiai buvo tokie: 

— O Margarita? | 

— Suimta.... pagal tavo, Sir, įsakymą. Ji bus nuga- 
benta į Luvrą ir uždaryta savo kambariuose. 

Karalius linktelėjo galvą. Sutiko. Paskui nutilo ir sė- 
dėjo kaip negyvas. Šis, visada audringas ir nesusivaldąs 
žmogus, dabar jautėsi prislėgtas ir sutriuškintas. Jis buvo 
ramus, panašus į didelį nuskrįaustą vaiką. 

Jo veide nebuvo pykčio, vien tik liūdnumas. 

Grįžęs į Luvrą, paklausė Trenkavelį: 

— O tas jaunuolis? 

— Buridanas? 

— Taip. Kas su juo atsitiko? Noriu, kad jį nugabentų 
į Templį... arba... geriau... ne... atveskit pas mane... į Luv- 
rą... Bet tegu gražiai su juo elgiasi... Noriu su juo pasi- 
kalbėti... Eik... Trenkaveli. 

Kapitonas nuskubėjo vykdyti karaliaus įsakymo. 


NUSKURDELIO BIGORNĖ TAURUMAS 


Buridanas, Trenkavelio kareivių staiga užpultas, ne- 
sipriešino ir leidosi suimamas. Įvykiai, kurių liudininkas 
jis buvo, atėmė jam visą energiją. 

Atsidūręs Bokšto apačioje, atsipeikėjo ir pastebėjo, 
kad jį lydi tik šeši kareiviai. 

Kiti liko saugoti karalienės. 

„Gerai,— pamanė,— jų viso labo šešetas, o mūsų ke- 
turi... taip turėtų būti, jei su mano draugais nieko blogo 
neatsitiko. Šansai beveik lygūs. Ką sakau? Visi šansai 
mūsų pusėje. Vienas Vilijus penketą vyrų atstos... Rikė 
ir Lancelas...“ 

— Kur mane vedate? — paklausė kareivių. 

— Į Templį! — atsakė vienas iš jų. 

— Labai gerai! Ten puikus kalėjimas! — linksmai su- 
šuko Buridanas. 

Kai jį išvedė iš Bokšto, Buridanas žaibo greitumu iš- 
sitraukė durklą ir, nudūręs ėjusį iš dešinės lankininką, 
šūktelėjo: 

— Ei! Lancelai! Ei! Vilijau, Rikė! 

— Lekiam! — bosu atsiliepė Vilijus. 

— Mes jau čia! — sucypė Rikė.— Mušt, mušt sargy- 
binius! Paleisti žarnas mūsų kapitono skriaudėjams! 

Vilijus ir Rikė sukėlė tokį triukšmą, kad sargybiniai 
buvo tikri, jog juos puola didelis valkatų DALYS Jie ėmė 
trauktis. 

—  Oija! Oija! Kapitone Trenkaveli! Eikšekit!: L pagal-: 
bą prieš maištininkus! 

Atbėgo į pagalbą ir Trenkavelis su. keliais kareiviais, 

Susirėmimas buvo trumpas. Būridanas: nudūrė dar 
vieną sargybinį. Trečiąjį ir ketvirtąjį parbloškė Vilijus, 
Kiti pabėgo ir užsibarikadavo Bokšte. 

— Pirmyn! 

Šoko į Stragildo paliktą valtį. Greit jau buvo upės 
viduryje. 

— O kur Bigornė? — paklausė Buridanas. 

— Vejasi Stragildą. 

— Stragildą? 

— Taip,— atsakė Vilijus.— Tai Stragildas įspėjo ka- 
ralių. 

— Niekšas! — piktai riktelėjo Buridanas, kuriam da- 
bar jau buvo gaila Margaritos.— Jei jis pateks man į ran- 
kas, nusmeigsiu it šunį. 

— Sėdėjome savo slaptavietėje ir staiga atvyko kelio- 
lika kareivių, ginkluotų nuo kojų iki galvos. Nežinojom, 
ką daryti! Jau norėjom įsiveržti į bokštą, bet pamatėm 
tave su palydovais, — tarė Rikė. 

— Taip, — pridūrė Vilijus,— nežinojom, iš daryti. Bu- 
vom panašūs į pasakos asilą, apie kurį mums pasako- 
jai... Tą minutę badas, matyt, neturėjo laiko mūsų kan- 
kinti... O dabar vėl iš naujo... 

— Aš labai noriu gerti, — suvaitojo Rikė. 

Buridanas tylėjo, paskendęs liūdnuose apmąstymuose. 
Jo mintys sukosi apie Mirtilės tėvą ir nelaimingus bro- 
lius de Olnus. 

Matydami vadą susimąsčiusį, Vilijus ir Rikė tyliai 
kalbėjosi apie valgius bei gėrimus ir gailiai dūsavo. Ne- 
trukus draugai atkako į Grėv aikštę. 

Tada Vilijus pasiūlė Buridanui: 

— Trauk vienas į Rožių aptvarą, o mes Kiojai tave 
pavysim. 

Buridanas sutikdamas linktelėjo galvą, neklausdamas, 
kodėl jis nori valandėlę čia pasilikti. 

Vilijus ir Rikė skubiai nudrožė į. „Lelijos“ smuklę ir 
prie durų pakėlė tokį triukšmą, kad pažadintas iš miego 
savininkas ėmė grasinti miesto sargyba. 

Bet grasinimai Vilijui buvo nė motais. Jis ėmė dar 
labiau rėkti ir keiktis. Žadėjo sugriauti visą smuklę, jei 
savininkas neatidarys durų. 

„ — Ką tai reiškia? Koks įžūlumas! Argi galima lai- 
kyti už sumautos smuklės durų tokius taurius bajorus! 
Gausi pipirų! 

Netrukus smuklės durys atsivėrė, ir ant slenksčio pa- 
sirodė savininkas. Pamatęs svečius, pažino juos ir išsi- 
gandęs suriko: 

— Viešpatie Jėzau! Panele Švenčiausioji! Visi šven- 
tieji! Juk tai Vilijus Viesulas ir Rikė Odrijo! 

— Mes! Nėra ko sakyti... Gražiai priimi senus bi- 
čiulius. 

— Jūs, jūs pasmerkti mirti! 

— Jei mes pasmerkti mirti, tai dar nereiškia, kad tu- 
rime badu mirti. 

— Už jūsų galvas paskirta didžiulė pinigų suma! 

— Ar dėl to turime mirti troškuliu? 

— Pakars ir mane, jei sužinos, kad jus priėmiau savo 
smuklėje! 

— Mes kaip tik to ir norime,— atsakė Vilijus.— Ma- 
tai, esame pavargę ir nutarėm pasiduoti valdžiai. Kadan- 
gi tave laikom savo bičiuliu, norime, kad mus pakartų 
drauge su tavimi, taip sakant, geroje Kompanijoje. Štai 
kodėl atėjome pas tave, ir mūsų atsilankymas bus tavo 
nusikaltimo įrodymas. 

Smuklininkas pradėjo laužyti rankas, krito ant suolo 
ir ėmė aimanuoti. Rikė pertraukė įį: 

— Man gaila tavęs... Tiesiog veria širdį... Klausyk, 
gali išsigelbėti! 

—, Kaip? 
— Kšvaryk -<mus! Priversk išeiti! 
snakiinia nustebęs išsižiojo. 
Mes išeisim,— pridūrė Vilijus, jei parūpinsi mums 


, 
k 


maisto. | 

— Ir duok dar pintinę, pilną gero vyno butelių,— tarė 
Rikė. 

— Sutinku! Sutinku! — sušuko apsidžiaugęs smukli- 
ninkas. 

Dar nespėjo smuklininkas susičiaupti, o jau Vilijus ir 
Rikė pradėjo krauti į pintinę kumpius, dešras,: paštetus 
ir vyną. Paskui atsisveikino -su šeimininku ir skubiai išsi- 
nešdino. 

— Eikite po šimts velnių! — murmtelėjo smuklininkas, 
užšaudamas duris. 

Vilijus ir Rikė atpylė į Rožių aptvarą, kur Buridanas 
jų jau laukė. 

Pradėjo ruošti vakarienę. Vilijus tarė:: - 

— Reikia palikti Bigornė! 

— Aš taip pat noriu valgyti, — tarė Buridanas. 

Visi trys susėdo už stalo. Vilijus ir Rikė valgė, gėrė, 
linksmai juokdamiesi, plepėjo visokius niekus. Buridanas 
tylėjo, galvodamas apie brolių de Olnų išvadavimą iš 
de Valua nagų. 

Tuo laiku Lancelas vijosi Stragildą, kuris ėjo Žyenymo 
Knk. 
sd Neloliesė ir kantriai laukė. 

Praslinko kelios valandos. Pagaliau durys atsidarė ir 
ant slenksčio stojosi vyras kaimiečio drabužiais. 

— O, o! Taip ir jaučiau, kad šis niekšas rengiasi bėg- 
ti. Įdomu, ar jį kas nors lydės, ar ne! E, e, e! Matyt, 
jos! Po velnių! 

Stragildas atidarė arklidę ir išvedė į kiemą pabalnotą 
arklį. Abipus balno kabojo du storoki maišai. 

Stragildas užgesino žibintą, o Bigornė, išsitraukęs 
durklą, pasirengė pulti, bet susilaikė. 

— Na, na,— pamanė,— ponas kažkodėl nenori sėstis 
ant arklio, veda jį už pavadžių. Gerai! Galėsiu pribaigti 
j) 1 toliau nuo A namų; tada triukšmo negirdės 

Bigornė sekė paskui Stragildą mąstydamas: „K 
būti tuose maišuose? Daržovės? Juk Stragildas 


žovės subarškės kaip pinigai. Stragildas nebū 
das, jei taip nebūtų... Bėga ir, vadinasi, vež 
tą... O gal vyksta pasiimti turto... Prieš laik4į neapsimoka 
jo Žudyti! 

Prišoko prie Stragildo. Tas, išgirdęs žingsnius, nera- 
miai paklausė: | 

— Kas čia? 

Tą akimirksnį per galvą gavo baisų smūgį. Stragildas 
pasviro ir susmuko žemėn. Bandė pakilti, bet antras smū- 
gis apkurtino jį. Gulėjo kaip negyvas. 

Bigornė pakėlė jį, užmetė ant balno, pririšo prie ark- 
lio ir, vesdamas arklį už pavadžių, patraukė į Rožių ap- 
tvarą. 

Kieme perpjovė virves, kuriomis buvo pririštas Stra- 
gildas, ir paguldė karalienės favoritą ant žemės. 

„Argi būčiau jį užmušęs? — pamanė.— Po velnių! Kaip 
tada sužinosiu, kur jo turtas?“ 

— Vilijau! Rikė! — šūktelėjo. 

Išgirdę Bigornė balsą, abu jo draugai atbėgo į kiemą. 

— Ar pašėlai! — suriko Vilijus,— gal nori užtraukti 
nelaimę ant mūsų galvų. Juk išgirs sargybiniai! 

— Tiesa,— atsiduso Bigornė,— be reikalo laidau gerk- 
lę. Bet turiu priežastį... Didelis karo grobis... 

— Arklys! — sušuko Rikė. 

— Ir belaisvis! — pridūrė Bigornė, rodydamas į Stra- 
gildą. 

Pašaukė Buridaną. Netrukus jis pasirodė ant slenks- 
čio. Kai pamatė įneštą į vidų Stragildą, jo žvilgsnis užsi- 
degė pikta liepsna. 

— Negyvąs? — paklausė. 

— Kur tau, kriokia kaip meška,— atsakė Bigornė— 
Nieko jam neatsitiks. | 

— Gerai! — tarė Buridanas.— Niekšas nusipelnė baus- 
mės. 

— Kur jį dėsime? — paklausė Bigornė. 

— Į rūsį... čia kur nors turėtų būti raktai. 

— Štai jie! — šūktelėjo Lancelas, radęs raktus, kaban- 
čius ant gembės. 


200 


— Gerai! Uždarykit jį rūsyje, pastatykit šalia jo ąsotį 
su vandeniu ir padėkit duonos gabalą. Pagalvosim, ką 
su juo toliau daryti. 

Kai Stragildas buvo įgrūstas į rūsį, Buridanas tarė 
draugams: 

— Geras grobis! Gaila, kad čia nėra Pilypo ir Gotjė, 
kad... | 
Staiga nutilo ir, lyg kažkokios minties priblokštas, 
susimąstė. 

Apsidairęs pastebėjo, kad draugai kažkur dingo. Tik 
gretimame kambaryje aidėjo jų juokas ir linksmas niū- 
niavimas. 

— Kas atsitiko? — paklausė, žengdamas prie durų. 

Bet įėjo Bigornė, visa burna juokdamasis. Abiejose 
rankose laikė po didelį maišą. Už jo pečių stovėjo Vili- 
jus ir Rikė, o jų rankose buvo tokie pat maišai. 

Visi keturi maišai buvo sumesti ant stalo, atrišti, ir 
pralinksmėję Bigornė, Vilijus ir Rikė pradėjo rieškučio- 
mis semti auksą ir gėrėtis jo blizgėjimu. 

— Praturtėjom! Praturtėjom! — šaukė Bigornė. 

— Užteks aukso visam mūsų gyvenimui! — pridūrė 
Vilijus ir Rikė. 

Buridanas, suraukęs antakius, žengtelėjo prie stalo, 
paėmė vieną monetą, bet, pažvelgęs į ją, metė į šalį, tar- 
damas: | 

— Šitie pinigai krauju aptaškyti! 

Trys draugai liovėsi juoktis ir pažvelgė vienas į kitą. 

— Taip, krauju! — kalbėjo toliau. Buridanas.— Krauju 
daugelio nelaimingų, Stragildo nužudytų aukų... 

— Ką manai daryti? — paklausė Vilijus. 

— Įsakyk,— pridūrė Bigornė. 

— Pririškit maišus prie balno. 

— Gerai, klausom! 

Jų auka buvo didelė, bet jie nesigailėjo turto. Kai 
maišai buvo užkrauti ant arklio, Buridanas tarė: 

— Išvykstu. Joju vienas, užtruksiu porą dienų. Dėl 
pinigų neliūdėkit, bus jų pakankamai. Kol aš negrįšiu, 
sėdėkit ramiai čia ir saugokit belaisvį. | 

Šoko ant arklio ir nurūko. 

TAIP BUVO -LEMTA 


Trijų draugų nuotaika buvo nepavydėtina. Didelis tur- 
tas dingo, o ateityje jų laukė niekas kitas, tik badas. Ki- 
šenėse buvo tuščia, o išeiti į gatvę pavojinga. 

Jie suvalgė maisto likučius ir ėmė kantriai laukti Bu- 
ridano. Juk jis pažadėjo atgabenti pinigų. Bet kas bus, 
jei jis ilgai užtruks? 

Praslinko diena ir dar viena naktis. 

Bigornė surizikavo išeiti ir kažkur gavo duonos ke- 
palą. Duona tučtuojau buvo suvalgyta, ir draugužiai at- 
sigulė miegoti. 

Tuo tarpu Buridanas nukako į Stebuklų Rūmus, į ku- 
riuos dabar jai buvo galima laisvai įeiti. Sutikęs val- 
katą, jis liepė pašaukti Egipto karalių. Po kelių minučių 
atvyko ir Egipto karalius su palydovais. 

Tada Buridanas, nieko nesakydamas, atrišo nuo balno 
maišus ir metė juos žemėn. Maišai krito barškėdami, 
0 elgetos stovėjo aplink, išpūtę akis. Tik Egipto karalius 
buvo visai ramus. Buridanas tarė jam: 

— Pažadėjau, kai būsiu turtingas, pusę savo turto 
atiduoti tau ir tavo draugams. Tesiu žodį. Šie pinigai 
man nepriklauso: tai auksas, kurį pas save laikyti ne- 
turiu teisės. Nutariau atiduoti tau, kad padalintum naš- 
lėms ir našlaičiams, kurių vyrai ir tėvai žuvo mūšyje su 
karaliaus kariuomene. 

Egipto karalius linktelėjo galvą ir ranka davė ženklą. 

Akimirksniu visi keturi maišai buvo pagriebti ir... 
dingo. 

Buridanas nusijuokė ir, atsisveikinęs su Egipto kara- 
liumi, išjojo iš Stebuklų Rūmų. 

Rožių aptvaro mansardoje trys išalkę žmonės gailiai 
vaitojo ir dūsavo, kaip kalvio dumplės. 

— Kiek valandų? — suvaitojo Vilijus, o kai jo draugai 
nieko neatsakė, kalbėjo. toliau: — Dangaus angelai gali 
paliudyti, kad man jau artinasi galas. O, vargše, vargše, 
mirsi badu ir... troškuliu. 

— Kad tave velniai, ko staugi kaip vilkas mėnesienos 
naktį! — sucypė Lancelas.— Toks vargšas, toks nelaimin- 
gas, taip nusilpęs, o žviegi kaip meitėlis. 

— Ak! Mano brangusis Lancelai; tai nuo troškulio 
mano balsas toks skardus... aš pats maniau, kad iš išdžiū- 
vusios gerklės nepasigirs nė menkiausias „Barsas: bet 
apsirikau... Kiek dabar valandų? 

— Dabar ta valanda, kai geri koikškokiys valgo va- 
karienę,— tarė Rikė. 

— Argi mes nesam geri krikščionys? — verkė Vili- 
jus, — O e Ua nė L duonos, nė E 129 

Ir Vilijus ėmė daryti crimasas, rodydamas, kad negali 
net nusispjauti. Nors buvo nusilpęs, bet „suriko nėžmo- 
niškai tvirtu balsu: 

— Kaltas tas kiaulė Valua! Mielu noru jo Šyvenimo 
dešimtmetį atiduočiau už vieną alaus ąsotį! 

— Garbės žodis, geras šalmas Lan- 
celas. 

— Vilijus,— pridūrė Rikš==1abai kuklus, jis galėtų 
pareikalauti dar kelių vyno butelių už Valua. 

— Ir dar kelių gerų mėsos gabalų,— tarė Lancelas. 

— Ir garsaus ungurių pašteto. 

— Ir dešrelių rietuvės... 

— Ir kiaulės galvos. 

— Ir kelių riebių kurapkų, iškeptų jų pačių padaže. 

— Ne, ne, apdėtų lašinėliais.. O ar ne gėda galvoti 
apie tai?! Juk dabar gavėnia! — suriko Lancelas. 

— Deja! — atsiduso Vilijus ir Rikė. 

— Bet aš turiu atleidimą, — burbtelėjo Vilijus. 

— Ir aš.— skubiai pridūrė Rikė. 

— O žinote, ką aš darau, kai neturiu nei alaus, nei 
vyno? — paklausė Lancelas. 

— Ką? — smalsiai pasiteiravo Vilijus ir Rikė. 

— Pasitenkinu vandeniu, o vietoj vakarienės susijuo- 
siu stipriau diržu. 

— Ką darysi... Seksim tavo pavyzdžiu,— suvaitojo 
Vilijus ir Rikė. 

— Jei aš šiuo reikalu neužsiimsiu, blogai bus, — murm- 
telėjo Lancelas,— laimė, kad jau esu šį tą sugalvojęs... 


— Lancelai! — sušuko Vilijus, žvelgdamas į draugą.— 
Prisiekiu, kad turi gerą sumanymą! 
-— Nėra žmogaus, kuris neturėtų minčių galvoje. 

— Aš, tarkim, galvoju tik apie vieną, — tarė Rikė,— 
kad badas jau suka man žarnas, ir jos greit trūks. 

— O aš, — pridūrė Vilijus,— kad velniškai noriu gerti. 

— Apie tai aš jau girdėjau! Užuot vaitoję, geriau pa- 
sukit galvas. Eisiu į miestą, gal pavyks kokį biznį pada- 
ryti, — rimtai tarė Lancelas. 

— Eik, Lancelai, eik, brangusis drauge! Būk ramus! 
Mes saugosim kalinį... Nebijok, nors mirštam badu, bet 
jo nesuvalgysim... 

Lancelas išėjo. Atsargiai nusileido apačion tamsiais 
laiptais. Jis ir pats dar nežinojo, ką darys: neturėjo jokio 
plano; žingsniavo, pasitikėdamas savo instinktu ir lai- 
minga žvaigžde. 

Išeidamas iš namelio, staiga sustojo: sode pamatė 
šviesą. | 

— Kas čia? Žaibas?.. Bet juk ramiausias oras. O gal 
akių monai? Ne, vėl šviesa! Reikia pažiūrėti, kas čia 
dedasi. | 

Prislinko prie lango ir ėmė žvalgytis į nakties tamsą. 

Sode šmėkščiojo žmogaus šešėlis... Ėjo lėtai, lyg ap- 
graibomis, atkišęs į priekį rankas. Vienoje rankoje laikė 
mažą žibintuvėlį, pridengdamas . jį apsiausto skvernu. 
Kartkartėmis pakeldavo jį, pasišviesdamas kelią. 

Lancelo smalsumas pasiekė aukščiausią laipsnį. At- 
sargiai pravėrė namelio duris ir tyliai įėjo į sodą, kad 
geriau pamatyti nepažįstamąjį. 

Staiga žibintėlio šviesa krito ant nėpažįstamojo veido. 
Lancelas krūptelėjo: jis pažino Simoną Malingrė. 

„Po velnių! Ką čia veikia šitas pakaruoklis? O, mano 
brangusis! Tu labai neatsargus! Ar užmiršai, kad turim 
šiokių tokių nesuvestų sąskaitų? Turbūt tam tikslui čion 
ir atėjai? Nori susekti mus ir pranešti Valua? Pažiūrėsim, 
kieno bus viršus“. | 

Simonas Malingrė, hejausdamas gresiančio pavojaus, 
sustojo, pritūpė, pastatė žibintėlį prie medžio. Pradėjo 
durklu ir rankomis kasti žemę. Kasė greit. Pagaliau jo 
rankos. pasiekė skrynelę. Ištraukė ir šlykščiai šypsoda- 
masis, sušnibždėjo: 

— Yra! | 

Atidarė skrynelę ir džiaugsmingai atsiduso: jo turtas 

buvo nepaliestas. Pradėjo glostyti auksines monetas ir 
šnibždėti: 

— Yra! 

— Dieve mano, koks aš kvailas! Maniau, kad kas nors 
surado slaptavietę! To betrūktų. O gal kas nors ir buvo 
aptikęs pinigus? Gal pavogė aukso dalį? 

Pradėjo skaičiuoti pinigus, dūsaudamas, juokdamasis 
ir drebėdamas iš susijaudinimo. Bigornė nusišypsojo visa 
burna ir sušnibždėjo: 

— Regis, šį kartą galėsiu atkeršyti. 

Pagaliau Malingrė rūpestingai uždarė skrynelę, užka- 
sė duobę, sulygino žemę ir nuėjo sau. | 

Bigornė jo nesulaikė, tik murmtelėjo sau panosėje: 

— Gali eiti, man tu dabar nebereikalingas. Žinau, 
kur tave galima pagauti. : 

Palaukęs dar kelias minutes, išslinko iš savo slapta- 
vietės, atkasė duobę, ištraukė skrynelę ir nuėjo namo, 
kalbėdamas: 

— Šventas Barnabas man padėjo. Jei spręsim pagal 
skrynelės svorį,— grobis geras. Tai yra įrodymas, kad 
dažnai žmogus nori už jūrų marių, ieškoti to, kas yra jo 
panosėje. 

— Taip buvo lemta! Matyti, gimiau po laiminga 
žvaigžde. Likimas skyrė man ieškoti ir surasti turtus. 


ŽILIJANA TURI BALSĄ 


Pabėgęs kartu su Zilijana iš Stebuklų Rūmų, Simo- 
nas Malingrė skubiai nuvyko į YVemplį, kad sukliudyti 
Lancelui išvaduoti Pilypą de Olną. 

Mes jau žinome, kad tai nepavyko, ir, kas blogiausia, 
Gotjė de Olnas taip pat pateko į grovo de Valua rankas. 

Grovas ne tiktai atleido Malingrė jo senus nusikalti- 
mus, bet net apdovanojo jį. Simonas duso iš pykčio, su- 
žinojęs, kad Buridanas, Vilijus ir Rikė paspruko iš jo 
pastatytų spąstų. Supratęs, kad priešai už jį gudresni, 
Simonas jau ketino atsisakyti tolesnės kovos su jais. 

Buvo pailsęs. Mielu noru išvyktų už Prancūzijos ribų 
ir ramiai sau gyventų. Jo santaupos jau buvo nemažos. 

Staiga išsigando. O jei Žilijana pagrobė jo turtą? Juk 
pasakė jai, kur jis užkastas. 

„ Nubėgo į Rožių aptvaro sodelį. Patikrinęs, kad viskas 
gerai, nusiramino ir nukulniavo į Templį pas savo poną, 
grovą de Valua. | 

Eidamas džiūgavo, trynė rankas ir šnibždėjo: 

— Gana jau man viso to. Esu turtingesnis, negu pats 
maniau. Ryt pasiimsiu auksą, sėsiu ant arklio ir išvyk- 
siu į platųjį pasaulį... Sudie, šviesusis pone! Daryk, ką 
nori, daugiau niekur nesikišiu! 

Jau stovėjo prie Valua kambario durų. Norėjo įeiti, 
bet išgirdo pažįstamą balsą, kuris ištarė jo vardą. 

Atsargiai pravėrė duris ir ėmė klausytis. 

Su grovu kalbėjosi Žilijana.. 

— Taip, šviesusis pone, Simonas Malingrė nenusipel- 
nė tokios grovo malonės... Tai išdavikas, kurį reikia pa- 
karti, ketvirčiuoti arba spirginti lėtoje ugnyje. 

„Ak, tu, šlykšti beždžione!“— pamanė Simonas. 

Valua atsakė Žilijanai: 

— Kalbėk aiškiau... maniau, kad Simonas yra tavo 
draugas; kadaise buvo sakęs man, kad norįs tave vesi. 
Gerą sužadėtinę pasirinko... 

Žilijana, lyg nesupratusi grovo ironijos, žemai nusi- 
lenkė: 

— Šviesusis pone, buvom susižiedavę, bet dabar vis- 
kas suiro. 

— Kodėl? 

— Esu pono ištikima vergė ir negaliu draugauti su 
žmogumi, kuris jį išduoda. 

Valua, tiriamai žvilgtelėjęs į moterį, murmtelėjo: „Ji 
jau įrodė savo ištikimybę. Visa siela man atsidavusi“.— 
Balsu pridūrė: 

— Pasakyk man visa, ką žinai ir manai. Tik neban- 
dyk meluoti, nes liepsiu išplėšti liežuvį. 

— Sakau šventą teisybę: jei norėčiau meluoti, kam 
būčiau ėjusi čionai? 

Pradėjo meluoti, stengdamasi žūt būt apjuodinti Ma- 
lingrė. Jos melas buvo panašus į teisybę. Valua įsiuto: 

— Gerai! Ir toliau taip ištikimai man tarnauk! Nesi- 
gailėsi. Dabar eik ir tylėk! Tegu išdavikas nė nemano, 
kad viską žinau. Tada greičiau jį sučiupsiu. 

Žilijana išėjo. Patenkinta šnibždėjo: „Jau galiu su- 
kalbėti poterius už Simono Malingrė vėlę. O, o! Būsi la- 
bai gudrus, įei išsisuksi. Gausi, ką užsipelnei! Atminsi, 
ką reiškia atimti santaupas! Norėčiau matyti Simono vei- 
delį, kai jį suims ir atves pas grovą. 

Simonas, stovėdamas tamsiame kampe, drebėjo. Senei 
išėjus, jis nustypčiojo į kambarį, kuriame be jo niekas 
daugiau nesilankydavo. Tai buvo saugi vieta. Atsisėdo, 
parėmė galvą rankomis. Nuo kaktos varvėjo šaltas pra- 
kaitas. Simonas pradėjo mąstyti. Sunku buvo ką nors 
sugalvoti, todėl ėmė vaitoti: 

— Bjauri boba! Šlykšti beždžionė! Ragana! 

Šiek tiek nusiraminęs, vėl pradėjo planuoti, kaip iš- 
sisukti iš keblios padėties. 

Greit nusišypsojo. Matyt, kažką sugalvojo. Lengviau 
atsiduso ir sušnibždėjo: 

— Esu labai nuvargęs... Reikia šiek tiek numigti. Pa- 
žiūrėsim, ką atneš rytojus. Brangioji Žilijana, saugokis, 
nes, kol man nenulupo odos... aš esu dar tebegyvas... 
Smagiai juokiasi tas, kas juokiasi paskutinis. 


SIMONO MALINGRĖ GENIJUS 


Rytojaus dieną Simonas visai ramus įėjo į grovo kam- 
barį. Jo išvaizda nerodė, kad jam gresia mirtinas pa- 
vojus. 

Stovėdamas ant slenksčio, linksmai sušuko: 

— Laimėjimas, šviesusis pone, pergalė! Atnešu gerų 
žinių. 

Tai paveikė Valua. Jis suvaldė savo pyktį ir pasiten- 
kino tuo, kad, nukreipęs į Simoną piktą veidą, trumpai 
tarė: 

— Oija! Nenaudėli! Akiplėšiškai elgiesi savo pono aki- 
vaizdoje... įeini į kambarį, iš anksto neįspėjęs apie tai, 
ir rėki, lyg būtum smuklėje. 

Simonas, žemai nusilenkęs, tarė: 

— Gal ponas grovas atleis, kad buvau toks drąsus? 
Negalėjau suvaldyti džiaugsmo, nes atnešiau ponui tokią 
gerą žinią. 

— Gerai, gerai,— pertraukė grovas.— Bet neužmiršk: 
jei tavo naujiena nebus tokia gera, kaip sakai, būsi ati- 
tinkamai nubaustas! Saugokis! 

— Ponas grovas pats galės spręsti. Aš tik žinau, kur 
yra viena jaunutė, graži panelė, kuri labai patinka ponui 
grovui. 

Tiriamai pažiūrėjęs, Malingrė pastebėjo, kad Valua 
sumišo, kai jam buvo priminta Mirtilė. 

— Tai tikrai gera naujiena! — tarė, — 0 kur ta pa- 
nelė? 

Simonas ramiai atsakė: 

— Ji dabar šalia savo sužadėtinio, pono Buridano. 

Valua sugniaužė kumščius ir pabalo iš pykčio. 

Simonas buvo patenkintas, kad jo atsakymas taip pa- 
veikė Valua. 

Grovas ėmė nervingai vaikščioti po kambarį ir kažką 
murmėti. 

Paskui atsisėdo giliame fotelyje ir jau švelnesniu tonu 
tarė: 

— Šalia Buridano! Tai ne atsakymas! O kur dabar 
tas velnias Buridanas? Miesto sargyba iki šiol negali jo 
surasti. | 

— Neklausk manęs, šviesusis pone, kur dabar yra Bu- 
ridanas! Leisk man pabaigti tai, ką esu pradėjęs daryti. 
Duok man keturiasdešimt aštuonias valandas laiko ir tiek 
valandų kantriai palauk, ir, jei aš neatgabensiu tau su- 
rišto Buridano, galėsi mane pakarti arba atiduoti šu- 
nims. Atgabensiu ir visą jo gaują... Tau į rankas ati- 
duosiu Mirtilę... Galėsi pasidžiaugti ir kerštu, ir meile. 
Juk žinai, kad moku tai padaryti. 

— Galbūt, — bumbtelėjo grovas. 

-— Ponas grovas kažkodėl, matyt, nepasitiki manimi... 
Gaila... Tada turiu ponui viską atvirai pasakyti, prisipa- 
žinti! 

:Puolė ant kelių 17 sušuko: 

— Šviesusis pone, atleisk! 

— Atleisti? Ką? 

— Šviesusis pone...— vaitojo graudžiu balsu, — apga- 
vau tave... apgavau! 

— O tu, niekše! — riktelėjo grovas, šokęs iš vietos.— 
Pagaliau prisipažįsti! 

— Apgavau tamstą,— vaitojo Malingrė, žiūrėdamas 
nekaltomis akimis,— apgavau, nes per daug esu ponui 
atsidavęs, per daug ištikimai jam tarnauju. 

Valua drebėdamas žiūrėjo į tarną, ištraukė durklą, 
lyg norėdamas nudurti Malingrė, bet vėl įkišo jį į makštį, 
surikęs: 

— Ne, tokia mirtis būtų tau per švelni... Noriu... 

Vėl ėmė dūkti... Sudavė plaktuku į stalą. Įbėgo tarnas. 

— Tuojau atsiųsk man du kareivius! 

Paskui tarė Malingrė: 

— Dabar kalbėk, išdavike! Tik nemeluok, nes tavo šu- 
niškoji gyvybė kabo ant plauko. Na, klausau! 

Bet Simoną Malingrė grovo „pyktis nelabai paveikė. 
Jis pradėjo ramiai aiškinti: 

— Matau, kad šviesusis ponas manęs nesuprato. Ma- 
no gyvybė priklauso grovui. Gali «su ja daryti, ką nori. 
Turiu viską pasakyti... Bus geriau. 

Tonas, kuriuo buvo pasakyti Malingrė žodžiai, pavei- 
kė grovą. Jis ramiau pažvelgė į klusniai nusilenkusį tar- 
ną ir tarė: 

— Saugok Dieve, aš nemanau nuteisti, neišklausęs 
pasiaiškinimo. Kalbėk, bet neužmiršk, kad tu pirmasis pa- 
minėjai išdavystę. 

— Pasakiau, šviesusis pone, kad tamstą apgavau, bet 
nepasakiau, kad išdaviau. 

Jis pradėjo pasakoti, kokiu būdu Mirtilė buvo atiduo- 
ta sužadėtiniui. Viską piešė taip, kaip jam buvo naudin- 
giau, pagaliau patikino, kad jo tinklas esąs pastatytas ir 
visa gauja netrukus į jį pakliūsianti. Prašė, kad grovas 
leistų jam savarankiškai veikti. : 

— Dabar manimi pasitiki Buridanas. Bet jis suktas 
vyras, ir todėl visada turiu būti atsargus. Jis taip pat 
budi ir turbūt miega kaip zuikis, neužmerkęs akių. Todėl 
ir prašau duoti keturiasdešimt valandų planui įvykdyti. 

Grovas jau buvo įsitikinęs, kad Simonas Malingrė ne- 
kaltas, padavė jam pilną aukso maišelį ir pridūrė: 

— Paimk! Gal dabar nusiraminsi, jei išsigandai ma- 
no griežtumo... Jei tau pavyks atlikti savo darbą, gausi 
dar dešimt tokių... 

Simonas įsidėjo auksą į kišenę ir tarė: 

— Einu, nes turiu nedelsdamas veikti... Bet man rei- 
kia“ padėjėjo... Ar galiu tikėtis... 

— Pasiimk pats, ką nori. 

— Jei taip, prašyčiau duoti man į padėjėjus Zilijaną. 

— Žilijaną? — paklausė nustebęs Valua. 

— Zilijaną. 

— Manai, kad ji bus gera padėjėja? 

— Neabejoju. 

— Kodėl ji, o ne kas kitas? 

— Ji pažįsta Mirtilę. Mergaitė ja pasitiki. 

— O tu pasitiki Zilijana? 

— Kaip pats savimi. 

— Hm! — murmtelėjo grovas, pamanęs, kad Simono 
tikėjimas Žilijana vėjais grįstas. 

— Pagaliau, kaip nori. Ar ji apsukri? 

— Pats velnias nėra toks apsukrus! 

— Tada nėra ko daug ir kalbėti. O ar laiduoji, kad 
ji bus ištikima? 

— Laiduoju savo galva. 

— Keista,— sušnibždėjo Valua, paskui garsiai pridū- 
rė: — Tad būtinai nori, kad ji būtų tavo padėjėja? 

— Taip, šviesusis pone... Jei ji kuo nors užtraukė ant 
savo galvos pono riepasitenkinimą, tai laiduoju, kad pa- 
darė dėl savo nesupratimo. O gal jai pakenkė pikti lie- 
žuviai. 

— Ji niekad negalėjo pasigirti, kad esu jai prielankus. 

— Mane tai liūdina; juk ji tokia dora moteris ir išti- 
kima ponui. Visiškai ja pasitikiu... Pasakysiu ponui, kad 
mes nutarėm apsivesti ir kad ji labai mane myli. 

Valua ėmė juoktis. Pamanė: „Po velnių! Jis įsitikinęs, 
kad boba jį myli, o tuo tarpu vakar... dar vakar... Bet kas 
man rūpi?“ 

— Gali pasiimti ją į padėjėjas, — tarė. 

— Dėkui... Gal ponas duosi Žilijanai atitinkamą įsa- 
kymą? 

— Kam? 

— Nes ji atkakli ir visada priešinasi. Bet jei ponas 
grovas liepsi, ji bus klusni kaip avelė. 

— Galiu įvykdyti tavo prašymą. 

Grovas liepė pašaukti Žilijaną. 

Ji labai nustebo, pamačiusi grovo kambaryje ramiai 

stovintį Simoną. Neramiai apsidairiusi, bandė atspėti, kas 
dedasi. 

Grovas tarė jai: 

— Turi padėti Malingrė. Klausyk visų jo įsakymų, jei 
nori pelnyti mano malonę. Užmiršiu visus tavo nusikal- 
timus. Užmiršiu ir klaidą, kurią vakar padarei. 

— O ką? — pridūrė Malingrė— Sakiau, kad turėjai 
perdėti. Nejaugi niekada nesurimtėsi, Žilijana? Atleisk 
jai, šviesusis pone, laiduoju, kad bus klusni ir vykdys 
visus mano įsakymus. 

— Mano pareiga klausyti pono grovo įsakymų... Savo 
klaidą pasistengsiu atitaisyti. | 

Valua, atsisveikinęs su Simonu ir jo sužadėtine ir kaž- 
ką dar pasakęs Malingrė į ausį, išėjo. 


| 


SPAĄSTUOSE 


Simonas, išėjęs iš grovo kambario, paklausė Žilijaną: 

— Ar tavo kambaryje galima ramiai kalbėtis? Noriu 
tau pranešti svarbią žinią. 

Žilijana. linktelėjo galvą. Ji buvo nerami ir nutarė 
neprarasti budrumo. 

Jau kambaryje Malingrė paklausė: 

— Gal žinai, kas mane apšmeižė grovo akivaizdoje? 

Žilijana tylėjo. 

— Taip,— kalbėjo toliau Malingrė— ponas grovas 
viską žino; žino, kokį vaidmenį suvaidinau Mirtilės pa- 
grobime, nors ir nebuvau kaltas. Koks išdavikas pranešė 
jam apie tai? Ar girdi? 

— O tu ką įtari? 

— Nežinau, kas yra tas išdavikas, bet žinau, kad kaž- 
kas išdavė... Gal koks liokajus padarė tai, pavydėdamas 
mano tarnybos ir norėdamas užimti mano vietą. Bet aš 
sužinosiu ir atkeršysiu už tai. 

Žilijana išsigando, bet tuojau nusiramino. Ji pamanė, 
kad turbūt Malingrė jos neįtaria, nes tada neprašytų pa- 
skirti ją savo padėjėja. Norėdama išsklaidyti visus gali- 
mus įtarimus, maldingai sudėjo rankas ir sušuko dirbtinai 
pasipiktinusi: 

— Svenčiausioji panele, ar gali būti pasaulyje kas 
nors piktesnio už šios ašarų pakalnės žmones? Pasaulis 
negali gyventi be šmeižtų ir pavydo. 

— Tiesa,— atsiliepė Malingrė. 

— Pasistengsiu, kiek galėdama, tau padėti. 

— Tikiu... Juo*labiau, kad šis visas reikalas tau, Ly- 
giai kaip ir man, yra svarbus. 

— Kodėl? 

— Pasakiau grovui, kad tu man padėjai. Jis dabar 
žino visus mano ir tavo darbus. 

— A! — nutęsė Žilijana, išplėtusi akis.— Pasakei jam? 
Kam? | 
— Turėjau ką nors pasakyti, kad įrodyčiau, kad iš- 
vien dirbame. Matai, myliu tave, o kadangi grovas buvo 
ant manęs užpykęs ir man grėsė mirties bausmė, nega- 
lėjau sutikti mirti vienas. Nutariau žūti drauge su savo 
mylimąja. 

Moteris suriko: 

— Vadinasi, dabar jau grovas viską žino, ir mes esam 
netekę jo pasitikėjimo? 

— Taip. 

— Pasakyk, kodėl grovas liepė man klausyti tavęs ir 
tau padėti? Kodėl davė tau kažkokių slaptų nurodymų? 
Atrodo, kad tu naudojiesi jo malone... 

Įsmeigė akis į Malingrė. Jos akys lyg sakė: „Lengvai 
su manimi nesusidorosi“. 

— Ak! Zilijana! — tarė Malingrė šypsodamasis.— Ma- 
tai, apmulkinau grovą, nors esu tik Simonas Malingrė, 
o jis grovas de Valua. Paskui viską tau papasakosiu, ir 
įsitikinsi, kad čia būta juokingo nuotykio. 

Zilijana jautė, kad jos nerimas auga. Norėdama suži- 
noti, ką sumanė Simonas, tarė: 

— Nieko nesuprantu. 

— Suprasi. Turiu pono grovo didelę malonę, bet tik 
keturiasdešimt aštuonioms valandoms. 

— Aaa! O paskui? 

— Paskui mane draskys baltai įkaitintomis replėmis 
ir į gyvas žaizdas pils ištirpintą šviną... O gal... 

— Gal? 

— Ponas grovas lieps nulupti man odą. 

— Ak! 

— Arba spirginti lėtoje ugnyje. 

— Dieve mano)! 

— Arba ketvirčiuoti. 

— Švenčiausioji panele! Gražiai tu, vargše, atrodysi 
keturiasdešimt aštuonioms valandoms praslinkus. 

— Tiesa, bet taip abudu atrodysime, mano mylimoji. 

— Kaip abudu? — paklausė nustebusi Žilijana.— Nori 
pasakyti, kad ir aš? Bet kodėl ir aš? Kodėl taip manai? 

Malingrė piktai nusijuokė. 

— Todėl, kad norėjau, jog mūsų lauktų vienas ir tas 
pats likimas... nes be tavęs nei mirti, nei gyventi negaliu... 
paaiškinsiu... arba kartu su manimi išsigelbėsi, arba kar- 
tu Žūsi. 

Dabar Žilijana suprato, kad jos likimas tikrai yra su- 
sijęs su Malingrė likimu. | 

— Ak! Niekšas, valkata! — suvaitojo ji. 

Bet tuojau ėmė galvoti, kaip abudu galėtų išsigelbėti, 
jei jų likimas yra bendras. 

— Dėl Dievo meilės! Kalbėk aiškiau,— sušuko. 

— Nėra ko aiškinti! Jau pasakiau: grovas viską apie 
mus žino... bet man pavyko jį įtikinti, kad tatai padarėme 
dėl to, kad į jo rankas pakliūtų Buridanas, Lancelas ir 
visa gauja ir kad Mirtilė atsidurtų jo lovoje. Dabar su- 
pranti? 

— Suprantu... ir kas toliau? 

— Paskui pasakiau, kad esam įsitikinę, jog per ketu- 
riasdešimt aštuonias valandas mums pavyks juos visus 
sučiupti. Jei to nepadarysime, mūs laukia baisus likimas. 

— Manai, kad sučiupsim gaują? 

— Ak! — sušvilpė Simonas,— matai danguje tą debe- 
sėlį? 

— Matau, bet... 

— Štai, mano Žilijana, Buridaną pagauti yra taip 
pat lengva, kaip pasiekti šį debesėlį. 

— Tiesa, bet tada... reikia kuo greičiausiai... bėgti. 
Maža laiko turim. Jei a20dE pabėgsim, būsim toli, kol 
mūsų ims ieškoti. 

Simono žvitrios akys staiga blykstelėjo ugnimi ir vėl 
užgeso. Išplėtė akis ir ausis, sudavė kumščiu sau kaktą 
ir suriko: | | 

— Žiūrėk, koks esu idiotas! Man į galvą niekada ne- 
ateitų tokia mintis. Tu man pasakei, kaip galima išsigel- 
bėti! 

Paskui, lyg aiškindamasis, pridūrė: 

— Turiu prisipažinti, kad galvojau apie mūsų likimą. 
Geriau netekti vietos, negu gyvybės. Pagaliau, turint 
santaupų, galima šiaip taip verstis. 

— Tad bėkim... paskui pasitarsime, ką daryti toliau... 
Bet kaip bėgti? Ar pavyks? Ar mūsų nesaugo? Ar ne- 
seka? 

— Palauk, leisk pagalvoti. 

Simonas susimąstė, paskui nudžiugęs sušuko: 

— Sugalvojau! Išeikim iš čia po vieną, palikim čia 
savo drabužius... Nueisi, Žilijana, į rūmus, pasiimsi savo 
pinigus ir brangenybes, o septintą valandą susitiksime 
Rožių aptvare, kur esu paslėpęs savo turtą. Lauksiu ta- 
vęs salėje. 

—.Ką ten darysim? Kodėl turim ten susitikti? — pa- 
klausė Zilijana, negalėdama suprasti Simono minties. 

— Padalysim mūsų turtą į dvi dalis. Viena tau, o ki- 
ta man. Štai kapšas su auksu, kurį gavau iš grovo... 
Matai? 

Senės akys sužibėjo gobšumu. Ji ištiesė savo kreivus 
pirštus ir norėjo griebti krepšį, bet Malingrė jį atitraukė. 

— Matai,— kalbėjo. Simonas, — matai, kad esu nuo- 
širdus... juk nežinojai, kad gavau iš grovo -aukso. Jei bū- 
čiau nepasakęs, niekada nebūtum sužinojusi. 

— Tiesa,— tarė. senė. 

— Esu pasiryžęs būti nuoširdus tas kelias valandas, 
kurias mums beliko gyventi. 

-— Kaip tai suprasti? 

— Paaiškinsiu... O kol kas šio kapšo auksą dedu į mū- 
sų bendrą kasą. | 

Ir įkišo kapšą į kišenę. 

Matydama tai, senė pamanė: „Ei, ei! — ar jau mūsų 
bendra kasa yra tavo kišenėje?“ 

Malingrė aiškino toliau: | 

— Rožių Aptvare pabaigsin tvarkyti savo reikalus. 
Paskui, jei norėsi, apsivesim ir nuvyksim į Flandriją, ar- 
ba kiekvienas, savo dalį pasiėmęs, darysim tai, ką rasim 
reikalinga. Manau, kad tau labiau patiksianti ši išeitis. 

Todėl ir sakau, kad mūsų bendro gyvenimo liko tik ke- 
turiasdešimt aštuonios valandos. O kaip tau atrodo? 

Žilijana kiek pamąstė, paskui, matyt, radusi kažkokį 
būdą nelaimei išvengti, atsakė: 

-- Tavo planas man patinka. Septintą valandą būsiu 
Rožių Aptvare ir atsinešiu savo turtą... dėl siūlymo apsi- 
vesti... 

— Nutarsim, pabaigę turto reikalus,— pertraukė Ma- 
lingrė.— Noriu rimtai pagalvoti. 

„Kažin, — pamanė Žilijana,— ar jis nuoširdžiai kalba?“ 

— Kadangi viską sutarėm, tad eikim savo keliais. Jau 
metas! 

— Gerai,— sutiko Žilijana,— einu pirma. 

— Eik, jei tau taip patinka. 

— Tad iki vakaro. 

Žilijanai priėjus prie durų, Simonas tarė: 

— Ak! Užmiršau pasakyti, kad nuo tos valandėlės, 
kai peržengsi namų slenkstį, du mano ištikimi 'vyrai eis 
paskui tave kaip šešėliai ir nė žingsnio nuo tavęs neatsi- 
trauks. 

— O! — suriko senė. 

— Kaip kitaip turėčiau elgtis? Atsargumas gėdos ne- 
daro... Juk ir man turi tekti tavo pinigų dalis. Įspėju, kad 
nepamirštum mūsų pasimatymo valandos ir prisimintum 
pinigus. Jei užmirši... pranešiu apie tave grovui... o pats, 
žinoma, paspruksiu. Dabar gali eiti. 

Žilijana apstulbo. 

Klusniai nuleido galvą. Nutarė kol kas negalvoti apie 
kerštą. Atidės jį, kol išsigelbės... 

„Malingrė palydėjo ją žvilgsniu, o paskui velniškai nu- 
sijuokė: | 

— A! Puikiai susitvarkiau su sena ragana. Dabar ši 
beždžionė pakliuvo į mano spąstus! 


KAS -ĮVYKO TOLIAU 


Tą pačią dieną Malingrė sėdėjo Rožių Aptvaro salėje, 
nekantriai laukdamas Žilijanos. 

— Esu tikras, kad ateis... Įbauginau seną karvę... bi- 
jos apgauti... O! Jau eina! Dabar suvesim sąskaitas. 

Žilijana įslinko į sodelį. Buvo apsisiautusi juodu ap- 
siaustu. 

Malingrė ją sutiko, o jai įėjus, rūpestingai užšovė 
velke duris. 

— Matai, Simonai, laikausi žodžio! 

— Žinojau, kad taip bus,— atsakė juokdamasis Ma- 
lingrė. 

Jis buvo linksmai nusiteikęs. 

— Ar atsinešei pinigus? — paklausė. 

Tylėdama pakėlė apsiausto skverną ir parodė dėžę, 
kurią laikė po pažastimi. 

— Palauk, padėsiu. Šita dėžutė sunki, ypač tokiai silp- 
nai moteriai, kaip tu. 

Jo akys blykstelėjo gobšumu. 

Jau ištiesė rankas paimti dėžę, bet Žilijana prisispau- 
dė ją prie krūtinės ir tarė: 

— Ne, ne, aš pati ją nešiu. 

— Kaip nori, brangioji. 

Parodė į užšautas duris. 

— Turėjau stipriai užšauti duris. Reikia būti atsar- 
giems. 

Moteriškė linktelėjo galvą ir net nepamanė, kad jai 
jau paruošti spąstai. 

Simonas vaikščiojo, trindamas rankas. 

— Įžiebsiu žibintą. Dabar anksti temsta. Jau... Dabar 
bent matau tavo akis:. Mėgstu į jas žiūrėti. Sėskis... 
Niekas mums nekliudys... Atmink, kad tai raganos na- 
mai. Brr! Čionai niekas nedrįs jeiti. 

Atsisėdo toli nuo Zilijanos iš tos pusės, kur buvo 
durys; ranką padėjo ant špagos ir ėmė juoktis. Jo juokas 
įvarė Žilijanai nerimo. Sėdėjo neramiai, dairydamasi ap- 
link. Abiem rankom spaudė prie krūtinės dėžę, stovėjusią 
ant kelių. 

— Esu patenkintas, kad atėjai. 

— Ir aš,— atsakė, negalėdama išsiaiškinti Malingrė 
elgesio. 

„Ar jis pamišo, — pamanė,— ir taip atsitinka. Gal ne- 
teko proto, gailėdamasis savo tarnybos?“ 

Paskui garsiai pridūrė: 

— Juk turim rengtis kelionei, negalim delsti. O kur 

tavo turtas? Aš atsinešiau savo santaupas; pirmiausia 
turim pasidalyti. 

— Aš dar neiškasiau savo aukso. 

— O! — murmtelėjo Žilijana. 

Jos akys blykstelėjo šalta ugnimi, ir ji dar stipriau 
prispaudė prie krūtinės dėžę. 

— Nepamatysi mano pinigų, kol savųjų neatsineši,— 
tarė ji. 

— Matau, kad manimi nepasitiki. Tai blogai, o aš tau 
ką tik siūliau kapšą su auksu. Tai krūva pinigų. Patik- 
rink... Imk. Aš tavimi pasitikiu. 

Jis pabėrė auksą ant stalo. 

Žilijana nepajėgė atsispirti pagundai. Paleido iš ran- 
kų dėžutę ir ėmė skaičiuoti pinigus. 

— Šimtas talerių! — atsiduso Žilijana. 

— Taip, gražūs pinigėliai! Pusė priklauso tau! Ką su 
jais darysi? 

Žilijanos nepasitikėjimas atslūgo. 

— Mano Simonai, kadangi pusė pinigų man priklau- 
so, ar galiu juos pasiimti? 

— Tuojau, tuojau, tik patikrinsim, kas yra tavo dė- 
žutėje. 

— Eik ir iškask savo auksą, kitaip neprisiliesi mano 
dėžutės. 

— O aš tau sakau, kad prisiliesiu,— suriko Malingrė, 
su durklu rankoje puldamas Žilijaną. 

Žilijana nesipriešino ir leido atidaryti dėžutę. Maling- 
rė net nustebo. 

Kai jis puolė atidaryti dėžutės, -Žilijana priėjo prie 
lango, išsitraukė iš kišenės švilpuką ir pridėjo prie lūpų. 

Malingrė, įsitikinęs, kad dėžė užrakinta, nutaisė pik- 
tą veidą ir, priėjęs prie Žilijanos, kimiu balsu pareikalavo: 

— Raktą, duokš raktą! 

Žilijana metė jam raktą, jis pagavo jį ir įkišo į spyną. 

Jau norėjo atidaryti dėžutę, bet Žilijana tarė: 

— Palauk, paklausyk, ką pasakysiu. 

Malingrė pažvelgė į moterį ir pastebėjo, kad jos elge- 
sys pasikeitė. Pajuto, kad ji kažką sumanė. 

Palikęs dėžutę, pridėjo pirštą prie nosies, ką visada 
darydavo mąstydamas, ir tarė pašiepiamu balsu: 

— Palauksiu... Sakyk... 

— Paklausyk... Per daug gerai tave pažįstu, kad iš 
anksto nepasirūpinčiau saugumo priemonėmis. 

— Taip! O kokios tai priemonės? 

— Matai, kad būčiau saugi, atsivedžiau ištikimus 
vyrus, jie yra gatvėje. Pakaks švilptelėti, ir jie čia bus, 
o tada tau galas... 

„Turėjau numanyti, kad ši beždžionė pagalvos apie 
savo saugumą“,— pamanė Malingrė ir garsiai tarė: 

— Kol jie atvyks, įsmeigsiu tau durklą į gerklę. 

— Tau tai gali nepavykti. O jei ir pavyks, mano drau- 
gai nužudys tave nesigailėdami. Mano mirtis bus ir tavo 
mirtis. Matai, likimas tikrai mus sujungė. 

„Kad pragaras prarytų tą bobą!“— pamanė Malingrė. 

— Tai dar ne viskas, — toliau kalbėjo Žilijana.— Vie- 
nas mano žmonių nubėgs į Templį ir atsives grovo ka- 
reivius, kurie išniekins tavo lavoną ir vilks jį gatvėmis. 
Matai, Simonėli, aš gerai viską apgalvojau. 

Žilijana nemelavo. Už du talerius ji pasisamdė du 
kareivius ir drauge su jais atvyko į Rožių Aptvarą. Ka- 
reiviai liko budėti netoliese. 

Ji tik nenumatė, kad Simonas neatsineš aukso į na- 
melį, ir kad iš visų jos pastangų nieko doro neišeis. 

"Malingrė žiūrėjo į ją, gnybčiodamas nosį. 

— Matai, Simonai, esu tokia pat atsargi ir viską nu- 
matanti, kaip ir tu. Pavojinga stoti man skersai kelio. 
— Tiesa,— patvirtino Malingrė. | 

— Kadangi dabar viską išsiaiškinome, tai turbūt at- 
sineši savo auksą? 

— Prisiekiu, kad patikrinęs, kiek turi pinigų, iškasiu 
ir savo skrynelę. 

Abudu ėmė skaičiuoti pinigus. 

Kai pinigai buvo padalyti į dvi dalis, jie pradėjo bar- 
tis, ginčytis, gestikuliuoti, grūmoti vienas kitam. Viską 
pamiršo. Abu buvo įpykę. 

Emė vėl iš naujo dalytis ir vėl pradėjo bartis. 

— Bandite, latre, apvagi mane! Mačiau, savo akimis 
mačiau, kaip paslėpei vieną talerį!— cypė Zilijana ir vėl 
sumaišė pinigus. 

— Iš naujo! Neleisiu savęs apvogti... 

— A! Štai taleris. 

Staiga Simonas nutraukė nuo Žilijanos kaklo švilpuką, 
kabojusį ant plonos grandinėlės. 

— Na, mano saldžioji, ką dabar darysi? Sauk savo 
draugus! Na, tu gudri lapė, bet aš dar gudresnis... Taip! 

Paslėpė švilpuką kišenėje. 

Žilijana išsigando. 

Ji pateko į Malingrė rankas. 

O šis kalbėjo toliau: 

— Dabar gali skaičiuoti savo pinigus. Netrukdysiu. 

Taip kalbėdamas, viena ranka metė dėžutėn auksines 
monetas, o kitoje laikė durklą. 

Žilijana paklausė virpančiu balsu: 

— Ar viską pasiimsi? 

— Taip, mano brangioji... 

— Bet tai... Palik man nors kelis talerius... Nors šiuos 
sidabrinius pinigus! Neimk viso, bandite, latre! 

— Brangioji... Tokia yra Dievo valia. 

— Nežudyk manęs... Juk esam bičiuliai. Turėjom ves- 
tis... Ar jau pamiršai? 

— Ką? Tiesa, buvom tokie geri bičiuliai, kad apskun- 
dei mane grovui, ir jis liepė mane įkišti kalėjiman. 

— Saldžiausias Jėzau,— pamanė Žilijana,— turbūt at- 
ėjo mano paskutinioji valanda. Ko man nepavyko pada- 
ryti, tai jis padarys. | | 

Paskui garsiai pridūrė: 

— Vis dėlto aš tave išdaviau... 

— Tylėk! Gal atėjai iš manęs tyčiotis. Jei šiandien 
esu laisvas, už tai dėkingas tik sau. 

— Bet tai buvo tik juokai, aš tikrai tave mylėjau. ir 
tebemyliu. | 

— Vadinasi, iš meilės mane apskundei mūsų ponui. 
Jei ne mano sumanymas, tai sėdėčiau kalėjime, o tu atei- 
tum į Rožių Aptvarą ir pasiimtum mano turtą. 

— Dangaus angelai, jis viską žino! Žuvau! 

— Manau, kad žuvai,— šaltai atsakė Malingrė.— No- 
rėjai pagrobti mano turtą, o štai aš pasiimsiu tavo tale- 
rius. Norėjai atiduoti mane į grovo budelių rankas, o da- 
bar pati patekai į mano nagus. 

— Elgeta, šunie! Prakeiktas velniau! Kaip tu kankini 
nelaimingą moterį?! 


219 


— Tu ne moteris, o pragaro ragana. Tuojau pati eisi 
pragaran. 

— Žiūrėk, kad pats ten anksčiau nepakliūtum. 

— Pažiūrėsim. Pasirink, kokia mirtimi nori mirti? 

— Nenoriu mirti! Nenoriu! 

— Tylėk! 

— Tau atkeršys už mano mirtį. 

— O kas keršys? 

— Mano ištikimi žmonės, kurie manęs laukia: jei prieš 
vidurnaktį neišeisiu iš čia, jie įsiverš į namelį. 

— Spjaunu į juos! Dar nėra vienuoliktos. Apie vi- 
durnaktį jau būsiu toli. Na, ruoškis! Tyli... Esi labai at- 
kakli... Na, pakarsiu tave... lengviausias būdas. 

— Pakarsi mane? Čia? 

— Taip, čia! 

— Negali to padaryti... Neturi virvės, čia nėra ant ko 
pakarti. 

— Tuo jau nesirūpink. Pakarsiu, ir niekas neateis ta- 
vęs gelbėti. 

Niūniuodamas dainelę, priėjo prie lango ir parodė 
į ilgą užuolaidos raištį. 

— Pažiūrėk, koks puikus virvagalys! Net budelis ge- 
resnio neturi... O ši sija puikiai gali atstoti kartuves! 
O, o! Viskas eis, kaip iš pypkės! 

— Simonai! Pasigailėk, pasigailėk! 

Nekreipdamas dėmesio į jos vaitojimą, Malingrė atsi- 
nešė mažą staliuką ir pastatė jį tiesiai po sija, o paskui. 
tarė: 

— Atsisėsiu čia ir žiūrėsiu, kokias ji darys grimasas,. 
kai pakibs ant virvės. 

— Pasigailėk! — šaukė Žilijana, puldama ant kelių. 

Simonas, pašiepiamai juokdamasis, bakstelėjo ją durk-. 
lu ir privertė pakilti. Paskui pirštu parodė į virvę. 

— Judėk! Greit! 

Žilijana suriko, bet nepajudėjo iš vietos. 

Lėtai žengė, beveik alpdama, išsidraikiusiais plaukais,. 
žiūrėdama pablūdusiomis akimis. 

Malingrė dainavo kažkokią niūrią dainą apie kartu-- 
ves, budelį ir kilpą. 

Žilijana sustojo prie staliuko. 

— Lipk! — riktelėjo Malingrė įsakmiu balsu, ir nulei-- 

do lango uždangą, kad nereikalingas žvilgsnis nepaste- 
bėtų, kas čia dedasi. 

Nuleisdamas užuolaidą, Malingrė nepastebėjo, kaip 
prasivėrė spintos durys, išlindo ranka, griebė nuo stalo 
Žilijanos dėžutę ir vėl dingo. 

Malingrė stovėjo prie Žilijanos ir, badydamas ją durk- 
lu, šaukė: 

— Lipk ant stalo! 

Nelaimingoji moteris turėjo įvykdyti jo įsakymą. Ji 
rėkė, verkė ir kaukė iš baimės. 

Malingrė ramiai užnėrė jai kilpą ant kaklo, kitą vir- 
vės galą apvyniojo aplink jos rankas, surišo jas, paskui 
atsisėdo. | 

— O dabar pasišnekėsim, kaip du geri bičiuliai. Ma- 
no mylimoji, kaip jautiesi... Olia! Kas tau? Nesisuk taip! 
Kalė! Ragana! 

Malingrė ėmė keiktis, matydamas, kad iš baimės ap- 
alpusi Žilijana su kilpa ant kaklo sukniubo, staliukas 
apvirto, ir moteriškė pakibo ore. 

Malingrė greit atsikvošėjo. Jis pririšo virvės galą prie 
durų, paskui džiūgaudamas ėmė žiūrėti į savo auką. 

— Ir vėl juokauji. Dar norėjau pasikalbėti su tavim, 
o tu pati pasikorei. Brrr! Gyva buvai ne labai graži, 
o dabar tiesiog bjauri... negaliu į tave žiūrėti... Slykštu. 

Pasitraukė tolėliau, uždengdamas kabančią ZŽilijaną 
užuolaida. 


MALINGRE NUSTEBO 


Priėjo prie stalo pasiimti Žilijanos palikimo, dėžutės 
su auksu. 

Išplėtė akis: 

— Ar miegu? Juk dėžutė stovėjo ant stalo. 

Dėžutės niekur nebebuvo. 

Pradėjo ieškoti ir kartojo: 

— O juk čia ją pastačiau... Čia... Čia tikrai... Ne mie- 
gu... O taip pat nesikraustau iš proto. 

Ieškojo jaudindamasis, drebėdamas. Jį kankino ir 
smaugė baimė. Neturėjo drąsos pažvelgti į užuolaidą, už 
kurios kabojo Žilijana, iškišusi liežuvį. 

Malingrė nutarė, kad tai pakaruoklės darbas. Ji ir 
mirusi negali- išsiskirti su savo turtu. 

Pažvelgė į užuolaidą ir apstulbo. Audeklas ėmė judėti, 
suskambėjo... prieš dešimt minučių pakartos Žilijanos bal- 
sas. Balsas ikalbėjo: 

— Taip, aš atsiėmiau savo turtą; net mirtis negali 
manęs su juo išskirti. Ieškok, bet nieko nerasi! Pasi- 
ėmiau viską, kas man priklausė. 

Pasigirdo nervingas. juokas, o paskui beriaimno aukso 
skambėjimas. 

Išsigandęs Malingrė ėmė drebėti kaip velnio apsėstas. 

— Šalin, bjaurioji šmėkla! Jei atsiėmei savo turtą, 
tai palik mane ramybėje... Pasižadu paaukoti tavo reika- 
lams pusę savo turto... užpirksiu mišias, šimtus mišių už 
tavo vėlę. Tik palik mane ramybėje! 

Soko prie durų, išbėgo iš kambario, užrakino jį ir 
atsistojo už durų, kalendamas dantimis ir negalėdamas 
nė žingsnio žengti. Sirdis plakė, lyg norėdama iššokti iš 
bailios krūtinės. 

Ir vėl išgirdo pakaruoklės balsą: 

— Sakei, pusę savo turto paaukosi mišioms! Bėk! Iš- 
kask savo turtą! Nežinau, ar jį rasi! 

Malingrė stovėjo lyg užkerėtas. Nė nemanė bėgti. Bet 
išsigando, kad gali netekti turto. 

Išlėkė į sodelį ir durklu ėmė kasti žemę. Sunkiai kvė- 
pavo. Iškasė duobę, bet dėžutės neberado. 

Vėl išgirdo Zilijanos balsą: 

— Nerandi! Viską pasiėmiau! 

Tačiau Malingrė kasė toliau... Nuo kaktos lašėjo šal- 
tas prakaitas, lūpas aptraukė putos. Jis buvo baisus, pur- 
vinas, kruvinas, nes skubėdamas susikruvino rankas. Ka- 
sė ir kasė. 

Bet pagaliau turėjo mesti savo bergždžią darbą... Su- 
prato, kad skrynelės neberas, ir suvaitojo. 

— Apvogė! Ta boba mane apvogė. Viską pagrobė. 

Jam beaimanuojant, kažkieno ranka palietė jo petį, 
ir kimus balsas paklausė: | | 

— Ooo! Tai tu čia, mano bičiuli, Simonai Malingrė! 
Ką čia taip vėlai darai? 

Malingrė pažvelgė į kalbantį ir pažino... Lancelą Bi- 
gornė. 

Malingrė buvo taip prislėgtas, netekęs turto, kad, nė 
nepagalvojo apie naują pavojų, ranka parodė į tuščią 
duobę ir gailiu balsu suriko: 

— Sita ragana apvogė mane! 

— Argi dėl to reikia verkti? Juk tu ne veršis, kurį 
veda skersti... Nedera žadinti iš miego dorų krikščionių... 
Eik su manimi. 

Dabar Malingrė suprato, kad pateko į nelaisvę. 

Laikydamas Simoną už pakarpos, Lancelas ištraukė 
iš jo rankų durklą. 

— Duokš man šį žaislelį. Tu labai neatsargus... gali 
atsitikti nelaimė. Eik ir nesipriešink, nes susipažinsi su 
mano rapyra. 

Malingrė klusniai klibinkščiavo, bet pastebėjęs, kad 
Bigornė veda jį į salę, kurioje kabojo Žilijana, ėmė mal- 
dauti. V 

— Visur eisiu, bet tik ne ten... Tik ne ten... 

— Žiūrėk tu man, jam nepatinka salėje. Juk ten labai 
patogu kalbėtis. 

Malingrė vaitojo: 

— Ten ji laukia manęs, griebs nagais, kaip griebė 
dėžutę su auksu. 

— Kliedi, bičiuli, — tarė Bigornė, stumdamas Simoną 
į kambarį ir užšaudamas duris.— O dabar pasišnekėsim. 

Malingrė jau alpo iš baimės. 

— Mano brangusis, turbūt esi tikras velnias, — pašie- 
piamai kalbėjo Bigornė,— kad visada užsiimi nešvariais 
darbais! Tu labai pavojinga gyvatė! 

Malingrė tylėjo, drebėdamas visu kūnu. 

Nesulaukęs atsakymo, Lancelas tęsė toliau: 

— Kadangi visada stoji mums skersai kelio, nutariau 
su tavimi susitikti ir nusukti tau sprandą. Kaip kurap- 
kai... Ne! Geriau bus, jei tave pakarsiu. 

— Čia mane pakarsi? 

— Taip, latre, čia... Už tos užuolaidos. 

Malingrė ėmė juoktis. 

— Kokie čia juokai? 

— Manęs čia nepakarsi,— kalbėjo Malingrė.— Ne... 
Čia vieta jau užimta. Ji ten kabo! 

— Gerai, gerai! Matau, kad pamišęs,— tarė Lancelas, 
keldamasis iš vietos ir atitraukdamas užuolaidą. 

Malingrė žiobtelėjo ir vaitodamas krito žemėn. 

— Po velnių. Tai bailys! — suriko Lancelas...— Zino- 
jau, kad visos jo blusos. stips iš baimės. 

Pakėlė Malingrė, pasuko jo veidą į nišos pusę ir tarė: 

— Pažvelk, viskas tau parengta! 

Malingrė pažvelgė ir apstulbo. 

Virvė kabojo nuo lubų iki grindų, po kilpa stovėjo sta- 
liukas. Bet Žilijana dingo! 

Malingrė nieko nesuprato, nežinojo, kaip tai paaiš- 
kinti. 

— Na,— griežtai tarė Bigornė,— eik! 

Pasikartojo Malingrė ir Žilijanos scena. 

Šį kartą Malingrė buvo nusmerktasis, o Lancelas, pri- 
dėjęs prie kaklo rapyros smaigalį, reikalavo: 

— Lipk ant stalo! 

Greit fatališkoji virvė suspaudė Simono kaklą, Ma- 
lingrė pajuto baisų skausmą, paskui jo kūnas pakibo 
ore... Pagaliau... Viskas pasibaigė. 


—————————— — —— —  — X ———  — —  — ——————————  — —— —— 


Bet nei Malingrė, nei Žilijana nepersiskyrė su gyve- 
nimu. 

Lancelas Bigornė, pasislėpęs milžiniškoje spintoje, 
girdėjo gražiosios porelės pašnekesį. 

Kai Malingrė rišo ir korė Zilijaną, Bigornė pagrobė 
dėžutę su auksu ir toliau stebėjo egzekuciją. Kai Ma- 
lingrė nuleido užuolaidą, Bigornė išlipo iš spintos, iš- 
traukė iš kilpos Žilijaną, atgaivino ją ir liepė pasakyti 
tuos žodžius, kurie taip išgąsdino Malingrė. Paskui Bi- 
gornė pavedė Vilijui prižiūrėti moterį. Vilijus nutempė 
ją į rūsį. Rūsyje už sienos sėdėjo ir Stragildas. 

Tada Bigornė nuėjo į sodelį, sučiupo Malingrė ir su- 
vaidino su juo korimo sceną. 

Pagaliau Lancelas perpjovė raištį, ir Malingrė gy- 
vas, bet apalpęs, atsidūrė tame pat rūsyje, kur sėdėjo ir 
Žilijana. 


Atsikvošėjęs Malingrė pamatė, kad aplink tamsu. 
Vargšelis patikėjo, kad jis jau nebegyvas ir kad tai yra 
kapo tamsa. Subliovė iš išgąsčio. 

Pamažėle jo akys priprato prie tamsos. Tada jis pa- 
matė Žilijaną, kuri, baimingai tupėdama pakampėje, pa- 
šaipiai žiūrėjo į jį. 

Pamatęs. Žilijaną, Malingrė visai paklaiko. Įsivaizda- 
vo esąs skaistykloje, o Zilijanos vėlė norinti įtraukti jį 
į pragarą. | 

Pradėjo rodyti į ją pirštais ir šaukti: 

— Bjaurybe! Smėkla! Pagrobei mano auksą! Atėmei 
man gyvybę... O dabar nori atiduoti mane šėtonui! Ša- 
lin, pragaro ragana! Neatiduosiu tau savo vėlės. Ne! Ne- 
gausi jos! Išgraužk! 

Zilijana supratusi, kad Simonas pamišo, ėmė drebėti 
iš baimės ir suvaitojo: 

— Pamišo! Pasiuto! Saldžiausias Jėzau! Jis mane pa- 
smaugs... praris mane... Nenoriu būtį kartu su juo vienoje 
celėje. Baisu! Aš pati išsikraustysiu iš proto! 

Soko prie durų ir pradėjo daužyti jas kumščiais, rėk+ 
dama visa gerkle. 

Pamišėlis nutarė nugalabyti šmėklą. Pritūpė kampe 
ir pradėjo murmėti: 

— Nori mane pražudyti? Nori mane nugalėti? Bet juk 
aš vyras! Esu stipresnis už tave, boba! Ragana! Tik pri- 
eik prie manęs... Kai griebsiu rankomis, pažiūrėsime, kas 
stipresnis! Pasakyk, kur paslėpei mano auksą! Gyvybe už- 
mckėsi už išdavystę, tu velnio sugulove! Tik prieik! 

Žilijana nė nemanė artintis, bet beprotis nenurimo ir 
pats ėmė slinkti prie jos. Pagaliau pagriebęs ją už gerk- 
lės, pradėjo smaugti ir šaukti: 

— Jau laikau tave! Stipriai laikau! Dabar pažiūrė- 
sim, kas stipresnis — tu ar aš? Kur mano auksas? Mano 
auksas? Sakyk! Kur? Žinojau, kad už išdavystę užmokėsi 
savo galva! Pakliuvai! Pasmaugsiu tave... Išdavike! 

Pailsęs paleido Žilijaną, bet ji buvo jau negyva. 

Malingrė, nekreipdamas į ją dėmesio, krito ir pradėjo 
nagais draskyti žemę, piktai murmėdamas: | 

— Mano auksas yra čia! Aš gerai žinau! Priverčiau 
ją prisipažinti, kur paslėpė pavogtą auksą! Dabar tik rei- 
kia kasti... kasti... kasti... Kokia kieta Žemė... kokia kieta... 
Nieko... nieko. Kad tik rasčiau savo auksą! 

Kasė, kasė. 

Iš panagių bėgo kraujas; jis to nejautė... tik kasė ir. 
kasė... Jau... jau... dar... dar! 

Iškasė duobę, maišydamas žemę su kraujais... 

Dar ilgai tamsiame rūsyje buvo girdėti murmėjimas: 

— Rasiu savo auksą... rasiu... rasiu... 

Pagaliau beprotis nutilo, krito kniūpsčias... ir sustingo. 


BURIDANO SUMANYMAS 


Žanas Buridanas, atidavęs Egipto kunigaikščiui mai- 
šus su auksu, išvyko iš Stebuklų Rūmų. 

Jam buvo lengviau, kad atsikratė nekaltų aukų krauju 
aptaškytų pinigų. Nors jo draugai liko be skatiko, bet 
Buridanas žinojo, kad jie apsukrūs ir sumanūs ir sugebės 
išsisukti iš kebliausios padėties, todėl pernelyg neliūdėjo. 

Ramiai nujojo Tapytojų vartų link. Pataikė atsirasti 
tuo momentu, kai atidarė vartus. Taip pat ramiai prajojo 
pro vartus, ir niekas nė neįtarė, kad šis gražus riteris yra 
persekiojamas nusikaltėlis. 

Atsidūręs už miesto sienų, pasuko savo žirgą į Mon- 
martrą. 

Norėjo pasimatyti. su Mirtile. Mirtilė jam buvo lyg 
saulė, lyg grynas oras. 

Jis nebuvo sentimentalus. Jo gyvenime meilė nevai- 
dino svarbiausio vaidmens. Bet Mirtilė jam buvo lyg ir jo 
gyvenimo dalelė, nors to aiškiai neįsivaizdavo. 

Jo širdis pradėjo smarkiau tvaksėti, kai pasiekė kal- 
nelį, ant ikurio stovėjo skurdžios kaimiečių lūšnos. Prijojo 
miškelį ir nušoko nuo žirgo. Staiga iš miškelio iššoko 
kažkokia moteris baltais drabužiais ir, puolusi į jo glėbį, 
sušuko: 

— Sveikas, pone Buridanai! 

Tai buvo Mirtilė, kuri, pamačiusi Buridaną, atbėgo jo 
pasitikti. Tuojau atėjo ir Ana de Draman. Ji atrodė ne- 
paprastai pajaunėjusi. Taip pakeitė ją laimė. 

Nuėjo į kalnelio viršūnę. 

— Ar matai tą uolą? — paklausė Mirtilė— aš ten gy- 
venu. 

— Kaip? 

— Ji visą dieną ten sėdi, žiūrėdama į Paryžiaus pu- 
sę,— juokdamasi atsakė Ana de Draman. 

Visi trys nuėjo į lūšną, kurioje gyveno moterys. Atsi- 
sėdęs už stalo, Buridanas tuojau atsiminė savo draugus, 
kurie tą minutę turbūt kentė badą. Bet vis dėlto jis liko 
ramus. Puikiai žinojo, kad Bigornė ir kiti bičiuliai ne- 
mirs badu, nes buvo nepaprastai apsukrūs. 

Nutarė nepasiduoti liūdnoms mintims ir nors vieną 
dieną pagyventi ramiai kartu su motina ir sužadėtine. 

Mabelė pradėjo įtikinėti, kad reikia išvažiuoti; galiau- 
siai nutarė apie tai pasikalbėti kitą dieną. | 

Kitą dieną Mabelė vėl priminė, kad reikia važiuoti 
iš čia. 

Atidėjo. Važiuoti negalėjo, nes Pilypas ir Gotjė sė- 
dėjo kalėjime. Turėjo pasirūpinti ir Marinji. Liko Mon- 
martre dar vienai dienai. Mabelė buvo nustebinta Buri- 
dano elgesio. Bet Mirtilei gyvenimas dabar buvo toks 
gražus, kad ji jau niekur nenorėjo važiuoti. Tik jos lai- 
mės dangų temdė vienas debesis: nesantaika su tėvu. Ji 
vis dar tebetikėjo, kad Marinji širdis sušvelnės, ir jis 
susitaikys su Buridanu. 

Pagaliau atėjo valanda, kada Buridanas pasakė, jog 
turįs važiuoti į Paryžių. 

Motinai paklausus, kodėl jis grįžta, atsakė: 

— Jei turim bėgti, mums reikia pinigų; tad turiu apie 
juos pagalvoti. 

Mabelė nusišypsojo, paėmė sūnų už rankos ir parodė 
jam didelę skrynią. Atidarė ją, ir Buridanas pamatė dvi 
dėžutes, pilnas aukso ir brangenybių. Nudžiugęs tuojau 
prisipylė kišenes aukso. 

— Pasidžiaugs mano berneliai,— tarė.— Pasiimsiu su 
savim ir draugužius. Juk jie neapleido manęs nelaimės 
valandą. 

— Gerai. Pinigų užteks visiems. Matai, išvažiuoti jau 
nėra jokių kliūčių; įspėk draugus ir liepk jiems čionai 
atvykti. 

Buridanas tyliu balsu tarė motinai: 

— Neišvyksiu, kol Pilypas ir Gotjė sėdi kalėjime. Tu- 
riu juos išvaduoti. Be to, turiu tau šį tą pasakyti apie 
Mirtilės tėvą. 

— Kas atsitiko su Enžeranu de Marinji? 

— Suimtas. 

— O Margarita Burgundietė? 

— Suimta. | 

Mabelė pažvelgė į dangų. Neapykanta, kurią ji jautė 
Margaritai, paskutinėmis dienomis beveik užgesusi, vėl 
žybtelėjo jos akyse. Bet ji susivaldė ir pradėjo klausinėti 
apie Marinji suėmimo smulkmenas. Išgirdusi, kad Mirti- 
lės tėvas yra grovo de Valua neapykantos auka, Mabelė 
pabalo, bet išklausė ramiai. 

Paskui Būuridanas papasakojo motinai, kaip jis ieškojo 
karalienės pagalbos ir kas. įvyko Nestlio Bokšte. 

„Tai likimo ranka,— pamanė Mabelė.— Penkiolika me- 
tų rengiau keršto planus, bet visi jie atrodė nerealūs. 
Atsitiktinai įvyko tai, ko negalėjo padaryti nei žmonių 
jėga, nei gudrumas. Margaritą nubaudė Dievo ranka... 
ir nubaudė ten, kur ir aš norėjau jai atkeršyti. Bet kieno 
ranka parengė tą kerštą?“ 


Kelias minutes Mabelė tylėjo ir mąstė. Paskui tarė 
sūnui: | 

— Nemanau, kad.tu labai norėtum išgelbėti Marinji. 

— Ne, motin. Darau tai, ką turiu. daryti. Beveik ne- 
galima išgelbėti jo nuo karaliaus bausmės. Nebent koks 
laimingas atsitikimas... 

— O gal tu nori ir karalienę išgelbėti, nors jos šir- 
dyje nėra jokio gero jausmo Marinji? 

Buridanas nuleido galvą ir sušnibždėjo: 

— Kaip kentės Mirtilė! 

— Nesakyk jai nieko apie tai! — tarė Mabelė.— Aš pa- 
ti jai pranešiu apie Marinji ir Margaritos mirtį, kai tai 
įvyks. Dabar tegu nieko nežino. Vėliau turbūt pavyks ją 
įtikinti, kad jos motina buvo ne karalienė, o visai kita 
moteris, kuri, ją pagimdžiusi, mirė. Ir visa ši tragiška 
istorija atrodys jai lyg koks klaikus sapnas. Kada nors 
sužinos ir apie tėvo mirtį... bet atsimins tik mylintį tėvą, 
Klaudijų Leską, o ne Enžeraną de Marinji. 

Moterys nutarė pasilikti toje pačioje lūšnoje. Mabelė 
tikėjo, kad Mirtilė pasipriešins. Buridano sumanymui ir 

neišleis jo į Paryžių. Bet mergina, sužinojusi apie. Pilypo 
ir Gotjė suėmimą, sušuko: 

— Turi juos išvaduoti. Jie tavo draugai, tavo. broliai, 
jie-visa siela myli tave, turi jiems padėti. 2 

Buridanas širdingai pabučiavo sužadėtinę ir triumfuo- 
damas pažvelgė į motiną. 

Vakarėjant kkaštonų miškely atsisveikino „su. moterimis 
ir grįžo į miestą, kol dar vartai nebuvo uždaryti. 


Kažkas, pasislėpęs krūmuose, stebėjo atsisveikinimą 
ir, Buridanui toliau nujojus, išėjo į palaukę.- Tai buvo 
kaimiečio drabužiais apsirengęs vyras. Jo veidas buvo 
niūrus. Piktai pažvelgė į nujojantį Buridaną ir nusikva- 
tojęs sušnibždėjo: 4 


— Dabar jūs visi mano rankose esat! Visi, visi! 


Draugužiai džiaugdamiesi sveikino Buridaną. Vilijus 
kone pasmaugė jį savo galingame glėbyje. Sužinojęs, kad 
jis grįžta iš Monmartro, Bigornė sušuko: 

— Ar aš nesakiau? Tik ką sakiau! Vilijus rovė sau 
plaukus, nenorėdamas valgyti šio puikaus pašteto. Rikė 
nenorėjo gerti, ir jie abudu staugė kaip laukiniai asilai: 
„Jau galas! Nebepamatysim Buridano, jau suėmė jį, jau 
pakabins kartuvėse, nulups jam odą, sukapos jį į gaba- 
lėlius!“— O aš jiems sakiau: „Žinau, kad jis Monmartre!“ 

— Kodėl tokia puota? — paklausė Buridanas, pažvel- 
gęs į apstatytą valgiais ir gėrimais stalą.— Matau, kad 
kažkur gavot pinigų. Radot būdą... Dabar, vyrai, jau bus 
gerai! Esam turtingi! Stai auksas! 

Emė berti ant stalo talerius. Bigornė paniekinamai 
trūktelėjo pečiais, o Vilijus ir Rikė ėmė maivytis. 

— Ką tai reiškia? — pasidomėjo Buridanas. 

—- Brr! —lėtai tarė Vilijus.— Menki tai pinigai. 

— Ar pašėlot? Ar pasigėrėt? — tarė nustebęs Burida- 
nas.— Atnešiau jiems tiek aukso, kiek jie niekada nematė, 
o jie kažkokias grimasas rodo! 

Užuot atsakęs, Bigornė atsinešė Žilijanos dėžutę ir 
visa, kas joje buvo, išvertė ant stalo. Paskui atėjo eilė 
Malingrė skrynelei. | | 

— Kaip tai suprasti? — paklausė susiraukęs Buri- 
danas. 

— Tai Zilijanos ir Malingrė turtas, — atsakė Bigornė. 

— Sučiupot šituos nenaudėlius? — linksmai paklausė 
Buridanas.— Atsilygins dabar už viską. 

— Jau tai įvyko. 

— Na, paklausyk...— Bigornė pradėjo pasakoti nelai- 
mingos porelės istoriją. 

Buridanas atsidėjęs klausė. 

— Kelias dienas laikysim juos uždarytus, paskui ga- 
lėsim paleisti, davę jiems po kelis talerius kelionei. 

— Nebegalėsim paleisti... Jau iškeliavo... 

— Kur? — paklausė Buridanas. 

— Į aną pasaulį. Dabar jie tarnauja kitam šėtonui! 
Amen! 

Bigornė trumpai papasakojo apie Žilijanos ir Malingrė 
tragiškus nuotykius, paskui prasitarė, kad jie jau palai- 
doti už Rožių Aptvaro sodelio. 

— Buridanai,— staiga neramiu balsu tarė Vilijus,— 
juk tu nepasakyti, kad jų pinigai, kaip ir Stragildo auk- 
sas, aptaškyti kraujais? 

— Tai palikimas! — sušuko Bigornė.— Ši pora paliko 
mus savo turto paveldėtojais. Dėl Švento Barnabo, tai 
padoriai uždirbti pinigai. Todėl švento Eustachijaus baž- 
nyčios klebonas iš jų nė skatiko negaus. 

Buridanas nusijuokė: 

— Palaukit, mano brangieji, pirmiausia turim pasi- 
kalbėti su Stragildu. Man regis, jis gali mums padėti 
išgelbėti mūsų nelaiminguosius draugus. 

— Tu tiki, kad jis padės? 

— Gali padėti ir nenorėdamas. 

— Klausykit, klausykit! — tarė Bigornė, rūpestingai 
dėdamas auksą į kapšus. 

— Mano sumanymas aiškus, — tarė Buridanas,— Stra- 
gildo padedamas, noriu patekti pas Templio gubernato- 
rių... pas grovą de Valua,— pridūrė atsidusęs. 

— Nori eiti į Templį? — paklausė Bigornė. 

— Taip... arba atsivesiu čion Valua,— šaltai atsakė 
Buridanas.— Pasimatęs su juo, žinosiu, kaip su Stragildu 
kalbėti ir įtikinti jį, kad padėtų išvaduoti Pilypą ir Gotjė. 
Dabar, kai Margarita jau yra žuvusi, galime pagrasinti 
ir grovui de Valua. | 

— Galvoji kaip mokinukas,— burbtelėjo neįtikintas 
Bigornė.— Bet kaip priversti Stragildą mums padėti? 
Matau, kad nori jį siųsti pas grovą de Valua. 

— Štai geriausias įtikinąs argumentas,— atsakė Bu- 
ridanas, rodydamas į dėžutes. 

Visi trys draugai vienu balsu užprotestavo. 

— Nusiraminkit,— pridūrė Buridanas,— tai tik pusė 
mano minties... 

Nekreipdamas dėmesio į jų šauksmus, Buridanas nu- 
ėjo į salę, paėmė rūsio raktus, žibintą ir nusileido į po- 
Zen. 3 

Sustojo prie durų celės, kurioje buvo Stragildas. 

Ėmė klausytis. Už durų buvo tylu... Išsitraukęs durklą, 
atidarė duris. 


ROŽIŲ APTVARO RŪSYS 


Kaip žinome, Stragildas buvo uždarytas Rožių Aptva- 
ro rūsyje. Mažojo namelio rūsys nebuvo pritaikytas ka- 
lėti. Niekas niekada nemanė paversti jį kalėjimu. 

Oras patekdavo į rūsį ne pro langelį, o pro kiaurymę 
po durimis. 

Mūro sienos buvo gana storos, urvas, į kurį įgrūstas 
kalinys, ilgo koridoriaus pačiame gale. Kalinys galėjo 
rėkti ir šaukti pagalbos, bet niekas jo neišgirstų. 

Atsikvošėjęs Stragildas nė nepamanė aimanuoti. Jis 
tuojau pradėjo galvoti apie pabėgimą. 

Bet rūsio išorinės sienos buvo storos; tik siena, kuri 
skyrė rūsį lyg į dvi celes, buvo plona ir taip pairusi, kad 
kai kuriose vietose galima buvo į skylę įkišti visą ranką. 

Durys buvo stiprios, ąžuolinės, apkaustytos geležimi. 

Iš šio improvizuoto kalėjimo išsprukti buvo beveik 
neįmanoma. 

Galima buvo tik pasidaryti sienoje kelią į gretimą 
rūsio dalį, bet tai padėties nepakeistų. 

celės durys atsidarė. Stragildas ėmė atsi dėjęs klausytis. 
Už sienos girdėjosi vaitojimas, keiksmai ir grasinim 

Stragildas jau norėjo prasiskverbti pas kaimyną, bet 
pakeitė savo planą ir vėl ėmė klausytis. 

Siek tiek vėliau jis vėl išgirdo durų girgždėjimą. Į ce- 
lę, matyt, atvedė kitą kalinį. / 

Tai buvo Malingrė ir Žilijana. ! 

Dabar jau Stragildas, neatsitraukdamas nuo skylės 
sienoje, klausė, kas darosi pas kaimynus. Jis aiškiai gir- 
dėjo, kaip Malingrė, įsiūčio pagautas, puolė smaugti Ži- 
lijaną. 

Jis nė nepamanė gelbėti nelaimingos moters. Netruk- 
dė bepročiui kasti duobės, ieškoti savo turto. 

Atvirkščiai, ši scena jam „patiko ir pralinksmino jį. 
Ėmė trintis rankas murmėdamas: 

— Kask, kask... Dirbi man... Turbūt velnias pasiuntė 
tave padėti man. 

Jis džiaugėsi, kad beprotis kasa žemę po savo celės 
durimis. 

Pamanė: „Tegul viską paruoš... Gal man pavyks pa- 
sinaudoti ir jo beprotybe...“ 

Nusijuokė patenkintas. 

Pradėjo raustis šiukšlių krūvoje, kuri buvo suversta 
rūsio Kampe. Rado geležies gabalą, griebė jį ir tarė: 

— Vis dėlto šį tą radau... Bet kodėl nutilo mano pa- 
dėjėjas? Gal pailso? 

Pradėjo ardyti sieną, skiriančią jį nuo ikaimyno. 

Pagaliau, įlindęs į Malingrė celę, rado jį gulintį be 
kvapo ant žemės. Priėjęs stipriai jį papurtė. 

— Matai,— tarė ramiu balsu,— išleido kvapą. 

Atitraukęs į šalį lavoną, pradėjo tirti vargšo iškastą 
ilgą duobę, panašią į kanalą. Jos galas buvo po durimis. 
Stragildas ėmė rausti toliau ir po kelių valandų darbo 
jau galėjo išlįsti į koridorių. Atsidūręs koridoriuje, nusi- 
šluostė prakaitą nuo kaktos ir lengviau atsikvėpė. 

Ėjo apgraibomis į viršų ir priėjo prie durų. Pastūmė 
jas. Durys buvo užrakintos. Stragildas, rūpestingai ap- 
žiūrėjęs spyną, nusišypsojo. 

Vikriai darbuodamasis geležgaliu, nulaužė spyną, ir 
durys atsidarė. 


Praslinko dvi ilgos dienos. Trečią dieną  lausyi 

Stragildas vėl uždarė duris ir susimąstė. 

Paskui tyliai įsėlino į salę. Salė buvo tuščia. Ant 
vienos kėdės gulėjo špaga ir durklas. | 

Piktai nusijuokęs, paėmė durklą ir užsikišo už juos- 
4os. Apsidairė. 

— Lipsiu į viršų, čia apačioje niekas negyvena. 

Nuslinko į priekį. Kopdamas laiptais, išgirdo kalbant. 

„Sėdi mansardoje“,— sušnibždėjo pats sau. 

Nepaprastai atsargiai ėmė šliaužti prie durų. Staiga 
sustingo vietoje. Išgirdo aiškius balsus. Matyt, tai, ką jis 
išgirdo, nudžiugino jį. Stragildas sušnibždėjo: „Viskas 
gerai. Visi jie mano rankose“. 

Nusileido apačion. Išėjo į sodelį, o paskui į kelią. 

Atsigręžęs pagrūmojo kumščiu. | | 

— Visi patekot į mano rankas. Nulupsiu jums odą! 

Skubiai nužingsniavo, murmėdamas panosėje: 

— Monmartras! Ten visus tikrai sučiupsiu. 


STRAGILDAS VEIKIA 


Kai Buridanas nuėjo Paryžiaus link, Stragildas iššo- 
ko iš savo slaptavietės ir palingavo galvą. 

— Pirmiausia patikrinsim, ar panelė yra lūšnoje, 
o paskui pažiūrėsim, kas darytina. 

Pradėjo kopti į kalną, paskui pasislėpė už uolos, iš 
kur galėjo matyti visą kaimą ir pakalnę. Greit pamatė 
sėdinčią ant akmens merginą ir žvelgiančią Paryžiaus 
kryptimi. Tą minutę prie Mirtilės priėjo Mabelė. 

— Ragana! — piktai murmtelėjo Stragildas.— Dabar 
į mano tinklą pakliuvo visi: Bunidanas, jo draugai, senė 
ir mergina. Viskas kaip iš pypkės! 

Mabelė tuo metu kalbėjo Mirtilei: | 

— Eik namo, mano vaike. Dabar jau turim pagrindo 
bijoti. Juk Buridanas sakė... 

— Brangioji motina,— atsakė Mirtilė virpančiu bal- 
su,— dar niekada taip nebijojau, kaip dabar. Man atrodo, 
kad baisi nelaimė gresia Buridanui ir mums. 

— Išsiskyrimas su sužadėtiniu tave taip paveikė... 
Būk tikra, jūsų laukia laimė... Būsi laiminga su mano 
sūnumi... Giliai tuo tikiu. | 

Apkabino Mirtilę, ir abidvi nuėjo lūšnos link. 

Stragildas palydėjo jas žvilgsniu, paskui pradėjo kurti 
veikimo planą. | | 

Jau iš kalno džiaugėsi atkeršysiąs Buridanui ir jo 
draugams. Jis tik gailėjosi, kad per anksti išdavė kara- 
lienę. Buvo įsitikinęs, kad karalius, užtikęs žmoną Nest- 
lio Bokšte, pasmaugė ją. Nežinojo, į ką dabar turi kreiptis. 
Į karalių? Karalius juo nepasitikėjo. Tad į ką? Kam rū- 
pi, kad Buridanas būtų suimtas, o Mirtilė pagrobta? 

Nusijuokė. 

Rado išeitį. 

Nukulniavo tiesiai į Paryžių. 

Sutemo. Priėjęs miesto vartus, pamatė, kad jie už- 
daryti. | 

Ištraukė iš kišenės vieną karaliaus įsakymą, priėjo 
prie sargybinio, padavė jam raštą tardamas: 

— Karaliaus įsakymu! 

Vartai atsidarė. Išėjęs karininkas pažino karaliaus 
rašto įteikėją. 

— Gerai,— tarė, — gali eiti. 

Stragildas nubėgo į Templį pas grovą de Valua. 

Pasiekęs tvirtovę, aikštėje pastebėjo apie šimtą kara- 
liaus palydovų. Visi jie turėjo deglus ir tyliai stovėjo. 
Tik arklių žvengimas kartkartėmis ardė tylą. 

„Karalius Templyje“,— pamanė, ir jį nukrėtė šiurpas. 

Pasislėpė šešėlyje ir nutarė palaukti, kol karalius iš- 
važiuos iš tvirtovės. 

Prašvito. 

Stragildas jau nebegalėjo suvaldyti savo nekantrumo. 
Jo galvoje gimė pašėlusi mintis: prieiti prie karaliaus ir 
sušukti: ,,„Suimkit mane! Darykit su manim ką norit, bet 
tuojau vykite į Rožių Aptvarą ir sučiupkite Buridaną, Bi- 
gornė ir kitus. Skubėkite į Monmartrą ir ten rasit burti- 
ninkę, kuri kėsinosi į karaliaus gyvybę!“ 

Staiga pamatė išeinantį iš Templio karalių. Buvo iš- 
balęs, liūdnas, susilenkęs, veidas skausmingas. Stragil- 
das vėl pasislėpė ir sušnibždėjo: ,,Tai mano darbas!“ 

Karalių lydėjo de Valua, kuris kažką jam tyliai kal- 
bėjo. Liudvikas atsakinėjo galvos linktelėjimu. 

Grovas de Valua, palydėjęs žvilgsniu įojančiuosius, 
nusijuokė. 


234 


— Manau, kad mūsų karalius nepergyvens šio smū- 
zi0,— sušnibždėjo vienas iš karininkų. 

Valua sudrebėjo, jo žvilgsnis užsidegė pikta ugnimi. 
1šdidžiai pakėlė galvą, kaip nugalėtojas, kaip triumfato- 
rius. Pamanė: „Visi mano priešai sutriuškinti. Viskas 
aplink mane griūva. Tik aš išsilaikiau iki galo ir trium- 
žuoju. Dabar teturiu vieną priešą, kurio neapkenčiu visa 
savo siela... Šis priešas mano... sūnus“. 

Sugrįžo į Templį. 

Tada iš tamsumos išnėrė vyro figūra. Tai buvo Stra- 
gildas. Priėjęs prie grovo, sušnibždėjo jam į ausį: 

—. Zinau, kur slapstosi Buridanas ir... Mirtilė. Išduo- 
sili juos ponui. 

— Stragildai! — suriko nustebęs grovas ir kreipėsi 
į stovėjusius aplink jį karininkus: — Tai ištikimas tarnas. 
Prašom jam nieko blogo nedaryti|“ 

Grovo palydovai pasitraukė, ir grovas kartu su Stra- 
gildu įžengė į Templį. 

Jiems vieniems likus, grovas paklausė: 

— Ką nori pranešti? 

— Tik tiek, šviesusis pone, kai Buridanas, Bigornė, 
Vilijus Viesulas ir Rikė Odrijo dabar yra Rožių Aptvare, 
o Mirtilė — Monmartro kaime, į kurį poną grovą galiu 
nuvesti. 

Valua kelis kartus sudavė į stalą špagos rankena. 
ėjo tarnas. 

— Pašauk lamkininkų vadą! — įsakė Valua. 

— Ką ponas nori daryti? Prašau manęs išklausyti... 
(Gerai pažįstu šiuos žmones. Reikia atsargiai veikti, nes 
jie paspruks. 

„ Pasirodė lankininkų vadas. 

Grovas de Valua, nekreipdamas dėmesio į Stragildo 
prašymą, įsakė: 

— Paimk dvidešimt, penkiasdešimt, kiek nori karei- 
vių, vyk į Rožių Aptvarą, į pirmą namelį kairėje nuo tvir- 
tovės, prie kelio į Vi-Barbetą, atgabenk čionai visus, ką 
rasi tame namelyje. 

Lankininkų vadas išbėgo vykdyti įsakymo. 

Stragildas piktai murmtelėjo sau panosėje: 

— Turėjau pats vienas veikti! Visi karaliai, bajorai 
ir valdovai nieko apie kerštą nesupranta. Net geriausias 

iš jų tą dalyką paveda savo karininkui, o tas karei- 
viams... 

„Kambaryje stojo tyla. Tik žvangėjo nervingai po kam- 
barį vaikščiojančio Valua pentinai. 

Priėjęs prie Stragildo, vėl paklausė: 

— Vadinasi, sakai, kad. Mirtilė?.. | 

— Ji Monmartre. Jei ir ją taip gaudys, kaip Buridaną, 
ji gali pasprukti iš pono rankų, ir daugiau jos nebema- 
tysi!.. Klausyk manęs, pone... 

Valua vėl pradėjo vaikščioti po kambarį. Nekantrau- 
damas laukė grįžtant. lankininkų vado. 

Vėl viskas nutilo. 

Pagaliau prie slenksčio pasirodė karininkas ir pra- 
nešė: 

— Sviesusis pone; tiksliai įvykdžiau įsakymą, apsiau- 
čiau Rožių Aptvarą. Visą namelį iškračiau nuo viršaus 
iki apačios, bet nė gyvos dvasios neradau. 

Valua ėmė nerimauti. Išsigando. Norėjo kažką pasa- 
kyti karininkui, bet tas pridūrė: 

— Radau tik... 

— Ką? — greit paklausė Valua. 

— Du lavonus. 

Sie žodžiai nuskambėjo, kaip laidotuvių varpai. 

Stragildas niūriai tylėjo, jo lūpos ironiškai šypsojosi. 

— Du lavonus? — suvaitojo grovas. 

— Jau norėjom išeiti, bet kaimietis, kurio lūšna stovi 
prie pat Rožių Aptvaro, papasakojo mums keistą istoriją. 
Girdi, kaimiečiai matę kelis žmones, kasusius požeminę 
angą, kuria jie išėję iš Rožių Aptvaro. Tas kaimietis net 
parodė vietą, kur buvo kasta. Liepiau apžiūrėti požemio 
koridorių, ir ten radom du lavonus. Nepriminčiau to, jei 
neturėčiau galvoje, kad tai gali dominti grovą. 

— Mane? 

— Tai pono žmonių — Žilijanos ir Simono Malingrė — 
lavonai. 

Valua lengviau atsiduso. Jam tatai maža terūpėjo. 
Bet vis dėlto Zilijanos ir Malingrė mirtis, kuriuos, ma- 
tyt, nužudė Buridanas, įvarė grovui baimės. 

Karininkui išėjus, de Valua kreipėsi į Stragildą. 

— Ar tikrai žinai, kad maištininkai buvo Rožių Ap- 
tvare? 

I — LU kad Bonos manimi so — atsakė liū- 
Aa Kas bus, tas bus. 

Grovas pamanė, kad šis žmogus negali būti nenuo- 
širdus. | | 

— Dar ne viskas prarasta! — sušuko Stragildas. 

— Tiesa, turėjau tavęs klausyti. Gal dar... 

— Taip... šviesusis pone, gal dar? Gal dar pavyks, 
jei manimi pasitiki ir jei nepavesi kitam to, ką pats turi 
padaryti. 

— Gerai. Ką turiu daryti? 

— Pirmiausia reikia visai dienai uždaryti miesto var- 
tus. Paskui reikia visur išklijuoti skelbimus, kad kiek: 
vieną naktį visi galės laisvai įeiti į miestą ir iš jo išeiti. 
Pone grove, nesvyruok, negalvok! Jau švinta, miesto var- 
tai atsidaro, ir galim pavėluoti. 

— Kapitone! — suriko Valua. 

Kapitonas vėl įbėgo į kambarį. 

— Pastatyk raitus lankininkus prie kiekvienų miesto 
vartų, liepk vartus uždaryti visai dienai. Niekam nega- 
lima: išeiti iš Paryžiaus. 

*. — Niekam,— pridūrė Stragildas— net -karaliui. 

Kapitonas nustebęs pažvelgė į Valua. 

— Kieno tai įsakymas? — Karaliaus? 

— Mano! — išdidžiai tarė Valua.— Baudžiu tave mė- 
nesiu arešto už tai, kad drįsai to manęs klausti. Dabar 
dar štai kas: tegu heroldai stoja prie kiekvienų vartų ir 
tegu kas valandą pranešinėja, kad vartai yra uždaryti, 
o naktį visiems bus atidaryti. Gali eiti. Tai Šarlio de 
Valua įsakymas. 

Kapitonas išėjo, piktai pažvelgęs į Stragildą. 

— Dabar paaiškink man savo planą! — paprašė gro- 
vas. 

— Planas labai paprastas. Buridanas ir jo sėbrai yra 
netoli Rožių Aptvaro ir turbūt matė pono kareivius! Aiš- 
ku, Buridanas norės vykti pas Mirtilę, o kad vartai bus 
uždaryti, jis to negalės padaryti: Lauks, kol atidarys 
vartus. 

— Puikus planas! — linksmai sušuko Valua, žvelgda- 
mas į Stragildą. 

— Dar ne viskas. Luktelsim truputį, o sutemus nu- 
vyksimę į Monmartrą, pagrobsime Mirtilę ir toje lūšnoje, 
kur ji gyvena, palauksime Buridano. 

— Puiku! — pakartojo Valua. 

— Mano planas yra ne tik gudrus, bet ir brangus. 

— Kiek? 

— Tūkstantis aukso talerių! Juk tai nėra brangu? 

— Tūkstantis aukso talerių! — suriko Valua, pašokęs 
iš vietos, bet tuojau nurimo ir tarė: — Ne, tai nedaug, ryt 
liepsiu išmokėti tau pinigus. 

— Dėkui. O dabar dar viena pastaba. Jei vyksime 
į Monmartrą kareivių būrio priešakyje, mūsų žygis ne- 
bus sėkmingas. Pakaks pono ir dar dviejų drąsių, pasi- 
ryžusių vyrų. 

Valua sutiko, linktelėdamas galva. 


Visą dieną Valua ėdė nekantrumas. 

Pagaliau sulaukė vakaro. 

Įsakymas, draudžiantis išvykti iš miesto, dar tebevei- 
kė, kai mažas būrys' prijojo prie Tapytojų vartų. Tai buvo 
Valua, Stragildas ir dar du vyrai. 

Valua liepė atverti vartus ir pridūrė: 

— Po valandos atidarykit visus vartus ir visiems leis- 
kit įeiti ir išeiti. 

Monmartro kalno papėdėje visi nušoko nuo arklių ir 
pririšo juos prie medžių. 

Stragildas pakėlė ranką ir parodė mažą žiburėlį, mir- 
gėjus; tolumoje, beveik kalno viršūnėje. | 

— Mirtilė ten! — tyliai tarė. 

— Pirmyn! — pašoko Valua. 

Vyrai pradėjo kopti į kalną. 


TEMPLIO KALĖJIMO CELĖ 


Nepavykus Lancelui Bigornė išvaduoti Pilypą iš 
Templio kalėjimo, Gotjė, kaip jau žinome, buvo paimtas 
nelaisvėn. 

Jį įstūmė į tamsią ir drėgną celę. 

Atsipeikėjęs pradėjo čiupinėti rankas, kojas, šonus ir 
įsitikino, kad kaulai nesulaužyti ir kad be pramuštos gal- 
vos. jis daugiau žaizdų neturi. 

— Dar gyvas esu,— sušnibždėjo,— kažin, ar ne ge- 
ziau būtų, jei būčiau žuvęs? 

Visą valandą stengėsi atspėti, kokia mirtis jam grėsė, 
kaip politiniam nusikaltėliui. Pagaliau pajuto alkį ir vis- 
ką pamiršo. Apsilaižė, pamanęs, kaip skaniai pavalgytų, 
būdamas laisvėje. 

Staiga krūptelėjęs, pašoko. 

Jam pasivaideno, kad celės gilumoje girdi kažkokį 
vaitojimą. 

— Olia! Ar dar vienas pasmerktasis yra šiame pra- 
gare? 

— Ar žmogus esi, ar žvėris, atsiliepk! — sušuko, prie- 
taringos baimės apimtas. 

Ir vėl pasigirdo sunkus atodūsis, kriokimas. 

Gotjė persižegnojo, tardamas: 

— Sakyk, kas esi, arba išeik iš čia! Neišeisi? Tada 
susipažinsi su mano kumščiais. Pasakyk aiškiai, ar esi! 
žmogus iš kūno ir kraujo? 

Nutilo ir klausė. Ir vėl išgirdo glėpiningą atodūsį. 

Pamažėle tamsuma nyko, į celę pradėjo skverbtis 
dienos šviesa. Dabar Gotjė jau galėjo matyti, bet, bai- 
mės pagautas, užmerkė akis ir bijojo atsimerkti. Tik mel- 
dėsi) ir žegnojosi. Pagaliau murmtelėjo: 

— Parodysiu šėtonui, kad jo nebijau... 

Atmerkė akis, pažvelgė ir... pamatė... 

Celės kertėje gulėjo visai suliesėjęs iškreiptomis lū- 
pomis jaunuolis. Jo įdubusiose ir pablūdusiose akyse bu- 
vo visas kančių pragaras. Drabužiai buvo sudraskyti, vei- 
dą margino žaizdų randai. 

Šis baisus žmogaus šešėlis buvo Pilypas de Olnas, 
kurio grožis dar taip neseniai priversdavo smarkiau plak- 
ti paryžiečių širdis. 

— Pilypai! — suriko Gotjė, pažinęs brolį. 

Pilypas pravėrė lūpas, bet tik duslus vaitojimas išsi- 
veržė iš jo krūtinės. 

— Pilypai! — pakartojo Gotjė, kuriam plaukai stojosi 
piestu. 

Vienu šuoliu Gotjė atsidūrė prie brolio, apkabino jį ir 
raudodamas pradėjo šaukti: 

— Kas tau atsitiko? Ką jie padarė su tavim? Ar tai 
tu esi? Ar tave matau? Pasakyk; ištark bent vieną žodį, 
tik vieną žodelį! 

Vėl Pilypo lūpos prasivėrė, ir Gotjė pamatė kažkokią 
juodą duobę... Iš jos plaukė tik neaiškus garsas, vapa- 
liojimas. | 

— Didysis Dieve! Jam išplėšė liežuvį! 

Celėje vėl pasigirdo milžino raudojimas, po to keiks- 
mai ir vėl raudojimas... 

Pagaliau Gotjė nurimo. Jau ramiau ėmė žiūrėti į brolį, 
kalbėdamas: 

— Mano vargše Pilypai! Ir aš dar galėjau ant tavęs 
pykti... Atleisk, atleisk man! Nelaimingoji tu auka. Pa- 
milai tą pabaisą. Bet nekalbėsiu apie ją. Tave kankino, 
tiesa? Dabar esam drauge. Galim drauge mirti. Bus; leng- 
viau. Ar tau lengviau, kai matai savo brolį? Negali kal- 
bėti, tai atsakyk ženklu, leisk perskaityti tavo akyse, ką 
manai... Tark žvilgsniu... suprasiu. | 

Pilypo akys nieko neatsakė. Jis labiau buvo panašus 
į stabą, negu į gyvą būtybę. 

Gotjė paguldė jį taip, kad šviesa kristų į veidą. Ėmė 
ėti į brolį, atsidėjęs Žiūrėjo, visa savo siela... paskui, 


žiūr 
šokęs ant kojų, suriko... Suprato, kad Pilypas pamišęs. 


Plaukė ilgos valandos. Gotjė, neatitraukdamas akių, 
žiūrėjo į nelaimingą brolį. 

Pilypas nė nepajudėjo iš savo vietos. Žvelgė negy- 
vėlio akimis. Tik kartkartėmis sąmonė nušviesdavo jo 
veidą. Atrodė, kad mato kažką nepaprasto. 

Paskui vėl sustingdavo. 

Gotjė stengėsi priversti brolį suvalgyti nors gabalėlį 
juodos duonos. Pradžioje Pilypas buvo klusnus ir valgė, 
paskui, "pamatęs paduodamą duoną, kratė galvą. 
paduoti duonai, Gotiė prašydavo jį pasigailėti brolio, 
bet atsakymo nesulaukdavo. 

Laikas bėgo. Gotjė nežinojo, kiek laiko jis sėdi kalė- 

jime... Kiek praėjo dienų... valandų... Gal savaičių? 

Vieną dieną Pilypas jau nebepakilo nuo žemės. Gotjė 
klūpojo prie brolio, laikydamas jo nusvirusią ant peties 
galvą... Jis matė, kad prie jo brolio iš lėto artinasi mir- 
tis, atėjusi išgelbėti jo iš kančių. Kartais pats bijojo, kad 
išsikraustys iš proto. 


Ir vėl iš Gotjė lūpų pradėjo plaukti gailūs skundai 
gyvenimu ir likimu. 

Laikydamas Pilypo galvą, kalbėjo: 

— Vargše, mano brangusis vargše! Kaip galima pa- 
manyti, kad aš, tavo tikras brolis, buvau toks žiaurus ir 
prieš valandėlę savo sieloje norėjau, kad mirtum... Kaip 
galiu atpirkti tą nuodėmę, tą žmogžudišką mintį! Viso 
to kaltininkė yra toji ištvirkėlė, kuri pavogė tavo širdį! 
Ji pražudė mus! Ji! Žmogaus pavidalo slibinas! Dabar 
miršti, kaip paskutinis nuskurdėlis tik dėl to, kad tavo 
kilnioji širdis netiki jos niekšiškumu, ir tu vis dar ją 
gini! Mūsų likimas yra žiaurus, broli! Matyt, mus. slegia 
kažkoks prakeikimas! Mums lemta žūti. Už ką? Už ką? 
Žuvo mūsų tėvas ir motina. Mus apiplėšė... Paskui susi- 
kivirčijome su Marinji. Pagaliau mus persekiojo kaip 
šunes. Tik valkatos ir plėšikai mus priglaudė, nes bai- 
liai, drebantys prieš galinguosius, niekšiškai išsižadėjo 
mūsų. 

"O dabar atėjo galas... Tu... išmintingas, taurus, gra- 
žus miršti šaltoje celėje... Ir manęs, paskutinio iš mūsų 
giminės, laukia toks pat likimas. 

Celėje vėl nuaidėjo skausmo pakirsto Gotjė raudoji- 
mas. 

Pilypo lūpos krustelėjo, lyg norėdamos sušnibždėti 
atsisveikinimą ar maldavimą, bet nepasigirdo joks gar- 
sas. Jo lūpos buvo nebylios. 


Staiga (durys girgžtelėjo. Gotjė to negirdėjo. Durys 
atsidarė, ir aštri šviesa užliejo celę. Gotjė ir į tai nekrei- 
pė dėmesio. 

Į celę įėjo keli vyrai ir sustojo prie slenksčio, laiky- 
dami rankose durklus. Vienas iš vyrų priėjo prie Gotjė 
ir ranka palietė jo petį. 

Gotjė pakėlė galvą, pažvelgė į atvykėlį ir pažino ka- 
ralių. 

— Karaliau,— tarė Gotjė,— žiūrėk, ką tu padarei su 
mano broliu! | 

Liudvikas X šaltai pažvelgė į mirštantį ir atsakė: 

— Žiūrėk, ką jis su manimi padarė. 

Gotjė pažvelgė į karalių. Jaunas vyras Liudvikas at- 
rodė pasenęs keliasdešimt metų. Jo galva pražilo per 
vieną naktį. Buvo toks pat išblyškęs, ikaip ir Pilypas, -o jo 
akyse Gotjė perskaitė tokį pat skausmą, kaip ir brolio 
akyse. | 

Abu tylėjo. Celėje buvo girdėti tik mirštančio dūsa- 
vimai. 

Liudvikas susimąstė. 

Klausė savęs, kodėl čionai atėjo? Juk jis pažįsta tą 
moterį, kuri jam neištikima. Juk ragana jam aiškiai pa- 
sakė: „Ieškok jos savo rūmuose“. Dabar jau žino, kad 
toji moteris — Margarita. O jis taip garbino ją. Kaip ji 
šlykščiai ištvirkavo- su meilužiais! Tad kodėl jis čionai 
atėjo? Gal tam, kad pasidžiaugtų Pilypo kančiomis? Kad 
jį įžeistų, kad paskirtų jam žiaurią bausmę? 

Ne! 

Tad ko jis ieškojo? 

Ieškojo to, ko ieško ir ko stveriasi visi nelaimingieji 
meilėje: vilties kibirkštėlės! Dar norėjo tikėti, kad Mar- 
garita jam buvo ištikima. 

Todėl ir atvyko į Pilypo de Olno celę. 

Nelaimėlis Liudvikas X pasilenkė prie mirštančio Pi- 
lypo. 

— Sir! — sušnibždėjo Gotjė,— mano brolis miršta... 

— O aš? Aš taip pat nešioju sieloje mirtį. Jis miršta 
Templyje, o aš mirsiu senuose rūmuose, Senos pakran- 
tėje. Tik tuo mes skiriamnės. Duok man ramybę, Gotjė 
de Olnai, aš turiu viską Žinoti. 

Karalius kalbėjo tokiu gailiu balsu, kad Gotjė nutilo. 

Liudvikas vėl pasilenkė prie mirštančiojo ir tarė jams 
 — Kadangi po valandėlės stosi prieš savo ir mano 
teisėją Dievą, maldauju tave: pasakyk teisybę! Mirties 
akivaizdoje juk nenorėsi žudyti savo sielos ir teršti jos 
melu. Žinau, kad negali atsakyti žodžiais! Zenklu atsa- 
kymą duok! 

Pilypas pravėrė akis, ir jo žvilgsnis susitiko su kara- 
liaus žvilgsniu. 

Sudrebėjo... gal pažino, kad prie jo pasilenkęs Žmogus 
yra Margaritos vyras... Pilypo žvilgsnyje žybtelėjo są- 
monė. 

— Ar pažinai mane? — drebančiu balsu paklausė 
Liudvikas.— Ar pažinai savo karalių? 

Pilypas linktelėjo galva. 

Karalius atsiduso ir kimiu balsu klausinėjo toliau: 

— Ar nori man pasakyti visą tėisybę akivaizdoje Die- 
vo, kuris mus girdi ir prieš kurį netrukus stosi? 

Mirštantis vėl linktelėjo galva, tuo parodydamas, kad 
sutinka. 

Jo veidas spindėjo tokia šviesa, kad negalima buvo 
abejoti: jo nuoširdumu. 

Liudviko X širdis džiaugsmingai pradėjo plakti. 

— Klausyk! Ar žinai, ko noriu klausti? 

Pilypo. žvilgsnis gyvai blykstelėjo. 

Staiga už karaliaus pečių pasigirdo duslus neapykan- 
tos kupinas balsas: | 

— Jis nori klausti apie Margaritą Burgundietę, Nest- 
lio Bokšto ištvirkėlę! 

Karalius pasuko galvą į Gotjė pusę ir suriko: 

— Meluoji! Meluoji! Prancūzijos karaliaus žmona 
negali būti tokia, kokia ją vadini! 

— Klausyk, Sir! — piktai suriko Gotjė, gniauždamas 
kumščius.— Turiu teisę taip kalbėti. Juk viską mačiau, 
girdėjau! Buvau ten drauge su Pilypu. Juk tiesa, broli? 

Pažvelgė į mirštantį ir apstulbo. Pilypas atsistojo ir 
ėmė artėti prie jo. 

— Sakyk, sakyk! — rėkė Liudvikas.— Sakyk, nors mir- 
čiau nuo tavo žodžių! Įsakau sakyti viską, turiu Žinoti, 
ką matei ir ką girdėjai Nestlio Bokšte! 

Pilypas jau stovėjo prie Gotjė, viena ranka apkabino 
jo kaklą, o kita uždengė jam burną. 

Gotjė suprato. 

* Mirštančio Pilypo paskutinė mintis, paskutinis jo troš- 
kimas 'buvo... išgelbėti karalienę. 

Gotjė atstūmė mirštančio ranką ir suriko: 

— Ooo! Ar tau dar maža aukų! Ar tau dar neužten- 
ka, kad tavo brolis, tavo draugas Buridanas, Vilijus, Rikė 
ir kiti, mes visi tapom paleistuvės Margaritos Burgun- 
dietės aukomis! Aš daugiau nebetylėsiu! Nebėra kantry- 
bės! Ji turi būti nubausta, turi kentėti, kaip aš kenčiu, 
kaip tu kenti. Karaliau, paklausyk... | 

Ir vėl mirštančiojo ranka uždengė jo burną. 

Pilypas maldaujamai pažvelgė į brolį. 

Gotjė vėl atstūmė brolio ranką. 

Pilypas krito agonijoje. 

— Klausyk, karaliau! — rėkė įsiutęs iš pykčio Gotjė.— 
Vieną vakarą ji įviliojo mus į Nestlio Bokštą! Margarita, 
Prancūzijos karalienė, įviliojo mus į šį kruvinų orgijų 
bokštą, į kurį buvo įviliojusi jau nemaža jaunų vyrų! 

Liudvikas atsirėmė pečiais į celės sieną ir nuleido 
galvą. | 

Prie jo kojų kažkas pajudėjo, kažkas prisilytėjo jo 

kelių, bet jis į tai neatkreipė dėmesio. Jis girdėjo tik 
klaikius Gotjė kaltinimus. 
„  — Tą vakarą, karaliau, orgijos nebuvo, nes mano bro- 
lis to nenorėjo. Jis mylėjo Margaritą,— pridūrė Gotjė 
baisingai nusikvatojęs,— o kai jis įsitikino, kad ši šven- 
toji būtybė yra paprasta ištvirkėlė, ėmė džiūti iš skausmo! 
Ėmė mirti lėta mirtimi! Pažvelk į jį, karaliau! 

Bet Liudvikas nepažvelgė į Pilypą. Jis tik nervingai 
pasipurtė, stengdamasis nusikratyti tuo, kas įsikibo į jo 
kojas. 

Tai buvo Pilypas. Jis prišliaužė prie karaliaus kojų 
ir mirdamas norėjo įtikinti Liudviką, kad Margarita ne- 
kalta. Karaliui pajudėjus, Pilypas šlumštelėjo žemėn. 

— Atsimink, Pilypai! — vėl riktelėjo Gotjė,— atsimink, 
kad mus: buvo užsiuvę į vieną maišą... Taip, karaliau, 
Margarita įsakė mus gyvus užsiūti į maišą ir iš bokšto 
viršūnės mesti į Seną! 

Karalius, išgąsčio apimtas, krūptelėjo. Pažvelgė į Pi- 
lypą, lyg klausdamas, ar teisybę sako Gotjė? 

Pamatė Pilypo kumštį, sugniaužtą ir nukreiptą į brolį. 
„„ Staiga Pilypas pradėjo mėšlungiškai drebėti, jo kūnas 
susiraitė, o paskkūi išsitiesė. 

Jis mirė. 


„Karalius pasilenkė prie Pilypo lavono, palietė ranka 
jo kaktą ir pakilęs tarė: 

— Mirė. 

Iš Gotjė krūtinės išsiveržė klaikus juokas. Jis vėl ėmė 
ne savo balsu rėkti. 

-— Vienu daugiau ar mažiau, koks skirtumas! Jei no- 
rėtum suskaičiuoti visus lavonus, kurie guli Margaritos 
Burgundietės kelyje, pasiustum, karaliau! Paklausk Seną, 
tepasako tau, kiek nelaimingų meilužių ilsisi jos: dugne! 
Mano nelaimingas brolis mirė! — suriko raudodamas 
Gotjė.— Siandien jis, o ryt aš! Nužudyk mane, karaliau, 
nužudyk! Tai aš buvau tuo, kuo Pilypas nenorėjo būti! 
Aš buvau Nestlio Bokšto paleistuvės meilužis!.. Aš lei- 
dau naktis Prancūzijos karalienės patale! Cha! Cha! Cha! 
Cha! 

Karalius ėmė baimingai trauktis prie durų, paskut 
svyruodamas išėjo į koridorių, o niūrioje celėje tebeskar- 
dėjo įsiutusio Gotjė žvėriški riksmai. 


LUVRO BOKSTAS 


Kai Liudvikas įslinko į savo dėdės kambarį, Valua, 
pažvelgęs į išblyškusį karalių, net išsigando. 

Bet tuojau apsidžiaugė, pamanęs: „Nuo tokio. smūgio: 
jis neatsikvošės“. 

Priėjo prie Liudviko, kuris bejėgiškai atsisėdo ant 
kėdės. 

— Sir! — sušnibždėjo, — mateisi su kaliniais? 

— Duok man ramybę,— atsakė karalius dirbtinai ra- 
miu balsu.— Jokia žmogaus jėga negali man padėti. Duok. 
ramybę! Klausyk, vienas jų mirė... Kaip mirė! Ilgai ne- 
užmiršiu, jei apskritai... galėsiu toliau gyventi. 

— Mirė? — suvaitojo Valua. 

— Taip. Liepk jį palaidoti, kaip gerą krikščionį. i ž 
dlsisi pašventintoje Žemėje. 

— Gerai, Sir. Liepsiu... Bet man nuostabu... 

— Tylėk. Nesupranti, bet aš suprantu... 

— O kitas? Ką turiu su juo daryti? 

— Su kitu? 

Liudvikas sugriežė dantimis, prisiminęs paskutinius 
“Gotjė Žodžius, kurie dar tebeskambėjo jo ausyse. 

— Ką turiu padaryti su kitu? — pakartojo Valua iro- 
niškai.— Gal liepsi paleisti jį? 

— Tegu lieka kalėjime iki pasibaigs byla. Turi būti 
kankinamas, girdi? Tik tylėk, nes nieko nesupranti.— 
Eik!.. 

— Klausau, karaliau, nors skausmas drasko tavo šir- 
dį, bet neturi užmiršti valstybės reikalų. Prašom pasi- 
Tašyti raštus, kuriuos tau palieku. Gal dabar pasirašysi... 
Štai plunksna... Pasirašyk, karaliau! 

— Kokie tai raštai? — paklausė Liudvikas. 

— Neturi užmiršti, kad Templio požemyje laikom iš- 
daviką, maištininką, žmogų, kuris išeikvojo valstybės tur- 
tą, padirbinėjo pinigus. Sir, tai žmogus, kuris kėsinosi 
4 tavo gyvybę. 

— Gaila, kad jam nepasisekė manęs nužudyti! — su- 
šnibždėjo karalius.— Jėi būčiau numiręs, tai nieko nebū- 
čiau žinojęs! 

— Tas žmogus Marinji! Artsinešiau kaltinamuosius 
dokumentus ir teismo posėdžio protokolus; viskas turi 
būti greit pabaigta. Turim parodyti pavyzdį... 

— Marinji? — suvaitojo. Liudvikas,  perbraukdamas 
ranka per kaktą.— Tu tiesą sakai... Duok plunksną! 

Pasirašė. 

Valua atsidėjęs sekė karaliaus rankos judesius, ir kai 
jis pasirašė, griebė raštus ir išėjo iš kambario. 

Liudvikas liko vienas. 

Ilgai stovėjo nejudėdamas, nemąstydamas; tik kart- 
kartėmis stambios ašaros nuriedėdavo per jo skruostus. 

Auštant atsipeikėjo ir, atsisveikinęs su Valua, nuvyko 
į Luvrą. Užsidarė savo kambaryje, krito į lovą ir už- 
migo. 

Atbudo tik vakarėjant. 

Pasišaukęs rūmų sargybos viršininką Trenkavelį, ta- 
rė jam: 

— Eisi su manimi į Luvro bokštą! 

Kalbėdamas apie Luvro bokštą, karalius turėjo gal- 
voje Didįjį Bokštą. Šis bokštas, kurio papėdėje Burida- 
nas pirmą kartą susitiko su Mabele, buvo kalėjimas vals- 
tybės išdavikams. Pro langus buvo matyti gražus miesto 
reginys: maži nameliai su aštriabriauniais stogeliais, baž- 
nyčios, išdidžiai keliančios savo galvas į dangų, sodai, 
pievos. 

Senoviškos pilies papėdėje Sena tingilai rito savo pil- 
kas bangas, supdama lengvas valtis, galeras ir laivelius. 

Naktį pilnos žvejų pakrantės tuštėjo, o kai krisdavo 
šilta migla, lyg upės deivės apsiaustas, buvo girdėti tik 
ramus vandens srovenimas. 

Anapus Senos juodavo senas ir niūrus pastatas. Tai 
buvo Nestlio Bokštas. 

Jis plačiai išsiskėtė viršum vandens, kaip riebus vo- 
ras, tykojąs grobio. Juodomis neapšviestų langų akimis 
žiūrėjo į pasaulį, sukeldamas prietaringą baimę paryžie- 
čių širdyse. Susėdę prie židinio, jie, baimingai žegnoda- 
miesi, pasakodavo šiurpias istorijas apie tai, kas darosi 
naktimis negyvenamuose bokšto kambariuose. 

Nestlio Bokštas stūksojo tamsus ir niūrus. Jis žiūrėjo 
į savo brolį kitame upės krante — į Didįjį Bokštą. 

Šitame bokšte dabar buvo uždaryta Margarita Bur- 
gundietė. Ji buvo kalinama antrajame aukšte, kur jai 
buvo duoti du kambariai. Prie jų budėjo aštuonių karei- 
vių sargyba, kurie keisdavosi kas dvi valandos. 

Margaritai buvo leista turėti tik vieną, savo mylimąją 
kambarinę Žaną. Mergina miegojo viename kambaryje 
su karaliene. Kambarys buvo didelis, apstatytas gražiais 
baldais. Jo langai buvo apkalti geležinėmis grotomis. 
Todėl pabėgti iš kalėjimo buvo beveik neįmanoma. 

Langas žvelgė į upę. Kitame Senos krante juodavo 
Nestlio Bokštas. 

Atsidūrusi kalėjime, Margarita ištisas dienas sėdėda- 
vo fotelyje. Jos veidas buvo išblyškęs, kaip negyvėlės. 
Kai prie jos. prieidavo Žana ir palytėdavo jos ranką, kad 
įsitikintų, ar karalienė dar gyva, Margarita krūptelėdavo 
ir, atstumdama, mergaitę, šnibždėdavo: 


247 


— Leiskit man ramiai numirti! 

Kartais imdavo vaikščioti po savo kalėjimą ir, laužy- 
dama rankas, šaukdavo: 

— Nenoriu mirti, nenoriu, kad mane nužudytų, noriu 
dar gyventi, mylėti! 

Liepė uždengti langą stora užuolaida, kad nieko ne- 
matytų ir negirdėtų. Kartą, kai Žana priėjo prie lango ir 
palietė užuolaidą, Margarita šoko prie jos, atstūmė ir 
riktelėjo: 

— Jei dar kartą paliesi užuolaidą — nužudysiu tave! 

Jos žvilgsnis degė. Atrodė, kad per storą užuolaidos 
medžiagą ji mato prakeiktojo Nestlio Bokšto juodus ikon- 
tūrus ir visa, kas ten dėdavosi. 

Tą dieną, kai karalius grįžo iš Templio, Margarita 
buvo šiek tiek apsiraminusi. | 

Gulėdama ant sofos, gana ramiai kalbėjosi su Žana: 

— Ar ilgai mane laikys šitame kalėjime? Kaip tu 
manai? 

— Nemanau, kad ilgai laikytų! Tai neįmanoma! Juk 
tamsta esi karalienė! 

— Tiesa, esu karalienė, bet esu ir neištikima žmona... 
nusikaltėlė, kaip sako, — pridūrė gūžtelėjusi pečiais.— 
Kvailiai mano, kad aistra yra piktadarybė ir kad meilė — 
nuodėmė, už kurią reikia bausti. Argi galėjau išsižadėti 
viso, kas man yra brangiau nei gyvybė, vien dėl to, kad 
Pilypas Gražusis sumanė apvesdinti savo: sūnų su ma- 
nimi? Argi aš nemylėjau ir Liudviko? Ar jam neužteko 
mano bučinių? Mylėjau jį tiek, kad galėjau įveikti pasi- 
bjaurėjimą, kurį karalius sukeldavo mano širdyje! Man 
buvo jo gaila. Jis turi būti man už tai dėkingas... O kali- 
na mane, kaip kokią piktadarę! 

Margarita galvojo ne kaip moteris, o kaip liūtė, jeigu 
žvėrys galvotų. 

— Ką, manai, jis nori su manimi daryti? Ar išdrįs 
iškelti man bylą ir nuteisti mane? 

— Negalimas daiktas! — nuoširdžiai atsakė Žana, ku- 
riai karalienė buvo mepaprasta būtybė.— Neįmanoma! 
Manau, kad karalius leis tamstai išvažiuoti į Burgun- 
diją. 

— Taip,— tarė Margarita,— turbūt karalius nutars iš- 
siskirti su manim. Skyrybos būtų geriausia: išeitis! Ak, 

penkerius gyvenimo metus atiduočiau, kad galėčiau at- 
spėti, ką mano karalius. 

Staiga gretimame kambaryje sužvangėjo ginklai, pa- 
sigirdo žingsniai ir šūktelėjimas: 

— Karalius eina! 

Margaritos kalėjimo durys atsidarė ir ant slenksčio 
pasirodė Liudvikas X. Margarita šoko nuo soios, steng- 
damasi suteikti savo veidui įžeistos nekaltybės išraišką. 

Liudvikas rankos gestu liepė Žanai išeiti, uždarė du- 
ris ir, priėjęs prie Margaritos, tarė: 

— Štai ir aš... Margarita, žvilgtelėk į mane... 

Margarita krūptelėjo. Liudviko švelnumas ją paveikė. 
Ji to nesitikėjo. Juk ji taip įžeidė Liudviko garbę, už- 
traukė ant jo galvos tokią nelaimę! 

Pakėlusi galvą, žvilgtelėjo į vyrą, pamiršo, kad jis 
gali ją teisti už tai, kad pamynė žmonos ir karalienės 
garbę. Jautė tik, kad jos širdį užlieja gailestis. Niekada... 
net gražusis įsimylėjusio ją Pilypo veidas nedarydavo 
jai tokio įspūdžio. Liudvikas buvo sugniuždytas liūdesio. 
Jis visas buvo gyvas skausmas. 

Margarita sušnibždėjo: 

— Kaip jis mane mylėja. 

Liudvikas palingavo galvą. 

— Pasikeičiau? Tiesa? — tarė, liūdnai šypsodamasis. 
Margarita tylėjo. Nustebusi žvelgė į vyrą, kaip į keis- 
tuolį, kurio niekada nebuvo mačiusi, pažinojusi! Kažką 
naują rado Liudvike. Sušnibždėjo: 

— Kaip būčiau jį mylėjusi... jei... 

Sudrebėjo, bet dabar aiškiai suprato savo jausmą. 

— Dieve! Argi dabar man lemta jį mylėti? 

Išsigando savo minties, priešinosi savo jausmui, ku- 
ris dabar buvo panašus į likimo ironiją. 

Ji... ir meilė vyrui! 

Meilė tam žmogui, kurio vardą išniekino, kurio meilę 
sutrypė, kurį nužudė savo poelgiais! 

Juk Liudviko veide ji matė mirties stigmatą! Matė, 
kad šis žmogus mirs, mirs ne iš gėdos, ne iš pykčio, bet 
iš meilės. 

Kažkas suspaudė jai gerklę. Pasigailėjimo ir meilės 
jausmo pagauta, įbedė akis į karaliaus veidą... Pati bi- 
jojo gimusios meilės. 

Liudvikas lėtai priėjo prie stalo ir pastatė buteliuką 
su kažkokiu bespalviu skysčiu. 

Paskui pasitraukė prie lango ir atidengė užuolaidą. 

Besileidžiančios saulės spinduliai užliejo kambarį. 
Margarita nusisuko nuo lango. 

Ji beveik alpo. Ištiesė rankas, lyg norėdama atstumti. 
šmėklą, ir sukliegė: 

— Nestlio Bokštas! 

Liudvikas giliai atsiduso. 

Margarita puolė ant kelių, uždengė veidą rankomis ir 
sušnibždėjo: 

— Uždenk langą, Sir, maldauju. Ar ne matai, kaip 
kenčiu! 

* Liudvikas patylėjęs. tarė: 

— Prisipažinai! Tavo žodžiai yra prisipažinimas. Nest- 
lio Bokštas yra aiškus mano rielaimės įrodymas. Kenti! 
Aš jau nebekenčiu, jau mano kančių taurė perpildyta... 
Nestlio Bokštas... Tai Gotjė ir Pilypas de Olnai, užsiūti 
ir išmesti iš bokšto į Seną... 

Margarita pradėjo raudoti ir dar labiau pasilenkė, ta- 
rytum vyro žodžiai būtų ją sunkiai prislėgę. 

— Pilypas jau nebegyvas,— kalbėjo toliau karalius. 

Karalienė sušuko. Liudvikas, tarytum negirdėjęs jos 
riktelėjimo, kalbėjo toliau: | 

— Gotjė taip pat mirs. Jie buvo Nestlio Bokšte, ir 
mirtis pažymėjo jų kaktas, kaip ir visų kitų, kurie per- 
žengė prakeikto bokšto slenkstį. 

— Ziūrėk, Margarita, žiūrėk! Tu privalai žiūrėti! Aš 
taip pat žiūriu! 

Išsigandusi, drebanti karalienė klusniai pakilo ir pa- 
žvelgė į Bokštą. 

— Ką ten matai? Sakyk! Jei tu nepasakysi, tai aš 
netylėsiu! 

— Pasigailėk! — suvaitojo Margarita,— pasigailėk ma- 
nęs, Liudvikai! 

— Ar matai visus tuos, kuriuos ten nukankinai? Kiek 
jų buvo? Kas gali žinoti? Kas gali suskaičiuoti pabučia- 
vimus, kuriais tavo lūpos nuodijo vienos nakties meilu- 
žių širdis! Štai Sena. Reikia paklausyti, ką ji sako... iš- 
klausyti jos. skundus. Mačiau, Margarita, mačiau tave 

tame paveiksle... ten... Ak, kiek aš kentėjau... kiek .ašarų 
ašliejau, | 

Visa tai buvo baisu... Dabar ji suprato, kokią baisią 
klaidą buvo padariusi... visas gyvenimas per vieną aki- 
anirką praslinko prieš jos akis. 

Liudvikas, matyt, pajutęs jai gailestį, nuleido užuo- 
laidą. | 

Nestlio Bokšto šmėklos išnyko. 

— Jau galas. Mūsų gyvenimas jau baigtas. Margari- 
ta, prisiminęs mūsų nelaimingą gyvenimą, nirštu ne tik- 
tai ant tavęs, bet ir ant savęs, kad nemokėjau anksčiau 
atspėti, kokia esi moteris. Atsimink. Nuo pat pirmos mū- 
sų susipažinimo minutės garbinau tave kaip deivę. Laukte 
laukiau mūsų jungtuvių dienos. Visas Paryžius skambėjo 
muo mano džiaugsmo. Tada Žmonės praminė mane Mu- 
Šeika. Taip smarkiai siaučiau iš“ laimės. Turėtų mane 
praminti Liudviku Įsimylėjėliu. Meilė tapo mano gyve- 
nimu... O dabar viskas mirė... Viskas subyrėjo į pjaulus. 
Viskas baigta. 

Karalius nutilo. 

Margarita klausėsi pasakojimo apie dingusią laimę. 

Jei ji tada būtų mylėjusi Liudviką! Ak! Nelaimingoji! 
Tik dabar suprato, aiškiai suprato, kad tikrai jį myli... 
už jo didžią meilę. Pagaliau atėjo tikroji meilė! Visa kita 
buvo melas, tik jos meilė buvo sikaudi teisybė. 

Mylėjo jį, bet negalėjo pasakyti, kaip tik dėl to, kad 
tikrai mylėjo. Jei galėtų apsimesti, suvaidinti komediją, 
laimėtų jo pasitikėjimą... bet dabar negalėjo meluoti, ga- 
lėjo tik nuoširdi būti... Nepajėgė vaidinti meilės kome- 
dijos, nes tikrai mylėjo. 

Liudvikas vėl priėjo prie stalo, ant kurio buvo pasta- 
tęs buteliuką. Paėmė jį ir ėmė atsidėjęs Žiūrėti. 

Tada Margarita, drebėdama, išsidraikiusiais plaukais, 
dar gražesnė su savo skausmu, priėjo prie jo, atsiklaupė, 
pažvelgė į vyrą meilės kupinomis, gražiomis, liūdnomis 
akimis ir sušnibždėjo: | 

— Liudvikai! Myliu tave! 

Karalius net išsigando. Juk tokią minutę melas yra 
pernelyg šlykštu! 

O Margarita nemelavo. 

Ir štai dabar, kai ji sakė teisybę, jis nebetikėjo. Tei- 
sybę laikė bjauriu melu! 
 — Liudvikai! Myliu tave! Kada pamilau? Pati neži- 
nau! Gal visada mylėjau! Klausyk! Turnyruose, kai išjo- 
davai ant savo žirgo su ietimi rankoje, siutau ant tavęs, 
arba man tik atrodydavo, „kad tokia esu. Tačiau ir tada 
kažkas šnibždėdavo į ausį, kad myliu tave. Klausyk! Pri- 
sipažinsiu, viską pasakysiu! Taip! Buvau piktadarė! Žu- 
dydavau! Aplink mane daug šmėklų! Ak! Aš nelaiminga! 
Liudvikai, myliu tave! Nužudyk mane! Įsakyk mane kan- 
kinti, bet leisk šaukti, kad tave myliu! Ak! Pirmą kartą 
tai sako mano širdis. Nužudyk mane... Aš mirsiu tą lai- 
mingą valandą, kai galėjau .pasakyti tau apie savo meilę, 
kuri plaukė iš mano sielos! Iš mano supurvintos sielos, 
iš mano klastingos širdies... Ištvirkėlė! Esu Nestlio Bokš- 
to ištvirkėlė! Bet meilė valo nuo purvų mano sielą. Myliu 
tave, Liudvikai! Dieve galingasis! Laiminsiu tave ir lau- 
že degdama, jei jis manęs laukia. Noriu, kad visas pa- 
saulis sužinotų, kad Margarita Burgundietė pagaliau pa- 
žino tikrąją meilę ir mirs tardama: „Liudvikai, myliu 
tave!“ 

Jos žodžius pertraukė karaliaus juokas. Ji žvilgtelėjo 
karaliui į akis ir bejėgiškai susmuko ant grindų. Liudvi- 
kas nebetikėjo tuo, ką ji sakė! Niekada nepatikės. 

Karalius pakėlė sugniaužtus kumščius. Sakytum ištvir- 
kėlės suvaidinta komedija sukėlė jame aprimusį pyktį. 
Atrodė, kad sutriuškins Margaritos galvą. 

Bet nuleido kumščius, vėl karčiai nusijuokė, ir jo juo- 
kas nuaidėjo kaip laidotuvių melodija. 

Net užmušti jos nepanoro! Net to ji nebuvo verta? 

— Sudie! — dusliai tarė Liudvikas. 

Margarita nė galvos nepakėlė. Gulėjo ant grindų, kaip 
koks skarmalas. Girdėjo jo „Sudie!“ Jis atsisveikino su 
ja, kaip su numirėle. Taip. Ji jau buvo mirusi jam! 

Ant slenksčio Liudvikas sustojo. 

— Margarita,— terė jis,— Žmonės nori, kad jokia dė- 
mė nesuterštų karaliaus vardo. Jie nori, kad tu būtum 
teisiama ir nubausta, kaip karaliaus vardo niekintoja. 
Bet tu mane gerai pažįsti ir supranti... kad garbės atsta- 
tymas man mažai tereiškia, kai mirė meilė... Mylėjau 
tave... Todėl suteikiu tau didžiausią malonę... Stai bute- 

Liukas... Šis skystis leis tau išvengti teismo, gėdos ir 
kančių... Sudie, Margarita, sudie! | | 
Karalius išėjo iš kambario. Peržengęs slenkstį, tary- 
tum pamiršo Margaritą. Tik įsakė kas valandą žiūrėti, 
kas dedasi karalienės kambaryje ir pranešinėti jam. 
Laukė tos minutės, kai išsigandęs Trenkavėlis pra- 
neš, jog karalienė mirė. | 
Bet tos minutės nesulaukė. 

Liudvikas rado savo kambariuose grovą de Valua. 
Į jo klausiamą žvilgsnį atsaikė: 

— Taip! Pasmerkiau ją mirti! Karalienė mirs! 

— Vadinasi, bus teismas? — paklausė Valua. 

Teismo perspektyva nebuvo jam maloni. Margarita 
galėjo iš keršto ar kankinama prisipažinti, kad pirmasis 
jos meilužis buvo Enžeranas de Marinji, o antrasis — 
grovas Šarlis de Valua, Pilypo brolis, Prancūzijos kara- 
liaus dėdė. | 

Tada karaliaus dėdė turės atsisakyti visų savo didžių 
planų ir susilauks Marinji likimo. 

Reikia žiūt būt neleisti, kad teismas įvyktų! 

Liudvikas pakartojo: 

— Karalienė mirs, kartoju tau. Gal jau mirė! 

— Kaip tai gali atsitikti? 

— Palikau jai nuodų! — atsakė Liudvikas. 

Valua net riktelėjo iš džiaugsmo... Išgelbėtas! Jau 
gali nebijoti Margaritos. 

— Sir,— tarė karaliui, — rasiu būdą paguosti tave ne- 
laimėje... 

— Nereikalauju paguodos! — pertraukė jį ramiu ne- 
zyvu balsu Liudvikas... Balsas buvo toks ramus, keistai 
ramus, kad Valua krūptelėjęs pamanė: „Ilgai netęs... Mir- 
tinai sužeistas į širdį!“ 

— Sir,— balsu pridūrė,— gyvenimas eina savo keliu, 
neatsižvelgdamas į nelaimes. Kyla įvairūs rūpesčiai, rei- 
kalai. Matydamas, kad šiandien negalėtum jais užsiimti... 
daviau įsakymą atlikti tai, ko negalime atidėti iki ryt- 
dienos. 

— Dėkui, dėde. Tavo pagalba man ypač svarbi šią 
valandą! | 

— Įsakiau uždaryti Paryžiaus vartus visai dienai, 
naktį bus atidaryti. 

— Gerai. Iš anksto sutinku su visais tavo duotais- 
įsakymais. Ar Buridanas suimtas? 

— Ne, Sir, nepavyko... Pasislėpė! 

— Jei jį suimsit, atveskit pas mane, nedarydami jam 
jokios. skriaudos! 

— Klausau, Sir! 

— Gal jis mane paguos! — pamanė ikaralius.— Eik, 
brangusis. 

Valua jau norėjo išeiti, bet staiga jam į galvą topte- 
lėjo mintis: Zana yra Margaritos favoritė ir sėbrė. Jei 
Margarita nesuspės jo įskųsti, tai Žana tikrai įskųs, nes 
ji Žino visas paslaptis! 

Valua tarė karaliui: 

— Sir, tavo sumanymas duoti karalienei nuodų yra 
genialus. Kai nusinuodys, pranešime visų žiniai, kad mi- 
rė karštlige, ir apie jos gėdą niekas nesužinos. Bet ka- 
ralienė turi sėbrę, kuri žino visas Margaritos paslaptis. 
Ji gali nenulaikyti liežuvio. Reikia padaryti, kad to ne- 
atsitiktų... 

Liudvikas žvilgtelėjo į dėdę, kuris panoro būti bude- 
liu, ir sušnibždėjo: 

— Padarysi taip, kaip to reikalauja valstybės ir mano 
garbė bei gerovė! | 

Valua to tik laukė. Išėjo šypsodamasis. 


ZANOS LIKIMO KELIAI 


Zana buvo kukli būtybė. Ji buvo šešėlis, kuris ateina 
ir vėl dingsta. 

Nors gailėdamasi nelaimingojo Pilypo, išdrįso pasi- 
priešinti karalienei, bet vis dėlto buvo prie jos nuoširdžiai 
prisirišusi. 

Zana buvo ne tik Margaritos tarnaitė, bet ir sėbrė. 
Drauge su Margarita dalyvavo orgijose Nestlio Bokšte, 
drauge su ja gėrė meilės taurę. 

Kai Liudvikas įslinko į karalienės kalėjimą Luvro 
okšte, Žana išnyko, o karaliui išėjus, vėl sugrįžo pas 
savo ponią. 

Rado ją apalpusią, atgaivino ir padėjo atsigulti į lovą. 

Bet karalienė. jai nesakė, kas atsitiko. Margarita at- 
kakliai tylėjo, tik jos lūpos. ir rankos nervingai trūkčiojo. 

Žana pradėjo verkti. Suprato, kad dabar ne laikas 
klausinėti, nes karalienei buvo reikalinga ramybė. 

Sėdėdama prie savo ponios lovos, klajojo žvilgsniu 
po kambarį, ieškodama pėdsakų to, kas buvo įvykę. Stai- 
a pamatė flakoną, kurį pastatė ant stalo karalius. 

— Kas tai galėtų būti? Juk anksčiau to buteliuko čia 
nebuvo? 

Ėmė drebėti! Galvoje šmėkštelėjo — nuodai! Ne! ne! 
Absurdiška, kad karalius juos būtų atnešęs. Ką daryti? 

Kiek pagalvojusi, greitai nutarė. Griebė flakoną, ati- 
darė langą, išpylė nuodus, paskui pripylė vandens ir pa- 
statė toje pat vietoje. 

Nebūtų galėjusi paaiškinti, kodėl taip darė, bet labai 
bijojo, kad karalienė gali žūti. Todėl ir pakeitė slėpinin- 
gąjį skystį vandeniu. 

Pamatė Margaritą, praveriančią akis. 

Margarita pakilo ir atsirėmė į lovą. 

Įsižiūrėjo į buteliuką, ir jos akyse žybtelėjo kažkoks 
beprotiškas džiaugsmas. 

Žana priėjo prie lovos. 

Staiga prieangio durys atsidarė, ir sargybos karinin- 
kas tarė merginai: 

— Eikš čionai, karaliaus įsakytas turiu tau šį tą pra- 
nešti. | 

Uždariusi duris, Zana išėjo į prieangį. Tą akimirką 
Margarita šoko iš lovos, pripuolė prie stalo, atkimšo fla- 
koną ir nesvyruodama, vienu mauku išgėrė visa, kas jame 
buvo. 

Paskui, keistai nusijuokusi, atsigulė lovon ir užmerkė 
akis. 


— Ko nori, pone? — paklausė Žana. 
— Eik, gražute, paskui šituos karius,— tarė karinin- 
kas juokdamasis,— ir nesistaipyk. 

Žana pabalo ir nesipriešindama nuėjo ten, kur tempė 
ją kareiviai. Tik baimingai šnibždėjo: 

— Kur mane vedat, ponai? 

— Netoli! Ne! 

Ir tikrai netoli tevedė! Į tą patį Didįjį Bokštą, kurio 
požemyje mirė Pilypas de Olnas. 

— Šopenai! Ei! Šopenai! — suriko vienas kareivių. 

— Šopenai! — šaukė kitas, — atidaryk narvo duris, 
priimk gražią paukštytę! | 

Šopenas neatsiliepė. Jo nebuvo. Milžiniško šimtakojo 
nebuvo urve. Laimei jis nepamatė, kad jo numylėtąją 
mergaitę nori įmesti į kalėjimą, antraip būtų padaręs 
kokią nors. beprotybę. 

Vienas iš kareivių įėjo į jo būstą, paėmė raktus, ka- 
bojusius ant gembės, ir nuvedė visus į požemį. 

Palikę merginą rūsyje, kareiviai grįžo tą akimirką, 
kai Šopenas įėjo į savo būstą. 

— Ei, Sopenai, atgabenom tau gyventoją! 

— Gerai, bet kam imat mano raktus! Gausit pipirų! 

— Nieko, pasakysim, kad neradom tavęs tarnybos 
vietoje! 

— Tuščios kalbos, — murmtelėjo Šopenas, — turiu teisę 
išeiti, jei kalėjime nieko nėra. 

— Gerai, nesibarkim... Štai raktai. 

— Kur jį įkišot? | 

— Į penktą numerį, regis, — atsakė vienas iš kareivių. 

— Puiku! — sušnibždėjo Šopenas, kareiviams išėjus, — 
celė numeris 5... Vadinasi, atvedė kažką, pasmerktą mir- 
ti, vėl turėsiu išmesti lavoną į Seną! Ar kalinys jaunas, 
ar senas? E, kas man darbo! Nuėjęs pas jį, pažiūrėsiu, 
kaip jis atrodo. Eisiu lažybų, kiek jis turi metų ir ar pra- 
gyvens penkias dienas. 

Valua nebuvo įsakęs taip žiauriai pasielgti su Žana. 
Jis tik norėjo ją suimti ir pats iškvosti, kad susiorien- 
tuotų, ar mergina žino baisią paslaptį. Be to, gražioji 
Zana jau ne kartą buvo uždegusi jo kraują... Jei ji ką 
nors ir žinotų, tai Valua pasiūlytų jai pasirinkti laužą... 
ar savo miegamąjį. Nutildytų ją mirtimi, ar malone. Bet 
visiškai nelauktai vargšė pateko.į Luvro požemį. 

Po dviejų dienų, būdamas Luvre, Valua sumanė iš- 
kvosti merginą, bet karininkas pranešė jam, kad ji užda- 
ryta celėje Nr. 5. | | 

Valua nusijuokė ir į karininko klausimą, ar jis turįs 
atvesti kalinę, atsakė: 

— Nereikia. Tegu ten, lieka... 

Paskui pamanė: „Gal taip geriau — jeigu ji žino pa- 
slaptį, tai negalės išplepėti. Jei „nežino — turėsiu savo 
rankose jauną, gražią paukštytę... Seniai ji man patinka. 
Skanus kąsnelis... Nepaleisiu jos... | 


Kareiviams išėjus, Šopenas atsigulė į lovą ir pradėjo 
galvoti apie Žaną. Jo gyvuliškas veidas plačiai šypsojosi. 

—— Įdomu, ką ji daro uždaryta kartu su karaliene? 
Kodėl kalina karalienę? Ar karalius tai žino? 

Gulėti lovoje Šopenui buvo mėgiamiausia laisvų va- 
landų pramoga. 

Tokių valandų jis turėjo labai daug. Jos sudarė de- 
vynias dešimtąsias jo gyvenimo, nes visas jo darbas buvo 
nunešti pirmojo aukšto kaliniams valgį. 

Su požemio kaliniais jis turėjo dar mažiau darbo: tik 
užšauti dviem velkėm celės duris ir laukti, kol kalinys 
mirs badu. Retkarčiais Šopenas nueidavo prie kalinio du- 
rų pasiklausyti, ar jis dar tebėra gyvas. Mirčiai padarius 

Taip atsitikdavo, jei kalinį uždarydavo .celėje Nr. 5. 

Tokiam kaliniui nereikėdavo nešti valgio. Visas ŠSo- 
peno rūpestis buvo sulaukti jo mirties. 

Neturėdamas darbo, Šopenas atsiguldavo savo skur- 
džion lovon ir žiūrėdavo į juodas, voratinkliais aptrauk- 
tas lubas. 

Dabar, bambsodamas lovoje, pradėjo kimiu balsu niū- 
niuoti meilės dainas, kurias girdėdavo mugėse. Baigęs 
repertuarą, pakrapštė galvą ir ėmė lažytis pats su savimi. 

Lažybos buvo jo manija. Neturėdamas galimybių sų 
kuo nors išbandyti laimę, jis išlošdavo iš... savęs ir pra- 
lošdavo sau. 


17. Užs. Nr. 1548. 257 


Pradžioje susilažė iš penkių vėdarų su koše, kad nau- 
jasis kalinys pakratys kojas, penktajai dienai baigiantis. 

Paskui lažinosi iš midaus ąsočio, kad celės gyvento- 
jas turi juodą barzdą. Pagaliau ėjo lažybų iš trijų alaus 
ąsočių, kad lavono kišenėje rasiąs pinigų ir, konfiskavęs 
juos, įmesiąs lavoną į Seną. 

Pabaigus su pirmąja lažybų serija, Sopenas pradėjo 
antrąją, kuri jį dar labiau domino. Sypsojosi visa burna, 
nuo ausies ligi ausies. 

— Einu lažybų iš didelio midaus ąsočio, kad šiandien 
ją pamatysiu! 

Ji — buvo Žana. 

Vėl jo mintys pradėjo suktis apie nesuprantamą įvykį: 
karalienė kalinama! 

Nejįmanomas dalykas, o vis dėlto taip! 

Savo ausimis girdėjo iš sargybos viršininko lūpų, iš 
kareivių... 

Dyvai! 

Emė vartytis lovoje, murmėti, galvoti. 

Ir vėl susilažė. 

Šį kartą burtai turėjo išspręsti, kas iš dviejų ponų 
Šopenų išloš: ar tas, kuris tvirtina, kad karalius nieko 
nežino, ar tas, kuris sako, kad iš viso to kažkas turi išeiti. 

Šiaip ar taip, bet įvykis buvo nepaprastas. Karalienė 
Margarita, dvariškių, paryžiečių ir visų garbinama būty- 
bė — uždaryta kalėjime! 

Šopenas nepajėgė to suprasti. 

— Nenorėčiau būti kailyje to, kas tai yra padaręs? 
Zinau, koks: piktas yra mūsų karalius. Kartą taip drožė 
man per nosį, kad kraujas upeliais pradėjo tekėti. O už 
ką? Už tai, kad eidamas susitiko su manimi, o tai jam 
netiko. Gaus pipirų, kas iškrėtė tokią išdaigą karaliui! 

Dar ilgai galvojo apie karalienės nuotykį. Paskui nu- 
tarė budėti prie bokšto angos, tikėdamasis, kad ši kome- 
dija greit pasibaigs, ir jis pamatys Žaną, išeinančią drau- 
ge su karaliene. 

Naktis jau stojo, o komedija vis dar nesibaigė. Nei 
Zana, nei Margarita neišėjo iš bokšto. 

Šopenas grįžo į savo lindynę ir tarė sau: 

— Turbūt rytoj išeis. 

Pradėjo rengti vakarienę, murmėdamas: ,Pralošiau 
sau midaus ąsotį, bet išgersiu midaus, nes nors šiandien 
pralošiau, bet ryt tikrai išlošiu.“ 

Rengdamas vakarienę, Sopenas ištraukė iš slaptavie- 
tės didelį midaus ąsotį, kurį laikė savo „lažyboms“. 

Paskui atsiklaupė prie židinio, padėjo ant žarijų sau- 
sų šakų ir papūtė. Tikras viesulas išsiveržė iš jo plačios 
krūtinės. Aukštas ugnies stulpas apšvietė gyvulišką vei- 
dą ir skurdžią lindynę. 

"Paskui Šopenas nukabino nuo lubų didžiulę lašinių 
paltį ir pradėjo kepti ant žarijų. 

Kai vakarienė buvo paruošta, Šopenas, lyg išbadėjęs 
dogas, ėmė šlamšti lašinius su duona ir gerti midų. 

Sočiai prisikirtęs, paglostė pilvą ir tarė: 

— Dabar reikia pasivaikščioti po savo sodus. Kara- 
lius ir karalienė turi sodus Luvre ir Nestlyje, o aš turiu 
čia. Skirtumas tik toks, kad karaliaus sodai anava kur, 
o mano čia... Seniai nebuvau soduose. 

Taip kalbėdamas atrakino geležines Didžiojo Bokšto 
požemio duris. Be deglo, be žibinto ėmė leistis laiptais 
apačion, kaip vilkas, tykojąs grobį. Ėjo tvirtais žings- 
niais per klanus, pasidariusius nuo varvančio sienomis 
vandens, 

Šopeno širdis dusliai ir linksmai tvaksėjo, nes artinosi 
akimirka, kai jis tyliai kaip dvasia priėjęs prie celės du- 
rų, ims svaigintis mirštančio kalinio vaitojimais. 

Didžiojo Bokšto urvai buvo jo sodai. Jis atžirgliojo 
prie celės durų, priglaudė ausį prie užrakto skylutės ir 
džiūgaudamas sušnibždėjo: 

— Po velnių! Žiūrėk, kaip Žviegia! Na, na! Lyg kas 
įvarė jam vinį į gerklę! Niekada negirdėjau tokio Žvie- 
gimo! Turi gerą gerklę. 

Nutarė grįžti, bet kiek paėjęs sustojo, vėl pradėjo klau- 
sytis, pasikrapštė pakaušį. 

— Tai bent gerklelė! Kaip gyvas, niekad tokios ne- 
girdėjau. 

Nusijuokė, bet vėl ėmė klausytis ir staiga sudrebėjo. 
Į jo širdį prasiskverbė keista baimė. Puolė smarkiai 
krapštyti pakaušį. 

— Na, juk ten moteris. Arba tas kalinys turi mote- 
riškės balsą! Norėčiau, kad nutiltų. 

— Ką čia veiki, gyvuly? Ar uždarysi duris! 

Šopenas pasisuko, urgzdamas kaip dogas, bet klus- 
niai nurimo. Pamatė Didžiojo Bokšto sargybos viršininką. 
Už karininko nugaros stovėjo dešimt kareivių, atėjusių 
pakeisti sargybos. 

— Uždaryk duris! — pakartojo karininkas. 

— Ta Zana apkurtins mus! 

Sopenas krūptelėjo ir piktai paklausė: 

— Kas? Žana?! 

Karininkas nusikvatojo, pamatęs sukvailėjusį Šopeno 
veidą, ir nuėjo laiptais į bokštą. Kareiviai sekė paskui jį. 
Šopenas stovėjo, netekes žado iš nuostabos. Staiga su- 
riko, kaip sužeistas lokys, įbėgo į kambarį, užsidegė Ži- 
bintą, griebė raktus ir pasileido laiptais į požemį. Atidarė 
celės Nr. 5 duris. 

Kampe pamatė susiraičiusią merginą. Jos lūpos buvo 
praviros, iš jų veržėsi baisingas riksmas, beprotiškas bai- 
mės riksmas. Jos pablūdusios akys buvo nebepanašios 
į žmogaus akis. | 

— Zana! —riktelėjo Šopenas. 

Bet Žana nieko nebematė ir nebegirdėjo, tik monoto- 
niškai rėkė. į 

Šopenas metė deglą į šalį, griebė Žaną į glėbį ir 
pradėjo bėgti. | 

— Mano laimė, mano laimė! Išlošiau! Žinojau, kad 
ją pamatysiu... Nerėk, nerėk, draskai man širdį... jei iš- 
girs: tave vėl įmes į 5, o mane į 6-tą. Tada viskas bus 
baigta! Tylėk, dėl Dievo meilės! Kodėl tave ten pasodi- 
no? Ką padarei? Pagaliau man vis tiek. Nerėk, neberei- 
kės grįžti į celę! 

Bet Žana buvo taip išsigandusi, kad nepaliaudama 
rėkė ir rėkė. 

Šopenas įbėgo savo urvan, metė merginą į lovą, pra- 
dėjo trypinėti baimės apsvaigintas, rovė sau plaukus. 

— Ji nenutyla, o jei ateis... Štai grotų raktas... Stai 
vartelių raktas... Ji vis dar rėkia! 

Griebė raktus, ir sušuko: 

— Bėgsiu! Sudie mano požeminiai sodai, sprunku su 
Žana, nenoriu, kad ji mirtų! 

Griebė merginą į glėbį. Tą akimirksnį durys plačiai 
atsidarė, ir pasirodė keli kareiviai. 


260 


— Juk sakiau,— piktai tarė Sopenas,— kad išgirs... 

Zana. teberėkė. 

— Olia, pone Sopenai, kur skubi? 

— Ė, jis nori pagrobti mergiotę, kurią užrakinom ce- 
lėje! 

Šopenas užsimetė Žaną ant kairiojo peties, kaip kokį 
kviečių pėdą. 

Kareiviai nusikvatojo. 

— Šalin! — suriko apsiginklavęs milžiniškais raktais 
ir eidamas prie kareivių.— Kelią! 

Mylėjo Žaną ir norėjo ištraukti ją iš mirties nagų. 
Visiškai suprantama. 

Kareiviai vis garsiau kvatojo. , 

— O dabar, meilužėli, — sušuko vienas iš jų, — ramin- 
kis, mes ir tave įkišim į cypę... 

Nespėjęs pabaigti, krito nuo Šopeno smūgio. Vartelių 
raktu buvo tvota neblogiau nei kirvapente. 

Šopenas puolė kareivius, parbloškė antrą, kilo sumi- 
šimas, jis prasiveržė ir leidosi bėgti prie grotinių vartų. 
Atidarė juos, ir, atsidūręs kitoje pusėje, vėl užrakino. 

Atbėgę kareiviai rado vartus užrakintus, o Šopeną ra- 
miai žingsniuojantį toliau. Grotos buvo stiprios, jų ne- 
galėjai išlaužti. Sopenas tuo tarpu jau buvo toli. 

Žana neberėkė — apalpo. Sopenas paguldė merginą 
į valtį, atsistūmė nuo kranto, perplaukė Seną, išlipo, pa- 
ėmęs Žaną į glėbį, ir dingo universiteto rajono siaurose 
ir kreivose gatvelėse. 

Šopeno ir Žanos pėdsakai. dingo. 

Daug vėliau, Karoliui XV valdant, šioje miesto da- 
lyje buvo atidaryta smuklė, kurios iškaboje buvo išpai- 
šyti du kryžmai sudėti raktai. Po raktais — prakirsta kau- 
kolė, o apačioje užrašas: | 

„Kaukolėms skaldyti kirvapentės smuklė“. 

Šios smuklės savininkė buvo jauna, graži moteris, ku- 
rios malonūs žvilgsniai labai patikdavo studentams. 
Smuklininkės vyras buvo tylus, nedrąsus milžinas, įsi- 
mylėjęs savo žmoną. Jis mėgdavo lažytis su savo klien- 
tais. Kas žino, gal šitas smuklininkas ir buvo garsusis 
Šopenas, o jo žmona — Žana. Turbūt ji, atsidėkodama už 
gyvybės išgelbėjimą, ištekėjo už Sopeno? | 

STRAGILDO DOKUMENTAI 


Įėjęs į rūsį, Buridanas nerado jame Stragildo, kuris 
suspėjo pasprukti. 

Kai Buridano draugai sužinojo apie tai, jie lyg susi- 
tarę griebė vienas kitą už rankų, stojo į ratelį ir ėmė 
šokti, šaukdami iš džiaugsmo. 

— Ar pasiutot? — paklausė Buridanas. 

— Tu pats padūkai,— murmtelėjo Viesulas. 

— Susipažink su logika,— cyptelėjo Rikė. 

— Asilas,— įterpė Bigornė,— prisimink pasaką apie 
asilą! 

Džiaugsmo audrai nurimus, Bigornė pradėjo aiškinti: 

— Kadangi Stragildas paspruko, nėra reikalo papir- 
kinėti auksu mano draugo Malingrė. Jo dalis liks mums. 

— Siūlau padalyti pinigus į keturias dalis ir ketu- 
riais keliais sprukti iš Prancūzijos, kad galėtume sveti- 
muose kraštuose gyventi laimingu tinginių gyvenimu. 

— Aš patarčiau nusipirkti asilėną, pakrauti ant jo 
auksą ir bėgti... 

— Keliaukit,— atsakė Buridanas niūriu balsu.— Spru- 
kit visi ir pasiimkit auksą, kurį atvežiau iš Monmartro. 
Aš pasiliksiu čia vienas ir bandysiu išgelbėti Pilypą ir 
Gotjė. 

— Tiesa,— sutiko Vilijus.— Dar negalim sprukti. 

Atidėję kitai dienai svarbesnius reikalus, draugai ėmė 
svarstyti situaciją, susidariusią po Stragildo pabėgimo. 

Visų pirma reikėjo išsikraustyti iš Rožių Aptvaro. 

Nebuvo abejonių, kad Stragildas praneš Valua, kur jie 
slapstosi ir atsives sargybinius. 

— Tad jojam! — sušuko Buridanas. 

— Čia taip gera buvo! — atsiduso Vilijus. 

— Ypač nuo to laiko, kai pasidarėm turtingi,— pridū- 
rė Rikė. 

Dūsaudami ir murmėdami, visi išėjo paskui Buridaną, 
kuris, vesdamas arklį, jau buvo už Rožių Aptvaro varte- 
lių. Bigornė nešė skrynelę su auksu. 

— Kur vyksim? — paklausė jis. 

Įsivvravo tyla. 

Bigornė, rodydamas pirštu į stovėjusią prieš Rožių 
Aptvarą lūšną, pridūrė: 

— Vyksim ten, ne toliau. Nemokat nei galvoti, nei 
žiūrėti, nei pamatyti. Aš žiūriu, ir matau: lūšnelė tuščia 
ir joje galim apsistoti. 

Buridanas sutiko su pasiūlymu, ir visi susigrūdo į lūš- 
nelę. 

Tai buvo arklidė ir maža pirkelė po vienu stogu. Bu- 
ridanas, nuvedęs arklį prie ėdžių, surinko išbarstytus 
šieno likučius ir pametė jam. 

Draugai suėjo į pirkelę ir čia, kas kur galėdamas, at- 
sigulė ir greit ėmė knarkti. Nemiegojo tik Bigornė. Jis 
sėdėjo prie lango ir stebėjo kelią į Rožių Aptvarą. 

Jau auštant išgirdo arklių kanopų bildėjimą. Jis ėmė 
žvalgytis ir pamatė gausingą ginkluotų žmonių būrį, ku- 
ris sustojo prie Rožių Aptvaro. Atsargiai pažadino Buri- 
daną, patempė už nosies Viesulą ir Rikę, gestu jiems 
liepdamas tylėti. Visi prislinko arčiau lango. 

Valua žmonės, nieko neradę Rožių Aptvare, turėjo 
grįžti tuščiomis rankomis. 

Saulei patekėjus, kai Buridanas būvo tikras, kad Va- 
lua gatija jau toli, draugai nutarė grįžti į Rožių Aptvarą. 

Tai buvo geriausia vieta pasislėpti, nes niekam nega- 
lėjo ateiti į galvą, kad persekiojamieji ir toliau čia tūnos. 

— Kelinta valanda dabar gali būti? — paklausė Bi- 
gornė, įeidamas į mansardą. 

— Turbūt pietų valanda,— vienu balsu atsakė Vilijus 
ir Rikė. 

Bigornė, matyt, laukė tokio atsakymo, nes nusišypsojo 
visa burna. 

— Reikėtų sočiai prikirsti! — tarė Vilijus. 

— Ir gerklę išskalauti| — pridūrė Rikė. 

— Na, valgykim ir gerkim,— sutiko Bigornė, išėmęs 
iš skrynelės auksinį pinigą. 

— Eik, Bigornė,— tarė Vilijus ir Rikė,— greit bėk ir 
dar greičiau grįžk! 

— Einu! 

— Lancelai! — šūktelėjo Biriūaias 

— Klausau! 

— Nueik į Monmartrą, prie kaimo pamatysi milžinišką 
uolą... Prie uolos rasi mano motiną ir Mirtilę. 

— Į Monmartrą! Sventasis Barnabai, padėk man! Juk 
nueiti ten ir atgal reikia dviejų valandų laiko. 

— Tai kas? 

— O pietūs? 

— Pavalgysi pakeliui. 

— Galima ir taip... 

— O mes? — sušuko Vilijus. 

— Mes taip pat nenumirsim badu. Vadinasi, nueisi 
į Monmartrą ir pasakysi moterims, kad laimingai grįžau 
į Paryžių ir kad turbūt greit pasimatysim. 

— Einu! — sumurmėjo Bigornė. 

Rikė taip pat išėjo, bet tik nusipirkti maisto. 

Kai jis grįžo, trys draugužiai susėdo valgyti ir pla- 
nuoti, ką toliau daryti. 

Netrukus grįžo Bigornė. 

— Jau? — neramiai paklausė Buridanas. 

— Ne, šviesusis pone,— atsakė Bigornė. Jo veidas 
buvo susirūpinęs. | 

— Pirmiausia draudžiu taip mane vadinti. 

— Kaipgi aš turiu kreiptis į poną? Gal „Sirl? Štai 
sakau ponui, kad Monmartre nebuvau dėl tos paprastos 
priežasties, nes negalėjau išeiti iš Paryžiaus, kadangi 
Tapytojų vartai uždaryti. 

— Dieną? | 

— Taip, minia keikia pagonį karalių, kuris davė tokį 
įsakymą. 

— Bet kiti vartai! — pertraukė Buridanas.— Galėjai 
išeiti pro Monmartro vartus. 

— Palauk, pone, žmonės keikė karalių už tai, kad 
liepta šiandien iki vakaro uždaryti visus vartus. Nežinau, 
ar tai buvo karaliaus įsakymas, ar kieno kito. Šiaip ar 
taip, bet visa tai yra labai pavojinga. 

— O kas čia, po velnių, pavojingo, jei vartai ir už- 
daryti? — suriko Vilijus. 

— Kalbėk toliau, Bigornė,— tarė Buridanas. 

— Galas bus dar įdomesnis. Įsakyme pasakyta, kad 
vartai bus atidaryti nuo vakaro visą naktį. Uždaryti die- 
ną, atidaryti naktį. Pasaulis aukštyn kojomis apvirto, jei 
tai nėra kokie spąstai. 

— Spąstai! — sušuko Buridanas. 

— Kam? — paklausė Vilijus. 

Lancelas Bigornė trūktelėjo pečiais. 

— Kalbėk toliau, sakyk,— reikalavo Buridanas. 

— Štai dabar atvirai pasakysiu, kad tai ne karaliaus 
įsakymas, bet grovo Valua. 

— Valua! — sušuko draugai,— tai labai svarbu, 

Buridanas ėmė nervingai vaikščioti po kambarį. Pa- 
galiau sustojo prie Bigornė. | 

— Ką apie tai manai? 

— Tą pat, ką ir ponas. Viskas aišku, kaip ant delno. 
Valua nori sukliudyti mums pasprukti iš miesto dieną, 
bet kviečia išeiti naktį. 

— Kviečia! — sucypė Rikė— o mes, nepriimkim jo 
kvietimo! | 

Buridanas jautė, kad jį pagauna nerimas. 

— Aišku, kad jis nori priversti mus išeiti, jog visa 
tai tik tam ir paruošta. 

— Taip, taip, geri spąstai, — burbtelėjo Vilijus.— Rei- 
kėtų tuo pačiu atsakyti ir jam. Bet'ar pastebėjai, Burida- 
nai, kad iki šiol Montioko kartuvėse dar nieko nepakorė. 

— Tiesa,— sutiko Bigornė. 

— Tai tavo kaltė, — sucypė Rikė. 

— Kaip? — paklausė nustebęs Lancelas.— Nejaugi bū- 
tinai aš pirmas turėjau būti pakartas? 

— Ne, bet reikėjo tada pakarti grovą de Valua. Jei jį 
būtum pakoręs, mums dabar nebūtų reikalo svarstyti, kaip 
pasprukti iš Paryžiaus. 

— Bet vis dėlto mes ištrūksim iš miesto! — sušuko 
Buridanas. 

— Kaip? — suriko Vilijus ir Rikė. 

— Man regis, jis pradeda suprasti, kas čia atsitiko, — 
murmtelėjo Bigornė,— juk jis nemažiau protingas nei aš. 

— Mano bičiuliai, — tarė Buridanas,— išeisim iš Pa- 
ryžiaus ne vakare, ne naktį, o tuojau, jei mums tik pa- 
vyks. 

Jis buvo taip išbalęs, kad Vilijus ir Rikė išsigando. 

— Paaiškink mums, tu, velniškas studente, kodėl iš- 
puolei. iš veido... | 

—-. Gal klystu,— sumurmėjo Buridanas,— bet manau, 
kad Valua nori mus įvilioti į Monmartro kelią. 

— Hi, ha! — sukliegė asilo balsu Bigornė. 

— Vadinasi... | 

— Jau supratau,— sušuko Vilijus,— jei manai, kad 
Mirtilei gresia pavojus,— skubėkim jos gelbėti. 

Nedelsdami draugai susiruošė keliauti. Į kišenes pri- 
sikimšo aukso ir sidabro, o. skrynelę užkasė sode. 

Dabar reikėjo rasti būdą persigauti per griovį ir mies- 
to pylimus, kuriuos saugojo kareiviai. 

Apie išėjimą iš Paryžiaus pro vartus nė kalbos nega- 
lėjo būti. 

— Sekit paskui mane,— staiga tarė Bigornė. Jie per- 
ėjo per keletą gatvių, paskui dalį miesto pylimo ir atsi- 
dūrė netoli Švento Honorijaus vartų, kažkokiame užkam- 
pyje. Draugai sustojo prie laiptų, kuriais, priešui užpuo- 
lus, lankininkai pasikeldavo į pylimą. 

— Paliksiu jus čia pusvalandžiui,— tarė Bigornė,— 
o pats eisiu. Ar matot šį E rodydamas 
į sargybinį, stovintį prie laiptų. 

— Taip, bet ką tai reiškia?. 

— O štai ką,— šaltai tarė Bigornė,— kai grįšiu, lan- 
kininko čia jau neturi būti. 

Ir nužingsniavo sau. 

— Ką darysim? — paklausė Rikė. 

— Yra tik vienas būdas, — atsakė Vilijus.— Jei Bigor- 
nė atsivedė mus čion, vadinasi, ši vieta tinka mūsų pla- 
nui įvykdyti. Nusikratykim lankininku. 

— Gerai, bet kaip? 

— Užmuškim jį — atsakė Vilijus. 

Rikė nebuvo nustebintas atsakymo, bet Buridanas 
krūptelėjo. Anais laikais Žmogaus gyvybė mažai tebuvo 
vertinama, bet, pagalvojęs, kad teks nužudyti nekaltą 
žmogų, Buridanas pašiurpo.. 

— Eikim,— tarė Rikė. 

— Palaukit! — sulaikė jį Buridanas. 

„Nusiėmė nuo galvos beretę ir supylė į ją visa, kas 
buvo jo kapše ir kišenėse. 

— Dabar tavo eilė, bičiuli! Pilk!. Rikė, pilk! 

Abu draugai liūdnais veidais įvykdė įsakymą.. 

— Verčiau būtume jį nužudę! — suburbėjo Vilijus.— 
Bet jei nori jį sugundyti, „atrodo, kad turi pakankamai 
aukso. 

— Gal tu ir teisybę sakai! Metas veikti! 

Priėjo prie sargybinio. Paskui jį sekė Vilijus ir Rikė, 
labai nepatenkinti, kad jiems teko atiduoti pinigus. 

— Jis mus privers elgetauti! — suvaitojo Vilijus. 

— O praturtins elgetas ir karaliaus lankininkus. Po 
velnių! Nieko nepadarysi su tuo vaikėzu! 

— Šalin! — šūktelėjo sargybinis, pastebėjęs besiarti- 
nančius vyrus. 

Buridanas ištiesė ranką, kurioje laikė pilną aukso be- 
retę. 

— Bičiuli,— tarė, — viskas tau... 

— Man! — sušuko nustebęs sargybinis, išvertęs akis. 

— Taip, už tai, kad leistum mums užlipti ant pylimo. 

Lankininkas pabalo. Daug kartų godžiai žvelgė į Ži- 
bantį beretėje auksą, bet vis dėlto pakratė galvą. 

— Ne,— tarė, — negaliu, už tai mane pakars. 

— Pilk dar, Vilijau! — pasakė Buridanas, pakišdamas 
beretę. 

Šį kartą jo tonas taip skambėjo, kad Vilijus įvykdė 
įsakymą neprotestuodamas. . 

— Žudo mane,— tik sušnibždėjo jis.— Jau mirštu... 

Lankininkas dirsčiojo, drebėdamas visu kūnu. Plaukiąs 
į beretę aukso upelis jam atrodė kaip stebuklinga pa- 
saka. 

Buridanas vėl priėjo prie lankininko. 

Lankininkas pabalo it kreida. Nuo jo kaktos varvėjo 
prakaito lašai. Bet vis dėlto vėl pakratė galvą. 

— Dabar tavo eilė,— įsakė Buridanas Rikė. 

Rikė klusniai įvykdė įsakymą, tuo labai nustebindamas 
Buridaną. 

Sį kartą lankininkas neatsisakė. Jis metė ietį ir lanką, 
griebė beretę ir, baimingai apsidairęs, leidosi bėgti. 

Tik tada suskardėjo laukiniai Rikė ir Vilijaus vaito- 
jimai. 

— Ko staugiate? — paklausė Buridanas.— Juk aš 1a- 
biau nei jūs nukentėjau, nes dingo mano beretė. 

Buridano žodžiai nuramino draugus. 

Tą minutę iš siauros gatvelės išlindo Bigornė. Jis ne- 
šė ant pečių kažkokį sunkų krovinį. 

— Na, kas atsitiko su lankininku? — paklausė Bi- 
gornė. 

— Jis užleido mums savo vietą,— atsakė Buridanas.— 
K4 neši? 

„— Virvę, naują, stiprią virvę, už kurią sumokėjau net 
du talerius. Laimei, dabar esam turtingi ir galim sau 
leisti tokią prabangą. 

— Taip, bet greit būsim elgetos, jei tokiais tempais 
eikvosim pinigus,— tarė Vilijus. 

— Virvė? — sušuko Rikė— Kuriems galams mums ta 
virvė? Gal tik tam, kad pakartum „šitą išeikvotoją Bu- 
žų 

— Kas atsitiko? | 

— Sakai, esam turtingi, — piktai suniurzgė Vilijus,— 
bet iš mūsų turtų nė skatiko nebeliko. 

— Kodėl? 

Buridanas nusikvatojo, Vilijus trumpai papasakojo, 
kaip viskas buvo. Bigornė net žado neteko. Jis taip pat 
manė, kad šiuo atveju durklas geriau būtų tikęs. 

— Eikim! — sušuko Buridafas,— paskui suvesim są- 
skaitas. 

Po kelių minučių jie jau buvo laiptų viršuje. Mažas 
stogelis saugojo ten stovėjusius kareivius nuo priešo 
strėlių. 

— Kodėl mus čionai atsivedei? — paklausė Bigornė.— 
Tik Žvilgtelėk į griovį! 

Buridanas pasilenkė ir pamatė, kad griovys beveik 
galima bi didelio vargo. 

Bigornė išvyniojo virvę, pririšo jos galą prie storo 
kuolo ir įkalė į žemę. 

Dabar draugai turėjo tik nusileisti apačion. 

Laikydamasis virvės, Bigornė nusileido-į griovį pirmas 
ir pradėjo lipti į kitą krantą. 

Tą akimirksnį iš kitų pylimo bokštų į bėglius pasipylė 
strėlės. 

Vilijus nusileido antras. Paskui Rikė. Paskutinis Bu- 
ridanas. 

Greit visi keturi jau buvo anapus griovio, Strėlės švil- 
pė ties jų galvomis, bet visi liko gyvi ir sveiki. 

'— Į Monmartrą! — šūktelėjo Buridanas, 

Skubėjo atitolti nuo Paryžiaus, ir greit atsidūrė kalno 
papėdėje. Pradėjo kopti į viršų. Bigornė garsiai skaičiavo 
„išmestus balon“ pinigus. Rikė laidė keiksmus, o Vilijus 

švilpavo triumialinį maršą. Buridanas tylėjo. Jo širdis 
smarkiai plakė. | 

Ką ras? 

Gal nelaimę? Tikriausiai. O gal Valua nežino, kur 
slapstosi Mirtilė?.. Ko gero, jis čia anksčiau suskubo... 

Staiga Buridanas sustojo. Jo veidas sužibėjo šypsniu, 
nuo kaktos ėmė lašėti prakaitas. 

Uolos viršūnėje jis pamatė dvi moteris... Tai buvo 
Mabelė ir Mirtilė. 

Atsirėmė pečiais į seno kaštono stuobrį ir ėmė ner- 
vingai juoktis. 

— Hi, ha! — šūktelėjo ir Bigornė, pažinęs moteris. 

— Gali dabar juoktis iki soties,— linksmai tarė Bu- 
ridanas. į . 

Visi atsisėdo po kaštonu. 

— Liūdna vieta,— tarė Rikė, apsižvalgęs aplinkui— 
Žiūriu, žiūriu ir jokių smuklės pėdsakų nematau! 

„ Vilijus pritardamas linktelėjo galva. Jam taip pat pa- 
tikdavo tokios vietos, kur galima be vargo patekti į smuklę. 

— Mano vaikeliai, turbūt jūs apsirikot,— pasakė Bu- 
ridanas.— Matyt, visa ši istorija su uždarytais vartais 
nebuvo taikyta mums, nes štai esam gyvi ir sveiki, kaip 
ir tie Žmonės, kuriais mes esame susirūpinę. Pasinaudo- 
kim proga, ir kai bus atidaryti vartai, grįžkim į Paryžių. 
Valua turbūt neatvyks. Pagaliau, kaip jis galėjo sužinoti, 
kad Mirtilė ir mano motina yra čia? 

— Tiesą sakai! — pritarė Rikė. 

— Puiku! — pridūrė Vilijus, džiaugdamasis, kad grįš 
į Paryžių. 

— Asilai! — suriko Bigornė. 

— Ko šūkauji? — paklausė Buridanas. 

— Stebiuosi, kad kai kurie Žmonės, neturi nė gramo 
smegenų: Visi esat tikri asilai... 

— Sakyk aiškiau, ko nori,— tarė Buridanas. 

— Viskas aišku. Valua liepė uždaryti vartus. Vadi- 
nasi, norėjo dieną viską parengti. Kai pasirengs, atidarys 
vartus, ir mes pateksim į spąstus. Tada sužadėtinis pra- 
leis naktį Templyje, o sužadėtinė... 

— Na, o sužadėtinė? 

— Turbūt taip pat Templyje, tik ne viename su suža- 
dėtiniu kambaryje. Tai yra tokia pat teisybė, kaip du 
kartu po du — keturi. 

— Bet kas galėtų įspėti Valua? — paklausė Buridanas. 

— O kas įspėjo jį, kad esame Rožių Aptvare? 

— Aišku, Stragildas! 

— Tegu bus taip! Jei, kapitone, nori išgelbėti tą gra- 
žią panelę, kuri vaikšto kalno viršūnėje, jei nori ir pats 
būti gyvas ir kad tavo draugai išliktų gyvi, turim nakvoti 
Monmartre ir žiūrėti, kas bus. Ryt rytą galėsim moteris 
nugabenti į saugesnę vietą, o paskui jau Eu viską 
išspręsim. 

— Tebūna taip! — tarė Vilijus. 

— Bičiuliai, pritarkim Bigornė planui ir keliaukim pas 
ponias. 

Buridanas ėmė kopti į kalno viršūnę, draugai ėjo pas- 
kui jį: Greit, pirmajam džiaugsmui atslūgus, visi susėdo 
valgyti. Buvo ką užkrimsti ir net išgerti. 

Likusi dienos dalis praėjo ramiai. 

Buridanas įspėjo. motiną ir sužadėtinę, kad joms būti- 
na pakeisti gyvenamąją vietą. Pasirinko Rulio kaimą, kur 
moterys turėjo laukti Buridano ir jo draugų. 

Paskui Buridanas, Mirtilė ir Mabelė sušneko apie atei- 
ų. Buridanas vengė kalbėti apie Marinji ir neaiškiai at- 
sakydavo į merginos klausimus. 

Tuo tarpu jo draugai rengėsi rytdienos kelionei. 

Atėjo vakaras. 

Mabelė ir Mirtilė užsidarė lūšnoje. 

Keturi vyrai nužingsniavo į skurdžią trobelę, kurioje 
vienas iš kaimiečių leido jiems pernakvoti už vieną talerį. 
Nutarė, kad kiekvienas iš jų paeiliui stovės sargyboje 
kalno viršūnėje. 

Ištraukė burtus, kas pirmas turės budėti. Likimas lėmė 
Bigornė būti sargyboje iki šeštos valandos vakaro. 

Jis liko ant uolos, o jo draugai atsigulė ant šiaudų 
lūšnelėje. 

Reikia pasakyti, kad Bigornė, jei ir nebūtų ištraukęs 
burto, vis tiek niekam nebūtų užleidęs sargybinio pa- 
reigų. 

Jis jautė, kad, atėjus vakarui, kai miesto vartai bus 
atidaryti, įvyks tai, kas turėjo įvykti. 

Vilijus ir Rikė tuojau kietai užmigo. Buridanas, kaip 
ir kiekvienas įsimylėjėlis, negalėjo užsnūsti ir ilgai var- 
tėsi nuo vieno šono ant kito. 

Lauke buvo nepaprastai tylu. 

Staiga lūšnelės durys plačiai atsidarė, ir dai slenks- 
čio pasirodė kažkoks šešėlis. Tai buvo Bigornė. Jis ra- 
miai tarė: 

— Jau eina čionai! 

— Dėmesio! — šūktelėjo Buridanas, žadindamas bi- 
čiulius. 

Akimirksniu visi šoko ir, griebę ginklus, ištrūko iš 
Jūšnelės. 

— Kvailas paprotys neleisti doriems žmonėms ramiai 
miegoti! Nepraustaburniai! — piktai sušuko Vilijus.— Už 
tai turim svečius užmigdyti... amžinai. Tai bus mūsų man- 
dagumo įrodymas, nes galėtume... * 

"Nebaigė savo kalbų. Prieš jį šmėstelėjo šešėliai, su- 
skardėjo šauksmai. Rikė ir Vilijus susirėmė -su priešais. 

— Šalin, piktadariai! — šūktelėjo pažįstamas balsas. 

Tai buvo Valua balsas. Jo tėvo balsas! 

Grovas taip stipriai suspaudė pentinais savo arklį, kad 
jis stojo piestu. Buridanas atsitraukė. Jo kaktą suvilgė 
prakaitas. Bet jis tuojau pasisuko prie kito raitininko. 

Sušvytravo špagos ir durklai. Pasigirdo laukinis Vie- 
sulo ir Rikė kaukimas. Paskui viskas staiga nutilo. 

Susirėmimas truko kelias minutes. 

Nakties tamsoje vėl sušmėžavo bėgančiųjų šešėliai. 
Buridano ausis pasiekė riksmas ir vaitojimas. 

Tai iš kovos vietos bėgo de Valua. 

Susirėmime kažkas suvarė durklą į Valua arklio krū- 
tinę, ir jis krito. Grovas suspėjo nušokti ir, laikydamas 
rankoje špagą, pasirengė gintis. Jį apsiautė: keturi vyrai. 

Valua, apsidairęs aplink, pamatė, kad jis yra vienų 
vienas. Jo žmonės pabėgo, kur kas galėjo. 

Viesulas puolė jį su durklu rankoje. Valua, matyda- 
mas, kad negalės priešintis, nė nebandė kovoti dėl savo 
gyvybės. 

Bet staiga kažkas padėjo jam ant peties ranką ir dus- 
liu balsu šūktelėjo: 

— Bėk, bėk! Tai viskas, kuo tamsai gali padėti sūnus! 

Valua pažino Buridano balsą. 

Nusikeikęs leidosi bėgti. 

Buridanas patikrino savo jėgas ir įsitikino, kad visi 
draugai gyvi. Tik Vilijus buvo lengvai sužeistas į petį 
ir stovėjo visas sukruvintas, kaip sužeistas. bulius. Buri- 
danui durklu buvo apdraskyta ranka. Rikė sėdėjo ant 
akmens, apkurtintas smūgio į galvą. 

Vilijus, priėjęs prie jo, pamatė, kad Rikė ramiausiai 
sėdi, atsirėmęs kojomis į durklu nudurto vyro kūną. 

— Jis norėjo mane užmušti! — tarė Rikė. 

Tuo tarpu Bigornė rišo kojas ir rankas kito užpuoliko, 
kuris buvo tik apalpęs, nejudėjo. 

Buridanas žiūrėjo į tą pusę, kur dingo Valua. Liūd- 
nos mintys pynėsi jo galvoje. Nesidžiaugė laimėjęs kovą 
su priešu. Nors žūt būt norėjo apsaugoti Mirtilę nuo pa- 
vojaus, bet vis dėlto šita mintis neprivertė jo pamiršti ir 
kitų dalykų. 

Jo ausyse tebeskambėjo Bigornė žodžiai: ,,Nevalia tau 
šito žmogaus nužudyti, nes jis yra tavo tėvas“. Todėl 
kova su Valua. jam atrodė, kaip likimo žiaurumo įrody- 
mas. Atsidusęs sušnibždėjo: 

— Gal žūsiu šitoje kovoje, bet tėvo žudiku nebūsiu! 
„ Pagaliau, atsikratęs kankinančiomis jį mintimis, pa- 
sisuko į draugus. Pamatė, kad Vilijus, persirišęs ranką, 
lauke gaudo užpuolikų arklius. 

— Taip, taip, narsuoli, — staiga sušneko Bigornė, 
kreipdamasis į gulėjusį ant Žemės surištą belaisvį — net 
pirštelio nepajudinsi. Geras laimikis, pone Buridanai! 

Buridanas, priėjęs prie belaisvio, pasilenkė. Pažino jį. 
jas tikrai būtų sudrebėjęs, jei nebūtų apalpęs ir būtų ga- 
lėjes išgirsti. 

— Taip, tai jis, Stragildas. 

— Užmuštas? 

— Kur tau! Viliuosi, kad dar nenumirė! O atsitiko 
štai kas. Tą akimirksnį, kai puolėm Valua gaują, paste- 
bėjau šitą paukštelį. Tuojau supratau, kad jis neapvylė 
mano lūkesčių ir suuostė mergaitės slaptavietę. Matyt, 
mudu jaučiame vienas kitam simpatiją, nes, pamatęs, kad 
aš čia esu, pasuko savo arkliapalaikį į mano pusę; pas- 
kui suskubo nušokti ir puolė tiesiai į glėbį. Aš apsidžiau- 
ges pasveikinau jį špagos rankena per rankas. Jis suvai- 

tojo ir išmetė iš rankos durklą. Paskui, norėdamas griebti 
mane į glėbį, vėl puolė. Jis nenorėjo manęs užmušti — 
gink Dieve. Aš taip pat nesikėsinau į jo gyvybę! Na, bro- 
liškai apsikabinom... Dieve, kaip stipriai spaudėm vienas 
kitą! Pagaliau pajutau, kad mano bičiulis netenka jėgų. 
Tada surišau jam rankas ir kojas, na... ir viskas. 

Buridanas lengviau atsikvėpė. 

— Vadinasi, gyvas? Gerai. 

— Hm! — pamanė Bigornė,— atrodo, kad Buridanas 
rengia mūsų bičiuliui Stragildui kažkokią nelauktybę. Ne- 
norėčiau būti jo kailyje. 

— Ką nori su juo daryti? — paklausė Bigornė. 

— Jau sakiau tau, kai Rožių Aptvare buvom nuėję 
į jo celę rūsyje... 

— Ak! Nori, kad jis padėtų išgelbėti Pilypą ir Gotjė? 

— Apie tai pasikalbėsim paskui. Dabar mes turim ne- 
pamiršti, kad Valua pasistengs atsivesti dar didesnę gau- 
ją ir puls mus. Todėl nėra ko delsti. Keliaukim pirmyn! 

Bigornė, Vilijaus ir Rikė padedamas, užmetė Stragildą 
ant vieno iš pagautųjų priešo arklių skersai balno. 

Paskui visi pasirengė keliauti. 

Buridanas įėjo į lūšną, kurioje gyveno Mabelė ir Mir- 
tilė. Moterys taip pat jau buvo pasiruošusios. 

Greit visi iškeliavo Montioko kryptimi, visai į kitą 
pusę, negu pirmiau ketino. 

Bet kalno papėdėje, lygumoje pakeitė kryptį. Nepra- 
slinko nė valanda, o Bigormė pranašavimas išsipildė. Du 
šimtai kareivių su Valua priešakyje atvykę į Monmartro 
kaimą, pradėjo veržtis į lūšnas, gąsdindami gyventojus 
mirtimi, jei jie neparodys, kurlink patraukė bėgliai. 

Kaimiečiai pasakė, kad matė, jog bičiuliai keliauja 
Montioko kryptimi. Valua būrys nujojo ta pačia kryptimi. 

Auštant persekiotojai grįžo į Templį tuščiomis. Valua 
buvo įsitikinęs, kad bėgliai pasislėpė Paryžiuje. 

Tuo laiku mūsų keleiviai laimingai pasiekė Raulio kai- 
mą. Apsistojo smuklėje. Geresnį kambarį užėmė Mabelė 
ir Mirtilė. 

Pagaliau atsikvošėjo Stragildas. Supratęs, kad jo lau- 
kia liūdnas likimas, ėmė galvoti apie pabėgimą. Jis matė, 
kad kol kas jo gyvybei negresia pavojus. Buridanas ban- 
dė šį tą iš jo sužinoti, bet Stragildas atkakliai tylėjo. 

Tik kai Buridanas prisilietė ranka jo krūtinės, belais- 
vis krūptelėjo, lyg norėdamas pridengti kišenę. 

— Turi kažką kišenėje! — tarė Buridanas. 

— Ir aš taip pat pamaniau,— pritarė Bigornė. 

Emė kratyti belaisvį. Ant krūtinės odinėje švarko ki- 
šenėje rado kažkokius pergamentus. 

Stragildas ėmė putoti iš pykčio. 

— O! Karaliaus antspaudas! — sušuko Bigornė.— Tik 
pažvelk, kapitone! 
 Buridanas užmetė akį į dokumentą ir apsidžiaugė. 

Tai buvo įsakymai su karaliaus parašu ir antspau- 
dais. 

Vienu raštu visiems prefektams ir sargybos karinin- 
kams buvo įsakyta vykdyti visus šio rašto savininko įša- 
kymus. Antruoju raštu buvo įsakyta atidaryti miesto var- 
tus ir nuleisti tiltus, kai tik bus pareikalauta. 

Buridanas džiaugėsi nutvėręs tokius svarbius doku- 
mentus. Rūpestingai sudėliojo juos ir paslėpė ant krū- 
tinės. 

Stragildas ramiai gulėjo, bet jo veidas buvo iškreip- 
tas įniršio. 

Buridanas padėjo jam ranką ant peties. 

Stragildas susiraukė, lyg pajutęs įkaitintos geležies 
prisilytėjimą, ir pažvelgė į jaunuolį neapykantos kupinu 
žvilgsniu. 

— Tai tu atvedei karalių į Nestlio Bokštą? 

Stragildas užmerkė akis ir suspaudė lūpas. 

Buridanas pakartojo: 

— Tai tu nurodei Valua, kur slapstosi mano suža- 
dėtinė? 

Jokio atsakymo. 

— Tai tu užsiuvai į maišą Gotjė ir Pilypą de Olnus 
ir išmetei juos iš Nestlio Bokšto į Seną? 

Stragildas vėl nieko neatsakė, tik jo lūpose šmėkšte- 
lėjo niūri šypsena. 

Vilijus, Rikė ir Lancelas išsigandę klausėsi, kaip Bu- 
ridanas tardo Siragildą. Nors Buridanas kalbėjo ramiai, 
bet galima buvo jausti, kad viršum favorito galvos pa- 
kibo juodas debesis. 

— Ar esi krikščionis? — paklausė Buridanas. 

Stragildas vis dar tylėjo, bet virpulys perbėgo per 
jo kūną. 

- — Ne, už jo odą nebeduoda nė skatiko, — sušnibždėjo 
Vilijus. 

— Tyli? Gerai! Daryk, kaip nori. Klausyk ir įsikalk 
sau galvon, ką išgirsi, — kalbėjo toliau Buridanas,— jei 
esi krikščionis, pasirūpink susitaikyti su Dievu! Jei kada 
nors sukalbėdavai kokią maldą, prisimink ją ir sukal- 
bėk... Nutariau, kad privalai mirti. Turi dar laiko, nes ne 
čia bus atlikta egzekucija. 

— U-u! — lengviau atsiduso Rikė. 

— O kodėl ne čia? — paklausė Bigornė. 

— Dar turiu vieną gerą idėją. 

Bigornė pakratė galvą, lyg abejodamas, kad Burida- 
nas sugeba rimtai mąstyti. 

Stragildas, išgirdęs, kad mirties nuosprendis kol kas 
atidedamas, ironiškai nusišypsojo. 

Buridanas, nekreipdamas į tai dėmesio, nuėjo padėti 
moterims susitvarkyti naujoje vietoje. 

Auštant keturi draugužiai nuvyko į Paryžių, pasiėmę 
Stragildą, kuriam buvo surištos rankos ir užkimšta bur- 
na. Kad neišsiduotų, jog vedasi belaisvį, Buridanas ap- 
gaubė Stragildą plačiu apsiaustu ir uždengė veidą neura. 

Įvažiavo į miestą pro Švento Honorijaus vartus ir 
greit be kliūčių nuvyko į Rožių Aptvarą, kur nutarė vėl 
apsigyventi. 


TEMPLYJE 


Atvykęs į Rožių Aptvarą, Buridanas pirmiausia ėmė 
galvoti, kur uždaryti Stragildą, kad jis vėl nepabėgių. 

Sukaustė jam rankas ir kojas grandinėmis, kurias at- 
stojo nuplėšta durų grandinė. Bet belaisvis vis dėlto ga- 
lėjo judėti. Tad draugužiai nutarė sekti jį, dažnai lan- 
kydami rūsį ir iš eilės budėdami prie jo celės durų. 

Uždaręs Stragildą požemyje, Bigornė nuskubėjo į so- 
dą Malingrė skrynelės atkasti. Padėti pasikvietė Vilijų ir 
Rikė. Bet čia jų laukė baisus nusivylimas. Kažkoks lai- 
mingasis, radęs paslėptą turtą, pasisavino jį! 

Draugai pakėlė nežmonišką triukšmą, ėmė šaukti, keik- 
tis ir vaitoti. Juk jiems beliko tik tai, ką Bigornė pasi- 
sekė išgelbėti nuo Buridano dosnumo, paperkant lanki- 
ninkus. 

Tiesą pasakius, Bigornė kišenėse liko dar gerokai pi- 
nigų. Seniau kiekvienas iš Buridano draugų būtų džiau- 
gęsi tuo, bet dabar jų apetitai buvo taip pasikeitę, kad 
jie baisiai piktinosi nežinomu vagimi. 

— Žuvo mūsų turtas! — tarė Rikė. 

— Tokį smūgį sunku atlaikyti nevalgiusiems. Pata- 
riu gerai užkirsti, — pridūrė Vilijus. 

Buridanas, sužinojęs liūdną naujieną, nė kiek nenu- 
siminė. 

Planavo, ką toliau daryti. 

Vakarieniaujant pasirengė į žygį. Draugai pamatė, 
kad nepaprastai tuščios Rožių Aptvaro apylinkės keistai 
pagyvėjo. Daugybė žmonių traukė į Templį. Kažkoks me- 
nestrelis ir žonglierius sustojo prie Rožių Aptvaro. Vie- 
nas dainavo, o kitas rodė praeiviams savo miklumą. 

Buridanas atidėjo kelionę kitai dienai. 

Kitą „dieną pasikartojo ta pati istorija. Minia džiū- 
gavo. Ji liniksmiriosi, nes neapkentė pirmojo ministro, 
kuris, kaip visi sužinojo, jau yra uždarytas kalėjime. 


Prasidėjo Enžerano de Marinji byla. 

Buridanas jautė, kad netenka dvasios ramybės. 

Visą bylos dieną negalėjo įvykdyti nė vieno iš savo 
planų, nes jį būtų tuojau pažinę ir suėmę. 

Vėl praslinko diena ir dar viena diena... 

Penktą dieną, jau vakare, pamatė lėtai besiskirstan- 
čią minią. Visi ėjo džiaugsmingai šaukdami: „„Enžeranas 
de Marinji nuteistas mirti!“ 

Šis vaizdas padarė baisų įspūdį Buridanui... Enžera- 
nas de Marinji pasmerktas pakarti Montioke. Jį aplenkė... 

„Vis dėlto,— pamanė Buridanas,— dar turiu tris die- 
nas laiko, dar galiu jį išgelbėti!“ 

Palaukė, kol atslinko naktis. Rožių Aptvaro apylin- 
kėse buvo visiškai ramu. Paryžiečiai grįžo į miestą ir 
nekantriai laukė iškilmingos dienos, kai pamatys besi- 

raitantį kilpoje žmogų, kuris ilgą laiką juos terorizavo. 

Buridanas pareiškė savo draugams, kad nori eiti 
į Templį pasikalbėti su grovu de Valua. 

Vilijus ėmė keiktis. Rikė pasakė, kad Buridaną esą 
reikia surišti, kaip kad jie surišo Stragildą. Išbalęs Bi- 
gornė negalėjo žodžio ištarti. Jis žinojo, kad nepajėgs 
perkalbėti jaunuolio... Ėmė verkti. 

Jie laikė Buridaną jau žuvusiu. Kai visi draugų argu- 
mentai buvo išsemti, Vilijus tarė: 

— Kadangi žūt būt nutarei mirti, eisim kartu su ta- 
vimi, tegu ir mus paskerdžia. 

— Ne, ne kartu,— švelniai atsakė Buridanas.— Drau- 
džiu jums, bičiuliai, taip daryti. Prisiekiu Svenčiausiąja 
Panele, kad man negresia joks pavojus... 

Atsisveikinęs su draugais, nuėjo savo keliu. 

— Jau galas, — verkšleno Vilijus,— jau daugiau jo ne- 
bepamatysim! 

— Kas žino...— tarė Bigornė, kažką galvodamas. 


— — —  —— — — — — — —— — —— — — — — —- 


Buridanas tvirtais žingsniais artėjo prie Templio. 

Pakilęs stiprus vėjas krėtė augusių prie Templio vartų 
senų platanų viršūnes. Buridanas galvojo apie Pilypą, 
kuris dabar klauso vėjo draskomų medžių vaitojimo... 
Galvojo apie Mirtilės skausmą, kai ji sužinos, kad tėvas. 
mirė kartuvėse: Dabar jau savo širdyje nebejautė neapy- 
kantos tam žmogui, kurio iki šiol taip nekentė. Bet ne- 
jautė ir -pasigailėjimo... ne... Tik nenorėjo, kad Mirtilė 
verktų... 

Priėjęs prie vartų į Templį, šūktelėjo sargybai, kad. 
nuleistų tiltą. 

— Kas eina?! — paklausė sargybinis, stovėjęs kitoje 
pakelto tilto pusėje.. 

— Karaliaus pasiuntinys! — atsakė Buridanas, 

Atsakymas tuojau paveikė sargybinį. 

Tiltas buvo nuleistas, ir karaliaus pasiuntinio pasvei- 
kinti atskubėjo sargybos viršininkas, kelių lankininkų ly- 
dimas. Buridanas tylėdamas įteikė jam atimtą iš Stra- 
gildo karaliaus įsakymą. Deglo šviesoje karininkas per- 
skaitė jį ir tarė: 

— Gerai. Gali įeiti. Kur turiu tamstą vesti? 

— Pas Templio gubernatorių, — atsakė Buridanas. 

Toks atsakymas iš karininko širdies pašalino visus: 
abejojimus, jei tokių ir būta. Karaliaus antspaudai pa- 
darė nuostabų įspūdį, ir Buridanas nuo šios minutės ka- 
rininko akyse buvo neliečiama asmenybė. 

— Turiu nedelsdamas su juo pasikalbėti! Atėjau ka- 
raliaus įsakytas! — pridūrė. 

Po kelių minučių Buridaną įvedė į salę, kurioje prie 
stalo sėdėjo Valua. Jis šypsodamasis rašė. 

Ką jis rašė? Jis nurodinėjo, kaip turi būti kankina- 
mas Marinji. Nenorėjo kitiems perleisti malonumo sugal- 
voti kankinimo būdus. 

Buridanas sustojo per kelis žingsnius nuo stalo. Buvo 
pabalęs. Tylėjo. 

Neatitraukdamas akių nuo “rašto, Valua paklausė: 

— Ką nori man pasakyti? 

Šypsodamasis pabaigė pradėtą rašyti sakinį: „Po to 
Paryžiaus budelis pakars jį, taip...“ 

Negirdėdamas atsakymo, Valua nustebęs pakėlė galvą 
ir pamatė... Buridaną. 

Apstulbo. Kraujas mušė jam į galvą, rankos pradėjo 
nervingai drebėti. Susikeikęs ištiesė ranką prie kūjelio, 
kad pašauktų tarnus. 

— Šviesusis pone,— ramiu balsu tarė Buridanas,— 
gali mane įmesti į kalėjimą, gali liepti nužudyti. Tai 
gali lengvai padaryti, tik įspėju: jei aš Žūsiu, tamsta 
taip pat Žūsi, niekas tamstos nepajėgs išgelbėti. Verčiau 
ramiai išklausyk, ką pasakysiu. Kalbėsiu trumpai. 

Valua nepašaukė tarnų. Klausė savęs, kokiu būdu Bu- 
ridanas tapo karaliaus pasiuntiniu? Vadinasi, jis buvo 
susitikęs su karaliumi? 

Buridanas stovėjo nejudėdamas. 

Valua pakilo iš fotelio ir atsistojo kitapus plataus 
stalo. Rankoje laikė ilgą durklą. 

Buridanas metė į šalį savo ginklą ir sudėjo rankas ant 
krūtinės. 

Valua prabilo pirmas. 

— Klausyk! Sakai, jog atėjai, kaip karaliaus pasiun- 
tinys. 

— Taip, tavo žmonėms pasakiau, kad esu karaliaus 
pasiuntinys, o tau sakau, kad aiejau, kaip Žanas Buri- 
danas, ir tiek! 

Valua pajuto, kad šaltas prakaitas suvilgė jo kaktą. 

— Kaip tu čionai patekai? 

— Parodžiau šį pergamentą; teisingiau sakant, kara- 
liaus antspaudą, kuris čia yra... 

Valua griebė pergamentą ir, perskaitęs jį, paklausė: 

—-Ar pats karalius įteikė tau šį įsakymą? 

— Ne, atėmiau jį iš tamstos ištikimo tarno, Stragildo. 
Matai, puikiai pasinaudojau geru dokumentu. 

Valua lengviau -atsiduso. Jo sūnus nesimatė su ka- 
ralium! Jo sūnus neatėjo karaliaus vardu! 

— Kas atsitiko su Stragildu? — paklausė dirbtinai ra- 
miai.— Ar jis pateko į jūsų rankas? 

— Stragildas jau nebegyvas. Užmušiau jį,— šaltai 
atsakė Buridanas. 

Valua nusiramino. Jis priėjo prie židinio, įmetė į ugnį 
karaliaus įsakymą ir vėl griebė durklą. 

Buridanas nė nepajudėjo ir nekliudė sudeginti raštą. 

„Jis mano rankosel“— pamanė Valua. Paskui garsiai 
pridūrė: — Kalbėk toliau. Ko nori? 

— Atėjau prašyti poną, kad paleistum tris žmones, 
kuriuos laikai Templio požemy. 

— Taip? Kas jie tokie? 

Valua triumfavo. Jaunuolis pateko į jo rankas ir 
mirs. Tad kodėl nepažaisti su juo, kaip katė žaidžia su 
pele. Neapkentė jo daugiau, negu Marinji. Meilė Mirtilei 
dar stiprino jo neapykantą. 

Jo akys pasruvo kraujais, jis juokėsi kaip demonas. 
Neapykanta veržėsi iš jo akių. Juk Buridanas ne tiktai 
viliojo jį į spąstus,-ne tiktai buvo sumanytojas gėdingos 
ir bjaurios scenos Montioke, kur grovas kone pražuvo 
it buvo mirtinai įžeistas. Tas pats Buridanas sumušė jo 
kariuomenę Pre-o-Klere, jis įsiveržė į grovo rūmus su 
ginklu rankoje ir pagrobė jį. 

O paskui... Kaip iš jo tyčiojosi Buridano sėbrai Nest- 
lio Bokšte. Pagaliau vėl smūgis Monmartre ir tas panie- 
kinamas pasigailėjimas, kuriuo grovas baimingai - pasi- 
naudojo. 

Ir visa tai padarė šis valkata, šis pramuštgalvis, stu- 
dentpalaikis, Žanas Buridanas, valkatų ir plėšikų drau- 
gas... jo sūnus. Turėjo teisę nešioti grovo de Valua, 
karaliaus dėdės, herbą, nesvarbu, kad tas herbas turėjo 
būti apjuostas „neteisėto gimimo“ raiščiu. 

Anais laikais „neteisėtas gimimas“ nebuvo laikomas 
kažkuo gėdingu. Sūnus, gimęs „bažnyčios nepalaimin- 
tame patale“, buvo laikomas tokiu pat sūnumi, kaip ir 
gimęs „su bažnyčios palaiminimu“. Jis paveldėdavo tėvo 
teises ir privilegijas, o tėvas turėdavo juo rūpintis. 

Valua nekentė savo sūnaus. Jo kiekvienas žingsnis, 
kiekvienas nusijuokimas išduodavo tą neapykantą. 

Bet svarbiausia neapykantos priežastis buvo ta, kad 
Buridanas ir Mirtilė mylėjo vienas kitą. 

Valua bijojo, kad kada nors Buridanas pareikš: 

„Mano tikra pavardė yra ne Buridanas, o grovas de 
Valua!“ 

Dabar turėjo jį savo rankose! Pagaliau! 

Buridanas tarė: 

— Visų pirma turi paleisti Pilypą de Olną. 

— Su juo bus sunkiau, nes negaliu grąžinti gyvybės 
lavonui! 

— Lavonui! Pilypas mirė? 

— Taip! Kas kiti du? 

— Pilypo brolis, Gotjė de Olnas. Ar ir jis nebegyvas? 

— Ne, Gotjė de Olnas tebėra gyvas. Jis bus kankina- 
mas... Na, o trečias? 

— Enžeranas de Marinji,— ramiai atsakė Buridanas. 

Valua metė žvilgsnį į Buridaną ir paklausė: 

— Juk neapkenti Marinji, viešai jį įžeidei, puolei jį 
Pre-o-Klere, o. dabar reikalauji paleisti? 

— Nenoriu, kad Marinji duktė raudotų, kad jos gy- 
venimas būtų aptemdytas. minties, jog jos tėvas žuvo nuo 
budelio kirvio. 

Valua įsiuto. Sis Buridano prisipažinimas dar kartą 
įrodė, kad jis myli Mirtilę. Valua norėjo pulti jaunuolį, 
bet susilaikė ir atsakė, bjauriai juokdamasis: 

— Na, o jei sutiksiu, jei atidarysiu kalėjimo duris ir 
paleisiu Gotjė de Olną, jei paleisiu Marinji iš jo koply- 
čios, kur jis, atsiklaupęs prie altoriaus, maldauja: Dievą 

atleisti nuodėmes, jei jam pasakysiu: „Eik, esi laisvas...“, 
ką tada veiksi? 

— Tada pamiršiu, kad esi mano tėvas. Padarysi man 
malonę, ir aš tamstai suteiksiu tokią pat malonę. 

Valua suspaudė durklo rankeną, tarytum ketintų pulti. 

Buridanas sudėjo rankas ant krūtinės ir paklausė: 

— Ką nutarei? 

— O jei neįvykdysiu tavo prašymo? — paklausė Valua. 

— Tada nuvyksiu į Luvrą pas karalių. Karalius lieps 
mane suimti ir atiduoti budeliams. Bet prieš tai viską 
jam papasakosiu. Įtikinsiu jį, kad karalienė buvo suimta 
tada, kai ji nedarė jokios nuodėmės prieš savo vyrą, kad 
galbūt ji mažiau kalta, negu pati mano. Juk kai ji dar 
buvo jauna, nekalta mergaitė, į piktadarybių pragarą ją 
įstūmė karaliaus Pilypo pasiuntinys prie Burgundijos rū- 
mų — Šarlis grovas de Valua. į 

Grovas nuslinko fotelin, lyg jam būtų smogę kūju 
į galvą. Žiūrėjo į duris, kad kas nors neišgirstų Buridano 
žodžių. 

Įtempęs visas jėgas, susivaldė ir net pabandė nusi- 
juokti. 

— A! Zinai paslaptį? Tarkim, kad iš čia išeisi sveikas 
ir gyvas, kad karalius išklausys, ką > pasakysi, bet 
vis dėlto jis nepatikės... 

Buridanas vėl ramiai atsakė: 

— Karalius manimi nepatikės, tiesa! Gal net galėsi 
jį įtikinti, kad tai tik mano kerštas... 

— O kas toliau? 

— Bet karalius patikės karalienės žodžiais! 

— Karalienės? — suvapaliojo Valua drebėdamas. 

— Karalienė kalinama... Karalius gali paklausti ka- 
ralienę, ar aš teisybę sakau, ar ne. Karalienė patvirtins 
visa, ką jam išklosiu! 

Valua pašoko iš vietos. Buridano žodžiai jį degino. 
Jei Buridanui pavyks pasiekti karalių, Valua žus. 


— Nenaudėli! — suriko Valua.— Iš čia gyvas neišeisi! 
— Dar vienas žodis! — sušuko Buridanas.— Jei iš čia 
išeisiu sveikas, duosiu tamstai dvidešimt keturias valan- 
das pagalvoti. Jei neišeisiu, neduosiu grovui nė valandos 
galvoti. Žmogus, kuris laukia manęs, nepamatęs manęs 

išeinančio iš Templio, nuvyks į Luvrą... Jį priims, kara- 
lius ir išklausys... Tas žmogus — Lancelas Bigornė. 

— Lancelas Bigornė? — suriko grovas ir vos neapalpo 
iš baimės. 

Įsivyravo tyla. Valua buvo pusgyvis iš baimės ir ne- 
rimo. Stiklinėmis akimis žvelgė į Buridaną, kuris į jį 
žiūrėjo labai šaltai. Pagaliau Buridanas prabilo: | 

— Šviesusis pone, Marinji turi kankinti tris dienas. 
Viena diena jau beveik praslinko. Duodu rytdieną įvyk- 
dyti mano valiai. Jei ryt vakare penktą valandą Gotjė ir 
Marinji nebus laisvi, nuvyksiu į Luvrą ir viską pasaky- 
siu. Karalius paklaus Margaritą ir... turbūt kitą naktį 
tamsta jau sėdėsi Templio požemy! | 

Valua atsiduso. Linktelėjo galva sutikdamas ir pasi- 
traukė kambario gilumon. 

Buridanas, priėjęs prie jo, ilgai žiūrėjo į jį ir liūdnai 
tarė: 

— Sudie, tėve! 

Išėjo iš kambario nesidairydamas. Prieškambaryje 
stovėjęs tarnas nuvedė jį toliau. Greitai perėjo pakelia- 
mąjį tiltą ir netrukus buvo Rožių Aptvare. Draugai grie- 
bė jį paeiliui į glėbius ir ėmė siausti iš džiaugsmo. 

— Šimtas tūkstančių vežimų velnių! Sėskimės ta pro- 
ga už stalo, išgerkim ir pavalgykim už mūsų kapitono 
sveikatą! — laukiniu balsu šaukė pašėlęs iš džiaugsmo 
Vilijus. | 

— Žinojau, kad sugrįš gyvas ir sveikas! — šaukė Ri- 
kė.— Gerkim už Buridano sveikatą... Vilijau, palik man 
lašelį, neišgerk viso... Juk aš kelias valandas tik ašaras 
gėriau... mano gerklė išdžiūvo ir trūkinėja! 


PASTANGOS 


Atsisėdęs už stalo, Buridanas pradėjo pasakoti savo 
nuotykius. 

— Aišku, kad ponas Enžeranas de Marinji bus išgel- 
bėtas! — tarė Rikė. 

— Po velnių, vyrai, juo toliau, juo blogiau! 

— Neliūdėk iš anksto! Marinji dar neištrūko iš Valua: 
nagų. Grovas gudri lapė, jis dar ką sugalvos... 

— O ką pasakys ponas Gotjė, sužinojęs, kad Marinji 
išgelbėtas,? 

— Kai abu bus laisvi, Gotjė galės iššaukti jį į Dievo 
teismą, — atsakė Buridanas. 

Pradėjo galvoti, kaip įtikinti Gotjė atsižadėti keršto. 

Buridanas ilgai negalėjo užmigti. Jam nedavė ramu- 
mo mintys apie Pilypo likimą ir apie tai, kad Gotjė ir 
Marinji dar neišvaduoti... Pagaliau minčių nuvargintas 
užsnūdo. 

Kita diena Buridanui atrodė nepaprastai ilga. Jis ėmė 
nerimauti. Neįtikėtina, kad Valua nesilaikytų žodžio. Juk 
nuo to priklauso jo zyvybė. 

Ketvirtą valandą jaunuolis nutarė eiti į miestą. 

Vilijus turėjo pasilikti ir saugoti rūsį, kuriame buvo 
uždarytas Stragildas, Rikė buvo pavesta sėdėti mansar- 
doje ir budėti. 

Bigornė nutarė eiti kartu su Buridanu. 

— Ir aš eisiu. įsivaizduokim, kad penktą valandą ant 
Templio pakeliamojo tilto pasirodys Marinji ir Gotjė. 
Ką tada, pone, darysi? — tarė Bigornė. 

— Sutiksiu juos, — atsakė Buridanas. 

Bigornė pakratė galvą. 

— Įsivaizduok, pone, jog Valua pasirūpino visa pa- 
daryti taip, kad negalėtum pasimatyti su karaliumi! Įsi- 
vaizduok, kad eisi jų sutikti, o iš Templio išbėgs du šim- 
tai lankininkų ir pagrobs tamstą ir abu kalinius... Tad 
leisk ir man eiti kartu. 

— Gerai, mano taurusis Bigornė! Pasitikiu tavimi 
sunkioje valandoje. | 

— Taip. O dabar įsivaizduok, pone, kad Templio du- 
rys neatsidarys ir negrąžins pono Gotjė... jau nekalbant 
apie Marinji. Ką tada darysi? 

— Palauksiu iki šeštos valandos,— atsakė susijaudi- 
nęs Buridanas,— paskui nueisiu į Luvrą. 

— Taip esi nutaręs? 

— Taip! 

— Gerai, tada trauksim drauge... 

Aptarę svarbiausiąjį klausimą, abu nutilo. Jau buvo 
netoli Templio. Bigornė nuvedė Buridaną iki tankių krū- 
mų, iš kur galėjai matyti didžiuosius Templio vartus. 

Templio tiltas buvo pakeltas, nors tatai buvo neįpras- 
ta. Buridanui atrodė, kad tai — tylus Valua grasinimas. 

Buridanas gniaužė kumščius. Abu. tylėjo, tik retkar- 
čiais Bigornė ranka palytėdavo Buridano petį, versdama 
jaunuolį pritūpti, Tai buvo baisiausia Buridano gyvenimo 
valanda. 

Išmušė šeštą. Buridanas įsiutęs suriko: 

— Į Luvrą! 

— Tegu bus taip! Į Luvrą, tai į Luvrą! — atsakė Bi- 
gornė. | 
Jie nubėgo Viel-Barbeto gatve, paskui skersgatviu 
išėjo į Švento Martyno gatvę.: Buridanas tylėjo, bet at- 
rodė baisus. Bigornė dūsavo ir kalbėjo maldą -už miru- 
siųjų vėles. Buvo tikras, kad eina žūti, ir meldėsi už savo 
vėlę, bijodamas, kad jo pažįstamas klebonas nelabai karš- 
tai imsis to darbo. 

Bigornė buvo įsitikinęs, kad gyvas iš Luvro neiš- 
trūks, bet nesvyruodamas ėjo su Buridanu. Jo kilni siela 
jam taip liepė daryti. 

Jie žingsniavo Švento Martyno gatve... 

Staiga sugaudė bažnyčios varpas ir skambėjo taip, 
lyg norėtų įrodyti Bigornė prašymą atpirkti jo vėlę. 

— Mea culpa! Mea culpa! — murmėjo Bigornė. 

Atsiliepė kitas varpas, paskui trečias, ketvirtas... Su- 
gaudė viso Paryžiaus bažnyčių varpai... Skambėjo niūri, 
liūdna varpų gedulo giesmė. 

Buridanas ir Bigornė sustojo ir ėmė klausytis laido- 
tuvių varpų gaudimo. Gatvėse ėmė rinktis žmonės, pirk- 
liai išbėgo iš savo krautuvių. Vieni kitų klausinėjo, kas. 
atsitiko. Moterėlės sustojo viduryje gatvės, o ten aukštai 
plaukė graudingas varpų gaudimas, skelbdamas žmonėms. 
gedulo žinią. 

— Kas čia dabar? — sušnibždėjo Buridanas. 

— Mea culpa! Mea culpa! — kartojo Bigornė ir ėmė 
baisiai nerimauti. 

— Pagaliau vis tiek kas bebūtų. Į Luvrą! — vėl griež- 
tai tarė Buridanas. 

Jau norėjo bėgti toliau, bet staiga Švento Martyno. 
gatvės posūkyje pasirodė kažkokia neregėta eisena. 

Skardėjo aimanos, verksmai ir skausmo šauksmai, 

moterys maldavo pasigailėjimo, vyrai joms pritarė. Sa- 
kytum, pats oras aidėjo didžiu, gailiu vaitojimu. 

Minia kas minutę sustodavo, skausmingai šaukdavo 
ir vėl slinko toliau. 

Pagaliau minios bangos pasiekė Buridaną ir Bigornė, 
kurie sustojo, pagauti mirtinos baimės. Jų širdys jau nu- 
jautė naują nelaimę. 

Minios viduryje ėjo dvylika jaunuolių giesmininkų, 
apsirengusių gedulo mišių drabužiais. 

Vienas iš jų žengė priešaky su mažu skambučiu, ku- 
riuo be paliovos tilindžiavo. Paskui jį ėjo milžiniško ūgio 
vienuolis. Jo galva buvo apdengta juoda neura, rankoje 
jis laikė didžiulį kryžių, aptrauktą šydu. Toliau žygiavo 
šeši žmonės su žibintais, paskui juos dvylika alebardi- 
ninkų su palenktomis į žemę alebardomis; toliau juodu 
arkliu, kurį vedė du juodai apsirengę vyrai, jojo Pary- 
žiaus miesto heroldas. Paskui vėl alebardininkai, o ap- 
link minia. Fantastiška eisena kas dvylika žingsnių su- 
stodavo. 

Heroldas išvyniojo ilgą pergamento ritinį ir ėmė šaukti 
skardžiu balsu: 

— Skelbiame visų ir kiekvieno žiniai, mūsų ponams 
riteriams, bajorams, miestelėnams ir kaimiečiams, visų 
Paryžiaus bažnyčių klebonams, kad nuo šios dienos visą 
mėnesį turi „būti visose valstybės bažnyčiose laikomos 
gedulo pamaldos. 

Heroldas sutrimitavo, atskleidė kitą pergamentą ir 
vėl ėmė skaityti: 

— Jo Didenybės Prancūzijos Karaliaus vardu! Aš, Ža- 
nas Baptista Baironas, Paryžiaus prisiekęs valdininkas, 
universiteto absolventas, karaliaus ir prefektūros herol- 
das, su gailesčiu ir skausmu pranešu visų čia esančių 
žiniai, kad tų pamaldų, kurias įsakė laikyti Jo Didenybė 
Karalius, tikslas maldauti Viešpatį, mūsų Kūrėją, taip 
pat Švenčiausią Paną Mariją ir visus Viešpaties šven- 
tuosius, kad jie priimtų į savo Amžinąjį prieglobstį aukš- 
tos ir garbingos kilmės kunigaikštytės Margaritos Bur- 
gundietės, Prancūzijos karalienės, Dievo valia viešpa- 
taujančio Karaliaus Liudviko X-jo didžiai dorovingos ir 
numylėtos žmonos vėlę. 

Ji, mūsų karaliaus ir viešpaties žmona, mirė savo Žy- 
dėjimo amžiuje karaliaus rūmuose — Luvre — šiandien 
vakare, Viešpaties 1314 metų dvyliktą dieną... 

Vėl sutrimitavo, ir vėl pasigirdo raudojimas ir skaus- 
mo riksmai. 

Berniukai ir choras ėmė skambinti, o kunigai šaukti: 

— Melskitės, broliai! Melskitės, seserys! Melskitės už 
karalienės vėlę! 

Eisena žygiavo toliau, žybčiodama žibintais, ir vaito- 
jimų bangos nuplaukė Paryžiaus gatvėmis. 

Minia nuoširdžiai liūdėjo Margaritos Burgundielės, 
nes ją labai. „mylėjo. 

Buridaną ši žinia smarkiai pritrenkė. 

— Jau mirė! — sušuko.— Margarita mirė! Valua trium- 
tuoja! 

— Vadinasi, mūsų žygį į Luvrą šuo ant uodegos nu- 
nešė! — tarė Bigornė. Jo tone vėl girdėjosi senas nerū- 
pestingumas ir nuostabus ramumas.— Tikėk manimi, pone, 
kad nori to, kas neįmanoma. Ponas Marinji pasmerktas, 
ir prisiekiu Dievu, jis to nusipelnė. Tik pamanyk, kiek 
žmonių pakorė, kad paskui užgrobtų jų turtus, atsimink 
brolius de Olnus! Juk tai tavo draugai. Prisiekiu, kad, 
išgelbėjęs jo gyvybę, atliktum piktą darbą... 

— Jis Mirtilės tėvas! — dusliai atsakė Buridanas. 

— Pagaliau ar šiaip versi, ar taip, — Margarita jau 
nebegyva. Valua tavęs nebebijo. Todėl nėra reikalo prieš- 
gyniauti mano sveikam protui. 

Buridanas tylėdamas pasuko ir ėmė žingsniuoti Rožių 
Aptvaro link. 

Jo krūtinėje virė tikras pragaras. Keikė likimą. Juk 
ne kas kitas, o likimas padarė taip, kad Margarita mirtų 
dabar... 

— Liko tik viena diena! Bet dar galiu išgelbėti Mir- 
tilės tėvą. 

Sutemo. | 

Buridanas ir Bigornė išėjo į Viel-Barbeto gatvę. Iš 
tolo plaukė minios vaitojimų aidas. 

— Išgelbėsiu jį, — atkakliai pakartojo Buridanas. 

Staiga ir čia, Templio apylinkėje, žybtelėjo žibintai. 
Ar ir tai buvo gedulo eisena? Bet tuojau draugai pamatė 
didelį raitininkų būrį, jojantį suglaustomis eilėmis. 

Buridanas vėl pajuto, kad artinasi kažkokia nelaimė. 
Klajojančiu žvilgsniu žiūrėjo į išjojusius iš Templio rai- 
tininkus. 

Staiga Bigornė timptelėjo jį už rankos. Jie pasislėpė 
krūmuose. Bigornė sušnibždėjo į ausį: 

— Atsargiai! Tai Valua kareiviai. 

Tą. minutę, kai Buridanas baimingai klausė savęs, ką 
reiškė šis naktinis žygis, Bigornė vėl griebė jį už rankos 
ir sušnibždėjo: 

— Reikalavai iš Valua, kad paleistų Marinji gyvą! 
Žiūrėk! Štai kokį atsaką duoda tau Valua! 

Ir tikrai, paskui Valua raitininkų būrį šlepsėjo du 
kunigai. Už kunigų žengė Paryžiaus miesto budelis Ka- 
peliušas, o paskui jį pasmerktasis mirti, — basas, atgailos 
marškiniais, su virve ant kaklo! Tai buvo Enžeranas de 
Marinji. | 

Paskutinis žingsniavo Valua, niūriai žvelgdamas į nu- 
galėtą priešą. Penkiasdešimt kareivių, karininkui vado- 
vaujant, lydėjo Valua. 

Buridanas, išplėtęs' akis, žiūrėjo į klaikų reginį. 

— Eikš, pone,— tarė Bigornė, kai visi raiteliai pra- 
jojo. 

Jie išlindo iš už krūmų ir susimaišė su minia, kuri 
įvairiai aiškino įvykį. Buridanas priėjo prie vieno mies- 
telėno, mandagiai pasveikino jį ir paklausė: 

— Kas čia buvo? | 

— Matau,— paniekinamu tonu atsakė miestelėnas,— 
kad tamsta ne paryžietis! Tai yra išdavikas Marinji, liau- 
dies engėjas, vargingųjų Žmonių budelis... dabar jį veda 
į katedrą atgailauti... 

— Taip, bet, man regis, pasmerktieji atgailauja pas- 
kutinę naktį prieš egzekuciją? 

— Taip. O kas? 

— Bet juk išdavikas turi būti pakartas tik poryt rytą... 

— Turbūt tamsta negirdėjai pranešimo, kurį heroldas 
paskelbė dieną. Egzekucijos terminą pagreitino, ir ryt 
rytą ponas de Marinji bus pakartas Montioke. 

Buridanas sudrebėjo, miestelėnas pasitraukė sau. 

— Bigornė! Klausyk! 

Pradėjo kažką šnibždėti bičiuliui į ausį. Lancelas pra- 

džioje pakratė galvą, paskui vis dėlto leidosi bėgti paskui 
raitelius. 

— Išgelbėsiu jį! — griežtai pakartojo Buridanas. 

Po valandos Buridanas jau -buvo Stebuklų Rūmuose. 
Purvinoje aikštėje stovėjo stalai, minia gėrė, valgė ir 
dainavo, o balanų šviesa krito ant valkatų baisių veidų 
ir paleistuvių veidelių. Stebuklų Rūmai džiaugėsi ir links- 
minosi. Buridanas į tai neatkreipė dėmesio, bet liepė nu- 
vesti jį pas Egipto kunigaikštį, Hanso įpėdinį. Pamatęs 
Buridaną, Egipto kunigaikštis neparodė nei džiaugsmo, 
nei nusistebėjimo, bet iš tono, kuriuo jis paprašė sėstis, 
Buridanas suprato, kad valkatų karalius viliasį, kad jis 
ilgiau viešės Stebuklų Rūmuose. | 

— Būk sveikas, kapitone Buridanai! — tarė Egipto ku- 
nigaikštis, sumušdamas su svečiu vyno taures. 

— Kunigaikšti, grįžtu pas jus. 

Kunigaikštis net pašoko iš džiaugsmo ir sušnibždėjo: 

— O, jei kapitonas Buridanas nori priimti piktadarių 
ir valkatų karaliaus sostą, didžius įvykius regėsime Ste- 
buklų Rūmuose ir visame Paryžiuje. 

— Netaip mane supratai,— pertraukė Buridanas.— 
Grįžau pas jus ne tam, kad būčiau jūsų vadas, o todėl, 
kad man reikia tavo ir tavo žmonių pagalbos. 

— Mums didelė laimė padėti kapitonui Buridanui. 
Sakyk, ko nori? Mūsų gyvybės? 

— Kunigaikšti, išklausyk mane. Ar tu niekada neno- 
rėjai ištraukti iš budelio rankų kurio nors iš savo žmo- 
nių, kai jį vedė žudyti? 

— Kiekvieno žmogaus gyvybė turi vieną ir tą pačią 
vertę, — išdidžiai atsakė Egipto kunigaikštis.— Kai kas 
nors iš mūsiškių -pakliūva sargybai į nagus, gelbstisi, 
kaip pats išmano. Kam turėtume rizikuoti daugelio žmo- 
nių gyvybe, gelbėdami vieną Žmogų? 

— O jei kiltų mintis išplėšti iš budelio rankų žmogų, 
kuris turi būti pakartas?.. Kaip tada būtų? 

Egipto karalius nusijuokė. 

— Jei mes nutartume, tai po dviejų valandų pasmerk- 
tasis būtų laisvas. Jo nesulaikytų net stoniausios kalė- 
jimo mūro sienos: iš kalėjimo neliktų nė aikmenėlio! Jei 
pasmerktąjį pastatytų po kartuvėmis, prasiskverbtume pro 

kariuomenės eiles, pakartume budelį, o pasmerktąjį pa- 
leistume, nors reikėtų palikti tūkstantį lavonų. 

— Gerai! — murmtelėjo Buridanas. 

Abu nutilo. Egipto kunigaikštis ramiai laukė, ką dar 
pasakys svečias. 

— O dabar klausyk,— tarė jauniuolis.— Ar tavo Žžmo- 
nės dar mini mane geru Žodžiu? 

Kunigaikštis parodė ranka į aikštę, į kurią žvelgė jo 
namo langelis. . 

— Ten apie septynis tūkstančius žmonių. Įsakyk jiems, 
ką tik nori. Liepk nueiti į Luvrą, pagrobti Prancūzijos 
karalių ir atvesti jį čionai; nepraslinks nė valanda, o vi- 
soje karalijoje nebeliks 'nė vieno piktadario, nė vienos 
meilę parduodančios moters, nė vienos žmonos, nė vieno 
vaiko. Visi Stebuklų Rūmai žygiuos į Luvrą vien tik dėl 
to, kad to mori šlovingasis kapitonas Buridanas. 

Buridano akyse sužibėjo džiaugsmas. 

— Kunigaikšti, atėjau prašyti pagalbos, nes vienas 
manųjų yra valdžios rankose. Jį turi pakarti! 

— Gerai! Išgelbėsim tą žmogų! Paleisim, išvaduosim, 
nesvarbu, kokiame jis sėdi kalėjime. Tai yra tokia pat 
teisybė, kaip ir tai, kad esu piktadarių karalius, jų pačių 
laisvai išrinktas. Ar jį jau veda karti? 

— Taip, bet mes dar suspėsim. 

Buridanas lengviau atsiduso. 

Egipto kunigaikštis kalbėjo toliau: 

— Kada.turi pasmerktąjį Uoka 

— Ryt anksti rytą, švintant. 

— Ryt rytą? Kuriose kartuvėse? 

— „Naujose, kur dar niekas nebuvo pakartas. 

— Vadinasi, kalbi apie Montioko kartuves, kurias pa- 
statė Marinji. 

Egipto kunigaikštis krūptelėjo, paskui keistu balsu pa- 
klausė: 

— Pasmerktojo vardas? 

— Marinji! — atsakė Buridanas. 

Valkatų ir piktadarių vadas nutilo. Matyt, buvo pasi- 
ryžęs išgirsti šį vardą, nes nenustebo. 

— Ką manai? — kimiu balsu paklausė Buridanas. 

Egipto kunigaikštis griebė Būridaną už rankos ir pa- 
traukė jį prie lango į Stebuklų Rūmų aikštę, kur prie 


19. Užs. Nr. 1548. | 289 


apstatytų gėrimais ir valgiais stalų puotavo valkatų ir 
ištvirkėlių minia. Jis tarė:. 

— Stebuklų Rūmai iškilmingai mini savo mirtino prie- 
šo Marinji nužudymo išvakares... 

Buridanas pabalo. Valkatų vadas kalbėjo toliau: 

— Jei dabar išeisiu ir sušuksiu miniai: „Kas, nori 
atiduoti savo gyvybę už kapitoną Buridaną“, įsitikinsi, 
kad visi šoks iš vietos ir suriks choru: „Aš, aš!“ O jei, 
kapitone, pasakysi jiems: „Ar norit atiduoti savo gyvybę 
už mane, jei aš noriu išgelbėti Enžeraną de Marinji? 
Kas man pasiruošęs padėti?“ Pamatysi, jie visi tada puls 
tave. Kiekvienas laikys garbe nudurti tave durklu. Kapi- 
tone Buridanai, ponas de Marinji yra nuteistas! 

Buridanas tylėdamas žiūrėjo į reginį. Keli šimtai val- 
katų sudarė milžinišką ratą, kūrio viduryje stovėjo kar- 
tuvės. Iš anksto paruošta žmogaus pavidalo baidyklė 
stypsojo po kartuvėmis, jai ant kaklo buvo užnerta kilpa, 
ir netrukus manekenas pakibo ore. Laukinis riksmas ir 
staugimas lydėjo šią sceną. Tai valkatos korė Marinji 
pavidalą, laukdami tos valandos, kai tikrasis Marinji 
pakibs Montioke. 

Buridanas, daugiau nieko nesakydamas, apsigaubė ap- 
siaustu ir išėjo į aikštę, Egipto kunigaikščio lydimas. 
Kunigaikštis palydėjo. jį iki Stebuklų Rūmų sienų. 

Išmušė vidurnaktį. 

Marinji liko gyventi tik kelios valandos, nes švintant 
turėjo būti pakartas. | 

— Išgelbėsiu jį! — sušnibždėjo Buridanas, tvirtai pa- 
sitikėdamas savo jėgomis. 

Leidosi bėgti Rožių Aptvaro link. Prie pat namų su- 
sitiko su Bigornė, kuris, jo laukdamas, vaikštinėjo gatve. 

— Na ir ką? — paklausė Buridanas. 

— Ne tiktai žinau, kur jis gyvena, bet ir kalbėjau su 
juo... Jis laukia pono. 

Aplink Šatlė tęsėsi siaurų gatvelių labirintas, iš ku- 
rio labai nelengva būtų ištrūkti. Gatvelės nešvarios ir 
dvokiančios. Tik prie didžiųjų Satlė vartų, erdvioje aikš- 
tėje, buvo galima šiek tiek laisviau atsikvėpti. 

I ancelas Bigornė nuvedė Buridaną į vieną iš tokių 
gatvelių. Sustojo prie žemo namelio. 

Nė vienas iš jo langų nežvelgė į gatvę. Durys apkal- 
tos geležimi. Viršutinėje durų dalyje buvo mažas langelis. 

Bigornė trenkė ikumščiu į duris. Langelis atsidarė, 
ir jame pasirodė žiaurus veidas, apšviestas balanos. 

— Atidaryk! — tarė Bigornė.— Tai aš kalbėjau su ta- 
vimi prieš valandą, kai išėjai iš Dievo Motinos katedros, 
kur nuvedei pasmerktąjį. 

Buridanas, skubiai persižegnojęs, įsmuko į namelį. 
Paskui jį įslinko Bigornė. Namelio gyventojas uždarė 
duris. Nereikia stebėtis, kad Buridanas persižegnojo. Jis 
buvo krikščionis, o namelyje, į kurį įėjo, pagal anų laikų 
pasakojiinus, gyveno piktosios dvasios, nes tai buvo bu- 
delio buveinė. 

Šeimininkas nusivedė juos į didžiulę salę, labai šva- 
rią ir net neblogai mebliuotą. Meisteris Kapeliušas pa- 
statė žibintą ant stalo, o rankos gestu paprašė savo sve- 
čius sėstis. Buridanas ir Bigornė nesisėdo. Visi stovėjo. 

— Pažįsti mane? — paklausė Bigornė. | 

— Ne,— atsakė Kapeliušas. 

— Esu tas, kurio vos nepakorei Montioke. 

Kapeliušas, stipriai suspaudęs durklą rankoje, atsakė: 

— Galimas daiktas. Man atiduoda pasmerktąjį, o aš 
tik nukertu jam galvą arba užneriu kilpą, ir viskas. 

— Esu. Lancelas Bigornė. 

— Galbūt. 

— O aš Žanas Buridanas, kurį galbūt kada nors pa- 
karsi. Už mano galvą paskirtas atlyginimas. 

— Ir tai galimas daiktas. 

Pagaliau budelis paklausė: 

— Ko norit iš manęs? 

— Tuojau sužinosi,— tarė Buridanas.— Pasakyk man, 
kiek gauni už kiekvieną pakorimą? 

— Kartais daugiau, kartais mažiau. Apskritai, uždir- 
bu per metus tūkstantį livrų. Ne kiekvienas Paryžiaus 
gyventojas gali pasigirti tokiu uždarbiu. Be to, aš dar 
gaunu kasmet iš miesto dvidešimt šešis Paryžiaus livrus. 

— Kapeliušai! — kalbėjo toliau Buridanas.— Ką pasa- 
kytum, jei paprašyčiau tave nežudyti Enžerano de Ma- 
rinji? 

— Viskas galima. 

Buridano širdyje ruseno viltis. 


— Padarysiu taip, kaip paprastai darau, jei pasmerk- 
tojo Žmona, sūnus ar brolis ateina prašyti to, ko tu 
prašai... 

— A, vadinasi, jau nebe pirmą kartą... 

Kapeliušas ramiai tarė: 

— Jei ne pašalinis uždarbis, neturėčiau tų trijų tūks- 
tančių livrų, kuriuos atidedu kasmet juodai dienai. Pa- 
smerktasis, kuriam išgelbsčiu gyvybę, duoda man dau- 
giau pelno, negu tas, kurį pasiunčiu į dangų arba pra- 
garą. ši 
Pasigirdo. jo klaikus juokas. 

— Kaip tai darai? 

— Kai pasmerktajam reikia nukirsti galvą, nieko ne- 
galiu jam padėti. 

— Taip! Bet mes kalbam apie pakorimą! 

— Puiku! Štai tokiu atveju iš anksto įpjaunu virvę, 
kino svoris nutraukia ją, po valandėlės pakartasis atsi- 
kvoši, ir jam grįžta sąmonė. Jei, man tempiant jį už ko- 
jų, virvė trūksta, pasmerktojo gyvybė išgelbėta. 

— Tiesa, tiesa! — sušnibždėjo Bigornė. 

— O paskui? 

— Paskui kartais mane įkiša į kalėjimą mėnesiui, bet 
man tai vieni niekai... Mat mane baudžia, kad nepatik- 
rinau virvių stiprumo. 

— O pasmerktasis? 

.— Jam dovanoja gyvybę, nes virvė trūko. Tai yra įro- 
dymas, kad Dievas arba velnias norėjo jį išgelbėti. Pas- 
kui nuveda į kalėjimą, bet tai man nerūpi. Tada reikia 
derėtis su prižiūrėtojais. Žinok, pone, jie nenusileidžia. 

Buridanas paklausė: 

— Ar sutinki ir su Marinji pasielgti taip, kaip elgiesi 
su kitais? 

— Taip,— valandėlę pasvyravęs atsakė Kapeliušas. 

Jo akyse sužibėjo kažkoks žvėriškas griežtumas. 

— Tik čia labai svarbus reikalas. Jis galingas mi- 
nistras. Už jį mane pasodins kokiems trims mėnesiams 
į cypę, nes ponui Marinji parengta kilpa nėra šiaip sau 
virvagalis. 

Buridanui pasirodė, kad Kapeliušas jau nori atsisa- 
kyti. 

— Štai klausyk, pone. Už kilpos parengimą papras- 
tam miestelėnui imu tris talerius, nemažiau. Bajorui — 
aštuonis talerius auksu. Už kilpą ministrui Marinji ir 
už kiekvieną mėnesį. sėdėjimo cypėje po dešimt talerių. 
Viso labo trisdešimt talerių auksu ir nė skatiko mažiau. 
Nesutinkat — sudie! | 

— Iškratyk kišenes! — atsisuko Buridanas į Bigornė. 

— Kas atsitiko? — suriko nustebęs Bigornė. 

— Taip! Juk turi dar Malingrė turto likučių! Duokš! 

Bigornė nesipriešino, bet jo žvilgsnis rodė, kad jį 
varsto skausmas. Pradėjo berti pinigus ant stalo ir taip 
gailiai, kad net Kapeliušo širdis suminkštėjo. 

Ant stalo jau gulėjo dvidešimt septyni auksiniai du- 
katai, t.y. beveik triskart tiek, kiek reikalavo Kapeliušas. 
Milžiniškos budelio rankos griebė auksą, ir jis dingo jo 
kišenių nasruose. 

Tada Buridanas priėjo prie Kapeliušo, aštriai pažvel- 
gė jam į akis ir griežtai tarė: 

— Marinji nemirs. 

Kapeliušas vietoj atsakymo persižegnojo ir pakėlęs 
ranką prisiekė. 

— Gerai, — tarė Buridanas. | 

Davė ženklą Bigornė, ir jie išėjo iš budelio namelio. 

Grįždamas į Rožių Aptvarą, Bigornė murmėjo sau 
panosėje: 

—- Na, kas galėtų pasakyti, kad aš, Lancelas Bigornė, 
išpirkau nuo mirties poną Marinji. Sventasis Barnabai, 
padėk man! Bijau, kad mane ištiks koks priepuolis, o gal 
ir visai numirsiu... 

Grįžę namo, Buridanas ir Bigornė atsigulė ir užmigo. 

Švintant visi draugai buvo pasirengę keliauti. 

Bet išėjo tik Buridanas, Bigornė ir Vilijus. Rikė liko 
saugoti Stragildo. Nužingsniavę prie Tapytojų vartų, pa- 
matė nesuskaitomą daugybę žmonių, slenkančių į tą pu- 
sę, kur aušros spindulių aplietos stovėjo juodos kartuvės. 

MARGARITOS BURGUNDIETĖS 
PASKUTINĖS MINUTĖS 


Buridanui išėjus, grovas de Valua susimąstė ir taip 
prasėdėjo visą naktį. 

"Tik prašvitus atsipeikėjo. Rytą apie aštuntą valandą 
į kambarį įėjo tarnas kviesti poną pusryčiauti. Valua 
nutarė niekam neišsiduoti, koks esąs prislėgtas, nes tai 
jam galėjo pakenkti. Jam vaidenosi, kad visi tik ir kar- 
toja: | 

— Štai žmogus, kuris dar vakar buvo galingiausias 
visoje valstybėje, o šiandien jį pakars, kaip ir jo prie- 
šininką Marinji. Tose pačiose kartuvėse, kurias Marinji... 

Susijaudinęs nuėjo į valgomąjį. Atsisėdo prie stalo 
po baltu baldakimu. Aplink susirinko Templio įgulos ka- 
Tininkai. 

Valgė su apetitu ir išgėrė kelias vyno taures. 

Niekas nepastebėjo jo susirūpinimo. 

Grįžęs į savo kambarį, pasijuto šiek tiek stipriau. 
Pradėjo galvoti apie būdus Buridanui ir Bigornė suimti. 
Paskui pamanė mesti viską ir pabėgti iš Paryžiaus, bet 
tai būtų tik Margaritos nekaltumo pripažinimas... 

Kilo net mintis sutraukti kariuomenę, užimti Luvrą, 
suimti Liudviką ir pasiskelbti karaliumi. Bet tai rizikin- 
gas žygis: Liudviką visi mylėjo ir būtų jį gynę. Įvykdyti 
Buridano norą ir paleisti Marinji ir Gotjė? Bet grovas 
tuojau išsižadėjo šios minties. Jis verčiau mirs, negu pa- 
leis į laisvę tą žmogų, kurio taip neapkenčia! Eiti pas 
Margaritą ir prašyti jos malonės? 

Kai jau rimtai ėmė galvoti apie tokį planą, jo galvoje 
blykstelėjo dar viena mintis, vienintelė praktiška mintis. 

Žiaurus džiaugsmas pripildė jo širdį. Pakilo iš vietos, 
piktai nusijuokė ir, pašaukęs karininką, įsakė jam: 

— Parengti palydovus! Žirgą! Joju į Luvrą! 

Po valandos Valua buvo karaliaus kambaryje. 

— Sir,— tarė, — atėjau pranešti apie savo įsakymus, 
kuriuos daviau dėl Marinji egzekucijos. Jei sutinki, tai 
nėra ko delsti. Galbūt šiek tiek nukentės ministro siela, 
nes jis mažiau turės laiko atgailauti. Bet už tai mes, 
greičiau būsime ramūs. Žinau, kad jo draugai nori jį 

pagrobti. Turim, Sir, neleisti jiems to padaryti. Ryt švin- 
tant tavo teisingumas turi būti įvykdytas. Tegu tada jo 
draugai pasiims jo lavoną. 

Liudvikas sutikdamas mostelėjo ranka. 

Ar jam berūpi, kada Marinji bus pakartas? Ar jam 
berūpi, kad kažkas nori išvaduoti buvusį ministrą? Jis 
nebegalėjo skirti, kas svarbu, o kas nesvarbu. Jis net. 
abejojo, ar tikrai yra Prancūzijos karalius? Jam jau nie- 
ko pasaulyje nebebuvo. Žinojo tik, kad nepaisant to, kas 
atsitiko, jo meilė Margaritai dar labiau įsiliepsnojo, 0 jis 
jau nebeturi teisės jos mylėti, nes Margarita turi mirti 
ir jos mirtis bus ir jo mirtis. 

Retkarčiais vėl surusendavo silpna viltis, kad, Mar- 
garitai mirus, jis galės ją pamiršti... Kitaip jos atmini- 
mas užnuodys jo visą gyvenimą. 

Bet neturėjo drąsos pats nužudyti jos, o ji... ji neno- 
rėjo išgerti jai paliktų nuodų. 

Valua įdėmiai žvelgė į karalių. Jis suprato šaltą Liud- 
viko X abejingumą viskam, kas nesisiejo su jo meile. 
Nutarė pasinaudoti tokia karaliaus nuotaika. 

— Sir,— tarė, — nors tai sunki pareiga, bet turi įvyk- 
dyti ją iki galo. 

— Išeik, Valua. Jau turi Marinji. Ko dar nori? 

— Sir, keistus žodžius sakai. Aš neturiu Marinji... tai 
ne mano, o valstybės reikalas. Marinji išdavikas. Jis yra 
pasmerktas už išdavystę. Jei, Sir, nori, jam galima grą- 
žinti visas jo teises, ir jis vėl galės pasirodyti Luvro 
rumuose. 

— Tebūnie, kas turi būti! | 

— Klausi, ko noriu? Trokštu, kad būtum ramus, kad 
tavo širdis taip nekentėtų. To negalima padaryti, kol pik- 
tadarybės yra susisukusios gūžtą po Luvro stogu, kol tu 
kvėpuoji užnuodytu oru. 

— Ji mirs, — sušnibždėjo karalius. 

— Sakai... ji mirs! Nėra reikalo jai mirti. Reikia, kad 
viešoji byla nuplautų gėdą nuo tavo garbės... 

— Niekada! — piktai suriko Liudvikas, pašokęs iš vie- 
tos.— Nenoriu, kad visi žinotų, kas įvyko. Nedrįsiu pa- 
sirodyti paryžiečiams, jei jie viską sužinos... O paskui, 
paskui... 

Nelaimingasis karalius ėmė raudoti. Valua pasilenkė 
prie jo ir sušnibždėjo: 

— Prisipažink, Liudvikai, tu nori, kad būsimosios 
kartos nekeiktų jos atminimo? Nori, kad Margarita tavo 
tautai liktų visų gerbiamu dorovės angelu? Turi pagrin- 
do. Karalienė turi. būti aukščiau visų įtarimų! 

— Tiesa? — sušuko dėdės švelnumo sujaudintas ka- 
ralius. 

— Kad. tai įvyktų, ji turi pati nusižudyti! 

— Palikau jai nuodų... Gal jau mirė. 

— Gal nori, kad aš tai padaryčiau? 

— Niekada! — suriko išsigandęs Liudvikas. | 

Svyravo, paskui nulenkė galvą ir, kaip išsigandęs ma- 
žas vaikas, tarė: 

— Eik! ė 

Valua džiūgaudamas išbėgo. 


Margaritos skausmas. per paskutines dienas pasiekė 
aukščiausią laipsnį. Valandėlėmis jautė, kad -kraustosi iš 
proto. Šitaip ją paveikė ne tiktai pastarųjų dienų įvykiai, 
bet tikriausiai ir nuodai, nes Žana „nesuspėjo gerai iš- 
plauti flakono. E 0 

Margarita, pastebėjusi ant stalo buteliuką suprato, 
kodėl Liudvikas jį paliko ir nutarė .-nusinuodyti. Bet išti- 
kimoji Zana išpylė nuodus ir pakeitė juos vandeniu, tad 
Margarita liko gyva. 

Įtikėjusi, kad kiekvieną minutę gali mirti, apkvaitinta 
nuodų likučių, Margarita praleido baisią naktį. 

Kovojo su mirties šmėkla ir kankinosi, kad žūsta jos 
tik dabar gimusi meilė vyrui. 

Kai per tankias žaliuzijas pradėjo skverbtis dienos 
šviesa, karalienė pakilo iš patalo ir, priėjusi prie lango, 
atitraukė užuolaidą. 

Rytas buvo toks gražus ir saulėtas, kad net niūrus 
bokštas jau nebebuvo panašus į mūrinį karstą. Atrodė, 
kad visos šmėklos dingo, protestuodamos, kad kruvinoji 
ištvirkėlė pagaliau susilaukė pelnytos baūsmės. 

Margarita atsistojo lango nišoje, priglaudė veidą prie 
grotų ir ilgai žiūrėjo į Nestlio Bokštą. Žiūrėjo be baimės. 

Dabar, prieš atsisveikindama su gyvenimu, jau nebebi- 
jojo šmėklų, nepatyrė jokios baimės. 

Bet jausdama, kad nuodai neveikia, pamanė: „Tai ne- 
buvo nuodai! Liudvikas tik norėjo mane išbandyti! Liud- 
vikas nenori, kad mirčiau! Jis mane tebemyli! Dar gy- 
vensiu! Dar būsiu laiminga!“ 

Pridėjo šaltą ranką prie degančios kaktos. Pasivai- 
deno, kad smegenyse kažkas pajudėjo, kad trūksta kau- 
kolė, ir kažkas sminga galvon. Ir vėl viskas aprimo. Po 
valandėlės vėl pajuto tokį pat, tik aštresnį skaudėjimą, 
ir vėl jis dingo. Įsižiūrėjo į Nestlio Bokštą, lyg norė- 
dama įsitikinti, ar tikrai jis toks baisus. 

Saulės spinduliai užliejo Paryžių auksinės šviesos jū- 
ra. Tūkstančiai prekiautojų sukaliojosi mieste, girdami 
savo prekes. Žmonės ėjo, šūkavo, kalbėjosi. Paryžius virė, 
kunkuliavo, tarsi užkaistas puodaš. Ši diena buvo ypač 
triukšminga. 

Visas Margaritos gyvenimas praslinko prieš jos akis. 

Visų jos nelaimių priežastis buvo meilė. 

Meilė! Teisingiau sakant, aistra, nes iki šiol dar nieko 
nemylėjo. 

Marinji? — Jaunos, kupinos gyvybingų jėgų merginos 
dūkimas. | | | 

Valua? — Pramoga tuščiam laikui praleisti. 

Vėliau daugybė gražių meilužių. 

Daugybė aistrų šėlsmo aukų. | 

Ji buvo kalta, kad ir savo seseris įtraukė į šį dumblą. 
Dabar jos turbūt suskubo išvažiuoti, nepalikusios pėd- 
sakų. O ji žus nuo likimo keršto. 

Buridanas, kurį norėjo paveržti iš savo dukters, pats 
to nenorėdamas, tapo keršytoju. 

Taip buvo lemta. Taip turėjo būti. | 

Likimas žiauriai atkeršijo jai, nes štai ji, kuri neži- 
nojo, kas yra tikroji meilė, myli... ir kenčia... myli tą, ku- 
riam buvo neištikima... Savo vyrą, o jis... Niekada ja 
daugiau nebepasitikės. 

Gotjė prakeikimas krito ant jos galvos. 

„Ne, ne, Liudvikas negali manęs atstumti“, — šnibž- 
dėjo, sunkiai gaudydama orą sausomis lūpomis. 

„Dar tebemyli mane! Ak! Kaip aš jį dabar mylėsiu! 

Mylėsiu, kaip nieko dar nemylėjau! Sudie, prakeiktas 
Bokšte!“ 

Staiga išsigandusi sustingo, klaikias akis įbedusi 
į Nestlio Bokšto aikštelę, nes pamatė... aiškiai pamatė 
šmėklą... Gotjė de Olną. 

Matyt, taip paveikė nuodai, visiškai suardę nervus. 
Haliucinacija pasikartojo... | 

Nestlio Bokšto viršūnėje vėl pamatė kažkokį vyrą ir, 
patikėjusi, kad tai Gotjė de Olnas, ėmė drebėti ir vapa- 
lioti:. 

— Gotjė! Zmogus, kuris mane prakeikė! Gerai žino- 
jau, kad anksčiau, ar vėliau žūsiu... kad prakeikimas išsi- 
pildys. Maldauja manęs... Stragildai, neužrišk maišo, ne- 
noriu, kad tie nelaimingieji būtų įmesti upėn! Gana au- 
kų! Gana piktadarybių! Visagalis Dieve, gana! Per vėlu! 
Įmetė. juos. | 

Matė Stragildą, matė visas baisiosios piktadarybės 
smulkmenas... Klausėsi žiauraus Stragildo juoko, paskui 
išgirdo baisingą, mirtiną riktelėjimą, ir viskas nutilo. 

Įsitvėrė rankomis lango grotų, plačiai atmerktomis 
akimis žiūrėjo į baisų savo vaizduotės reginį. Girdėjo 
Gotjė balsą: „Palauk, broli, perpjausiu maišą, ištrūksiu 
iš jo ir eisiu į Bokštą, į Didįjį Luvro Bokštą ir atkeršy- 
siu tai niekšei, ištvirkėlei!“ | 

Vėl mato, kaip Gotjė išlindo iš maišo, perplaukė upę 
ir ėmė kilti laiptais į bokštą... aukščiau, aukščiau... Žiū- 
rėjo Margaritai tiesiai į akis... Įtempusi paskutines jėgas, 
trūktelėjo žaliuzijas ir krito lovon. Kiek laiko gulėjo, ne- 
pajėgė suprasti. 

Staiga pakilo, pridėjo ranką prie kaktos ir suvaitojo: 
„Girdžiu... girdžiu... eina laiptais... Eina... Neleiskit jo 
čionai! Liudvikai! Eikš! Liudvikai!“ 

Norėjo šokti iš lovos, bet nuostaba sukaustė ją. Aiš- 
kiai girdėjo Gotjė žingsnius. Patekęs į Luvrą, jis dabar 
sėlino pas ją... prislinko... ir pasilenkė prie lovos. 

Bet šį kartą tatai nebebuvo regėjimo haliucinacija. 
Prie Margaritos lovos pasilenkė gyvas vyriškis. Tai buvo 
Šarlis de Valua. 

Išvydęs Margaritą,-sudrebėjo. Pamatė svetimą, sulie- 
sėjusią moterį, leisgyvę, nes ji jau kelias dienas nieko 

nevalgė. Galbūt tai buvo tik gražios, žavingos ir išdi- 
džios Margaritos Burgundietės šmėkla? 

Valua širdyje blykstelėjusi vilties kibirkštėlė užgeso. 
Margarita miršta! Bet ji dar gyva! Dar gali jį išduoti. 

Nusišluostė nuo kaktos šalią prakaitą ir piktai murm- 
telėjo: 

— Margarita, tu turi išgerti nuodų! 

Karalienė dar rado jėgų sušukti: 

— Pasigailėk, Gotjė, pasigailėk! Nežudyk manęs! Aš... 
Ak! Bet tai ne Gotjė! Kas tu esi! A! Pažinau tave! Tu — 
Valua! 

Nusikvatojo ir riktelėjo: 

— Valua! Mano meilužis! Tik jo čia trūko, man mirš- 
tant! 

— Tylėk! — piktai subliuvo Valua, baimingai trauk- 
damasis prie durų. 

— Mano meilužis! — vėl sušuko Margarita.— Eikit 
visi čion! Visų, kuriuos mylėjau, šmėklos eikit čionai! 
Ir tu, Buridanai, ir tu, Pilypai! Gotjė! Eikit! Noriu, kad 
visi įeitumėt. 

Staiga jos balsas lyg ir pertrūko. Valua drebančia 
ranka griebė durklą. Bet metė jį į šalį. Negalima pralieti 
kraujo! Ėmė dairytis kraujais pasruvusiomis akimis, ieš- 
kodamas kokio nors daikto, kuriuo galėtų užmušti Mar- 
garitą. | 

Staiga pamatė. | 

Griebė už ilgų, beveik iki žemės, šilkinių plaukų, ap- 
vyniojo jais Margaritos švelnų kaklą ir pradėjo plaukų 
kilpa ją smaugti... 

Paskui lėtai atvyniojo, paleido plaukus, kurie krito ant 
pagalvių, ir, piktai suurzgęs, įsitikino, kad Margarita vis 
dar tebekvėpuoja. 

Jos pamėlynavusios lūpos tyliai sušnibždėjo: 

— Mirtilė... pasigailėk Mirtilės... pasigailėk mano duk- 
ters! 

Jos kūnas ėmė trūkčioti ir pagaliau sustingo. Marga- 
rita mirė. 

Valua lėtai pasitraukė prie durų, atsirėmė pečiais 
į jas ir apstulbusiomis akimis paskutinį kartą žvilgtelėjo 
į Margaritos lavoną. Taip prastovėjo visą valandą. Pas- 
kui išėjo iš pasmaugtos karalienės kambario. Atrodė bai- 

siai, buvo išblyškęs kaip giltinė: Nusvirduliavo į kara- 
liaus apartamentus. Prislinko prie Liudviko ir, pasilen- 
ikęs prie jo, tarė:: | 

— Sir, karalienė jau mirė! 

Karalius atsistojo, pasviro ir,-baisingai surikęs, krito 
žemėn. 

Valua pasilenkė prie gulinčiojo, pažvelgė į jį su keis- 
tu, liguistu smalsumu ir sušnibždėjo: „Dabar aišku, kad 
ne vėliau kaip po šešių EE aš būsiu Prancūzijos 
karalius“. 


MARINJI KARTUVĖS 


Lancelas Bigornė, Vilijus ir Žainds Buridanas sustojo 
prie Tapytojų vartų. 

Minia plaukė pro vartus kaip upė, visi skubėjo prie 
Montioko kartuvių. Daug žmonių nešėsi mažus žibintus, 
nes buvo dar tamsu. Moterys tempė ant pečių dideles 
pintinės su maistu. Kalbėjosi, juokėsi, linksmos mote- 
riškės stumdė ir pliekė įsikibusius į jų sijonus vaikus. 
Jauni vyrai, naudodamiesi ankštumu, žnaibė gražias mer- 
ginas. Gatvės pardavėjos gyrė savo prekes. 

— Dešros, puikios dešros! Farširuota žąsis! 

— Nuostabus vynas, paragaukit! 

Miestelėnai šaukė vienas kitą: 

— Ei, kur tu! Eik čionai! 

Moterys cypavo: 

— Viliūje, eik čia! Baik plepėti, nes paskui neberasi 
geros vietos! 

Buvo linksma kaip mugėje. Visi džiaugėsi. Klajokliai 
menestreliai jau repetavo dainas, pritaikytas Marinji lai- 
dotuvėms, mes jis pirmas bus pakartas jo paties. lėšomis 
pastatytose kartuvėse. 

Linksmai dainuodami: vaikštinėjo studentų būriai. Vie- 
nuoliai, susijuosę abitus, kad nekliudytų žengti, slampi- 
nėjo nuo vienos žmonių grupės prie kitos, ieškodami dy- 
kai išgerti ir pavalgyti. | 

Žmonės mielai vaišindavo „tėvus“, kurių „dauguma 
buvo jauni, sveiki ir gražūs vyrai. Vienuoliai ne. tiktai 

mokėdavo išgerti ir pavalgyti, bet sugebėdavo linksmai 
pajuokauti arba padainuoti linksmų talalynių.. 

Merginos: ir jaunos moteriškės ypač stengėsi vaišinti 
„tėvelius“, negailėdamos ne tik vyno ir dešrų, bet ir daug 
žadančių žvilgsnių. 

Visas Paryžius išėjo iš miesto ir traukė į Montioką. 

Bigornė į visa tai nekreipė jokio dėmesio, jis nieko 
nematė, tik liūdnai galvojo apie dukatus, patekusius į Ka- 
peliušo rankas. 

— Ir tai padaryta, kad išgelbėtume Enžerano de Ma- 
rinji gyvybę, — piktai kartojo Bigornė. 

Jis jau du kartus buvo praturtėjęs ir abu kartus. Bu- 
ridanas išeikvojo jo turtą. Stragildo auksas nukeliavo 
į Stebuklų Rūmus, nes, girdi, buvo isuterštas krauju! Ma- 
lingrė skrynelė taip pat be naudos dingo. 

— Daugiau nebesirūpinsiu kaip įsigyti turto,— mur- 
mėjo Bigornė,— nes tas mūsų absolventas yra kiauras 
maišas; net karaliaus turto jam neužtektų. 

Buridanas galvojo tik viena: norėjo atsistoti arčiau 
kartuvių, kad girdėtų, ką pasakys Enžeranas de Marinji, 
supratęs, kad jo gyvybė išgelbėta. Jau mąstė, kaip išva- 
duosiąs Marinji iš kalėjimo. 

Pasirodė dideli lankininkų ir alebardininkų būriai ir 
išsirikiavo prie milžiniško mūrinio pastato, ant kurio 
stovėjo kartuvės. Buridanas stovėjo iš rytinės pusės. Kar- 
tuvės buvo naujos ir dar nebaigtos. Budelis pats turėjo 
atsinešti virvę. 

Minia susėdo ant žolės ir pradėjo pusryčiauti. Kurį 
laiką buvo girdėti tik juokai ir linksmų balsų ūžesys. 
Zmonės valgė ir gėrė už Marinji vėlę. Visur slankiojo 
daugybė elgetų, prašydami išmaldos, kišenvagiai pradėjo 
rugiapjūtę. 

Staiga ūžesys nutilo, visi atsistojo. Iš šimto tūkstan- 
čių krūtinių išsiveržė šaukimas: 

— Einal Eina! 
milžiniškų, kasko pastato NaPbi š ir = 2 

Minios žvilgsniai buvo mukreipti į Tapytojų vartus. 
Iš ten -pasirodė eisena. Slinko ilga kunigų, vienuolių ir 
lankininkų procesija, paskui ją ėjo udsiS o paskui bu- 
delį — pasmerktasis. 

Eisenai artinantis, minioje kilo ūžesys, pasigirdo 
Ikeiksmai, plūdimasis. Prasiveržė Paryžiaus neapykanta 
Marinji. | | 
Ministras ėjo viduryje kareivių būrio. Jo rankos ir 
kojos nebuvo sukaustytos. Bet jis buvo aprengtas atgai- 
los marškiniais ir rankoje laikė didelę grabnyčią. 

Pėdino basas. 

Buvo ramus ir išdidus. Tarytum negirdėtų keiksmų ir 
įžeidimų. Žvelgdamas į budelį, šypsojosi taip, kaip šyp- 
sodavosi, įodamas Paryžiaus gatvėmis priešakyje riterių 
būrio, dvariškių lydimas. 

Prisiartinęs prie kartuvių, Marinji pagreitino žings- 
nius ir garsiai tarė budeliui: 

“-— Atsitrauk, noriu pažiūrėti į kartuves, kurias pa- 
aukojau mūsų karaliui. 

Kapeliušas atsitraukė ir praleido Marinji į priekį. 

Pagaliau eisena sustojo kartuvių papėdėje. Du vyrai 
priėjo prie pasmerktojo, norėdami padėti jam lipti, bet 
jis atstūmė juos ir pats žengė laiptais į kartuvių plat- 
formą. 

Pasisuko į minią veidu. Staiga aplinkui pasidarė tylu. 
Pasmerktasis išsitiesė, išdidžiai pakėlė galvą. Visi su- 
prato, kad nori kalbėti. 

Bet tą akimirksnį kažkoks vyriškis, stovįs riterių bū- 
rio priešakyje, mostelėjo ranka. Dvidešimt penki heroldai 
pradėjo trimituoti. Tas vyras buvo grovas de Valua. 

Marinji pastebėjo jį ir įbedė į jį savo žvilgsnį. Pa- 
smerktojo akyse žybtelėjo panieka priešui. 

Valua visas suvirpėjo iš pykčio. Tokio paniekos žvilgs- 
nio jis jau seniai nebuvo jautęs. 

Vėl davė ženklą heroldams, ir vėl suskardėjo trimitai. 
Minia sujudėjo ir su visa jėga pradėjo grūstis prie kar- 
tuvių, kur budelis ir jo padėjėjai jau rišo Marinji rankas. 

Kapeliušas, dar kartą pabandęs kilpos stiprumą, už- 
nėrė ją amt Marinji kaklo. Dar minutė, ir pasmerktasis 
pakibo tarp dviejų kartuvių stulpų. Tada Kapeliušas iš 
visų jėgų trūktelėjo pakartąjį už kojų. 

Minioje pasigirdo duslus ūžesys. 

Kapeliušas ir jo pagalbininkai nužengė nuo platior- 
ios. Trimitai nutilo. Valua pasuko arklį ir palydovų prie- 
šakyje lėtai nujojo į šalį. 

Tada minios entuziazmas viršijo visas -ribas. Į Buri- 
dano širdį dūrė skausmas. 

— Mirtilė! Vargšė Mirtilė! 

Čia pat kažkoks vyras apalpęs griuvo, bet Buridanas 
nekreipė į jį jokio dėmesio: vis žiūrėjo į Marinji lavoną. 
Viskas buvo baigta. Ir vien tik dėl to, kad virvė netrūko. 
Marinji buvo jau nebegyvas. 

Atsikvošėjęs pastebėjo, kad minia skirstosi. 

Kartuvių papėdėje stovėjo tik keliolika žmonių, kal- 
bančių apie galingojo ministro mirtį. 

Buvo vidurdienis. Saulė liejo iš dangaus karštus spin- 
dulius, o kartuvių papėdėje jau buvo tuščia ir tylu. 

Tada Buridanas pastebėjo, kad kažkoks vyras įlipo 
į kartuvių viršūnę, norėdamas iš arti pažiūrėti į virvę, 
ant kurios karo kūnas. . 

Buridanas, pamanęs, kad tai beprotis arba žmogus, 
norįs išniekinti lavoną, priėjo prie kartuvių... Nepažįsta- 
masis vikriai nušoko, ir Buridanas pažino Bigornė. 

Lancelas tarė: 

— Norėjau ištirti virvę, kurią meisteris Kapeliušas tu- 
rėjo įpjauti... ir kuri vis dėlto netrūko. 

— Na ir..? 

— Štai,— atsakė Bigornė,— Kapeliušas jos neįpjovė... 
Kilpa stipri... nepaliesta... Mane apvogė! Eikim! Džiau- 
kis, Tristanai, po velnių! Ašaros negrąžins tavo ponui 
gyvybės... Mirti drugiu ar su kilpa ant kaklo. Koks skir- 
tumas? Drąsiau, dėl švento Barnabo. 

Buridanas pamatė, kad Bigornė kalbasi su sėdinčiu 
ant akmens vyriškiu, kuris užsidengė veidą rankomis. 
Tai buvo senas Marinji tarnas Tristanas. Tai jis apalpo, 
kai Marinji pakibo kilpoje. 

Jis taip pat viską morėjo matyti. Ziūrėjo į lavoną. 
Bet negalėjo matyti savo pono veido, nes vienas iš bu- 
delio pagalbininkų uždengė neura Marinji veidą. Vėliau 
buvo sužinota, kad taip liepė padaryti Liudvikas X, no- 
rėdamas apsaugoti pasmerktojo veidą nuo plėšrių paukš- 
čių. 

Buridanas pasilenkė prie Tristano, palietė jo petį ir 
švelniai tarė: 

— Eik su mumis. 

Tristanas pakratė galvą. 

„„„>— Liksiu čia. Turiu atlikti paskutinę pareigą. 

*— Kokią pareigą? Ką nori daryti? 

— Sulauksiu nakties, nuimsiu savo pono kūną ir gra- 
žiai jį, palaidosiu. Nežinau, ar kokios nors reikšmės turi 
malda pakartajam, bet noriu, kad žemė, kurioje ilsėsis 
mano pono, kūnas, būtų apšlakstyta švęstu vandeniu. 

— Gal eisi su mumis,— kalbėjo Bigornė— Gausim 
švęsto vandens. 

— Turiu su savimi,— atsakė ištikimasis tarnas. 

Iš po apsiausto ištraukė buteliuką, kurį, eidamas į eg- 
zekuciją, prisipylė švęsto vandens, paimto iš Notre Dame 
katedros. | 

Buridanas susijaudino. 

Bigornė trynė kaktą ir kažką murmėjo. 

Įsitikinęs, kad neprivers Tristano atsisakyti savo už- 
mojo, tarė seniui: 

— -Bičiuli, tam darbui, kurį nori atlikti, reikia kelių 
žmonių... padėsim tau! 

— Aišku! — pridūrė Buridanas. 

„— Gerai! Kada nori pradėti? — paklausė Lancelas. 
— Visiškai sutemus, kad niekas neatkreiptų dėmesio. 
— Gerai, bet tūri mūsų palaukti,— tarė Bigornė kaž- 

kokiu keistu balsu.— Ar pasižadi laukti? | 

— Lauksiu iki vidurnakčio! — burbtelėjo Tristanas ir 
vėl liūdnai susimąstė. 

Buridanas ir Bigornė pasuko į Paryžių. 

— Meisteris Kapeliušas begėdiškai mus apvogė,— pa- 
reiškė Bigornė Buridanui. 

— Taip,— tarė Buridanas,— prisiekiu gyvuoju Dievu, 
kad neišvyksiu iš Paryžiaus, kol nenubausiu niekšo. 

— Hi!-ha! — suriko Bigornė. 


APIE TAI, KAIP MARINJI BUVO 
PALAIDOTAS IR KAIP BIGORNĖ DAR KARTĄ 
PRATURTĖJO 


Buridanas ir Bigornė sustojo prie Tapytojų vartų, 
lygumoje, kur prie kalvelės buvo prisiglaudusios kelios 
skurdžios lūšnos ir smuklė „Po statine, iš kurios teka“. 
Bigornė parodė pirštu į smuklės duris. 

— Ar atmeni, pone? — paklausė.— Ar atmeni Valua 
susirėmimą šioje vietoje su mūsų draugais Vilijumi . ir 
Rikė? 

— Taip,— atsakė Buridanas,— atmenu. 

- — Ir. aš atsimenu, po šimts tūkstančių raganų! — su- 
skardėjo: Vilijaus balsas, ir jis pasirodė ant smuklės. 
slenksčio. 

Vilijaus akys buvo pasruvusios ašaromis. 

— Kas tau yra? — paklausė nustebęs -Bigornė— Ar 
Marinji mirtis taip tave sujaudino? 

— Marinji mirtis! — sušuko Vilijus.— Mielu noru trūk- 
telėčiau jį. už kojų, kad. tik greičiau mirtų! Šio išdaviko 
neraudu, šio. bailio, pakaruoklio, velnių ministro! Tik pa- 
matęs jį pakartą, kabantį ore, nuėjau į šią būdą ir ge- 
riu, geriu susijaudinęs! Juo ilgiau ir daugiau geriu, juo 
labiau man vaidenasi, kad tai mūšų draugas, mūsų bro- 
lis Pilypas kabo kartuvėse... Nelaimingasis Pilypai! — vėl 
pradėjo verkti Vilijus. 

— Tylėk, girtuokli! — sušnibždėjo. Bigornė,— vietoj 
ašarų vynas bėga.iš tavo akių! Greičiau prasiblaivyk, 
jei nori -dalyvauti Marinji laidotuvėse. 

— Kaip? 

— Pone Buridanai,— kalbėjo toliau Bigornė,— įeikim 
į smuklę, kuri.kadaise buvo mūsų karžygiškumo liudinin- 
ke ir palauksime tos valandos, kada galėsime padėti 
Tristanui atlikti jo liūdną pareigą. 

Buridanas sutikdamas linktelėjo galva. 

— Vadinasi, čia jus rasiu? 

— Taip! O tu kur eini? 

— Turiu vieną reikalėlį mieste. Būkit ramūs, grįšiu 
prieš uždarant miesto vartus. 

Greitai nuėjo tiesiai į -Šatlė, į tą gatvę, kur gyveno 
Kapeliušas. Priėjęs prie jo namo, ėmė visa jėga daužyti 
kumščiu į duris, kurios buvo raudonai nudažytos, kad 
kiekvienas žinotų, kad čia gyvena budelis. 

Anais“ laikais manyta, kad nėt vienas prisilytėjimas 
prie budelio namų durų užtraukia didžiausią nelaimę. 
Kelios smalsios kaimynų galvos kyštelėjo pro langus ir 
tuojau pasislėpė, pastebėjusios drąsuolį, kuris beldėsi 
į prakeiktąsias duris. 

Atsidarė mažas langelis, ir pasirodė gyvuliškas Ka- 
peliušo veidas. | 

Pažino Bigornė, bet, matydamas, kad jis atėjo vienas, 
įsileido vidun. | 

— Na ir kas? — pašiepiamai paklausė, — nepavyko? 
Nors įpjoviau kaip buvom sutarę virvę, velnias, matyt, 
prikišo nagus. Man tai atsitiko pirmą kartą. ž 

— Matai, bičiuli, — tarė Bigornė,— įpjovei virvę,— pa- 
darei, ką galėjai. Nepavyko? Ha. Na, vienu latru ma- 
žiau... 

— Vadinasi, nepyksti ant manęs, kad virvė netrūko? 

— Aš? Ei, ei! Turbūt pamiršai, kad aš pats Marinji 
įsakymu vos nebaigiau savo dienų kartuvėse. 

— Tiesa? 

— Klausyk, bičiuli, mano ponas davė trisdešimt tale- 
rių, kad išgelbėtum Marinji, o aš duočiau du kartus tiek, 
kad jis būtų pakartas. Duočiau... jei turėčiau. 

— Vadinasi, nereikalauji grąžinti pinigų? 

— Kodėl turėčiau reikalauti? Juk ne tavo kaltė, kad 
velnias įsikišo į šį reikalą ir surišo įpjautą virvę. 

Kapeliušas nusikvatojo ir įkišo durklą į makštį. Jau 
nebeįtarinėjo ir neabejojo, kad Bigornė reikalaus grąžinti 
pinigus. Kapeliušas buvo labai šykštus. Buvo pasiryžęs 
sutriuškinti galvą kiekvienam, kas bandytų atimti iš jo 
pinigus. 

— Tad ko atėjai? — paklausė. 

— Ar mes čia esam vieni? 

— Aš visada esu vienas,— atsakė Kapeliušas.— Kal- 
bėk drąsiai! 

— Matai, šį kartą dar didesniais pinigais kvepia. 

— O! Ar vėl atsirado pasmerktasis, kurio virvę reikia 
įpjauti? — godžiai paklausė budelis. 

Bigornė neigiamai pakratė galvą. 

— Ne! Sį kartą tik pinigų reikalas! Jei aš pats viską 
galėčiau padaryti, žinoma, su niekuo pinigais nesidaly- 
čiau. Mano ponas Buridanas labai... mylėjo Marinji, ir 
užmuštų mane, sužinojęs, ką esu sumanęs. 

Kapeliušas pastūmė stalelį. Atsisėdęs pasiūlė: 

— Gal išgersi vyno? Turiu puikaus muskato. 

— Mielu noru,— atsakė Bigornė. 

Budelis atidarė spintą, išėmė vyno butelį, dvi didžiu- 
les sidabrines taures ir, statydamas vieną Bigornė, tarė: 

— Jei kada nors teks užnerti tau ant kaklo kilpą, 
pasirūpinsiu padaryti tai kuo švelniausiai, net nepajusi, 
kaip pasmaugsiu. 

— Sakai, kad galima uždirbti daug pinigų? — pridūrė 
po pauzės, tiriamai žiūrėdamas į Bigornė. 

— Uždirbti? Neuždirbti, o stačiai pasiimti. Supratai? 
Stai koks dalykas. Tūkstančiai dukatų. Daug tūkstančių... 
Laimė. Ar tikrai čia nieko nėra? 

Kapeliušas vėl pripylė vyno. 

— Jau sakiau, kad gyvenu vienų vienas. 

— Gerai. Juk turbūt žinai, kad ponas de Marinji tu- 
rėjo milžiniškus turtus, palyginti su kuriais karaliaus iž- 
das yra tik vaikų žaislas! Zinai, kad iškratė visus Ma- 
rinji rūmus nuo viršaus iki apačios ir nieko nerado. O aš, 
brolau, žinau, kur yra jo turtas. 

Kapeliušas pabalo, jo rankos' ėmė drebėti. 

— Aš pats nežinau, bet pažįstu žmogų, kuris žino, 
kur yra Marinji turtas. Tai Marinji senas ir ištikimas 
tarnas Tristanas,— pasitaisė Lancelas. 

— Pažįstu jį, — tarė Kapeliušas.— Anais laikais, kai 
Marinji kardavo žmones, Tristanas atnešdavo man jo įsa- 
kymus. 

— Mačiau jį! Buvo išblyškęs, kaip mirtis. 

— O aš kalbėjau su juo. Jis prisipažino, kad turi tam 
tikrą planą, bet jam reikia mano pagalbos. 

— Kokį planą? 

— Jis nori nuimti nuo kartuvių savo pono lavoną ir 
palaidoti jį krikščioniškai. 

— O tu pasižadėjai jam padėti? Ar žinai, kad Trista- 
nas ir tu rizikuojat savo gyvybėmis? 

— Nesvarbu. Juk už mano galvą jau yra paskirta so- 
lidi suma. Be to, norėdamas įsigyti turto, žmogus turi 
šiek tiek rizikuoti! Juk ir tu rizikavai, žadėdamas įpjauti 
virvę. | 

— Tiesa, rizikavau, galėjau patekti į kalėjimą... pa- 
galiau kas įrodys, kad jūs nuėmėt lavoną? Juk aš nepa- 
sakysiu. Prisiekiu! — Ir Kapeliušas iškilmingų judesiu 
pakėlė ranką. 

— Gerai jau, gerai, aš tave pažįstu. Neįtikinsi mamęs 
savo priesaika! — murmtelėjo panosėje Bigornė.— Dabar 
supranti, koks čia reikalas,— pasakė garsiai. — Nueisim 
į Montioką, ten susitiksim su Tristanu, padėsim jam nu- 
kabint Marinji lavoną, o pabaigę šį krikščionišką darbą, 
pareikalausim, kad nuvestų mus ten, kur yra pinigai ir 
prisikrausim kišenes auksinių dukatų. 

— Nesutiks! — kirto Kapeliušas. 

— Tada užnersim jam kilpą ant kaklo, manau, kad 
tą sugebėsi geriau už mane, nes esi pripratęs Žmones 
karti. Kai virvė pradės vargšelį smaugti, nuves mus, kur 
tik panorėsim! 

— Dėl Dievo meilės! — džiaugsmingai suriko Kape- 
liušas. 

— Ką pasakei? 

— Pasakiau... Ak! Pasakiau: „Po velnių!“ Noriu tave 
apglėbti iš džiaugsmo. 

Kapeliušas griebė Bigornė į savo galingą glėbį ir 
suspaudė. Lancelas pajuto, kad jo plaukai šiaušiasi, bet 
neparodė baimės. 

— Jei tau, bičiuli, lemta žūti kartuvėse,— kalbėjo Ka- 
peliušas,— pasitikėk manimi. Aš tau parengsiu tokią kil- 
pelę... nors tikriausiai nepagailėsiu kelių skatikų naujai 
virvei. 

— Gerai, ačiū,— rūgščiai atsakė Bigornė.— Ar žinai 
smuklę „,„Po šalmu“ Montioko SAS 
ginimą. 

— Puiku. Aš tavęs ten lauksiu. Ateik, kai naktis nu- 
sileis. Ir neužmiršk atsinešti virvės! 

— Būk ramus! — riktelėjo Kapeliušas, velniškai kva- 
todamas. | 

Bigornė, išėjęs iš Kapeliušo namelio, pajuto, kad jį 
pagavo baimė. Bet šiaip taip. susivaldė ir, užsukęs į pir- 
mą pakliuvusią smuklę, numalšino alkį ir gerai išgėrė. 

Lancelas sugrįžo pro Tapytojų vartus į nakčiai besi- 
ruošiantį miestą. Užėjo į smuklę, kurioje turėjo susitikti 
su Kapeliušu. Ten rado Buridaną ir Vilijų. Papasakojo 
jiems savo planą. Jis labai patiko Vilijui, kuris garsiai 
nusikvatojo. 

— Eikim,— pagaliau tarė Buridanas. 

„Buridanas ir Vilijus nudrožė į Montfoką. Bigorgė liko 
laukti: Kapeliušo. 

Sutemo. 

„Dangus buvo žvaigždėtas. Mėnulis turėjo tekėti tik 
apie vidurnaktį, tad buvo tamsu. 

Staiga smuklės durys atsidarė, ir tarpduryje pasirodė 
Kapeliušas. 

Bigornė pakilo, prišoko prie jo, sugriebė už rankos ir 
nutempė atgal prie durų. 

— Skubėkim! Ar turi virvę? 

Kapeliušas kilstelėjo apsiausto skverną ir parodė nau- 
ją virvę, kuria buvo apsijuosęs. 

„Abu patraukė Montfoko link. Kapeliušas pažvelgė 
į dangų ir tarė: 

— Graži naktis... Tokią naktį smagu ne tiktai karti, 
bet ir būti pakartam. 

— Taip,— trumpai tarė Bigornė. 

„Daugiau nekalbėjo. Greit įkopė į kalvą, kurioje juo- 
davo kartuvės. Lancelas buvo ramus ir viskam pasiryžęs. 
Kapeliušas drebėjo. 

— Kad tik Tristanas ateitų! — sušnibždėjo jis. 

— Būk ramus, ateis..Jau yra! 

Ir tikrai čia pat kažkoks šešėlis pasirodė nakties tam- 
sumoje. Tai buvo Tristanas. Jis priėjo artyn. Pasveikino 
nakties svečius ir padėkojo jiems: 

— Dėkui, gerieji krikščionys, kad norit padėti man 
atlikti šventą pareigą. 

— Taip,— atsakė Bigornė,— žmogus, su kuriuo aš at- 
ėjau, yra tikrai geras krikščionis. Būk ramus, tėve Tris- 
tanai, jis ir be mūsų pagalbos nuims pono de Marinji 
kūną... 

— Apsiimu tai padaryti. 

— Girdi, tėve Tristanai? 

— Girdžiu. Už tai abiems bus atlyginta. 

Kapeliušas vos. sulaikė džiaugsmingą riktelėjimą. Tris- 
tanas lėtai nuslinko į kartuvių kairiąją pusę. Sustojo prie 
tankių krūmų, uolos papėdėje. 

— Laukdamas jūsų, paruošiau ir duobę. 

„- — „Gera duobelė,— tarė Kapeliušas, norėdamas. laimėti 
Tristano palankumą.— Ar tuojau pradėsim? 
> O.ko belauksi? — atsakė Bigornė. 

Priėjo prie kartuvių, kuriose kabojo Marinji lavonas. 

— Duok man virvę, — tarė Lancelas.— Tau ji kliudys 
dirbti, — sušnibždėjo Kapeliušui. 

Budelis atidavė virvę. Naktis buvo tamsi, ir Tristanas 
negalėjo matyti, ką jie daro. Kapeliušas buvo tikras, kad 
Tristanas geruoju atiduos pinigus. 

Jis pradėjo lipti į stulpą, įsikibęs grandinių, o paskui 
dingo viršuje. Netrukus pasigirdo jo balsas. Apžergęs 
skersinį, šūktelėjo: 

— Dėmesio, laikykit kūną, pjaunu virvę! 

— Hi-ha! — suriko Bigornė. 

Staiga iš tamsumos iššoko du vyrai ir atsistojo šalia 
Bigornė. Tai buvo Buridanas ir Vilijus. 

Tą akimirksnį Marinji kūnas krito. Vyrai jį pagavo ir 
padėjo ant kartuvių platformos. Kartuvių viršūnėje žvang- 
telėjo grandinė. Tai Kapeliušas ropštėsi žemyn. Paga- 
liau nušokęs sušuko: 

— Olia! Dabar nuneškim jį... Ak! Kas čia yra?! Olia! 
Olia! 

Suriko lyg pasiutęs ir taikėsi šokti į šoną, bet Bigornė 
žaibo greitumu užnėrė jam ant kaklo kilpą. Kapeliušas 
pajuto, kad jam riša rankas ir kojas. Paskui pamatė tris 
vyrus piktai žibančiomis akimis. 

Nelaimingasis budelis sušnibždėjo: 

— Žuvau! Jau žuvau! 

Lancelas, matydamas, kad Kapeliušas nebegali gintis, 
įlipo į kartuvių viršūnę ir visa gerkle užtraukė: 


Olia, Marion! 

Ei, ei, Madelon! 
Viens, du, trys! 

Jau kilpelėje kaklelis, 
Jau vėjelis supa poną 
Be kepurės, be žipono. 
Olia, Marion! 

Ei, ei, Madelon! 


Kapeliušas pakibo ore. Kelis kartus pamosavo ranko- 
mis, pasispardė kojomis ir sustingo. 

Tristanas nedalyvavo egzekucijoje. Kai Marinji kū- 
nas buvo nuimtas, jis atsiklaupė prie pono ir sukalbėjo 
už jo vėlę visas maldas, kokias tik mokėjo. Baigęs mels- 

tis, pamatė Buridaną, Bigornė ir milžiną Vilijų. Kape- 
liušo nepastebėjo. 

— O kur tas doras krikščionis, kuris padėjo mums? — 
paklausė. 

— Žvilgtelėk į viršų...— atsakė Lancelas. 

— Ką tai reiškia? — suvapaliojo tarnas. 

— Šis žmogus pakorė poną de Marinji. Tai Kape- 
liušas. 

Tristanas džiaugsmingai riktelėjo: 

— Kapeliušas! 

— Apgavo (mus! —tarė Buridanas.— Prisiekė išgel- 
bėti Marinji gyvybę ir sulaužė priesaiką. Štai ir susilaukė 
šuniško galo. | 


Bigornė numovė nuo Marinji galvos neurą, dengusią 
jo veidą, nuvilko mirties marškinius ir užsikorė ant kar- 
tuvių viršaus. Netrukus nušoko žemyn. 

— Jau! — trumpai tarė. 

Štai ką jis padarė: apvilko Kapeliušo kūną mirties 
marškiniais ir užmovė jam ant galvos neurą. 

Stai kodėl smalsuoliai, atėję į mirties bausmės. vietą 
pasižiūrėti pakartojo, net neįtarė, kad besisupąs ore la- 
vonas yra ne buvusio galingojo ministro, o vargšo bu- 
delio. 

Tiktai vienas de Valua, atvykęs kitą dieną įsitikinti, 
kad- dabar jam negresia joks pavojus, pažvelgė į pakar- 
tąjį ir nustebęs tarė: 

— Negalimas daiktas, kad pakartas Marinji būtų taip 
ištysęs... paaugęs... 

— Kapeliušas, matyt, labai stipriai patempė jį už ko- 
jų! — juokavo Valua karininkai. 

„Marinji kūnas buvo palaidotas Tristano parengtoje: 
vietoje. Senasis tarnas suvyniojo kūną į švarią drobulę, 
kurią buvo atsinešęs. Kūną užkasė į duobę ir supylė ka- 
pą. Tristanas apšlakstė jį švęstu vandeniu, paimtu iš. 
katedros. Tristanas bijojo, kad kerštingas Valua neleis. 
palaidoti Marinji su bažnytinėmis apeigomis. 

Palaidoję Marinji kūną, visi nušlamėjo į kaimą ir ten 
pernakvojo. Rytą grįžo į miestą. Buridanas nukulniavo 
tiesiai. į Rožių Aptvarą. 

— Eik su mumis,— tarė Buridanas Tristanui,— po ke- 
lių valandų išvyksime iš Paryžiaus. Tau čia nėra kas dau- 
giau veikti, pagaliau ką gali žinoti, kas šaus į galvą 
Valua. Jis nepasigailės ir tavęs. Vėliau galėsi grįžti į Pa- 
ryžių. Aš taip pat grįšiu. Būtinai turiu gauti daktaraitą. 

Vilijus ir Rikė pažvelgė vienas į kitą, o Bigornė ėmė 
rėkti asilo balsu. | 

— Matot, turėdamas daktaro laipsnį, galėsiu išlaikyti 
save ir savo šeimą.. Sorbonos daktaratas gyvena nė kiek 
meprasčiau, nei Luvro įgulos karininkas. 

— Prisipažink, Buridanai, kad labai nori būti orato- 
rius, pavydi Ciceronui laurų,-— sušuko Vilijus. 

— Jo galvoje Aristotelis braižo apskritimus,— pridūrė 
'Rikė. 

— Puikus būtų iš jo asilas,— tarė Bigornė. 

Tristanas tuo tarpu galvojo apie Buridano pasiūlymą. 

— Gerai! Vyksiu kartu su ponu! Bet pirmiausia turė- 
siu atlikti kai kuriuos smulkius reikalėlius, kurie man 
labai rūpi. Po poros dienų pavysiu jus. 

— Ne, kai tik galėsi išeiti iš miesto, nuvyk į Roulio 
kaimą; ten rasi vargšo Marinji dukterį. Palauksi mūsų. 
Pranėšk mergaitei apie tėvo mirtį, nes aš neturėsiu drą- 
sos to pasakyti... 

— Apsiimu atlikti šią liūdną priedermę,— atsakė Tris- 
tanas. 

Išėjo iš Rožių Aptvaro, davęs ženklą Bigornė, kad 
sektų paskui. Buridanas pasakė draugams, kad grįš tik 
kitą dieną, o gal ir vėliau. 


— Mes turim išvaduoti Gotjė, kurį vadinam savo -bro- 
liu. Jei mėginau išgelbėti savo priešą Marinji, tai, žino- 
ma, žūt būt turiu gelbėti tą, kuris yra mūsų geriausias 
draugas. Pilypas jau mirė, tad išgelbėkim nors. Gotjė. 
Pasižadu niekur neišvykti iš Paryžiaus, kol neišlaisvin- 
siu jo. Tai padarysiu, . nors. turėčiau žūti. 

Buridano balsas suvirpėjo, o akyse: žybtelėjo ašaros. 

— O vargšas, nelaimingas Pilypas!— pradėjo verkti 
Vilijus. 


312 


— Taip, — verkdamas pritarė Rikė,— jis buvo gražus, 
puikus vyras, bet neturėjo tiek proto, kiek Gotjė. Mielasis 
Buridanai,. pasiguosk. Ir mes darysime tą patį. Niekur 
neišvyksim iš Paryžiaus, kol mūsų storulis Gotjė nebus 
išlaisvintas... Vilijau, ašaros temdo mano akis, jau ir vyno 
ant stalo nebematau.... Duokš, išgersiu už Gotjė sveika- 
tėlę... 


Lancelas Bigornė ėjo kartu su -Tristanu. 

— Bičiuli, kur mane vedi,— paklausė Bigornė, kai jie 
jau gerokai nutolo nuo Rožių Aptvaro,— įspėju, kad turiu 
mažai laiko. 

— Šiandien prisiekiau atkeršyti dviems žmonėms...— 
tarė Tristanas. ) 

— Gerai! O kas tie Žmonės? 

— Kantrybės! Vienas iš jų — grovas de. Valua, kuris 
įsakė mano poną pakarti. 

— Aaa...— nutęsė Bigornė, tiriamai žvelgdamas į Tris- 
taną. 

— Kitas — tai Kapeliušas, kuris įvykdė Valua įsa- 
kymą. | 

— Na, šitam „jau atlyginta. Jis jau nebejeina į tą 
skaičių. | | 

— Taip,— atsakė Tristanas kažkokiu keistu balsu— 
Jis: jau gavo atpildą... ir tai padarei tu, pone Bigornė. 
Štai kodėl ir prašau tave eiti su manim. Nieko neklausi- 
nėk. Eikim, netrukus pamatysi, kam esi man reikalingas. 

Bigornė tylėdamas. sekė. paskui : Tristaną. Pagaliau 

atėjo į švento Martyno gatvę ir sustojo prie kažkokių 
sudegintų rūmų griuvėsių. 

— Stai kas liko iš Marinji rūmų, — tarė Bigornė. 

Tristanas- nieko neatsakė į Bigornė pastebėjimą. Įslin- 
ko į negyvenamą namelį, kuriame buvo pas BES, kai 
Valua karininkai suėmė Marinji. 

Įėjęs į vidų, Tristanas įžiebė žibintą, nusileido į rūsį, 
nustūmė į šalį smėlį, kuriuo buvo užpiltos grindys, pa- 
kėlė dureles ir ėmė leistis laiptais į apačią, vesdamasis 
ir Bigornė. Patekęs į kitą rūsį, pradėjo kastuvu .daužyti 
mūro: sieną... 

Stora mūro siena nuo kastuvo smūgių trūko, ėmė ga- 
balais byrėti ir visai sugriuvo. Pasirodė, kad tai buvo 
dirbtinis mūras. Sienos vietoje atsirado milžiniška skry- 
nia, apkaustyta geležimi. Tristanas atidarė skrynią. Ten 
buvo sudėti maišai. Tristanas pakėlė vieną maišą ir toje: 
vietoje, kur jis buvo užrištas, pradūrė durklu. 

Iš maišo pabiro auksiniai pinigai. 

Bigornė išplėtė akis. 

— Ak! Daugiau nieko nenorėčiau, tik šį maišą! Jame 
turbūt nemažiau, kaip trys šimtai aukso talerių! 

— Tūkstantis dukatų! — tarė Tristanas.— Tai didelis 
turtas. Mažai kaš tiek aukso turi. Padėk man, Bigornė. 

Tristanas kaišiojo auksą atgal į maišą. Lancelas pa- 
dėjo jam, sunkiai dūsaudamas. 

— Būčiau labai turtingas žmogus, jei turėčiau nors 
dešimtą dalį to, kas yra šiame maiše! 

Tristanas užrišo maišą, pakėlė jį ir padavė Bigornė. 

— Šitas maišas yra tavo muosavybė! 

Susijaudinusiam Lancelui sulinko kojos. Maišas. iš- 
krito iš rankų. Jis perbraukė ranka per išrasojusią kaktą. 

— Taip, šis maišas — tavo nuosavybė,— pakartojo 
Tristanas.— Kilpa,: kurią užnėrei Kapeliušui ant kaklo, 
daugiau verta. Jei tau neduodu daugiau pinigų, tai tik 
todėl, kad savo pono turtą turiu padalyti teisingai. 


— Mano... Mano... Visas šis auksas... mano? 

Bigornė atsiklaupęs atrišo maišą. Iki šiol dar niekada 
nebuvo matęs tiek pinigų. Paskui kaip pasiutęs ėmė šo- 
kinėti po rūsį ir rėkti asilo balsu. 

Pagaliau nurimo ir pradėjo spausti Tristanui rankas. 

— Dėkui, dėkui, dabar aš esu turtingas visam gyve- 
nimui. Net jei šimtą metų gyvenčiau, ko linkiu sau ir tau. 
Bet tai dar ne viskas. Gerai pažįstu savo poną. Tai tik- 
ras asilas, atkaklus asilas, kuris nė per nago juodumą 
negerbia auksinių taleriukų. Du kartus praturtėjau, o jis 
du kartus padarė mane elgeta. Bijau, kad jis, pamatęs 
mane grįžtantį su sunkiu pinigų maišu, palengvins mano 
naštą, išdalydamas pinigus elgetoms, lankininkams. ir vi- 
siems, kas pasimaišys jam po ranka. 

— Na ir kas? — tarė Tristanas juokdamasis. 

— Padėk man, mielasis! Juk turi su juo susitikti Rou- 

lio kaime... Palaikyk kol kas pas save dukatus. Tada Bu- 
ridanas neatims mano turto ir nepadovanos kitiems... 

— Įvykdysiu tavo valią! — tarė Tristanas. 

Bigornė susimąstė. Jam buvo sunku skirtis su aukso 
maišu. Prisikimšo kišenes auksinių monetų, padėjo maišą 
į skrynią ir žemai jai nusilenkė. 

Skrynia buvo vėl uždaryta. 

Jiems išėjus iš rūsio, Lancelas paklausė: 

— Brangus bičiuli, pasakei, kad pasauly yra du žmo- 
nės, kuriems nori atkeršyti. Vienas, būtent Kapeliušas, 
jau gavo, ko nusipelnė. Kitas, Valua, dar nesulaukė at- 
pildo. 

Tristanas pažvelgė į Bigornė. džiaugsmu blykstelėju- 
siomis akimis. 

+ — Gal nori man padėti? 

— Atkeršyti Valua? Taip. Esu pasiryžęs ne tiktai tau 
padėti, — kalbėjo toliau Bigornė,— bet pareiškiu, kad ke- 
tinu nubausti Valua taip, kaip jis to nusipelnė. Eikim abu 
pas jį. 

Bigornė ir Tristanas ilgai tarėsi. Tiesą sakant, kalbėjo 
Bigornė, o Tristanas tik pritariamai lingavo galva. 

— Vadinasi,— tarė Bigornė,— jei tau pavyks, nuvesi 
jį iki pat durų. 

+. Taip. 

— Leisi man įeiti, o paskui uždarysi duris. 

— Supratau. 

—i Gerai. Viską atlikęs, nuvyksi į Roulio kaimą. Aš 
jau tada viską pats padarysiu. 

Šiais žodžiais pasibaigė jų pokalbis. Bigornė patraukė 
į Burtininkų gatvę. Tai buvo siaura gatvelė žydų apgy- 
ventame miesto rajone. Ji turėjo blogą vardą. Miestelė- 
mai bijojo čia vaikščioti net dienos metu ir ateidavo tik 
būtinam reikalui esant: jei prireikdavo vaistų nuo drugio 
arba nuo kitos ligos. Sioje gatvėje gyveno burtininkai. 

Į vieną iš tų burtininkų ir kreipėsi Lancelas Bigornė, 
iš anksto atidavęs savo sielą švento Barnabo globai, 
o Svento Eustachijaus bažnyčios klebonui pasižadėjęs pa- 
siųsti midaus statinę ir riebią Žąsį. 

Dabar ramia širdimi nuėjo pas burtininką. Burtinin- 
kas buvo senyvas vyras, švelnaus ir rimto žvilgsnio, su 
ilga barzda. | 

„Keista, — pasakė Lancelas,— kaip tie burtininkai yra 
panašūs į paprastus žmones. Prisiekčiau, kad -jis krikš- 
čionis. Bet laikykis, vyruti! Tai velnio klasta“. | 

Tris kartus persižegnojo, norėdamas Kuna šėtoną. 
Burtininkas, matyt, pripratęs prie tokios elgsenos, parodė 
jam ranka į kėdę. Bet Lancelas nesisėdo. Bijojo, kad 
kėdė yra užkerėta. Atsisės, o paskui nebegalės pakilti. 

Reikšmingai nusijuokė, lyg norėdamas pasakyti: „Be 
reikalo rūpinies... Tuščias darbas... Žinau jūsų išdaigas...“ 

Pagaliau įsidrąsinęs prabilo: 

— Šiandien rytą pabaigė savo gyvenimą vienas žmo- 
gus. Ar gali kelioms „dienoms prikelti jį iš mirusių? 

— Ne,— trumpai tarė burtininkas.— Bet kuo jis mirė? 

— Po velnių! — tarė nustebęs Lancelas,— vadinasi, 
negali žmogaus prikelti iš mirusių kelioms dienoms arba 
savaitei? 

— Ne. Bet pasakyk man, kuo mirė šis žmogus? Gal 
kokia liga, naikinančia kūną ir gadinančia veidą? 

— Jį pribaigė kilpa ant kaklo... pasmaugė. Štai kokia 
jo liga. 

— Matyt, kalbi apie Enžėraną de Marinji?— tarė bur- 
tininkas. 

Bigornė krūptelėjo ir net šešis kartus persižegnojo. 

— O! Esi tikras burtininkas: iš karto atspėjai, ką turiu 
omenyje. 

Burtininkas nusijuokęs tarė: 

— Kalbi su manim apie žmogų, kuris šiandien mirė 
kartuvėse. Būčiau paskutinis kvailys, jei neatspėčiau. 

— Tikrai! | 

— Bet ne tai man rūpi. Svarbu, kad čia kalbama apie 
žmogų, kuris mirė, būdamas sveikas. Negaliu jo atgai- 
vinti, bet išvaizdą sugrąžinsiu. 

— Tai viskas, ko man reikia, — tarė Bigornė. 

— Gerai! Atnešk jo lavoną, užkonservuosiu jį ne ke- 
lioms dienoms, bet keleriems metams. Atrodys, kaip gyvas. 

— Po velnių! Reikia atgabenti lavoną? O ar negalė- 
tum savo burtais paveikti jį iš tolo? | 

— Ne. Tik čia galiu balza... norėjau pasakyti... už- 
burti. 

Bigornė susimąstė ir paskui tarė: 

— Gerai. Siandien naktį pristatysiu lavoną. 

„Keistas nuotykis! — pamanė: burtininkas, kai Lancelas 
išėjo.— Galėsiu ištirti Enžerano de Marinji lavoną. Pats 
už tai. mielu noru sumokėčiau tris talerius. Įdomu, ar 
šiam žmogui pavyks ištraukti lavoną iš kartuvių? Kaip 
jį čionai atgabens? Ką nori su juo daryti? Pagaliau kas 
man rūpi?“ 

Tuo metu Bigornė nuėjo pas daržininką, kuris. turėjo 
sklypelį žemės prie Templio, nusipirko iš jo vežimėlį dar- 
žovėms vežioti ir asilą. 


GOTJĖ DE OLNAS 


Atrodė, kad Šarlis de Valua nori kuo greičiau susi- 
doroti su savo priešais. Pasiuntęs,į aną pasaulį Marga- 
ritą ir Marinji, nutarė nusikratyti ir Gotjė de Olnu. Ei- 
damas miesto gatvėmis, Bigornė girdėjo, kaip Valua val- 
dininkas skelbė paryžiečiams: 

„Ryt anksti Martrua Sent Žano aikštėje bus įvykdytas 
mirties sprendimas broliams de Olnams, kaltinamiems 
valstybės išdavimu. 

Kadangi vienas iš brolių — Pilypas de Olnas — pats 
nusižudė ir tuo įvykdė teisingumą, tai jis bus tik simbo- 
liškai kankinamas. O jo brolis Gotjė de Olnas bus iš 
tiesų kankinamas. Gyvam ir sveiko proto de Olno gimi- 
nės jaunesniajam sūnui Gotjė bus nulupta oda, o paskui 
nukirsta galva“. 

Lancelas Bigornė baimingai sudrebėjo. Nenoromis at- 
siminė, kad Buridanas nori pagrobti Gotjė. Sėkmės šan- 
sai buvo beveik tokie pat, kaip ir gelbstint Marinji. Gūž- 
telėjęs pečiais, Lancelas pradėjo galvoti apie dienos rei- 
kalus. Valdininkas pranešė, kad dar šį vakarą Gotjė de 
Olnas bus nuvestas į Martrua aikštę, kad ten lauktų 
egzekucijos. Prieš eidamas pas daržininką, Bigornė grįžo 
į Rožių Aptvarą, kad viską papasakotų Buridanui.. Šis 
buvo taip smarkiai išblyškęs ir nusiminęs, kad Lancelas 
suprato, jog baisioji žinia jau pasiekė bičiulio ausis. 

Lancelas ėjo galvodamas: „Ar negalėtų nors dvi die- 
nas palaukti su ta Gotjė egzekucija? Ryt iš pat ryto. 
Nieko nebegalima padaryti. Maža laiko. Tik šventas Bar- 

nabas gali mums padėti. Be to, Kapeliušas jau nuėjo pra- 
garan; todėl tie niekšai turės pasamdyti kokį nors ne- 
prityrusį budelį, o jis dar labiau kankins vargšą Gotjė.“ 


Buridanas tikrai girdėjo, kad Gotjė mirs ryt švintant 
ir kad bus kankinamas. Baimės ir skausmo prislėgtam 
jaunuoliui bebuvo likusi tik menkutė vilties kibirkštėlė. 
Diena jam atrodė labai ilga. Pagaliau sutemo. Rikė, išė- 
jęs pasižvalgyti, greitai grįžo ir pranešė, kad Gotjė de 
Olną jau veda į Martrua aikštę. 

— Dabar jau laikas, — tarė Buridanas, ir jo akyse žyb- 
telėjo geležinis pasiryžimas.— Kur eliksyras? 

— Štai, — atsakė Rikė, rodydamas. buteliuką.— Man 
tai kainavo... 

— Man visiškai nerūpi! Greičiau, eik greičiau... Ar esi 
įsitikinęs, kad išgers? 

— Nuo pat ryto nieko negėrė, turbūt miršta troškuliu. 
Išgers, esu tikras. 

Rikė išpylė skystį į puoduką ir atskiedė vandeniu. Vi- 
lijus žiūrėjo į visa tai, murmėdamas iš skausmo. 

— Jei nors vienas Pilypas! Dabar ir šitas! Nelaimin- 
gasis Gotjė! Nelaimingi broliukai! Ir kas galėtų pasa- 
kyti... Patys jam... 

Raudojimas neleido jam toliau murmėti. Tuo metu 
Rikė nuėjo į rūsį, kuriame buvo uždarytas Stragildas, 
ir padavė jam puoduką su šaltu vandeniu ir tarė: 

— Šiandien pamiršome tave. Ne mūsų kaltė, kad tu- 
rėjom pasirūpinti viena iš tavo aukų. 

Stragildas griebė puoduką ir tuojau pat išgėrė skystį. 
Paskui atsisėdo rūsio kampe ir kurį laiką tūnojo nejudė- 
damas. Žinojo, kad pasmerktas mirti. Tik nežinojo, kokia 
mirtimi. Žinojo, kad negali laukti Buridano pasigailėjimo 
ir malonės. Jo rankos ir kojos surištos. Dingo visos viltys 
pabėgti. Šią dieną, kaip ir anksčiau, Rikė atnešė jam 
valgyti. Turėdamas gerą apetitą, Stragildas sočiai prisi- 
kirto, o paskui ėmė dairytis vandens. Bet vandens nebuvo. 

Jį ėmė kankinti troškulys. Suprato, kad šiandien jam 
davė valgį, kuriame buvo įdėta daug pipirų. 

Šis žmogus, kuris iki. šiol nežinojo, kas yra baimė, 
pamanė, kad jį pasmerkė mirti iš troškulio. Anais laikais 
toks mirties bausmės būdas būdavo dažnas. Stragildas 
išsigando. 

Bandė nutraukti pančius, pradėjo kaukti ir rėkti, bet 
niekam, matyt, nerūpėjo jo šauksmai. Tik naktį aitbraz- 
dėjo Rikė ir atnešė gerti; Stragildas vėl pamažu ėmė 
atgauti viltį. 

Gal jam nebegresia mirties pavojus? Gal Buridanas 
jo pasigailės? 

Kalinys pradėjo kurti keršto planus. Bet greit tamsa 
uždengė jam akis, visas kūnas apsunko. Stragildas norėjo 
rėkti, bet liežuvis nebeklausė. 

— Nunuodijo mane! — pamanė jis. 

Išsigandęs, kad miršta, pajuto keistą gailestį. Nesi- 
gailėjo gyvybės; jam tik buvo gaila, kad miršta neatker- 
šijęs Buridanui, kuris yra dėl visko kaltas. 

Į rūsį įbildėjo Buridanas. Žvilgtelėjo į Stragildą ir, 
šviesdamas žibintu, tarė Rikė: 

— Perpjauk pančius! 

Rikė skubiai įvykdė įsakymą. Stragildas riktelėjo iš 
džiaugsmo, įtempė visas jėgas, kad prieš mirtį spėtų su- 
griebti už gerklės Buridaną ir pasmaugti. Norėjo pulti, 
žengė žingsnį ir sustojo. Norėjo pakelti ranką... rankos 
buvo sunkios kaip švinas. Nebeužteko jėgų net pajudinti 
jas... V 

Buridanas pirštu bakstelėjo jam į krūtinę. 

Stragildas pasviro. 

Įsiutimas plėšė jam krūtinę, bet jis negalėjo išreikšti 
jo nei žodžiais, nei riksmu, nes suparalyžiuotas liežuvis 
j0 neklausė. Per nejudantį ir išblyškusį veidą ėmė ristis 
stambios! ašaros. 

Dabar pajuto, kad nuodai jau veikia smegenis. 

Įsiutimas, sikausmas, keršto troškimas, visi šie jaus- 
mai, kurie kunkuliavo jame, sklaidėsi kaip ūkai. Stragil- 
das nusilpo; jis liovėsi verkęs, o lūpos, kurios iki šiol 
temokėjo tik juoktis arba keiktis, pradėjo keistai šypsotis. 

— Eik paskui mane! — įsakė Buridanas, pasukdamas 
iš rūsio į koridorių. 

Stragildas ramiai sekė paskui jį. Jo sielos gelmėse 
dar buvo gyvas maišto jausmas, bet vis labiau silpo ir 

pagaliau visai išnyko. Kalinys svirduliavo netvirtais žings- 
niais ir atrodė gana keistai. Buvo panašus į judančią 
statulą. Stragildas liovėsi mąstęs apie kerštą ir pabė- 
gimą. Buridanas, Vilijus ir Rikė jam atrodė, kaip kokie 
šešėliai; negalėjo jų- pažinti. Po kelių „minučių pajuto, 
kad jam jau geriau, judesiai tvirtesni, kad pamažu at- 
gauna amą. Bet kas aplink jį darosi, jam nerūpėjo. 

— Kiek dar veiks eliksyras? — paklausė: Buridanas. 

— Apie tris valandas. Paskui šitam nenaudėliui grįš 
jėgos, ir jis vėl viską supras. Siūlau, nieko nelaukiant, 
pasiųsti jį į. Abraomo lankas pasiganyti. | 

— Viisiškai sutinku su išmintingų oratorium! — sušu- 
ko Vilijus.— Nenaudėlis turėtų džiaugtis tokia mirtimi, 
kuri... 

Buridanas pertraukė jį: 

—-.Palaukit manęs čia. Jei prieš. auštant grįšiu, iš- 
vyksime kartu. Jei iki ryto manęs nesulauksite, keliaukite 
į Roulį. Ten Mabelė pasakys jums visa, kas reikia. 

Vilijus ir Rikė suprato, kad Buridanas ryžosi. kažko- 
kiam žygiui. Zinodami jo atkaklumą, nė nebandė klausi- 
nėti, tik nuoširdžiai jį apkabinę atsisveikino. 

Būuridanas nužingsniavo, vesdamas už parankės Stra- 
gildą, kuriam užmetė ant pečių. raudoną apsiaustą, o vei- 
dą uždengė neura. 

Stragildas nesipriešino. 

Jie pėdino Paryžiaus gatvėmis, kol sustojo Martrua 
Sent Žano aikštėje. | 

Tai buvo maža, trikampio formos aikštelė. Trikampio 
viduryje buvo du dideli pastatai, o toliau — maži, žemi 
nameliai. Vienas iš didesnių pastatų buvo Martrua kalė- 
jimas. Prie jo, ant pakylos, stovėjo aštuonkampis stul- 
pas. Prie šio stulpo statydavo nusikaltėlius viešam išnie- 
kinimui. Kalėjimas buvo tvirtai pastatytas. Jo pirmame 
aukšte buvo tardomi ir laikomi suimtieji, požemyje. buvo 
celės nuteistiems mirti. Čia pasmerktieji buvo laikomi tik 
vieną naktį prieš kankinimą ir mirties bausmės vykdymą. 
Vienoje iš tokių celių buvo uždarytas i: Gotjė de Olnas. 
Ten jis laukė valandos, kada jį ves ant ešaioto. 

Kaip tik tuo metu, kai Buridanas su Stragildu pasi- 
rodė aikštėje, pradėjo statyti ešafotą. Visur ieškojo Kape- 
liušo, bet niekur nerado. Kadangi meisteris buvo dingęs, 

o egzekucijos atidėti nevalia, tai vienas iš Kapeliušo pa- 
dėjėjų turėjo pavaduoti savo šefą. 

Keliasdešimt smalsuolių žiūrėjo, kaip statomas ešaio- 
tas. Darbininkai dainuodami dirbo. | 

Buridanas priėjo aikštę, vesdamas už parankės Stra- 
gildą. Jie pasuko tiesiai į kalėjimą. Jaunuolis suprato, 
kad viskas priklausys nuo to, ar jam pakaks šaltakrau- 
jiškumo įvykdyti beprotišką planą. 

Mažiausias susvyravimas galėjo jį pražudyti. O jeigu 
jį pažins? Kad tik kokia nors atsitiktinė kliūtis nesuar- 
dytų jo sumanymo? Stengėsi apie tai negalvoti. Arba 
viskas pavyks ir jis išvaduos draugą, arba pats pateks 
į kalėjimo rūsį. Nieko kito Buridanas ir nenorėjo. 

Įžengė į sargybos būstinę, kur keliolika kareivių lošė 
kauliukais, arba. miegojo. 

Buridanas paprašė nuvesti ji Das sargybos vadą. 

Vienas iš lankininkų išbėgo į kitą kambarį ir grįžęs 
davė ženklą Buridanui įeiti. 

Buridanas ir Stragildas įėjo į kambarį, kuriame buvo 
sargybos vadas. Stragildas lyg miegodamas dūlino, nes 
eliksyras jau silpniau veikė. Jis galėjo suprasti, kas de: 
dasi, bet vis dar tebeskendėjo kažkokiuose ūkuose. Gal- 
voje ūžė. Jam vaidenosi, kad jis miega, sapnuoja, o pa- 
busti negali. 

Karininkas pažvelgė į vyrą raudonu apsiaustu. Jo 
žvilgsnyje šmėstelėjo smalsumas. 

— Pone,— tarė Buridanas,— atėjau karaliaus vardu. 

Karininkas atsistojo. 

— Rūsyje yra kalinys? 

— Taip, ponas de Olnas. 

— Man jo vardas nerūpi. Svarbu, kad tas žmogus 
yra valstybės išdavikas. 

— Regis, atspėjau... Dabar suprantu, kodėl čion ateis 
karaliaus valdininkas pasmerktojo paskutinių pageidavi- 
mų išklausyti. 

„Buridanas, tebelaikydamas Stragildą, pasilenkė prie 
karininko ir sušnibždėjo: 

— Pasmerktasis nieko nepasakys oficialiam valdinin- 
kui; jis nieko nepasakė net pačiam grovui de Valua. Štai 
šis Žmogus, — tęsė Buridanas, rodydamas į Stragildą,— 
sugebės ištraukti iš jo visą teisybę. Karaliaus vardu, 

pone kapitone, šis žmogus turi pasimatyti su nuteistuoju 
ir jį ištardyti. Aš jį lydėsiu. 

— Ar turi karaliaus įsakymą raštu? 

— Stai jis! 

Metė ant stalo antrąjį pergamentą, atimtą iš Stragil- 
do. Pirmąjį, kaip atsimename, sudegino grovas de Valua. 

Karininkas, išvyniojęs pergamentą, pradėjo skaityti. 
Buridanas stovėjo ramus ir abejingas, bet jautė, kad šir- 
dis ėmė smarkiau plakti. Staiga karininkas pakėlė galvą, 
žemai nusilenkė Buridanui ir sušuko: 

— Aštuoni žmonės lydės poną karaliaus pasiuntinį! 

Grąžino Buridanui pergamentą su karaliaus antspau- 
dais. Buridanas vėl atidavė pergamentą karininkui, tar- 
damas: 

— Man įsakyta palikti karaliaus raštą tamstos ran- 
kose. Ryt jį turėsi įteikti ponui prefektui. Tik įspėju 
tamstą, kad niekas neturi žinoti apie mūsų pasikalbė- 
jimą. 

— Mano žmonės nieko negirdėjo. Būk, pone, ramus. 

Karininkas atidarė duris. Buridanas ir Stragildas ėmė 
leistis į požemį. 

Aštuoni lankininkai sekė paskui juos. Du nešė žibintą. 
Durys liko atidarytos. 

— Duok man žibintą, — tarė Buridanas vienam lan- 
kininkui. 

Netrukus Buridanas ir Stragildas įėjo į celę ir už- 
trenkė duris. Tik tada jaunuolis pastatė žibintą prie 
slenksčio ir apsižvalgė po celę. Pamatė gulintį ant žemės 
vyrą, surištomis rankomis ir kojomis. 

Vos pažino Gotjė. 

Kalinio veidas buvo išblyškęs, suliesėjęs, akys įdubu- 
sios. Kalinys gulėjo nesijudindamas. 

Buridanas atsiklaupė, užspaudė ranka jam lūpas, kad 
negalėtų riktelėti ir, pasilenkęs prie ausies, sušnibždėjo: 

— Tylėk! Dėl Dievo meilės tylėk! Jei tau brangi gy- 
vybė, tylėk! Tik atmerk alkis ir Žiūrėk! 

Gotjė atmerkė akis... akys buvo kupinos baimės, lyg 
pablūdusios. Pamatė Buridaną. Tarsi silpnas vaitojimas 
išsiveržė iš. jo krūtinės. 

— Nė žodžio! Tylėk! — priminė jam Buridanas.— Ar 
matai mane, ar supranti mano. žodžius? 

Gotjė teigiamai linktelėjo galvą. 

Tada Buridanas durklu perpjovė pančius. 

Po valandėlės Gotjė jau stovėjo ant kojų. Drebėda- 
mas, apstulbęs, bet užsiliepsnojęs pasipiktinimu ir keršto 
troškimu. Buridanas vėl uždengė ranka jam burną. 

Beprotiško džiaugsmo pirmajam antplūdžiui atslūgus, 
Gotjė susivaldė. Sukando lūpas, net kraujo lašai pasi- 
rodė. Paskui atsirėmė į mūro sieną ir užsidengė akis. 
Sakytum, štebuklinga tikrovė jį apakino. 

Buridamas nutraukė nuo Stragildo platų apsiaustą ir 
užmetė jį Gotjė ant pečių, paskui užtraukė gaubtuvą jam 
ant veido. 

— Ar turi jėgų eiti su manim? — paklausė. 

Gotjė žengė kelis žingsnius, pasviro ir, atsirėmęs gal- 
va į duris, pradėjo verkti. 

Buridanas sunkiai kvėpavo. Visas buvo išpiltas pra- 
kaitu, lyg po sunkaus darbo. 

Bet vis dėlto tvardėsi ir stengėsi neprarasti ramumo. 

Pastūmė Stragildą į kalėjimo celės kampą ir spūste- 
lėjo jam petį. 

— Pažinai mane? — paklausė. | 

Stragildas įtempė visas jėgas, kad atsimintų. Jam 
pamažu grįžo sąmonė. | 

Piktai sumurmėjo. Matyt, pagautas baimės, mėgino 
riktelti. 

— Esu Buridanas. Dabar klausyk, ką aš tau pasa- 
kysiu. Visą savo gyvenimą buvai žiaurus ir niekšingas. 
Nusmerkiu tave mirti. Bet nenužudysiu tavęs. Palieku 
šiek tiek vilties. Viskas priklauso nuo likimo. Jei jis tavęs 
pasigailės, padėkok Dievui. Tada ir aš patikėsiu, kad jis 
tau atleido. Aš atleidžiu tau šią didingą valandą. Atlei- 
džiu tau ir tavo aukų vardu. Po ikkelių valandų tavo pro- 
tas vėl pradės veikti, tu vėl galėsi kalbėti, viską suprasi 
ir vaikščiosi. Tada rėk, šauk! .Saukis pagalbos! Rėk, kad 
nesi Gotjė, kad sargyba įsitikintų, jog tai tu, o ne tas, 
nubausitasis mirtimi, suversk man visą kaltę, pasakyk tai 
grovui de Valua ir karaliui... Daryk, ką tik nori. Sudie, 
Stragildai! 

Stragildas žiūrėjo į Buridaną apstulbusiomis akimis, 
norėjo rėkti, sulaikyti jaunuolį, bet eliksyras dar tebe- 

veikė, ir jis nesuriko, nė iš vietos nepajudėjo. Matė, kaip 
Buridanas paėmė žibintą, matė, kaip išsivedė Gotjė. Pas- 
kui jau nieko nebegirdėjo. 

Eidamas pro sargybinių būstinę, Buridanas buvo vis 
toks pat abejingas ir ramus, bet, atsidūręs vienoje iš 
ankštų ir siaurų gatvelių, kur tokią vėlyvą valandą. ne- 
bebuvo nė gyvos dvasios, griebė Gotjė į glėbį ir ėmė 
bučiuoti. Atsikvošėjęs Gotjė pats turėjo raminti bičiulį. 

— Laisvas! Laisvas ir gyvas! — džiaugsmingai suriko 
Gotjė. 

„ — Taip, dabar galėsim išvykti. Geri, stiprūs arkliai 
laukia mūsų Roulio kaime. Po kelių dienų būsim už Pran- 
cūzijos sienų. 

—-.Bėgti! Ne, Buridanai, visų pirma turiu atkeršyti už 
savo brolį — tarė Gotjė, kuriam grįžo visas drąsumas. 

— Kam nori atkeršyti? 

— Valua! 

— Jei neklystu, Lancelas Bigornė jau eina jo pėdo- 
mis. Aš, Gotjė, negaliu bausti savo tėvo. 

— Dar yra šėtonas Stragildas. 

— Jis užėmė tavo vietą Martrua kalėjime: Nepaži- 
nai jo? 

Gotjė ėmė bučiuoti Buridaną. 

— Kaip? Vadinasi, tai buvo ne sapnas? Tai tu pada- 
rei? Toks žygis tik tau galėjo pasisekti. Daugiau niekas 
Da negalėtų to padaryti! 

— Matai, jau nebereikia rūpintis Stragildu. 

— Taip, bet dar liko Marinji! Dar liko Margarita! 

— Einam, einam! Pirmiausia turi pavalgyti gerus pie- 
tus, kurie tavęs jau laukia. Bevalgant ir papasakosiu, kas 
atsitiko su Marinji ir Margarita. 

Gotjė klusniai nužingsniavo su Buridanu. Jis džiau- 
gėsi laisve, bet ir valgyti labai norėjo. Sunku atvaizduoti, 
kaip pašėlusiai džiaugsmingai ėmė šūkauti Vilijus ir Ri- 
kė, pamatę Gotjė. Jie juokėsi, verkė, staugė, kaip vilkai, 
cypė, dainavo. 

"Ir tikrai, Gotjė išlaisvinimas buvo tikras stebuklas, 
kurį galėjo padaryti tik Buridanas. 

Gotjė, stipriai išsibučiavęs su draugais, atsisėdo prie 
stalo ir ėmė kirsti skanius pietus, kuriuos parengė Rikė. 
Vilijus ir Rikė iš džiaugsmo ir susijaudinimo net valgyti 
negalėjo, tik gėrė ir gėrė. 

Paskui Gotjė kietai įmigo ir pratysojo iki kito vidur- 
dienio. Atbudęs vėl puolė valgyti ir gerti. Vilijus ir Rikė, 
šį kartą kiek išgalėdami, padėjo draugui tuštinti valgiais 
ir gėrimais apkrautą stalą. 

Po to visi išvyko iš Paryžiaus į Roulio kaimą ir susi- 
tiko su Mabele, Mirtile ir Tristanu. 

Mirtilę rado apsiverkusią. 

Tristanas pranešė jai apie tėvo mirtį, bet pagal jo 
versiją Marinji miręs nuo apopleksijos. 

Naktį Tristanas nuvedė Buridaną į arklidę ir parodė 
paslėptus ten maišus. 

— Kas tai yra? — paklausė Buridanas. 

— Mirtilės kraitis! — atsakė senasis tarnas. 

Tai buvo garsusis Marinji turtas, kurio Valua veltui 
ieškojo. Marinji rūmuose švento Martyno gatvėje. 

Po kurio laiko Buridanas, vykdydamas savo jaunos 
žmonos Mirtilės valią, padalijo turtą į tris dalis. Viena 
dalis teko Mirtilei kaip jos asmeniškas turtas, antra — 
paskirta našlaičių kolegijai statyti, o trečiąją dalį Buri- 
danas atidavė Vilijui, Rikė ir Gotjė. 

Bigornė, kaip žinoma, Tristano dosniai apdovanotas, 
jau buvo pratūrtėjęs. 


STRAGILDO MIRTIS 


Stragildas liko vienas kalėjimo celėje. Po kelių va- 
landų eliksyro svaiginamoji jėga tiek sumažėjo, kad jis 
jau pajėgė galvoti apie tai, kas dėjosi pastaruoju metu. 

Pirmiausia jam pasivaideno, kad jis niekur nebuvo 
išėjęs iš Rožių Aptvaro, o įsitikinęs, kad rankos ir kojos 
nesupančiotos, pradėjo kurti pabėgimo planą. 


— Kartą gana sėkmingai pasprukau...— murmėjo sau 
panosėje, — kodėl dar sykį negalėčiau pabėgti? Tokiu pat 
būdu, kaip ir anksčiau? 

Staiga jo galvoje šmėkštelėjo neaiškus atsiminimas. 
Palengva jis darėsi vis aiškesnis ir ryškesnis. Stragildas 
suprato, kad ilgokai buvo nežinia kuo apsvaigintas, pri- 
siminė, jog ėjo Paryžiaus gatvėmis kartu su Buridanu ir 
kad paskui abu įsmuko į šį urvą. 

Ūmai vėl aiškiai išgirdo... jo ausyse suskambėjo Bu- 
ridano žodžiai. Stragildas piktai nusijuokė ir murmtelėjo: 

— Puiki komedija! Įkišo mane į celę vietoj Gotjė! Aš 
juk nesu Gotjė. Esu Stragildas, karaliaus ir karalienės 
liūtų prižiūrėtojas. Svarbi asmenybė! -Jei tam bepročiui 
Buridanui kilo mintis pakeisti Gotjė manimi, tai dar ne- 
reiškia, kad aš čia sėdėsiu. Pašauksiu sargybą... Įeis, 
pažins mane ir išleis... O tada! Vargas tau, Buridanai! 

Trenkė kumščiu į duris. 

— Olia! Lankininkai! Atidarykit! Tuojau atidarykit, 
nes pasiskųsiu karalienei! 

Niekas nepasirodė, niekas neatidarė | durų. 

Pradėjo dar stipriau daužyti ikumščiais duris, verkti... 
Iš pirštų jau lašėjo kraujas. Baimė ir įsiutimas pakirto 
jėgas. Stragildas krito kniūpsčias. 

Kai grįžo sąmonė, iš kalinio krūtinės išsiveržė skaus- 
mo ir baimės riksmas. Narkotikai nebeveikė. Dabar jis 
viską gerai atsiminė ir suprato. 

Jam beliko vienintelė viltis. 

Karalius nekentė jo -visia širdimi. Tiesa! Bet Valua? 
Valua tikrai jį išgelbės, nes jis grovui reikalingas! 

Stragildas šoko prie durų. Prasidėjo žūtbūtinė storų, 
geležimis kaustytų ąžuolinių durų ir mirtinai išsigandusio 
žmogaus kova. Tai buvo baisios grumtynės. 

Staiga Stragildas išgirdo žingsnius ir ginklų žvan- 
gesį. 

Nutilo ir lengviau atsiduso. Atrodė baisus, visas apsi- 
taškęs kraujais, drabužiai sudraskyti į gabalus, barzda 
išsidraikiusi. - 

Durys atsidarė. Sušvito žibintai, ir koridoriuje pasi- 
rodė glaustos lankininkų eilės. Du budelio padėjėjai ir 
kažkoks vyras juodais drabužiais priėjo prie Stragildo ir 
tarė: 

— Gotjė de Olnai, išklausyk sprendimą savo ir brolio 
byloje! 

— Aš ne Gotjė,— sukaukė Stragildas.— Tai baisi ap- 
gavystė! Žiaurus nusikaltimas. Nuveskit mane pas grovą 
de Valua. Esu Stragildas! Pažvelk į mane! Visi žiūrėkit! 
Gotjė pabėgo, išėjo iš kalėjimo kartu su Buridanu! 

Nustebimo valandėlė. Paskui kažkas stūmė Stragildą 
celės. gilumon ir užtrenkė duris. 

Dar aidėjo jo keiksmai, bet niekas nekreipė į jį dė- 
E Tik viena buvo aišku: a de S pabėgo, o jo 
Šilas) Juodasis vyras, budelio padėjėjai ir pagaliau ad 
kininkai jį pažino. 

O sargybos viršininkas tuo laiku skubėjo į Martrua 
aikštę, kurioje jau buvo susirinkųsi didžiulė minia. Ap- 
linkinių namų langai buvo prigrūsti smalsių paryžiečių 
galvų. Minnios plaukė iš as gatvelių į aikštę. Ant 
ant blizgančio budelis kirvio. Šalia trinkos stovėjo suo- 
las, ant kurio, prieš kertant galvą, pasmerktajam turėjo 
nulupti odą. 

Ešafotas, į kurį vedė platūs mediniai laiptai, buvo ap- 
siaustas dviejų eilių kareivių. Nors visi jie buvo didelio 
ūgio, ir nors jų šalmai dar tą ūgį didino, bet vis dėlto 
minia galėjo gėrėtis tuo, kas dėjosi viršuje, nes ešaiotai 
buvo statomi labai aukšti. 

Prie laiptų stovėjo ožicialūs egzekucijos liudininkai. 
Tarp jų buvo Paryžiaus prefektas, ponas Žanas de Presy. 
Jis jau davė atitinkamus odos lupimo ceremonialo parė- 
dymus. | 

Žanas de Presy, pamatęs sargybos viršininko paba- 
lusį veidą, suprato, kad atsitiko kažkas svarbaus. Nušoko 
nuo arklio ir įžengė su kapitonu į sargybos būstinę. Ka- 
pitonas jam, viską papasakojo. 

Kaip neginčijamą įrodymą, padavė preiektui Buridano 
paliktą pergamentą. Žanas de Presy atsidėjęs perskaitė 
dokumentą, paskui tarė: 

— Tavo laimė, kapitone, kad turi šį įsakymą. Jei jo 
neturėtum, tavo galva kabotų ant plauko. Šis latras veikė 
karaliaus vardu. Nieko čia nepadarysi! 

— Latras, tai latras,— atsakė kapitonas,— bet užtik- 
rinu tamstą, kad jis doras žmogus. Juk galėjo atsiimti 
įsakymą, ir aš Žžūčiau. O dabar pats liepė man jį pasi- 
likti. Ką darysime su Stragildu? Reikėtų jį paleisti? 

— Ką? — piktai suriko prefektas, kaip šuo, kuriam 
nori atimti kaulą.— Klausyk, man buvo įsakyta jį su- 
imti ir pakarti, nes jis mūsų gerajam karaliui padarė 
didelį nesmagumą! 

— Vadinasi, viskas eina, kaip iš pypkės: kaltininkas 
suimtas. Pasiimk jį, pone. 

— Šis latras Stragildas — didelis išgama. Nuo pat 
savo gimimo dienos jis nusipelnė kilpos. Jis jau yra 
pasmerktas pakarti... 

— Liepk jį pakarti, pone preiekte.. Pasiimk jį į Grėv 
aikštę. Čia nėra kartuvių. a 

— Viskas būtų gerai, bet mūsų gerieji paryžiečiai 
trokšta pamatyti, kaip bus lupama oda. Klausyk, aš tuo- 
jau duosiu įsakymą ieškoti Gotjė ir to maištininko Buri- 
dano. Paryžiečiai nedaug ką praras, jei šiek tiek vėliau 
pamatys egzekuciją. Be to, su Buridanu turim dar senų 
sąskaitų. Bet Gotjė de Olno kankinimo atidėti negalime. 
Supranti... 

Karininkas išbietė akis. 

— Dėl „Dievo,— sušuko prefektas, — tie kariai tikri 
stuobriai! Nesupranti? 

— Ne, tamsta prefekte, nesuprantu, — tarė kapitonas, — 
teisingiau sakant, neprivalau suprasti, aš turiu tik pono 
įsakymų klausyti. 

— Gerai! Tada įsakau tamstai: pasiimk šį Gotjė, ku- 
ris laukė savo urve. Atiduok į į Kapeliušo pagalbininko 
rankas... Kapeliušas brangiai užmokės už savo išdavystę. 
Ak, kapitone, turbūt visi velniai susimokė prieš mus. Net 
budelis mums nebeištikimas! Įsakau pakarti Šį naująjį 
Gotjė, ir visam. kam bus galas. 

Taip taręs prefektas pasitraukė į šalį ir davė įsakymą 
vykdyti nuosprendį Pilypui de Olnui. 

Budelio pagalbininkas griebė manekeną, gulintį di- 
džiulėje pintinėje, ir pastatė jį taip, kad minia galėtų 
niekinti. Pasigirdo žiaurūs „juokavimai, moterys pradėjo 
mėtyti į lėlę purvą, akmenis, visi juos i ir šaukė: '' 

— Nuplėšti drabužius! 

— Norim ay, tokį, kokį jį sutvėrė Dievas! 
jų kirvio smūgiu nukirto jai galvą. 

Vėl pasigirdo šūkavimai ir juokas, o paskui stojo. tyla, 
nes jau vedė gyvą pasmerktąjį. 


Kalėjimo rūsyje įvyko baisi scena. Vykdydamas pre- 
4ekto įsakymą, sargybos viršininkas, grįžęs į sargybos 
būstinę, šūktelėjo kareiviams: > 

— Paimkit poną de Olną ir veskit pakarti! 

Keliolika lankininkų nukaukšėjo vykdyti įsakymo. Juos 
lydėjo du Kapeliušo padėjėjai ir juodais drabužiais apsi- 
rengęs žmogus, kuris turėjo perskaityti nuosprendį. 

Visi sulindo į požėmį. Atidarė duris. Kampe gulėjo 
kraujais aptekęs Stragildas ir laukė. Koridoriais plaukė 
jo kliegsmas, kareivių šūkavimai, cypimas juodo žmo- 
gaus, bandančio pėrskaityti mirties nuosprendį. 

— Aš nesu Gotjė de Olnas! — staugė Stragildas. 

— Po velnių, šis beprotis kelia maištą! — šaukė lan- 
kininkai. 

— Esu Stragildas! — šaukė nelaimingasis. 

Kalinys įsišpraudė į celės kampą ir „priešinosi, kaip 
„pasiutęs. 

S SEOEių parbloškė du“ rini a „žiauriai 
mis, Los A Taasioje Šeli užvirė kova. Pa- 
sigirdo keiksmai, triukšmas. Lankininkai | grūmėsi su žmo- 
gumi, kuris nenorėjo mirti. 

Pagaliau viskas nutilo. 

— Gerai! Jau!..— tarė budelio padėjėjas, rišdamas 
Stragildui rankas, | | 

— Tie de. Olnai — kieti paukščiai, — kalbėjo lanki- 
ninkai. “ | 

— „Pasmerktas nukirsti galvą,— baigė skaityti juodai 
apsirengęs žmogus, 

Stragildas tyliai gulėjo. Jis jau buvo miręs. 

Jį išnešė iš celės. Jo kūnas tapo viena žaizda. Ietis 
pervėrė jant gerklę, durklo dūris paleido žarnas, visas 

veidas buvo mėlynas, o viena akis išbesta. Žuvo ir du 
lankininkai, keli „buvo sunkiai sužeisti. 

ir jam ten Lugo įvykdytas Sue nuosprendis, kad minia 
galėtų pasigėrėti įdomiu reginiu. 


ENZERANO DE MARINJI TURTAS 


Tą dieną, kai buvo nužudytas Stragildas, Templio gu- 
bernatoriui de Valua atsitiko keistas dalykas. Grįžęs iš 
Luvro, kur susitiko su nusilpusiu kūnu ir siela Liudvi- 
ku X, Valua trynė iš džiaugsmo rankas ir davė karaliui 
pasirašyti dvidešimties tūkstančių livrų boną, pagal kurį 
pats turėjo gauti pinigus. Paskui nuėjo pas karaliaus 
iždininką, atsiėmė pinigus ir liepė mulu nuvežti juos 
į Templį. 

Išmokėjęs pinigus, iždininkas liūdnai tarė grovui: 

— Šviesusis pone, dar keli tokie bonai, ir aš būsiu 
priverstas uždaryti kasą. 

— Ką sakai? — baimingai sušuko Valua,— ar jau taip 
blogi mūsų reikalai? 

— Taip,— atsakė atsidusęs iždininkas,— beveik taip 
pat buvo ir vėlionui karaliui valdant, bet... 

— Kaip tokiais atvejais pasielgdavo mano brolis? 
Sakyk! 

— Sviesusis pone,— atsakė iždininkas,— jis pirmiau- 
sia liepdavo paryžiečiams tikėti, kad kiekviena moneta, 
bet koks livras, yra lygus Paryžiaus livrui. Jei paryžie- 
čiai tuo netikėdavo, apdėdavo juos mokesčiais. Tai buvo 
bauda už nepasitikėjimą vyriausybe. Moterys mokėdavo 
už juostas, vyrai už skrybėles. Kai paryžiečiai ramiai 
mokėdavo, bijodami net cyptelėti, karalius ieškodavo ne- 
patenkintų ir, nors tokių nebūdavo, vis dėlto surasdavo... 
Zydai kurstydavo gyventojus kelti maištą. Tada karalius. 
įsakydavo suimti keliasdešimt žydų... Pirmiausia pakliū- 
davo turtingiausieji. Žydus kardavo arba degindavo, o jų 
skrynios su pinigais būdavo gabenamos į Luvrą... Aišku, 
prieš tai jas apšlakstydavo švęstu vandeniu. Tik pama- 
nyk, kiek būdavo naudos iš tokio išmintingo sumanymo. 

Deja, mūsų dabartinis. karalius ne visiškai gerai admi- 
nistruoja kraštą. Ak! Kodėl neturim tokio karaliaus, koks 
buvo tamstos brolis?! 

— Gerai! — tyliai tarė Valua.— Galbūt tavo troški- 
amas virs tikrove greičiau, negu manai... 

Grovas išėjo. Žingsniuodamas mąstė, kad tuščias iŽ- 
«das labai trukdys jo planų vykdymui. 

Grįžęs į Templį, ėmė skaičiuoti, kiek jis pats turi pi- 
nigų. Norėjo susiorientuoti, ar užteks pinigų jo suma- 
nymui. 

Išgirdęs, kad prašosi priimamas Tristanas, Valua pa- 
Šoko iš fotelio ir liepė atvesti interesantą. 

Tristanui pasirodžius ant slenksčio, Valua su pasiten- 
xkinimu konstatavo, kad tai iš tikrųjų yra pono Enžerano 
de Marinji senasis. tarnas. 

Tristanas buvo labai liūdnas. 

— Ką turi man pasakyti? — rūsčiai paklausė Valua. 

— Sviesusis pone,— atsakė tarnas,— sužinojau, kad 
Tiepei manęs ieškoti, įtardamas, jog noriu pasisavinti savo 
velionio pono turtą. 

— Tiesa. Juk pats žinai, kad basi palkartas, jei negrą- 
Žžinsi karaliui to, kas yra jo nuosavybė. 

— Štai todėl ir atėjau pas šviesųjį poną. Baimė mane 
kankina. Neturiu drąsos. pasprukti iš miesto, nes bijau, 
kad prie vartų mane suims. Bijau išeiti į gatvę. Geriau 
kilpa ant kaklo, negu toks gyvenimas. Bet -viliuosi,. kad 
manęs nepakars. 

— Kodėl? — paklausė Valua. | 

— Todėl, kad grąžinsiu karaliui, ikas. jam priklauso... 
Kadangi tamsta stovi prie valstybės vairo, drįstu mal- 
dauti, kad užtartum už manę žodelį karaliui, kuriam aš 
pasakysiu, kur yra paslėptas mano pono turtas. 

Valua ėmė jaudintis.. 

— Vadinasi, turtas tikrai yra? — dusliai paklausė. 

— Ar, pone, abejojai? Yra didelis turtas. 

Tristanas pažvelgė Valua tiesiai į veidą ir atsakė: 

— Vieną dieną, kai mano ponas pasakė, kad nori bėgti 
iš Paryžiaus, pradėjau skaičiuoti jo turtą; dirbau nuo 
aušros iki aušros ir nesuspėjau baigti darbo. 

Valua, visas virpėdamas, galvojo, kaip sučiupti tokį 
milžinišką turtą. Tristanas kalbėjo toliau: 

— Už paslapties pasakymą noriu tik štai ko... 

— Klok! 

— Visų pirma, kad man būtų dovanota gyvybė, o pas- 
kui laisvė ir teisė grįžti į Paryžių. 

— Matau, kad labai nenori būti pakartas, — tarė Va- 
lua, tiriamai žiūrėdamas į Tristaną. 

Senasis tarnas sudrebėjo ir neaiškiai atsakė: 

— Esu senas. Visą laiką neatsitraukdamas išbuvau 
prie savo pono. Jis buvo šiurkštaus būdo žmogus... Todėl 
savo gyvenimo beveik neturėjau. Jei Dievas leis dar ke- 
lis metelius gyventi, norėčiau ramiai užbaigti savo dienas. 

„Puiku! — pamanė Valua.— Jis bijo. Viskas kuo ge- 
riausia“. 

— Ko dar nori? — paklausė. 

— Jei karalius dovanos mani gyvybę, norėčiau savo 
paskutinius gyvenimo metus ramiai ir be rūpesčių pra- 
leisti. Noriu gauti 5—6 tūkstančius livrų, kurie turi būtš 
man išmokėti tą dieną, kai parodysiu, ikur paslėptas pono 
de Marinji turtas. 

Valua tylėjo kelias minutes, paskui griežtu balsu at- 
kirto: 

— Ar žinai, kad karalius laiko tave Marinji sėbru, 
todėl, vykdydamas jo įsakymą, ir liepiau tave surasti? 
Ar žinai, kad karalius turbūt nepanorės dovanoti tau gy- 
vybės?.. Apie reikalaujamos sumos išmokėjimą nė kalbos 
negali būti! Ką tada darysi? 

— Tegloboja Dievas mano vėlę! — šaltai atsakė Tris- 
tanas.— Tada jau nebegalvosiu apie save. Ką reiškia, jei 
mane pakars? Kelios minutės kančios, ir tiek! Pasimaty- 
siu SU Savo ponu... 

— Gerai, o turtas? Ką darysi su turtu? 

— Ką su juo turiu daryti? Jei karalius nedovanos man 
gyvybės, arba jei dovanos, bet negarantuos man ramaus 
gyvenimo, turbūt neatskleisiu paslapties... Nusinešiu ją 
į aną pasaulį. Niekas šiame pasauly, nei karalius, nei 
kas nors kitas negaus turto, mano pono de Marinji su-- 
krauto. Galit iškrėsti visą Paryžių, bet lobio nerasit. Ga- 
liu prisiekti. 

Valua šėtoniškai nusikvatojo. 

— Pamiršai, tėve Tristanai, kad kankinimai atriš tau 
liežuvį ir viską išklosi... 

Tristanas neigiamai papurtė galvą ir nusijuokė. 

— O! — suriko Valua,— labai pasitiki savo jėgomis! 
Manai, kad esi stipresnis, negu skausmas? 

— Ne, šviesusis pone, žinau... esu silpnas, bet viską 
numačiau... Tegu mane karia, tegu nuteisia kankinti, bet 
aš nejausiu skausmo. 

— Kodėl? — paklausė nustebęs Valua. 

— Turiu nuodų, kurie veikia kaip žaibas. Nuodai yra 
anažytėje piliulėje... Ir: dabar laikau ją burnoje. Jei kara- 
lius lieps mane kankinti, perkąsiu piliulę ir krisiu negy- 
vas. Tada galėsit su manimi. daryti, ką tik norėsit. Mano 
lavonas neišduos paslapties. 

Valua pažvelgė į senį. Suprato, kad Tristanas nieko 
nebijo. | 

„O vis dėlto jis nori likti gyvas!“ — sušnibždėjo.— 
Klausyk,— kalbėjo toliau garsiai, — jei liepsiu tave nuga- 
benti pas karalių, tikrai mirsi: arba tave pakars, arba 
pats nusižudysi. Karalius yra jaunas... Jam nerūpi pini- 
gai... Jis jų išsižadės ir pasitenkins kerštu, nes itave laiko 
Marinji sėbru. Bet aš noriu išgelbėti tavo gyvybę. Pir- 
miausia dėl to, kad žinau, jog valstybės iždas yra tuš- 
čias, o antra... nelaikau tavęs Marinji bendrininku. Jei 
pasakysi paslaptį, liepsiu tave išvesti už miesto sienų ir 
duoti: šešis tūkstančius livrų. 

Tristanas susimąstė, o Valua nekantriai laukė atsa- 
kymo. Pagaliau pridūrė: 

— Bet ši mūsų sutartis taip pat turi būti laikoma 
paslaptyje. 

Tristano akyse žybtelėjo džiaugsmas, bet tuojau vėl 
aužgeso. 

— Na, spręsk. 

— Atleisk, šviesusis pone, bet tatai labai svarbu. Aš 
supratau, kad mano ponui mirus, jo turtą turiu grąžinti 
Prancūzijos karaliui, nes Marinji susikrovė jį iš valsty- 
bės iždo... Tu, šviesusis pone, juk nesi karalius? 

Valua priėjo prie Tristano, palietė ranka jo petį ir 
tarė: 

— Esi doras tarnas. Nusiraminik, tų pinigų aš sau 
nepasiimsiu. Tavo ponas, nors mudu buvome piktuoju, 
vis dėlto pripažindavo, kad man rūpi tik valstybės labas. 

— Tiesa! — tarė Tristanas. 

— Matai! Tad tark žodį. 

— Noriu išsiaiškinti dar vieną dalyką. Neabejoju ka- 
raliaus žodžiu, nors jis ir lieptų mane nužudyti. Jo žodis: 
tikrai laiduotų man gyvybę... Bet kas bus... 

— Ko bijai? Ar nematai, kad esu suinteresuotas, jog 
liktum gyvas ir sveikas? Dievaži, nesi protingas! Jei nu- 
vesiu tave pas karalių, tai kažin, kaip bus... O aš garan- 
tuoju, kad liksi gyvas, jei aš to panorėsiu. 

— Tada, šviesusis pone, prisiek kryžiumi! 

Valua apsidairė. Žvilgsniu nesuradęs kryžiaus, paėmė 
sunkų kardą ir parodė jo rankeną Tristanui: 

— Štai kryžius. Prisiekiu savo vėlės amžinuoju gyve- 
nimu, kad liepsiu tave išvesti už miesto sienų ir duosiu 
tau šešis tūkstančius livrų! 

— Gerai, sutinku. Šį vakar4, pone, ateik prie Luvro 
Didžiojo Bokšto. Nuvesiu tamstą į tą vietą, kur užkastas. 
Marinji turtas. Bet pats pasakei, kad mūsų pokalbis bus. 
visiškai slaptas. Todėl ateik vienas, arba su keliais žmo- 
nėmis.... 

— Ne, ne, būsiu vienas,— gyvai atsakė Valua.— Vie- 
nas. Tu taip pat turi būti vienas. Dabar sakyk, kada nori 
išvykti. iš Paryžiaus? 

— Kada? Juo greičiau, tuo geriau. Kur keliausiu> 
Noriu vykti į Orleaną: Išvažiuosiu pro Bordelio vartus. 

— Gerai. Šiandien dešimtą valandą būsiu prie Luvro: 
bokšto. Ryt šeštą valandą ryto vienas iš mano žmonių 
lauks tavęs prie Bordelio vartų. Liepsiu parengti arklį, 
kurį tau padovanosiu, ten pat tau bus įteikti šeši tūks- 
tančiai livrų... Dabar gali eiti. | 

Tristanas nusilenkė ir išklibinkščiavo iš kambario. 

Jam išėjus, Valua liepė pašaukti sargybos viršininką 
ir tarė: 

— Šiandien vakare ruošiu svarbų žygį. Man reikia 
keturių ištikimų žmonių, kurie iš tolo eitų paskui mane 
ir pasirodytų tik tada, kai pašauksiu juos arba sušvilpsiu. 
Ryt anksti, miestui bundant, pastatykit prie Bordelio var- 
tų du sumanius ir energingus vyrus. Pažinsi tą žmogų, 
kuris ką tik čia buvo? 

— Taip, tai Tristanas, prakeiktojo Marinji sėbras. 

— Gerai. Vadinasi, du tamstos vyrai, kurie stovės prie 
Bordelio vartų, turi nužudyti šį žmogų. Geriausia nu- 

durti durklu ir tuojau užkasti lavoną. Pasakyk savo žmo- 
nėms, kad už tai jie gaus dvidešimt livrų. Jei nesugebės 
to padaryti — kilpą... Gali eiti. 

Sutemo. Sutartą valandą Valua išėjo iš Templio ir 
nuėjo Luvro link. Iš paskos sėlino jo saugotojai. Eidamas 
pro seną tvirtovę, kalbėjo sau: „Greit čia apsigyvensiu... 
Būsiu Prancūzijos valdovas...“ Jo širdis smarkiai plakė. 

Didžiojo Bokšto papėdėje susitiko su Tristanu. Senu- 
Ikas jau seniai jo laukė. Valua apsidžiaugė. Apsižvalgęs 
įsitikino, kad Tristanas atėjo vienas... Dabar jis patikėjo, 
kad senasis tarnas, žadėdamas milžinišką turtą, nesigrie- 
bė klastos. 

— Kur ta vieta? — paklausė -grovas. 

— Eik paskui mane, šviesusis pone! — tarė Tristanas, 
pasukdamas į pakrantę. 

— Reikia persikelti per upę? 

— Taip! — atsakė Tristanas, sėsdamasis į valtį. 

Valua šiek tiek svyravo. Jo saugotojai negali plaukti 
kita valtimi, nes Tristanas juos pastebėtų. Valua nenu- 
anatė, kad Marinji turtas gali būti paslėptas kitame kran- 
te. Pasitikėdamas savo laime ir saugotojų budrumu, jis 
įlipo į valtį. Tristanas atstūmė valtį nuo kranto ir pra- 
dėjo irtis. Po kelių minučių jie jau buvo kitame krante. 

Valua atsigręžė ir, pažvelgęs į upę, įsitikino, kad jo 
saugotojai neplaukia paskui juos. “ 

— Ar dar toli? — paklausė Tristaną. 

— Ne, šviesusis pone, jau čia pat... Turtas yra Nestlio 
Bokšte. Man tik lieka pasakyti, kur stovi skrynia su mai- 
Ššais ir auksu. 

Dabar visi Valua įtarimai išnyko. Jau neabejojo, kad 
Tristanas kalba tiesą. Tik stebėjosi Marinji sumanumu, 
kuris pasirinko Nestlio Bokštą savo turtui paslėpti. Iš 
tiesų tai buvo saugiausia vieta visame Paryžiuje. Skubiai 
peržengė bokšto prieangio slenkstį, neatkreipdamas dė- 
mesio, kad durys atidarytos. 

— Šviesusis pone, gali įeiti — tarė Tristanas, žemai 
nusilenkdamas. 

Valua įžengė į Bokštą. 

Tą akimirksnį Tristanas užtrenkė duris ir užrakino. 

NESTLIO BOKSTAS 


Grovas de Valua ne iš karto suprato, kas atsitiko. Bu- 
vo įsitikinęs, kad ir Tristanas įėjo paskui jį. Valandėlę- 
laukė. Prieangyje buvo tamsu. Kambariuose, kuriuose dar 
neseniai skambėjo orgijų triukšmas ir Stragildo aukų 
vaitojimai, buvo tylu ir niūru. 

— Tristanai! — sušnibždėjo grovas. 

Nesulaukęs atsakymo, išsigando. Sirdyje kilo įtarimas, 
kad pateko į. spąstus. | 

Piktai nusikeikė. Bet turto troškimas vėl nugalėjo bai- 
mę. Valua buvo drąsus, kaip ir visi anų laikų riteriai. 
Supratęs, kad pakliuvo į spąstus, atsirėmė pečiais į už- 
darytas duris, išsitraukė durklą ir pasirengė žūtbūtinei 
kovai. o 

Praslinko kelios minutės. Valua atidžiai žvelgė į tamsą.. 

Pamažu jam grįžo pasitikėjimas savimi. Niekas jo ne- 
puola. Aišku, kad Bokšte nieko nėra. Klausė kaip vilkas, 
šunų persekiojamas, bet neišgirdo jokio įtartino garso, 
jokio čiužėjimo ar durų girgždėjimo, Ikuris reikštų, kad 
priešas artinasi. 

Kas atsitiko? Kokiu tikslu buvo pas jį atėjęs Trista- 
nas? Ką jis sumanė? Kokį slaptą planą turi? Valua pa- 
manė, kad turbūt rengiamas Templio ar Luvro užpuoli- 
mas, todėl priešai nutarė šiai nakčiai jį sulaikyti. Klas- 
tingai suėmė. Negalėdamas suprasti, kas dedasi, nutarė 
kantriai laukti ryto. 

Staiga išgirdo Bokšto laikrodžio dūžius. Išmušė vie- 
nuoliktą. 

Valua atsiduso. Na, iš Bokšto jis išeis prašvitus. Pa- 
ir išlaisvins jį. Tada jis suims prakeiktąjį Tristaną, nes: 
turbūt ir jis yra Buridano sėbras. 

Minutė slinko po minutės, o Bokšte buvo tylu ir niūru. 
Bet grovas jau nusiramino. Net įkišo į makštį durklą. 
Dabar jam rūpėjo tik sulaukti dienos šviesos. Niršo, pa- 
manęs, kad galėjo pagrobti Marinji turtą. Tie turtai buvo: 
ne pasaka, o tikrovė. Bet ikur jų ieškoti? Kas gali laiduoti, 
kad Tristanas nesumelavo? O gal tikrai Marinji turtas 
paslėptas Nestlio Bokšte? 

Jam taip besvarstant, pasigirdo kažkoks neaiškus gar- 
sas. Pirmasis garsas nuo tos minutės, kai jis čia atsi- 
dūrė. Tai buvo krintančių į akmenines plytas aukso mo- 
netų skambesys. 

Valua širdis pradėjo smarkiai plakti. Jam atrodė, kad. 
jis jau viską supranta. Vadinasi, Tristanas kartu su juo 
buvo įėjęs vidun! Uždaręs duris, nuėjęs į slaptą vietą,. 
kur padėtas turtas! 

Dabar jis kemša auksą į kišenes, kol Valua nemato. 

Bet kur jis yra? 

Apsvaigęs iš džiaugsmo, apgraibomis nužingsniavo- 
į tą pusę, kur buvo girdėti aukso skambesys. Tarytum. 
kažkokia magnetinė jėga ten jį trauktų. 

Ir vėl aukso skambesys. 

— Tristanai! — pašaukė Valua. 

Nusileido laiptais ligi rūsio, to paties rūsio, į kurį 
ne taip seniai. jį buvo uždaręs Lancelas Bigornė ir iš. 
kurio išvedė karalius Liudvikas. Nors tie laiptai vestų 
į pragarą, jis vis tiek būtų ėjęs, nes aukso troškimas. 
buvo už viską stipresnis. 

Pagaliau atsidūrė požemyje ir vėl šūktelėjo: 

— Ar tai tu, Tristanai? Klausyk, atleidžiu tau viską, 
gali pasiimti savo dalį... 

Vėl pasidarė nejaukiai tylu. Valua pradėjo instink- 
tyviai trauktis atgal ir staiga atsirėmė pečiais į kažkokią 
kliūtį... Pajuto sieną... jo ranka palytėjo geležį, kuria 
buvo apkaustytos durys. 

Krūptelėjo, bet neprarado savitvardos... Aišku, Tris- 
tanas yra požemy... turtas čia pat. 

Ir vėl išgirdo laikrodį, mušantį dvyliktą... 

Dar nenutilo paskutinis laikrodžio dūžio aidas, kat 
aplinkui pasidarė šviesu. Valua pažino požemį, kuriame 
kadaise buvo uždarytas. Bet jis neišsigando. Jį tebevaldė 
viską nugalintis aukso troškimas! Jau matė auksą, aukso 
kalnus!.. Jau regėjo didžiulę atidarytą skrynią... O ten. 
gulėjo storai prikimšti maišai. Čia pat ant akmeninių 
grindų buvo priberta auksinių monetų. Vienas maišas 
atrištas... grūste prigrūstas auksinių dukatų! 

Valua nusijuokė. 

Dabar jis jau buvo įsitikinęs, kad Tristanas yra čia, 
netoli. Tai jis atidarė skrynią, atrišo maišą ir pabėrė 
auksinius dukatus... Bet kur tas niekšas pasislėpė? Gal- 
būt ten, už uždangos, kabančios nuo skliautų iki žemės, 
arba už skrynios? | 

Valua grasindamas priėjo prie uždangos ir vienu mos- 
tu nutraukė ją. 

Bet staiga atšoko ir stabtelėjo kaip įbestas... Jautė, 
kad iš išgąsčio net plaukai pasišiaušė. Puolė ant kelių. 
Įtempė visas jėgas, kad nematytų to, kas buvo prieš jo 
akis. Bet nepajėgė. 

Negalėjo nukreipti akių nuo... Enžerano de Marinji! 

Marinji sėdėjo fotelyje, apsirengęs tais pačiais dra- 
bužiais, kuriuos visada dėvėdavo. Jo veidas: buvo visiš- 
kai nepanašus. į lavono. Priešingai, jame galėjai įžiūrėti 
net per daug sveiko raudonumo. Marinji akys buvo at- 
meriktos, žvilgančios. Kairiąją ranką jis buvo padėjęs 
ant špagos rankenos, dešiniąją — amt kelių. Baisiosios 
šmėklos kojos atsirėmusios į skrynią su auksu. 

Valandėlę Valua vylėsi, kad tai tik haliucinacija, klai- 
kus sapnas, kad jis tuojau pabus, ir regėjimas išnyks. 

Jis išdrįso net prieiti prie Marinji ir paliesti jo ran- 
ką. Bet... tą akimirksnį pasigirdo keistas gongo arba cim- 
bolų garsas. 

Valua ėmė trauktis, svirduliavo -į kambario kampą, 
jo plaukai pasišiaušė, visą kūną išpylė šaltas prakaitas. 
Išgąstis jį palaužė, prislėgė. 

Šmėklos ranka, kurią jis palytėjo, buvo šalta... jos 
vėsumas sustingdė kraują Valua gyslose ir beveik atėmė 
gyvybę. Grovas suprato, kad jo akys neklysta, kad tai 
Marinji... Montioke pakartas Marinji sėdėjo fotelyje ir 
žiūrėjo į jį! 

Antrą kartą suskambėjo gongas arba cimbolai. 

Dabar Valua prisiminė, kad tokiais garsais Margarita 
šaukdavo savo tarnus... 

Vadinasi, ir Margarita yra čia pat... 

Valua ištiesė rankas, lyg atstumdamas šmėklą, ir pa- 
blūdėlio balsu sušnibždėjo: „Ne, -ne, nenoriu! Nenoriu!“ 

— Prakeiktasis, net man mirus, nori apvogti mane, 
kaip tai bandei padaryti, man gyvam esant! 

— Ką jis kalba! Baisu! Gelbėkit! | 

Po požemio skliautais suskardėjo piktas juokas. 

— Prakeiktasis, ką tu padarei su savo sūnumi Bu- 
ridanu? 

— Jis žino? Jis viską žino... Nuo mirusių nieko ne- 
paslėpsi! 

Enžeranas de Marinji kalbėjo tyliu, bet aiškiu balsu. 
Mirtinai išsigandęs Valua atsakinėjo šmėklai, bet jo žo- 
džiai buvo tikras vaitojimas. Pagaliau grovas jų UAB 
ko... Tik be garso judino lūpas. 

— Prakeiktasis! Ką padarei su mano dukrele, kurią 
apkaltinai raganavimu? 

— O! Ji... ji... ištrūko... iš... mano... ra..n...kų! Būk... 
ra-mus... Ma-rin-ji! Tavo duk-ters:.. vardu maldauju: at- 
leisk! Atleisk... atleisk! 

Puūolė ant kelių ir pradėjo PALgĘ galvą į akmenines 
grindis. 

— Ar galiu tau atleisti? Aš? Kvaily! Aš, kuris įvilio- 
jau tave čionai, kad pasiųsčiau į amžiną kančių šalį, 
į pragarą! 

Valua pakėlė baimės iškreiptą veidą! Pamatė, kad 
šmėkla... krustelėjo... pakilo... atsistojo... 

Valua smegenyse kažkas trūko. 

Kaip perkūno trenktas, krito ant grindų. 

Marinji vėl prabilo. Pradėjo skaičiuoti grovo pikta- 
darybes. Jei Valua būtų galėjęs jį girdėti arba protauti, 
jis būtų nustebintas velionio plepumu. 

Bet Valua nieko negirdėjo. Gulėjo apalpęs. 


Tada iš anapus fotelio, kuriame sėdėjo balzamuotas 
Marinji lavonas, pasirodė Lancelo Bigornė veidas. Su 
pasigailėjimu pažvelgęs į gulintį Valua, tarė: 

— Ar jis dar gyvas, ar jau mirė iš baimės? Dėl šven- 
to Barnabo! Daviau jam pipirų! Bet ir pats drebėjau iš 
baimės... Ir... vis dar tebedrebu... Na ir komediją suvai- 
dinau... Ką pasakys man švento Eustachijaus bažnyčios. 
klebonas?.. Turbūt paguldys mane kryžium... 

Pastebėjo, kad Valua tebekvėpuoja. 

Bigornė skubiai pasislėpė, o Valua, atgavęs sąmonę, 
pakėlė galvą ir atsiklaupė. 

— Gerai! — pamanė Bigornė,— dabar supras, kas čia 
buvo... Bet nuo to tik jam pačiam blogiau... Turėsiu su- 
trumpinti jo gyvenimo dienas! 

Valua atsistojo ir, nekreipdamas jokio dėmesio į tai, 
kas darosi aplink, pradėjo slankioti po požemį... Atrodė, 
kad dešinioji jo. ranka laiko kažkokį nematomą daiktą. 
Vaikščiojo ir vaitodamas šaukė: 

— Melskitės, paryžiečiai, melskitės už Enžerano de 
Marinji vėlę!.. Melskitės už nekaltai nužudyto Enžerano 
de Marinji vėlę! 

Paskui pridūrė: 

— Įžiebkit man grabnyčią! Tegu mano grabnyčia de- 
ga, kai eisiu į Notre Dame katedrą. Ak! Bet niekada ne- 
įeisiu į ją! 

Paskui baisingu balsu riktelėjo: 

— Pasigailėkit! Malonės! Atgailausiu! Melskitės už 
nekaltos aukos vėlę!* 

Bigornė priklibinkščiavo prie apmirusio iš baimės 
grovo, pažvelgė į akis. Pamatė, kad jo žvilgsnis visiškai 
tuščias, kaip neregio. Bet Valua neapako. Jis tik pamišo. 
Jis jau buvo beprotis. 

Kai tik Lancelas suprato, kad Valua pamišo, nusira- 
mino. | 

Išlindo iš slaptavietės, atsiklaupė prie Marinji lavono 
ir, maldingai sudėjęs rankas, pradėjo prašyti jo vėlę at- 
leidimo, kad drįso pasinaudoti mirusiojo kūnu tokiai 
baisiai komedijai. Nuraminęs savo sąžinę, Bigornė ėmėsi 
darbo. 

Už uždangos, kurią atskleidė Valua, buvo jau iš anks- 
to iškasta duobė. Bigornė nuleido į ją Marinji kūną, 
įstatė senon vieton išimtas grindų plytas, o paskui, nebe- 
turėdamas ko veikti -požemyje, priėjo prie vaitojančio 
Valua ir padėjo jam ant peties ranką. 

— Gal nori mane nuvesti į Notre Dame katedrą? — 
paklausė pamišėlis.— Greičiau nuvesk! Man liko maža 
laiko atgailauti už nuodėmes! | 

— Niekai! Dar turi gražaus laiko! Daugiau kantry- 
bės!.. 


* Istorinis faktas. 


340) 


Valua ramiai nusekė paskui Lancelą. Abudu išėjo iš 
požemio. Bigornė sustojo salėje, atidarė duris ir išvedė 
Valua į gatvę. . 

Paleidęs jį, tarė: 

— Eik su Dievu! Norėjai mane pakarti! Aš irgi ga- 
lėčiau su tavim taip pasielgti... Matai, vienas iš mūsų 
turėjo būti nugalėtas ir žūti. Man patinka, kad. laimėjau 
aš... Tai yra labai teisinga, be to, dabar... aš praturtėjau 
ir todėl noriu gyventi! 

Valua lėtais žingsniais nutolo. Bigornė ilgai dar gir- 
dėjo jo vaitojimą: 

— Melskitės už Enžerano de Marinji vėlę! 

Pagaliau viskas nutilo tolumoje. 

Tada Bigornė, pažvelgęs į niūrų bokštą, sušnibždėjo: 

„Sudie, Nestlio Bokšte, šmėklų ir pragaro dvasių iklai- 
ki slaptaviete! Kodėl nebuvai šviesos, linksmumo ir 
džiaugsmo bokštu? Kodėl tave valdė Stragildas, o ne 
Lancelas Bigornė?> Bet nekalbėkim apie tai. Prakeiktas 
bokšte, ir tau yra atleisti nusikaltimai, nes tavęs jau. 
nebebijome! Sudie, Nestlio Bokšte! | 


——————+————- ——————>————> ——- —————————-— ——— — —— 


Lancelas Bigornė grįžo pas savo draugus į Roulio kai- 
mą. Netrukus Buridano paskirtą valandą mažas būrelis 
iškeliavo. Atvykę į Burgundiją, draugai apsigyveno Di- 
žono apylinkėse. Čia praleido ilgesnį laiką. 

Buridanas vedė Mirtilę. 1324 metais, ramiai susilau- 
kusi senatvės, mirė jo motina, ponia de Draman. Tada 
Buridanas grįžo į Paryžių. 

Nelaimingasis Liudvikas X netrukus po Margaritos 
mirties ir pats iškeliavo pas Dievą nuo melancholijos. 
Į Prancūzijos sostą įžengė vienas iš jo brolių, kurį isto- 
rija vadina Pilypu Ilguoju. 


EPILOGAS 


1325 metais, gražią pavasario dieną, mažas Žmonių 
būrelis stabtelėjo prie smuklės Senos paikrantėje. 

Atvykėliai suėjo į smuklės sodelį ir, linksmai šneku- 
čiuodami, susėdo pavėsinėje aplink stalą ir pradėjo pus- 
ryčiauti. Iš pavėsinės, apaugusios laukinėmis vynuogė- 

ais, galima buvo matyti, kaip Sena ramiai rito savo 
žydrią srovę. | 

Kitame krante kėlė į dangų niūrią galvą Nestlio 
Bokštas, o toliau, ant Luvro stogo, juodavo bokšteliai su 
vėliavėlėmis... | | | 

Keliautojų buvo šeši: penki vyrai ir viena graži, liek- 
na moteris. 

Tai būta mūsų gerų pažįstamų: Žano Buridano, jo 
žmonos Mirtilės, Gotjė de Olno, Lancelo Bigornė, Vili- 
jaus Viesulo ir Rikė Odrijo. | 

Jie valgė, gėrė vyną ir kūrė ateities planus. 

Gotjė svajojo apsigyventi savo dvare ir vesiti, jei, pa- 
sak jo, atsirastų tokia mergina, kuri viena pajėgtų iš- 
stumti iš jo širdies visą šimtinę kitų, ten susisukusių 
tvirtą gūžtą. ; 

Vilijus ir Rikė, du neperskiriami draugai, žadėjo ke- 
liauti aplink pasaulį ir svarstė, kiek tokiai kelionei turi 
pasiimti maisto ir vyno. 

Klausydami jų ginčo, visi juokėsi. 

Pagaliau Mirtilė linksmai prabilo: 

— Kam mums skirtis? Juk pats likimas mus visus 
sujungė į vieną šeimą drauge kenltėti ir drauge džiaug- 
tis! Be to, niekas nežino, kas dar mūsų laukia! Visi kartu 
būdami, galėsime geriau kovoti už savo ir kitų žmonių 
šviesesnę ateitį! Jaučiu, kad sulauksime visokių netikė- 
tumų, jei nutrauksime draugystės ryšius... .Kartu būda- 
1mi, galėsim stoti prieš visus priešus, net prieš visą Pa- 
ryžių, prieš visus karalius! 

Karšti Mirtilės žodžiai paveikė UHAUB ISI ir įtikino juos. 
Nutarė nesiskirti. 

— Tegyvuoja mūsų šauni šešiukė ir mūsų karalienė 
Mirtilė! — sušuko Vilijus ir Rikė. 

Buridanas susimąstęs pažvelgė į Nestlio Bokštą. 

— Šeimininke,— paklausė Buridanas smuklininką,— 
kodėl šito bokšto langai užkalti lentomis? 

— Kad šmėkla nepajėgtų iš ten išeiti į Dievo pasau- 
lį...— ramiai. atsakė sinuklininkas. 

— Kokia šmėkla? 

:— Nežinai, pone? Tiesa, ponas esi ne čionykštis! 
O visi paryžiečiai žino; kad Nestlio Bokšte atgailauja 
vėlė... Karalius nenori; kad naktimis ji baidytų dorus 

miestiečius, todėl visos durys užrakintos ir visi langaž 
užkalti ir švęstu vandeniu apšlakstyti... 

— Kokia šmėkla? 

— Karalienės Margaritos Burgundietės. Galiu ponams. 
papasakoti šią istoriją... 

Visi pabalo ir, pažvelgę vienas į kitą, neigiamai pa- 
purtė galvas. 

— Apie ką mąstai, Buridanai? — po valandėlės pa-- 
klausė Gotjė. 

— Apie tezę, kurią kadaise turėjau ginti Sorbonoje.. 

— Kokią tezę? 

— Licitum est occidere reginam *. 

— Hi! ha! — asilo balsu suriko Bigornė.— Tezės min-- 
tis buvo neteisinga, nes Margaritos Burgundietės neįma-- 
noma nužudyti. Patys matot, jog, net jai mirus, reikia 
užrakinti duris ir užkalti langus, kad nekankintų žmonių.. 
Jei ji būtų buvusi tokia, kaip visos, ją netrukus būtų. 
pamiršę. Bet žiauri liūtė, ištvirkėlė dar ilgai bus gyva. 
žmonių atminty. Net tada, kai šitas senas Bokštas taps. 
griuvėsiais, kai nebe*us nei karalių, nei karalienių, ir- 
kai visi žmonės bu“ raisvi ir lygūs! 


Pabaiga 


* Leistina nužudyti karalienę. 

